
Prima filă din însemnările lui Dimitrie Pappasoglu referitoare la 
originea neamului său 

CUVÂNT ÎNAINTE 


Autorul acestei curajoase "Istorii a fondărei Bucureştilor", 
locotenent colonelul Dimitrie Pappasoglu s-a născut la Bucureşti, în 
mahalaua Zlătari, în anul 1811, martie 28 „ziua marți pe seră la 4 


ceasuri“! cum notează cu multă dragoste tatăl său într-un străvechi caiet. 


Originea familiei sale precum şi a numelui le găsim în notele 
autorului în care sub titlul pompos de "Originea familiei De Pappasoglu" 
cu o mândrie care poate stârni zâmbete scrie că neamul său "se trage din 
legiónele Romane trecute în Moesia de Împăratul Roman Aurelian"? 
Lăsând la o parte aceste fantezii de-a dreptul hilare, vorba cronicarului — 
toti de la Râm ne tragem — a existat un strămoş, Constantin, pe la anul 
1630, originar din satul Linotopi din Castoria, strămoş care era cunoscut 
"sub numele de Filacto" ceea ce însemna "strejuitor". Fusese numit de 
administrația turcească mare pârcălab (ciorbagiu) al satului Linotopi şi 
"fiind forte milostiv” i s-a dat şi un alt nume de "Başa Constantin 
Pappasoglu" care însemna "fiu de popă". lată cum explica Dimitrie 
Pappasoglu originea numelui său. Fiul lui Constantin, Nicolae, din cauza 
persecuției turceşti ajunge pe plaiurile româneşti, în ținutul Craiovei unde 
se însoară cu jupâneasa Dumitrana Slătineanu, fiica ispravnicului din 
Slatina. Si astfel neamul Pappasoglu s-a înrudit prin această căsătorie cu 
neamurile Stolojenilor, Măineştilor si Bălşenilor. Nicolae şi Dumitrana 
au avut şapte copii printre care şi pe Andrei, tatăl lui Dimitrie 
Pappasoglu, născut în anul 1767. În 1795 Andrei se însoară cu Teodora. 
Din această căsătorie au rezultat trei copii morţi nevârstnici sau în plină 
tinereţe. Teodora moare în 1802 lăsându-l văduv pe tânărul Andrei care 
în acea yreme era grámátic de visterie. In vremea lui Vodá Constantin 
Ipsilanti? a fost intárit ca "boier de neam". Dupá cátiva ani de váduvie, 
proaspătul boier se recăsătoreşte cu Lucsandra cu care a avut cinci copii, 
cel mai mare fiind Dumitrache (Dimitrie Pappasoglu). În bătrânul catastif 
de familie, tatăl Andrei notează în limba greacă toate evenimentele 
fericite şi tragice care s-au petrecut în familia sa — naşterea sau dispariția 


! Biblioteca Naţională a României, fondul Saint Georges; arhiva generalului 
Constantin D. Papazoglu, pachet LII, dosar 10. 
2 Idem. 
? Constantin Ipsilanti, a avut trei domnii in Tara Românească: 
- 18 aug. 1802 - 12 aug. 1806 
- 3 oct. 1806 - 19 mai 1807 
- 27 iulie - 16 aug. 1807. 

din această lume a celor dragi, scriind cu meticulozitate anul, ziua, ora 
evenimentului respectiv. 


Câtă bucurie şi nefericire poti descoperi în câteva rânduri scrise cu 
o mână fermă sau tremurătoare... Ceilalţi copii au fost Maria (1813), 
Ilinca (1815), Constantin (1817) mort la doi ani şi Elisabeta (1823). 
Familia Pappasoglu s-a refugiat de mai multe ori din Bucureşti, în timpul 
copilăriei lui Dimitrie, din cauza năpastelor care au năvălit asupra 
Bucureştilor. Astfel, în 1813 în timpul celebrei ciume care a făcut ravagii 
în Bucureşti şi împrejurimi, numită şi "Ciuma lui Caragea", familia 
Pappasoglu s-a refugiat la Câmpina. Când primejdia a trecut s-au întors 
în Capitală unde copilul Dimitrie a fost înscris la Şcoala Domnească 
condusă când de grecul Constantin Vardalach, când de arhimandritul 
Neofit Ducas. Anii de linişte nu au fost prea multi. Răscoala lui Tudor 
din 1821 a făcut ca Bucureştii să fie un loc nesigur şi familia Pappasoglu 
a luat iar drumul băjeniei, de data aceasta stabilindu-se la Braşov. Aici 
Dimitrie Pappasoglu a urmat cursurile şcolii Imperiale unde a primit o 
educație aleasă şi unde a învăţat limbile germană şi maghiară. După o 
absenţă de şase ani, întreagă familie se întoarce la Bucureşti, unde tânărul 
Dimitrie va continua învăţătura în particular luând şi lecții de pictură de 
la profesorul francez Jaquin, lecţii ce-i vor fi de mare folos în desenarea 
stampelor precum şi în cultivarea simțului artistic de care se va sluji cu 
mult folos mai târziu. Se pare că studiile i-au fost intregite la Budapesta 
şi Viena. 

Din fragedă tinereţe, aşa cum însuşi mărturiseşte, a fost atras de 
cariera armelor aşa că în 1830, când s-a reorganizat armata naţională 
conform prevederilor Regulamentului Organic!, Dimitrie Pappasoglu se 
înrolează în armată cu gradul de iuncăr alături de alti fii de boieri. 
Cariera armelor a fost strălucită, fiind răsplătită cu multe medalii şi 
înaintări în grad. După numai un an este numit locotenent, apoi căpitan, 
desfăşurându-şi activitatea militară acolo unde era trimis, în diverse 
locuri din ţară — Focşani, Ploieşti, Brăila, Celei (Jud. Romanați), 
Zimnicea, Calafat etc. Nevoit să-şi ducă activitatea departe de Capitală, 
în localităţi mici, unde viaţa intelectuală era săracă iar confortul lipsea, 
vajnicul oştean şi-a umplut clipele libere citind şi studiind, adunând 
nenumărate mărturii ale trecutului nostru, piese arheologice sau istorice 
vădind încă de atunci multă preocupare şi iubire pentru istoria noastră. 


! George Potra, "Din Bucureştii de ieri", Bucureşti, Ed. Ştiinţifică şi 
Enciclopedică, 1990. p. 308. 

După 25 de ani de activitate militară, avansat deja la gradul de maior, la 
numai 45 de ani, iese la pensie şi tot timpul, până la adânci bătrâneţe, şi-l 
va dedica unei bogate şi diversificate activități intelectuale. Preocupările 
sale au fost atât de variate şi atât de întinse încât pare aproape incredibil 
ca un om cu educație militară, după o viață grea dusă în armată să aibă 


atâta putere de muncă. 


În 1843 de căsătoreşte cu Irina Greceanu, fiica medelnicerului 
Hristodor Greceanu şi a Smarandei din familia Prejbeanu. Din banii de 
zestre a nevestei cumpără casa şi grădina din strada Văcăreşti nr. 151 
care se afla în mahalaua Dobroteasa. Căsătoria a fost binecuvântată cu 
cinci copii, trei băieți (Dimitrie, Constantin şi Mihail) şi două fete 
(Alexandrina şi Maria). Dimitrie şi Constantin au imbráfigat cariera 
armelor ca şi tatăl lor. Amândoi au luptat în Războiul de Independenţă 
din 1877 — 1878. Dimitrie a murit la Buzău, la 31 ianuarie 1888 din 
cauza unei pneumonii. Cel de-al doilea fiu, Constantin, a participat la 
luptele pentru cucerirea Plevnei fiind decorat pentru actele sale de 
eroism. Decorafie a primit şi mama sa, Irina Pappasoglu, care prin 
ordinul dat la 22 noiembrie 1878, primegte «Crucea comemorativá 
Elisabeta» ca urmare a serviciilor aduse in rázboi.! 


Tánárul Constantin D. Pappasoglu a urcat ín ierarhia gradelor 
militare până la cel de general de brigadă. Ceilalţi copii nu s-au remarcat 
printr-o activitate deosebită. Nemaiavând grija copiilor, fiind la pensie, 
Dimitrie Pappasoglu îşi dedică întregul său timp studiului istoriei, dese- 
nării şi editării celebrelor sale stampe, studiului folclorului, completării 
colecțiilor sale cu noi mărturii ale istoriei noastre. În legătură cu această 
pasiune a lui, a apărut şi o anecdotă în "Calendarul Scránciobului" din 
1869. Sub titlul "Bătrânul iconar" ni se spune cá Pappasoglu s-a dus in 
audiență la Vodă Cuza. În acea zi au fost multe persoane aşa că, după un 
timp, mai rămăsese Dimitrie Pappasoglu şi un deputat moldovean. 
Politicos, bătrânul militar îl rugă pe deputat să-l lase să intre primul la 
vodă "având a-i cere pana cu care semnase decretul de împroprietărire al 
țăranilor". Deputatul îi spuse cá va intra el primul pentru că el aduce 
gâsca "din care i-a smuls pana". Plin de curiozitate colectionarul 
împătimit îl întrebă repede "de unde o ai?”. Chiar dacă această glumă ne 
face să zâmbim, trebuie să subliniez că numele lui Dimitrie Pappasoglu a 
rămas în timp pe când numele deputatului a fost şi a rămas anonim. 


! Idem, pachet LII, dosar 3. 

La vârsta de 80 de ani a editat "Istoria fondărei oraşului Bucu- 
regti..", carte care mai pune o cărămidă la temelia istoriografiei 
Bucureştilor. În afara importanței sale documentare, această carte mai 
are, după mine, una deosebită. Apariţia ei când autorul avea deja 80 de 
ani ne arată că niciodată nu e prea târziu să creezi, să laşi ceva în urmă, 
să rămâi în amintire. 

Moare în casa din mahalaua Dobroteasa, la 2 august 1892, în vârstă 
de 81 de ani, în plină activitate creatoare. 

Este înmormântat în cimitirul mănăstirii Cernica, ca toti cei din 
familia lui şi unde-l va urma câţiva ani mai târziu, in 1895 şi soția sa, 
Irina. 


Aşa cum am arătat mai sus, la numai 45 de ani D. Pappasoglu a 
ieşit la pensie. Dar, spre deosebire de majoritatea oamenilor, retragerea 
din armată a însemnat pentru el un nou început. Până la adânci bătrâneţi a 
avut o activitate atât de variată încât pare aproape incredibilă. 


Pasionat de istoria neamului a făcut cercetări atât arheologice cât şi 
documentare în legătură cu trecutul nostru. Chiar el însuşi declara că, 
"nesuferind a sta in neactivitate", a făcut săpături arheologice nefiind 
subventionat de stat sau ajutat de altcineva. Prin propriile mijloace, ajutor 
fiindu-i entuziasmul şi iubirea de țară, D. Pappasoglu şi-a continuat pănă 
la sfârşitul vieţii investigațiile arheologice adăugând noi piese de valoare 
fie colecţiei sale particulare, fie Muzeului Naţional. Pornind de la ideea 
că în locurile unde au avut loc bătălii se pot găsi şi mărturii materiale, a 
făcut săpături în zona Bărcăneşti, Bărbătescu, Rosi, de pe valea Ialomiţei, 
unde presupunea că a avut loc bătălia de la Rovine dintre oastea lui 
Mircea şi turcii lui Baiazid. Mărturiile nu s-au lăsat aşteptate: a găsit 
săbii, toporişti, săgeți, pinteni. La fel s-a întâmplat şi în zona 
Călugărenilor, unde Mihai Viteazul a învins pe Sinan paşa. Din locurile 
unde a avut loc în 1602, lupta dintre munteni şi tătari, la Ogretin, unde 
Stroe Buzescu l-a învins în luptă dreaptă pe nepotul hanului tătarilor, 
pasionatul nostru arheolog a găsit urme materiale importante şi chiar "o 
cămaşe de fier", o piesă prețioasă de armură. Prin cercetările şi săpăturile 
întreprinse, cu răbdare şi mari eforturi băneşti, prin danii de la diferite 
persoane particulare sau oficiale, colecția sa a devenit cunoscută atât în 

țară cát şi peste graniță. Având un simt istoric cu totul deosebit, D. 
Pappasoglu a colectionat şi obiecte contemporane lui devenind, mai apoi, 
mărturii prețioase pentru urmaşi. Astfel, după lupta din 13 septembrie 
1848 din Dealul Spirei, la care a participat în calitatea sa de ofițer, dl. 
Pappasoglu cercetează cu migală locul şi găseşte proiectile turceşti pe 
care le adaugă colecţiei lui. La fel face şi cu celebra pană a lui Vodă 
Cuza despre care am mai pomenit, sub formă de anecdotă, mai înainte. 

Având deja o colecţie bogată, Pappasoglu îşi întocmeşte şi 
cataloage, primul cunoscut datând din 1855. Muzeul pe care şi l-a dorit a 
fost organizat şi inaugurat în 1860 iar până în 1864 va depune eforturi 
mari pentru îmbunătățirea şi pentru îmbogățirea lui cu noi exponate. În 
1864 a apărut şi o broşură intitulată "Muzeul Pappasoglu" unde sunt 
popularizate cele mai importante piese care alcătuiau patrimoniul său 
muzeal. Nu scapă ocazia să amintească de muzeul său şi în alte lucrări 
precum "Cáláuza sau conducătorul Bucureştiului istoric si pitoresc...", 
apărută în 1871. 

Importanța activităţii sale arheologice şi a colecţiei alcătuită cu 
atâta trudă şi perseverență nu a scăpat neobservată străinilor. Specialişti 
din alte țări au vizitat şi apreciat muzeul. Printre aceştia amintesc pe prof. 
dr. Otto Bendorf şi prof. dr. Otto Hirschfet de la Universitatea din Praga, 
pe Gustave Boissière şi Ambroise Baudry, arheologi francezi, profesori 
ruşi ş.a. Înflăcărat patriot, D. Pappasoglu va contribui şi la organizarea şi 
îmbogățirea Muzeului National cu exponate arheologice. Cuza a apreciat 
sfaturile sale în acest domeniu şi a sprijinit săpăturile arheologice făcute 
în judeţele Dolj şi Romanați pe locurile vechii cetăți romane Romula 
(Reşca de azi) precum şi în alte localități din aceste județe. Săpăturile au 
scos la iveală un material arheologic destul de bogat din care Muzeul 
National a reținut o parte, considerată cu adevărat de interes ştiinţific. 


Cu toate scăderile unei activități empirice şi având de multe ori un 
caracter diletant, activitatea sa arheologică este mult mai importantă şi 
mai amplă decât am putut-o eu descrie şi a adus un real folos dezvoltării 
în tara noastră acestei importante ramuri a istoriei. 


Cu aceeaşi pasiune cu care a scotocit pământul în căutarea 
vestigiilor trecutului, a editat şi chiar a desenat stampe care infátigau 
momente istorice trecute sau contemporane lui, portrete de domnitori 
români sau de personalități străine. 


In dorința lui de a face cunoscută istoria neamului in cele mai 
depărtate colțuri de țară, a editat numeroase exemplare, pe care de multe 

ori le puteai găsi în casele simple de la sate şi oraşe. Cu toate acestea, ne- 
au rămas puține exemplare din aceste litografii care sunt prețioase, mai 
ales cele care înfăţişează aspecte ale istoriei moderne româneşti. Pentru 
desenarea stampelor, Pappasoglu a apelat la pictori şi desenatori celebri 
ai vremii printre care trebuie să-l amintesc pe Carol Popp de Szathmâry. 
Pe lângă scene din istoria noastră, stampele mai infátigau şi aspecte ale 
vieţii sociale iar unele aveau chiar un caracter umoristic. Această 
activitate nu i-a adus nici un beneficiu, aşa cum s-a insinuat la un 
moment dat. În sprijinul acestei afirmaţii voi cita din arhiva Pappasoglu, 
din rândurile scrise de mâna sa în care se vede clar că aceste litografii 
mai mult i-au sărăcit decât i-au îmbogăţit bugetul. "Etatea mea înaintată 
— scrie D. Pappasoglu — cum şi interesele particulare m'au pus în 
necesitate ca tâte tablourile mele litografice cu subiecte nationale care se 
vindeau până «astăzi» cu câte doi şi trei lei noi exemplarul, să le desfac 
prin abonamente la D-nii doritori a le avea cu prețul numai de câte un leu 
nou exemplarul"! Stampele lui au fost difuzate şi în Rusia, Turcia, Italia, 
Grecia ş.a. 


Pe lângă aceste litografii care au avut un caracter educativ 
excepțional, D.Pappasoglu a alcătuit hărți atât militare cât şi civile, 
activitatea sa cartografică fiind nespus de valoroasă. Una din cele mai 
însemnate hărți ale sale este "Harta României" care a fost multiplicată în 
1300 exemplare. Adevărate opere de artă sunt "Harta Dunării — frontiera 
României, istorică, politică şi comercială" şi "Harta munților”, tipărite în 
1859 şi gravate de C.Isler. A mai alcătuit şi hărți judeţene executate în 
culori, cu forme de relief haşurate, cu menţionarea locurilor unde au avut 
loc lupte de-a lungul istoriei precum şi cu stema fiecărui judeţ. Pentru 
aceste hărţi, Jeróme Bonaparte, nepotul lui Napoleon Bonaparte i-a dăruit 
un inel de aur cu cifra sa în diamante, iar Alexandru loan Cuza, prin 
decretul nr. 617 din 1 iulie 1863 i-a acordat dreptul de a purta “epoletele 
gradului său la uniformă". Aceste hărţi, le-a multiplicat pe banii săi şi le- 
a dat şcolilor şi primăriilor de la oraşe şi sate. 


Dar nu s-a mulțumit numai cu hărţi, ci a alcătuit atlase care pot fi 
menţionate ca primele atlase istorice româneşti pentru că aveau însem- 
nate locurile şi anii bătăliilor care s-au purtat de-a lungul vremurilor. 

Bucureştiul a ocupat primul loc în toate preocupările lui D. Pappa- 
soglu, aşa că a alcătuit mai multe hărţi şi planuri ale Capitalei printre care 


! Biblioteca Naţională a României, fondul Saint Georges, arhiva generalului 
Constantin D. Papassoglu, pachet LII, dosar 10. 

amintesc: "Planul Capitalei încă de la începuturile sale" în care insem- 
neazá curtea domnească, toate casele boierilor, bisericile, fântânile, locul 
luptelor care s-au purtat cu mențiunea anului; "Harta Bucureştiului în 
1871": "Planul centrului Capitalei Bucureşti” ş.a. Câtă muncă şi dăruire, 
câtă abnegatie, cât entuziasm la un om trecut deja de jumătatea vieții! 


Calendarele editate, pe lângă stampe şi hărți au întregit opera lui de 
educare istorică a oamenilor. A scos calendare începând din 1865 până în 
1893, cu mici întreruperi; ultimul calendar a apărut după moartea sa. Au 
fost bine primite de public datorită tematicii lor cu caracter larg cultural. 
Mă opresc aici pentru că despre tematica şi importanța acestor calendare 
s-ar putea scrie un capitol aparte, la fel cum s-ar putea scrie despre 
fiecare domeniu de activitate în care s-a implicat acest inimos militar 
care a devenit istoriograf, muzeograf, cartograf, editor, desenator, fol- 
clorist şi scriitor. 

Folclorul a constituit o preocupare constantă a sa. A cules folclor 
din locurile în care l-au dus paşii în itinerariile sale arheologice sau în 
timpul slujbei militare. L-au interesat cel mai mult tradiţiile, credinţele, 
obiceiurile populare. A căutat să explice sensurile, să înțeleagă originea 
acestora şi era convins că românii au cele mai frumoase tradiții. 


A avut şi câteva încercări literare, nesemnificative, dar şi-a încercat 
puterile şi în acest domeniu. A scris câteva poezii cu caracter istoric, o 
piesă de teatru intitulată "Visuri şi pasiuni", proză. 

Problemele sociale nu l-au lăsat indiferent, preocupându-l, mai 
ales, soarta țăranilor. A întocmit mai multe proiecte de îmbunătăţire a 
vieţii țăranilor care majoritatea erau utopice, dar au conținut şi câteva 
idei valoroase cum ar fi ajutarea țăranilor în procurarea uneltelor agricole 
urmând ca amortizarea costului acestora să se facă în timp de 30 de ani, 
propunerea să li se pună la dispoziţie de către stat seminţe selecționate, să 
fie învăţaţi să practice stupăritul, să cultive duzi pentru viermi de mătase 
ş.a. Propunerea în proiectele sale ca satele să fie modernizate, să se 
construiască şcoli, să se asigure asistență med.calá şi chiar viaţa culturală 
să fie mai prezentă decât până atunci. O altă problemă de care s-a îngrijit 
a fost îmbunătăţirea căilor ferate, convins fiind că o țară nu se poate 
dezvolta dacă nu are căi ferate şi şosele moderne. Incredibil, dar şi 
botanica l-a pasionat, alcătuind o "schiță de botanică română cu 
denumirea tuturor plantelor latine şi populare". 


X 
X X 

Cea mai importantă latură a activității sale o constituie opera sa 
istoriografică. Prin scrierile sale, D. Pappasoglu rămâne unul din 
intemeietorii istoriografiei oraşului Bucureşti. 


A scris o mulțime de articole şi lucrări istorice şi militare. Dintre 
acestea voi începe cu cele mai semnificative care sunt legate de oraşul 
Bucureşti. 


O primă lucrare "Istoria începutului oraşului Bucureşti, astăzi 
capitala României", apărută în 1870, a fost dedicată lui Constantin 
Herescu Năsturel "mare Ban, general al mai multor ordine impárátesci". 
Broşura, care conținea 46 pagini, căuta să împrăştie, aşa cum afirma 
însuşi autorul, "întunericul ce învăluie timpul începutului oraşului 
Bucureşti, capitala României”. Cochetând şi cu ideea că întemeietorul 
oraşului este Bucur ciobanul, D.Pappasoglu era convins că Bucureştiul a 
fost întemeiat mult înaintea lui Mircea cel Bătrân, fapt demonstrat şi de 
săpăturile arheologice care au arătat că pe aceste locuri au vietuit oameni 
încă din epoca neoliticului. După ce face o trecere în revistă a oraşului 
vechi, autorul descrie împrejurimile Bucureştilor, bisericile ctitorite de 
domnitorii munteni precum şi monumentele ridicate de aceştia pentru 
comemorarea vreunui eveniment însemnat. 


O altă lucrare este "Călăuza sau conducătorul Bucureştiului, istoric 
şi pitoresc" apărută în 1871, care este un ghid al oraşului. Aflăm astfel că 
în 1871 Bucureştiul avea 150.000 de locuitori, 658 de străzi, 92 de subur- 
bii şi era luminat cu petrol iar în centru se instalau conducte pentru ilumi- 
natul cu gaz aerian. Ne informează, ca un adevărat ghid, despre locurile 
de agrement ale bucureştenilor (grădini, teatre, muzee). Aceste informaţii 
pertinente ne fac să trecem cu vederea fanteziile sale legate de originile 
oraşului sau despre familia lui Constantin Herescu Năsturel care, nici mai 
mult, nici mai puţin îşi avea originile încă de pe vremea dacilor. 

Cea mai importantă lucrare a sa rămâne însă "Istoria fondărei 
oraşului Bucureşti" tipărită în 1891 când autorul ei avea venerabila vârstă 
de 80 de ani. 


Înainte de a scrie câteva cuvinte despre această lucrare care încunu- 
nează opera istoriografică a lui D. Pappasoglu, vreau să mai amintesc şi 
despre alte lucrări ale sale. L-au pasionat personajele istorice cu aură de 
legendă - "Stefan cel Mare. Viaţa şi faptele lui"; "Vitejiile lui Mihai 
Vodă Viteazul cum şi armata României. Luptele, căpeteniile şi craniul lui 
Mihai de la Monastirea Dealului" — arată acest lucru. 

A scris lucrări cu caracter militar şi memorialistic în care un rol 
important îl are experienţa sa dobândită în timpul serviciului în armată. 
Aceste lucrări sunt deosebit de importante deoarece sunt scrise de un 
contemporan al evenimentelor. În "Catihismul soldatului român sau 
adevărata descriere a vitejiei luptei românilor din Dealul Spirei cu oştirea 
otomană la anul 1848, septembrie 13" apărută în 1862, povesteşte în 
amánunfime desfăşurarea acestei faimoase bătălii. Despre acest eveni- 
ment s-a scris mult de atunci şi până acum, dar lucrarea lui D.Pappasoglu 
nu trebuie nicicând uitată deoarece este scrisă de un participant la această 
luptă, autorul fiind atunci comandantul companiei a V-a din Regimentul 
al II-lea, condus de colonelul Radu Golescu. Mărturiile lui stau alături de 
ale altor participanți cum ar fi celebrul căpitan Pavel Zăgănescu, condu- 
cătorul unităților de pompieri sau maiorul Greceanu. De altfel, această 
lucrare rezumatá va fi introdusă şi în "Istoria fondărei oraşului 
Bucureşti”... 


"N 


Tot cu caracter militar este şi lucrarea " Zronica Regimentului de 
infanterie nr.2 al oastei române" în care descr e, ca într-un jurnal, cele 
mai importante evenimente la care a participat ¿cest regiment timp de 18 
ani. Preocupat de soarta armatei române, D.Pappasoglu a militat pentru 
modernizarea şi reorganizarea ei, preocupându-se ani in şir de 
problemele legate de armată şi apărare. A fost autorul mai multor 
proiecte de reorganizare a oştirii româneşti, iar a cererea generalului Ion 
Em. Florescu, a alcătuit două proiecte de albu.ne cu toate uniformele şi 
armele oştirii române de-a lungul timpului. Unul din proiecte începea din 
vremea dacilor, celălalt — mai realist — din epoc 1 lui Grigore Ghica, adică 
începând din 1824 până în 1860. Se pare că c --l de-al doilea proiect de 
album a fost acceptat de ministrul de război, ge neralul Florescu. 


Opera care încununează toate scrierile sale este "Istoria fondărei 
oraşului Bucureşti...” Cu toate că nu a fost ist.ric şi nu a avut studii de 
specialitate D.Pappasoglu reuşeşte să creeze v 1a din primele istorii ale 
Capitalei noastre, operă care i-a încununat înt eaga sa activitate atât de 
diversă, de bogată şi de uimitoare. 


Nicolae Iorga, care despre "Istoria Bucurt stilor" a lui G.I.Ionnescu- 
Gion, monografie documentată, de o rară fruriusete, nu a avut cuvinte 
măgulitoare, despre "Istoria fondărei oraşului 3ucureşti" a avut cuvinte 
de laudă şi a reprodus chiar, în scrierile sale, pa, aje din această lucrare. 


N.Vătămanu care s-a preocupat de viața şi activitatea lui D. 
Pappasoglu afirma că această lucrare va rămâne întotdeauna o carte 
clasică iar numele şi cartea lui Pappasoglu vor dăinui în timp. Ce infor- 

mații primim Citind această carte? Aflăm, parcurgându-i filele, despre 
fondatorii oraşului, evenimentele care au avut loc, domniile care s-au 
perindat de-a lungul anilor, familiile boiereşti, aflăm, de asemeni, despre 
denumirile străzilor, barierelor, mahalalelor, despre ctitoriile bucureş- 
tene, monumente, despre calamitáti dar şi despre moravuri, obiceiuri, 
comerţ, pieţe. În finalul lucrării autorul a ataşat rezumatul bătăliei din 
Dealul Spirii precum şi nişte descrieri făcute cu ocazia unor vizite ale 
sale la curtea de Argeş, Câmpulung şi Târgovişte, localităţi care au fost, 
pe rând, capitale ale Țării Româneşti. 

Lăsând la o parte exagerările, divagatiile fanteziste şi inadver- 
tentele lucrării, "Istoria fondărei oraşului Bucureşti", lucrare de o certă 
valoare la vremea ei, rămâne un punct de plecare pentru orice istoric care 
vrea să mai scotocească în tainele trecutului acestei urbe atât de zguduită 
de războaie şi calamitáti, dar şi pitorească, vie, colorată, veselă chiar, 
înfruntând parcă norii negrii ai restriştilor cu razele de soare ale 
speranţei. 

Pentru îndelunga şi laborioasa activitate, D.Pappasoglu a primit 
premii şi medalii de la personalități din țară şi din afara ei. 

Pe lângă cele menţionate deja a mai primit o medalie de aur de la 
Anton de Hohenzollern — Sigmaringen, tatăl principelui Carol I şi însuşi 
împăratul Napoleon al III-lea i-a dat o medalie de bronz cu ocazia 
expoziţiei de la Paris din 1869. 


Numele locotenent-colonelului Dimitrie Pappasoglu era cunoscut 
în lumea ştiinţifică dar şi în rândul oamenilor obişnuiţi datorită tocmai 
acestei activități excepţionale făcută de un om excepţional. 


Închei aceasta sumară trecere în revistă a vietii şi operei "bătrânului 
iconar" cu un citat din ziarul "Resboiul" din 8 iulie 1879 care scria: "De 
la palatul Domnesc, până la bordeiul opincei, pe la tote şcolele, la museul 
national, la tóte libráriile, la tóte casarmele, pretutindeni, gásesce cineva 
numele de Papasoglu, precum si la tóte tinuturile in jurul Romániei 
precum si in mai multe capitale ale Europei, cum de exemplu in 
Petersburg, Paris, Viena, Stockholm, Berlin, Constantinopol..."! 


Marina Ruxandra Iliescu 


! "Resboiul" nr. 711 din 8 iulie 1879. 

În anul 2009 se vor împlini 550 de ani de la atestarea documentară 
a oraşului Bucureşti. Un act al cancelariei domnitorului Vlad Ţepeş din 
20 septembrie 1459 pomeneşte numele capitalei Țării Româneşti. 
Desigur, vor fi fost emise şi alte documente în care numele de Bucureşti 
este menţionat, dar acesta este cel mai vechi care s-a păstrat. 


Fundaţia Culturală GHEORGHE MARIN SPETEANU a decis să 
comemoreze acest eveniment prin apariția unui corpus de lucrări 
ştiinţifice referitoare la istoria capitalei României, intitulat Memoria 
Bucureştilor. Primul op din seria cu acest subiect este Istoria 
Bucureştilor a renumitului om de cultură român G.I.lonnescu - Gion 
reeditată după aproape un secol, în anul 1998 (prima ediţie - 1899). 


Urmând ideea, atenția Fundaţiei s-a oprit asupra ilustrului 
istoriograf al Bucureştiului, locotenent - colonelul Dimitrie Pappasoglu. 
Acesta a scris trei lucrări despre "oraşul nostru de bucurie, vatra nobilă 
păzită de Dumnezeu" - şi anume: Istoria începutului oraşului 
Bucureşti - 1870, Călăuza sau conducătorul Bucureştiului - 1871 şi 
Istoria fondării oraşului Bucureşti - 1891. Ultima, cea mai completă 
lucrare, cuprinde elemente de informaţie din precedentele. 


Această ediție a operelor lui Dimitrie Pappasoglu referitoare la 
subiectul propus, cuprinde toate cele trei lucrări amintite, primele de mai 
mică întindere, ultima mai amplă, care prin importanţa ei a fost preferată 
în redactarea lucrării fiind aşezată pe prima poziţie. 


Pe scurt, actuala ediţie a încercat îmbunătăţirea textului în două 
direcţii: structurarea lucrării, forma grafică şi gramaticală. Despre prima 
din acestea putem afirma că am sistematizat lucrarea prin împărțirea în 
capitole acolo unde am considerat că este necesar, obținând astfel 
conținutul închegat al acesteia. În privinţa formei cuvintelor, sunt foarte 
multe de scris aşa că voi aminti modificările utile cele mai concludente 
pentru a nu da o extindere prea mare comentariului şi a nu abuza de 
răbdarea cititorului. 

Autorul a folosit forme diferite pentru aceeaşi parte de vorbire. 
Le-am unificat, prin alegerea unei singure expresii. Începem cu numele 
autorului prezentat sub patru aspecte: Papasoglu, Pappasoglu, Papazoglu, 
Pappazoglu. Am optat pentru cea folosită chiar de autor în însemnările 
sale referitoare la originea şi familia sa şi anume Pappasoglu. 


Alte substantive proprii s-au păstrat în forma inițială: Delcioaro 
(del Chiaro), Palin (Pahlen), Vichenştain (Wittgenstein), Pancration 
(Bagration), Mihilson (Michelson), Olimbie (Olimpiotul - Iordache), 
Trubinskoi (Trubefkoi, Repinn sau Rempnin (Repnin). Cele grav 
modificate (poate din greşeli de tipar) au fost corectate: ex. Haugerh - 
Hangerli (ce diferenţă stupefiantă a formei acestui nume!) 


Pentru denumiri administrative, militare, specifice timpului, dispă- 
rute astăzi, s-a folosit forma cel mai des uzitată în istoriografie. S-a 
unificat forma luici-Tuilu Paşa cu Iuci-Tuitu Paşa (cu sensul de paşă cu 
trei tuiuri - referitor la Grigore Ghica, 1822 - 1828). Tufecti başa, tufecgi 
başa a devenit tufecci başa (comandantul gărzii domneşti a domnului 
fanariot), căpitan paşa - capudan paşa (comandantul flotei otomane). 
Unele substantive comune au primit o singură expresie: vornic (dvornec, 
vornec, hanger (hangiar, hangear), postelnic (postelnec). Altele au păstrat 
forma iniţială pentru a lăsa cititorului posibilitatea de a savura coloritul şi 
parfumul exotic şi nostalgic al timpurilor trecute care nu vor mai reveni, 
după cum bine zice Vergiliu în Georgice: "fugit irreparabile tempus". Ex: 
letopisar, aiasmă, smarand, a ardica, sânuri (subsolul terestru), strade, 
liturghisit, rezon, droschifá. 


Punctuafia a fost modernizată conform reglementărilor gramaticale 
actuale. 


La sfârşitul volumului s-au prevăzut câteva pagini cu note. Acestea 
se referă în exclusivitate la lucrarea principală Istoria fondării oraşului 
Bucureşti. N-am considerat necesar să fac note şi la celelalte două 
lucrări care completează în mod fericit informaţiile despre Bucureşti. Şi 
aşa au fost alcătuite un număr prea mare de note, care în urma 
recomandărilor specialiştilor s-a diminuat considerabil, pentru a nu 
îngreuna prea mult lectura. Cititorul are posibilitatea să opteze pentru o 
lectură directă sau pentru un studiu cu trimiteri la note. 

Dimitrie Pappasoglu a fost un mare Român. Din toată exprimarea 
sa reiese cu îndârjire acest fapt. Nu pot să nu fiu impresionat de 
românismul său debordant. 


Din numeroasele file care dovedesc acest lucru, dau câteva citate. 
Ele se referă la firea, atitudinea, obiceiurile şi tradițiile noastre. 


"Românii cei mai multi sunt de natură ospitalieri, familiari, plini de 
omenie (filantropi) şi leali; cei mai multi ştiu carte şi sunt bine crescuți şi 
cu adaptări solide la religiunea părinţilor lor”. 


"Românii sunt cei mai multi învăţaţi şi cunoscători mai multor 
limbi străine, mai cu osebire limba franceză, care se vorbeşte în toate 
clasele societății inteligente; în genere românii sunt atât de onorabili, 
încât simt totdeauna cea mai vie plăcere de a conduce pe străini şi a le 
relata despre orice le va trebui în capitala şi tara lor". 


".... Românii ţineau strict la onoarea şi reputaţia lor .... se întreceau 
între dânşii cu onoare şi credit în cel mai mare grad... dovadă despre 
aceasta avem până în zilele noastre, căci la anul 1847, când arse tot târgul 
Bucureştilor, onorabilii comercianţi români plătiră a doua zi datoriile lor 
în străinătate, fără a voi să primească vreun scăzământ, ce fabricantii 
europeni erau dispuşi ca să le facă”. 


"Acestea toate erau principiile Românilor şi cele de căpetenie erau: 
dragostea către domn, frica de Dumnezeu şi ruşinea de oameni”. 


"....Fiindcă în moralul principal al românului a fost totdeauna drept 
mângâiere că orice rele îi vor veni sunt de la Dumnezeu şi de aceea el le- 
a primit cu răbdare şi speranță”. 


"Toţi tinerii fără excepţie, fiu de boier sau de negustor, de 
amploaiat sau de privat, respectau pe bătrâni..... asemenea pe preoți..." 


"Este de remarcat că mai niciodată nu a fost executat în câmpul 
Moşilor un Român sau o Româncă, ci mai adesea ...... , netoti şi alti 
stráini de pe pámántul nostru". 


"Principiile religiunei ortodoxe a Românilor, păzite totdeauna cu 
mare veneratiune, posturile, milostenia, spovedania, sfânta comunicáturá, 
mergerea la biserică, făceau reputatiunea cetățeanului; onoarea, 
fidelitatea, timiditatea, modestia şi lucrul firelor făceau reputatiunea 
femeilor”. 

-- În ziua sâmbetei, pomenirea morţilor, mosi, părinţi, rude, când 
după rugăciuni divine, împart de pomană oale cu vin, străchini cu 
mâncare, lumânări, donite cu vin şi cu buchete de flori, şi bani la toti 
săracii, ce se adună la pomenire, obicei foarte nobil român, ce după ce se 
înveselesc să-şi aducă aminte şi de părinţi şi de rudele lor care nu mai 
sunt cu dânşii”. 


"Un alt obicei creştinesc frumos. Oraşul Bucureşti, precum şi altele 
din ţară, era ocolit prin cruci de lemn sau de piatră; nici o barieră nu era 
fără cruce şi aceasta ca trecătorii să se închine atât când ieşeau cât şi când 
intrau în Capitală zicând: <<Cruce ajută>>. Obiceiul e vechi, ca la orice 
început să se zică această rugăciune şi chiar copiii care începeau 
abecedarul ziceau: <<Cruce ajută>>". 


Recomand cu insistență acest volum tuturor celor care simt 
româneşte, spre a-şi întări convingerea că nu sunt singuri, că Români au 
fost, că Români sunt şi Români vor fi şi toţi se vor zbate pentru cinstirea 
numelui de ROMÂN. 


Viorel Gh. Speteanu. 

ISTORIA FONDĂRII ORASULUI 
BUCURESTI 


CAPITALA 
REGATULUI ROMÂN 


- de la anul 1330 până la anul 1850 - 


culeasă după mai multi scriitori vechi 
de 


LT.-COLONEL D. PAPPASOGLU 

SCALA DESCRIERILOR CONȚINUTE ÎN ACEASTĂ 
ISTORIE 


I. Descrierea acestui oraş cu începere de la 1330 până la 
1850. 


II. Primii fondatori ai Bucureştilor. 

III. Evenimentele petrecute în oraş. 

IV. Solemnitátile domnilor şi palatele în care au domnit. 
V. Sfârşitul acestor domni şi mazilia lor. 

VI. Numele boierilor mari ai țării şi faptele lor. 


VII. Numirea cea veche a suburbiilor, barierelor şi 
străzilor. 


VIII. Istoricul bisericilor vechi şi al altor monumente. 

IX. Moravurile cetățenilor şi calamitátile suferite de 
acestia 

X. Invazia armatelor străine şi conduita lor. 

XI. Descrierea pozițiilor strategice în ocolul Capitalei. 

XII. Preţurile alimentelor şi mişcarea pieței comerciale. 


Acestea toate culese cu destulă stáruintá în decurs de mai multi ani 
de autorul acestei cărți 


Lt.-colonel D. PAPPASOGLU 

" Mai multi din cetăţenii mei văzându-mă în etate înaintată şi cá mă 
ocup cu istoria şi arheologia țării mele m-au rugat ca să le arăt mai multe 
cunoştinţe ce am despre schimbările şi evenimentele petrecute în ţară şi 
mai cu osebire în Capitală, căci doresc unii a şti tradiţiile istorice ale țării, 
iar alții ale Capitalei, şi astfel că fiecare om care are a trece din această 
vremelnică viață nu i-am putut refuza şi le-am răspuns cá mă voi sili a le 
arăta purul adevăr de tot ce am putut culege din diferite letopisete ale 
țării, cum şi diferiți scriitori vechi şi cele văzute de bătrânul meu părinte 
care a trăit 90 ani cum şi ce am văzut eu, care sunt astăzi în etate de 80 de 
ani şi astfel voi urma înainte, rugând pe onor. domnii cititori de a-mi ierta 
greşelile stilului meu, fiind un stil bătrânesc ce se practica în timpul 
tineretilor mele. Dorinţa a fost de a nu trece în mormânt fără a nu 
îndeplini rugăciunea prietenilor mei, precum multi bătrâni dintre cetăţenii 
noştri care puteau să ne lase multe cunoştinţe au pierit dintre noi, fără a 
ne arăta evenimente ce ar fi putut servi de exemple nu numai în 
administrații şi în judecătorii, dar chiar în şcoală şi biserică, pe care le 
vedem astăzi din nenorocirea noastră atât de părăsite. Moravurile 
împrumutate după capricii, ca şi când n-am fi avut nişte obiceiuri care 
întreceau pe cele vitrege astăzi de țară şi de naţiune. Dar poate acei 
bătrâni de acum două sute de ani ar fi fost şi ei cuprinşi de lenea ce aveau 
strămoşii noştri şi chiar când se iscăleau puneau numele fără prenume şi 
se iscăleau simplu Radu vornicul, banul Udrea, logofătul Dumitraşcu, 
căpitan Bunea, Dragomir spătarul. Lucru ce a făcut astăzi o încurcătură 
nedescurcabilă între familiile țării celei magnate şi un abuz neînțeles între 
toti istoricii moderni - spre exemplu: un istoric când vede un fapt măreț 
făcut de un Dragomir spătarul cu cetele lui, precum şi o administraţie 
lăudabilă făcută de Radu vornicul, asemenea şi o justiție făcută de 
logofătul Dumitraşcu; voind sau plătit fiind de către bogátagi, odată ne 
pomenim Că-i face descendenţi ai boierilor de mai sus, care s-au lenevit 
a-şi pune titlul neamului lor. Apoi această nobleţe nu a fost câştigată de 
strămoşii noştri cu arma în mână, luptându-se pentru vetrele lor? Fie să fi 
fost ei din orice neam. Numească-se şi acum nobil acel ce merge pe 

câmpul de luptă pentru a-şi da tributul sângelui său pentru țară si fie el 
din orice neam o fi. 


Iubitii mei cetitori! ' 


Nici un român nu trebuie să fie descurajat de întunericul ce învăluie 
primitivul început al oraşului Bucureşti, capitala României; deşi istoricii 
trecutului nu ne-au lăsat ca cunoştinţă pozitivă decât nişte descrieri în 
diferite epoci, ici şi colea, despre acest frumos nume al oraşului nostru, 
căci poate ei au ținut mai mult la fapte decât la descrieri, dar suntem toți 
datori ca să scriem ceea ce, cu scrupulozitate ocupându-ne, vom putea 
descoperi fapte mai aproape de adevăr, apoi chiar acele descoperiri ce 
vom putea face, observându-se de către cititorii cei erudiți şi cu 
cunoştinţe arheologice pot fi şi ele publicate şi de către dânşii. Aşa mai 
departe urmându-se, ne vom putea apropia de adevăratul început al 
Bucureştilor. Să nu lăsăm timpul a trece, căci aşa nu vom putea trage 
lauda şi recunoştinţa viitorului, nici aprecierea străinilor care necontenit 
în viitor vor vizita Capitala noastră; de aceea oricine, pe cât cunoaştem, 
să venim a dezvolta prin diferite publicaţii; fiindcă chiar acei onor. 
redactori ai foilor publice vor primi dezvoltările noastre cu bucurie şi se 
vor simți mândri a umple si ei paginile edițiilor lor cu asemenea 
descoperiri necunoscute până acum pentru fondarea nobilei vetre a 
străbunilor noştri. Într-o vreme dar pe când se dezvoltă toate ştiinţele în 
secolul nostru şi pe când avem de părinte în căminul glorioşilor noştri 
strămoşi pe un print din cea mai înaltă şi ilustră familie din Europa, pe 
Carol I de Hohenzollern, regele nostru şi pe Elisaveta, regina Sa şi pe 
când se edifică, se organizează, se preface şi se infrumuseteazá sub 
patronajul Majestátilor lor, tot ce este românesc, nu putea rămâne 
Capitala fără istoria ei. De aceea am socotit a trage mai întâi un văl 
asupra neglijentei ce au avut letopisarii noştri în curs de cinci secole şi 
risipind orice întuneric în privinţa începutului acestui oraş de bucurie şi 
leagăn al naşterii mele, dau la lumină această istorie cu descrierea 
culegerilor ce am putut face mai apropiate de adevăr pentru Bucureşti. 


Dámbovitá, apă dulce! Cin' te-o bea, nu se mai duce! 

SCALA 


Istoria capitalei Bucureşti va cuprinde: păzirea cu stricteţe a sfintei 
noastre religii, a bisericii şi a tuturor obiceiurilor morale creştine, apoi 
voi urma arătând obiceiurile solemnitátilor diferitelor serbări, venirea 
diferiților mitropoliți la scaunul arhiepiscopal, vieţile şi faptele lor. 
Venirea şi suirea pe tron a diferiților domni, viețile, obiceiurile şi faptele 
în domnia lor, cum şi sfârşitul lor. Alaiurile domneşti, podoabele şi luxul 
cel mare ce se practică la diferite solemnitáti domneşti. Locuinţele şi 
numele tuturor boierilor celor mari (protipendada) de al doilea grad şi de 
al treilea grad, faptele lor cele pline de virtuţi şi filantropie a căror 
memorie se venerează şi o vom venera-o întotdeauna. Gradele tuturor 
autorităţilor şi numirea velitilor boieri (miniştrii), puterea lor şi faptele lor 
în toată administraţia țării. Invaziile austriece, ruse şi cruzimile turce. 
Decapitarea la palat a nenorocitului domn Hangerliu. Evenimentele 
petrecute în anul 1821. Venirea lui Ipsilant cu grecii revoluționari, cum şi 
a lui Tudor Vladimirescu cu oltenii săi. Omorârea lui Tudor în Târgovişte 
de către Ipsilant prin trădare. Invazia armatei turcești sub Gingir Efendi 
Chehaia Bey al Paşei Silistrei, primirea lui în Capitală de către 
caimacamii țării. Teribilul măcel făcut de turci în Capitală după omorârea 
lui Bimbaşa Sava. Potolirea evenimentelor triste ale anului 1821 şi 
întoarcerea boierilor pribegi din Transilvania. Venirea la tronul țării a 
nemuritorului domn Grigore D. Ghica. Frumoasele fapte filantropice şi 
secolul de fericire al românilor. Zilele de petrecere ale românilor: 1 Mai 
cum se serba în diferite timpuri şi obiceiurile târgului moşilor şi al 
Drăgaicii. Zilele de caftane (avansări) ale boierilor, preţul alimentelor de 
hrană în diferite epoci, numirea puterii în armatele româneşti. Judecata 
criminalilor şi executarea pedepselor lor în diferite epoci. Numirea 
tâlharilor celor mai de frunte şi felul executării lor. Breslele 
comersanfilor. Numirea străzilor, numirea mănăstirilor şi a tuturor 
monumentelor aflate în Capitală. Timpul de când lucrătorii au început a 
se căuta prin doctori, cum şi numirea tuturor doctorilor şi spiterilor ce au 
fost în Capitală de la începerea a se căuta românii cu doctori până în anul 
1870. Cazărmile oştirilor şi temnitele. Aducerea mărfurilor din Orient şi 
Occident, cum şi cantitatea cea mai mare de marfă mai solidă din 

ținuturile ruseşti. Străjuirea hotarelor despre contrabande şi a diferitelor 
tâlhării. Mai sunt şi alte amănunte, mai cu osebire atingătoare de 
dezvoltarea şcolilor şi de faptele profesorilor şi ale clerului, pe care 
pentru prescurtare mă opresc a le arăta aici. 


Lt.-Colonel D. Pappasoglu 


www.digibuc.ro 


CĂTRE DOMNII CITITORI 


Ştim toţi şi cunoaştem cá ráposatii noştri părinți şi mogi, când 
scriau evenimentele petrecute în țară şi prin oraşe, le scriau şi le 
însemnau pe scoartele cărților lor şi mai adesea pe scoartele cărţilor 
bisericeşti; ştim iarăşi şi cunoaştem că ţara noastră cea plină de 
evenimente şi prefaceri a avut numai patru, cinci, leatopiseri, apoi şi 
istoriografi pe Cantemir, pe Şincai, pe Tăut, pe Radu logofătul Greceanu 
şi mai târziu pe Fotino. Ei bine, aceşti toti ce ne-au arătat şi ce au putut a 
ne arăta, au fost colectionate tot după scoartele cărților sau din diferite 
terfeloage pe care însemnau românii, mai cu osebire preoții şi grămăticii 
vlădicilor câte vreun eveniment important de nenorocire sau norocire ce 
se întâmpla prin oraşe şi prin ţară, astfel dar această cronică a descrierii 
Capitalei noastre să o priviţi ca o colecţie făcută de mine de prin diferite 
manuscrise, leatopisete, după scoartele cărților bisericeşti vechi, din care 
posed în biblioteca mea o colecţie enormă, apoi peste toate aceste 
descrieri cu întreruperi, vă rog a citi cu atenție acelea ce am adăugat, 
văzute în Capitală de părintele meu care a murit în etate de 90 de ani şi 
de mine care mă aflu astăzi în etate de 81 de ani? şi facă cerul ca să vie 
peste scrierea mea şi alti români spre a mai colectiona şi a ne scrie cele 
văzute de d-lor şi de părinţii d-lor. Datorie dar am avut şi eu ca să le arăt 
toate, cititorilor acestei cronici, fie istoria cu continuaţie şi fără 
continuafie. 


Fiegcare cu ce poate si cum poate, sá ajute fara sa, 
Cu ştiinţă şi sudoare, ba şi chiar cu viața sa. 


D.P. 

CAPITOLUL I 


Începutul oraşului Bucureşti, capitala 
României 


Arheologia este teologia. 


Tradițiile ce se zic de Bucur Ciobanul, cá el a fondat o bisericuță a 
Sfântului Tănase de la Radu Vodă şi că după numele său s-a numit 
oraşul, sunt cu totul neexacte, fiindcă toate observaţiile ce am mai putut 
face în urma publicării tabloului meu cu acea bisericuţă, ce este situată 
lângă mănăstirea Radu Vodă, este într-adevăr făcută de Alexandru Vodă 
la anul 1568, fiul lui Mircea Vodă zis Ciobanul, pe locul cimitirului lângă 
mănăstirea clădită de el între baltă şi Dâmboviţa, în marginea 
Bucureştilor. 


Nu ea este prima biserică, căci prima biserică după cum voi arăta 
mai la vale, este biserica mahalalei Dobroteasa, clădită de către vechea 
familie a Năstureilor Hereşti, pe moşia unui Bugă, numită şi palanga 
(tabăra) lui Mircea Vodă al II-lea. 

Acest Năsturel a găsit de cuviință de a ridica biserica pe antica 
vatră a oraşului roman numit Pinum, căci adesea s-au găsit şi se găsesc şi 
acum în suburbia Dobrotesei, la diferite săpături monede vechi romane şi 
bizantine. Proprietarul Bugă era tata lui Drăghici şi moşul lui Pană, de la 
care se trage neamul, care primiră numele de Filipeşti, după fiul lui 
Udrişte Bugă, ce se numea Filip. 

Această familie a existat încă din secolul al XIV-lea (A se vedea 
vol. II pag. 567, Istoria grecească a lui Fotino). Aşadar, s-ar putea 
presupune că şi numirea oraşului Bucureşti, a fost în secolul al XIV-lea, 
după numele lui Bugă, numindu-se Bucureşti, fiind început pe moşia sa. 

Documente care ne încredințează într-aceasta, sunt cele următoare 
ce am putut descoperi: 

1) Piatra sculptată cu efigia Filipeştilor infiptá asupra porţii cetăţii 
Făgăraşului în Transilvania, căci neamul se trage din descălecătoarea lui 
Radu Negru, fiind şi comiti ai Sfântului Imperiu Roman, cum şi 
proprietari ai munților Arifului în vecinătatea cetăţii Făgăraşului, tot 
asemenea documentează şi inscripția în piatră de deasupra porții 
Filipeştilor din urbea Bucov, fosta moşie a Filipeştilor şi reşedinţă a 
fostului judeţ Secuieni. 

2) Că familia aceasta îşi are cimitirul până în ziua de astăzi în 
mănăstirea zisă a lui Radu Vodă, fondată mai întâi de Alexandru Vodă, 
fratele lui Petru Vodă Șchiopul şi tata lui Mihnea Vodă Turcitul. 


Mai târziu, stând fără serviciu divin 30 de ani, fu prefăcută de Radu 
Vodă, fiul lui Mihnea şi de la care îşi conservă azi numirea, păstrând 
numele lui Radu Vodă. Bisericuța lui Sfântul Tănase, ce astăzi se zice a 
lui Bucur, Alexandru Vodă, fratele lui Petru Vodă şi fiu al lui Mircea 
Ciobanul, la anul 1568, a hotărât bisericuţa lui Sfântul Tănase ca cimitir 
al călugărilor ivireni din mănăstirea Sfânta Treime, restaurată de acest 
domn, pentru că curtea mănăstirii, strâmtă fiind, nu avea loc de 
ingropáciune; apoi pe lângă frumuseţea ei, după cum o descrie patriarhul 
Antiohiei Macarie (vezi "Revista Română" 1861, pag. 341), care veni în 
zilele lui Constantin Brâncoveanu, nu putea fi ea ocolită şi cu mulțimea 
mormintelor, după cum se dovedeşte şi din grămădirea osemintelor din 
acea criptă de zid, ce se vede la spatele acelei bisericuțe, care este pusă 
sub patronajul Sfântului Atanasie. 


Iar unul din magnații cei mari ai românilor, ce se numi Năsturel (nu 
ştiu dacă nu va fi contele Henrih sau Herea Năsturel după al cărui nume 
este şi moşia Hereşti în drumul de la Bucureşti spre Olteniţa), căutând loc 
de a face şi o biserică, a găsit cea mai frumoasă poziţie pe dealul stâng al 
Dâmboviţei, unde era vechiul Pinum, având în vale vederea bălții celei 
mari a Broştenilor cu pădurea ce ocolea acele două mari dealuri, pe care 
este astăzi mănăstirea Radului Vodă şi Sfântul Atanasie şi cu care puteau 
a comunica cei din Bucureşti, numai prin podişti plutitoare şi stătătoare, 
şi acolo acel loc se numea Lupeştii, căci chiar bătrânii spun că le 
povesteau părinţii lor că întorceau vitele din acea pădure şi baltă până nu 
însera că le stricau lupii; acolo aveau şi morile lor pe apa Gárlita ce se 
despártea de Dâmboviţa, trecea prin Tabaci şi Cárámidari. Pe acel deal al 
părții stângi a Dâmboviţei, zidi Năsturel după cum arătai, sfânta biserică 

cu patronajul Bunei Vestiri, pe moşia lui Bugá care începuse a se popula 
cu boierimea ce se strămuta din Târgovişte. Această biserică este până 
astăzi şi exersează cultul divin, numindu-se sfânta biserică a suburbiei 
Dobroteasa, calea Văcăreşti, culoarea de albastru, iar pe când căutau 
locul de a edifica biserica, fiind limba bulgară mai obişnuită, s-au zis 
Dobroteasa care se tălmăceşte în limba românească "bună patrie" şi de 
atunci a rămas numele locului sfintei biserici de Dobroteasa, de unde s-a 
numit şi toată suburbia. Pe tărâmul dar al acestei palange sau al taberei 
celei noi s-au aşezat românii, sârbii şi oltenii şi de atunci a rămas 
denumirea suburbiilor Sârbii, Staicu şi Oltenii, făcându-şi acolo şi acel 
Năsturel case mari la spatele bisericii, a căror ruine au stat până la anul 
1855, apoi au dispărut. Locul însă se ştie, căci l-am văzut şi eu, ca unul 
ce sunt proprietar si şezător de 50 de ani în această suburbie a 
Dobrotesei. Aceasta este dar cea dintâi biserică a oraşului Bucureşti şi 
care s-a ridicat în oraş de către neamul lui Năsturel Herescu. 


Vorbind însă de această sfântă biserică, trebuie să arăt că după 
trecerea de vreo 300 de ani, un Constantin Năsturel, fiu al banului Şerban 
Năsturel, văzând această biserică fondată de strămoşii lui, în foarte mare 
ruinare, a preînnoit-o în anul 1730, (vezi inscripţia în piatra de deasupra 
uşii acestei sfinte biserici) şi a lăsat în seama rudelor sale ce şedeau în 
dosul. bisericii şi din care au trăit în acele case până la anul 1840, o 
femeie ce se zicea că este descendentă din acea nobilă şi ilustră familie a 
Năstureilor. Apoi tot din această ilustră familie, nu departe de tărâmul ce 
am arătat, ce se numea palangă, drept pe ulița centrală, au mai ridicat şi o 
biserică cu patronajul sfintei Vineri, lângă casele cele mari ale lui Udrişte 
banul Năsturel după al cărui nume s-a numit şi suburbia din vecinătatea 
palatelor sale, Udricanii. 


Şi aşa oraşul Bucureşti se începea pe acea vreme de la suburbia 
Dobroteasa, se împopula cu celelalte suburbii arătate mai sus şi se 
întindea din an în an pe ulița centrală a Jignitii (magaziile oraşului de 
rezervă, pentru vremuri de foamete, pe locul astăzi al ambasadei italiene) 
şi mergea spre moară (acum strada Bărăţiei) drept, şi de acolo, pe 
dinaintea bălții Târgul Cucului, sau mai în urmă Scaunele Vechi şi ieşea 
la Sfântul Sava, în dreptul unde în urmă s-au edificat de Matei Vodă 
Basarab mănăstirea Sărindarul în al XVII-lea veac sau Carantanul, cum o 
numeşte patriarhul Antiohiei Macarie, unde era şi hramul cu 40 de 
martiri. lar în vremea lui Constantin Vodă Bráncoveanul, acest patriarh a 
săvârşit sfânta liturghie într-însa şi de acolo se făcea un ocol spre 

Dâmboviţa pe Calea Mogoşoaiei până în casele Mogosestilor, astăzi ale 
Brâncoveanului lângă podul de la Dudeşti, iar de acolo pe marginea 
stângă a Dâmboviţei ţinând linia dreaptă până la podul gârlei din Calea 
Giurgiului, mai la urmă numită Podul Beilicului. Acest ocol, sau acest 
spaţiu, era al oraşului Bucureşti, căci afară din acest spaţiu se numea 
judeţul Ilfov. lată şi familiile ce şedeau atunci în acest cuprins al 
Bucureştilor, mai cu seamă pe calea centrală a oraşului care astăzi se zice 
Calea Văcăreşti: Hereştii, Filipeştii, Márcegtii, Grecenii, Arioneştii, 
Păleştii, Brátágenii, Lácustenii, Ográdenii, Meliceştii, Recrufii, Voinestii, 
Deduleştii,  Borăneştii,  Bălăcenii,  Bălenii,  Văcăreştii, — Bájestii, 
Grădiştenii, Bărcăneştii, Slătinenii sau Papazoleştii, Cocoreştii sau 
Cantacuzinii, Brâncovenii, Dăneştii, Mogoşeştii, Popeştii, Botenii şi mai 
în urmă Ghiculeştii. 

Vorbind despre oraşul Bucureşti, voiesc a arăta şi o apă ce mergea 
în acea vechime prin mijlocul acestui oraş şi adăpa o parte considerabilă 
din el; acea apă îşi avea izvoarele ei dimpotriva Icoanei, unde astăzi e 
grădină publică şi unde până în zilele noastre era baltă mare. 


Acea apă pleca de la balta menţionată şi trecea prin suburbia 
Otetarii, Batiştea şi Scaunele şi forma o baltă pe locul unde a fost vechea 
carvasara?, fierăriile vechi şi unde se vindeau rogojinile şi lemnăriile, 
adică în coasta grădinii de azi a lui Sfântul Gheorghe. Acea baltă era 
înconjurată cu trestie, cu sălcii şi aproape de dânsa se făcea târgul sau 
piaţa, căci acolo erau scaunele de pescării, măcelării, manufacturile brute 
şi se numea Târgul Cucului, unde în toate primăverile, acolo în sălcii, 
bucureştenii auzeau cântecul cucului; aceasta au apucat-o şi cei ce au trăit 
până la 1800. Din acea baltă se scurgeau două gârlițe, cea dintâi îşi lua 
cursul pe dinaintea locului astăzi al Bárátiei, şi ieşind din calea Târgului 
de Afară în răspântie unde era şi moara, pleca drept în apa Dâmboviţei la 
gura de azi a Pieței celei Mici, sau atunci a colfului cetátuii Curtea 
Veche, despre care voi vorbi mai înainte. Cealaltă ramură de gârliță ca şi 
cea dintâi, pleca tot din acea baltă a Târgului Cucului, pornea drept pe 
Calea Târgului de Afară, şi trecând de-a curmeziş acea cale pe la colţul 
hotelului de Londra astăzi, trecea pe lângă proprietatea cunoscută nouă a 
lui Báltáretu (acelea au fost casele lui Dan vistierul la anul 1594, unde au 
tras ienicerul turc cu cei 2000 de spahii, când veni a prinde pe Mihai 
Viteazul, şi care case fură arse de Mihai cu tunurile când prăpădi pe 
turci); de acolo trecând prin curtea caselor astăzi zise ale lui Mareş, unde 
este capela bulgară, pe marginea fostului cimitir catolic, se strecura prin 

răspântiile Lucaci, şi trecând pe la spatele grădinii lui Banu Udrişte, unde 
astăzi este ulița Udricani, ieşea la răspântiile suburbiei Olteni, trecând la 
vale prin acea suburbie, astăzi ulița Labirint, se vărsa pe lângă poarta 
proprietăţii căpitanului Obedenaru; această ramură de apă se numea apă 
spurcată, căci toate necuráteniile oraşului se azvârleau pe dânsa fiind 
repede. 


Pe marginea acestei ape a fost aşezată tabăra lui Ştefan Batori la 
anul 1476, adică pe tărâmul cel spațios şi înalt unde este astăzi suburbia 
şi biserica Lucaci, de unde scrise sibienilor (vezi Şincai, vol.II, pag.96) si 
unde mai în urmă aveau Vácárestii palatele lor, iar mai târziu casele lui 
Zerlendi. 


CAPITOLUL II 


Acum să venim şi la fortăreața sau cetátuia din Bucureşti făcută 
pentru scop strategic în apărarea căii invaziilor despre Orient, după cum 
se face, cu mare rezon, menţiune în "Revista Română" din 1861, şi care 
se numeşte în limba otomană "la dervent" adică "la strâmtoare". Vremea 
zidirii acestei fortărețe neapărat că trebuie să fie nu departe de vremea 
începutului oraşului Bucureşti şi că trecătoarele din Giurgiu şi Olteniţa 
urmau a fi pe Calea Calicilor sau Calitei şi a lui Șerban Vodă astăzi. Este 
iarăşi probabil că pe la Văcăreşti şi Vitan nu putea trece vreo oştire căci 
erau bălți şi mari mocirle ale Dâmboviţei şi ale bălții Colintinei (colea-in- 
tină sau ocolina), căci ocolea Bucureştii. Iată dar o descriere lámuritá ce 
pot face şi eu acestei citadele sau întărire de apărare, atât a oraşului Bu- 
cureşti cât şi a căilor de invazie, spre capitala de atunci Târgovişte. M-am 
ocupat foarte mult cu această descoperire, împins de două plăceri, întâi 
de plăcerea arheologiei şi a strategiei, şi în al doilea de marea venerație şi 
dorul ce am păstrat în sufletul meu, răposatului meu părinte Andrei N. 
Pappasoglu din Slătineni; el fiind din acea familie a Slătinenilor, ce s-au 
strămutat din oraşul Slatina pe la anul 1648 (după cum atestă docu- 
mentele familiei mele ce am, adică ale străbunilor mei, Constantin 
Slătineanu poreclit de turci Pappasoglu căci era foarte pios, şi care 
cumpărând mari proprietăţi, hanuri şi grădini prin mai multe locuri în 

Capitala noastră, a cumpărat şi mai toată partea dreaptă a uliței astăzi a 
Covacilor, care era pe tărâmul acelei citadele. 


Suvenire antice despre aceasta fin astăzi numei hârtii, căci 
proprietăţile au dispărut, tin un inel de safir, calitate bună, piatra cát o 
alună, ce a fost găsit de lucrători când săpau temeliile pe tărâmul fostei 
Curți Domnești, devenită proprietatea părintelui meu, tin o mare țeavă de 
tun de fier spartă... şi cu o mică ghiulea pe calibrul lui, găsite mai în urmă 
când s-au săpat temeliile binalelor ce s-au edificat pe acel tărâm şi pe 
care le-am dăruit amicului meu Costică Cornescu, tin şi un cuțit (iatagan 
turcesc), încrustat cu slove multe de aur, acesta a fost iarăşi găsit de 
răposatul meu părinte într-o pivniţă veche din ale fostului palat domnesc. 


Acum să venim la descrierea citadelei, cum am putut culege şi eu 
din bătrâni. Luând de bază colțul Hanului Roşu în răspântiile Podului 
Calitei, adică marginea dreaptă a ulitei Şelarilor, acolo era drept o poartă 
împotriva trecătoarei podului Dâmboviţei, această poartă până în ziua de 
astăzi o numesc bătrânii în trei feluri. 


1) Poarta de sus, 2) Poarta mică şi 3) Poarta de fier, ca la colţurile 
fortăreței. De acolo continuă zidul cetăţii gros, făcut de bolovani mari de 
piatră de Prahova, cărămidă şi ciment până la Poarta mare sau cea 
centrală. Pe sub această poartă intra nenorocitul vornic Stănilă care veni 
cu mai multi boieri, episcopi şi mai mulţi din cler, chemaţi de Mircea II 
Ciobanul, fiu al lui Mihnea cel Rău, cu viclenie la Curtea Domnească; iar 
el nápusti pe beslii turci de a-i măcelări pe toti la anul 1557, 3 martie, in a 
treia sa domnie şi care după moartea lui s-a îngropat chiar în acea 
biserică din Curtea Domnească, unde este astăzi chiar poarta bisericii 
împotriva trecătoarei podului Dâmboviţei din vadul sacagiilor (acesta 
este al doilea vad al cărătorilor de apă, căci cel dintâi este cel de la Podul 
Beilicului). De acolo iarăşi începe zidul până în colțul pieţei celei mici 
împotriva podului Dâmboviţei, ce duce astăzi la piaţa precupetilor, iar 
atunci intra în "livedea gospod", acolo era ceairul cailor, păzitorilor 
citadelei şi mai târziu ai casei domneşti. Această livede era pe tărâmul pe 
care este astăzi Doamna Bălaşa, spitalul Brâncovenesc, piața Bibescu şi 
hala de măcelării, prund al Dâmboviţei, care numire se păstrează până 
astăzi la biserica Sfântul Nicolae ce-i zice "din prund", de la spatele 
stabilimentului Doamnei Bălaşa. În acel colț al cetátuii era ardicat şi un 
turnulet pentru apărarea zisei trecători spre livede, cum şi a Căii lui 
Şerban Vodă ce ducea la Olteniţa. De aici pornea zidul formând careul şi 
se urca pe partea stângă a Căii Târgului de Afară pe lângă scurgerea 

râului ce curgea din Târgul Cucului, pe la moara din răspântiile astăzi ale 
Bárátiei; în această fațadă a zidului era poarta de jos împotrivă de calea 
ce ducea în oraşul Bucureşti, astăzi ulița Rahtivanuluis, şi de la 
menfionata răspântie forma zidul colt şi continua spre Târgul Cucului 
peste drum de locul astăzi al Bárátiei, iarăşi pe lângă marginea acelui râu 
ce curgea chiar pe strada astăzi a bragovenilor. De aici iarăşi forma colțul 
şi continua pe partea stângă a vechilor cavafi, astăzi strada Marchitanilor 
până la colțul astăzi împotriva ulicioarei Sfântul Nicolae şi de acolo 
continua zidul la vale pe strada Şelarilor, până la poarta cea mică a 
cetátuii în răspântii, zisă Poarta de fier. 

Iară în colțul din deal erau fântânile cetátuii şi unde s-au format 
baia palatului, după strămutarea lui Mircea Vodă cel Bătrân, peste drum 
de hotelul astăzi numit Caracaş. El a preînnoit în cursul domniei şi 
biserica din curtea palatului cu hramul Bunei Vestiri. Toată această 
cetátuie atunci era păzită de cátane şi de şeful ei castelan, care se numeşte 
în limba slavonă "grádigtean". După arderea şi desființarea acestei 
cetățui, se vede cuprins un foarte mare spaţiu al cetátuii, de o familie cu 
numele de Grădişteni, stăpânind-o chiar în zilele noastre pe când era 
făcută temniță sau puşcărie, numit Hanul Grădiştenilor cu poarta în Podul 
Beilicului, unde astăzi este spiteria cu firma La pelican; precum şi tur- 
nurile acelei cetátui după dárápánarea ei, eu fost rămas tot în acel loc ca 
într-un arsenal, sau şi mai târziu când fara noastră a cumpărat tunuri s-ar 
fi păstrat tot acolo; de aceea i-a rămas şi numirea de "puşcărie", căci 
vulgul de atunci, tunul îl numea puşcă, iar puşca era flintă. 


La anul 1395, din ordinul lui Mircea cel Bătrân, s-a zidit şi biserica 
din această cetátuie şi palatele domneşti, unde venea de şedea numai 
iama. -[Acesta este gloriosul şi strategicul domn al Romániei$, care 
stăpâni Dobrogea şi cetatea Drâstorului (Silistra) şi pe care în urmă o 
dete înapoi alti domni otomanilor şi drept memorie că românii stăpâneau 
şi dincolo de Dunăre a rămas obiceiul când îngheţa şi comunicaţia 
ambelor margini se făcea călări, cu trăsuri sau pe jos, cel dintâi om, turc 
sau român ce venea la Vodă cu vestea (mujdea), că s-a prins Dunărea şi a 
început comunicaţia, primea de la vistierie o pungă de bani (bacşiş) 500 
de lei, acest obicei s-a păstrat până la Grigorie Vodă Ghica 1827] - şi ca 
să facă bucurie orăşenilor au pus acelei biserici patronajul Bunei Vestiri, 
adică tot acela ce avea cea dintâi biserică din Dobroteasa zidită la 
începutul oraşului. Iar bisericuţa Sfântul Aptonie a fost zidită de Mircea 

Vodă II în a treia sa domnie la 1530, unde s-a şi îngropat acest domn 
ucigaș’. 

S-au fondat tot atunci şi biserica Sfântul Gheorghe cel Vechi, 
patron al țării, de către Mircea cel Bătrân, din sus de moara de pe calea 
Târgului de Afară, unde trăgea şi mitropolitul când venea cu domnul din 
Târgovişte. Această biserică este vechea Mitropolie a Ţării Româneşti 
după mutarea regedintei din Târgovişte, până ce au fondat Constantin 
Vodă Brâncoveanu pe cea de acum. La această Mitropolie s-au refugiat 
boierii, de au tras clopotele când fură chemaţi la curtea domnească de 
Radu Vodă al XI-lea la anul 1665, ca să-i omoare şi de acolo 
retrăgându-se dimpreună cu toți slujitorii la sat la Cotroceni, astăzi 
suburbia Sfântul Elefterie, ce se tălmăceşte libertate, având dată de atunci 
drept pomenire sfintei biserici şi icoana făcătoare de minuni a Sfântului 
Elefterie. Aleseră domn pe Antonie Vodă” de la Târgșor din Prahova, 
care după fuga lui Radu Vodă se sui pe tronul domniei la 21 aprilie 1669, 
în ziua de Paşte, când la vremea sfintei liturghii după evanghelia lui Ioan, 
au pus de au jurat toţi boierii cá vor trăi uniţi şi fără intrigi, jurând şi 
Măria sa că va domni cu credință şi fără părtinire, iar jurământul ce l-au 
făcut s-a scris şi s-a iscălit chiar în sfânta biserică a Mitropoliei şi l-au dat 
în mână lui Vodă. De atunci a rămas obiceiul, când se citeşte la 
Mitropolie față cu Domnul sfânta evanghelie în ziua Învierii Domnului 
Christos, la liturghie să se copieze evanghelia lui Ioan de către logofătul 
de obiceiuri (ministrul instrucţiunii publice) şi punând pecetea logofetiei 
să se dea în mâna lui Vodă chiar în biserică. 

S-a fondat apoi nu departe de Sfântul Gheorghe şi vechea biserică a 
Stelei de către un C. Slătineanu zis Pappasoglu, târgoviştean, ce a fost 
fondator şi al bisericii Stelea din Târgovişte, pe care a reedificat-o Vasile 
Lupu, domnul Moldovei, după împăciuirea cu Matei Vodă Basarab şi 
unde se păstra icoana făcătoare de minuni a Sântului Mina, care astăzi 
după arderea bisericii se află în sfânta biserică a suburbiei Vergului. Acel 
fondator al bisericii Stelei din Bucureşti este boier din moşii mei, după 
documentele vechi ce le posed eu. 


Viu a arăta şi vreo câteva descoperiri ce putui face asupra 
obiceiurilor vechi după ce deveni Bucureşti capitală, în zilele lui 
Constantin Brâncoveanu, anul 1689, obicei religios, a primi domnii țării 
Sfânta Ungere în sfânta biserică din Curtea Veche, ca o binecuvântare ce 
primeau de la Buna Vestire, precum şi Sultanii la suirea lor pe tron se 
încing până astăzi cu sabia gloriosului sultan Osman, cu deosebire că 

domnul ocolea sfânta masă în altar, ţinându-l mitropolitul cu arhiergii de 
mână şi cântând "Isaia dántuiegte". În "Revista română" din 1861, 
descrierea ce se face pentru numirea Podului Calicilor, este prea 
adevărată, însă e numire stricată căci pe acea stradă astăzi numită Calea 
Rahovei, au locuit multi boieri mari şi cu averi precum Costache 
Creţulescu, Mihalache Manu, Nae Golescu, vornicul Comăneanu, 
logofătul Fundáteanu, Bujoreanu, Jianu, vistierul Mihăilescu, Arioneştii, 
Cătunenii, stolnicul Iacovachi, Nestor, Dudescu, Tufeanu, Chiriac, 
Fălcoianu şi alții care-mi scapă din memorie, cu toate astea fie-mi permis 
a crede o altă tradiţie, această stradă a purtat numele unei bătrâne şi 
bogate cucoane Calita, care a făcut podişca peste râul ce tăia acea stradă 
şi pe unde împiedica trecerea oamenilor, asemenea pomeni se obişnuieşte 
de către mai multi români. Dacă am vorbit de acea apă ce se scurgea pe 
acolo, voi a arăta cele ce am putut culege şi despre dânsa. 


În vechime acea apă pleca din Dâmboviţa, de vale de moara 
Grozăveşti de lângă Cotroceni, forma heleşteele Câmpinenilor, a 
Bălenilor, a Filipeştilor, a Brâncovenilor, a Basarabilor, a Dudescului în 
mahalaua Dudescului, trecând prin Postăvari unde forma bálteful şi unde 
se spălau postavurile, de acolo pe lângă poarta Antimului o ramură tăia 
Podul Calitei şi intra în balta arhimandritului din care se strecura în balta 
lui Şerban Vodă, de aici în a lui Cernica Ştirbei, aceasta în a Lupestilor, 
aceasta in a Văcăreștilor şi din aceasta apoi în a lui Târcă, unde pe deal 
este şi biserica fondată de familia Târcă; iar cea de-a doua ramură a 
heleşteului Dudescului trecea de-a curmezişul Podului Calitei prin fundul 
curții, astăzi hotel Avram şi ieşea lângă dealul Mitropoliei trecând pe 
lângă poarta lui Constantin Brâncoveanu, unde astăzi e crucea de piatră 
ce fu aridicată lângă podişcă, locul unde fură tăiați fiii banului Ghiorma 
la revoluţia dorobantilor,'^ apoi se azvârlea în Dâmboviţa lângă podul de 
la pescărie. Acest heleşteu a fost până a nu se statornici palatul 
Dudescului în mahalaua Dudescului în care palat a şezut şi Mihai 
Viteazul când a primit bineţe (vizite) de la emirul turc, ce mersese de la 
casa vistierului Dan ca să puie mâna pe Mihai, cu 1000 de turci (vezi 
"Revista română”), căci de atunci a rămas numirea podului de peste 
Dâmboviţa din Dudescu de "podul turcului”. Iará acea biserică albă de 
care în istoria lui Mihai se face menţiune, este aceea în care a intrat Mihai 
Bravu ca ban mare adus din Craiova din porunca lui Alexandru Vodă ca 
să-l omoare, astăzi mănăstirea Mihai Vodă aridicată de dânsul după 
ce s-a făcut domn. 

CAPITOLUL III 


Strájile sau barierele cele vechi erau: 


1) Bariera piscului (drumul Oltenitei), căci printre băltişurile 
Dâmboviţei se forma o limbă de pământ care se numea pisc şi pe unde 
treceau Văcăreştii la moşia lor din dealul viilor, care păstrează până în 
ziua de astăzi numele de Văcăreasca, căci chiar dealul pe care s-a zidit în 
urmă sfânta mănăstire Văcăreşti de către Nicolae Mavrocordat, ce-i 
servea de fortăreață la anul 1716, se numeşte până astăzi Văcăreşti, iar nu 
Mavrocordeşti.!! 


La acea citadelă a bătut prințul Repnin'? cu armata rusească toată 
oştirea otomană la anul 1770. 


2) A doua strajă era la biserica cu Sibilele sau biserica cu Sfinţi, 
acei sfinți care se văd pe zidurile ei sunt toti filosofi sau cei mai înţelepţi 
ai antichităţii; acea strajă comunica la Oborul Vechi sau Târgul de Afară. 
În biserica Oborului Vechi, fundată la 1760, este în altar o cruce mare de 
marmură ca cea de la Călugăreni şi înaltă până în bolta bisericii, plină de 
sculpturi frumoase şi arabescuri bizantine, iar prin inscripția în limba 
românească se roagă fondatorul ei, serdarul Mogoş, de toti trecătorii care 
se vor aduna la acel obor, să roage totdeauna pe Dumnezeu pentru a păzi 
tara aceasta românească de rele să nu patá (este vrednic de admirat acel 
colosal şi religios monument). Acolo este şi icoana sfântului Ioachim şi 
Ana, aceea dată de Ipsilant domnul ţării, având pe dânsa ţintuită pecetea 
domnească pe o placă de argint suflată în aur. lar părinţii Maicii 
Domnului Ioachim şi Ana sunt zugrăviți în costum evreiesc ținând în 
mână ramura toiagului lui lesei, din care istoria noastră bisericească 
spune că s-a făcut punte peste apa Hebronului de unde a fost luată şi 
formată stâlp de rástignire a lui Isus Christos."? 

3) A treia strajă era in Calea Mogoşoaiei, la Putul cu Zalele, lângă 
care şi-au făcut familiile Cantacuzinilor locuinţele lor, apoi mai târziu 
Clincenii, Blehanii, Filipeştii şi Colfeştii. Această familie din urmă este 
aceea ce fu blestemată de mitropolitul Antim când îl sugrumă în luntre şi-l 

înecă Colfescu în Dunăre, fiind orânduit de Vodă a-l trece Dunărea şi a-l 
ineca la mijlocul ei.!* 


Pe locul acestei familii, astăzi este zidit palatul de reşedinţă. Bine 
era să se fi făcut palatul cel nou pe locul banului Constantin Filipescu, 
care era casa lui Avram, din neam în neam în Capitală, iară acel după 
locul Colfescului să se fi făcut grădina (ideea autorului) fiindcă atunci 
Curtea Domnească ar fi fost mai spațioasă şi chiar pentru trăsuri mai 
încăpătoare. Aproape de această barieră a fost mai târziu înființat 
metohul episcopiei Râmnicului, în ale cărei case a tras prințul Coburg, 
mareşalul oştirilor austriece, care venise cu oştire în zilele lui Nicolae 
Mavrogheni domn la 1784; tot acolo s-au sfinţit la 1830 şi steagurile 
organizării oştirii româneşti de Grigorie mitropolitul.!$ 

4) A patra strajă era la sfârşitul Podului Calitei la spatele caselor 
astăzi lui N. Laptof la marginea apei ce am arătat că se scurgea de la 
Izvor. 


5) A cincea strajă de lângă podul Dâmboviţei din calea Giurgiu sau 
Podul Şerban Vodă s-au înfiinţat mult mai târziu, după ce au început a se 
populariza!” suburbiile Slobozia, Sfântul Spiridon cel Nou la 1765, căci 
Sfântul Spiridon cel Vechi a fost clădit la 1732 şi Sfânta Ecaterina făcută 
de Pană vistierul din vechime, cum şi Mitropolia făcută de Constantin 
Brâncoveanu. Aceasta, după bătălia lui Leon Tomşa Vodă la anul 1632, 
când se bătu prin bălțile şi pădurile acelei localități de peste Dâmboviţa 
cu aga Matei Basarab, care mai târziu deveni domn al țării şi după ce 
birui pe aga Matei, ordoná de se făcu o movilă peste mormintele celor 
căzuți în acea bătălie şi aridicá o cruce mare de piatră pe care se săpă 
toată acea întâmplare şi o înfipse drept monument peste acea măgură. 
Crucea este până în ziua de astăzi în curtea bisericii Slobozia cu 
patronajul Sfântului Gheorghe, aridicată de către acest domn pe calea 
Şerban Vodă astázi.'? 


CAPITOLUL IV 


Iar în ocolul oraşului Bucureşti până în depărtare de un ceas sau 
două de Capitală, voiesc a descrie originea situafiunilor acelui spațiu 

începând de la mănăstirea Văcăreşti cea fondată de Nicolae Mavrocordat 
la anul 1716 şi pe care o avea fanariotul domn ca o cetățuie de apărare a 
sa, contra temerii ce-i insuflau boierii români şi în care clocea scopurile 
sale cele mârşave şi trădătoare, având şi pe Doamna sa în haremul pe 
locul unde a fondat şi biserica suburbiei Foişorul. Acea citadelă, astăzi 
temniţă, fu fondată pe moşia vechii familii a Văcăreştilor. De acolo spre 
răsărit este satul Popeşti, proprietatea vechii familii a Popeştilor, unde se 
găseşte până astăzi o biserică ruinată, pentru care tradiţia zice că un fiu 
de domn (trebuie să fie Alexandru cel Frumos) ar fi păstrat ascunsă în 
acea biserică pe o jună frumoasă pe care o iubea şi dovedindu-se aceasta, 
de atunci se află biserica părăsită, astăzi se numeşte La Culă lângă 
Leordeni. În ocolul oraşului spre nord, este câmpia Vitanului, unde vitele 
orăşenilor îşi aveau păşune, apoi este spitalul de ciumă, înființat de 
Alexandru Moruzi la anul 1794, când era ciuma cea mare; în dreptul 
acestui spital s-a înecat în Dâmboviţa Vlad Vodă luat la goană de tătari 
din câmpia Popeştilor!?. Dovadă despre aceasta există o mágurá mare ce 
se vede la Cioplea în dosul zalhanalei fostă a lui Hagi Moscu. Mai în ocol 
spre nord ca la 8 kilometri depărtare de Cioplea este mănăstirea de 
călugări Cernica, înfiinţată în anul 1608, de vornicul Cernica şi jupâneasa 
lui Chiajna, în ostroavele bălților apei Colintinei şi în apropierea moşiei 
vechii familii a Dudescului şi între mănăstire şi apa Dâmboviţei au fost şi 
o altă mănăstire de călugăriţe, înființată de soția lui, jupâneasa Chiajna; 
amândouă fură dotate cu mari proprietăţi. Iar aceea de călugărițe fu într-o 
noapte călcată de tătari şi maicile robite şi hrăpite, de atunci s-a şi 
desființat (vezi istoria mănăstirii Cernica, scrisă sub patronajul bunului şi 
cuviosului stareț, actualul arhimandrit Ştefan în anii trecuţi şi de un 
stăruitor monah anume Casian, care în acea mănăstire s-a ocupat cu mare 
zel la descoperirea şi descrierea istoriei ei). În apropierea acestei 
mănăstiri şi-a avut şi palatele de vară Şerban Vodă Brâncoveanu (se mai 
văd ruinele). Urmează apoi mănăstirea Pantelimon, fondată la 1748 de 
înalta familie Ghica, cu spital şi cu azil pentru primirea de săraci. Acolo 
în vremea invaziilor austriece a fost tabăra generalului print Coburg. În 
aceeaşi apropiere este şi mănăstirea Mărcuţa sau Maricuţa;? fondată în al 
XVIII-lea secol de domnul Ipsilanti; apoi reînnoită de familia Ipsilanti; 
ea e situată în marginea bălții Colintina, unde a fost până in 1820, 
tipografie şi fabrică de tistimeluri, adică stabilimentul pentru tipărirea 
florilor colorate pe basmale. Acolo era şi cea mai vestită apă a cişmelelor 
Mărcuţei, de unde se aducea în Capitală pentru domn şi toti boierii cei 
mari. Fabrica s-a mutat mai în urmă la Cişmegiu, în locul unde astăzi 

sunt casele generalului Florescu, iar tipografia în palatele lui Mavrogheni 
lângă cişmeaua cu acest nume, în capul Podului Mogoşoaiei, aici s-au 
tipărit cărți româneşti sub patronajul lui Dimitrie Topliceanu, cărți elene 
sub patronajul doctorului Constandinache Caracaş?! şi note de muzică 
orientală (psaltichie) sub patronajul întâiului profesor Petre Efesiu 
protopsaltul. Spre nord de Márcuta era mănăstirea Plumbuita, fondată de 
Matei Basarab tot lângă balta Colintinei, unde se făcea şi vechiul bâlci 
Drăgaica, în amintirea răpirii Sabinelor. Pe acel tărâm fu bătălia lui Matei 
Vodă în secolul al XVII-lea, la care bucureştenii priveau cu mic cu mare 
de după gardurile grădinilor lor (vezi istoria tării). Pe aceeaşi întinsă 
câmpie se făcea şi bálciul cel mare lângă oraşul Bucureşti numit Mosi, 
acolo se incumetrea báltáretul cu munteanul, îşi vindeau românii 
manufacturile, se făceau jocurile şi petrecerile în prezența chiar a 
domnitorului țării, care venea să încurajeze populaţia şi să fie şi el văzut, 
cunoscut şi de copiii din faşă. Deşi de tristă memorie dar tot trebuie să 
arăt, că tot acolo, cu ocazia bâlciului, se executau sentintele date asupra 
făcătorilor de rele, prin spânzurători şi alte torturi, iar femeile criminale 
se tundeau, li se punea o manta neagră pe umeri şi pe piept, li se lipea o 
hârtie pe care era scris: "Cine va face ca mine, ca mine să pátimeascá". 
Acestea toate se făceau la bâlci, spre a fi văzute ca o pildă de locuitorii 
părţilor ţării; însă se osândeau numai cei cu renume de ucigaş şi femei 
otrăvitoare. Este de remarcat că mai niciodată nu a fost executat în 
câmpul Moşilor un român sau o româncă, ci erau mai adesea din ţigani şi 
ţigănci de laie şi din sălaşele de cort, netoti şi alti străini de pe pământul 
nostru. A doua zi, Sâmbăta morţilor, executații erau deja îngropaţi. 
Doniţele, oalele, cánátuile, jucăriile de copii, fluieraşele, toate astea de 
pământ ars, au fost nelipsite în toate târgurile; cimpoaiele, cavalul şi 
lăutarii răsunau prin frunzare ţinând loc de cârciumi; pământul vuia de 
jocul căluşarilor, al borojenilor, al urşilor, de hora generală şi geamala. 


lată ce era geamala: o momâie de femeie mare, de şase metri 
înălțime, cu două fete, în față sus şi în dos era câte o oglindă pătrată peste 
care atârnau panglici de sic? ce serveau în loc de cap; trupul ei era gros 
cát o butie. Ea era tesutá pe dináuntru cu cercuri si pe dinafará lipitá cu 
hârtii colorate; cămaşa îi era de culoare albă, fota din spate şi sortul din 
față de culoare roşie, garnisitá cu flori; în față avea două mâini 
împreunate la piept, ţinând un buchet de flori, tot asemenea şi în spate 
avea două mâini, iarăşi împreunate la piept, însă fără buchet. Această 
geamala avea un om înăuntru care o ţinea de belciuge, căci nu era grea şi 


www.digibuc.ro 


24 Lt.-Colonel D. Pappasoglu 


juca la cántecul láutarilor. Jocul ei era foarte domol, plimbándu-se. 
Obiceiul cu aceastá statuie monstrá (din care s-a fácut gi vorba de stafie) 
s-a păstrat multă vreme în România. Momâia juca pe străzi şi la Mosi cu 
începere din ziua de Paşti până după Moşi. O chemau toți în curţile lor, 
precum cheamă astăzi cálugarii. Ea era singurul simbol al zeitáfii Isis, cea 
egipteană, pe care au slăvit-o strămoşii noştri romani până la credința 
idolatriei. Se presupune cá de aici au rămas la marca ţării noastre soarele 
şi luna, adică Osiris şi Isis. Geamala a fost scoasă din petrecerile 
româneşti (rău şi fără cale) odată cu înființarea Regulamentului.2* 


Nu departe de aici este apa Colentina, ocolina sau colea-în-tină, 
după cum am arătat că acel băltiş ocolea oraşul Bucureşti. Spre nord era 
balta Herăstrăului, în marginea acestei bălți a ridicat Constantin Ipsilant 
pe deal un chioşc la 1780, unde venea cu Doamna sa; el sta în pavilion cu 
boierii, iar Doamna se plimba cu fetele ei de onoare, într-o barcă 
frumoasă pe baltă; pe mal le cânta meterheneaua.? Balta Floreasca se 
numea aşa, căci acolo a fost vila şi casele familiei Floreştilor, dată de 
zestre bănesei Anica Hereasca şi în a căror sate şi moară se lucra la 
înălbirea pânzelor şi tăierea lemnăriei. Nu departe de acolo începea 
dumbrava Bănesei, proprietatea banului Ghica, rămasă văduvei sale 
băneasa, al cărei nume se păstrează până astăzi. La această dumbravă se 
serba totdeauna de elita bucureşteană ziua întâi de Mai; acolo se auzeau 
cântările cele melodioase ale cucului, privighetorilor, -turturelelor si 
ciocârliilor; zbengul mieilor pe lângă oife şi cântecul ciobanului din 
caval, cum si cimpoiul grădinarului, cobza şi vioara láutarului, iar in 
vremea fanariofilor, tambura, naiul si chemanul, fáceau dezmierdarea 
publicului. Mai in urmă se ivi chitara cu panglica lată atârnată de gât, 
clarinetul, fagotul şi altele. Acolo se desfătau deodată cu sosirea 
primăverii junii şi junele Bucureştilor, cu două codițe lăsate pe spate, iar 
cáciulitele pe spránceaná, cu basmaua şi tistimelul, cu conteşul şi 
maloteaua, mai târziu cu işlic şi fes (cefte caic) cu antiriul de sevai, 
ciacşir roşu de laburi sau enghiurşal, meşii cu papuci galbeni şi roşu 
cusuți de ciacşir, şi în urmă cu fracul, capela şi pardesiul.? Acolo se 
întreceau bucureştenii cu caii lor, cu cociile, butcile şi mai târziu cu 
droştile şi cabrioletele; îşi încurau ţăranul bidiviul şi coconaşul armăsarul 
de Misir, iar mai târziu domnişorul iapa englezească. În fine, pe acea 
dumbravă se făceau poeziile cele mai amoroase, frunză verde şi o lalea, 
cuculef peniță sură, faretra veli, psihi athlia, luna e lumina lumii, nu má 
pedepsi stăpână, tu-mi ziceai odată, bâr oitá bâr şi mai târziu de-ag fi iubit 

o gingaşă floare, valsurile de Lanner şi Strauss, polca şi în fine cancanul. 
Acolo era întâlnirea cea desfătătoare a societăţii bucureştene deodată cu 
zâmbetul primăverii; jupáneasa cu fetița, cuconul şi coconita, dama cu 
demoazela, domnul cu doamna, cumnatul cu cuscrul, naşul cu finul, 
socrul cu soacra, babaca cu thita, neneca cu thioca, boierul cu jupânul, 
arhonserdarul cu chir Nicolae, domnul Costică cu musiu Jean; apoi vedea 
cineva mai de lături şi pe ostaşi: haiducul cu pandurul, seimenul cu 
arnăutul, deliul cu ciohodarul, husarul cu dragonul şi ulanul cu cazacul; 
iar feciorii se întreceau: vizitiul cu birjarul şi ciocoiul cu lacheul. De la 
acea dumbravă începea spre Occident întinsa câmpie a Giuleştilor până 
în Dâmboviţa, se vede încă biserica cea mare în ruină făcută de familia 
Giuleşti; acolo a fost şi zalhanaua din vechime iar la marginea moşiei, 
astăzi şoseaua Kiselef, era şi moara cea mare de vânt, al cărei turn înalt 
de zid şi pietre, s-a văzut până la anul 1831, desfiintándu-se la facerea 
şoselei. Turnul acela era în dreptul bazinului de astăzi şi în dreptul 
bisericii fondate de Nicolae Mavrogheni în 1799, când Mavrogheni 
desfrânatul domn, dădu acolo calului său de călărit, rangul de cáminar.?' 
Aproape de palatul si cigmelele lui era biserica cu patronajul Izvorul 
Tămăduirii, unde de la 1819, s-a înființat mentionata mai sus tipografie. 
De acolo împrejur, în ocolul Bucureştilor erau morile vládichii Filaret 
numite la Grozăveşti, lângă farmazonul (un grec ce da cu zodiile) numit 
astăzi Malmaison, apoi în urmă satul Cotroceni, astăzi suburbia Sfântul 
Elefterie ce a primit acest nume după sfânta icoană ce se păstrează în 
biserica acelei suburbii şi în apropierea căreia era vila sau palatul 
Brâncovenilor şi al Filipeştilor. În acel palat vornicul Constantin 
Filipescu a dat masă mare lui Constantin Vodă Ipsilant, unde au petrecut 
până seara, dându-i şi o frumoasă artificie. Tradiţia zice cá, pe acele 
dealuri erau păduri foarte mari, şi că acolo, ascunzându-se Şerban Vodă 
Cantacuzino de năvălirea tătarilor şi făgăduind înființarea unei mănăstiri, 
au şi fondat-o pe acel tărâm. Pe acelaşi deal a fost tabăra ruşilor la întâia 
invazie, în vremea Ecaterinei. De acolo, în ocol, începe dealul Spirei, 
numire primită după patronajul mănăstirii Sfântul Spiridon ce este pe 
acel deal; acolo se făceau petrecerile orăşenilor, în sărbătorile Paştelor, 
cu dulapuri şi hori. Pe acel deal a făcut Ipsilanti palatul domnesc la 1774, 
care a ars în vremea lui Caragea, în care palat au tăiat turcii pe domnul 
Hangerliu la 1779,% aruncându-i trupul gol pe fereastră în curte, apoi de 
acolo continuă dealul spre cişmeaua lui Dositei mitropolitul, şi mai 
înainte pe la frumoasa grădină a lui Bellu, până iarăşi la Văcăreşti, unde e 

biserica ziditá de Nicolae Mavrocordat la 1726, de unde am inceput 
descrierea ocolului.?? 


CAPITOLUL V 


Este locul să arăt şi vreo câteva mănăstiri ce în urmă s-au ridicat 
împrejurul oraşului Bucureşti de fericiți domni, şi care a fost şi îndemnul 
cel mai mare ca să se întindă oraşul atât de mult din veac în veac, căci 
populația se coloniza totdeauna împrejurul lor. Astfel sunt: mănăstirea 
fondată de familia Creţuleştilor la 1722 în Calea Mogoşoaiei la straja de 
la Putul cu Zalele, mănăstirea Sárindarul sau Carantanul, fondată de 
familia Cocorăştilor mai întâi, apoi la anul 1635 infrumusetará de Matei 
Vodă Basarab, biserica Doamnei lui Şerban Vodă Cantacuzino, 
mănăstirea Zlătari, fondată de nişte aurari sau argintari foarte avuti 
(zolotari), mănăstirea Sfântul Ioan cel Vechi, in care a liturghisit şi 
Macarie patriarhul Ierusalimului în vremea lui Constantin Vodă 
Brâncoveanul, mănăstirea zisă a Coltei cu şcoală şi spital, fondată de 
spătarul Mihai Cantacuzino la 1715, şi al cărei turn de clopotniţă l-au 
făcut meşterii din armata suedeză a lui Carol XII; se zice că avea şi 
ceasornic şi cá peste învelitoarea ei erau alte patru turnulețe mici şi cá la 
intrarea pe poarta mănăstirii erau zugrăviți si doi soldati armati şi 
îmbrăcaţi în uniforma cea suedeză ca şi când ar fi fost puşi să păzească 
de santinelă. Deşi spătarul Cantacuzino a clădit spitalul, turnul şi biserica 
cu hramul Trei Ierarhi, totuşi fiindcă acel spațios tărâm a fost cumpărat 
de la vornicul Colceac, orăşenii până astăzi îi păstrează numirea de 
Colțea. Vin apoi la mănăstirea Sfântul Sava fondată de C. Ipsilant la 
1780, cu şcoala ei slavonă şi greacă, hanul lui Şerban Vodă Cantacuzino 
la 1680; acesta a fondat şi mănăstirea Cotroceni. 


Palatul sau hanul lui Constantin Vodă Cantacuzino fondat la 1714, 
biserica Stavropoleos zidită la 1722; această frumoasă biserică în 
sculpturi, a fost paraclisul Curții Domneşti a lui Constantin Vodă 
Cantacuzino. Biserica şi hanul grecilor, biserică făcută de colonia greacă 
la începutul secolului al XVIII-lea cu hramul Naşterea Domnului, care nu 
mai este astăzi. Mănăstirea Sfinţilor Apostoli din Dudescu există din 
vremea lui Constantin Brâncoveanu. În timpul mitropolitului Calinic 

Miclescu la 1885 am fost poftit cu adresă din parte-i ca să mă duc să 
constat dacă biserica este solidă sau dacă merită a fi dărâmată după cum 
îi ceruse Ministerul cultelor de atunci. Mergând am constatat că ea poate 
dura încă o sută de ani şi cu această ocazie am găsit că acea biserică este 
fondată de familia Cantacuzineştilor. Ea are cea mai frumoasă tâmplă 
sculptată în lemn de stejar cu cele mai frumoase ornamentatii, iar la zidul 
din afară am găsit o piatră mormântală în care era sculptat numele unui 
Cantemir. Ce Cantemir o fi fost acela, nu am putut descifra numele său, 
poate vreun Cantemir din prinții Moldaviei, înrudit cu familia 
Cantacuzineştilor. Mănăstirea Mihai Vodă, edificată de Mihai Bravul la 
1593, Sfânta mănăstire a lui Alexandru Vodă, care în urmă fu îndreptată 
de nepotul său Radu Vodă, căci turcii când se retraseră bătuţi de Mihai 
Bravul dăduseră foc ierbăriei ce păstrau într-însa la 1595, dărâmând-o 
astfel dimpreună cu biserica Sfântul Atanasie, cimitirul ei. Hanul cel 
mare ca o cetátuie cu biserica Sfântul George în mijloc zidit de 
Constantin Vodă Brâncoveanu la 1690; la sfinţirea acestei biserici fu 
adus patriarhul Ierusalimului Crisant care era însoţit de Dionisie, 
episcopul Târnovei, de Climent al Adrianopolului, de Axentie al Sofiei, 
de Maxim al leropolului, de Neofit al Sevastiei (unde era şi Antim 
episcopul Râmnicului, care mai târziu devine mitropolit al ţării şi care fu 
înecat în Dunăre, după cum arătai; acesta a fondat biserica Antimului). 
Această mănăstire avea moaştele sfântului mucenic George. Doamna 
Constantin Brâncoveanu dăruieşte la toti aceşti prelati câte o basma în 
care erau legați galbeni. Prea mult a imitat acest domn nenorocit faptele 
lui Neagoe Vodă Basarab, fondatorul frumoasei mănăstiri de la Curtea de 
Argeş, căci tot după modelul acelei mănăstiri a fondat şi el sfânta biserică 
de la Mitropolie pe care o făcu catedrală; el locuia lângă dânsa în casele 
sale din poalele dealului, astăzi piața Bibescu. Lângă zidul ăstor case 
omorárá dorobantii pe Preda vornicul şi Papa postelnicul, fiii lui banul 
Ghiorma,* după cum am mai arătat, în răscoala lor la 1660, (vezi crucea 
de piatră în zid). Doamna Bălaşa, fiica sa, edifică biserica la 1751, cu 
acest nume pe Calea Calitei, făcând azil de oameni săraci. Mitropolitul 
Dositei înființează o cişmea frumoasă pe câmpia de lângă Mitropolie. 
Scarlat Ghica zideşte biserica Sfântul Spiridon cel Nou la 1765, pe Calea 
Şerban Vodă, în care s-a îngropat vreo câțiva domni fanarioți. Bárátia sau 
biserica catolicilor, s-a fondat de un italian, anume Delcioaro, în vremea 
lui Ştefan Vodă Cantacuzino cu berat de la Poarta otomană şi de aceea i 
s-a pus numele de Bărăţie, adică document, autorizaţie. Condiţia era să 
nu se ridice turnul înalt, nici să se aşeze clopote (ordinul sultanului 

Mahmud al IV-lea). Sfânta biserică de la mahalaua Foişor, ce este făcută 
în dreptul mănăstirii Văcăreşti în partea stângă a Dâmboviţei, este 
ridicată de Doamna lui Nicolae Vodă Mavrocordat la 1718, căci lângă 
această biserică erau palatele Doamnei (haremul) şi de acolo se făcuse un 
pălimar lung ca un foişor şi cu învelitoare, prin care mergea Doamna de 
la haremul ei până la Văcăreşti, la Vodă. Acest foişor, ridicat pe mai 
multi stâlpi pe un spaţiu de o jumătate de oră călătorie, şi cu ferestre în 
amândouă laturile, îşi continua lungimea lui peste lunci, peste grădini, 
Chiar peste apa Dâmboviţei şi de atunci s-a numit acea mahala a 
Foişorului. Tradiţia aceasta se spune de toti bătrânii acelei mahalale. 
Sfânta biserică Gorgani, zidită între apa Dâmboviţei şi balta cea mare 
zisă astăzi a Cişmegiului, i s-a pus numele de Gorgan (aşa se numesc 
măgurile cele înalte), căci ea se află pe o măgură, în mijlocul bălții 
cişmelelor;, numele acesta îl avea şi spătarul Gorgan ce ridică biserica 
Sfântul Ilie în zilele lui Leon Vodă; această baltă cuprindea în vechime şi 
sfânta biserică ce se numeşte Schitul Măgureanului. Aceşti Măgureni 
sunt o familie veche a ţării. În acel loc, deasupra bălții Cigmegiu, au zidit 
acea biserică şi au făcut-o schit de maici. În mahalaua Stejarul acolo 
aproape era şi Fântâna Boului, care nu se ştie când a dispărut. Asemenea 
în marginea bălții de la icoană s-a zidit sfânta mănăstire de maici zisă la 
icoană şi i-a rămas acest nume, căci se zice cá ar fi făcut o minune icoana 
Maicii Domnului, găsindu-se într-o zi lăcrămând. În curtea acelei 
mănăstiri a fost spitalul de alienati, precum era la biserica Pitar Moşu, 
spitalul infirmilor. Acestea sunt cunoştinţele mele despre oraşul nostru. 


CAPITOLUL VI 


Vreau acum să arăt că fără rezon s-a scris de unii din istorici, că 
judeţul Ilfov începea chiar de lângă Poarta de Sus a cetățuii Bucureştilor, 
căci atunci s-ar fi numit județul Dâmboviţa, iar numele judeţului 
Dâmboviţa urma după drept cuvânt a se zice Ialomița precum şi al 
Ialomiţei judeţul Borcea. Nu se putea să i se zică Ilfov, fiindcă are apa 
Ilfovátul prin plasa Snagov, căci nu era oraş pe partea cetățuii Curtii 
Vechi, cea dinspre apusul soarelui. Judeţul Ilfov se începea de pe direcția 
străzii franceze de astăzi. Mai înainte tărâmul pe care este situat oraşul 

Bucureşti, a fost moşii domneşti pentru ca să poată domnii să le închine 
numele lor locurilor sfinte de pe muntele Athos, Alexandriei, Sfântului 
Mormânt şi Ierusalimului. Acestea s-ar putea descoperi din vechile 
documente ale acelor mănăstiri foste chiriarhe, care sunt în arhive. După 
a mea părere însă, zic că mai târziu devenind tare Occidentul care 
persecuta ortodoxismul, a fost bine că aceste locuri s-au închinat şi s-au 
pus sub patronajul diferitelor lavre orientale, care se protejau de către 
împărații otomani. Si nu numai mănăstirile din Capitală, precum şi cele 
din toată ţara, au fost închinate, dar şi averea închinătorilor domni, în 
argintării şi biblioteci au fost trimisă de lavrele din muntele Athos; există 
şi astăzi în păstrarea lor, fiindcă nu au putut nimenea a le răpi de acolo, 
fiind sub protecţia inteleptilor Sultani, care respectau şi respectă încă 
vacufele ortodoxilor. 


CAPITOLUL VII 


Pentru că am vorbit de oraşul de bucurie, Capitala României, 
voiesc a arăta ceva în prescurtare şi despre starea lui socială. 


Principiile religiei ortodoxe a românilor păzite totdeauna cu mare 
venerație, posturile, milostenia, spovedania, sfânta cuminecătură, 
mergerea la biserică făceau reputația cetățeanului; onoarea, fidelitatea, 
timiditatea, modestia şi lucrul firelor făceau reputația femeilor. Ce 
lucrează fata ta? O poală de icoană pentru Paşte la Maica Domnului sau 
rucavife pentru arhiereu. Ce lucrează nora ta? Îşi coase rochia. Dar fiul 
tău ce face? Învață la Chrisolora sau Esop, la Comita sau Omer, 
gramatica Lascareos sau Terpsithea. Bărbatul tău unde este? A plecat în 
taxi cu marfă, sau a intrat în chivernisealá. Dar soțul tău ce face? S-a dus 
la Ierusalim. Unde este mă-ta? S-a dus cu tata Tinca până la Sfânta 
Vineri sau la Sfântul Elefterie şi de acolo la Herăstrău la înălbirea pânzei. 
Când se cunună soră-ta? Când o vrea Dumnezeu. Când ispráviti casele 
voastre? Când o vrea Dumnezeu. Dar de ce a murit tatăl tău? Că i s-au 
isprăvit zilele. Dar de ce a págubit? Că nu l-a ajutat Dumnezeu. De ce a 
ajuns vărul tău în asemenea ticăloşie? Căci a fost blestemat de părinţii lui 
fiindcă binecuvântările părinților întemeiază casa fiilor. Cum aţi petrecut 

aseară? Am chemat vicleimul şi steaua. Unde mergeţi la vară? La 
Cernica sau la Tigánesti la mănăstire. 

Clerul, până la venirea domnilor fanarioți cu Nicolae Mavrocordat 
la anul 1716, a fosr român; foarte puţini greci sau bulgari se aflau între 
servitorii bisericii. Serviciul divin se făcea în limba slavonă şi greacă 
până la domnia lui Matei Vodă Basarab, la anul 1640, apoi începuse pe 
alocurea în limba românească, dominată de cea greacă, căci toti câți nu 
erau cu obiceiuri greceşti, le ziceau ““mujicos”. 


Guvernele, până la Nicolae Mavrocordat, mai păstrau acel 
românism, acele obiceiuri vechi de nobleţe şi de fraternitate naţională; 
boierii mai ţineau cu poporul, cumetria, năşia şi cuscria erau principiul 
lor religios prin care se familiarizau, se amestecau cu clasele de jos şi se 
democratizau, iar biserica era fraternizată cu coreligionarii ei. După 
dominaţia însă a fanarioților, a început luxul şi slăbiciunile orientale şi cu 
acestea ura şi antipatia reciprocă. 

Desele invazii în adevăr au contribuit mult la dezvoltarea 
civilizaţiei, dar ce folos? cá au omorât naționalitatea şi industria. 


CAPITOLUL VIII 


Comerţul şi industria erau şcoala de educaţie a românilor, căci 
isnafurile (corporatiile) de meseriaşi îşi aveau particulara lor onoare şi 
activitate: cavafii, şelarii, cojocarii groşi şi subțiri, croitorii, postăvarii, 
tabacii, lemnarii, covacii, dulgherii, işlicarii, tâmplarii, dogarii, gáitánarii, 
căldărarii, bărbierii şi plápumarii se concurau fără preget; lucrul lor era 
făcut cu soliditate şi acuratețe, ei între dânşii se inmulteau, se înrudeau şi 
se ajutau unii pe alţii; comercianții, comisionarii mărfurilor europene 
(lipscanii), marchitanii ruseşti (cazacii) şi colportorii mărfurilor orientale, 
se întreceau între dânşii cu onoare şi credit în cel mai mare grad, încât 
ridicau unii de la alții sume mari; adesea mii de olandezi şi taleri, fără 
nici o poliţă sau vreun înscris, iar cârcotele dintre ei se împăcau la 
starostia diferiților şefi ai isnafurilor (corporaţii). 

Asemenea credite aveau şi în străinătate, căci ei (românii) ţineau 
strict la onoarea şi reputaţia lor, dovadă despre aceasta avem până în 

zilele noastre, căci la anul 1847, când arse tot târgul Bucureştilor, 
onorabilii comercianți români plătiră a doua zi datoriile lor în străinătate, 
fără a voi să primească vreun scăzământ, ce fabricantii europeni erau 
dispuşi ca să le facă. 

Iată amorul propriu al comercianților noştri cărora li se cuvenea şi 
încrederea pe acel timp, de acea boierii cei mari adesea luau de la ei câte 
un băiat, zis pe pricopseală, în serviciul casei, pe care mai târziu îl trecea 
în gradele boiereşti de a treia clasă. 


Tin eu minte, că până la anul 1828, piața Bucureştilor era pensionul 
de bună educaţie a tinerilor, cine îndrăznea să umble noaptea pe la 
petreceri? cine îndrăznea să mintá? cine îndrăznea să se preumble în 
birjă? cine îndrăznea să nu salute pe preoți şi pe bătrâni? cine îndrăznea 
să treacă prin Lipscani sau prin vreun târg cu vreun costum mai deosebit 
de portul său obişnuit? căci pe dată i se zicea că este fiul pieirii; cine 
îndrăznea să țină Duminica sau sărbătoarea prăvălia deschisă şi să nu 
meargă la biserică în vremea liturghiei? Se întrebau în piață (căci piață se 
numea tot târgul). - Ce păţi boierul ăla care jefuia lumea? Îl îmbrăcă în 
opinci şi zeghe, îl bátu la falangă şi-l trecu la lude (bir). - Ce păți 
mofluzul acela? ÎI închise la hătmănie, îl orândui erotocrisie (custozi) şi îl 
puse în butuc. - Ce páti plastograful ăla? Îi tăie mâinile sau îl înfundă în 
ocna părăsită. - Ce páti omorátorul de oameni de a doua oară? ÎI puse în 
țeapă sau îl spânzură. - Ce páti brutarul sau simigiul falş? Îl tintui la uşa 
prăvăliei lui. - Dar vizitiul care a călcat copilul ăla? Îl bătu la spete prin 
mijlocul târgului. - Ce páti răzvrătitorul (revolutionarul)? Îl dete prin târg 
cu nasul tăiat. - Ce páti calpuzanul (falsificator de monedă)? Îl puse pe 
zece ani la ocnă. 


lată dar, cum s-au ținut Bucureştii şi cum au rezistat atâtor 
calamitáti ce au trecut peste dânsul, iată şi de ce a fost iubit de toti străinii 
ce l-au vizitat. Alfabeturile erau într-adevăr foarte multe, cu crucea-ajută, 
pentru limba română şi cea slavonă, iar pricopseala desăvârşită era în 
limba elenă; aristocrația însă învăţa şi pe latineşte; boierul era într-adevăr 
protectorul burgheziei; curtea boierească devenea adesea azilul 
nenorocitului. Boierul însă pretindea de la mai micul său să-şi cunoasca 
lungul nasului. Acestea toate erau principiile românilor şi cele de 
căpetenie erau: dragostea către domn, frica de Dumnezeu şi ruşinea de 
oameni. 


Aşadar, oraşul nostru de bucurie, păzit de Dumnezeu, cruțat adesea 
de orice nenorocire, a avut totuşi a suferi calamitáti care uneori l-au 

desecat chiar şi de populaţie prin epidemii, băjenii, foamete, războaie şi 
ciume. S-a păstrat cu toate astea până în ziua de azi numele lui cel 
frumos, fiindcă în moralul principal al românului a fost totdeauna drept 
mângâiere că orice rele îi vor veni sunt de la Dumnezeu, şi de aceea el le-a 
primit cu răbdare şi speranță. 

Ca să poată vedea domnii cititori îmbrăcămintea veche a 
locuitorilor păstrez în galeria mea de tablouri mai multe modele de 
costume vechi ale orăşenilor noştri de ambe sexe, ale clerului şi oştirii, şi 
trăind promit compatriotilor mei, că le voi publica după puterile şi 
mijloacele mele, precum am lucrat cu destulă trudă şi vechea topografie a 
situației Capitalei, în anii trecuţi, după cele mai adevărate documente ce 
le posed. 


CAPITOLUL IX 


Cunoştinţele mele, ce le-am arătat, de oraşul Bucureşti, sunt culese 
nu numai din diferiți istorici, manuscrise vechi şi tradiţii, dar chiar din 
adevăratele calcule făcute de mai mulți savanţi români care s-au ocupat 
cu astfel de cercetări. 


Urbea Bucureşti este situată pe ambele margini ale râului 
Dâmboviţa; spre răsărit se întind câmpii şi bălți, iar spre apus e ocolită cu 
frumoase dealuri cu grădini, spre miazănoapte se întind dealuri cu vii, iar 
spre miazăzi sunt întinse câmpii. El era locuit de români, italieni, greci, 
turci, armeni, evrei, unguri, bulgari, sârbi, ruşi, poloni, nemți şi ţigani. 
Pavilioanele puterilor europene erau: ruseşti, austriece, engleze, franceze, 
poloneze. 


Numirea străzilor şi a mahalalelor se dădeau după numele boierilor, 
al cucoanelor lor, al fondatorilor diferitelor biserici şi al meseriaşilor; 
căile centrale erau: Podul Mogoşoaiei, Podul Târgului de Afară, Podul 
Caliţei, Podul Beilicului, ulița Herástráului, ulița Batiştei, ulița 
Târgoviştei, ulița Văcăreşti, ulița Coltei, Podul de Pământ, ulița Mihai 
Vodă şi uliţa Izvor. 

Pe o colină înaltă este catedrala țării, zisă Mitropolie, unde îşi are 
reşedinţa capul bisericii ortodoxe române. Biserica, foarte frumoasă, cu 

patronajul sfântului Constantin şi Elena, e fondată de Constantin 
Brâncoveanu, domn, la jumătatea secolului al 17-lea. Acolo se păstrează 
şi sfintele moaşte, în întreg, ale făcătorului de minuni şi patronului 
Capitalei, cuviosul Dimitrie Basarabov, pe care îl roagă poporul în ajutor 
la secetă şi la epidemii.” 

Mitropolitul are vicarul său, iar arhiereii ce locuiesc în Capitală se 
invită întotdeauna de către creştini la solemnităţile bisericeşti: cununii, 
botezuri şi înmormântări; ei merg şi pe afară în districte după invitaţia ce 
li se face şi după voia ce se cere de la mitropolit sau vicar. La catedrală 
funcţionează trei preoți efemeri: un eclisiarh, un arhidiacon, doi diaconi 
şi un econom; unul este însărcinat cu moaştele Sfântului Dimitrie. Mai 
sunt apoi patru paracliseri şi un portar, aceştia sunt toti călugări şi 
arhimandriti, ieromonahi şi monahi. Protoierei sau protopopi sunt în 
Capitală doi şi Capitala se împarte în două plăşi, cea de sus şi cea de jos; 
ei au în îngrijire sfintele biserici despre ceea ce se atinge de curățenie şi 
acurateţea serviciului divin, cum şi de purtarea disciplinară şi buna 
conduită a preoților orăşeneşti şi a călugărilor veniţi de pe afară în 
Capitală. 

Sfinte biserici în Capitală sunt peste tot una sută, de religie 
ortodoxă, din care, 75 ale suburbiilor îngrijite de epitropii lor, 16 
mănăstiri sub tutela ministerului de culte, 7 biserici mari sub tutela 
eforilor testamentati de fondatorii lor, o capelă rusă organizată şi îngrijită 
de arhiereul bulgar. Biserici de alte rituri sunt: două catolice, una 
luterană, una protestantă, una calvină, una catolică afară din Bucureşti 
numită Cioplea la Vitani; apoi sunt şi cinci sinagoge evreieşti: două 
spaniole şi trei leşeşti. 

Venerabilii noştri părinţi, atât de mult ţineau şi propagau religia 
noastră, încât, pe lângă mulțimea bisericilor ce sunt în Capitală, apoi 
aveau şi particularele lor capele sau paraclise, în proprietăţile lor, chiar 
lângă casele lor, precum răposatul, venerabil şi bun boier, banul D. 
Ghica; el avea în curte un paraclis care este şi până astăzi la casa devenită 
a prefecturii de Ilfov. Mitropolitul român de la anul 1721, Dionisie, avea 
paraclisul în casele sale, în suburbia Batiştei, strada Dionisie; răposatul 
Creţulescu asemenea avea lângă Mihai Vodă în casele sale; răposatul 
Bellu cel bătrân, asemenea îl avea la casele sale, strada Franceză; 
răposatul T. Văcărescu îl avea în curtea sa; răposatul Grigore 
Brâncoveanul îl avea la casele sale din capul Căii Mogoşoaiei, asemenea 
şi la casele Brâncovenilor de sub Mitropolie era paraclisul lui N. 

Brâncoveanu, în curtea azilului Doamnei Bălaşa; la catedrală chiar, este 
deosebit un paraclis făcut de mitropolitul Teodosie la a 17-a sută; în 
curtea răposatului Matache Racoviţă, astăzi Poliţia Capitalei, era un 
paraclis; în curtea bisericii Antimului este paraclisul episcopului Iosif, 
făcut în a 18-a sută, de familia Grecenilor; în curtea mănăstirii Văcăreşti 
este paraclisul făcut de doamna lui Mavrocordat. 


Barierele Capitalei erau în număr de 14 cu căpitanii lor şi cu 
oamenii vămilor care se numeau străji, anume: 


Herăstrău, Mandritu, Podul Târgului de Afară, Iancu, Vergu, 
Dudeşti, Văcăreşti, Piscu, Podul Beilic, Podul Calitei, Spirea, Podul de 
Pământ, Târgoviştea şi Podul Mogoşoaiei. 

Iluminatul Capitalei se făcea cu lumânări de seu în felinare, iar 
boierii cei mari umblau noaptea cu masalaua, compusă din zdrente 
muiate în păcură şi puse în grătare de fier purtate în spinare de ţigani 
masalagii, robii lor, şi aceasta din cauza străzilor cele podite cu bârne. 

Râul Dâmboviţa, ce adapă capitala Bucureşti, se începe din judeţul 
Muscel, de sub muntele numit Piatra Craiului, trece prin judeţul 
Dâmboviţa, nu departe de vechea capitală a României, Târgovişte, şi ca 
să nu treacă toată prin Bucureşti, au despărţit-o prin stăvilare la distanța 
de două postii de Capitală, unde se numeşte La Sanfuri, căci i s-au făcut 
acolo şanţuri adânci care-i duc undele în râul Ciorogârla. Totuşi uneori 
primăvara ea inundă şi în Capitală din cauza venirii apelor mari umflate 
din cauza morilor din vale. Guvernul a fost totdeauna pregătit pentru 
astfel de eveniment; erau organizate societăți de scăpare şi se adunau din 
vreme provizii, chiar oştirea sărea la caz de nevoie; adesea ea a dat 
cuvenitul ajutor locuitorilor ce au fost bántuiti în partea dreaptă a râului, 
căci partea stângă este ferită de inundare, fiind locul mai înalt. 


Târgul Moşilor se face o dată pe an în luna mai, în marginea 
Capitalei; el întreţine amintirea foarte antică a moşilor Capitalei. Odată 
cu ivirea florilor şi înverzirea pomilor, se adunau din toată fara locuitorii, 
îşi schimbau şi-şi vindeau manufacturile lor şi productele precum doniţe, 
oale, instrumente de lemnárie, rogojini, haine şi orice alte manufacturi 
brute, ce produce muncitorul muntelui, al pădurilor şi al bălților; se 
făceau logodne, se rudeau cei din câmp cu cei din munte; în fine, tinea 
Târgul Moşilor o săptămână, începând de luni. Joi se înveseleau, jucau în 
prezența domnitorului şi a căpeteniilor țării. Lăutarii (muzica 

românească) executa cele mai plăcute armonii naționale ce înveseleau pe 
orăşenii români, muzicile cântau pentru europenii străini; cimpoiul pentru 
bulgari şi sârbi, iar cavalul şi fluierul pentru săteni, locuitorii muntelui şi 
ai câmpiilor. 

După aceasta urmează în ziua Sâmbetei pomenirea morţilor; moşi, 
părinţi şi alte rude. După rugăciunile divine se împart ca pomană oale cu 
vin, străchini cu mâncări, lumânări, donite cu vin şi cu buchete de flori, 
bani la toţi săracii ce se adunau la pomeniri, obicei românesc foarte nobil 
că după ce se înveseleşte cineva, îşi aduce aminte de părinții săi şi rudele 
lor care nu mai sunt cu dânşii. 

Pentru mai mare abundență de apă prin diferite suburbii sunt 
vânzătorii de apă, care o cară cu câte un butoi făcut pe două roate, tras de 
un cal, numită saca; iar fântâni în Capitală erau: Mavrogheni, capul 
Podului Mogoşoaiei, Văcăreşti, Filaret, Brâncoveni, la Sfântul Elefterie, 
zisă fântâna Tiganului, Cotroceni, la poarta lui Bellu, Podul Mogoşoaiei, 
la grădina Cişmigiu şi sub via Gramont, calea Craiova; cişmeaua roşie, 
Podul Mogoşoaiei la spatele bisericii cu Sfinţi; în hanul Zlătarilor, în fata 
bisericii (acestea trei sunt cele mai vechi). 


Spitalele erau: Mavrogheni in capul Mogoşoaiei, astăzi zis 
Filantropia; al Brâncovenilor, în mijlocul Capitalei; al Colentinei, pe 
şoseaua Herăstrău; al Coltei, în centrul Capitalei; al oastei, in strada 
Ştirbei Vodă, făcut în zilele lui vodă Bibescu; spitalul de moşit, spitalul 
de copii, un azil al doamnei Bălaşa, pe calea Rahovei; al Sfintei Vineri în 
centrul Capitalei, pentru adăpostirea săracilor. 


Este apoi frumosul azil al doamnei Elena Cuza, pentru adăpostirea 
şi buna creştere a copiilor orfani, început de domnia lui Știrbei Vodă. 


Mănăstirile şi bisericile istorice, care pentru frumusețile lor, trebuie 
a fi văzute de voiajori, sunt mănăstirea Radu Vodă, fondată în al 15-lea 
secol, pe o colină înaltă în culoarea de albastru şi unde s-a dat foc 
ierbăriei lui Sinan Paşa în vremea retragerii oştirii turceşti după bătălia de 
la Târgovişte cu Mihai Bravul, în secolul al 16-lea; acolo se afla şi mica 
biserică a Sfântului Atanasie, care a fost cimitir. În biserica acestei 
mănăstiri se află şi mormântul a trei domni: Alexandru, Mihnea Turcitul, 
fiul său şi al lui Radu Vodă, fiul lui Mihnea, singurul mormânt domnesc 
ce se mai vede în Capitala noastră. Mănăstirea Sfântului George cel Nou 
în mijlocul Capitalei, fondată de Constantin Vodă Brâncoveanul în 
secolul al 17-lea, era înconjurată de un mare han cu prăvălii pe dinăuntru 
pentru magazii de mărfuri negustoreşti şi împrejmuită cu înalte ziduri. 

Biserica Sfântului Spiridon din Calea Şerban Vodă, culoarea de albastru, 
pentru frumoasa ei arhitectură gotică, care este fondată de domneasca 
familie a Ghiculeştilor, dotată cu mari venituri şi în care se obişnuiau 
a se îngropa domnii fanarioți. Biserica Doamna Bălaşa, fondată de 
familia Brâncovenilor în secolul al 17-lea, unde este azil de săraci, în 
Calea Craiova. Biserica Curtea Veche, fondată de Mircea Vodă cel 
Bătrân, în al 14-lea secol în curtea palatului său domnesc, unde a 
omorât pe toti boierii şi arhiereii, Mircea Vodă Ciobanul în al 16-lea 
secol. În această biserică toti domnitorii aveau frumosul şi creştinescul 
obicei de a primi sfânta ungere la întronare. Biserica Sfânta Ecaterina, 
culoarea albastru; biserica Sărindarului, în care a făcut liturghie 
patriarhul Macarie la anul 1635, şi care se zice că este a 40-a biserică 
fondată de Matei Vodă Basarab, 1634, în Calea Mogoşoaiei. Biserica 
Olteni, care s-a zidit şi s-a înfrumusețat de către enoriaşi şi mahalagii, 
punând cu chiar mâna lor cărămizile la temelii; zidind şi cărând 
materialul, atât bărbaţii cât şi doamnele şi fetele d-lor; ea se află în 
culoarea albastră, strada Olteni. În clopotniţa acestei biserici, la anul 
1821, s-au închis grecii, arnáufii ce s-au bătut cu mulțimea ostirii 
turceşti, când aceasta a venit în Capitală, sub Chehaia Bey şi paşei 
Silistrei, în ziua asasinării insurgenților bimbaşa Sava, Ghenci Aga şi 
căpitan Mihali, şi când a ţinut măcelul pe străzile Capitalei o zi 
întreagă, tăind pe răsculații greci şi dându-se răsplată de un beşlic de 
fiecare cap tăiat ce se ducea la Chehaia Bey. (În ziua aceea au pierit 
mulți din orăşenii români nevinovaţi). Această tragică scenă s-a 
petrecut într-o zi Duminică la 12 ore, la prânz. Am văzut-o şi eu, 
autorul broşurii, fiind copil de zece ani. Biserica Sfânta Vineri, cu 
frumosul şi istoricul monument al familiei lui Herescu Năsturel, unde 
este şi azil de săraci, în centru, culoarea de roşu. Biserica Zlătari ce 
era închinată patriarhiei Alexandriei, în Calea Mogoşoaiei, în centru, 
unde m-am născut eu, autorul acestei broşuri la anul 1811. Biserica 
Sfântul Niculae din suburbia Selari, sau din Lipscani, care este 
prefăcută din temelie şi infrumusetatá de către regele Carol I. Biserica 
Antimului, în culoarea de verde, care este metohul episcopiei 
Argeşului, e fondată de Antim mitropolitul, ce fu înecat în Dunăre din 
ordinul unui domn fanariot, în secolul al 18-lea; pe una din coloanele 
ce sunt în biserică, stau scrise poezii frumoase ale acestui mitropolit. 
Biserica Sfântul Dimitrie din Işlicari (str. Carol I) cu frumoasa 
grădină şi care este metohul episcopiei Buzău."? 

Asemenea bisericile cele vechi numite biserica cu Sfinţi, ce se 
zice şi biserica cu Sibilele. Biserica Precupetii Vechi, biserica Hagiu, 
Tirchileşti, Popa Nan, schitul Icoana, biserica Popa Soare, biserica 
zisă Dintr-o zi, căci în ziua când s-a început zidirea tot în acea zi peste 
un an s-a sfințit, aceasta este în dosul hotelului Union. Biserica Bradu 
şi biserica Sfântul Gheorghe-Vechi, unde era prima Mitropolie a ţării 
$1 întâia şcoală slavonă. Biserica Răzvan şi Olari unde se afla icoana 
Maicii Domnului cea făcătoare de minuni, care se transporta totdeauna 
pe la persoane cuprinse de boli grele, cărora li se făceau masluri. 
Biserica Izvorul Tămăduirii, de sub dealul Spirei.?? 


Pentru locuitorii ce se preumblau pe jos era balta Cişmegiului, 
unde a fost stuf sălbatic, salcii şi fabrica de tistimeluri. 


Grădina lui Hagi Ilie, Calea Văcăreşti. Grădina Brăslea, la 
Icoană. Grădina lui Procopie, la Podul de Pământ. Grădina 
Castrişoaia, în suburbia Izvorul, culoarea de verde. Grădina lui Scufa, 
la Malmezon. Grădina Herăstrău. Frumoasa grădină de la intrarea pe 
din dos a grădinii Cişmegiului, a lui Slater, culoarea de verde. 
Frumoasa grădină spațioasă a Filaretului, unde sunt şi frumoasele 
fântâni de izvoare, cum şi mica bisericuţă zisă Clopotaru. Livada cu 
duzi, astăzi abatorul. Grădina cu cai, Podul de Pământ. La şapte nuci, 
sub Mitropolie. Plimbarea la zidurile Ghiculesei, la Obor. Plimbarea la 
Heliade. La Teiul lui vodă Ghica, Colintina. La Belvederea lui 
Golescu, Calea Târgoviştei. Grădina Oracici, la Filaret. Grădina Gusi, 
Calea Vacăreşti. Grădina Gramon, Podul Caliţei. La Zece mese, Calea 
Mosilor. La Cufitul de Argint, Filaret. La Puţul cu apă rece, strada 
Poteraşi. 


Primul iniţiator al aşternerii cu piatră pe străzile Capitalei a fost 
cel de glorioasă memorie, răposatul domn Grigorie D. Ghica, la anul 
1826, căci până atunci erau străzile podite cu bârne de lemn peste 
toată Capitala; este şi o casă de vamă, strada Coltei făcută de Grigorie 
Vodă Ghica, numită Carvasara. 

CAPITOLUL X 


Despre caracterul si obiceiurile románilor din Capitalà. 


Románii cei mai multi sunt din naturá ospitalieri, prietenogi, plini 
de omenie (filantropi); multi ştiu carte şi sunt bine crescuți şi cu adápári 
solide de religia párintilor lor. Desi sunt buni imitatori, dar nu se lasá a se 
înşela de unii rátáciti şi de atei, care se întorc din străinătate plini de 
erezii şi de náravuri rele. Nu s-a văzut nici un român care a crescut în tara 
lui şi a învăţat la el acasă după puterile lui să critice biserica şi religia lui, 
cum s-au văzut adesea unii revenifi din străinătate, criticând în scrierile 
lor biserica, clerul şi religia, ba, cu mare cutezanţă, chiar viața lui Isus 
Christos, Dumnezeul şi mântuitorul omenirii, precum s-a văzut la străini. 
Deşi acele critici au ajuns în România, dar ele fură citite şi azvârlite de 
români cu disprețul ce au meritat. Ei nu au făcut ca unii străini, care au 
tolerat pe rătăcitul autor al vieţii lui Isus. Nici un autor român, cât de 
savant şi cu toată libertatea opiniei publice şi a presei în tara lui, nu a 
scris contra dogmelor şi a bazelor religiei părinţilor lui. Românii ştiu a 
iubi pe capul şi pe aproapele lor, fiindcă aşa a zis Isus; ei ştiu a fi 
ospitalieri, căci aşa le-a propagat Christos; ştiu a sătura pe săraci şi a 
îmbrăca pe cei goi, căci aşa le-a dictat mântuitorul omenirii. 

Românii astăzi se bucură de libertatea câştigată de ei însuşi cu 
sângele lor. Românii sunt recunoscători glorioasei Rusii, care prin sacrul 
ei sânge, i-a protejat un secol întreg, ca adevăraţi coreligionari şi le-au 
adus neatârnarea. Le-a asigurat munca tihnită a brațelor, organizarea 
administrației lor şi formarea ostirii străjuitoare a hotarelor. Rusia este 
amica cea mai sinceră a românilor care vor venera în eternitate sângele ei 
vărsat pe câmpurile noastre. Românii se mândresc astăzi cu prea iubitul 
lor rege, îl iubesc şi îl venerează pentru faptele lui cele nobile, pe regina 
Elisabeta precum şi pe moştenitorul tronului. 

Sfânta lor biserică se deschide de două ori pe zi şi cheamă pe 
creştini prin semnul de toacă, şi prin tragere de clopote, începându-se 
sacrul oficiu de la 7 ore de dimineaţă şi ţinând până la 10, iar după prânz 
de la 3 până la 4 ore. 

Clerul în România ca şi în Capitală, se împarte în două clase, 
preoții oraşelor care sunt căsătoriți; din aceştia sunt şi parohi ai bisericilor 
şi servesc cu leafă la bisericile lor, având superiori pe protoierei 
(protopopii); sunt apoi calugări şi călugărițe, monahi şi inchinati la 
diferite mănăstiri de prin ţară. Arhiereii şi arhimandritii tin de ordinul de 
monahi. Preoţii de oraş se numesc mireni şi primesc gradul lor după 
reputaţie. Iar arhiereii primeau titluri de la patriarhul din Constantinopol, 
până la deschiderea sinodului românesc. 


CAPITOLUL XI 


Despre comersanti şi comerț. 


În piaţa Capitalei se aflau mai mulţi bancheri onorabili atât din 
străini cât şi din pământeni ca: Hagi-Moscu, Pondichi, Temelie, 
Polizache, Sachelarie, Spiru Gazoti, Pencovici, Algiu, Cociu, Baltáretu, 
Hilel, Vlasto, Jipaliotu, Privilegio, Andrei Pappasoglu - părintele meu -, 
baronul Meitani, Halfon şi Hagi lanuş; dintre zarafi: Nedelcovici, 
S.Coen, Stoianovici, Hagi Tudorache şi Hagi Pandele, apoi: marchitani, 
bogasieri, braşoveni, lipscani, ciaprazari, căldărari, lumânărari, cavafi, 
cojocari groşi şi subțiri, plăpumari, cizmari, pantofari, fierari, căciulari, 
abagii, dogari, iglicari, cum şi alti speculanti români. Onoarea acestor 
comersanti români, a fost constatată adesea în toate piețele Europei. 

Toate mărfurile de manufactură europeană şi orientală, se aflau cu 
abundență în pieţele Capitalei, maşinării şi orice obiecte artistice. De 
două ori pe săptămână, marfea şi vinerea, se fac târguri de vite mari: cai, boi, 
bivoli, toate de diferite calități şi rase, în câmpia Moşilor ce-i zice şi la obor, 
despărțirea culorii de negru. Acolo se vând: fânuri, orzuri, mei, porumb, paie, 
grâu. În Capitală sunt deosebite pieţe, în centrul târgului, biserica Sfântul 
Gheorghe-Nou şi la gura pieței Sfântul Anton; la piața Amzei, la piața Şuţu, 
Dobroteasa şi Sfânta Vineri, în care se vinde la cele dintâi manufacturile 
româneşti cele brute, precum: rogojini, papuri, coşuri, donite, hârdaie, scaune 
de lemn, scări, roabe, olării, funii de tei, fierării şi alte trebuincioase, pentru 
menajul casnic şi locuitorii din ţară; acestea sunt lucrate de săteni, atât în 

partea cea munteană, cât şi în partea cea dunăreană, asemenea şi fierăriile, 
curelăriile, păturile, ştreangurile şi lăzile aduse din Braşov. Industria 
pământeană a fost în vigoarea ei în timpurile trecute până astăzi, când este cu 
totul căzută şi părăsită. În piața cea de-a doua sunt numai precupeții şi 
zarzavagii, căci industriaşii sunt nemți, unguri, o mulţime de evrei care au 
înăbuşit industria pământeană. Românii au năvălit cu cereri de posturi şi alții 
s-au făcut cărăuşi, cárufagi, iaurgii şi precupeti. Sculptori de marmură, maşini 
de cărămidari, curátitori de haine, argintari, frizeri, poleitori, giuvaergii, 
ceasomicari, săpători, tâmplari, strungari, vopsitori, lampagii, hăinari, 
clopotari, pălărieri, mănuşari, clavierişti, legători de cărţi şi curelari, sunt 
numai străini. 


CAPITOLUL XII 


Arheologia. 


Este în Bucureşti un turn, acela al mănăstirii Radu Vodă, din vârful 
căruia se poate vedea toată Capitala şi împrejurul ei cale de o jumătate de 
poştă. 

La acea biserică este mormântul frumos al fondatorilor ei, 
Alexandru şi Radu Vodă, aşezat înăuntrul bisericii, în secolul al 16-lea. 
Împrejurimile astăzi ruinate sunt pline de tradiţiile celor mai importante 
bătălii, ce s-au petrecut acolo cu arvatii şi turcii. Acest monument este în 
culoarea de albastru. O cruce de piatră e în curtea bisericii Slobozia pe 
Calea Şerban Vodă, culoarea albastră. Monumentul acesta e ridicat, în al 
17-lea secol, de Leon Vodă Tomşa; el e deasupra mormântului celor 
căzuţi în bătălia ce a avut loc cu răsculătorii de peste Olt, care veniseră să 
detroneze pe Tomşa sub Matei din Brâncoveni, devenit mai în urmă 
domnul țării.” 

O altă cruce mare de piatră este în altarul bisericii din suburbia 
Oborul Vechi, culoarea de negru; pe ea este sculptată rugăciunea 
serdarului Mogoş, către trecătorii pe acolo, pentru a se ruga toți la 
Dumnezeu pentru binele ţării. Tot in acea biserică este şi o icoană dată de 

Ipsilant, domnul fanariot, cu portretele originale ale părinților Maicii 
Domnului, Ioachim şi Ana, lucrare admirabilă, bizantină. Clopotul cel 
mare din dealul Mitropoliei, monument turnat în Pesta, din materialul 
tunurilor luate de arma rusească în răzbelul cu turcii la anul 1828. Uşile 
bisericii Antim, din culoarea de verde, unde sunt însemnate pe coloană în 
biserică si în poeziile lui Antim. Colțea şi Stavropoleos din culoarea de 
roşu, cu frumoasele sculpturi în lemn şi în piatră. La mănăstirea 
Cotroceni şi la catedrală, să se ceară de la superiori a se vedea hainele 
sacerdotale (odăjdii) cum şi sfintele vase, date de fondatorii domni 
Şerban Cantacuzino şi Constantin Brâncoveanu în al 17-lea secol. Sub 
dealul Spirei în suburbia Postăvari, culoarea de verde. Sub dealul Capră, 
se vede o cruce de piatră mare, frumos sculptată, monument aşezat de 
mitropolitul Antim. În Calea Moşilor, culoarea de roşu, la vechea biserică 
cu Sfinţi, se vede pe dinafară desenaţi toți filosofii antichităţii cum şi 
Sibilele (aceasta este vechea numire a bisericii). Crucea de piatră ce a 
fost infiptá în zidul curţii Bráncovenilor, peste drum de dealul 
Mitropoliei, monument ridicat pe locul unde au tăiat dorobantii pe fiul lui 
banul Ghiorma în al 16-lea secol. 


În suburbia Foişorul, culoarea de albastru, în curtea bisericii se văd 
frumoasele ruine ale palatului Doamnei lui Nicolae Mavrocordat, domn 
fanariot venit în 1716, care şedea acolo şi care după cum am vorbit 
printr-un coridor ce se întindea peste toată lunca Dâmboviţei se punea în 
comunicație cu mănăstirea Văcăreşti (astăzi temniţă), unde şedea domnul 
Mavrocordat de frica pământenilor, închis ca într-o cetate şi păzit de 
arnăuții lui greci şi de unde răspândea persecuțiile asupra boierilor şi țării 
(de aceea s-a zis aici suburbia Foişorul). O cruce mare de piatră lângă 
trecătoarea Dâmboviţei în suburbia Apostol, culoarea de albastru, 
monument ridicat în gloria bunei patrii (Dobroteasa). Ruinele palatului 
Basarabilor-Brâncoveni lângă Sfântul Elefterie, unde este şi cişmeaua 
veche a ţiganului în marginea dealului Cotroceni, astăzi toate ruine de 
zidării în lunca Dâmboviţei. 

Familiile cele notabile, aristocrate de români, s-au numit de boieri; 
cuvântul acesta se derivă de la numirea slavonă voienieri, adică generali 
. Sau războinici, cărora mai la urmă fanarioții le-au zis protipendada, căci 

„epitetul de ciocoi era un blam ce se dădea de public la cei răpitori sau 
jefuitori. Această nobleţe se împărțea în familii domneşti şi în nobleţe de 
I-a şi a II-a clasă, care spre a se cunoaşte de obşte, le numesc aici. 

Familiile domneşti româneşti sunt: Basarabeşti 1290, Dăneşti 1333, 
Drăgoeşti 1352, Ghiculeşti 1660, Brâncoveni 1664, Cantacuzini 1679, 
Roseti 1676, Racoviţeşti 1741, Vládesti 1530. 


Familiile domneşti fanariote: Mavrocordaţi 1715, Calimahi 1766, 
Ipsilanti 1774, Moruzi 1783, Mavrogheni 1786, Şuţuleşti 1791, Caragea 
1817, Hangerli 1798. 

Boierii români de clasa a I-a sunt: Vácáregtii, Bálenii, Cretulestii, 
Filipeştii, Cornátoii, Glogovenii, Dudeştii, Corneştii, Bálácenii, Herăştii, 
Persicenii, Brăiloii, Goleştii, Floreştii, Vlădoenii, Filişenii, Slătinenii, 
Grecenii, Fálcoenii, Cocorăştii, Mihăleştii, Obedenii, Dragodinestii, 
Brâncovenii, Basarabeştii, Bălşenii, Găişenii, Oteteleşenii, Murgăşenii, 
Blehanii, Cámpinenii, Socoleştii, Voinegtii, Popestii, Lehlii, Rudenii, 
Măneştii, Costeştii, Bárcánegtii, Leurdenii, Dedulegtii, Argintoenii, 
Botenii, Hasanii, Olăneştii, Giuleştii, Calotegtii, Cáplegtii, Toplicenii, 
Clincenii, Drugánestii, Belii, Chinezii, Fárcágenii, Racoteştii, Stefánestii, 
Lengii, Tutenii, Grádigtenii, Manuleştii, Cálinegtii, Bengestii, Lahovarii, 
Bujorenii, Ruhtivani, Brătăşenii, Brezoienii, Cománenii, Măgurenii, 
Jienii, Gorganii, Ueştii, Vilara, Rucărenii, Prijbenii, Bátcovenii, 
Blaremberghii, Olánegtii, Oeştii, Drăgoeştii, Chiriţeştii, Buzeştii, 
Lăpuşnenii. 

Boierii fanarioți clasa a I-a: Arghiropolu, Plagineştii, Conduraţii, 
Mavros, Candiano, Stefanopolu, Steriadis, Polizeştii, Paleologii, 
Perdicarii, Gianoglii, Aslanii, Amanii, Geanii, Márculestii, Fotineştii, 
Titopoleştii, Hrisoscoleii, Cerchezii, Coresii, Farmacii, Nestorii, 
Chiriacii, Ghiurgii, Flevii, Folchideştii şi Darvaris. 

Boierii románi clasa a II-a: Poenarii, Budigtenii, Brátienii, Ulestii, 
Pribegenii, Măineştii, Răduleştii, Toplicegtii, Chinteştii, Nicolestii, 
Páclenii, Cândeştii, Colceac, Vernegtii, Rátegtii, Várzarii, Contestii, 
Perietenii, Herăşeştii, Corlăţeştii, Capelenii, Marghilomanii, Izvoranii, 
Porumbarii, Ciupagii, Miculeştii, Brogtenii, Doljenii, Baruţii, Orăşenii, 
Cioranii, Poroinenii,  Golfinenii, Rioganii, Tocilegtii, —Cofofenii, 
Androneştii, Butculegtii, Iliegtii, Cámárágegtii, Costieştii, Băbenii, 
Urlăţenii, Gárdegtii, Burchiulegtii, Alexandreştii, Crámpii, Lupestii, 
Zăgăneştii,  Dăscăleştii, Soimegtii, Gálágegtii, ^ Arionii, Miüácestii, 
Lamotestii, Stolojenii, Şerbăneştii, Bucgenegtii, Buneştii, Colfestii, 
Ciocárlanii, Zátrenii, Magherii, Filii, Bobeştii, Baldovinegtii, Cátunenii, 
Chirculeştii, Urdárenii, Cretenii, Condieştii, Reteştii, Báltenii, Balotestii, 
Leregtii, Páucegtii, Cárlovii, Murgenii, Mitilenii, Lácustenii, Fusestii, 

Băjeştii şi Boldeştii. Acestea sunt familiile cele vechi ale României care 
sunt mai cunoscute, căci deşi pot fi şi altele însă domniile fanariote care 
au ţinut 105 ani, persecutând toate neamurile boiereşti române le-au stins; 
se pot însă cunoaşte după documentele ce au de boieri de neamuri şi după 
proprietăţile lor, mai cu osebire din condica scutelnicilor din vistierie în 
partea cea munteaná a României.*5 


CAPITOLUL XIII 


Iată o dare de seamă a domniei lui Leon Vodă Tomşa, fiul lui 
Ştefan Vodă, cum şi a detronării lui de către aga Matei din Brâncoveni, 
devenit în urmă domn sub numele de Matei Basarab Brâncoveanu. 


Memoria bătăliei dintre aceşti doi păstrează crucea de piatră ce se 
află ridicată în curtea bisericii Slobozia, după Podul Beilicului (Calea 
Şerban Vodă) pe mormântul ostaşilor români ce au căzut în bătălia 
aceasta. Pe acea cruce este o inscripţie în limba românească. 


Se înţelege din aceasta că împreună cu populaţia ce s-a stabilit, au 
fost şi mai mulți boieri mari, adică căpitani sau războinici mari, pe care 
totdeauna românii i-au numit părinți ai țării, mai cu osebire că şi istoria 
ne arată că ilustra familie a Năstureilor ce era descendentă din coloniile 
romane, a fost totdeauna bună, umană şi cu sentimentele cele mai bune 
de patriotism (vază-se monumentul ridicat la mormântul Năstureilor 
Herăşti în interiorul bisericii Sfânta Vineri, suburbia Hereasca). Câţiva 
dintre aceştia au luat parte negreşit în bătălia ce a avut aga Matei cu Leon 
Vodă Tomşa. 


Descrierea istorică a domniei lui Leon Ştefan Tomşa V.V. anul 
1630 după letopiset (manuscris). 


"Apoi au venit domn de la Poartă Leon Ştefan şi au şezut în scaun 
în Bucureşti şi au început a tocmi fara cum se cade; iar Matei vvd. avea 
atuncea deregătorie de la dânsul agă mare, şi era de moşie den sat den 
Brâncoveni ot sud Romanați, feciorul Dancului dvornecu, carele se 
trăgea din neamul Băsărăbesc. Datoria Leon Vodă județul Romanafilor 
ca să fie ispravnic de birărie. 

Deci pentru multe biruri grele, ce au fost asupra sáracilor despre 
Leon vvd., neputánd sá mai biruiascá, spartu-s-au toate judetele de peste 
Olt, fugind care incátráu au putut, unii peste munți, alții peste Dunăre, iar 
boiarii, care tineau judetele, pátea mare nevoie de la domnie, cá-i pusese 
de plătea judeţele cu sila, şi n-au mai avut de unde lua bani din ţară, ci au 
căzut boiarii şi li s-au spart casele, că ce avură deteră tot, şi se şi 
indatorirá pre la turci şi pre la balgii; şi au plătit birurile boiarii care ținea 
judeţele, cât era asupra țării. 

Deci boiarii văzând atâta răutate, şi că-şi vor sărăci casele cu totul, 
-căci aprozii lui Leon Vodă nu mai încetau de la casele lor pentru bani, şi 
le lua repede câte 30-40 de galbeni numai de o dată, şi din ţară nu avea de 
unde da, — deci văzând acei boiari de peste Olt că nu mai pot birui, când 
fu la 13 octombrie anul 7138 sâmbătă noaptea spre Vinerea Mare, se 
sculară toti de pribegiră în tara ungurească, trecând prin plaiul 
Vălcanului, la Hatag." 

Însă boiarii aceştia era anume: Matei aga din Brâncoveni şi Aslan 
vornecul şi Gorgan spătarul şi Barbu paharnecul Brădescu, şi Mitrea 
vistiariul şi Mihai postelnicul şi cu alti multi boiari. 

Iar Mihai spătarul Coţofeanul, şi Dumitru slugerul Filiganul, au 
pribegit mai înainte şi au locuit la Haţag. Deci ei înțelegând cum că vin 
aceşti boiari, le-au ieşit înainte, şi cu ei un nemeş anume bărbat Miclăuş 
şi cu fiul său Mateiaş. 


Deci împreunându-se toţi, au trecut muntele pe plaiul Vâlcanului ot 
gura Jiului în tara Hatagului, msta oct.23 şi acolo toti locuirá la un loc, 
având mare cinste şi socotintá de la Racoți Georgie craiul Ardealului şi 
de la Groful de la Zalomi David şi de la toti nemeşii. 


Iar Leon Vodá trimise cárti cu Pátru cámáragu la Matei aga si la toti 
boiarii pribegi, făcând mare jurământ, ca să vie în ţară. lar ei n-au vrut să 
vie nici unul. Iar Leon Vodă mai trimise şi a doua oară carte pe Calotă 
slugerul ot Popeşci şi pe Dima ot Bezdina. 

Mai a trimis şi al treilea rând pe părintele Fteofil episcopul Râmni- 
cului, şi pe Hrizea vornecul, şi pe Radul logofătul, cu cărți cu mare jură- 
mânt, ca să vie acei pribegi la casele lor, şi tot n-au vrut să vie, că n-au 
crezut. 

Atunci au fost venit la craiul Ardealului de la Împăratul turcesc un 
agă mare. Atuncea s-au strâns românii de aicea din ţară mai mult de 1000 

de oameni, care au fost fugiţi de dăjdii grele şi de nevoi, aicea toți s-au 
pârât de față cu Hrizea dvornecul înaintea craiului şi a turcului. 


Iar dacă a venit părintele Fteofil, şi cu Hrizea dvornecul din solie, 
Leon Vodă a mai trimis a patra oară pre Radu logofătul din Desa şi pre 
Stanciul postelnecul de la Lânga şi pre Iane postelnecul ot Pletoiu, Preda 
vornecul ot Cioplea , cu mare jurământ ca să vie pribegii la casele lor. 


Decât când au ajuns la târgul Jiului, ei se întâmpinară cu străjile 
boiarilor pribegi, fiindu-le căpitan Barbu postelnicul Brădescu şi Mihai 
spătariul Coţofanul; prinserá pe Radu logofătul din Desa, iar alti boiari 
scápará. Matei aga şi cu alți boiari, împreună cu oastea ungurească şi cu 
mulți roşii de peste Olt, venirá pe urma strejilor pe plaiul Vâlcanului, 
până ce au intrat în ţară. 

Atunci Leon Vodă, prinzând de veste, îndată trimise pe Mihul vel 
spătariul cu străji. lar când fură la sat la Ungureni, întâmpinară-se cu ei şi 
acolo se loviră străjile de față şi spătarul Mihul fu biruit, aşa încât abia 
scăpă şi el. Leon Vodă, dacă înțelese de această veste rea, îndată trimise 
pe Doamna sa, împreună cu toate jupânesele boiarilor la Giurgiov. 


Iar când fu la august 21, anul 7139, iar de la Hristos 1631, într-o 
duminică, ieşit-a şi Leon Vodă cu toate oştile întru întâmpinarea lui 
Matei aga şi merse până la Argeş şi la sat la Priseceni făcură sfat mare, 
cu slujitorii şi cu boiarii, şi dete dorobanţilor lefi tot galbeni de aur, şi de 
acolo se întoarse îndărăt la scaunu-şi la Bucureşti, tăbărându-se cu toate 
oştile din jos de mănăstirea lui Pană vistiarul (aşa se numea pe atunci 
mănăstirea Sfintei Ecaterina); locul taberei era Podul Beilicu, Broşteni, 
Radu Vodă, Slobozia, Dobroteasa, Apostolu, Sârbii, Staicu şi Tabaci 
(lângă drumul Giurgovului). 

La august 25, marti, venind prilegiu, tare se lovirá unii cu alţii, 
deasupra viilor din jos de mănăstirea lui Mihai Vodă (acum Podul 
Calitei, Dudeşti, mahalaua Vlădichii şi câmpul Filaretul) şi fu izbânda lui 
Leon Vodă. Pierit-au atunci mulți oameni din amândouă părţile şi a pierit 
Nedelcu, căpitanul de roşi. Prins-au şi pe Preda Brâncoveanu, nepotul lui 
Matei aga şi pe Preda logofătul din Desa (se vede că acesta, ca prizonier, 
se ataşase la aga Matei), dar s-a răscumpărat viaţa lor cu bani multi de la 
Leon Vodá. 


Tăiat-au şi pe Adam banul acolo în tabără, si pe Preda Floricoiul 
din Greci (acesta este din neamul Grecenilor), şi au intepat pe Puşa (sau 
Puşcă) armaşul, şi au trimis mai mult de 40 de unguri vii la împărăție. 

Fácut-a Leon Vodă şi o movilă mare lângă drumul Giurgiului. 
Atuncea întru acest război, a împuşcat şi pe Boicina, căpitanul de sârbi, 
într-o coapsă. 

Această movilă a fost în curtea bisericii Slobozia unde este crucea 
astăzi; dar desfigurándu-se locul, se vede desfiinţată; însă preoții bisericii 
spun că este acolo boltă mare de zidărie, cimitir sub cruce, la care boltă 
nişte doritori de comori, primind voie în vara anului 1867 şi începând a 
săpa, au spart din zidărie; aflând eu faptul am reclamat d-lui primar al 
Capitalei şi s-au oprit. 

Tot atunci am stăruit de s-a înconjurat crucea cu grilaje de fier 
poleite care au costat pe epitropie 50 galbeni. 

"Matei aga, Teodosie spătariul, Gorgan spătariul, Mihail spătariul 
Cotofeanul, Dumitru slugerul Filiganul, Barbul paharnicul Brădescul, Pe- 
trea slujutoriul şi cu alti boiari, câţi au scăpat de la război, au fugit şi s-au 
închis la mănăstire la Tismana şi au şezut acolo zece zile. 

Leon Vodă îndată a trimis după ei pe cumnatu-său Boul banul, şi 
pe Nedelco Boteanul cu oşti ca să ajungă pe Matei Aga; deci, fiind ei 
închişi acolo, la Tismana, i-au înconjurat şi s-au bătut cu ei trei zile, şi 
nimic nu le-au putut strica. Întorcându-se oştile înapoi, prădat-au fara 
despre acea parte de loc cum a fost mai rău. 

Matei aga, văzând că s-au dus oştile, a ieşit din mănăstire şi a mers 
în sat in Isvarna ot sud Mehedinți, la casa unchiaşului (starostei) Stoica şi 
după povata acestuia s-a suit la munte. 


Leon Vodă a mai trimis şi a doua oară osti cu Georman căpitanul, 
ca să prinză pe Matei aga, dar nimic nu i-au putut strica; întorcându-se 
oştile înapoi iar au jefuit şi au prădat tara peste Olt foarte rău. Matei aga a 
trecut muntele in tara ungurească la Caram-Săbeş, şi acolo a şezut. 


Într-acea vreme era pe marginea Dunărei un paşă ce-l chema 
Abaza-paşa; el înțelese că această săracă de ţară au spart-o domnii străini 
cu grecii ţarigrădeni; făcut-a chibzuială ca să aducă pe Matei aga de la 
Ardeal, să-l facă domnul țării, cá de la dânsul vor avea săracii odihnă 
(salutăm cu venerație memoria acestui otoman şi bun vecin). Îndată a 
trimis la el pe popa Ignatie sârbul de la Nicopole, ca să fie domnul Ţării 
Româneşti; acesta s-a întâlnit cu el la Făgăraş. 

Leon Vodă a trimis şi el pe părintele Vládicá Gligorie, pe Ivagcu 
vornicul Băleanul şi pe Gligorie comisul, cu cărți cu mare jurământ la 

craiul Georgie pentru ca Matei Aga şi alți boiari pribegi, să vie la casele 
lor cu bună pace. 

Atunci o seamă de boiari, anume Filişanul, Cotofeanul, Brădescul, 
Petrea slugerul, Barbu Poenariul (ot Poieni), şi Ionasco de la Gaia, au 
venit de s-au închinat la Leon Vodă; acesta le-a dat tuturor plăşci, şi i-au 
boiarit. Venit-a şi Aslan dvornecul după dânşii, şi-a fost făcut boiar mare 
la Craiova. 


La anul 7140, iar de la Hristos 1632, iulie 20, sâmbătă, venit-au 
capegii de la Poartă cu Schimni-ceauşul şi cu Preda spătarul; dânşii au 
luat domnia lui Leon Vodă, care a ieşit din scaun, noaptea, la 23 iulie şi 
îndată a purces la Țarigrad, după ce domnise 2 ani şi jumătate fără opt 
zile. 

Boiarii de aicea trimiseră atunci cărți la Matei aga prin Drăguşin 
sluga lui, Necula de la Glogova şi Giusca den Medbez, dându-i de ştire 
de mazilia lui Leon Vodă şi poftindu-l ca să-şi ia casa lui cu bună pace. 


Matei aga, auzind de aceasta, dete mulțumită lui Dumnezeu, şi 
fiind supărat de străinătate, socotit-a să vie în țară. 

Mai înainte de primirea acestei veste cu 5 zile, trimisese pe 
cumnatu-său Gorgan spătarul, la Alexandru Vodă Iliaş, domnul 
Moldovei, ca să-i facă, pace şi acolo solul fu omorât. 

Matei aga îşi luă ziua bună de la Racoți Georgie, craiul, şi de la toți 
domnii şi nemeşii, şi a purces ca să vie în ţară. 

Craiul, pentru multă slujbă dreaptă ce i-a făcut, când cu venirea 
nemților, n-a vrut să-l lase să vie fără de oameni, ci a însărcinat pe Buida- 
lumă, căpitanul de unguri, cu o seamă de osti, de a petrecut pe Matei aga 
cu mare cinste, purcezând den Caram-Săbeş la august 2. 

De acolo a fost conacul lui Matei la sat la Cornu pe locul turcesc 
unde i-a ieşit întru întâmpinare beiul de la Ruşava cu plocon şi cu mare 
cinste. Beiul i-a dat multi bani împrumut să-i fie de lefi şi de cheltuială. 

De la sat de la Cornu a trecut muntele dincoace în ţară prin plaiul 
Drimovului şi a tăbărât în siliştea Prestenii ca să vie la casa lui cu bună 
pace. 

De la împărăție s-a dat domnia ţării lui Radu Vodă, feciorul lui 
Alexandru Vodă Iliaş, care era domn în Moldova. 

După ce a trecut Matei aga în ţară, prinzând de veste boiarii, roşii şi 
toată fara de peste Olt, cu toţii se stránserá şi merseră de-l întâmpinară. 

Făcură sfat mare socotind cum este fara pieritá şi máncatá de străini, şi 
mai vártos de greci, si cum nu vor putea suferi pe Radul Vodá cu atáta 
datorie, ca să-i mai mănânce şi să-i prade ca şi mai înainte. Au rugat toți 
pre Dumnezeu să le ajute, au luat pre Matei aga cu sila, neajuns la casa 
lui, şi l-au dus la Mohamet Abaza paşa, la cetatea din Nicopole. 

Și după ce s-a întâlnit Matei aga cu paşa, acesta l-a îmbrăcat cu 
caftan şi de acolea i s-a zvonit numele de domn şi a început să scrie cărți 
prin ţară începând astfel: «lo Matei Basarab Voevod cu mila lui 
Dumnezeu domnul Țării Româneşti». Şi-i dete paga surlari ca unui domn, 
şi soldaţi şi beşli-ajutoriu, ca să vie domn la scaunul Ţării Rumâneşti."*? 

Iată şi un document tradus din limba latină pentru monumentul care 
am povestit că s-a aridicat la Slobozia. Transcriu documentul tradus din 
limba latină, extras din relatarea unui om de stat către regele Suedii 
Gustav Adolf, despre călătoria sa prin Tara Românească la 
Constantinopole, în anul 1632 şi care pomeneşte despre acest glorios 
monument din Capitala României. 


"La 4 martie plecai din Braşov, care e o cetate mărişoară în 
marginea despre ţară, către Târgoviştea, unde mai de mult era scaunul 
princiar. Principele Leon Vodă, grec de viţă, trimisese acolo comisarii săi 
înainte, pentru ca să ne însoţească către Bucureşti, reşedinţa şi locuinţa 
principilor de astăzi. Când eram aproape de cetate, principele şi-a fost 
propus a-mi ieşi însuşi înainte cu un mare număr de ostaşi şi chiar cu 
steagurile țării; dar eu, din mai multe cauze, am împiedicat aceasta. 
Totuşi, ajungând în fata acestei întinse şi mari cetăţi, vreo sută de boiari 
intr-armati ne-au întâmpinat fără veste şi dându-se jos de pre cai ne 
salutará in numele principelui Leon si ne urará buná venire; apoi ne-au 
petrecut până la locuinţa noastră. 

În aceeaşi seară principele trimise pe prefectul curţii sale şi ne 
invită pe-a doua zi la prânz; la ceasul hotărât, venind boiarii şi cursierii, 
ne-am dus numaidecât. În jurul nostru ne petreceau ca la 200 de copii de 
casă (gardă), mai bine într-armaţi şi îmbrăcaţi decât cei din Transilvania. 
Toate căile şi pieţele cetății erau pline de mărfuri preţioase ce le 
expuseseră italienii, grecii, românii, turcii şi sârbii. Adunarea poporului 
era atât de mare, încât se părea că toată românimea s-a adunat acolo. 

Comitatul de [a curte încă era în foarte mare număr; ceremoniile 
fură lungi; luxul era mare în îmbrăcămintea oamenilor şi a cailor. Însă 
palatul domnesc e ruinat de vechime (aceasta este Curtea Veche). 

Principele mă aştepta cu capul acoperit la uşa auditorului, făcându-mi 
reverente după datina turcească, plecând capul şi ținând mâinile la piept. 
Două scaune erau puse la un loc mai înălţat, domnul îmi oferi pe cel mai 
de onoare; eu nu am acceptat. Alăturea cu principele şedeau vreo câțiva 
turci mai de frunte, cum mi se părea, despunători şi consiliari. De-a 
dreapta stau miniştrii țării şi ai curţii, toti îmbrăcaţi în caftane ca în zi de 
sărbătoare. 

În fata acestora am dat scrisoarea majestátii sale salutând în limba 
italiană şi rugându-mă ca să mă trimită în călătoria mea prin fara sa, cu 
pace. 

Ca tălmaci aveam pe fratele Benedict, preotul curţii, de loc din 
Creta, care, afară de limba turcească şi grecească, mai ştia şi limbile 
italiană, latină şi germană; şapte ani petrecuse la Wiirtemberg studiind 
teologia. El traduse foarte frumos în limba turcească şi grecească cele 
spuse de mine, şi în numele principelui şi cu cuvintele lui, mi-a promis 
cum Că oameni vrednici şi cunoscători de limbă şi de datine, mă vor 
petrece în pace şi sănătos până la poarta Constantinopolei. 


Terminând convorbirea şi încheind afacerile, buciumele şi 
timpanele începură a suna şi prânzul se începu cu mare răsunet. La masă, 
laturea de dreapta fu însemnată mie şi soţilor mei, iar cea de a stânga 
principelui şi românilor lui. Înaintea principelui erau vase de argint, la 
alții erau de lut curat şi poleite, iar la cei mai mici se puseră blide de 
lemn. Farfuriile cu bucate nu se ridicară în tot cursul prânzului ci tot 
mereu se puneau unele peste altele, până ce cu încetul se formară în 
grămadă. Vinurile erau alese şi foarte bune, iar conversaţia între oaspeţi 
însuflețită de vin, devenea din ce in ce mai liberă şi mai familiară. 


În urmă, când principele, cu un pahar foarte mare, închină pentru 
sănătatea şi victoria majestátii sale, se deteră vreo câteva focuri din tunuri 
de aramă care astfel detunară încât tremurau casele ruinate şi vasele de pe 
masă se loveau unele de altele. 

Magnatii şi boiarii români cei aleşi, de câte ori închinau cu paharele 
pentru sănătatea şi binele domnului lor, după datina lor, de atâtea ori 
cădeau unul după altul în genunchi şi aşa beau. 


In aceste desfătări, conversații şi băutură, petrecurăm până în 
noapte, când fiecare se întoarse la locaşul său. 


A doua zi, la plecare, principele voi a mă petrece cu toată curtea gi 
cu o escortă de o mie de călăreţi şi şase sute de pedeştri. 

Spre mai mare pompă duceau înainte un steag roşu de o mărime 
extraordinară, steag pe care Amurat îl trimisese principelui, îm- 
preună cu alte steaguri de ale țării. Buciumele şi timpanele rásunau 
în pădurile de aproape şi în codrul vecin. (Tărâmul de astăzi al 
culorii de albastru). 

De amândouă părțile înaintau magnații şi boiarii țării pe cai 
asiatici şi îmbrăcaţi în vestminte strălucitoare. 

Pe lângă principe erau. lăutarii şi un cor de muzicanți, care 
cântau tare în limba românească cântece naţionale. 


Întrebând eu pe principe, în cursul călătoriei, câtă oaste s-ar 
mai putea aduna în fara lui. — Zece mii de călăreţi şi două de pedestri 
mai sunt, îmi răspunse suspinând şi zicând că în timpul lui Mihail 
Vodă erau cincizeci de mii de oameni cu arme. (Salutăm cu ve- 
neratie, memoria acestui principe). 


Întrebându-l apoi despre venitul țării, îmi răspunse că vreo trei 
sute de mii de galbeni se culeg din zecimele de peşte, sare, ceară, 
miere, vite şi turme, afară de tributul ce se numără în bani gata, şi 
afară de dările exraordinare. Băile de aur şi argint, deşi foarte avute, 
într-adins nu se exploatează, ca nu cumva turcii să se îndulcească de 
mulțimea averilor ţării şi să o ia de tot din mâna creştinilor. 


De răutatea supuşilor şi de aplicarea spiritelor spre răsculare 
principele se plângea amar şi spunea cum de curând învinsese într-o 
bătălie serioasă o mare parte de rebeli, chiar pe drumul pe care 
mergeam, lângă Bucureşti; îmi arătă cu mâna sa locul bătăliei, (Calea 
Şerban Vodă) mormintele celor ucişi şi crucile ridicate în semn de 
învingere (monumentul din curtea bisericii Slobozia e cel în 
chestiune). 

Unii din boiari scápati în luptă fugiseră in Transilvania; fiind 
ceruti înapoi, Racoți nu vru să-i dea ceea ce a pricinuit multe certe şi 
sfede între amândoi principii la Poartă. 


În Valachia, după o datiná veche, toti care umblau după domnie 
în semn de defáimare neştearsă, erau însemnați táindu-li-se nara 
dreaptă şi aşa se făceau nevrednici de a căpăta domnia. Din cauza 
aceasta Matei (acesta este mai târziu Matei Basarab, domnul țării) 
începătorul acelor tulburări (care atunci era ascuns în Transilvania şi 
apoi urmă lui Leon) cu multi bani a vrut să cumpere apărare de la 
principele Racoți. 

Călătorind noi pret de o oră, cu tot dinadinsul má ruga prin- 
cipele ca sá poposim putin intr-o vale frumoasá páná ce ne-or sosi de 
la car dejunul. (Aceastá vale este sub dealul viilor la spatele 
cimitirelor catolice şi ortodoxe). 

Într-acestea, el începu a-şi exercita iuţii săi cai la lance şi la 
cursele cele mai repezi, a întinde coarda arcului cu putere extra- 
ordinară, a descărca puştile şi a trage la ţintă. Magnaţii şi boiarii 
imitau această desfătare a principelui, şi fiecare se nevoia, într-o 
emulatiune prea frumoasă, a-şi arăta cunoştinţele in arme. 


La acel spectacol, principele, ca să stimuleze virtutea fiecăruia, 
se arăta foarte liberal, şi pe cei ce prin ştiinţă sau vrednicie întreceau 
pe alţii, cu însăşi mâna sa îi premia dându-le galbeni. 

Între alții şi un nobil din comitatul nostru atinsese bine ţinta; 
principele îi dărui zece coti de pánurá de mătase adusă numaidecât 
din Bucureşti. 


Căldurile de amiazi începură a ne frige; băgând de seamă asta, 
principele în semn de onoare şi bunăvoință, ordonă a se întinde acel 
steag mare al României, ca un cort în contra razelor soarelui, căci cu 
privirile atintite la exerciţiile militare atâta timp petrecusem, încât 
dejunul nostru se prefăcu în prânz cumsecade; după terminarea prân- 
zului principele cu garda şi cu curtea sa se întoarse acasă, iar carele 
şi miniştrii lui ne-au petrecut până la malul Dunării. 

Pământ mai fructuos ca al României pot zice că nu mai este în 
toată lumea creştină. Pentru că pretutindenea păşuni frumoase şi 
grase nutresc turme şi cirezi în foarte mare număr. În păduri şi în 
codri fiare şi păsări de vânat sunt la mulțime mare. Lână, in, piei, se 
află cu prisos. Mine de aur sunt bogate şi neexploatate. Dunărea, 
Prutul şi alte râuri dau peşte în mai mare cátátime decât oricare altă 
țară din Europa. 


Soiul de cai e foarte nobil. Albinele produc mierea de sine-le. 
Vinele de metale sunt din belşug; râurile rostogolesc nisip de aur. 
Viile se lucrează uşor; pământul se ară cu un mănunchi de spini. 


Negustoria se face cu Transilvania, Polonia, Turcia şi Serbia şi 
moneta este veche şi nestricată. 


Orizontul este totdeauna blând şi aerul e foarte sănătos. 


Tara Românească se desparte de Bulgaria prin Dunăre, care aici 
e lată ca râul Elbei la Hamburg; are însă mult mai mare repeziciune. 

La trecătoare pe ambele maluri, sunt fortărețe nu prea întărite; 
Giurgiul şi Rusciucul.'?? 


Traducerea acestui document e fácutá intocmai dupá original. 


CAPITOLUL XIV 


Cele mai mari serbári in Capitalá erau acelea ce se atingeau de 
sfânta noastră religie; astfel era serbarea de la 21 mai a sfinților 
Constantin si Elena, patronii Ţării Româneşti, ale căror chipuri erau 
cusute în aur chiar pe drapelele albe domneşti, cum şi ale oştirilor. Vodă 
mergea cu mare alai de asculta slujba bisericească la sfânta Mitropolie a 
țării, dedicată sfinţilor Constantin şi Elena, de fericitul domn Constantin 
Brâncoveanu Basarab. 

Slujba divină se făcea de Mitropolitul țării cu episcopii şi arhiereii 
aflaţi în oraş cum şi cu starefii mănăstirilor Cáldárugani şi Cernica. După 
ce se termina sfânta slujbă se întorcea domnul cu alai mare la curte şi 
dădea caftane (grade) şi alujbe, ierta condamnaţii şi scădea osândirile 
cele mari. 


A doua zi, în ziua de 22 mai, se scoteau caii domneşti la ceair, care 
era pe toată întinderea câmpiilor Colintina şi Băneasa; suma cailor 
domneşti de hamuri şi de călărit, întrecea adesea numărul de o sută. Ei se 
scoteau din grajdurile domneşti impodobiti cu valtrapuri cusute cu aur; 
erau conduşi de comisul cel mare (şeful grajdului) şi de slujbaşii lui; 
defilau pe dinaintea lui Vodă care era înconjurat de toată boierimea țării 
având lăutari înainte. Aceste animale stau patruzeci de zile la ceair. 


Petrecerile boierilor de frunte constau în călărie şi preumblare cu 
trăsuri pe câmpiile Herăstrăului, unde era un vechi turn devenit în urmă 
moară de vânt, la Băneasa şi la Colintina, iar poporul, Cişmigiu, grădina 
Bresli, a deşliului, grădina Scufa, grădina cu Cai, dealul Spirei la Dulap, 
Cotrocenii în câmp şi la Târgul Sfintei Maria cum şi la grădina Hagi Ilie. 

Se făceau tratări cu dulceţuri, şerbeturi şi cafele între domn, 
mitropolit, episcopi şi elita nobleţii. 

Era apoi ca loc de petrecere teatrul grecesc înființat în Podul 
Mogoşoaiei la Cişmeaua Roşie sub directorul Aristias; se jucau piese 
elene din Omer şi Oreste. Mai era o petrecere în câmpia Colintinei, jocul 
giretului. Doi cavaleri azvârleau unul într-altul câte un băț de alun, lung 
de un metru şi se apărau printr-o pavăză de pâslă, care era petrecută pe 
brațul stâng, căci cu mâna dreaptă azvárleau giretul; la brâu aveau şi câte 
un baston cu un cârlig. Cu o măiestrie admirabilă ridicau din fuga calului 
giretul azvârlit; adeseori se întâmpla că luptătorii se răneau la picioare şi 
la piept. 


CAPITOLUL XV 


Este locul să arăt cititorilor acestei cărți că nu toti domnii veniţi din 
Fanar au făcut rele ţării; trebuie să exceptám pe trei din ei şi anume: 
Alexandru Ipsilant, venit la 1774, care ne fondă la 1780 máreafa 
Academie de la Sfântul Sava, ne înconjură Capitala cu cigmele frumoase 
şi ne clădi cazarma Beilicul, pentru turcii care veneau în țară; el a făcut şi 
alte multe bunătăți.”? 


Apoi vine Constantin Ipsilant, la 1802;“ el a fost primit cu bucurie 
de toti locuitorii din care cei mai multi erau fugiți la Braşov, dar a avut a 
suferi cele mai mari nenorociri în domnia lui precum cutremure la 1802, 
focuri la 1806, a doua invazie de cârjalii la 1803, potop la 1805, bătălia 
turcească cu ruşii tot la 1805, când fugiră toți bucureştenii prin 
mănăstirile învecinate; Ipsilant fugi şi el în Rusia de unde se întoarse cu 
ruşii la 1806 sub mareşalul Miloradovici; atunci se bătură harvaţii cu 
turcii care erau închişi în Radu Vodă; cum se auziră tunurile ruseşti la 
Colintina, turcii fugiră din mănăstire şi bucureştenii împreună cu harvaţii 
(voluntiri) şi cu cazacii ruseşti îi bătură şi-i goniră până la Argeş. Vine 
apoi Ioan Caragea care făcu legea țării;“! ea fusese lucrată de Nestor 
legiuitorul la 1812. În zilele acestui domn arse şi Palatul Domnesc, la 
1813, făcut de Alexandru Ipsilant în Dealul Spirei. 

Iată şi mitropoliţii cei buni ai țării: la 1716 mitropolitul Antim; la 
1761 mitropolitul Grigorie, care s-a dus la Petersburg la împărăteasa 
Ecaterina cu deputátie de boieri. În zilele acestui mitropolit la 1777 iulie 

13, duminică fiind, s-au aşezat şi sfintele moaşte ale Sfântului Dimitrie 
Basarabov, dăruite fiind de generalul mareşal Salticov, prin stăruința lui 
Hagi Dumitru Ment biv vel sluger care era ataşat pe lângă general; la 
1786 mitropolitul Cosma; la 1791 mitropolitul Filaret; la 1793 mitro- 
politul Dositei, care a făcut cişmeaua în câmpia Filaret; la 1808 mitro- 
politul Ignatie, care a fost exilat în Rusia; la 1812 mitropolitul Nictarie; la 
1818 mitropolitul Dionisie Lupu. Caragea fugise la 1812 şi Nictarie îşi 
dăduse demisia; la 1823 mitropolitul Grigorie şi la 1833, după moartea 
lui Grigorie a fost locotententá de mitropolit Neofit al Râmnicului, 
Ilarion al Argeşului şi Chesarie al Buzăului până la anul 1834 când Alecu 
Vodă Ghica numi mitropolit, după obiceiul ţării, pe Neofit, care fu pe 
scaunul pastoral până la 1848, când se ridică stindardul libertății." 

Să vă arăt acum şi cum se numeau miniştrii din vechime: caimacam 
domnesc, numit în bănia a cinci judeţe de peste Olt; trebuia să fie 
totdeauna unul din membrii familiei domneşti care adesea avea şi gradul 
de ban mare. Vornic mare (ministru de interne), logofăt mare de Tara de 
Sus (ministrul justiţiei), logofăt de Ţara de Jos (ministrul cultelor şi al 
instrucţiunii publice), marele spătar (ministrul oastei), postelnicul 
(ministrul de externe), aga (şeful poliției Capitalei), hatmanul (ministrul 
de comerț), ispravnic de județ (prefect de Ilfov), polcovnicul de târg 
(comisarul centrului Capitalei), polcovnicul de poteră (gonaciul 
tâlharilor), armaş mare (şeful arsenalului şi directorul penitenciarelor); 
dorobántia şi lefegia erau autorităţi ce ţineau loc de autorități orăşeneşti 
de poliţie. Tufecgi başa (şeful gărzilor domneşti), ispravnicul de curte 
(mareşal), protopop la 2 plăşi, consistor (judecătoria Mitropoliei), logofăt 
de Mitropolie (directorul cancelariei). Maimorabaşa (staroste de dulgheri 
şi de podari). Arbagi başa (şeful cárufagilor). Tulumbargibaşa (şeful 
pompierilor şi al sacagiilor). Başbuluc başa (şeful garnizoanei), era şi un 
Divan Efendi cu cinci sute de turci, incazarmati în Podul Beilicului, 
pentru afaceri turceşti, pus însă sub ordinele lui Vodă, căci Vodă avea 
rang turcesc Iuci-tuiulu-paga, echivalent cu gradul ostăşesc de mareşal, 
sau de Muşir, căci avea trei tuiuri de coadă de cal roşii. Acest Divan 
Efendi era ca un acreditat pe lângă domn având şi un beşli aga asupra a 
1500 de ostaşi. 

CAPITOLUL XVI 


Întâia şi vechea şcoală în Bucureşti, era în Sfântu Gheorghe 
Vechi“ pe Podul Târgului de Afară; biserica asta a fost din vechime şi 
Mitropolia ţării. Acolo erau profesori slavonesti, greceşti şi româneşti. În 
urmă, clădindu-se Mitropolia de către Constantin Brâncoveanu, pe dealul 
viilor sale şi ale sfintei mănăstiri Ecaterina, s-a mutat şcoala din Sfântul 
Gheorghe în sfânta mănăstire zisă Antim; în urmă pe acel loc a ridicat 
mitropolitul Antim, sfânta biserică cu patronajul tuturor sfinților şi a 
făcut-o metoh al Episcopiei Curtea de Argeş, când s-a înființat episcopia 
sub întâiul ei episcop Iosif Argeşiu. Acolo a fost şcoala subprofesorului 
numit dascălul Gheorghe, acesta era foarte erudit în limbile slavonă, 
elenă şi greacă. La şcoala lui au învăţat toti boierii cei mari, Ghiculesti, 
Brâncoveni, Văcăreşti, Cantacuzini, Racovitegti, Cocorăşti, Brezoieni, 
Filipeşti şi alţii. Acel dascăl Gheorghe mai târziu s-a călugărit la 
mănăstirea Căldăruşani şi venind la domnie Grigorie Vodă Ghica (unul 
din foştii săi elevi), l-a găsit diacon şi într-un interval de trei luni de zile 
l-a hirotonisit arhiereu şi apoi de-a dreptul mitropolit. El era foarte curios, 
foarte milostiv şi lovea rău cu toiagul pe lupii, care veneau să-i sfâşie 
credincioasa lui turmă, astfel nevoind a iscăli Regulamentul Organic la 
1831, l-a exilat guvernul de atunci în Rusia, unde a stat mai mult timp 
apoi s-a întors la scaun şi a murit mitropolitul numit Grigorie din 
Gheorghie după ce păstorise turma şi clerul cu cea mai mare dragoste sub 
domnia lui Alexandru Ghica. 


Era şcoală şi la biserica Doamna Balaşa sub dascălul Lambru şi 
Lambardarie unde se învăţa şi psaltichia bisericească. Mai în urmă, s-a 
înființat şcoala domnească în ulița Brezoianu, unde au fost profesori de 
limba elenă Vardalach, Velisarie, Psomachi şi Arhimaux, dreptul Neofit, 
Duca cum şi Mitilineu, Ionide şi domnul Pavlidi zis Pitagora. Eforia 
şcoalelor s-a organizat de boierii cei mai învățați şi renumiţi, Grigorie 
Brâncoveanu, Drăgănescu, Ştirbei, Barbu Văcărescu, Slátineanu, 
Câmpineanu, Ştefan Bălăceanu şi Grigore Grădişteanu; ei purtau numele 
de eforii şcoalei. 


Au organizat şcoala la Sfântul Sava, unde astăzi este Academia 
punând-o sub direcțiunea marelui profesor I. Giuvara. A adus din 
Transilvania pe vestitul profesor, pentru limba latină şi românească, 
Gheorghe Lazăr care avu de subprofesori pe Gheorghe Pop, Ion Poenaru, 

Ionide arhimandritul, Eufrosin Poteca, Pitagora, Eliade Rádulescu, 
.G.Hill; in fine a împreunat toate şcolile domneşti de la Brezoianu în 
curtea mănăstirii Sfântul Sava, de unde nu s-a mai mutat până în zilele 
noastre, dotându-le cu subvenţii şi cu moşii mari precum Glavaciocul din 
Vlaşca, Călugărenii şi altele. 


CAPITOLUL XVII 


Căpeteniile oştirii româneşti erau: marele spătar, şeful întregii 
puteri armate; sub dânsul erau cetele pandurilor, arnáutilor cu timbălarii 
care mergeau înaintea trupei şi a seimenilor cu surlarii lor (care cântau 
dintr-un fel de surle). Subalternii săi erau polcovnicul de seimeni, căpi- 
tanul de panduri şi başbulucbaşa al arnăuţilor. Ceata arnáufilor se împăr- 
tea în infanterie şi cavalerie; poteraşii formau potera ţării sub polcovnici 
de județe; ei erau meniți a urmări, a prinde şi a goni pe făcătorii de rele 
din ţinutul lor, a-i face cunoscut ispravnicilor de judeţe (erau câte doi 
prefecti de judeţ, unul însărcinat cu partea administrativă, celălalt cu 
partea judecătorească, având un singur sameş, directorul prefecturii). 
Ispravnicul administrativ avea de şefi imediati în Bucureşti pe marele 
spătar şi pe vornic. Mai erau apoi ciohodari, (garda domnească), în 
dulame roşii căptuşite cu alb şi căciuli mari de samur, sub baş-ciohodarii; 
copii de casă pe sub marele spătărache (şeful statului major şi 
aghiotantilor domneşti). El la cortegiuri mari, tinea în mână buzdugan şi 
sabia domnească, un arc şi tabla de săgeți, căci Vodă purta la brâu numai 
un hangiar (pumnal), împodobit cu pietre preţioase; avea sub ordinele 
sale şi pe al doilea spátárache care tinea cuca dommnească (un fel de coif 
de pâslă cu congi), care se purta în armata ienicerilor. Tufecci-başa era 
şeful a toată garnizoana de infanterie, având sub comanda sa meter- 
hanaua (muzica) cu ceauşii ei, adică tambur-major, numiţi islam ceauşii; 
ei ţineau în mână toiege de argint cu atârnături multe (hasdrame), mai 
avea apoi sub el pe soitarii curții domneşti, care erau înarmaţi cu pistoale 
la brâu şi cu toporaşe mici în mână. La cortegiu făceau pe caraghioşii, 
strámbándu-se şi râzând în hohote către toti privitorii de pe ferestre. Era 
ceva hazliu să-i vază cineva la alaiurile cele mari. 

Vodă avea patru soitari înaintea sa şi beizadelele doi. Ei purtau 
căciuli mari de blană de tigru şi coadă de vulpe atârnată; în fata căciulii 
aveau oglinzi. 

Cetele de fustaşi erau sub comanda căpitanilor lor, iar cetele de 
lipcani (curierii) sub ordinele ministrului de externe. 


Mitropolitul şi episcopii niciodată nu luau parte la cortegiu. 


CAPITOLUL XVIII 


Iată în detaliu şi alaiurile domneşti de peste an, care erau în număr 
de patru, afară de acela al intrării lui Vodă în Capitală ca domn, erau 
două alaiuri mari, numite binişalai, şi două ordinare. 


1) Alaiul la Mitropolie al sfinţilor Constantin şi Elena; 
2) Alaiul mergerii la Moşi; 

3) Alaiul mergerii la Pantelimon; 

4) Alaiul de la Sfânta Treime (Radu-Vodă). 


La aceste alaiuri purtau boierii, cu serviciuri active, giubele roşii cu 
agrafuri de aur late şi gugimane de samur negru cu fundul roşu şi se 
numeau boieri halea (în slujbe), iar boierii cei fără posturi, se numeau 
boieri paia, adică în neactivitate şi purtau giubele măslinii şi gugiumane 
cu fundul verde. Numai domnul şi cei din familia sa purtau gabenete 
albe, pelerine de samur cu ceaprazuri de aur şi gugiumane cu fundul alb. 
Toţi boierii aveau câte un hanger la brâu. Cei în activitate mai aveau la 
brâu câte o călimară de argint suflată cu aur. Meterhaneaua compusă 
numai de turci era sub conducerea capelmaistrului ei numit 
meterhagibaşa. Aceşti muzicanți mergeau la alaiuri călări, având şi şase 
chindii (tobe) mari îmbrăcate cu postav roşu şi cu giamparale (tasuri). 
Cântau cântece turceşti, căci surlarii erau muzică românească în fața 
trupei seimenilor (pedeştri) care aveau pe polcovnicul lor. Cálárimea 
arnăuților avea căpeteniile lor numiţi bimbaşi (maiori) si ghenci-aga 
(colonelul). Numirea de ghenci se traducea în româneşte "voinici" iar 
ghenci-aga însamnă “şeful voinicilor”; pandurii erau toți olteni, în 
costum oltenesc cum poartă mehedintenii, gorjenii şi doljenii. Numai din 

aceste trei județe se recrutau bravele cátane ale României (ale căror 
modele de imbrácáminte le pástrez in tablouri); ei au avut diferifi cápitani 
ca Magheru, I. Solomon, Ciupagea, Vladimirescu $i Várbiceanu. Aveau 
flinte cu cremene si cornuri de cerb cu iarbă de puşcă, însă muzică, surle 
sau timpane nu aveau. Căciulile lor erau rotunde, cu funduri roşii şi cu 
lati de lână roşii, albi şi albaştri, erau împărţiţi în cete. 

Încep a arăta cel mai mare alai, când venea Vodă de la 
Constantinopol cu investitura de domn; el era mai dinainte ales de țară; 
alegerea se făcea la Mitropolie sau în palatul domnesc când era tronul 
vacant. Alegătorii erau boierii ţării, căci pe atunci nu se pomenea de 
popor, nici de deputaţi judeţeni. Între întâii alegători erau mitropolitul, 
episcopii şi banul Olteniei cu boierii lui cei mai de frunte de peste Olt; 
apoi pârcălabii (primari) oraşelor Târgoviştea, Câmpulung şi Curtea de 
Argeş. 

Caimacamii domneşti soseau în Bucureşti şi vesteau că vine Vodă 
în ţară cu investitura împărătească; îi ieşeau boierii înainte la Olteniţa, 
căci întoarcerea era totdeauna prin Turtucaia. Era însoțit de peste Dunăre 
până la Oltenița de cadiul Aian şi Chehaia bei din Silistra. Ei îl 
incredintau cu mare pompă în mâna boierilor, iar aceştia îl conduceau pe 
partea dreaptă a Argeşului până la satul Rodovanu, moşia lui Tache 
Ghica, unde se făcea în biserică un Te Deum; treceau Argeşul a doua zi şi 
veneau la mănăstirea Negoesti clădită de Matei Vodă, pe partea stângă a 
Argeşului, aici ascultau sfânta liturghie şi de acolo plecau şi veneau în 
mănăstirea Văcăreşti unde mitropolitul cu episcopii primeau pe noul 
domn cu evanghelia şi cu crucea la uşa bisericii cu patronajul Sfintei 
Treimi, fondată de Nicolae Mavrocordat. Acolo se slujea un Te Deum şi 
Vodă rămânea seara acolo în palatele egumeniei până a doua zi; în acest 
interval se pregătea cortegiul şi primirea în Capitală. A doua zi poporul 
primea pe noul domn cu cea mai mare bucurie; iată întinderea cortegiului 
văzut de mine la 1823 la venirea lui Grigorie Vodă Ghica. Cortegiul intră 
în Capitală pe Podul Beilicului (Calea Şerban Vodă). El se începea cu 
marele aga călare, cu amploiaţii săi; după aceasta urma corpul podarilor 
(saperi), ei aveau la spinare topoare îmbrăcate în muşamale şi câte o 
bardă sau teslă la brâu. Sub îngrijirea corpului acestuia erau toate 
podurile din Capitală, căci toate străzile erau pavate cu poduri mari având 
şanţuri sub ele, pentru strecurarea apei ploilor şi a topitului zăpezii; aveau 
şi ei căpetenia lor sub numirea de starostea podarilor supuşi marelui aga. 

Urmau apoi arnáufii călări, cu căpeteniile lor bimbaşa ghenciu aga, si 
căpitani veneau pe urmă având timpane înainte. 

Corpul fustaşilor era sub comanda lui aga, şi purtând fuste ca 
arnáutii şi căciuli înalte de postav negru ce se numeau gelepeşti; corpul 
seimenilor, pedestrime românească sub polcovnicul lor; corpul lipcanilor 
(curieri) sub marele postelnic (ministru de externe); ciohodari domneşti 
(garda palatului), ţinuţi cu cheltuială domnească (vorba de ciohodar este 
greacă, şi înseamnă numirea postavului, căci erau îmbrăcaţi în postav 
roşu cu ceaprazuri galbene); cu dulame căptuşite la piept cu mátásárie 
albă; erau încinşi cu brâie de găitan de fir cu paftale mari aurite; umblau 
cu pulpanele ridicate şi înfipte în cordon, întocmai ca jandarmeria 
călăreață de astăzi, în cap purtau iglicuri mari de blană şi în picioare 
cizme galbene; tot ca el purta cizme şi curtea domnească; boierii aveau 
cizme roşii. După acest corp urmau veliti boieri cálári; aceştia erau 
miniştrii, după dânşii urma imediat Vodă călare, îmbrăcat în cabenitá 
albă cu ceaprazuri de fir şi la brâu cu hanger cu plaseaua încrustată în 
briliante. Calul era împodobit cu harnaşamentul de catifea vişinie cusută 
în diferite flori de aur; era ţinut de amândouă laturile, cu mâinile pe 
coapsele calului, de către baş-ciohodar şi ajutorul său. După domn urma 
întâiul spătărache ținând săgețile, topuzul şi sabia; al doilea ținea cuca 
domnească cu coiful de pâslă căptuşit cu mătase. Beizadelele erau tot pe 
cai, impodobiti tot astfel şi ținuți de câte doi ciohodari; erau şase 
beizadele începând cu cei mai mari: Costache, Iorgu, Scarlat, Grigorie, 
Panait şi Mitică (care trăieşte încă; Beizadea Mitică), urmau apoi 
steagurile domneşti albe de mătase şi roşu de catifea cu Sfinţii Constantin 
şi Elena cusufi cu aur; iar peste cele albe mari era chipul Sfântului 
Gheorghe. Venea apoi şeful comptabilitátii din vistierie, călare, cu câte 
două pungi mari atârnate în dreapta şi în stânga, de şeaua calului pline cu 
bani de argint noi, pe care-i aducea din Țarigrad unde fuseseră turnati la 
hazna din ordinul vizirului pe socoteala domnului; aceşti bani, şeful 
comptabilităţii îi azvârlea în dreapta şi în stânga cu pumnii plini şi 
privitorii de pe stradă se băteau pe ei adunându-i; după acesta, urma 
corpul catanelor care erau recrutate din cinci județe. Urma apoi marele 
hatman şi după dânsul veneau breslele negustoreşti care erau astfel rân- 
duite: 1) lipscanii; 2) marchetanii; 3) cojocarii subțiri şi groşi; 4) işlicarii; 
5) cavafii; 6) şelarii; 7) papugii; 8) cizmarii; 9) covacii; aceste isnafuri 
erau toate sub starostea lor; apoi după aceştia urma trupa tulumbargiilor 
(pompierii) sub tulumbargibaşa, fără instrumentele lor; ei erau îmbrăcați 

in spentere de piele şi în cap aveau câte un cauc de fier; pe urmă venea 
ceata sacagiilor fárá sacale. 


Pe tot parcursul cortegiului, azi Calea Serban Vodá, sunau 
clopotele de la toate bisericile până ce cortegiul sosea la biserica Curtea 
Veche. La uşa bisericii domnul era primit de către mitropolit cu tot 
clerul, cu evanghelia şi crucea în mână; conducea pe domn cu imnul 
slavoslovic până în sfântul altar şi când intra pe uşa altarului se dădea 
semnalul la corpul artileriei din casele Cornescului, astăzi hotel Union; 
acolo erau numai patru guri de tun păstrate pentru solemnitáfi şi care 
astăzi se află ca trofee în arsenalul cetății Vidin. Acele tunuri începeau pe 
dată a vesti Capitala că Măria Sa Vodă în momentele acelea intră în altar 
cu mitropolitul şi episcopii de mână ca să primească sfânta ungere cu 
sfântul Mir cel mare. Mai întâi domnul ocolea sfânta masă de trei ori, în 
cântecul imnului ca la cununie, Isaia dănțuieşte, apoi era miruit de 
mitropolit cu mirul cel mare; după aceea se tinea liturghia zilei, se 
miruiau toţi şi salutau pe domn, sărutând crucea ce o ţinea în mâna sa, pe 
tron; mitropolitul în vremea asta sta în jet lângă domn, în dreapta, iar în 
partea stângă era jetul Doamnei, împodobit ca şi al domnului cu mărcile 
țării. | 

După ce se sfârşeau acestea se dădea semnalul de plecare şi urma 
cortegiul până la Palatul Domnesc în sunetul clopotelor şi în veselia 
cetățenilor, deoarece şeful secției comptabilitátii continua cu azvârlirea 
banilor noi pe stradă până la palat. 


Eu am văzut intrarea în Bucureşti a doi domni: Alexandru Şuţu la 
1818 şi Grigore Ghica la 1823. Alexandru Vodă Şuţu îşi avea Palatul 
Domnesc în Podul Mogoşoaiei, casele lui Costache Ghica, zis $i 
Bragadiru, cáci era general civil, rusesc. Dupá sosirea lui Vodá la palat, 
meterhaneaua se aşeză în spatioasa curte care era pe locul astăzi al 
caselor Lahovari până în prăvălia lui Reg giuvaergiul. Vodă intra in 
saloanele lui, unde capugiul, (amploiat turc) citea firmanul împărătesc în 
turceşte; apoi firmanul se citea şi în româneşte de către postelnicul cel 
mare în sunetul tunurilor, al meterhanelei şi al urárilor islam ceaugilor. 
După asta domnul primea salutările boierilor şi sărutări de mână 
dimpreună cu Doamna. Împărțea apoi caftanele şi posturile. 

Discursurile de urare se ţineau în salonul palatului față cu 
mitropolitul şi episcopii şi în răsunetul tunurilor. Solemnitatea isprăvită, 
se retrăgeau toți şi după o săptămână era masă mare domnească cu 
meterhaneaua şi chindiile. Această numire de chindii s-a dat tobelor celor 

mari ale meterhanelei; intotdeauna se punea Vodá la masá la 
douăsprezece ceasuri din zi sau şapte ceasuri turceşti şi de atunci a şi 
rămas numirea tobelor chindie, adică vremea prânzului. 


Iată acum şi celelalte alaiuri. Alaiul sfântului Pantelimon se făcea 
în ajunul şi în ziua acestei sărbători. În ajun la vremea vecerniei, după 
prânz, mergeau în carete mitropolitul şi după el domnul, la mănăstirea 
sfântul Pantelimon, afară din Bucureşti, unde se făcea vecernia sărbătorii; 
domnul se întorcea seara la lumina masalelor. (Masalele erau un fel de 
grătare de fier purtate de ţiganii numiţi masalagii, care aveau câte o 
traistă de gât cu bucăţi de pânză, zdrente, muiate în păcură şi pe care le 
înfigeau una după alta în acele grătare purtate la spinare într-o prăjină, ca 
să lumineze cailor pe vremea nopții, atât în oraş pe podurile de lemn, cât 
şi afară in preumblári nocturne; toti boierii cei mari şi mitropolitul aveau 
masalagiii lor, căci primeau regulat în toate zilele câte douăzeci topuri de 
cârpe muiate în păcură pe care ziua le fabricau masalagiii în curtca 
puscáriei, astăzi piața mică, şi unde erau aşezate butile de păcură aduse 
din puturile Slănicului; masalagiul îşi infigea masalaua în mijlocul curții 
boiereşti şi o aprindea noaptea numai când se înhămau caii la butcă ca să 
iasă boierul). 

A doua zi, în ziua sfântului Pantelimon, pornea alaiul domnesc de 
la palat, organizat întocmai ca alaiul intrării domnului în Capitală cu 
deosebire că bani nu se azvârleau. Iegea pe Podul Mogoşoaiei, pe la 
Curtea Veche, pe Podul Târgului de Afară (Calea Moşilor). Era atât de 
lung încât capul trecea de Curtea Veche pe când coada nu ieşise încă din 
curtea palatului. Astfel, mergea înainte pe câmpia Pantelimonului de la 
strajă (barieră) până la mănăstire; domnul şi boierii erau călări, iar lumea 
pe jos şi se ducea numai din dragoste către religie şi mai cu seamă către 
sfântul Pantelimon; nume ce se traduce în limba românească "sfântul 
îndeobşte milostiv”. Acolo asistau la liturghie în sfânta biserică; oficia 
mitropolitul cu clerul; după săvârşirea liturghiei se duceau toti pe culmea 
dealului, la chioşcul de la cişmea, unde era o frumuseţe de a vedea pe 
domn şi pe mitropolit plimbându-se printre poporul care umplea întinsele 
câmpii şi păduri ale Pantelimonului, şezând fiecare cu familia sa la masă. 
Pe la apusul soarelui se întorcea Vodă la palatele sale din mănăstirea 
Mihai Vodă; de asemenea, mitropolitul şi boierimea în trăsuri, carete 
mari şi butci pe arcuri de curea, cu capra vizitiului înaltă, de care atârnau 
ciucuri galbeni şi roşii de mătase. 

Tot aşa era şi cortegiul de la mitropolie în ziua sfinților Constantin 
şi Elena. Deosebire era că domnul se întorcea la palat, iar ceilalți se 
duceau după liturghie de luau dejunul în salonul cel mare din câmpia 
Filaretului, ridicat pe patru cişmele de către mitropolitul Dositei, atât 
cişmelele, scara pe care te urcai în salon, cum şi salonul erau împodobite 
cu frumoase sculpturi şi garnituri de florării în marmură, deasupra 
cişmelelor, sub salon, erau sculptate în plăci de marmură cele 
douăsprezece zodii ale anului. Ce s-au făcut astăzi aceste plăci, 
marmurile cu sculpturi şi frontispiciul stabilimentului cu marca țării şi a 
Mitropoliei? Eu bănuiesc cine le-a luat, dar nu voi a spune, căci sunt 
încredinţat că nici o scrupuloasă şi serioasă cercetare nu se va face. După 
ce luau toti dejunul în salon, se întorceau acasă veseli de la acest banchet 
cetátenesc, creştinesc şi frátesc, dat de mitropolitul cu toastele cuvenite, 
în sunetul meterhanelei şi lăutarilor. 


CAPITOLUL XIX 


Acum să vorbesc de vestitul alai al sărbătorii sfintei şi nedespártitei 
Treimi, patroana mănăstirii Radu Vodă care a fost fondată pe deal lângă 
Dâmboviţa. 


Radu Vodă, când a reclădit şi a înfrumusețat biserica moşului sáu? 
inzestránd-o cu mai multe moşii, a făcut-o şi egumenie, cu rugăciune ca 
patriarhia si lavra sá roage pe milostivul Dumnezeu sá ierte pácatele 
párintelui sáu Mihnea Turcitul de la Halep, unde era numit pagá; ceru 
totodatá voie sá aducá rámágitele acestui Mihnea spre a fi ingropate aici 
în mormântul dinăuntrul bisericii, în acelaşi mormânt a pus şi rămăşiţele 
naşului său Alexandru care fusese domn în Moldova; tot acolo a fost 
îngropat şi el mai târziu. 

Despre frumuseţea acestui mormânt, citiţi relaţiile date de diaconul 
Coresi în limba engleză; acesta însoțea pe patriarhul Macarie în vizita lui 
prin Capitala noastră când a liturghisit chiar în mănăstirea lui Radu Vodă. 
Astăzi însă, din nenorocire, acest singur mormânt domnesc, stă în 
părăsire din cauza nepăsării ce avem pentru sacrele noastre morminte. 

Mulțumită răposatului maior Costache Creţulescu, ce era ministru al 
cultelor la 1862, mormântul n-a fost distrus cu totul. 


La prefacerea actualei biserici, egumenul grec, proiectând a pune în 
locul mormântului sobă în biserică, a găurit peretele ca să scoată coşul; 
pe dată ce eu am aflat de asta, ca un vecin al acestei mănăstiri, m-am 
repezit la nemuritorul şi regretatul ministru al cultelor şi arătându-i 
nelegiuirea ce era să facă egumenul grec, l-am luat în trăsura mea şi 
aducându-l în biserica Radu Vodă; acolo dânsul a ordonat să se cheme 
smintitul şi bogatul egumen şi cum a sosit l-a ameninţat că dacă nu va 
astupa gaura făcută în zid şi dacă din mormânt (care este ridicat în fața 
pământului de un metru) va lipsi cea mai mică cărămidă, îl va pune în 
luntre, îl va trece Dunărea, oprindu-i toată starea. Întorcându-ne la 
minister, maiorul a şi trimis santinelă de pompier, un caporal cu trei 
soldaţi, ca să țină mormântul în pază, s-a învelit piatra epitaficá cu 
rogojini şi scânduri, până ce arhitectul era să isprăvească reclădirea 
bisericii. Această mănăstire se afla ocolită, până la dărâmare, (care s-a 
făcut de către fostul ministru, domnul Maiorescu) de încăperile 
egumeniei, ale preoţilor, de cămări şi de magaziile mănăstireşti. Sus în 
colțul zidului dinspre răsărit, era ridicat, pe stâlpi de marmură, un balcon 
frumos cu vederea spre Dâmboviţa. (Rău e că s-a dărâmat, căci zidurile 
vechi de aproape trei sute de ani puteau să servească încă, dacă se făcea 
la acea spațioasă mănăstire case şi saloane cu câte două etaje şi se muta 
acolo arhiva statului, muzeul şi biblioteca ţării, căci este singura poziție 
ferită de incendii mai cu seamă având şi Dâmboviţa aproape). 

Să revenim acum la alaiul domnesc de la serbarea Sfintei Treimi. 
Veneau de dimineaţă la mănăstire mitropolitul, episcopii Argeşului şi 
Buzăului şi aşteptau în casele egumeniei sosirea lui Vodă, care până la 
ora nouă, venea în mijlocul alaiului său, aranjat ca celelalte alaiuri mari. 
Se începea sfânta liturghie şi la vremea cuvenită, se aşterneau afară din 
biserică, sub salcâmii mari, frumoşi si infloriti, rogojini şi peste ele 
covoare splendide cu ciucuri de aur, perne pentru îngenunchere cu 
ciucuri de aur şi toate acestea era presărate cu frunze mari de nuc gi 
astfel, in sunetul clopotelor ieşea mitropolitul cu tot clerul şi 
îngenunchind pe perne, începea citirea sfintei molifte. După mitropolit, o 
citea episcopul de Buzău, iar după aceasta episcopul de Argeş. 


Întorcându-se în biserică, sfárgeau sfânta slujbă şi plecau 
mitropolitul, episcopii şi boierimea toată de se urcau în chioşcul dinspre 
Dâmboviţa unde luau dulceturi, cafele, vutce şi ciubuce. Vodă conversa 

cu toti boierii şi negustorii şi chiar cu soțiile lor, urándu-le petrecere bună 
în acea vară. Se întorcea iarăşi cu alaiul său în sunetul clopotelor pe 
Calea Şerban Vodă, strada Carol (Işlicari), Podul Mogoşoaiei (Calea 
Victoriei) până la palat. 

Să nu se confunde palatul de care e vorba, cu palatele cele vechi, ca 
cel de la Curtea Veche ce a fost zidit de Mircea, nici cu acelea zidite de 
fanarioți; Alexandru Ipsilante, la 1774, ridicase palat mare pe dealul 
Spirei, unde astăzi se află clădit arsenalul şi unde după acest domn, au 
locuit mai multi domni fanarioți; tot în acest palat a tăiat capul 
nenorocitului domn Constantin Hangerliu, capugiul din Constantinopole. 
Acest sinistru, dar mare palat, a ars în zilele lui Ion Caragea, la 1814. Era 
o prevestire rea, căci la 1815 în zilele lui, muriră de ciumă 70.000 de 
persoane, mai înainte ca nenorocitul Caragea să-şi isprăvească biserica 
curții ce era deja începută de Ipsilante. După ardere, Caragea se mută în 
casele lui Costache Ghica Bragadiru care tinea loc de palat până după 
moartea lui Alexandru Şuţu. Venind Grigore Ghica la anul 1823, îşi 
stabili palatul în mănăstirea Mihai Vodă şi începu a-şi clădi palat în 
Podul Mogoşoaiei, pe locul cumpărat de la Costache Ghica Bragadiru, 
căci el nu avea case până s-a făcut domn, sau până a venit din băjenia 
zaverei de la Braşov, când a tras în palatul episcopiei Râmnicului, (astăzi 
grădina episcopiei şi Ateneul). Numindu-l fara între cei trei candidati ce 
se trimiteau la Constantinopol, pentru a alege Sultanul Mahmud pe 
domnul, (ceilalți erau hatmanul Mihăiţă Filipescu şi căminarul Filip 
Lens) Sultanul l-a ales pe dânsul în consideraţie că fuseseră mai multi din 
familia lui pe tronul României, şi fiindcă-i plăcu chipul şi ținuta sa 
frumoasă; însuşi Sultanul l-a numit domn, dându-i cabenita domnească, 
hangiarul, cuca, săgețile şi trei tunuri cele mari, numindu-l Iuici-Tuilu- 
Paşa, adică paşă cu trei tuiuri; ordonând paşilor să-l petreacă călare cu 
alai împărătesc până la conacul său unde i s-au trimis în urmă daruri, cai, 
cu harnaşamentele lor cusute cu fir de aur şi deosebit de alţi cai numiţi 
tavlambaşi; cei dintâi cai erau neíncálecati încă de nimenea. 


Ca un dar imperial ce erau, îi scotea la toate alaiurile după cum 
arătai, erau ţinuţi de câte doi ciohodari şi aveau în dreapta şi în stânga 
spânzurate de şeaua lor peste burtă, câte o pavăză mare sculptată cu flori, 
poleite în aur. Venind ruşii în ţară la 1828 luna aprilie, Vodă Ghica a 
plecat cu toată casa sa civilă şi militară la oraşul Câmpina, căci aşa cerea 
politica, să nu-l găsească invazia pe tron. 

Plecarea sa la Câmpina a fost o jale în toată Capitala, care pierduse 
pe domnitorul cel blând, cel milostiv, pe părintele săracilor, pe 
infrumusetátorul Capitalei; el apucase a aşterne străzile Capitalei cu 
poduri de piatră, a face frumosul alai de petrecere la moşia sa Colintina, a 
pune mitropolit pe prea cuviosul Grigorie în fine el fu domnul veacului 
de aur. 


La plecare a fost întâmpinat la bariera Mogoşoaia de Costache 
Cornescu şi Alecu Filipescu Drăjneanu cu două cete de vânători călări, a 
Cornescului de la Corneşti şi a Drăjneanului de la Drajnea; aceste cete 
împreună cu garda domnească de arnáuti sub Tufecti-başa Iancu 
Negrescu, l-au condus până în Câmpina, poposind ziua întâi la 
mănăstirea Târgşor şi a doua zi ajungând în Câmpina. 

lar după plecarea lui Vodă din Capitală, au intrat şi oştirile ruseşti 
în oraş sub conducerea Comisarului imperial Contele Palin şi a 
generalului suprem Prinţul Vichengtein;" a treia zi de la sosirea 
armatelor, comandanții au trimis pe adjutantii lor însoțiți de 200 de 
cazaci, ca să invite pe Vodă a se întoarce în Capitală, în casele sale; el s-a 
întors şi a tras de-a dreptul la moşia sa Colintina,“ în palatul sáu de acolo 
unde ridicase şi biserica domnească în curte. 

Şi de acolo după ce s-a pregătit palatul său în Capitală (astăzi casa 
Lahovari, vis-ă-vis de Oteteleşanu) s-a aşezat în acest palat. După 
moartea contelui Palin a venit în locu-i contele Jaltuchin care muri şi el 
peste vreo câteva zile. Veni apoi generalul conte Pavel Dimitrievici 
Kiselef, deplin împuternicit, preşedinte al divanurilor Valahiei şi 
Moldaviei. El era şi adjutant al împăratului Nicolae. S-a început atunci 
lucrarea Regulamentului Organic la care Kiselef avea ordin a se înțelege 
cu fostul domn al Ţării Româneşti Grigorie Ghica. Întâlnirile între dânşii 
pentru înțelegere aveau loc în casele lui Vodă; acesta întrebuința ca 
dragoman pentru limba franceză pe generalul N. Mavru? (care era 
cumnat, soț al cucoanei Profirita, sora lui Vodă). Mavru era foarte învăţat 
atât în limba elenă, otomană, cât şi în cea franceză. Nu ştiu asupra cărui 
articol din Regulamentul Organic se iscase o neînțelegere între generalul 
adjutant contele Kiselef şi bătrânul nostru domn, neînțelegere care a 
produs o discuţie de vreo trei-patru zile până când s-a stenahorisit bunul 
şi bătrânul domn şi adresându-se lui Mavru dragomanul său, în prezența 
generalului Kiselef, îi zise cu un ton răstit: 

"Fă-l să înţeleagă şi să nu mă necăjească, că e mult de la mine până 
la el, fiindcă el este sluga împăratului, iar eu sunt [uici-Tuilu-Paga şi fost 
domn al țării mele". 

Atunci generalul Kiselef a rugat pe Mavru să-l potolească, căci 
Vodă se plimba iritat prin salon; spune că pricina neintelegerii este cá 
dânsul nu cunoaşte nici limba greacă nici limba română; astfel, s-a putut 
potoli bătrânul nostru părinte. 


Vodă Ghica a avut doi frati, pe Mihail vornicul mare şi Constantin 
spătarul; surori a avut două, între care pe respectabila şi mult caritabila 
doamnă cucoana Profiriţa fosta mai întâi consoartă a marelui hatman 
Mavru, de care s-a divorțat şi a luat în căsătorie pe dl. colonel 
Blaremberg. De la răposatul N. Mavru a avut un băiat şi trei fete. Băiatul 
este general astăzi în trupele ruseşti; cu colonelul Blaremberg a avut trei 
copii care sunt: maiorul Vladimir Blaremberg, dl. N. Blaremberg actualul 
efor al spitalelor civile; al treilea copil, o fată, a ţinut pe generalul Ghica, 
fiul fostului domn în Moldova. 


Grigorie Vodă Ghica a avut 6 fii (beizadele): Costachi, Iorgu, 
Scarlat, Grigore, Panaiot şi Dimitrie, toti născuţi cu fosta lui doamnă 
Marghioala născută Hangerli. 


Ciudatá soartá cá din 6 flácái, astázi mai existá numai beizadea 
Mitică Ghica cel mai mic!!... Iar a doua soră, a lui Grigorie Vodă Ghica, 
cucoana Sultana, a avut sot pe răposatul Zefcari, cel ce s-a sinucis şi al 
cărui fiu este actualul general în retragere Zefcari. 


CAPITOLUL XX 


Am arătat că începutul capitalei Bucureşti a fost pe Calea 
Văcăreşti, prin suburbiile Dobroteasa, Staicu, Boteanu, Olteni, Sârbi, 
Jignita, Sfânta Vineri, Stelea; prin aceste suburbii locuia toată boierimea 
veche, până la vremea lui Mircea care a clădit palatul său la Curtea 
Veche. De atunci au început locuitorii a se strámuta cumpărându-şi locuri 
pe Calea Mogoşoaiei. Această cale a Mogoşoaiei era un drum al vechii 
familii româneşti a serdarului Mogoş, care şedea în casele lui foste în 
urmă ale lui Grigore Brâncoveanu, iar astăzi spitalul Bacteriologic. Acest 

Mogoş pleca cu familia lui totdeauna pe acest drum la moşia lui ce poartă 
până în ziua de azi numele său, de Mogoşoaia; de partea stângă a 
Dâmboviţei, chiar de lângă pod, au început boierii a cumpăra locuri mari 
pe marginea acelui drum şi a-şi clădi case după darea de mână şi puterea 
fiecăruia. 

Înşir aici popularea părţii stângi a acestei căi, cu începere din 
marginea Dâmboviţei, unde este astăzi pavilionul bobotezei şi voi păstra 
rândul până în capul Căii Mogoşoaiei. 

Vatra vechii familii a Floreştilor, în care a locuit în urmă Iordache 
Florescu, astăzi loc viran; vatra primitivei şcoli domneşti greacă; vatra 
familiei Văcăreştilor în care a locuit în urmă lordache Văcărescu, 
prenumit Furtună, astăzi magazii; vatra familiei Bellu, astăzi blănăria 
Prager; vatra familiei Ipsilantilor, locuită în urmă de vornicul Damaris, 
astăzi Hotel de France; vatra familiei Racoviţă, astăzi Poliţia Capitalei; 
vatra familiei baronului Sachelarie, astăzi ambasada rusă; vatra familiei 
Cocorăscu, astăzi casele Zerlenti; vatra familiei vornicului Rasti, astăzi 
casa şi hotelul Oteleleşanu; hanul mitropolitului Filaret, astăzi Teatrul 
National; vatra familiei Dimitrie Ghica, astăzi casa Török şi Pasajul 
Român; vatra familiei Golescu, astăzi Palatul Regal; vatra familiei 
Cantacuzino, astăzi localul caraulei Palatului Regal; vatra familiei 
Grigore şi Iordache Filipescu, astăzi tot Palatul; vatra familiei Nicolae 
Trăsnea, astăzi hotel Manu; vatra familiei Nicoláitá Filipescu, astăzi casa 
doctorului general Fotino; vatra familiei vornicul Ştirbei, astăzi fostul 
palat al lui Ştirbei Vodă; vatra familiei Grădiştenilor; vatra familiei 
Romanit, astăzi palatul ministerului finanţelor; vatra familiei Niculescu; 
vatra familiei Alecu Filipescu, zis Vulpe; vatra familiei Lenş Filipescu, 
astăzi casa Vernescu; vatra lui Iancu Filipescu; şi astfel pe partea stângă a 
Căii Mogoşoaiei printre vetrele sus numite mai sunt proprietăți ale 
diferiților particulari fără nici un renume, căci pe vremea când s-au mutat 
Bucureştii pe Podul Mogoşoaiei, bariera lui se sfârşea la Putul cu Zalele, 
care astăzi este peste drum de casa lui Iancu Filipescu şi lângă casa 
Matac. 

Începând iarăşi din marginea Dâmboviţei, înşir clădirile ocupate de 
familiile ce au locuit tot pe Calea Mogoşoaiei pe partea dreaptă: casa 
vornicul Drăgănescu, palatele Constantin Vodă Cantacuzino devenite în 
urmă han, peste drum de Sfântul Ioan; casa familiei Obedeanu de peste 
Olt zis şi Jitcu; casa familiei Filipescu devenită în urmă han, iar astăzi 
magazii peste drum de Poliția Capitalei; casa familiei Castriş 

Macedoneanu, veche in Bucuresti, peste drum de ambasada rusá; aceea a 
familiei Grecenilor de peste drum de Sărindar a familiei Slătinenilor, în 
urmă devenită sală de bal mascat, pe când în curte era teatru de opera 
italiană, astăzi hotel Capşa; a familiei lui Costache Ghica, devenită în 
urmă palat domnesc, casa Lahovari, a familiei Iancu Ghica peste drum de 
teatru; a familiei Perdicari, a familiei Bálácescu, peste drum de 
mănăstirea fondată de familia Cretulegtilor, a familiei Ştefănescu, a 
familiei Blehan; a familiei Mătinca Cantacuzino, astăzi casa Em. 
Lahovari, a familiei Arion, a familiei Deşliu; a familiei Olăneştilor, a 
familiei lui Vintilă Prejbeanu, a familiei Niculeştilor, a familiei Bábeanu. 
Acestea erau casele din vechime pe Podul Mogoşoaiei sau pe calea pe 
care se ducea văduva cucoana lui serdarul Mogoş, de acasă de la ea până 
la moşia ei Mogoşoaia.50 

Vreau să arăt mănăstirile şi paraclisele ce se aflau atât pe partea 
dreaptă, cât şi pe partea stângă a acestei căi, cu începere tot din partea 
stângă a Dâmboviţei cum am făcut cu vetrele boiereşti. Încep cu partea 
dreaptă a acestei căi: biserica făcută de familia Brezoienilor, biserica 
Zlătari devenită mănăstirea cu han; ea avea înăuntru şi un mic paraclis cu 
hramul Sfântului Andrei unde se închinau toti ruşii în vremea invaziilor. 


Numele de Zolotari a acestei biserici cu patronajul Naşterii Maicii 
Domnului i l-au dat ruşii căci în acest han locuiau cei mai mari bancheri 
din Bucureşti, acolo a locuit patruzeci de ani şi familia mea, zisă a lui 
Andrei N. Pappasoglu din neamul Slătinenilor, care fiind însărcinat de 
patriarhia Alexandria, cu îngrijirea acestui han, cu strângerea chiriilor, cu 
repararea bisericii şi a încăperilor cum şi a unei frumoase cişmele ce era 
la uşa bisericii, a avut dreptul de la patriarhie de a locui acolo, ocupând 
partea hanului Zlătari de lângă clopotniţă, astăzi în fața hotelului de 
France; acolo m-am născut şi eu la 1811, martie 28 în vremea ocupaţiei 
oştirilor ruseşti; peste drum de ferestrele noastre unde astăzi este hotelul 
de France, în casele atunci ale Ipsilantoaiei sau Dámároaiei, era cartierul 
generalului Mihilson, şeful suprem al oştirilor, avându-şi cancelaria în 
hanul Zlătarilor; de acolo, de la ferestrele încăperilor noastre, am putut 
privi toate evenimentele ce s-au petrecut în Capitală până la ieşirea din 
casa părinţilor şi intrarea în oştirea românească la anul 1830, mai 5. 
Acest han al Zlătarilor în vremea lui Nicolae Vodă Mavrogheni la 1777 a 
servit şi de arsenal al oştirilor turceşti ce se băteau cu cele austriece. 
Toată curtea era încărcată cu piramide de ghiulele şi cu grămezi de 
tunuri. În acest han şedea şi Dumitrache Turnavitu, sfetnicul şi casierul 

suprem al lui Vodă Mavrogheni, ce era suprem mareşal asupra oştirilor 
turceşti. Peste drum de acest han, era mănăstirea Sfântului loan 
Botezătorul şi înainte mergătorul care în slavoneşte se numea Sfântul 
Ioan Predici (înainte mergătorul). Acest mare sfânt servea în Capitală şi 
în tot județul Ilfovului, pe când nu era pomeneală de doctori în Capitală; 
servea zic de doctor tămăduitor al tuturor boalelor; alerga lumea din 
Bucureşti şi judeţ cu cea mai mare credință de depuneau în genunchi 
rugăciunile lor făcând paraclise, sfeştanii şi masle şi se întorceau cu mir, 
anafură şi agheazmă şi cu câte un şiret de bumbac pe care erau înnodate 
rugăciunile şi evangheliile ce se citeau la slujbele sus menţionate. 
Întorcându-se acasă, mirul îl punea la căpătâiul bolnavului şi pe urmă se 
afundă cu el; din anafură şi agheazmă le dădeau să guste dimineaţa, iar 
găitanul cu noduri îl atârnau de gâtul bolnavului până la însănătoşire, căci 
cei mai mulţi cu credința fermă, se făceau sănătoşi, altfel nu s-ar fi putut 
întinde o asemenea credință peste întreaga Capitală, peste întregul judeţ, 
ba încă peste judeţele învecinate; preoții acestei biserici tămăduiau şi de 
brâncă scriind peste umflătură cu cerneală sfânta cruce. Astăzi, acea 
sfântă biserică a Sfântului Ioan Botezătorul stă în părăsire, fără nici un 
ajutor din partea guvernelor ce s-au succedat, ba încă sub ministerele 
trecute se proiectase si dărâmarea ei?! 


Am spus că poporul nu avea alţi doctori decât pe sfinţi şi pe sfinte 
precum: loan, Maica Domnului de la biserica Olarilor, Sfântul Elefterie 
de sub Cotroceni, Sfânta Vineri, Sfinţii Trei Ierarhi de la Colțea, Dimitrie 
Basarabov, Sfântul Haralambie şi Sfântul Mina (acesta pentru hoţii). 
Singurul Vodă avea doctorul şi spiterul lui, iar pentru nemți şi unguri era 
doctorul Baratu (un arhimandrit catolic, parohul Báráfiei), care ştia prea 
bine una şi singură doctorie, a támádui pe ofticoşi cu broaşte țestoase şi 
iată cum: avea într-o încăpere 50-100 de broaşte pe care le hrănea numai 
cu dulceaţă de trandafiri, la un caz de oftică le tăia capetele şi picioarele, 
iar trunchiurile le fierbea, zeama o dădea drept decoct şi carnea o usca şi 
o ardea, făcând-o prafuri şi o dădea pe urmă sub această formă la bolnavi. 


Pe doctorii domneşti greci, poporul nu îndrăznea a-i chema 
necunoscându-le limba. De la anul 1811 au început a veni doctori în 
Capitală; până la anul 1821 au venit doctorii: Darvaris, Fleva, 
Manolache, Teodosie, Arsachi, Filitis, Constantinachi Caracaş, Esarcu, 
Holler chirurg şi Spover mamoş; iar de la 1821 până la 1831 au venit 
doctorii: Sachelarie, Ceapă, Compoti, Rasti, Anastate, Bacaloglu, Ferari, 
Picolo, Alexandri, Vartiadis, Diamandi, Filipachi chirurg. De la 1831 

până la 1841 au venit doctorii: Marsili, Maier, Fornion, Tavernier, 
Rüssdórfer, Gronau, Capsa, Atanasovici, Pazelt, Nezati chirurg, Laibu, 
Witmann, Iucker, Glück. De la 1841 până la 1850 avurám alti doctori 
precum: Triandafiridis, Steege, Steiner, Wertheimer, Epaminonda, 
Ziteos, Moor, Orsoni, Polzus, Draş, Hepites, Iatropolu, Marcovici, Felix, 
Fabricius, Herari, Caliga, Ciocan, Naslim; cei de la 1850 încoace vá sunt 
cunoscuți. 


Când la Sfântul Ioan era han, el se întindea până în zidul lui Bellu 
şi până strada Cazărmii; palatele egumeniei erau pe locul unde astăzi este 
Casa de Depuneri, hanul avea porti mari de fier, căci înăuntru şedeau cei 
mai de frunte negustori şi zarafi greci anume: Chiurcubaşa Anesti 
(cojocarul lui Vodă), Scarlat Scanovi comersant de şaluri, Psalida, 
Pondichi, Hagi Ianus, Temeli, Gudiu şi alţii; aceştia toți erau bancheri 
bogați şi ajutau şi susțineau frumoasa lor biserică ale cărei coridoare se 
văd până în ziua de astăzi cu frumoasele lor sculpturi. 


Fondatorii vechi ai acestei sfinte mănăstiri au fost mai întâi 
străbunii mei Jonita Slátineanu, familia Manu si Cantacuzineştii care se 
îngropau acolo, în biserică şi afară. În această mănăstire s-au născut şi au 
crescut episcopul Ilarion Argesiu?? - mitropolitul Dositei era egumen - si 
doctorul Manolache, fratele episcopului. Aşadar, sfântul loan Predici era 
doctorul şi spiterul tuturor românilor ce alergau cu credință la dânsul. 


Biserica Doamnei, care este astăzi într-o curte deosebită, peste 
drum de ambasada rusă şi care comunică cu Podul Mogoşoaiei printr-o 
ulicioară, a fost clădită de Doamna lui Şerban Vodă Cantacuzino care 
avea şi palatul la Şerban Vodă, astăzi Banca cea mare a României şi de 
aceea poartă şi azi strada numele de strada Doamnei: — Mănăstirea 
Sărindar, e ridicată pe locul familiei celei vechi a Cocorăştilor, unde-şi 
aveau bisericuţa lor cu hramul 40 de mucenici; însă Matei Vodă Basarab, 
la anul 1633, plăcându-i poziţia, a rugat pe vornicul Cocorăscu de i-a 
dăruit acel loc îndestul de spaţios, pe care a ridicat sfânta biserică a 
Sărindarului cu patronajul Adormirea Maicii Domnului. Deşi tradiţional, 
se zice că i s-a dat numele de 40 de mucenici, însă adevărul nu e acesta. 
Adevărul este că i s-a păstrat numele patronajului celui dintâi a 40 de 
mucenici, care pe urmă s-a dat sfintei biserici a Episcopiei Râmnicului, 
pe locul căreia astăzi e Ateneul şi grădina Episcopiei. La această 
mănăstire se îngropa familia Ghiculeştilor. Bunul şi creştinul domn 
Grigore Vodă Ghica se bisericea aici în ziua citirii sfântului acatist în 
postul cel mare împreună cu toti boierii. Am fost față la marele parastas 

în timpul când s-au depus rămăşiţele părinților lui Vodă, banul Dimitrie 
Ghica în cavoul cel nou al familiei. Era toată boierimea dimpreună cu 
Vodă la serviciul funebru şi când a fost sărutarea oaselor s-a coborât 
Vodă din tronul său domnesc de a îmbrățişat coşciugurile cu oasele 
părinților săi şi le-a sărutat cu lácrámile în ochi. În acea zi s-au făcut 
milostenii la săraci, s-a dat masă pentru toată sărăcimea aflată la această 
solemnitate, s-a trimis şi vinovaţilor din puşcărie de mâncare şi lumânări; 
s-au iertat cei cu vini uşoare. Această biserică mare a Sărindarului este 
lucrată pe dinăuntru după modelul bisericii Sfânta Sofia din 
Constantinopol; are două rânduri de loji pe sus şi două rânduri de jeturi 
pe jos. Sfânta icoană mare a Maicii Domnului era împodobită cu o 
coroană mare lucrată cu pietre de smarand şi rubine; la secularizarea 
mănăstirilor, fostul egumen grec a trimis icoana la patriarhia din 
Țarigrad. Ea preţuia până la cinci mii de galbeni şi pentru furarea ei, 
guvernul de atunci a reclamat la patriarhie. Dar nu ştiu ce se va fi făcut 
căci operaţia secularizării s-a săvârşit fără nici un control, fără vreun 
comitet numit pentru o aşa importantă operaţiune, ci ea a fost lăsată 
numai la voia ministrului cultelor Golescu, zis Arăpilă, şi ce-a vrut a 
făcut (vai de monumentele ţării, căci astfel de soartă au avut ele 
dintotdeauna). În curtea Sărindarului, pe lângă casele egumeniei, se afla, 
pe spatiosul loc, mai multe odăi care serveau în vechime la căutarea 
nebunilor, ce erau aduşi ca să cază la rugăciunile ce se făceau la sfânta 
icoană a Maicii Domnului. Ei erau puşi în lanţuri şi hrăniți de către stat 
fără nici o altă îngrijire doctoricească. Aceasta a fost până la începutul 
secolului al XIX-lea, iar la 1802 mutaţi în curtea bisericii la icoană, unde 
iarăşi erau astfel de încăperi. Aici însă, nebunii erau puşi ziua în butuc şi 
noaptea în odăi căci făceau mare zgomot. 

Mănăstirea Creţulescu a fost ridicată de vechea şi nobila familie a 
Creţuleştilor, care au înzestrat-o cu mai multe domenii şi prăvălii, din 
venitul cărora s-au dat şi se dau încă ajutoare şi pensiuni scăpătatelor 
văduve ale familiilor boiereşti şi chiar văduvelor din familiile poporului. 
Sfânta biserică se ținea şi se fine încă în cea mai mare podoabă, având 
preoţi, diacon, dascăl şi cântăreți aleşi şi cu salar îndestulător. Onorabilul 
domn, M. Creţulescu, fost ministru, senator şi ambasador, descendent al 
nobilei familii Creţulescu, împreună cu vărul său, descendentul lui 
Emanoil Creţulescu, administrează cu tot zelul averea acestui sfânt 
stabiliment. 

Pe locul unde astăzi se află grădina episcopiei şi Ateneul, a fost 
biserică mare, metoh al episcopiei Râmnicului Vâlcei, cu curte mare, cu 
palate episcopale, înconjurate cu mai multe case şi împrejmuită cu zid. 
Într-una din aceste mari case a locuit Grigorie Vodă Ghica până la anul 
1821, când fugiră boierii la Braşov. 

În acest metoh al episcopiei Râmnicului, a fost tras şi prinţul de 
Coburg? cu statul sáu major la venirea nemților cu coadă (căci toată 
oştirea purta coadă) la 1785, când fu biruitá oştirea turcească; atunci fugi 
Mavrogheni peste Dunăre şi România fu ocupată de oştirea austriacă în 
alianță cu cea rusească. Chemând prințul de Coburg pe răposatul 
părintele meu, Andrei Pappasoglu Slătineanu, care era director de 
vistierie la Mavrogheni, i-a cerut situația financiară a ţării; prințul 
sărutându-l pe frunte, tatăl meu a sărutat steaua ce purta la piept. 

În curtea acestui metoh de episcopie s-a sfințit întâiul drapel al 
oştirii româneşti la anul 1830 decembrie in 6, când s-a prezentat 
boierilor pentru prima oară roata (compania) întâi din polcul (regimentul) 
întâi, adusă din Craiova, ca model de oştire regulată a Țării Româneşti. 
Această companie de două sute patruzeci de oameni a fost comandată de 
praporcic (sublocotenent) Grigorie Lăcusteanu devenit în urmă colonel; 
în această companie mă aflam şi eu în front ca iuncăr (cadet, sergent 
mobil). Sfinţirea drapelului s-a făcut față cu toată boierimea ţării şi cu toţi 
deputații camerei legiuitoare (Obştească Adunare) căci era deschisă. 


După ce făcurăm mişcarea armelor, loctiitorul de mitropolit, 
episcopul Râmnicului Neofit, împreună cu episcopul Buzăului Chesarie 
şi cu episcopul Argeşului Ilarion au binecuvântat oştirea şi au botezat cu 
apă sfinţită tot frontul roții. Boierii plini de bucurie, față cu generalul 
Kiselef şi cu ceilalți ofițeri ruşi, ne-au îmbrăţişat şi ne-au sărutat, 
urându-ne ani norociti şi povátuindu-ne a ne iubi unul pe altul şi a fi 
credincioşi drapelului. 


În urmă, marele spătar Alecu Ghica, atunci şeful oştirii, a dat un 
banchet ofițerilor companiei, iar pe soldaţi găzduindu-i în una din 
încăperile cazărmii din Podul Beilicului, le-a dat masă şi câte doi lei 
gratificatie; ofițerilor le-a plătit leafa pe patru luni de zile şi a înaintat la 
gradul de parucic (locotenent) pe Grigorie Lăcusteanu. După asta, 
compania a fost vizitată în cazarmă mai de toată Capitala, căci ea era 
compusă din recruți de prin toate judeţele, aleşi din cei ce invátaserá 
slujba şi din toate regimentele care erau în număr de trei. Întorcându-se 
compania în Craiova, a venit acolo şi marele spătar la 6 ianuarie 1831 şi a 

inspectat pe maidanul Brăiloiului un batalion de infanterie din regimentul 
I ce i s-a prezentat de către generalul Starov, instructorul oștirii, faţă şi cu 
caimacamul Craiovei Alexandru Ghica (Barbă Roşie) şi cu toată 
boierimea Craiovei; spătarul nefiind încă îmbrăcat în uniformă ostăşească 
ci având numai costumul boieresc de mare spătar, a primit defilarea 
acestui batalion comandat de polcovnicul Manolache Băleanu şi de 
maiorul Alecu Florescu (unchiul actualului general); aceştia erau deja 
îmbrăcați în uniformele lor ostăşeşti. Spătarul avea de aghiotanți pe 
sublocotenentul (praporcic) Costache Jeronim şi pe sublocotenentul 
Perdicaru. După defilare, marele spătar s-a întors acasă, a chemat 
bărbierul de i-a ras barba şi s-a îmbrăcat atunci în uniformă de general al 
oştirii româneşti. 

S-a dat un ordin de zi prin care spătarul a mulțumit la toată ostirea 
care se compunea din trei regimente de infanterie comandate întâiul de 
Băleanu, al doilea de Costache Ghica fratele spătarului, al treilea de 
maiorul loan Solomon. 


Mai erau şi şase escadroane sub colonelul Ioan Odobescu. Căpitanii 
erau atunci Costache Filipescu, Scarlat Creţulescu, Enghel Gigărtu, 
Teodor Brătianu, Fochianu (acesta din urmă e fratele lui Bimbaşa Sava 
omorât de turci). După toate acestea, spătarul s-a întors în Capitală la 
lucrările Camerei care era deschisă. 


CAPITOLUL XXI 


Voiesc a vă arăta pe unde au fost în Capitală palatele domneşti. La 
1777 Alexandru Vodă Ipsilant a locuit în palatul cel vechi al lui, unde 
astăzi este Hotel de France; în urmă a clădit palatul nou, pe locul unde 
astăzi se află stabilimentul Artileriei; tot în acel stabiliment a locuit la 
1782 Nicolae Caragea şi la 1783 Mihai Şuţu; iar în palatele vechi unde 
locuise Ipsilant şi Nicolae Mavrogheni în timpul iernii, căci vara şedea la 
vila sa în capul Podului Mogoşoaiei unde astăzi este monetăria şi unde a 
fondat cişmeaua şi biserica Izvorul Tămăduirii. 


La 1791 tot în acest palat a fost locuit Mihai Şuţu, şi la 1793 a 
domnit Alexandru Moruzi iar la 1798 a locuit şi nenorocitul domn 

Constantin Hangerliu unde capugiul trimis de la Sultan i-a tăiat capul, 
azvârlindu-i trupul în mijlocul curții domneşti, aflându-se îmbrăcat numai 
în cămaşă, iar starea toată i s-a jefuit şi pecetluindu-se vistieria a fost 
pusă sub paza negustorilor din oraş. Un vlădică anume Pogonianis din 
hanul grecilor, i-a cerut trupul de la arapul capugiu ca să-l îngroape la 
Sfântul Spiridon pe Podul Beilicului, căci era în ziua serbării Sfintei 
Învieri. Lumea toată a alergat în curtea domnească privind trista dramă, 
văzând pe fostul lor domn în acea nenorocită stare. 


ww’ pa 


clădind şi spitalul de ciumă, ruinele căruia se văd astăzi între comuna 
Dudeşti şi cătunul Cátelul, judeţul Ilfov. Iar la 1812 în zilele lui Ion 
Caragea Vodă a ars palatul domnesc şi de atunci s-a numit acolo Curtea 
Arsă rămânând numai odăi jur împrejurul curţii în care se aflau grajdurile 
ogeacurile (companiile) arnáutilor, oştire pe atunci domnească; Caragea 
s-a mutat în Podul Mogoşoaiei în casele lui Costache Ghica numit 
Bragadiru. 


Până a nu arde palatele clădite de Ipsilante, pe când locuia Ion 
Caragea în ele, au văzut românii pentru prima oară ridicându-se balonul 
de nişte străini ce veniseră în Bucureşti; acest balon a trecut pe deasupra 
Capitalei şi a căzut la Cioplea lângă satul Dudeşti; de atunci a rămas 
vorba la români: de când cu băşica lui Caragea." Orăşenii in superstifia 
lor ziceau că comedia asta a fost o urâtă prevestire căci în urmă a ars 
palatul şi la 1817 luna octombrie a fost şi un cutremur foarte mare, după 
care a şi fugit Caragea furând douăzeci de milioane din vistieria țării. În 
palatul de pe locul generalului Ghica a locuit în urmă, de la 1818 până la 
1821, şi Alexandru Şuţu care muri pe tron şi al cărui cortegiu 
funebru l-am văzut şi eu, copil de 10 ani, pornind cu mare alai de la palat 
(Podul Mogoşoaiei) şi ajungând la Sfântul Spiridon (Podul Beilicului). 


CAPITOLUL XXII 


La 1821 se face revoluţia grecească, zisă zavera, când fugi lumea la 
Braşov; întâiul steag al zaverei s-a ridicat în casele lui Dumitrache Bellu. 
In acel an au venit beizadea Dumitrache Ipsilante dinspre Moldova cu 

insurecția greacă, o amestecătură de voluntari moldoveni şi greci care au 
poposit în marginea Bucureştilor la Colintina, făcând tabără, iar Ipsilante 
a tras în saloanele de la cigmeaua lui Mavrogheni, având de aghiotanti pe 
Caravia, doctorul Hristari şi Dumitru Duca. Bucureştii se afla străjuit de 
arnáuti sub comanda lui Bimbaşa Sava, căpitan Mihali, căpitan Ghencea, 
căpitan Franguli, prenumit Bizanti, şi căpitan Farmaki; aceştia toti erau 
supuşi caimacamilor boieri Negri, Samurcaş şi M. Manu, ce ţineau loc de 
domn; iată că sosi şi Tudor Vladimirescu, născut în Gorj şi având rangul 
de sluger; el trecuse Oltul pe la Slatina cu o mie de cátane brave, tot 
gorjeni, mehedinteni, doljeni, romaneteni, având între căpitani pe 
Macedonski, sfetnicul lui Tudor, pe un sárb voinic Hagi Prodan, pe 
Ciupagea şi pe bravul comandant al artileriei de 4 tunuri Carcaleteanu, 
cel ce a păstrat drapelul lui Tudor, pe care fiul sáu l-a dat țării şi se află 
azi în muzeul stabilimentului de artilerie al oştirii noastre, unde sunt atât 
drapelele cele vechi cât şi cele luate ca trofee în bătăliile de la Plevna şi 
la luarea acestei cetăți. 


Intrând Tudor în Capitală cu bravii săi, trase în mănăstirea 
Cotroceni unde se fortifică cu şanţuri şi cu patru tunuri ale domniei peste 
care a numit comandant pe bravul sluger Carcaleteanu; apoi şi-a aşezat 
garda ce-şi alesese singur, în curtea şi în casele lui Brâncoveanu sub 
Mitropolie (fostul palat Bibescu); a tras şi el în gazdă în casele lui 
Orăşanu, tot sub Mitropolie (astăzi strada Poetului);5* Orăşanu era vechi 
amic al lui. Toată mănăstirea Mitropoliei se află însă ocupată de cetate de 
arnáuti de ai domniei sub comanda căpitanilor Mihale şi Diamandi. lată 
ce se întâmplă, atunci chiar în noaptea întâia, ca neputând arnáutii să 
sufere pe pandurii olteni care intinseserá corturi in spaţioasa curte a 
Brâncoveanului, au început a trage în ei cu gloanţe în clopotnița 
Mitropoliei. Oltenii din curtea Brâncoveanului răspunseră tot cu gloanțe 
şi focurile tinurá până la ziuă dintr-o parte şi din alta. 

A doua zi, negustorii Capitalei aflând de aceasta, s-au dus la 
Mitropolie de au cerut de la eclesiarc (mitropolitul Dionisie Lupu fugise 
la Braşov) coşciugul cu moaştele Sfântului Dimitrie, pe care l-au dus pe 
umerii lor, înconjurat de felinare, şi de preoțimea din Mitropolie, până în 
biserica Sfântul Dumitru din Işlicari (azi strada Carol)” şi l-au dat sub 
buna străjuire a isnafului (corporației) de işlicari care au pus stráji la 
biserică de zi şi de noapte. A treia zi a fost invitat domnul Tudor 
Vladimirescu (poporul începuse a-l numi domn, zicându-i domnul 
Tudorin), de către Ipsilante la Colintina; el mergând în tabăra elenilor lui 

Ipsilante însoţit de căpitanii săi Macedonski şi Hagi Prodan (acesta l-a 
trădat în urmă la Goleşti) a fost primit cu cele mai mari onoruri. După 
dulceturi, cafele şi ciubuce, Ipsilante a început a-i zice lui Tudor: 


"De ce nu vrei, arhon slugere, să te uneşti cu mine, să împreunăm 
voinicii nostri contra vrăjmaşului comun ca să scăpăm ţările amândouă 
de sub iataganul turcesc că atunci vom fi binecuvántati de tot poporul 
care suferă. Tatăl meu când a domnit peste această ţară a făcut cele mai 
mari bunátáti, astfel vom face şi noi şi dând Dumnezeu să biruim, vom 
merge să scăpăm şi patria mea, scumpa mea Elada, care geme sub jugul 
barbarilor, 


Atunci înțeleptul şi bravul oltean, domnul Tudorin, îi răspunse 
româneşte: 

- Prea luminate beizadea Dumitrache, vrednică de toată lauda este 
pornirea luminăţiei voastre şi toată Elada vá va binecuvânta în vecii 
vecilor, dar eu sunt pornit a cere de la Sultan depărtarea grecilor din fara 
mea, căci ei au prăpădit-o în decursul unui veac şi să-l rog să ne dea 
dreptul nostru strămoşesc de a ne alege domn, mitropoliți şi episcopi 
români, să ne cârmuim ţara cu boierii noştri, cum a fost ea cârmuită din 
moşi strămoşi; noi vrem să fim împăcaţi cu Sultanul şi cu paşii lui de pe 
toată marginea Dunării; apoi mai e încă o vorbă pe care o are românul, cá 
înălbitorul nu poate şedea la un loc cu cárbunarul; acesta e un adevăr pe 
care l-au ştiut toti strămoşii noştri. 

Atunci se mirară multi de curajul lui Tudorin. 

- Auzi, auzi, gorjanul, să răspunză aşa lui beizadea Dumitrache, 
ziceau cei de faţă. 


- Lumináfia ta urmează-ți lăudatul scop, zise iar Tudor, treci 
Dunărea că nu te împiedică nimeni de la asta, aici în fara mea. 

Ipsilante îi răspunse uimit: 

- Dacă e aşa, urmează-ți şi d-ta drumul, dar vezi să nu te cáiesti. 

Iată de ce i-a citat zicala cu cárbunarul şi înălbitorul, fiindcă toată 
infanteria elenă era îmbrăcată în dulămi negre cu eşarfe tricolore de 
mătase, iar cătanele noastre erau îmbrăcate în alb. 

A doua zi în zori a plecat la Târgovişte Ipsilante cu toti elenii lui 
care erau împărțiți în două cete; mavrofori şi cavalerie. Cei dintâi erau 
infanterie regulată, purtând cocarde tricolore la piept şi semnul morţii, de 
argint, la chivere. Comandantul lor era maiorul Şuţu ce-i zicea şi 

Chiabap. Ceata de cavalerie era numai de mercenari moldoveni numiţi 
arvati sub comanda lui Caravia, Duca şi căpitan Farmaki. Această ceată a 
făcut multe rele în drumul ei, jefuind pe nenorocitii bájenari (fugari) 
luându-le armele, caii şi tot ce aveau mai bun. Cetele astea, s-au stabilit 
în Târgovişte dezvelind de învelitoarea de plumb marea şi frumoasa 
Mitropolie ca să taie gloanţe pentru batalionul de infanterie de mavrofori, 
care se numea şi batalionul sacru. Ipsilante avea ca adjutanti ai lui pe 
unul Grigore Maiorescu ce avea un deget la mâna dreaptă, de aur; 
asemenea şi Ipsilante se numea monohir (cu o mână), căci avea mâna 
stângă de argint. Avea pe doctorul său anume Hristari care era şi sfetnicul 
său de taină. Avea preoții lui şi diaconi greci. 

În Târgovişte au stat mai mult timp până au pus mâna prin trădare 
pe nenorocitul nostru Tudor. S-au trimis cete de arnáuti sub căpitanul 
Farmaki de l-au ridicat fără veste de la Goleşti de lângă Piteşti, unde era 
cantonat cu pandurii lui. Prinzându-l, l-au pus legat într-o cărucioară de 
poştă între doi arnáuti şi ducându-l la Târgovişte l-au dat în primirea lui 
Caravia care l-a închis la Mitropolie într-o odaie, sub stricta pază a 
arnáutilor, până ce într-o seară l-au omorât şi i-au aruncat trupul într-una 
din marile private ale Mitropoliei. Aşa au mărturisit târgoviştenii de 
atunci care se aflau de faţă în curtea Mitropoliei unde lucrau, amestecați 
cu evreii tinichigii, la fabricarea ghiulelelor de tinichea umplute cu sticlă, 
pietricele şi cuie pentru cele patru guri de tunuri româneşti care fuseseră 
ridicate de la Cotroceni după plecarea lui Tudor. Nenorocita armată de 
olteni, văzând a doua zi că-i lipseşte şeful, de la Goleşti au trecut Oltul pe 
la Vâlcea şi s-a dus fiecare în judeţul său. 


După omorârea lui Tudor, aflându-se la Târgovişte că a intrat în 
țară armata turcă venind de la Silistra sub Gingir Efendi (Chehaia Bey 
paşa Silistrei), a plecat şi Ipsilante cu toată armata lui spre Râmnicul 
Vâlcei, unde rămase el cu marele său stat major în oraş, iar infanteria şi 
cavaleria le trimise la Drăgăşani, unde începuse a veni şi armata 
turcească de la paga din Vidin. Aici la Drăgăşani se întâlniră armatele 
turceşti cu ale zavergiilor. Batalionul sacru comandat de maiorul Şuţu şi 
având 4 tunuri se formă în careu şi s-a bătut într-un chip brav cu o 
împătrită sumă de turci. Cavaleria otomană văzând ghiulele de tinichea 
umplute cu cuie, simţi neputinfa zavergiilor si a spart careul. Cu toate cá 
grecii au omorât mulți turci, dar şi dânşii sărmanii tineri, tot fii de 
negustori, profesori şi grămătici de pe la comptuare, au fost toți 
măcelăriți îngrozitor. A contribuit mult la această neizbândă şi nepăsarea 

cavaleriei lui Ipsilante, compusă din arnăuţi şi mercenari, sub comanda 
lui Caravia, căci ei toti cum au sosit în dealul Drăgăşanilor, au spart 
pimnitele de la vii şi s-au îmbătat. Ipsilante aflând de această înfrângere a 
fugit din Râmnicul Vâlcei prin vama austriacă de la Turnu Roşu. 


CAPITOLUL XXIII 


Să povestesc acum invazia în Bucureşti a armatei turceşti venită din 
Silistra cu Gingir Efendi Chehaia Bey. 


Pe dată ce s-a aflat în Capitală de sosirea turcilor la satul Tânganul, 
s-au dus spre întâmpinarea lor caimacamul (locotenentá domnească), 
vornicul Mihail Manu, logofătul Samurcas, Negre şi Báltáretu (un fruntaş 
comersant din Capitală, prieten cu Gingir Efendi). Aceştia se opriră la 
comuna Leordeni pe Dâmboviţa, fosta proprietate a bătrânului caimacam 
Mihalache Manu unde-şi avea palate frumos împodobite. Primiră acolo 
pe Gingir Efendi Chehaia Bey al paşei Silistrei şi comandant superior al 
trupelor de invazie. Cele dintâi întrebări pe care Gingir Efendi la făcu 
caimacamilor, fură următoarele: 


- Cum este raiaua în oraş? mai este vreun revoluționar grec în oraş? 
spuneti-mi drept căci altfel chiar viața d-voastră este în pericol. 


La această întrebare caimacamii răspunseră: 


- Nu sunt în oraş decât poate vreo câţiva greci din cei ce locuiesc în 
Bucureşti, cu prăvăliile şi meseriile lor. 
Chehaia Bey le zise iar: 


- Eu vă întreb de cei ce au luat arme împotriva noastră şi ca să fiu 
mai sigur îți opresc, domnule vornic şi caimacam Manu, pe amândoi fiii 
d-tale cei mai mari, Costache şi lancu, ca amanet, că dacă s-ar întâmpla 
să întâmpinăm ceva de la răsculați, voi porunci ca să taie capetele fiilor 
d-tale în tabăra mea; apoi voi pleca cu oştirea mea spre Capitală şi atunci 
nu va fi bine nici de d-voastră. 


Vornicul Manu a primit această condiţie şi lăsând pe amândoi 
flăcăii lui ca amanet în tabăra turcească de pe câmpiile Leordeni, 
Pantelimon şi ale satului Dudesti, a plecat cu Chehaia Bey în capul 

avangardei şi a intrat în Capitală, dând gazdă lui Chehaia Bey în casele 
lui Bellu (astăzi casa Prager)? în capul străzii Işlicarilor (astăzi strada 
Carol 1). Acolo a conăcit Chehaia Bey cu o parte din garda sa, ținând altă 
parte în casa Drugăneştii“” pe uliţa Islicarilor, aproape de conacul sáu şi 
unde făcu şi închisoarea. În urmă a primit vizita boierilor ce mai 
rămăseseră în Bucureşti, a consulilor, a negustorilor de frunte şi a 
căpeteniilor bisericeşti. Pe toti i-a povátuit ca nu cumva să aibă ascunşi 
pe la casele lor niscai greci zavergii că atunci îşi vor pierde viața. 


Chehaia Bey avea sub ordinele sale trei mari paşi: Gavanozoglu 
(foarte bogat), Tahár-Aga şi Macavei şeful zaporojenilor (circazieni şi 
lipoveni). Aceşti din urmă erau incazarmati în mănăstirea Antim, având 
corturi întinse prin curte, iar în casele episcopale şedea Macavei. 


Să vă povestesc o anecdotă. 


Gavanozoglu era dat în gazdă în casele lui Alecu Ghica (Barbă 
Roşie) pe Podul Beilicului; peste drum de acele case se afla o bárbierie; 
bărbierul făcea nunta fiicei sale şi pentru respect sau temere, ţinea, în 
ziua duminicii, obloanele închise la ferestre, căci peste drum sta 
Gavanozoglu. Pe la asfintitul soarelui, paga văzând de la fereastră această 
schimbare, trimise un slujbaş de ai săi să cerceteze ce a pátit bărbierul, de 
stă toată ziua cu obloanele de la ferestre închise; trimisul găseşte právália 
plină de musafiri jucând hora miresei în cântecul pe înfundate al 
lăutarilor. 

Întorcându-se şi raportând paşei, acesta i-a trimis îndărăt cu ordin 
ca bărbierul să deschidă obloanele şi să-şi petreacă nunta în tihnă toată 
noaptea, cum îi va plăcea; pe de altă parte trimise de invită la el pe 
Chehaia Bey şi pe ceilalți paşi ca să privească din ferestre nunta 
bărbierului şi pe mireasa cu beteala pe cap, jucând hora în cântecul 
lăutarilor. După ce se adunară paşii şi priviră nunta românească, trimiseră 
miresei zece mii de lei, multumind din parte-le şi urând viaţă bună noilor 
soți. 

Gavanozoglu fusese dat în gazdă la acele case ale lui Barbă Roşie 
ca să fie aproape de cazărmile turceşti din Podul Beilicului unde-şi avea 
trupele. 

CAPITOLUL XXIV 


Chehaia Bey trimise o coloană numeroasă din oştirea sa spre 
Târgovişte ca să vâneze şi acolo din grecii lui Ipsilante. O altă coloană o 
ținea ca rezervă tăbărâtă la Pantelimon pe câmpia Ştefăneşti, Cernica şi 
Manolache, având în vecinătate mănăstirea de călugări Cernica precum şi 
Pasărea, mănăstire de călugăriţe. Iată ce se întâmplă la această coloană: 
un paşă care avea cartierul său în mănăstirea Pantelimon, primeşte de la 
spionii săi armeni o denunţare falsă. În mănăstirea Cernica erau refugiate 
peste o mie de familii negustoreşti din Capitală, care făcuseră tabără 
Chiar în curtea mănăstirii, cu copii şi neveste şi erau hrănite cu din ce 
brumă aveau călugării. Acel fals denuntátor spuse paşei cá se află o sumă 
de greci zavergii ascunşi în mănăstire de călugări. Însuşi paşa încălecă pe 
cal, luând cu dânsul vreo sută de turci cu 4 tunuri; descălecară pe malul 
de dincoace al bălții mănăstirii şi aşezară tunurile pe mal cu gurile spre 
mănăstire. Au strigat atunci să vie din mănăstire vreo patru, cinci călugări 
mai fruntaşi ca să-i întrebe dacă au greci pe la dânşii. Starețul mănăstirii, 
înspăimântat de acea groaznică oştire, trimise cinci duhovnici bătrâni ca 
să vază ce este. (Stareţ era răposatul Calinic devenit în urmă episcop al 
Râmnicului Vâlcei). Paşa întrebă pe aceşti duhovnici zicându-le să spuie 
adevărul, căci de nu, va ordona să se bombardeze mănăstirea. Din 
norocire, între acei duhovnici se afla unul care ştia bine limba turcească, 
căci fusese multă vreme la Sfânta Agora, anume preacuviosul Pimen, 
care cu un deosebit curaj declară paşei în frica lui Dumnezeu şi pe 
răspundere cu viaţa lor că nu numai că nu se află în acea mănăstire nici 
picior de grec, dar raiaua împărătească venită din Bucureşti ca să-şi 
adăpostească familiile acolo, le-a mâncat toată provizia de bucate ce o 
aveau. Au rugat pe paga ca împreună cu dânşii să treacă însuşi, cu câţiva 
voinici de-ai lui, nu mai mulți, ca să nu se sperie bejenarii, şi să se 
incredinteze de adevăr. 

Atunci paşa alese vreo zece căpetenii de ale lui, armati bine, se 
cobori la podul umblător de peste balta mănăstirii şi sosi dincoace; au 
fost întâmpinați la debarcaderul mănăstirii de către stareţ cu diaconii lui 
îmbrăcaţi in odăjdii şi de mai mulți negutátori de cei refugiaţi care 
începură a povesti despre groaza ce le inspiraseră zavergiii arvați 
mercenari, care i-au făcut să-şi părăsească casele şi prăvăliile din 

Bucureşti şi să vie la acest azil creştinesc, unde mor de foame fiind lipsă 
cu desăvârşire de pâine. 

Paşa cu ai săi fu condus acasă la staret unde fu primit în sunetul 
clopotelor de către Calinic, cu cele mai mari onoruri, cu dulceturi şi 
cafele; totdeodată fu rugat ca împreună cu dânsul să viziteze tabăra 
nenorocitelor familii refugiate care erau grămădite în curtea mănăstirii. 
După aceasta, întorcându-se paşa cu ai săi la vadul de la baltă, a trecut 
balta indárát însoțit fiind de staret, de călugării fruntaşi şi de mai multi 
negustori, în sunetul clopotelor mănăstirii ca la sosire. S-au suit toţi iar în 
deal unde era coloana cu tunurile şi la despărțire promise paşa călugărilor 
şi negutátorilor cá le va veni în ajutor. Cu adevărat întorcându-se la 
Pantelimon a raportat lui Chehaia Bey cele petrecute, iar acesta i-a 
ordonat ca pe dată să trimită în primirea starețului douăzeci de care de 
pesmeţi din provizia armatei şi să se împartă călugărilor şi bejenarilor. 
Totdeodată s-a poruncit prinderea mincinosului denunfátor şi trimiterea 
lui la Bucureşti, legat. 


CAPITOLUL XXV 


lată încă o întâmplare miraculoasă peste care a dat acel înţelept 
paşă de la Pantelimon. El avea ca seiz (rândaş) care îngrijea de calul lui, 
pe un bulgar. După trecere de două zile, se pregăti paşa să meargă cu 
oamenii lui şi cu două tunuri ca să viziteze şi mănăstirea de călugărițe 
Pasărea care se află în apropiere de Pantelimon, ca să se convingă dacă 
nu sunt acolo greci. Seizul, ţinându-i calul ca să-l încalece, a tras cu un 
pistol ce-l avea la brâu asupra paşei; din miracol, sau din norocirea lui, 
glonţul se opri în chimirul ce-l avea sub şalul cu care era încins; în chimir 
avea vreo 500 de mahmudele (monedă de aur). 

Astfel scăpă paşa de moarte. 

Pe dată ordonă păzitorilor lui să cerceteze de cine a fost bulgarul 
pus să-l omoare. Aceştia cercetând pe vinovat, acesta le-a mărturisit că 
din dragostea către religia lui, văzând că paşa se pregăteşte a ataca 
mănăstirea de călugărițe şi ca să nu facă vreun rău sfintei biserici, a 
comis acest fapt. Atunci înțeleptul paşă ordonă pe de o parte arestarea 

seizului, iar pe de alta trimise starețului mănăstirii Cernica toate acele 
mahmudele, ce le avea în chimir şi care îi scăpaseră viaţa, cu rugăciune 
ca jumătate din ele să se poprească pentru mănăstirea Cernica şi jumătate 
să se trimită prin doi călugări însoţiţi de trimisul său şi să se numere din 
parte-i starefei mănăstirii Pasărea. Totodată trimisul său trebuia să se 
incredinteze că nu se află greci în acea mănăstire. 


CAPITOLUL XXVI 


Acum să ne întoarcem în Bucureşti la Chehaia Bey. Acest mare 
comandant al expediției turceşti fu ingtiintat de comandantul coloanei ce 
era trimisă la Târgovişte că trei comandanți ai cetelor de arnáufi ce erau 
cantonati la Câmpina sub Bimbaşa Sava, la Câmpulung sub căpitan 
Farmaki şi la Curtea de Argeş sub căpitan Mihali, voiesc a i se închina cu 
toate cetele lor, şi a se pune sub ordinele sale. (Aceste cete de arnăuţi 
făceau parte din armata țării sub mai sus numiții căpitani ai lor şi erau toţi 
mercenari, afară de cetele de seimeni, dorobanţi şi cătane care mai în 
urmă se împreună cu Ipsilante). 


Chehaia Bey primi această propunere şi scrise lui Bimbaşa Sava ca 
să adune pe toti arnáufii şi să vie cu ei în Bucureşti, iar drept răsplată 
acestei supuneri va scrie Sultanului ca să-l facă spătar al tuturor oştirilor 
române. Atunci Bimbaşa adunându-şi cetele a venit spre închinăciune şi 
sosind la mănăstirea Ciorogârla alese vreo sută de arnáuti, cei mai voinici 
şi mai strălucit gátiti, ca să-i ia cu sine dimpreună cu căpitanii Ghenci 
Aga şi Mihali pe care abia a putut să-i înduplece ca să-l însoțească; 
aceştia se îndoiau a se încrede promisiunilor lui Chehaia Bey, zicând că 
turcii sunt înşelători. În sfârşit, după ce le-a alungat temerile, îşi urma 
drumul până în Capitală. Toţi erau călări. Intrară pe la Cotroceni şi 
poposiră drept în curtea proprietatii lui Bimbaşa Sava (azi spitalul 
Xenocrate de la Jignita, Calea Văcăreşti). 

Era într-o zi de sâmbătă după prânz şi îndată ce sosiră, umplură 
curtea de cavalerie, destul de bine armată; pe la orele cinci Bimbaşa 
trimise veste lui Chehaia Bey că seara va veni cu căpitanii lui să i se 
înfăţişeze. Şiretul turc îi înapoie răspuns să-l ierte pentru acea seară cá se 


www.digibuc.ro 


Istoria fondării oraşului Bucureşti 83 


află cam indispus şi să poftească a doua zi duminică pe la orele 
douăsprezece. Atunci Bimbaga Sava a poruncit să se împartă arnáufii lui 
câte unul şi câte doi pe la locuitorii din mahalaua Jigniţii şi Olteni, iar el 
s-a pus la masă cu căpitanii lui. A doua zi duminică la orele 
unsprezece s-au adunat toti gátiti şi înarmaţi cu pistoale, puşti şi săbii 
ornate cu argint şi aur (aceste arme erau toate rápite de pe la nenorociti 
boieri şi negustori bejenari ce întâlniseră pe drumuri în fuga lor la 
Braşov) şi trăgându-li-se caii la scară, au încălecat. Povesteau mahalagiii 
că atunci s-a poticnit calul lui Bimbaşa Sava de două ori până la poartă, 
încât căpitanii îi ziceau că nu le place semnul ăsta. N-aveau însă ce face 
că se aflau deja intraţi în capcană, fiindcă Bucureştii erau incárcati de un 
corp de cincizeci de mii de turci. Îşi urmară calea intrând pe uliţa Işlicari 
(azi Carol I) şi-şi continuará drumul cu o trupă de treizeci de arnáuti până 
la conacul lui Chehaia Bey, în fostele case ale lui Bellu. 


lată acum ce primire s-a făcut acestor căpetenii de zavergii: faptele 
mi-au fost şi mie povestite în urmă de răposatul vistierul Mihai din Piteşti 
care era vătaf de curte al lui Bellu cel bătrân, lăsat de stăpânu-său să 
păzească curtea boierească şi grădina cea mare (astăzi cimitirul Şerban 
Vodă) că Bellu era deja fugit la Braşov. Vistierul Mihai se afla printre 
turci fiind cunoscut de toti paşii şi agalele, fiind foarte iubit de Chehaia 
Bey căci îi înlesnea toate trebuincioasele, dându-le chiar din vinurile cele 
vechi din pivnifa boierească; el şedea într-o odaie din etajul de jos al 
caselor. Duminică dimineaţa observă o mişcare neobişnuită între turci, 
văzu mai multă turcime venind în curte şi aşezându-se prin odăile din 
curte şi pe la grajduri şi şoproane, iar sus la salonul cel mare ale cărui 
ferestre dădeau de-a lungul ulitei Işlicarilor se grámádeau căpeteniile de 
manafi şi beşlii. Se pomeneşte că-l cheamă Chehaia Bey care era în odaia 
lui cu ceilalți trei paşi, Gavanozoglu, Tahâr-Aga şi Macavei al 
zaporojenilor. Pe masa din mijlocul odáii văzu două perechi de pistoale. 
Chehaia Bey se scoală de pe sofa şi apropiindu-se de vistierul Mihai îl 
bătu de două ori pe umeri şi-i zise în turceşte: 

— Du-te la conacul tău, ascunde-te în odaia ta, dă perdeaua jos de la 
fereastră, zăvorăşte-ți uşile şi să nu ieşi la nici un zgomot, nici să deschizi 
uşile la cineva, căci poate vei fi având şi tu vreun duşman printre ai 
noştri. 

La aceste vorbe trecură fiori prin sângele meu, povestea vistierul, şi 
sărutând mâna paşei mă întorsei în salon. Când să mă duc spre uşa 
galeriei care ducea la scări, văzui pe ferestrele salonului de-a lungul uliței 

Iglicarilor, venind o ceatá mare de cálári care erau strálucitul cortegiu al 
lui Bimbaşa Sava si căpitanilor săi. 

Ajungând în capul scării un baş-buluc-başa de delii mă opreşte şi-mi 
zice: nu e vremea, bre Mihai, să te duci acum în curte. Eu i-am răspuns 
că paga m-a trimis până jos să-i aduc ceva. leşii pe uşă în galeria care era 
cu geamlâcuri şi zării porţile închizându-se, căci Bimbaşa Sava cu că- 
pitanul Ghencea, Mihale şi cu ceata lui de arnáuti intraseră deja in curte: 
îi văzui descălecând şi pornind câte trei să urce scara; în capul scării, jos, 
mă aflai față în față cu ei şi m-am dat în lături ca să le fac loc. Bimbaşa 
mă întrebă: ce faci, nene Mihai? Paşa ce face? Îi răspunsei că n-am intrat 
la paşa şi ei păşiră înainte. 

La uşa odăii paşei erau în dreapta şi în stânga doi cavazi (santinele) 
cu mâinile pe pistoale şi pe iatagane; la uşa salonului, Sava fu întâmpinat 
de baş-buluc-başa de manafi cu căpitanii săi; acesta îi arătă uşa odăii lui 
paşa şi-i zise buiur (poftim). Sava porni spre uşă cu căpitanii săi ca să 
intre; dar deodată pe la spatele său, se pomeni cu o tăietură de iatagan pe 
gâtul său gol şi căzu jos. Cei doi căpitani ai săi fură la moment împuşcaţi 
cu pistoalele de celelalte agale turceşti. 

După ce fură astfel omorâţi câte trei, deschise paşa uşa şi se uită 
împreună cu ceilalți paşi la cadavrele lor îmbrăcate numai în fireturi şi aurărie. 
Imediat turcimea ce se afla ascunsă prin odăi, grajduri şi şoproanele din curte 
năvăliră cu iataganele şi pistoalele asupra arnáutilor lui Sava ce-şi plimbau caii 
prin curte. A urmat o fácánealá spăimântătoare până i-au măcelărit pe toți 
afară de unul care scăpă prin fundul grădinii lui Bellu, trecu Dâmboviţa şi 
traversă spaţioasa grădină a palatelor banului Dumitrache Ghica“ (astăzi 
palatele prefecturii de Ilfov); el a ieşit în ulița Mihai Vodă şi prin Gorgani, prin 
Cişmigiu ajunse la câmp şi tinu o fugă necurmată până dincolo de Băneasa; 
apoi din pădure în pădure abia putu scăpa prin Ploieşti, Prahova, Sinaia şi sosi 
la Braşov unde era toată boierimea adunată împreună cu mitropolitul Dionisie 
şi Ilarion Argeşiu; acolo a povestit la toți petrecania. Boierii noştri nu numai 
că l-au scăpat de vreo închisoare a guvernului austriac dar i-au făcut o colectă, 
adunându-i până la două mii de lei şi zicându-i "fii înțelept şi te economiseşte 
cum Dumnezeu te va lumina, căci nimeni nu te va supăra". 

Iar el pe urmă şi-a deschis într-un colt de stradă o práválioará unde 
vindea tabac de Ianina. 

CAPITOLUL XXVII 


Trupa de arnáuti cea care rămăsese la Samurcăşeşti pe Ciorogârla, 
având căpitani pe Farmaki, Diamandi şi Olimbie cum a aflat de cele 
petrecute în Bucureşti a luat-o la fugă călări, unii pe la Buzău spre 
Moldova cu căpitan Olimbie şi ajungând la mănăstirea Neamţului se 
închiseră acolo. Văzând însă că turcii din Brăila îi sosesc în goană, 
căpitanul Olimbie, având cu el o traistă de iarbă de puşcă, s-a urcat în 
clopotniţă şi dându-i foc s-a prăpădit el cu toti camarazii lui ce se aflau 
acolo. Alţii, sub căpitan Diamandi au luat-o cu ai săi pe Prahova spre 
Braşov, ajungându-i pe drum cavaleria turcească s-a făcut mare lovire la 
Câmpina, la Comarnic, la Sinaia până în Predeal la hotarul dinspre nemți. 
Acolo față cu caraulele nemtesti, un popă grec ce era între arnáuti a 
măcelărit grozav trupa turcească până a fost prins. Arnáutii au scăpat prin 
păduri şi văi, iar alţii s-au prápádit prin strâmtorile Prahovei, căci pe 
vremea aceea de la Câmpina până în Predeal trebuia să treacă cineva cu 
mare primejdie de 36 de ori în zig-zag Prahova; de aceea şi mărfurile 
braşoveneşti se aduceau în Bucureşti de către cete de hamali numiţi 
“prahoveni”. Mărfurile erau puse în lăzi de brad pecetluite şi aşezate câte 
două pe samarul cailor. 


Trupa de arnăuţi ce venise în Bucureşti cu Bimbaşa-Sava şi care era 
parte găzduită în curtea lui Sava la Jignifa, iar parte dată în gazdă pe la 
mahalagii, cum află de pátania lui Sava se închise în biserica Olteni cu 
căpitanul ei anume Anastasie Himariotu; acolo fu înconjurată de trupele 
turceşti si de zaporojeni; bătaia tinu o zi şi o noapte. Arnáutii, după ce se 
închiseră în biserică, intrară în altar şi găsind Sfânta Cuminecătură în chivotul 
de pe Sfânta Masă, se împărtăşiră toți cu câte o merindă şi se suiră în 
clopotniţă după ce se încuiaseră şi întăriseră uşile bisericii, începură atunci 
schimbarea focurilor cu armata turcească ce era grămădită pe toată strada; 
isprăvind munitia spre seară au început a umple puştile şi pistoalele cu rubiele 
mici turceşti ce aveau mulţime prin chimirurile lor; prápádirá multă armată 
turcă. Unii din arnáuti după ce au fost cuprinşi de disperare au început a 
azvârli pe ferestrele clopotniței armele lor de foc, rămânând numai cu iatagane 
şi săbii, alţii azvârleau şi rubiele, astfel că turcii şi zaporojenii plecându-se ca 
să le adune de pe jos, cei din clopotniţă trăgeau cu focurile ce mai aveau în 
grămadă; asta tinu pâna ce inserá; atunci turcii aduseră două tunuri pe care le 
aşezară în calea Văcăreşti, unde este azi cafeneaua evreiască şi începură a 

trage cu ghiulele asupra bisericii Olteni, pe direcţia străzii numită astăzi strada 
Zaverei; nenorocitii arnáuti văzând că biserica începuse a arde, deschiserá 
uşile, ieşiră cu iataganele şi săbiile în mâini şi unii se repeziră în mulțimea 
turcilor, iar alţii fugirá şi se ascunserá prin mahalalele învecinate; aceasta a 
provocat pe Chehaia Bey să ordone a doua zi teribilul măcel în tot oraşul, 
astfel că prăvăliile, hanurile şi toate casele locuitorilor fură închise şi întărite. 
Paşa ordonă cavaleriei turceşti, manafi şi delii să plece pe străzile Capitalei şi 
oriunde vor întâlni grec să-i taie capul şi să-l aducă la conacul său, unde în 
capul scării de jos era postat un casier turc ce dădea oricui aducea un cap de 
grec câte o monedă turcească de cinci lei numită beşlic. Eu autorul, copil de 
zece ani, locuiam atunci cu părinţii mei în hanul Zlătarilor în rândul odăilor de 
sus de lângă clopotniță peste drum azi de Hotel de France, erau prin urmare în 
vecinătatea caselor lui Bellu şi am văzut un manaf (călăreț turc) cu mânecile 
cămeşii legate la spate, ţinând în mâna dreaptă, de păr, un cap, şi în stânga în 
care tinea frâul avea iataganul; fugea astfel cu capul spre conacul lui Chehaia 
Bey, pentru ca predându-l casierului să-şi primească beşlicul şi să se întoarcă 
pe uliti spre a vâna alte capete. Acest măcel a ţinut patru ceasuri în Capitală. 
S-au dus atunci la paşă, în trăsurile lor, caimacamii țării, armaşul Mihail 
Manu, Samurcaş şi Báltáretul, amicul lui Chehaia Bey, ca să-l roage să ordone 
a înceta măcelul, căci turcii începuseră a tăia pe străzi şi din raiaua 
împărătească precupeti şi alti oameni români, ba încă tăiară şi pe un biet 
cáprar al agenției nemtesti pe care-l întâlniseră pe stradă şi-l văzuseră în 
uniformă albă militară si cu tesacul de gât; locotenentul consulului nemtesc dl. 
Fleischhacker, aflând asta, pe dată se duse la Chehaia Bey şi arătând faptul, i-a 
zis: 

— D-ta nu eşti trimis aici ca să fii măcelar de oameni şi dacă nu vei 
ordona la moment să înceteze măcelul, atunci iti vom aduce din Braşov 
numai în trei zile treizeci de mii de oştire. 


La această amenințare paşa se scuză zicând că a fost o greşeală, a 
ordonat pe dată a înceta măcelul şi a publica, prin turci trimişi pe străzi şi 
pe la răspântii (pristavii)”! că oricine va mai aduce un cap tăiat va pierde 
pe al său. Astfel abia peste patru ceasuri a putut înceta măcelul şi astfel 
şi-a făcut gloria Gingir Efendi Chehaia Bey, paşa Silistrei, care, în 
primăvara anului 1822, s-a întors cu toată oştirea turcească în Silistra şi 
fu avansat de Sultan la gradul de paşă cu două tuiuri. 

CAPITOLUL XXVIII 


Să descriu acum primirea filantropicá a refugiaților români la 
Braşov, la Făgăraş şi la Sibiu. 

Boierimea cea mare împreună cu mitropolitul Dionisie Lupu, şi cu 
episcopii Argeşiu Ilarion şi Rătescu de Buzău, s-au aşezat la Braşov; 
dintre cei mari erau banul Grigorie Brâncoveanu, vornicul Grigorie 
Băleanu, Nicolache şi Iancu Văcărescu, Mihalache şi Costache Corneşti, 
logofătul Iordache Filipescu, Al. Vilara, Iancu şi Alecu Filipescu, 
Grigorie şi Costache Ghica, Nicolăiţă Filipescu şi Al. Filipescu 
Drăsneanu, Alecu Racoviţă, Iordache şi Manolache Florescu. 

Erau ordine date de împăratul Austriei Francisc cel Bătrân, ca 
bejenarilor din România să li se facă de către autorităţi cea mai frățească 
primire în toată tara Austriei; ceva mai mult, a numit politai pentru 
pricinile românilor bejenari pe logofătul Iordache Florescu, făcându-i 
onoarea a-i da chiar jandarmerie şi cáprari nemtesti sub ordinele sale, 
pajură la poartă şi dreptul de a judeca şi de a aplana orice pricini între 
bejenarii refugiați; astfel Florescu era deplin împuternicit polifai în 
Braşov. 


Era apoi ordin dat ca grecilor compromişi în revoluţie să li se facă 
cunoscut ca să se depărteze în termen de o săptămână mai înăuntrul Transil- 
vaniei sau chiar să se întoarcă înapoi în Moldova şi România, dându-li-se bani 
de cheltuială şi paşapoarte; astfel, toti bejenarii au rămas mulțumiți lăudând 
părinteasca îngrijire a bunului împărat austriac din anul 1821. 

Mitropolitul Dionisie Lupul, într-o zi de duminică, invitând toată 
boierimea şi autorităţile civile şi militare austriece, a slujit un mare Te 
Deum în biserica grecească din cetatea Braşovului. Atunci banul Grigorie 
Brâncoveanu a dăruit bisericii două moşii ce avea lângă Făgăraş în 
Transilvania, anume Sâmbăta de Sus şi Sâmbăta de Jos ce-i rămăseseră 
de la Basarabi, strămoşii săi. 


La acea biserică sunt şi mormintele a câţiva din Brâncoveni. Astfel 
de fapte făceau virtuoşii noştri bătrâni boieri, a căror lipsă dintre noi o 
plângem, azi, toti cei ce i-am cunoscut. 

CAPITOLUL XXIX 


lată încă un fapt mare al foştilor boieri bătrâni. 


Aflându-se în Bucureşti că în Grecia se pregăteşte o revoluţie 
pentru independenţa ei şi că turcii au spânzurat în Țarigrad pe patriarhul 
Grigorie, boierii noştri cei bătrâni se gândiră că este vremea a ne 
redobândi şi noi drepturile noastre călcate şi pierdute de domnii fanarioți 
ce au domnit în România şi Moldova peste o sută de ani. Nu era vorba a 
ne revolta împotriva Porții otomane, dar a-i cere cu plângere să depărteze 
din tara noastră pe mitropoliţii, pe episcopii şi pe amploiatii de origine 
fanarioți şi să ne dea dreptul să alegem noi domni, mitropoliți şi episcopi 
din neamul nostru românesc, după vechile noastre datini şi stipulatii. 

Atunci domnea în Bucureşti Alexandru Sutu ? domn fanariot, iar 
boierii cei mai dárji şi cu curaj erau spătarul Grigorie Báleanul şi 
hatmanul Mihăiță Filipescu, căci ambii erau înscrişi în ceata ienicerilor 
turci, numită otuz-bir, adică ceata cu numărul 31 de ieniceri; ba încă ei 
aveau şi păzitori la perdea (aşa se numea uşa camerei boiereşti) câte un 
ienicer turc înarmat cu iatagane şi pistoale. 


Spătarul Băleanu care era foarte stimat în România mică, scrise 
slugerului Tudor Vladimirescu la Gorj ca să vie în Bucureşti şi-l 
însărcină ca pe dată ce va fi înștiințat că a murit vodă Şuţu şi tronul țării e 
vacant, să-şi compuie o trupă de cătane de prin judeţele oltene şi să 
sosească cu ele de-a dreptul în Capitală. Pe de altă parte chemă în secret, 
acasă la el (căci şedea în casele sale, unde e azi tipografia fraților Góbl), 
pe vecinul şi camaradul său de arme hatmanul Mihăiţă Filipescu (care 
şedea în casele cele din colt, peste drum de poştă şi telegraf, astăzi ale 
văduvei Gherman) şi se sfătui cu el cum să omoare mai curând pe vodă 
Şuţu; au hotărât să cheme si pe eruditul episcop Ilarion Argeşiu şi să se 
sfătuiască între ei trei ce este de făcut. Astfel se hotărî nu mai târziu ca a 
doua zi să cheme pe căpitan Farmaki care era tufecci-başa peste arnăuţii 
lui vodă Şuţu; acesta sta totdeauna înarmat cu pistoale şi iatagane la 
perdeaua (uşa) lui Vodă şi oricând Vodă ieşea spre a merge la divan sau 
în apartamentul Doamnei numit ghinechion“* (harem) se lua după dânsul 
ca un paj. Această căpetenie de arnáuti era negreşit şi subaltern marelui 
spătar Băleanu. 

A doua zi adunându-se la Băleanu, Mihăiţă Filipescu şi Ilarion 
(fără diacon) care aduse cu sine Sfânta Cruce şi Evanghelia, au chemat pe 
căpitan Farmaki şi după ce l-au supus la un groaznic jurământ pe Sfânta 
Cruce şi Evanghelic că nu va divulga secretul ce i se va încredința i-au 
zis: 


"Căpitan Farmaki, tu fanariot nu eşti, tu eşti din bravii eleni care 
azi sunt sculati pentru independenţa lor; vrei tu ca să faci fericirea țării 
mele şi cu să te fac fericit dáruindu-ti două mari moşii si făcându-te 
pământean român, dându-ţi boierie? Dacă vrei, atunci să-mi omori pe 
Vodă când vei rămânea singur cu el şi pe dată să vii la mine acasă. De 
curajul tău nu mă îndoiesc. Primeşti?" 


Farmaki a răspuns că primeşte, putând să facă aceasta cu mare 
înlesnire când Vodă va trece a doua zi dimineaţă la divan; îşi dete 
cuvântul că până la nămiază Vodă va fi mort. 


Numitul căpitan îşi pregăti pistoalele ce purta la brâu şi se duse a 
doua zi la postul sáu, care era la uşa camerei lui Vodă. Sezu pe un scaun 
aşteptând ca atunci când va ieşi Vodă şi va trece la divan să-l împuşte. 
Era obicei ca atunci când ieşea Vodă din odaia lui, căpitan Farmaki să-l 
întâmpine cu o temenea (salutare turcească consistând în ducerea mâinii 
de la gură până la cap). În momentul acela se gândea căpitanul să-i tragă 
glontul în piept. Însă el cum se întâlni față în față cu Vodă, în loc să 
scoată pistolul de la brâu, îşi pierdu tot cumpătul, îi făcu temeneaua şi-l 
urmă prin coridoare până la divan. Aci lăsă în locul său pe başbuluc-başa 
(şeful garnizoanei) şi se repezi într-o fugă la spătarul Băleanu unde-l 
aştepta Mihăiţă Filipescu şi Ilarion episcopul. Pe dată ce intră îşi arăta 
pistoalele cât erau de bine regulate pentru acel fatal minut şi le spuse că 
nu avusese curajul de-a ucide pe Vodă; îndată ce se văzuse față în față nu 
putu să-i facă altceva, decât temeneaua obişnuită şi să se ia după el. 
(Vedeţi dar cát de mult influențează fata unui stăpânitor pe supusii săi). 

Atunci boierii au dăruit un bun bacşiş căpitanului şi i-au zis să se 
ducă cu Dumnezeu si să nu divulge secretul ca unul ce a făcut jurământ, 
căci apoi îşi va pierde şi el viaţa. 

După asta s-a proiectat otrăvirea lui vodă Şuţu prin fântaneauaS5 ce 
o avea la mâna dreaptă şi pe care i-o schimba medicul curții în toate 
zilele. Astfel după vreo zece zile aflară toti orăşenii că bătrânul domn 
Alexandru Şuţu a murit. 

Am vázut insumi cortegiul funebru sau alaiul lui de ingropáciune 
continuând din Podul Mogoşoaiei, din Curtea Domnească pe ulița 
Işlicarilor (strada Carol) până la Sfântul Spiridon, Podul Beilicului unde 
l-au îngropat. 

Pe dată ce Vodă muri se numi caimacam vornicul Mihalache 
Manu, Samurcaş, Alecu Filipescu Vulpea ce era şi vistier şi Negri, iar 
spătarul Băleanu scrise peste Olt lui Tudor Vladimireascu (viteazului 
gorjan) şi veni, după ce strânsese catane, cu ei în Capitală, pe drumul 
Slatinei unde se zice că supuşii lui făcând multe neorânduieli, a fost silit 
a spânzura pe doi din căpitanii ce-i avea. Tot în acea vreme sosi şi 
Ipsilante venind din Moldova cu cetele lui de greci mavrofori (batalionul 
sacru) şi mercenari arnáuti. Atunci de spaină şi de groază fugirá toti 
boierii la Braşov în Transilvania rămăind numai căimăcămia şi 
comercianții care nu puteau să-şi părăsească prăvăliile; aceştia se văzură 
nevoiţi a cere caimacamilor strájuire de noapte îndoită; astfel era de 
groaznică vederea Bucureştilor: cum însera nu mai putea ieşi nimenea pe 
poduri fără felinar în mână fiind toate străzile străjuite de arnáuti ai 
stăpânirii cu bâtele în mână, iar porţile de la toate curţile şi de la toate 
hanurile de cum însera se închideau şi încuiau cu lacăte pe dinăuntru, 
punându-se sub paza portarilor care erau plătiți de locuitori. Toate averile 
mişcătoare se aşezau prin lăzi care apoi se pecetluiau şi se închideau în 
podurile bisericilor. 


Această stare de lucruri a durat până la anul 1823 când a venit 
Grigorie D. Ghica despre a cărui numire de către Sultanul Mahmud, şi 
intrare în Capitală cu alai am povestit deja. Acest domn îşi pregătise 
palatul la mănăstirea Mihai Vodă lângă Curtea Arsă (azi stabilimentul 
artileriei). El a domnit pănă la 1828. Timpul acestei domnii se numeşte 
pănă azi de toti românii “domnia de aur”, domnia de fericire pentru toată 
România. Atunci s-a păzit dreptatea, liniştea şi pacea căci a ştiut bătrânul 
domn a fi bun părinte către toată lumea. Nu dojenea cu asprime, nu 
osândea pe nimeni pănă ce însuşi nu se încredința de chestia fiecăruia. 
Avea un minister compus din boierii săi cei veliti şi se numea după limba 
fanariotă protipendada (întâia cinciada) adică ministerul de cinci. 
Miniştrii erau, vornicul cel mare Grigorie Băleanu, vistierul Grigorie 
Brâncoveanu, logofătul de Tara de Sus (justiţie), Alecu Filipescu Vulpea, 
logofătul Țării de Jos (culte), Iancu Câmpineanu şi spătarul Alecu Ghica 
fratele lui Vodă (care în urmă la 1834 a devenit domn). Caimacam la 
Craiova era fratele său Costache Ghica (devenit în urmă spătar). Hatman 

avea pe Mihăiţă Filipescu Buzatu, mare aga pe Nicolae Mavru, cumnatul 
lui Vodă, mitropolit pe Grigorie adus din Căldăruşani după demisia ce 
primise de la mitropolitul Dionisie Lupu. Episcop de Râmnic era Neofit 
(devenit mai în urmă mitropolit), episcop de Buzău Chesarie şi de Argeş 
Ilarion. 


Acest domn a desființat pedeapsa cu moartea, a înfrumusețat 
Capitala aşternând ulitile cu piatră. El pedepsea rău pe înşelătorii brutari 
şi măcelari; însăşi vizita prăvăliile însoțit cu aga şi cântărea pâinea şi 
carnea şi când o găsea lipsă fintuia pe vinovat prinzándu-i cu o ţintă 
cercelul urechii de un stâlp de prin răspântiile Capitalei. Pedepsea aspru 
pe cei pe care îi prindea straja de noapte pe la femeile publice; era urât 
duşman de tinerii fii de boieri care se ţineau de berbantlâcuri şi orgii încât 
într-o zi a bătut pe unul la scara palatului. Într-o seară, un biet amploiat 
prinsese la nevasta lui, pe un fiu de boier mare şi fu lovit de acesta în 
pulpă cu un şiş ce îl avea în baston; venind straja a ridicat pe fiul de boier 
şi l-a dus la închisoarea spătăriei, iar pe rănit l-a trimis la spitalul lui 
Cantacuzino (Colțea). În zadar s-a cáznit spătarul să-l scape pe arestat, 
Vodă cum a aflat a doua zi de acest sângeros crailâc, a adus pe 
nenorocitul fiu de boier, şi ordonă lui baş ciohodar (şeful gărzii palatului) 
să aştearnă o rogojină cu postav roşu peste ea la scara domnească, (aşa se 
obişnuia când se bătea vreun om mai deosebit în curtea domnească), şi i 
s-au tras la falangă până la zece lovituri, ordinul era să i se dea mai multe 
dar, mijlocind beizadea Costache şi Iorgu dând în genunche lui Vodă, a 
fost iertat la a zecea lovitură, totuşi executatul a zăcut mai multă vreme în 
pat. 


Foarte neplăcut este episodul acesta dar nu puteam a-l trece cu 
vederea, fiind cunoscut de contemporanii mei. Încă un episod tot cu 
jupâneasa falangă ordonată de către acel blând domn Grigorie Vodă 
Ghica. El era despărțit de doamna sa Marghioala, fiica nenorocitului 
domn Hangherliu, iar poporul ştiind pe Vodă foarte religios, un biet 
negustor de ispravă sau că a fost povátuit de vreunii din partida care 
proteja pe Doamna, sau că a făcut-o de la el ca creştin, a cerut o audiență 
lui Vodă chiar în ziua de Sfântul Grigorie (ziua lui onomastică şi mult 
sărbătorită), fu chemat sus la Vodă iar aceasta-l întrebă: 


— Ce vorbă ai să-mi spui creştine? 

Negustorul răspunse: 

— Am venit să spun şi eu ca toată lumea să trăieşti şi să domneşti 
ani fericiți şi să arăt Măriei voastre că azi noapte pe la o vreme visai un 


www.digibuc.ro 


92 Lt.-Colonel D. Pappasoglu 


vis foarte îngrozitor; mi se arătă sfântul marele ierarh Grigorie, îmbrăcat 
în veştmintele lui de arhiereu şi-mi zise: "Scoală, jupân Costache, şi te du 
la Vodă şi spune-i să ierte în ziua de azi pe doamna Marghioala dacă 
voieşte să fie blagoslovit de mine, iar dacă nu rău îi va merge”. Astfel 
Măria ta, m-am sculat tremurând şi am venit să-ți spui şi să adaog de la 
mine cá nu e bine să domniti fără să aveţi pe Doamna lângă Măria 
voastră. 

Vodă presimtise poate cá ar fi fost pus de partida Doamnei ca în 
acea zi să facă această încercare; el îi răspunse: 

— Prea bine jupân Constandine, du-te jos la baş-ciohadar şi zi-i să 
vie încoa ca să-ți trimet prin el un bacşiş. 

Suindu-se baş-ciohandarul sus, Vodă i-a poruncit să aştearnă 
rogojina la scară şi să gratifice pe negustor cu douăzeci şi cinci de 
lovituri la tălpi, ca altă dată să-şi vază de prăvălie şi să nu mai stea de 
vorbă cu arhiereii cei mari ca Sfântul Grigorie. 

După execuţie, negustorul a fost pus într-o căruță cu un cal şi trimis 
de la Curtea Domnească din Mihai-Vodă, până acasă la el. A doua zi era 
un râs cu hohot în toată Capitala. 


CAPITOLUL XXX 


Vodă Ghica obişnuia de ieşea totdeauna după prânz singur în 
caleaşca care era cu tăbliile suflate cu argint iar cu arcurile de curea de 
lac; după caleaşcă lua pe armaşul puşcăriei care avea rangul de stolnic şi 
pe cafegi başa care avea rangul de sluger; mergea adesea la bătrânul 
Romanit, căci cu dânsul era prieten bun. Acest Romanit era tárigrádean 
rămas aici din suita domnilor din Fanar şi era proprietarul marilor case de 
pe Podul Mogoşoaiei unde astăzi este ministerul de finanțe.“ În vremea 
lui vodă Ghica erau pe Podul Mogoşoaiei numai trei case mari: casa 
vistierului Dinicu Golescu, astăzi palatul regal,% casa lui Romanit şi casa 
lui Filip Lens, astăzi a lui Guná Vernescu. Celelalte case boiereşti nu 
crau nici ele mici, ce-i drept, unele în stradă, altele în curte. Astfel era 
casa lui Grigorie Brăncoveanu cu bisericuţa in curte, a lui Teodor 
Văcărescu, zis Furtună, cu bisericuţa în curte, a lui Bellu, cu bisericuţa în 

curte, astăzi Prager, a Dămăroaiei, fata lui Ipsilante, astăzi Hotel de 
France, a lui Matacu Racoviţă, cu bisericuţa în curte, astăzi prefectura 
Poliţiei Capitalei şi altele despre care s-a pomenit deja în două rânduri.” 


Cu casa Colceac Matei se isprăvea Podul Mogoşoaiei la strajă unde 
era şi bariera şi de unde începea locul de preumblare. Aci boierii se 
duceau în trăsuri pe arcuri, numite caleşti şi în butci, căci de droşci nu a 
fost nici o pomeneală până la venirea armatei ruseşti, la 1828 când ieşiră 
pentru prima oară birjile în Bucureşti. 

Iată ce obicei aveau vizitii când soseau la strajă: deodată dau bici 
cailor şi se întrecea caleaşcă cu caleaşcă, care să sosească mai înainte la 
Herăstrău, la Băneasa. 


Vizitii erau îmbrăcați uniform cum sunt cei de astăzi cu livrelele; 
aveau dulămi încreţite, erau încinşi cu un brâu de boccea lat şi la brâu 
aveau un cuţit cu plăsele lungi de argint; pe cap purtau căciuli înalte 
negre, cum sunt astăzi ale protopopilor; iarna căciulele erau de hârşie de 
miel, măruntă, neagră, cu fundul roşu, încreţit, iar vara de postav negru 
cu fundul alb, de mătase. Vizitii se numeau atunci bicigaşi, având şi 
corporatia lor; mai pe urmă boierii le-au dat numele franțuzesc de vizitii 
(pentru că-i duceau la vizite)."! 


CAPITOLUL XXXI 


Să se ştie că numai clasele boiereşti aveau drept să umble cu butci 
până la venirea lui Grigorie Vodă Ghica pe tron la 1823, iar ELE 
şi familiilor lor, nu le era iertat a umbla cu butca. 


lată ce se întâmplă într-o duminică după prânz în -— 1816: 
Doamna lui Caragea, stánd la fereastrá, vede o caleagcá nouá, cu o 
pereche de telegari frumoşi aduşi din Viena; vizitiul era bine îmbrăcat, 
iar în caleaşcă se aflau două jupânese legate în turban cu calemcheriuri 
cu flori (tistimele de lino prima calitate care în limba turcească se numesc 
lucrate cu condei), peste fes roşiu cu ciucuri de mătase albaştri, numite 
cefté-caic (fiindcă aceste fesuri erau ieşite din fabrica turcească din 
Tunis, aveau formă de luntre, si de aceea turceşte se numea cefté-caic)." 


www.digibuc.ro 


94 Lt.-Colonel D. Pappasoglu 


Văzând Doamna că acele persoane necunoscute nu erau din clasele 
boiereşti, trimise repede după caleaşcă pe baş ciohodar, care le ajunge şi 
le aduce în curtea palatului; acolo sunt cercetate şi se află că sunt 
nevestele a doi cojocari dintre cei mai bogaţi: Dedu şi Ciochină; fură date 
jos din caleaşcă, scoase pe poartă aşa îmbrăcate în malotele de atlas şi 
invitate din porunca Doamnei să se ducă acasă să îşi vază de casă şi de 
copii. Caleaşca cu caii s-a trimis la grajdurile domneşti. 

Aflând Vodă de aceasta, a trimis poruncă la hatman ca să-i aducă 
pe acei negustori la curte; când i-a avut înainte-i Caragea, i-a întrebat: 


— Ce sunteţi voi bre, baroni, prinți ori negustori cu capitalul vostru 
băgat în mărfuri? Apoi mâine când vi se va trage polita din Viena sau din 
Moscova şi nu veţi avea să-i faceţi față, o să vindefi oare caleaşca şi caii 
şi hainele jupâneselor voastre, care au întrecut pe ale Doamnei mele, ca 
să vă plătiţi datoriile? Cât afi dat bre pe cai şi pe caleagcá? 

Atunci cojocarii cerându-şi iertăciune de la domn, i-au spus aşa: 
"Un negustor din Viena, fiindu-ne dator bani pe blăni, ne-a trimis această 
caleaşcă cu caii şi hamurile, drept prețul a zece pungi de bani (o pungă de 
bani avea cinci sute de lei, iar leul avea patruzeci de parale) care fac cinci 
mii lei; suntem în mare lipsă de bani şi am trimis jupânesele pe pod cu 
caleaşca, că doar s-o găsi cineva din boieri ca s-o cumpere." 

Caragea a poruncit ispravnicului de curte ca să le dea suma de cinci 
mii de lei şi a oprit caleaşca şi caii. 

Atât era atunci de strictă cunoaşterea lungului nasului şi apărarea 
drepturilor ce“se cuvenea altora. 


CAPITOLUL XXXII 


lată un obicei bun românesc fiindcă veni vorba de dreptul altuia. 
Cel ce găsea din întâmplare o legătură de bani pe stradă oricât de multi 
sau de puţini să fi fost, trebuia să-i ducă la miropolit, să îi dea în primire 
numărându-i, iar mitropolitul trebuia să facă publicații duminicile prin 
biserici; de se găsea cel ce-i pierduse şi aducea dovezi că într-adevăr sunt 
ai lui, era dator să dea o parte din ei, drept colac, celui ce i-a găsit; numai 
acest colac era blagoslovit al găsitorului, totuşi adesea şi acel colac 

rămânea la dispoziția stăpânului banilor, fiindcă nici cel ce găsise banii 
nu-l băga în casa lui, zicând cá sunt bani străini de lacrámá blestemati iar 
nu binecuvántati. 


CAPITOLUL XXXIII 


Sá vá povestesc de renumitii tâlhari ce a avut România în decurs de 
o sută de ani. În vechime era unul Crişan transilvăneanul, care & genua 
adesea si omora negustori pe Prahova. 


Banda lui de tálhari a fost prinsá. Crigan a fost tras in teapá iar 
ceilalți bandiți în ocnă pe toată viaţa. În urmă s-a ivit altă ceată sub 
căpitan Radu din Argeş şi Albuletu. Albuletul fiind şi omorátor, a fost 
prins şi spânzurat, iar căpitan Radu a ieşit singur din pădure şi s-a predat 
la spátárie; a fost pe urmă toată ceata osândită la ocne; după ce-şi făcu 
osânda căpitan Radu s-a întors în Argeş, a făcut mai multe poduri pe râul 
Bascovului, a ridicat mai multe cruci de piatră prin răspântii, icoane la 
drum sub învelitori şi pe copacii din drum; a săpat mai multe puțuri, a 
împărțit şi multe pomeni; acestea toate din banii furati. El deveni în urmă 
ceauş de isprávnicat, sfârşindu-şi viața cu cinste. 

După el vin logofătul Ioniță Tunsu, om cu carte; el fiind paracliser 
la Sfântul Gheorghe Vechi, a făcut cunoştinţă cu un bandit anume Grozea 
şi îşi compune o bandă de ţigani foşti masalagii boiereşti; şi-a tuns părul, 
s-a înarmat şi-a plecat în haiducie. 

'El nu făcea niciodată omor; jefuia pe avuti atât pe la moşii cât şi în 
drumuri şi nu numai că lăsa jefuitului de cheltuială dar, întâlnind oameni 
săraci pe drumuri îi ajuta cu bani. Această bandă a durat până în anul 
1833, când erau ruşii în ţară, în zilele generalului Kiselef, vornic mare 
fiind Iordache Filipescu, fost în urmă bag boier. Filipescu primi ordine 
severe ca să puie în goană serioasă acea bandă. Iată obráznicia lui Ioniță 
Tunsu până unde s-a întins cu această ocazie. După ce dânsul luase 
cunoştinţă că însuşi preşedintele divanurilor, general Kiselef, a dat ordine 
să fie urmărit, află într-o zi de la gazda ce o avea în Bucureşti, căpitan 
Radu de la poliţie, că Kiselef pleacă la Târgovişte ca să viziteze băile de 
la Pucioasa. S-a dus într-o răspântie la jumătatea calei de poşte, şi aşteptă 

trecerea lui Kiselef, stând pitit in tufe. Kiselef soseşte cu alte patru, cinci 
trăsuri ce-l însoțeau; Tunsul vede tot, cum surugii au oprit după obicei să 
frece caii la urechi, cum Kiselef s-a dat jos din trăsură şi cum 
convorbeşte cu generalii şi aghiotanfii săi. După plecarea trăsurilor, 
Tunsul se pune şi scrie lui Kiselef următoarea scrisoare: 


"Înaltă excelență, om împărătesc ce eşti, ai fost adus de Dumnezeu 
în fara mea, ca să faci numai bunătăţi; capul excelentei tale a fost astăzi 
în gura puştii mele; n-am voit să te omor, căci omoram pe un părinte iubit 
de ţară; astfel te rog şi eu, ca să poruncesti gonacilor cari mă urmăresc să 
nu mă omoare când mă vor prinde, căci eu n-am omorât pe nimeni. Mă 
iscălesc prea plecat al excelentei tale. Ioniță." 


Această scrisoare o trimise printr-un român călător care nu 
cunoaştea pe Tunsu, ca să o ducă în Târgovişte la Kiselef, zicând 
românului că, o să ia un bacşiş bun de zece galbeni, căci îl vesteşte pe 
Kiselef prin scrisoare de nişte telegari care i s-au furat din grajd şi se află 
la un geambaş. Călătorul se pune pe fugă spre Târgovişte, se duce la 
Kiselef, dă scrisoarea aghiotantului şi Kiselef îi dărueşte cinci poli 
imperiali, şi porneşte ştafeta către vornicul Iordache Filipescu scriindu-i 
că viaţa lui Tunsu să fie asigurată, totuşi el să fie prins negreşit până la 
întoarcerea sa, căci altfel, va scoate pe Filipescu din vornicie. 

Atunci să fi văzut poteri peste poteri, companiile oştirii răspândite 
prin pădurile din apropierea Capitalei şi circulări peste circulări vestind 
publicul, că oricine va prinde pe Tunsu sau îl va preda, va fi iertat de 
capitafie şi va primi boierie şi o mie lei gratificaţie. 

Într-o seară se pomeneşte Iancu Filipescu care era agă, că intră în 
cabinetul lui un căpitan de agie (jandarmi) şi-i spune: 

— Stăpâne şi cucoane lancule, eu o să vá dau pe Tunsu; el e naşul 
meu, că el m-a cununat şi vine întotdeauna la mine duminică seara; şade 
vreo două zile în Bucureşti, se plimbă prin cafenele, ia gazeta lui Eliade 
şi a lui Carcalechi şi marţi seara pleacă afară în pădurea în care ceata lui 
are poruncă să-l aştepte. 

Să vă povestesc un episod din viaţa lui Tunsu. Într-o seară, fiind 
ordonată ceata lui să-l aştepte în pădurea Mernanii, se văzu spre seară 
ocolită pădurea de soldaţi şi de o sotnie de cazaci, iar căpitanul 
companiei de români anume Ispir din regimentul al treilea cu ofițerul lui 
precum şi căpitanul de cazaci cu ofițerul lui, şedeau la masă sub un 
frunzar în bătătura cârciumii de Mernania. Deodată pe când ofiţerii 

mâncau se pomenesc cu un biet român cu traista pe bát la spinare, cá 
soseşte pe fugă, plângând şi zicându-le: 

— Eu sunt vătăşel la plasa Snagovul; am fost trimis de zapciu cu 
banii birului la ispravnicul din Bucureşti, ne-a ieşit Tunsu înainte la 
cutare put din răspântie şi mi-a luat toti banii. Faceţi-vă pomană, 
domnilor, să imi dati un cazac care să mă scoată din pădure până în 
drumul ăl mare al Bucureştilor, iar d-voastră dacă vreți să prindeti pe 
haiduci nu záboviti şi plecați pe poteca asta, cá vă scoate tocmai la put, 
unde este Tunsu cu ceata lui. 


Atunci căpitanul de cazaci porunci să încalece sotnia pe cai şi o luă 
de-a fuga spre acea cărare, iar vătăşelului i se dădu un cazac ca să îl 
conducă până în marginea pădurii spre Bucureşti. 

Sosind aci țăranul zise cazacului în limba rusească: 

— Descalecă de pe cal, să te sărut şi să iti dau şi de băutură, că mi-ai 
scăpat viața. 

Cazacul descálecá; Tunsu — căci el era — îl sărută şi scoase un fluier 
cu o mână şi cu alta două ruble; trase trei fluierături şi la moment ieşi din 
pădure ceata lui de opt inşi. Atunci Tunsu se întoarse la cazac şi dându-i 
două ruble în mână îi spuse ruseşte: 


— Ia căpitan Tunsu. 

Iar cazacul zăpăcit răspunse: 

— Sluse vase blagorodini. ("Eu sunt căpitan Tunsu". — "Am înțeles 
măria ta".) 

Tunsu o ia cu ceata lui la fugă schimbând drumul spre Buftea şi de 
acolo intră în pădurile din Vlaşca. 


Această farsă a haiducului, pe cât a fost de hazlie, de râdea toată 
lumea, pe atât a tulburat şi administrația românească şi administraţia 
rusească. 


Într-una din duminici, fiind lăsata secului de brânză şi fiind Radu 
încredințat că Tunsu va veni în seara aceea, a vestit pe Iancu Filipescu că 
Tunsu vine totdeauna cu tovarăşul său Grozea, într-o căruță coviltirită şi 
are la ham doi cai, din care unul este bálan; că el însuşi se duce totdeauna 
călare, tot pe cal alb, ca să-l primească pe dealul Cotrocenilor; că tot pe 
acolo bandiții, trecând podul Dâmboviţei pe la Grozăveşti, intră în 
Bucureşti şi lasă căruța pe dată ce trece podul în dreptul grădinii lui 
Scufa," iar cárutagul îi aşteaptă la o gazdă acolo până se întorc ei din 

Bucuresti; cá agia impreuná cu o roatá din ostirea noastrá gi cazaci sá se 
ascundá sub pod si sá nu dea návalá sau sá atace cáruta páná ce nu va 
trece el cálare in fugá pe pod. 


lată ce se întâmplă. Pe când căpitan Radu pornea spre drumul 
Ciorogârlei, ca să iasă înaintea lui Tunsu, soseşte despre Piteşti o droşcă 
cu şase cai de poştă în care era un colonel rus, Govorov, ginerele lui 
Băbeanu, având doi servitori ai lui pe capră; trăsura dă să treacă podul de 
la Grozăveşti; atunci deodată încep a se trage focuri de sub pod şi 
cázácimea cáláreatá, ocolind la moment trăsura pe pod, găseşte in ea pe 
colonel zbierând si injuránd iar pe unul din servitorii lui împuşcat. 
Focurile de sub pod inceteazá si cápitanul de cazaci raportánd strategia 
inscenatá pentru prinderea lui Tunsu, a condus pe colonel páná la grádina 
lui Procopie unde sunt casele mari, (care încă există astăzi în capul 
Podului de Pământ), acolo se aflau cei mai multi boieri, generali, 
aghiotanti şi doctori, aşteptând prinderea lui Tunsu; dânşii au rămas 
extaziati la această tristă întâmplare. 

În momentul împuşcăturilor, căpitan Radu sosea cu Tunsu în dealul 
Cotrocenilor; aci Tunsu auzind acele împuşcături la pod a oprit căruța şi 
zise lui Radu: 


— Ce sunt pocnetele astea de puşcă, aici aproape în mahala? Eu nu 
viu, finule astă seară şi mă întorc îndărăt, lăsând lăsata secului pentru 
duminica viitoare când vom lăsa sec de carne. 

Căpitan Radu i-a răspuns: 

— Aceste împuşcături sunt ale mahalagiilor din Cărămidari care se 
află cu familiile la masă şi lasă sec de brânză. Dar dacă vrei tu rámáie şi 
pe duminică cá şi atunci viu înaintea ta să-ţi mai spui ceva pentru 
fericirea noastră. Pe tine toti te caută spre dealul ăl mare pe la hrámile 
viilor şi habar n-au în orice pădure vei merge spre Vlaşca sau Argeş. 


Şi-au luat noapte bună. Tunsu s-a întors spre Vlaşca şi căpitan 
Radu vine la pod la Grozăveşti şi aude de întâmplarea cu bietul polcovnic 
Govorov; pune calul pe fugă şi vine la grădina lui Procopie unde 
rămăsese numai aga cu oamenii lui; le-a povestit ceea ce vorbise cu 
Tunsu asigurându-t că duminica următoare va fi prins. 

Sosind acea duminică, s-a băgat sub podul de la Grozăveşti o 
companie înteagă din oştirea noastră sub căpitanul Boboc, dându-i-se 
instrucțiunile cuvenite. Împreună cu compania era şi potera din judeţul 
Ilfov cu polcovnicul ei, pitarul M. Cincu. Tunsu soseşte la pod seara pe 

întuneric, tot în căruța cu Grozea şi cu Udincă masalagiu, unul din 
tâlharii cei mai răi, țigan de fel. Căpitan Radu, care era înainte călare pe 
cal bálan, repezi calul în fugă pe pod şi în urmă intrând pe pod căruța cu 
Tunsu, îi ies treizeci de soldaţi înainte de la capul podului şi încep să 
tragă focuri în ei. Tunsu şi cu tovarăşii se sperie, un cal de la căruță e 
împuşcat, câteşi trei bandiții se azvârle în Dâmboviţa; soldaţii trag focuri 
asupra lor, pe Grozea şi pe Dinică masalagiu îi omoară, iar pe Tunsu îl 
răneşte în burtă; haiducul să târăşte până pe malul opus al Dâmboviţei şi 
cade în răchita râului, având pistoalele la brâu. După încetarea focurilor, 
polcovnicul de poteră, M. Cincu, care cunoaştea mai dinainte pe Tunsu, 
trece călare podul cu catanele lui şi auzind un geamăt în marginea 
Dâmboviţei, a început să strige pe întuneric spre locul unde se auzea 
geamătul: “mă Ioniță, tu eşti? că eu sunt polcovnicul Mihalache Cincu; 
stai pe loc Ioniță că eu te scap.” 


Atunci păcătosul de Tunsu răspunse: "eu sunt cucoane Mihalache, 
scapá-má că eu n-am omorât pe nimenea, matele imi sunt jumătate ieşite, 
apropie-te de mine, că deşi sunt cu armele la brâu, dar voi să ti le dau 
numai domniei-tale". Apropiându-se Mihalache Cincu i-a luat armele de 
la brâu şi pe el ridicându-l cătanele lui Cincu împreună şi cu soldaţii ce 
mai veniseră, l-au trecut pe braţe podul. 


În acest interval soseşte la capul podului aga într-o trăsură cu doc- 
torul Marsili, într-altă trăsură doi aghiotanti ai generalului Kiselef, prințul 
Galitief şi prințul Urusof şi în altă trăsură un ofiţer cu un doctor rus; 
aceştia au fost trimişi mai dinainte la grădina lui Procopie; (unde erau cei 
mai multi boieri şi generali adunaţi), ca să se incredinteze de starea lui 
Tunsu şi când văzură că-l ţineau soldaţii şi catanele pe mâini rănit, se 
dădu jos din droşcă ofiţerul care însoțea pe doctorul, iar doctorul luă pe 
Tunsu în droşcă; un sergent de ai noştri sări pe capră lângă birjar, apoi 
trăsura porni în goana cea mai mare pe Podul de Pământ, şi sosi curând 
cu Tunsu la garda mare rusească, care era într-un maidan deschis peste 
drum de teatru (astăzi casa Reş giuvaergiu şi hotel Continental). L-au 
aşezat pe pat într-o odaie deosebită, au aprins zece lumânări şi doctorul a 
chemat chirurgi ruşi; boierii care stau în odaia ofițerului de caraulă 
chemará şi dânşii pe doctorii Gronau şi Arsachi, cerându-le cu stáruintá 
viața lui Tunsu, căci era era ordinul generalului Kiselef; chemară apoi şi 
pe episcopul Argeşului Ilarion, ca să spovedească pe Tunsu şi să afle 
astfel câte ceva de la dânsul. Chirurgii se căzniră două ceasuri ca să-i 
scoată glontul şi nu putură; il chinuiră grozav cusându-i burta şi 

astupándu-i la spate altá raná, cáci avea douá, una primitá pe pod si cea 
de la spate în Dâmboviţă; sosind şi Ilarion episcopul, l-a recunoscut 
îndată. 

— Bine Ioniţă, i-a zis, tu te purtai bine ca paracliser; aveam de gând 
să rog pe mitropolit să te facă diacon şi să-ţi dea apoi haina preoțească; 
ei, dar ce să faci, fătul meu, se vede că asta ţi-a fost soarta, spune-mi, mai 
ai tovarăşi în negustoria aceasta? Ce bani şi ce scule ai, şi unde le-ai pus 
la păstrare? Generalul Kiselef a dat poruncă ca, cu orice preţ, viaţa ta să 
se păstreze şi de te vei face bine, îți va lăsa desigur acele bogății că te-ai 
purtat bine când l-ai lăsat în viață după ce i-ai scris. 

Tunsu a răspuns: 

— N-am nimic, prea sfinte, că cea mai mare parte din banii ce luam 
de la bogătaşi îi impárteam la săraci, de-şi cumpărau boi, vaci, de-şi 
măritau fetele; iar sculele ce am avut le-am dat şi eu unde am putut. 

Ilarion a adăugat atunci: 

— Dumnezeu să te binecuvânteze, că eu trimet popa să te grijascá. 


Până să vie însă popa al nostru, comandantul de piață rusesc, 
polcovnicul Iacobson, trimisese de chemase un popă rusesc ca să-l 
spovedească şi să-l grijască, şi asta din ordinul bunului preşedinte al 
divanurilor Valahiei şi Moldaviei, generalul conte Pavel Demetrievici 
Kiselef, căci lui i se raportase deja că Tunsul este împușcat în burtă. 
Generalii şi toți boierii au mers la ovaht şi l-au văzut, iar felcerii au stat 
lîngă el neclintiti schimbându-i legăturile la rană până aproape de ziuă, 
când nenorocitul Ioniță Tunsu îşi dete sufletul. A doua zi aga a chemat pe 
căpitanul Radu care şedea pe podul Târgului de Afară şi i-a dat pe naşul 
sáu; puindu-l într-o căruță de hereasca, Radu l-a dus şi l-a îngropat afară 
din Bucureşti, aproape de câmpia Márcufei, pe malul unui şanţ al , 
drumului, înfigându-i pe mormânt o scândură văruită pe care era scris 
numele lui Tunsu. 

CAPITOLUL XXXIV 


Povestesc de Iancu Jianu, tot contemporan al meu, pe care lumea îl 
califică de haiduc. Eu însă n-am voit să-l bag în rândul haiducilor, căci nu 
era haiduc, ci era înainte-mergătorul lui Tudor Vladimirescu. lancu Jianu 
era din cea mai nobilă familie din Caracal, judeţul Romanați, numită a 
Jienilor, iar astăzi a Cesienilor. Acest tânăr, văzând trista stare a țării, 
văzând mulțimea de fanarioți ce inundaserá tara, aduşi de diferiți domni 
din Fanar, văzând slujbele toate ale țării date pe mâna lor, vâzând cá fiii 
românilor, mai cu osebire ai boierilor români, nu erau de loc chemați la 
nici o funcţiune a ţării lor, pornit de un sentiment curat românesc, şi-a 
compus o ceată de haiduci ca să calce şi să pedepsească pe drumuri pe 
fanarioți oriunde îi va întâlni. Astfel a început cu ceata lui, a bate, a 
chinui şi a jefui pe toti amploiatii fanarioți, pe unii călcându-i la moşiile 
lor, pe alții jefuindu-i la drumul mare. Curând şi-a format gazde prin 
toată România Mică, prin Teleorman, Olt şi Argeş; mai încoace, spre 
Capitală, în judeţele apropiate, nu a călcat Jianu. Vodă Caragea aflând de 
asta s-a indignat şi a pornit după el poteri în care erau şi turci, ca să-l 
prinză. Un an întreg a trebuit până să puie mâna pe el. În fine, prinzându-l la 
Giuvăreşti, prin trădare, l-au adus arnáutii în Bucureşti şi spătarul 
înfățişându-l lui vodă Caragca, acesta l-a întrebat pe grecește: 

— Ciocoiule, fecior de oameni cu moşii, nu ţi-a fost ruşine să te faci 
hot de drumuri? 

Jianu i-a răspuns: 

— [artá-mà, Măria ta, că eu nu sunt hot, n-am omorât pe nimenea şi 
dacă am jefuit pe cei cu avere, am făcut asta ca să am de cheltuială şi să 
plătesc lefurile neferilor care mă însoțeau precum şi gazdele care îmi 
dădeau adăpost; şi iată de ce m-am sculat, că Măria ta, ai adus pe capul 
nostru toate haimanelele din Fanar, le-ai dat toate slujbele ţării, astfel cá 
noi tineri români şi fii de boieri, am rămas fără nici o slujbă şi de bătaie 
de joc a dregătorilor, de la ispravnic până la zapciu. 

Atunci Vodă i-a zis iar: 

— Îndrăzneşti, ciocoiule, să-mi vorbeşti aşa? nu ştii că am putere să 
te spânzur? 

— Ba ştiu; atât ne mai lipseşte să ne ei şi viața. 

— Aşadar, măgarule, vei merge la ocnă ca să te pocáesti. 


Astfel îl trimise în fundul ocnei le Telega, unde şezu o toamnă şi o 
iarnă; iar când fu în primăvara anului 1817, lancu Jianu, intelegándu-se 
cu alti doi din tâlhari, se ascunseră între bolovanii de sare ce se scoteau 
cu burduşe de bivol, până in fata ocnei, unde era crivac" la roata care 
scotea sarea şi care era invártitá de cai. Văzându-se afară, se repezirá 
deodată la cei doi pláiegi ce se aflau de strajă la gura ocnei, îi legará, 
astupându-le gura cu mâna, îi dezarmară şi apoi o luară la fuga prin 
păduri. Până să meargă plăieşii în curtea cămărăşiei, care era departe de 
gura ocnei, să dea de ştire schimbului lor, Iancu a avut destul timp ca să 
se depărteze prin văile munţilor şi să-şi mai găsească încă doi, trei 
tovarăşi. Formându-şi astfel o ceată s-a strecurat din păduri în păduri 
până în pădurile Ilfovului. 


Auzind de asta, vodă Caragea s-a supărat şi a pornit toate poterile 
judeţelor după Jianu; l-au prins şi l-au adus la puşcărie în Bucureşti. A 
treia zi Vodă îl osândi la moarte prin spânzurare. Atunci domnita Raluca 
a lui Caragea, făcându-i-se milă de un tânăr fecior de boier şi cu moşii, 
trimise pe ispravnicul de curte (prefectul casei domneşti), ca să se întrebe 
pe lancu Jianu dacă nu vrea să se cunune cu o fată greacă, Suzana, 
crescută de domnita şi pe care o avea pe lângă ea ca domnişoară de 
onoare. 


lancu văzând că acesta e singurul mijloc de a-şi scăpa viaţa, a 
răspuns: 
— Să trăiască domnita! primesc aceasta din tot sufletul meu. 


Domnița Raluca intră apoi la Vodă, îi povesti ideea ei şi învoirea 
lui Jianu şi-l rugă să-l ierte. 

Vodă îl iertă şi porunci să i se facă cununia şi nunta cea mai 
frumoasă. 


După nuntă, Jianu şi-a luat nevasta, a trecut peste Olt, unde Vodă l-a 
făcut zapciu la plasa Bălţi; aci îşi avea Jianu sfoara de moşie la Groz- 
gibod, unde au toţi Jienii câte o sfoară, fiind moşie strămoşească a lor. Cu 
cucoana asta Jianu a avut o fiică care, după moartea tatălui său, s-a 
măritat şi a luat iarăşi un mare proprietar din județul Romanați. 


Iancu Jianu a trăit până după anul 1846. La anul 1844 eu am 
mâncat cu el la masa lui Iancu Bibescu, ispravnicul de Romanați. Fusese 
chemat la masă spre a fi prezentat cucoanei Elencutii a lui Manu şi 
cucoanei Elenchii Hereaschii care se duseseră în Caracal, ca să vază pe 

cucoana Anica a lui Iancu Bibescu. Tiu minte cá la masă a fost întrebat 
nenea Iancu Jianu: 


— D-ta ai scos cântecul pe care îl cântă lăutarii cu numele d-tale? 
El în simplitatea lui a răspuns: 


— Să mă ferească Dumnezeu, cucoanele mele, cá neam de neamul 
meu n-a scornit cântece. Aveam un ţigan vier care ştia să zică din vioară; 
îl iubeam şi mă iubea, şi când a auzit că m-a prins Caragea, s-a apucat 
cioara dracului să scorneascá cu alti lăutari cântece despre mine. Apoi nu 
ti l-am bătut când m-am întors acasă şi am văzut că m-a făcut de râs în 
toate cârciumile! Când făcui eu Bálutii cârciumăresei malotea cu floarea 
cât palma? Unde s-a mai pomenit cuconitá, malotea înflorată? Si pe 
urmă, când a vrut să mă prinză pe mine cárcserdarul arnáutilor lui 
Caragea, când ei tremurau numai când auzeau de numele meu? 


Atunci cucoanele au poruncit lăutarilor craioveni pe care Bibescu îi 
adusese cu poşta, ca să le cânte la masă cântecul lui Jianu. Atunci se puse 
Stănică, renumitul staroste de lăutari, şi trase un cântec al Jianului față cu 
Jianu însuşi încât se pomeniră cucoanele că se scoală nenea Iancu de la 
masă şi, cerând voie lui Bibescu, inhátá un pahar de vin, azvârli în el 
cinci galbeni şi-l dădu lui Stănică ca să-l bea în sănătatea cucoanelor, aşa 
de mult i-a plăcut cântecul său. 


Cucoana d-lui Jianu, la anul 1864, mi-a dăruit o pereche de pistoale 
turceşti legate în arămuri sculptate şi poleite cu aur, cum şi un corn mare 
de cerb cu doi craci pentru păstrarea ierbii de puşcă, zicându-mi: 


— Sá le păstrezi bine, că astea sunt rămase de la bărbatul meu, 
viteazul meu lăncuţu. 


CAPITOLUL XXXV 


Fiindcă vorbim de Jianu, să vă arăt şi osândele la care se osândeau 
haiducii după legile criminale sancţionate conform capriciile orientale. 
Aceste legi barbare au ţinut până în zilele domniei lui Caragea. Când 
acesta găsi legiuitori buni, anume: logofătul Nestor, căminarul Chiriac, 
logofătul Arghiropolu şi Ştefan Bălăceanu, le-a ordonat ca sub un comitet 

de alti bărbaţi învăţaţi să facă un nou cod al ţării, atât după legiuirile 
romane cât şi după obiceiurile țării. Acest cod a fost numit “Codul lui 
Caragea” şi multe din articolele lui se aplică chiar astăzi, când ne 
bucurăm de codul francez. Asta arată cu câtă înțelepciune au lucrat acei 
boieri la acea lege care cu multă răbdare s-a trimis de trei ori în divanul 
domnesc spre examinare şi numai după trei rapoarte ale acestui divan, 
abia s-a putut hotári vodă Caragea să-l sanctioneze. Fiindcă cele mai 
multe crime se făceau numai de străini, iar nu de opincarii romăni, s-au 
lăsat în acel cod a figura şi câteva barbarii din cele trecute. Pe lângă 
pedeapsa cu moarte care rămăsese în vigoare, se mai dădeau pedepse ca 
astea: 


— Gradul I, bătaia prin mijlocul străzilor. Vinovatul era dezbrăcat în 
pielea goală până la brâu şi bătut cu nuiele pe două, trei sau mai multe 
străzi de prin Capitală; de aci s-a născut vorba: "că l-a dat prin târg". Acei 
care se încercau a face răscoală erau slütiti prin tăierea nasului. 


— Gradul II, tintuirea de cercelul urechii la colţul unei străzi mai 
umblate; vinovatul stătea țintuit de dimineaţă până la apusul soarelui; 
această pedeapsă se dădea acelor negustori ce înşelau lumea la cântărit 
sau falsificau alimentele de hrana zilnică, dintáia trebuintà. 


— Gradul III, închisoarea în puşcărie pe timp mai îndelungat pentru 
mofluzi.”5 

— Gradul IV, tăierea mâinilor de la încheieturi pentru plastografi. 

— Gradul V, osândirea la ocne pe timp mărginit sau pe viaţă; cei 
osánditi pe un timp mărginit mai erau scoşi la lumina zilei din când în 
când; iar pe cei osánditi pe viață nu-i mai scoteau niciodată din fundul 
ocnei, unde lucrau ca şi cei dintâi la tăierea sării. 

La ocnă pe viață se osândeau omorâtorii de neveste, de amante, de 
rude, de copii şi alti omorâtori comuni; iar omorátorii de părinţi şi ai mai 
multor oameni deodată, erau osánditi in cea mai mare parte la punerea în 
țeapă şi lăsarea cadavrelor lor, ca şi pe spânzurați, trei zile în câmp, pe 
locul de executare, cu o hârtie pe piept în care era scris numele mortului 
cu aceste cuvinte: "cine va face ca mine, ca mine să pătimească”. 


Osánditii la puşcărie purtau butuc de lemn la picioare, făcut din 
două părți, scobit aşa ca să intre piciorul şi tintuite împreună cu cuie de 
lemn; cu butucele astea de picioare puşcăriaşii erau scoşi la muncă cu 
păzitori, de curátau podurile de gheturi, noroaie; la alte munci private nu 
erau puşi. În puşcărie stau ca într-o cazarmă, în odăi încăpătoare de câte 

cincizeci de indivizi; odăile nu aveau paturi, ci pe jos erau aşternute 
rogojini pe marginea cărora puşcăriaşii îşi lungeau picioarele imbutucate. 
Era o odaie spațioasă pentru bolnavi mai uşor; acolo se afla un butuc 
mare obştesc, lucrat din două grinzi mari de stejar, scobite cât intra 
piciorul; o grindă era aşezată jos şi alta deasupra iarăşi scobită, servea 
drept capac; bolnavii se aşezau seara pe rogojină şi băgau câte un picior 
în câte o gaură; apoi se lăsa bârna de deasupra ca un capac şi i se punea 
lacăt la căpătâi. Cei rău bolnavi se trimiteau sub pază la spitalul Colțea, 
unde era santinelă compusă de douăzeci de seimeni, ce se schimbau de la 
cazarmă în toate zilele precum se face şi astăzi schimbul santinelelor pe 
la diferite autorităţi. 


Toate astea au durat până la anul 1823, când a venit Grigore Ghica 
domn. 


Atunci acest bun domn şi părinte al ţării, desființă cu totul pedeapsa 
cu moartea, cu tăierea mâinilor, cu tăierea nasului; opri de asemenea 
întemnițarea falitilor. lată o anecdotă din acea vreme. Polcovnicul de 
poteră al județului Ilfov se întâlni cu nişte tâlhari în pădurea Căldăru- 
şanilor numită Vlăsia; luându-se cu ei la bătaie i-a prins şi ca să-şi arate 
bravura a tăiat cu iataganul capul căpitanului de hoţi: apoi îşi scrie pitacul 
(raportul) către marele spătar, înfipse cápátàna în sulița unui slujitor şi-l 
trimise astfel în Bucureşti cu cápàtána în suliță, poruncindu-i să intre pe 
Podul Mogoşoaiei, să străbată podul şi să o ducă până la spătărie. 

Când a sosit slujitorul în curtea spătarului, i se luă cápátána care fu 
trimisă la o biserică pentru îngropare. Aflând despre asta, Vodă a trimis 
pe dată doi arnáuti ca să aducă pe polcovnicul de poteră de unde il vor 
găsi. Când l-au adus, i-a zis: 

— Nu ţi-e ruşine, om în toată firea, să faci una ca aceasta? Cine ţi-a 
dat voie, pezevenghiule, să trimeti cápátána de om în suliță şi să 
înspăimântezi lumea de pe toată întinderea podului? 

(Într-adevăr, că a doua zi, după fapta aceasta a aflat toată Capitala, 
şi multe dame care s-au întâmplat la ferestre în al doilea etaj şi s-au 
pomenit pe dinaintea ochilor cu o căpățână neagră, cu mustáti mari şi cu 
pletele atârnând, dusă în suliță, au leşinat, căzând de pe scaune şi au 
zăcut mai multă vreme de friguri). Regretatul domn, când a aflat de 
aceasta, a poruncit scoaterea din slujbă a boierului polcovnic de poteră, 
degradarea, pecetluirea şi trecerea lui în rândul ludelor (trecerea la bir); 
polcovnicul a fost apoi îmbrăcat in haine ţărăneşti şi trimis la moşia lui. 

CAPITOLUL XXXVI 


Să vorbesc ceva de un rău obicei ce-l aveau părinții noştri, 
îngăduind doicilor şi slujnicelor ce aveau la copii ca, pe lângă basmele 
destul de îngrozitoare ce spuneau copiilor până la etatea de cinci ani, să-i 
sperie cu vorbe de astea: vine gogorita, te mănâncă muma pădurii, te 
muşcă Joimăriţa, îți iese stafia înainte să te ia. Aceste cuvinte le spuneau 
ca să se astâmpere copiii de nebunii, să nu zbiere noaptea prin casă, să nu 
iasă singuri în curte şi pe drumuri. Le mai zicea încă: te ia moşul în 
traistă (cerşetorul) ori te ia ovreiu de te pune într-un butoi care are cuie 
pe dinăuntru, ca să te invárteascá în butoi, ca să-ţi curgă sângele. 

Acestea toate îngrozeau pe copii în astfel de grad încât ei, crescând 
cu aşa idei, chiar când erau flăcăi voinici le era frică să umble singuri 
prin locuri pustii, şi zicând la alti prieteni: hai cu mine până colea că mi-e 
urât singur. Aceasta a durat până ce au început familiile să bage guver- 
nante şi doici bune la copii şi până când au început însăşi copiii să-şi 
dezvolte altfel mintea prin şcoli. În vreme de epidemii se zicea copiilor: 
sfânta ciumă umblă cu fes roşu în cap pe stradă şi prin sate. Aceasta 
numai, ca în vremea ciumei, să nu se amestece copiii cu toată lumea, spre 
ferire de atingere. 


Aceste obiceiuri au ținut din vechime până la 1820, iar de la 1820 
încoace au început a se speria copii zicându-li-se: taci cá vin arvatii de te 
iau şi nu umbla pe drum că te omoară turcii. Aceasta a ținut până la anul 
1823. 


lată ce se înțelegea prin numirile arătate mai Sus. Gogorita era 
închipuită o babă rea care strángea copiii de gât şi apoi îi înghițea; 
această vorbă o aveau românii încă din vremea idololatriei; ea amintea pe 
zeul Cronos care mânca copii. Muma pădurii era una din cele trei ursitori 
care torcea la furcă şi trecea firul în mâna celei de a doua care-l dădea la 
cea de-a treia de-l strângea. Joimăriţa era o zână care dădea fetelor o 
impulsie la lucru torsului în Joia mare seara, spre a nu le apuca Paştele cu 
caierele netoarse; eu însă am auzit şi altfel, că se stârnise vorba cu 
Joimăriţa ca să stea copii acasă în paza servitorilor, să nu se ia după 
părinții lor la denia celor 12 evanghelii, în Joia mare, căci adesea s-a 
întâmplat de au adormit Copii prin biserică. 

Vorba "stafia" e tot de la greci (stihion) şi se traduce în româneşte 
prin element; cu elementele se clădesc orice zidiri şi în ziduri se punea 
măsura unei umbre dc om, obicei de care fugeau toti, căci se zicea că 
dacă zidarii ti-ar zidi umbra, mori; combinându-se patru elemente, puteai 
zidi clădirea, biserica sau casa; pământul (cărămida) era un element 
(stihion), apa asemenea (stihion), var (prin foc) asemenea (stihion) vântul 
(aerul) care usca (stihion). 


Meşterii în credinţa că dacă vor pune în zid măsura umbrei unui 
om, clădirea va ţinea mai mult, luau măsura umbrei cuiva pe nesimţite. 
Omul fără umbră murea. De aceea au devenit stihiile, toate, spaima 
copiilor; poporul a făcut din stihie, stafie. Moşul cu traista se zicea de 
cerşetori cărora toată lumea şi mai cu seamă copii obişnuiau de le dădeau 
paraua de milă; dânşii erau nişte schilozi bătrâni cu traista în spinare şi 
nici câinii din bătătură nu sufereau ca să-i vază cu ochii; astfel de 
nenorociti deveneau şi spaima copiilor mici. 


Jocurile copiilor de sexul masculin erau în vechime faimosul zmeu, 
vestita poarcă, ştiutele arşice, mingea şi mai târziu groapa cu nucile şi în 
urmă de tot: “v-aţi ascuns?” şi fluieraşele. Cei de sexul feminin: păpuşile, 
vasele, menajul cuhniei de lemn şi de cositor. Baba oarba era joc comun 
al tuturor copiilor. Zmeul vine de la un joc roman în amintirea lui Jupiter 
scoborándu-se din nori ca să răpească pe Leda şi pe Io. Poarca e tot joc 
roman rămas de la jocul romanilor cu discus, un fel de talere de fier sau 
de aramă azvârlite cu măiestrie, si de la gimnastica de bătălie, băieţii tin 
bete cu mici măciuci în nişte gropite şi lovesc cu ele o piatră rotundă din 
mijlocul cercului; însă pe dată după ce o lovesc trebuia să bage bâta în 
gropitá; căci dacă gropita rămâne slobodă şi o ocupă un altul cu bâta lui, 
el era biruit şi rămânea afară din joc pierzând banii depuşi; dacă un copil 
ocupa pe rând cu bâta sa toate gropile, lua banii de la toti. 

Arşicele amintesc chipul bătăliei cu falangele (fronturile) deschise; 
se înşiră arşicele în linie, se dă în linie cu un alt arşic plumbuit numit ichi, 
acel arşic din front care era izbit cu putere de către arşicul plumbuit şi 
ieşea din granița cercului cu care era ocolit rândul arşicelor, robit fiind, 
ieşit din linie, aparținea biruitorului (acest joc ostăşesc este elin şi a trecut 
la romani). Mingea, este un joc triumfal; îndată ce copilul prindea mingea 
de sus în mâini, după ce o izbea de pământ, se considera biruitor şi 
încăleca pe un alt copil; izbea mingea de-a încălecate ca să sară în sus să 
o prindă din nou; dacă un alt copil o prindea, încăleca el pe cel ce o izbise 
sau rămânea acesta călare în caz de o prindea. Groapa cu nucile era un 

joc precupetesc, cáci tintea la o jefuire, fiindcá dacá cineva azvárlea toate 
nucile deodatá in groapá de la o distantá oarecare, nu pierdea nici una, 
dar dacá nu le azvárlea pe toate in groapá atunci cáte rámáneau afará erau 
proprietatea adversarului; nucile trebuiau sá fie intotdeauna in numár de 
patruzeci gi se intámpla adesea ca un jucátor sá fie atát de nenorocit la joc 
încât să piardă până la o sută sau chiar până la două sute de nuci; 
totdeauna numărul de patruzeci trebuia să fie nestirbit în joc. Jocul "v-aţi 
ascuns?" a rămas la copii din timpul invaziiilor când părinţii lor se 
ascundeau prin podurile bisericilor şi ale caselor, până ce se aşezau 
oştirile şi se publica a doua zi o proclamaţie asigurătoare, prin biserici şi 
prin răspântiile oraşelor, căci alt mijloc de publicaţie nu era. Jocul 
fluieraşelor vine de la instrumentul cu care totdeauna a plăcut românului 
să-şi cânte dorul şi jalea; romanii încă aveau fluiere de trestie făcute mai 
întâi de monstrul şi pocitul Pan, ca să-şi cânte cu ele vaietele, căci amanta 
lui, ca să scape de dânsul, s-a azvârlit într-o baltă şi s-a prefăcut în trestie; 
instrumentul se numeşte mascal, iar mai târziu s-a numit şi nai; el a 
rămas până în ziua de astăzi la lăutari români care se numesc mascalagii, 
şi cu el execută cele mai frumoase cântece, admirate de toată lumea la 
expoziţia din Paris şi în altă parte." 

Străinii au copiat acest antic instrument al zeului Pan cu picioarele 
de capră şi cu două cornite mici in cap. Păpuşile sunt date în mâna 
copilelor pentru două scopuri: a se deprinde la croiala hainelor şi la 
cusutul lor, şi a se obişnui să țină un copil mic în brațe; fetiţele făceau 
chiar ele păpuşile dintr-o cracă de vişin; îi făceau capul prin înfăşurături 
de cârpe; însemnau cu culori negre sprâncenele, ochii, gura; hainele le 
coseau adesea cu ibrişin colorat. "Vasele de menaj" e şi azi un joc menit 
a obişnui fata să fie menajeră la bucătăria ei, când se va mărita. Baba 
oarba are două înțelesuri: 1) e jocul soartei; jucătorii îşi caută norocul în 
haosul lumii, prin faptul că băiatul sau fata umblă cu ochii legati până ce 
îşi găseşte norocul; când el sau ea, prinde pe unul sau pe una din 
camarazi, adică viitorul, întreabă: cine-i?; îşi ia legătura de pe ochi, 
priveşte, apoi se leagă cel prins ca să-şi încerce şi el la rândul lui norocul; 
2) când tinerii sunt amestecați la acest joc cu tinerele fete candidate de 
măritiş, atunci tânărul care ar dori să ia pe una din ele, când vede că a 
venit aceleia rândul ca să fie legată la ochi, se vâră adesea ca să-l 
nimerească tot pe el şi să-l descopere; atunci crede fata că acel tânăr e 
soarta ei şi din acest joc s-au început adesea tratările de căsătorie. 

CAPITOLUL XXXVII 


În vechime aceste petitorii se făceau cam astfel: mergeau petitorii 
trimişi de tânăr la casa fetei, se întâlneau de-a dreptul cu părinții şi le 
ziceau: 

"Suntem trimişi de feciorul împăratului căruia, mergând la 
vânătoare, i-a ieşit înainte o căprioară frumoasă pe care urmărind-o zile 
multe prin văi şi păduri, trecând râurile şi câmpiile, a văzut că s-a ascuns 
în grădina dumneavoastră şi în ținutul dumneavoastră; să fiti buni s-o 
căutați şi să ne-o dati, s-o ducem feciorului împăratului şi să fifi şi 
dumneavoastră fericiţi." 

"Cáprioara e la noi, răspundeau părinţii, primim să o dăm, dacă 
feciorul împăratului va veni la noi, ca să-l vedem dacă este creştin de ai 
noştri." 

Atunci se sorocea ziua venirii tânărului care cerea mâna fetei; el 
venea împreună cu colăcaşii şi intrau in tratatie cu părinţii, hotărând 
zestrea fetei şi fixând ziua cununiei. 

Fata, îmbrăcată curat, îi ospăta, le turna în pahare vin, începând de 
la paharul care era pe masă înaintea pretendentului; acesta era semn către 
toți mesenii că ei îi place tânărul. Până într-o săptămână, începeau 
cáltunüresele, care erau trei femei deştepte, să meargă cu părinţii fetei 
prin târg, ca să cumpere cele trebuincioase, rămuri de brad, semn de 
sănătate şi de bucurie, şi ladă nouă, semn de îmbelşugare şi de căsnicie. 
La cununie veneau ginerele şi prietenii lui călări, iar mireasa venea în car 
sau căruță, cu beteală de aur pe cap, semn de îmbogăţire. Ginerele o 
primea la uşa bisericii împreună cu fratele său de cruce, unul din cei mai 
buni amici ai lui; mergeau la icoane, se închinau, le sărutau, apoi treceau 
la masa cu cununiile, în mijlocul bisericii; naşul în dreapta, naşa în 
stânga, le ţineau lumânările la spate şi începea sfânta slujbă ocolindu-se 
masa în dantul lui Isaia, aruncându-se în biserică cofeturi şi grâu. 


Întorcându-se acasă, mireasa se aşeza pe vatră, i se punea în 
cap un frâu de cal şi ea se uita pe coş în sus, ca şi cum ar fi aşteptat 
pe bărbatu-său să vie la masă, că bucatele sunt gata. Se puneau apoi cu 
toții la masă, preotul da blagoslovenia mesei şi începeau a mânca. 
Lumânările de la cununie le înfingeau într-o pâine mare pusă pe o donitá 
cu apă; pe masă era o tavă curată unde punea fiecare invitat daruri şi 

chiar bani pentru mireasă. Ginerele primea de la naş un cal de ginere cu 
tot tacámul de cálárit şi o legătură cu albituri numită turceşte bohcealác 
(primenele); mireasa primea de la nag un inel frumos şi de la naga cercei, 
brosá sau paftale. Cáltunáresele serveau páná a doua zi cánd se dádea 
rachiul si se juca hora miresei; apoi cáltunáresele mergeau, cu rachiu si 
cu láutarii dupá dánsele, la nag si nagá ca sá le ducá vestea cea buná cá 
mireasa a ieşit curată. 


CAPITOLUL XXXVIII 


Să povestesc ceva şi despre invaziile în Capitală ale austriecilor şi 
ruşilor. La 1769 — 80 au venit ruşii sub mareşalul Repnin, formând tabăra 
la Cotroceni. La 1777, în zilele lui Mavrogheni, fiind război cu turcii au 
venit nemții cu coadă în Bucureşti sub comanda mareșalului lor 
principele de Coburg; el a tras la episcopia Râmnicului, astăzi grădina 
Ateneului, pe Podul Mogoşoaiei (Calea Victoriei), iar tabăra oştirilor a 
fost în capul Podului Beilic, locul unde este astăzi cimitirul Bellu, 
cimitirul oştirii noastre şi al catolicilor şi se întindea pe câmpie aproape 
de Văcăreşti; mai pe urmă o parte din oştire a fost trimisă la înconjurarea 
Giurgiului; de la Văcăreşti din tabără erau pichete la distanță de un sfert 
de poştă unul de altul, până în Giurgiu; la fiecare pichet era câte un 
căprar cu şase husari, având ridicate câte un maiag înalt, în vârf cu un top 
mare muiat în păcură, de care atârna un ştreang gros făcut de paie, muiat 
asemenea în păcură; aceste maiage erau telegrafie militară; la caz de 
trebuintá, li se dădea foc din pichet în pichet şi astfel ajungea până la 
Bucureşti vestea de biruintá sau anunţarea de retragere. 

Bătând turcii pe nemți la Giurgiu, aceştia au chemat pe muscalii de 
la Prut în ajutor; muscalii au sosit sub comanda contelui Repnin în trei 
zile; au bătut pe turci şi le-au luat Giurgiul. Încheiându-se pacea, s-a 
întors oştirea austriacă împreună cu oştirea rusească. Purtarea ostaşilor cu 
locuitorii a fost foarte corectă. 


Armata rusească, cât a stat aici, a dispus de s-au tăiat nişte monede 
de aramă cu marca Moldovei şi a Ţării Româneşti; pe partea opusă, 

monedele aveau inscripția: dve para, tri capeica (două parale, trei 
capeici). 

Asta s-a fácut pentru inlesnirea ostagilor rugi care, nedepringi cu 
paralele mărunte turceşti ce circulau atunci la noi, le pierdeau mereu din 


buzunar. 


După încheierea păcii de la Sigtov," a venit pe scaun domnul 


Mihail Şuţu Vodă si tara a rămas liniştită; acestea s-au petrecut de la anul 
1787 până la anul 1791. 


CAPITOLUL XXXIX 


La 1717, în zilele lui loan Mavrocordat, fratele lui Nicolae, dau 
năvală în ţară tătarii, venind de la Silistra şi jefuiesc judeţele Ialomiţa şi 
Ilfov până în marginea Bucureştilor, hrăpind bărbaţi, femei şi copii. 
Domnul Mavrocordat trimise după ei pe boierul Matei Fălcoianu, marele 
vistier, cu bani, daruri şi cu jalbă la Sultan. Sultanul s-a bucurat, şi a 
poruncit de s-au liberat robitii şi a dat caftan lui Fálcoianu şi altor boieri 
ce erau cu dânsul. Astfel nu s-a mai întins robia peste țară. Atunci s-a 
robit şi o mănăstire de maici făcută de jupâneasa Chiajna a vornicului 
Cernica pe moşia astăzi zisă satul Căldăraru, lângă balta Cernichii. De 
atunci s-a desfiinţat schitul, mutându-se la Pasărea. 


Mavrocordat Vodă a pus şi dajdia peste văcărit numită pecetluirile. 
Încercându-se boierii a pune stavilă acestor dăjdii grele ce impuneau 
domnii din Fanar pe nenorocitul popor românesc, au fost exilați la Cipru. 
Între dángi se afla bunul părinte al ţării, vornicul Văcărescu cu familia sa; 
alti boieri au fost trimişi la Arvandohori (Albania). 


La 1762, în urma scoaterii din a şasea domnie a lui Constantin 
Mavrocordat” s-a dus mitropolitul de atunci Grigore dimpreună cu M. 
Cantacuzino şi N. Brâncoveanu la Petersburg la împărăteasa Ecaterina de 
au rugat-o să protejeze tara cá au prăpădit-o turcii şi deasa schimbare a 
domnilor din Fanar. Tot sub acest mitropolit, ce se afla pe tron la venirea 
oştirilor ruseşti la anul 1777 iulie 13, s-au aşezat în Mitropolie moaştele 
Sfântului Dimitrie, aduse din satul Basarabov de lângă Rusciuc; ele 
fuseseră găsite de mai multă vreme de către locuitorii acelui sat pe apa 

Lomului ce curge pe lângă acel sat; le-au luat un general rusesc anume 
Salticov şi cerându-i-le deputatul boier Mantu, ce era pe lângă el, i le-a 
dăruit ca să le trimită in Tara Românească. 


De atunci până în zilele noastre s-au făcut procesiunile cele mai 
mari, purtându-se prin Capitală aceste sfinte moaşte cu cântări de 
rugăciuni, la diferite calamitàáti şi epidemii ce cădeau peste farà. 

Părintelui meu şi eu, precum şi toţi contemporanii mei putem 
mărturisi în frica lui Dumnezeu că am văzut cu ochii noştri minunile 
săvârşite de acest sfânt. Tata spune că în vremea ciumii lui loan Caragea, 
la 1815, fiind foarte întinsă această teribilă epidemie în Capitală, au scos 
pe sfântul şi după ce au ocolit cu el Capitala l-au poprit în mijlocul 
târgului, unde s-a făcut sfințirea apei şi s-au citit rugăciuni către sfânt; din 
acea zi, epidemia a început a scădea treptat şi Capitala a scăpat de acel 
flagel, iar Caragea s-a întors în palatul lui din satul său Domneşti, de pe 
Sabar, unde sta retras. A doua minune au văzut-o toţi bucureştenii 
dimpreună cu mine care eram în etate de 16 ani; şi iată cum s-a petrecut. 
La 1827, în domnia lui Grigore Vodă Ghica, era o secetă teribilă; trei luni 
nu plouase, tocmai acele trei luni când se reclama de toată lumea ploaie; 
toți erau îngrijorați că vom rămânea de iarnă să flămânzim şi vom fi siliți 
să mâncăm ghindă şi coji de stejar coapte în cuptor şi apoi trimise la 
moară să se facă făină; hrana asta o mai avuseseră românii şi altă dată 
când stau câmpiile satelor albite de oasele vitelor moarte, din lipsa 
nutretului. A chemat bătrânul şi bunul părinte al ţării Grigore Ghica pe 
cuviosul şi sfântul mitropolit Grigorie şi l-a poftit ca să scoatá pe sfântul 
într-o întinsă şi îndelungată procesiune. I-a spus că şi dânsul cu toti 
boierii călări vor însoți procesiunea. A doua zi de dimineaţă, în ziua de 
15 mai porniră toti, Vodă cu boierii în frunte, iar mitropolitul în butca sa 
cu doi diaconi pe capră, lângă vizitiu, imbácati toti în odăjdii; în mulțime 
mă aflam şi eu, autorul acestei broşuri. Cosciugul sfântului era purtat de 
preoți pe umeri, cu schimbul. Pornirăm din Mitropolie pe Podul Calitei 
(Calea Rahovei) şi de acolo ocolirăm spre dealul Spirei la Cotroceni, apoi 
trecând podul de la Grozăveşti, merserăm spre miazănoapte unde astăzi e 
Gara de Nord“ şi, o minune! când plecarăm de acolo, văzurăm un nor 
măricel care venea din spre nord, iar când sosirăm în capul Podului 
Mogoşoaiei (Calea Victoriei), începu o ploaie torențială; Vodă şi boierii 
şi toti ceilalți furăm udaţi până la piele; eram ca muiati în găleți de apă, 
însă nimeni nu se grăbea. Cortegiul merse tot încet. Măria sa fiind în 
frunte călare cu boierii, ne ţinea tot la pas. Astfel sosind la biserica sfintei 

Mitropolii din deal (locaşul sfântului), a descălecat Vodă şi boierii şi au 
intrat în biserica leoarcá de apa ploii. Mitropolitul a făcut atunci moliftele 
de mulțumire, cu cosciugul deschis; toți au început a face mătănii şi a 
săruta pe sfânt de la domn până la cel de pe urmă asistent. 


Vodă şi boierii s-au urcat apoi în caleştile lor şi s-au întors acasă. 
Această ploaie, cu oarecare întreruperi, a ţinut trei zile. 


O altă minune s-a făcut la 1831 fiind preşedinte al divanurilor 
Valahiei şi Moldaviei, general Kiselef, se ivi atunci teribila epidemie a 
holerei, când fugiră toți boierii din Bucureşti pe la moşiile lor, iar 
Capitala rămăsese pustie. Atunci din ordinul generalului Kiselef 
pornirăm din Craiova regimentul întâi de infanterie, ca să ocolim 
Bucureştii cu străjile noastre; sosirăm în zece zile zdraveni, sănătoşi şi 
traserăm drept la Belvederea lui Dinicu Golescu, astăzi moşia d-lui 
Grant;*! lângă Gara de Nord. 


Acolo a venit generalul Kiselef călare cu suita sa de ne-a inspectat 
şi ne-a băgat în nişte balagane făcute din trestie şi în nişte corturi de 
pânză date nouă de oştirea rusească. 


În vremea aceia de vară, de pe la finele lui august, mureau în 
Bucureşti, deşi era puţină populaţie căci toti fugiseră, cum spusei, prin 
sate şi prin mănăstiri, mureau, zic, până la suma de şaizeci — şaptezeci de 
inşi pe zi; deodată ne pomenirám cu ordine ca să ne afumăm toti hainele 
cu pucioasă; totodată pe linia corturilor noastre se ardeau grămezi de 
pucioasă; ofițerilor şi soldaţilor li s-au adus din Bucureşti coşuri pline cu 
sticlute bine astupate conţinând un fel de oțet care se numea “oțet de 
patru hoți” (vinaigre de quatre voleurs); se zicea că această doctorie a 
fost inventată la Paris de către patru tâlhari întemnițați şi nu se compunea 
din altceva decât din oţet aromatic amestecat cu lichid de camfor. Se 
impártirá acele sticlute cu ordin ca să mirosim din ele la fiecare zece 
minute. Astfel purtarám sticlutele în buzunarele noastre, până ce 
nemilostivita epidemie începu a intra şi în rândurile regimentului; şi tând 
a intrat a fost teribilă; la fiecare 24 de ceasuri cădeau din regiment câte 
douăzeci de inşi bolnavi şi câte doi, trei inşi morti. Lucrul acesta 
înspăimântă pe preşedintele Kiselef; el ordonă, ca pe dată să se adune 
soldaţii bolnavi toti, căci trecea prin ei dizenteria şi pe sus vărsau mereu, 
şi să fie trimişi în care la spitalele din Márcuta şi Văcăreşti, unde se 
căutau bolnavii căzuți de holeră, iar cu restul regimentului să se 
ocolească Bucureştii pentru străjuire. Compania întâia şi a doua au rămas 
la Belvedere, formând marele stab al regimentului; o companie avea şi 

cincisprezece călăreți (căci fiecare regiment avea pe lângă dânsul şi două 
escadroane de cavalerie). Una dintre companii a cantonat la Herestrău, o 
altă companie la Márcuta, o companie la Văcăreşti, o companie la bariera 
Ghencea (dealul Spirei) şi o companie la Cotroceni; de la taberele acestor 
companii se întindea în drepta şi în stânga fiecărei companii, la distanţe 
cuvenite, câte două santinele, stând prin surle de trestie sau prin casele 
locuitorilor de prin vii. 


Se dăduseră ordine circulare în toată ţara că oricine va veni în 
Bucureşti din familiile refugiate, să meargă drept la stabul companiei, să 
se înfățişeze la căpitan, pentru ca acesta să-l trimeatá cu convoi de 
călăreţi să stea, să se curețe, să se dezinfecteze. 


Acestea se făceau prin fum şi spălătură pe la carantinele aşezate în 
ocolul Capitalei, la Colintina şi la Cotroceni; unde erau doctori şi 
amploiati curátátori, apoi cu biletul acelor doctori aveau oamenii 
permisiunea a se întoarce pe la casele lor. Ordinul în privinţa asta era 
general, fără excepţie. 


Spre eterna şi trista tinere de minte, să vă povestesc vederea ce 
avea Capitala în vremea acelei triste epidemii. La douăsprezece bolnavi 
de holeră a fost numit praporcic Toma Contescu, ca să-i ducă să-i predea 
spitalului de la Márcuta; praporcicul mă luă şi pe mine fiindcă eram cadet 
(iuncăr), ca să-i fiu de ajutor. Însă din cauza noroiului mare ce se făcuse 
în urma ploilor torențiale, neputând ţine drumul drept de la Belvedere- 
Golescu pe câmpie până la Mărcuţa, am fost siliți să trecem prin 
Bucureşti ca să ieşim pe bariera Podului Târgului de Afară, astăzi Calea 
Mosilor. Intrând pe barieră şi venind pe pod până la Sfântul Ioan, jur cá 
nu am văzut suflet de om decât un cerşetor olog, ce sta pe o tarabă în 
Podul Mogoşoaiei (Calea Victoriei), în fața podului de lângă Sfântul 
Vasile. Iar la toate curțile boiereşti erau porţile închise, ferestrele caselor 
deschise şi în mijlocul curților se ridica fum gros şi întunecos de la 
gunoaiele grajdurilor cărora li se dăduseră foc după ordin. 


La Sfântul Ion unde stau de ordinar birjele, nu era nici o altă birjă, 
decât o singură caleaşcă îmbrăcată pe dinăuntru cu muşama neagră spre 
ferirea muşteriilor de molimá. De acolo plecarăm înainte pe strada Carol 
de astăzi şi sosind la Curtea Veche cu carele după noi, când să începem a 
urca Podul Târgului de Afară, văzurăm că iese din vechea cârciumă a 
bătrânului Gherasim un sas cu o săsoaică, beti morti, care plecând la brat 
s-au împiedicat şi au căzut; atunci noi am pus soldaţii şi i-au ridicat; eu 

le-am vorbit săseşte şi arătându-le calea spre Curtea Veche, le-am zis să 
se ducă într-o casă să doarmă. 


Pornirăm înainte pe Podul Târgului de Afară şi tocmai lângă 
Sfântul Gheorghe dădurăm de o prăvălie deschisă; chemarăm pe stăpân 
afară, el ne spuse că e acolo bucătărie grecească şi cârciumă. Atunci am 
dat drumul carelor cu holerici să meargă la pas pe Podul Târgului de 
Afară, iar eu cu şeful meu intrarăm în prăvălie, unde am găsit masa 
îmbrăcată în muşama şi scaune de paie. Bucătarul ne-a pus farfurii şi 
tacâmuri şi ne-a dat icre cu măsline, pătlăgele tocate cu untdelemn, cum 
şi pátlágele împănate cu usturoi, fasole, ciorbá şi halva de tahán; altceva 
nu mai avea, fiind postul Sfintei Marii; am cerut câte un pahar de rachiu- 
sacâz şi câte o sticlă de vin negru; acesta din urmă nu a fost aşa de bun ca 
sacâzul care ne-a îndemnat să-l luăm şi în două deosebite sticle de câte o 
oca, ca să-l ducem camarazilor în lagăr, la întoarcere. 


Sosind cu carele de bolnavi la spitalul Márcufa, i-am predat pe toti 
sub luare de chitantá unui doctor bătrân, muscal, şi de acolo ne-am întors 
la stadiul regimentului la Belvedere. Biata noastră mastică nici nu s-a 
ajuns ca să se împartă din ea la camarazi în nişte sticlute mici; au rămas 
toti încântați, de la maiorul Alecu Florescu până la praporcicul Dimitrie 
Tufeanu. 


lată şi o mică anecdotă pe care n-o pot trece în tăcere fiind atingă- 
toare de disciplina ostășească. V-am spus că companiile regimentului 
ocoleau Bucureştii; bravului general Kiselef i-a venit într-o zi poftă să 
viziteze însuşi, acest cordon sanitar; plecă într-o droschitá mică cu patru 
cai cu falaitar? şi ieşi pe la punctul păzit de compania noastră, Herăstrău. 
Chemă pe căpitan care după datorie trebuia să-i dea raport de compania 
sa şi de buna orânduială a cordonului, apoi plecă înainte, trecu podul de 
la Herăstrău, dete pe la Floreasca, sosi la podul de la Fundeni şi acolo 
găsi postat în drum un soldat, care îl opri cu puşca la mână şi-i zise: 
"Indárát! du-te de vino cu cáláretul de la stabul companiei." 

Kiselef se dete jos din droşcă, şi apropiindu-se de soldat, scoase 
două ruble din buzunar şi i le întinse zicând: 


"Na brat tebe bacşiş, lasă mine Bucureşti". 
Atunci soldatul i-a răspuns: 


"Excelenţă, e boală de holeră, nu pot pune mâna pe bani, dar dacă 
vrei să mă cinsteşti, azvârle-i jos." 

Kiselef azvárli rublele la picioarele 'soldatului; soldatul care era 
mehedintean, călcă cu amândouă picioarele peste ruble şi începe a întinde 
cocoaşele puştii strigând: 

"Nazat, că trag foc!" 


Kiselef a început să zică bravo şi într-un hohot de râs s-a întors la 
droşcă. 

Cum a sosit în Bucureşti, a chemat pe spătarul Alecu Ghica, i-a 
ordonat să ancheteze faptul şi să-i raporteze cine e comandantul com- 
paniei, iar soldatului să i se dea alte zece ruble înălțându-l în grad de 
cáprar. A doua zi i s-a raportat cá este comandant al companiei a doua 
praporcicul (sublocotenentul) Costache Cantacuzino zis Rifoveanu. 
Kiselef a ordonat să-i aducă decretul de ináltare a acestui praporcic la 
gradul de parucic (locotenent) dându-i-se gratificatie leafa pe patru luni. 
După asta, generalul rus nu mai înceta de a lăuda oştirea românească şi 
povestea la toti generalii săi păţania cu farsa de spirit care i-a jucat-o 
santinela românească. 


Să ne întoarcem la minunea făcută şi în această epidemie de către 
Sfântul nostru Dimitrie, patronul Capitalei. 


Pe la finele lunii septembrie, ordonă generalul Kiselef a se face 
sfeştania mare în câmpul Filaretului, aducându-se sfântul din Mitropolie. 
În acea zi pe acea câmpie, se întinse un cort spaţios, care fu înconjurat de 
toată armata rusească. Aduse mitropolitul pe sfânt şi-l aşeză pe scaune în 
mijlocul cortului. Kiselef cu toată generalimea întregii oştiri, cu toți 
soldaţii, clerul, boierii şi poporul, când au început sfintele rugăciuni 
pentru încetarea epidemiei, s-au pus toti în genunchi; cei mai mulți au zis 
rugăciunile cu lacrimile în ochi. 


În urmă sárutándu-se de toti sfintele moaşte, s-au întors în deal la 
Mitropolie toti generalii şi mitropolitul pe jos şi între rândurile 
batalioanelor intrară pe poarta Mitropoliei pe din dos; lăsară pe sfântul în 
biserică şi detaşamentele plecară pe la locurile lor. O minune! Până la 
zece octombrie a scăzut repede numărul morților care până atunci 
crescuse îngrozitor, până la o sută, o sută şaizeci pe zi. Mărturisesc că 
minunea asta a fost văzută de mine. 

În vremea părinţilor şi moşilor noştri era atât de mult respectată 
biserica noastră cum şi obiceiurile cele dictate de lege, încât chiar bolnavi 
de bolile cele mai grele, alergau mai întâi de cereau ajutorul celor sfinte. 
Dealtfel pe vremile acelea nu exista nici un doctor în Bucureşti afară de 

doctorii curților domneşti, în care publicul nu avea încredere ca să-i 
cheme, căci erau greci din Fanar şi cu totul străini de limba românilor. 
Creştinătatea noastră alerga la cele sfinte, afară din puţini nemți şi unguri 
ce erau în Bucureşti şi care mergeau şi ei la popa lor Baratu, care le 
dădea o singură doctorie de broaşte țestoase hránite cu dulceaţă de 
trandafir şi cu zahăr. 

Creştinii noştri aveau doctori şi spiteri, după cum v-am arătat mai 
sus, pe Sfântul loan Predici şi alţii. Dânşii alergau la sfintele icoane, 
făcătoare de minuni din Capitală, le luau de pe la biserici şi după ce se 
făceau masluri în casă cu banii cerşiți de la public, în odaia bolnavului, le 
opreau puse pe scaun între lumânări aprinse. Bolnavul simțindu-se mai 
bine, se scula din pat şi mergea în biserică, cădea la sfintele daruri de 
păşeau preoții peste el. Astfel mulți bolnavi se făceau sănătoşi, iar în 
vremea convalescentei lor erau pomeniti în biserică, la sfintele slujbe; 
aceste pomeniri se numeau Miroane şi se făceau în patruzeci de zile 
sărindar. 


În Bucureşti se mai aflau trei biserici cu hramul (patronajul) Izvorul 
Tămăduirii. Aceste biserici erau în trei părți opuse ale Bucureştilor, ca să 
fie în apropierea tuturor convalescentilor care beau apă sfințită de la 
cişmelele lor. Când bolnavii se făceau de tot sănătoşi, trimiteau de 
pomană la puşcărie pentru arestaţi un cazan mare cu un fel de bucate 
gătite, câte o pâine, câte o litrá de vin şi câte o lumânare. Acest obicei îl 
mai aveau toti părinţii noştri atât la nunți, când măritau sau însurau, şi la 
moartea vreunui membru al familiei, precum şi la Sâmbetele morţilor 
care erau la lăsata secului şi la Mosi. 


CAPITOLUL XL 


Acum să vorbesc şi despre câteva biserici istorice din Capitală 
despre care nu am pomenit, ca biserica din mahalaua Foişor, făcută de 
Doamna lui Mavrocordat care şedea la Cotroceni; biserica Mihai Vodă 
cu patronajul Sfântului Nicolae; ea este făcută de însuşi Mihai; acolo pe 
acel deal se afla o bisericuţă, zisă biserica Albă; întrânsa s-a îngrijit 
Mihai când îl aduceau paznicii trimişi de Alexandru Vodă la 1591 ca să-l 


www.digibuc.ro 


118 Lt.-Colonel D. Pappasoglu 


scoată din Bănia Craiovei spre a-l tăia; el a rugat pe paznici, când a trecut 
pe lângă acea bisericuţă, să-i dea voie a săruta icoanele şi a se îngriji; în 
rugăciunea lui a făgăduit că o va face de zid şi o va ocoli cu case şi cu 
zidire, de va scăpa. Şi întru adevăr, după ce s-a făcut domn, a transformat 
acea bisericuță în mânăstire mare de zid, a ridicat împrejur case în care s-a 
aşezat palatul domnesc (1592). Biserica Sfinţilor Apostoli şi acea a 
Sfântului Spiridon, cel vechi, sunt făcute de familiile Dudescu, 
Cantacuzino şi Cantemir. Biserica Schitul Măgureanu rădicată pe dealul 
unde se află, lângă lacul Cişmegiului în marginea Bucureştilor, a fost 
făcută chinovie de călugărițe, de către vechea şi boiereasca familie a 
Măgurenilor rudită cu împărăteasca familie a Cantacuzinilor. Biserica din 
suburbia Oborul Vechi cu hramul lui Ioachim şi Ana, părinții Maicii 
Domnului, ridicată de către Teodosie mitropolitul; acolo era un câmp 
deschis ca şi câmpia de azi a Mogilor, unde se făceau cele două târguri de 
vite ale săptămânii, de aceia se numeşte acel loc până în ziua de astăzi 
Oborul Vechi. 


Pe acea câmpie, după vechiul obicei al strămoşilor noştri, un boier 
din familiile mari ale țării anume serdarul Mogoş, proprietarul caselor 
Brâncoveanului Grigorie precum şi a moşiei Mogoşoaia, ridică o cruce 
mare de piatră groasă şi înaltă ca cea de la Călugăreni şi pe ea puse de se 
săpă lauda sfintei cruci în versuri şi la sfârşitul fiecărei strofe se zicea: 


"Tu cruce, postamentul picioarelor lui Isus Cristos, ajută pe cei ce 
te sărută cu credință; iar voi creştinii care vă adunaţi aci şi o serbaţi, 
rugați pe milostivitul Dumnezeu pentru această frumoasă ţară, ca să o 
apere de cele rele să nu patá nimic, iar pe mine serdarul Mogoş, să má 
ierte de păcatele mele." 


Această frumoasă cruce a fost învelită cu o cupolă de zid întocmai 
ca cea de la Călugăreni; poporul care se aduna la obor pentru speculele 
sale intra în acea cupolă la vreme de ploi şi de călduri; țăranii ca şi 
tárgovetii se dezbrăcau şi-şi atârnau hainele lor de această cruce. 
Răposatul mitropolit Teodosie, trecând într-o zi de obor pe acolo şi 
indignându-se foarte mult de această nerespectare a crucii a poruncit pe 
dată de s-a ridicat biserica, lăsându-se crucea şi cupola ca să servească de 
altar, trăgându-se catapeteasma altarului pe antreaua cupolei: astfel sfânta 
cruce a servit de cruce în mărginea sfintei mese; iar azi după timp de 
două sute de ani, acea cruce colosală e aşa afumată de tămâie încât şi-a 
schimbat fața pietrei într-o culoare neagră ca a abanosului de toată 
frumuseţea. 

În această biserică, după cum am zis mai sus, există şi o icoană 
foarte veche şi bine desenată adusă din Constantinopole şi dăruită de 
Alexandru Vodă Ipsilant (unul din cei mai buni domni din Fanar care a 
iubit tara asta). Pe marginea acestei icoane el şi-a țintuit marca 
domnească a ţării pe o placă de argint suflată cu aur, ce se găseşte până in 
ziua de azi în sfânta biserică a mahalelei numită Oborul Vechi. 

Biserica Sfântului Spiridon de pe Podul Beilicului e făcută din 
temelie de familia Ghiculeştilor; acolo se îngropau domnii şi boierii 
fanarioți, ea a fost înzestrată cu mari averi şi chiar astăzi are ca 
proprietate a ei orăşelul Ruşii de Vede din judeţul Teleorman. Biserica 
Sfântul Gheorghe Vechi de pe Podul Târgului de Afară, lângă Báráfie, a 
fost Mitropolia Tării Româneşti în vremea lui Mircea Vodă cel Bătrân. 
Biserica Sfântul Ilie din Gorgani a fost ridicată de vornicul Gorgan care a 
fost omorât de Mihnea Vodă cel Turcit. Biserica catolică numită Bárátie 
(Bărăţia) a fost ridicată fără clopotniță şi turle, de un bogat comersant 
italian Baptist, ca să servească coloniei austriece din Capitală ca loc de 
închinăciune. Baptist îşi avea locuința în mahalaua Batiştei“ şi de la el a 
primit această mahala numele ei de Batişte; cât pentru biserică, nu s-a dat 
voie de către vizirul sultanului otoman să se ridice turle, clopotniță şi să i 
se pună clopote, până în zilele lui Alexandru Vodă Moruzi? la 1793, 
când s-a mijlocit prin rugăciuni la vizir şi s-a dat catolicilor şi berat 
împărătesc, adică: hrisov; de atunci s-a numit Bárátie, însă n-avea 
episcop ci numai un paroh, şi era pusă sub episcopatul catolic din 
Nicopole. 


CAPITOLUL XLI 


Să vă spun ceva şi de chipul cum se făceau cununiile în biserică şi 
mesele pe acasă, la nunțile româneşti, ce erau şi cum se numeau 
cofeturile şi bucatele ce se serveau. 


În timpul cununiei în sfânta biserică, se azvârleau de pe anvonul 
diaconului, unde se zice evanghelia, cofeturi amestecate cu parale 
mărunte, năut prăjit cu stafide roşii. Cofeturile ce se vindeau pe acea 
vreme de către cofetari erau: migdale prăjite în zahăr roşu, diavolinuri 

(suvite de coajá de lámáie prájite in zahár alb; li se dáduse acest nume 
fiindcă usturau gura când le mâncai, dar nu puteai să nu le mănânci căci 
iti parfumau toată gura a lămâie şi, vrei nu vrei, de cochetărie le máncai); 
acadele cu apă de trandafir sau cu vanilie; anasoane mărunte (seminţe de 
anason prăjite în zahăr); rahaturile şi corăbielele erau turceşti; pişcoturi 
cu ouă; pastă de halvitá albă cu migdale şi lămâie. Dulceţurile erau: 
peltea de lămâi, peltea de gutui, dulceaţă cu nuci, dulceaţă de trandafiri, 
dulceaţă de zmeură şi de vişine. 


După grămădirea mai multor greci şi grecoaice din Fanar s-au 
înmulțit şi diferitele feluri de dulceaţă până ce se făceau: dulceaţă de 
floare de plută de pe bălți, de rădăcină de cicoará, de micşunele, de cireşi 
amare şi de mure. Însă primitivele cofeturi, care se obişnuiau de săteni 
până la jumătatea secolului nostru, erau: stafide negre, năut prăjit, 
roşcove, smochine în păpuşe, şi boabe de porumb prăjit cu sare 
(floricele). 

Să venim la bucatele de masă. Zemurile primitive (ciorbele) erau: 
păpara (pâine prăjită, brânză frământată şi zeamă de carne) iar săracii 
obisnuiau, în loc de zeamă, terci, şi urzici cu mămăligă, ciorbă de borş cu 
ştevie roşie. Orăşenii mâncau ciorbele de trahana, táiefei, fidea, orez, 
gris, linte cu cápátáni de usturoi, fasole, perigoare, muchi de burtă şi 
ciorbă de cápátáná de miel cu borş sau cu oțet bătut cu ouă. Peştele era 
obştesc mai cu seamă că se mânca în ciorbă: crapul şi plevuşca (un fel de 
peşte foarte márunfel), somotei şi várlan. Bucatele erau: ciulama de 
pasăre, iahnie de bou, ciuperci, prune şi pere, un fel de bucate numite 
caploma, precum şi mămăliga pripită, cu unt, ciorbă de iepure cu vin zisă 
"țigănească" şi ouă coapte; peşte iahnie, peşte rasol cu oțet şi peste 
saramură. Fripturile în general erau: de muşchi de vacă, de pasăre, de 
râmător şi de crap despicat şi întins pe un protap la dogoarea focului; 
asemena se făcea miel fript în frigare de lemn; însă mielul nu se mai 
mânca fript până în ziua paştelui sau a Sfântului Gheorghe. Carnea de 
râmător se mânca friptă de toți țăranii; şi la mesele orăşeneşti era friptura 
de muşchi, bucate de limbă şi bucate de carne de porc cu varză; 
vănaturile şi porumbeii se făceau şi ghiveciuri amestecându-se carnea lor 
cu peste si cu diferite verdeturi, se făcea apoi gâscă cu varză şi orez, şi 
rate coapte în tăvi bine spoite; numai bietul purcel nu se putea gáti într- 
altfel decât fript în frigare de lemn; la mesele bunilor domni români se 
aduceau pe tăvi mari capre întregi sălbatice fripte. După masă se mâncau 
în genere toate poamele; la venirea grecilor s-au ivit: plăcintele, bogacile, 

halvalele, sarailiile, baclavalele şi cataifurile. Provizia însă de traistă a 
călătorului sătean şi a ciobanului nu era alta decât tot ce este mai plăcut şi 
de sat: bulzul de mămăligă este un cocoloş cât un pepenaş de cei mici 
făcut cu brânză în mijloc rotunjit în pumni şi prăjit pe jeratic; unui om 
ajungeau câte trei bulzuri pe zi. 

.  Blestematul domn fanariot Mavrogheni Nicolae a dat o masă 
boierilor țării noastre de pe acele vremuri nenorocite, şi în bătaie de joc a 
poruncit să li se pună mâncarea în străchini mari de pământ, dându-le 
câte o strachină mai mică în loc de farfurie; le-a turnat ciorbă de terci cu 
mămăligă şi în loc de friptură le-a dat bulzuri fripte; felul de bucate era 
iahnie de cosac sărat iar băutura le-a adus-o în sticle; era vinul cel mai 
bun din pivniţile Mitropoliei, căci acolo se păstrau vinurile cele mai 
vechi. Între boierii măsaşi au adus şi câţiva din românii salahori cari erau 
adunaţi cu carele pentru a căra pesmetul după oştirile turceşti puse sub 
comanda lui cât a ţinut războiul turco-austriac. Boierii la masă au mâncat 
numai din bulzurile cu brânză. La această masă şedea şi el în cap cu 
mitropolitul Cosma lângă el, şi mânca din aceleaşi bulzuri. Pe la sfârşitul 
mesei zăreşte de departe la masă un venerabil bătrân cu barba albă 
îmbrăcat ca ceilalți săteni în zechea albă; îl cheamă lângă el şi 
mitropolitul îl întreabă: 

"De câţi ani eşti, bătrâne?" 

"De optzeci de ani Măria ta; când m-am popit eram de treizeci şi 
doi de ani." 

"Ce? Popă eşti tu?" 

"D-apoi ce să fiu, săracul de mine! Ne-au luat şi pe noi în 
salahorie." 


Şi pentru că era mitropolitul lângă Vodă, acesta zise iar: 

"Minţi, bátránule." 

"Ba nu mint, Măria ta, cá e mare puterea Măriei tale." 

"Dacă eşti tu popă spune-mi cele 10 porunci, ca să-ți dau drumul să 
te duci acasă." 


Atunci începu bietul popă, să-i numere pe degetele de la mâini 
poruncile, zicând aşa: “Adacale, Vidin, Lom, Rahova, Nicopole, Şiştov, 
Giurgiu, Hârşova, Brăila, Măcin." 

Vodă zise: 

"Astea sunt, măi, bătrâne?" 

"Da, Măria ta, astea sunt poruncile Măriei tale, ca să cărăm la acele 
locuri şi noi preoţii zahereaua oştirilor turceşti; iti mai dau oare păs să-ţi 
mai aduci aminte de poruncile care le-a dat Dumnezeu lui Moise!" 

. Fanariotul atunci făcând haz de această prezenţă de spirit a popii, şi 
ca să mulțumească şi pe mitropolit, a chemat pe vornicul cel mare care 
era Dumitrache Ghica, tata lui Grigore Vodă Ghica, devenit pe urmă ban 
mare, şi i-a poruncit ca pe dată să trimeatá pitacuri domneşti la toti 
ispravnicii, ca să nu se mai ia preoţii în salahorie; dete preotului de 
cheltuială şi pitac la mână, şi-l liberă. Preotul era din Muscel şi 
mitropolitul l-a înălțat îndată la grad de protopop. 

Iată ce îmi povesteşte şi tatăl meu, de acest mojic şi nebun domn. 
El a servit întâi ca dragoman pentru limba greacă sau căpitan paga 
(comandantul marinei otomane) şi din acest post l-au numit de-a dreptul 
domn în România. El avea aici o gabrioletă cu două tunuri mici, unul in 
dreapta şi altul în stânga caprei vizitiului, acolo unde se pun felinarele; 
tunurile erau pline şi vizitiul avea ordin, ca la caz de primejdie să aprindă 
o iască cu cremenea şi să le dea foc. Vodă era turc şi avea ca 
îmbrăcăminte cu ilic roşu (un fel de spenter de marinar) cusut cu fir; pe 
cap purta cealma turcească verde cusută cu nendele în felii; ca 
încălțăminte avea iminei roşii în care îşi băga picioarele goale, fără 
ciorapi; şalvarii îi ajungeau numai până la genunchi, de i se vedeau 
pulpele cu picioarele goale, şi pe picioare avea păr negru fiind şi el 
oacheş cu barbă neagră. Acesta era costumul marinarilor turci. 

La cabrioletă avea inhámati doi cerbi mari cu coarnele mari, din 
munții noştri. Acestea toate erau ca să tie in respect şi spaimă pe orăşeni. 

Între domnii fanarioți am avut câţiva domni din pământeni, 
precum: Racovitestii şi Ghiculestii. 

Când s-a scoborát de pe tron Grigorie Vodă Ghica şi până să 
sosească oştirile ruseşti în Bucureşti la 1770, tara se afla sub un guvern 
provizoriu; atunci s-a răsculat o ceată de apelpisiti numindu-se “crai de 
Curtea Veche”; ei aveau în capul lor pe un grec anume Melanos 
bocceagiu, şi au început a jefui prăvăliile de prin târg, intrând din 
cârciumă în cârciumă şi îmbătându-se cu toţii, astfel au năvălit şi la 
Palatul Domnesc cu un măgar după ei. 

Melanos fusese pus de ceata lui călare pe un măgar zicând că pe el 
l-au ales de domn şi stăpânitor, fusese îmbrăcat cu cuca domnească şi 


www.digibuc.ro 


Istoria fondării oraşului Bucureşti 123 


cabaniţa; i se dăduse topuz domnesc în mână şi steaguri domneşti; astfel 
plecaseră cu el înainte prin târg strigându-i mereu: 

"Să trăieşti Măria ta, ani mulţi şi fericiți!" 

Apoi îl înjurau cu cele mai proaste cuvinte; îl amenințau că dacă 
nu-i va purta pe unde voiesc ei apoi îl vor ...; aci venea cea mai groaznică 
înjurătură ce poate ieşi din gura unor beţivi. 

Tot alaiul lor se poprea, cum zisei, din cârciumă în cârciumă şi ei 


beau ce le ieşea înainte; aceasta a ținut două zile şi două nopţi şi de mai 
tinea şi a treia zi, betivii ar fi dat foc oraşului. 


Dumnezeul Capitalei, care a protejat-o totdeauna a făcut ca să se 
afle în mănăstirea Cotroceni o ceată de o sută de turci cu un beşli aga 
(aceste cete erau întotdeauna acreditate pe lângă domn), după scoaterea 
din domnie a lui Vodă, şi în aşteptarea venirii oştirilor ruseşti, turcii nu 
plecaseră încă la Rusciuk. Negutátorii mai de frunte din Capitală, văzând 
prăvăliile şi stările lor amenințate de aceşti “crai de Curtea Veche”, 
alergará cu toţii, şi se plânseră la acest beşli aga; îndată ce a auzit de cele 
ce se petrec în oraş (căci mănăstirea Cotroceni era departe de oraş), 
înțeleptul turc încălecă împreună cu ceata lui şi sosind în oraş, se luă 
după crai, şi pe care îl prindea îl spânzura chiar în locul unde se găsea; pe 
nenorocitul Melanos însă l-a spânzurat în mijlocul târgului într-un colț de 
răspântie, iar gătelile domneşti le-a adus pe toate la palat şi le-a dat în 
seama boierilor ce țineau locul de domn; aceştia nu aveau nici o oştire ca 
să străjuiască oraşul, fiindcă nici bani nu erau în visteria ţării. 

Nu puţin după aceasta sosi şi armata rusească, însă de atunci în 
istoria ţării, se numeşte această revoluție epoca apelpisiţilor de la Curtea 
Veche, rămâind şi zicătoarea de "crai de Curtea Veche". 


CAPITOLUL XLII 


Vreau a vorbi şi de alte câteva obiceiuri pe care le aveau românii, 
căci nu găsesc de cuviinţă a le lăsa în întunericul uitării. Astfel încep cu 
căluşarii. Acest joc voinicesc este din timpul cavalerilor romani, de 
aceea vedem pe căluşarii de azi impintenati, cu máciucá în mână (armă 
veche romană), cu un căpitan sau un conducător în frunte, cu steag şi 

având un moş bătrân, cu mască pe obraz, care face pe judecătorul 
acestei cete; el este oprit a nu vorbi cu nimenea; asta înseamnă cá 
judecătorul nu trebuie să poată să divulge secretele trupei, să arate 
crimele făcute de soldaţi, care se osândeau la bătaia falangei. Numele 
acesta de falangă vine din numirea greacă a liniilor ostăşeşti ce se 
numesc (greceşte) falanx. Instrumentul de pedeapsă era astfel: un bát 
lung aşa ca să-l poată tine de amândouă capetele doi inşi; în mijlocul 
acestui bát gros de supliciu, era petrecută o frânghie prin două găuri 
alăturate, şi înodată la amândouă căpătâile; osânditul ce nu mai 
merita a figura între bravii şi oneştii săi camarazi, — căci se osândea 
pentru crime mari, — era trântit jos la pământ şi i se treceau 
amândouă picioarele în acel lat de frânghie; apoi cei doi inşi care 
țineau căpătâile bátului, suceau până ce alăturau tălpile picioarelor 
vinovatului una lângă alta. După asta, începeau a-l bate la tălpi cu 
măciucile, lovindu-l tot soldatul din linie, până ce îl făcea 
nedestoinic a mai sta pe picioare şi astfel se înțelegea că era 
incapabil a mai figura în linie, între camarazii lui. 


Ei bine, această scenă o vedem că se petrece totdeauna la jocul 
căluşarilor, cu deosebire că astăzi se adună toate măciucile de la 
căluşari şi cel pus la falangă e bătut cu snopul de măciuci; aceasta ca 
să nu dea fiecare aşa în glumă, ceva mai tare, totuşi a trebuit să 
rămână înţelesul că vinovatul a fost osândit cu toate voturile 
camarazilor săi. 


Este până în ziua de astăzi şi ceata borojenilor care joacă o 
simplă horă; şi acest joc este rămas tot din timpul romanilor. Este la 
țăranii noştri ziua ropotinului femeilor, care e o zi pe an, când toate 
muierile sunt libere a face orice petrecere, a se plimba, a bea şi a 
mânca unde voiesc fără a fi observate de bărbaţii lor. Această zi este 
urmaşa celei mai mari sărbători a lui Bachus, betivul şi a sirenelor cu 
picioarele de capră care făceau jocurile cele mai destrăbălate. 
Serbările astea două, fiind modificate după civilizaţia noroadelor, au 
rămas a fi la noi dansul borojenilor. Mai sunt încă Paparudele; 
aceasta e serbarea zeiţei Mitras, sau Ceres iar în elineşte Cybela sau 
Demetra cu turnul în cap.85 Ea era patroana tuturor semănăturilor, de 
aceea se înfățişa purtând în mână cornul abundenței, având la 
picioare plugul şi în cap turnul cetăţii (locuința omenească). 


Sărbarea ei o practică astăzi femeile îmbrăcate peste cămaşă cu 
buruieni, având pe cap cunună groasă tot de buruieni: această serbare 

se făcea la vremuri de uscături şi de nerodire; femeile umblau pe 
străzi şi lumea le turna pe argitele mari, donite de apă pe cap. 
Înlăturată fiind pe urmă această serbare idolatră, ea a rămas a fi 
practicată până în ziua de astăzi de ţigănci; fetele românce au 
imbrátisat după sfânta noastră evanghelie jocul de veselie a surorilor 
lui Lazăr cel ce a fost înviat din morţi de Cristos: jocul se numeşte 
Lăzărică şi în loc de buruieni fetele pun pe ele haine curate albe şi 
lucruri de culori deschise şi în loc de cunună de buruieni pe cap, pun 
multă beteală de aur. 


Mai era şi încă este mártigorul pe care îl pun toate fetele şi 
damele chiar la zi întâi de martie; la gât şi la mâini; este un ban 
atârnat de un fir de mătase roşu şi alb, ceea ce înseamnă: albeafa 
feței şi sănătate. Această găteală este a muzelor lui Marte zeul 
războaielor. Mătasea roşie înseamnă sacrificiul sângelului şi mătasea 
albă pacea. 


Mai este încă o serbare tot de la romani, care durează nouă zile, 
(de trei ori trei, nouă) la începutul lui martie; astea sunt ursitoarele. 
O babă trăgea lână din caier, altă babă o răsucea pe fus şi a treia 
babă, până a nu sosi firul de lână la fus îl tăia cu foarfecele şi de 
aceia s-au numit babe rele şi babe bune. Cea care scoate din caier 
este născătoarea lumii şi cea care pune pe fus, este viața îndelungată, 
iar cea care taie firul cu foarfecele, este cea mai rea şi se numeşte 
Gorgona.” După aceste nouă zile soseşte ziua fericirii ce i s-a zis 
după religia creştină, a sfintei martire Evdochia, iar tradițional 
românii au pus-o şi pe ea între babe zicându-i baba Dochia, adică 
fericita zi în care Dacia întreagă a căzut sub sceptrul strămoşilor 
noştri romani. 


Multe lucruri frumoase a avut tara din obiceiurile romanilor, şi 
fiindcă vorbirăm de zeița Ceres cu cornul abundentii în mână, nu pot 
trece cu vederea un fapt: ascultați, mă rog, e vorba de o pierdere 
mare artistică ce s-a pricinuit țării în zilele lui Caragea. 


La anul 1816 fiind ispravnic de judeţ la Craiova un boier Coto- 
feanu, plecând în vizitarea comunelor din județul lui, se opri în gazdă 
la pârcălabul satului Celei?’ (veche cetate a romanilor pe unde şi 
astăzi se găsesc mai multe antichități când sapă românii pe la 
santurile grădinilor lor); era iarna şi stând trântit cu ciubucul în mână 
şi ochii la vatra focului, vede un copil mic jucându-se cu o păpuşă; 
se dă jos din pat, se duce la copil, îi ia păpuşa şi copilul începu să 

tipe; pârcălabul, tatăl copilului, care era afară la uşă, intră să ia 
copilul să nu supere pe boier; atunci boierul îi zise: 

— Ştii de ce ţipă copilul? Fiindcă i-am luat păpuşa asta de aramă 
din mână. Să mi-o dai mie mă, să o duc la copiii mei să se joace cu 
ea, că copilul tău e mic şi o s-o trântească până-i va rupe capul şi 
braţele; na un ban de argint, dă-l copilului şi-l împacă cu el. 

— Ia-o cucoane, şi nu-mi mai da nici un ban, că doar ştie ăla ce e 
ban? 

— Nu, ia-l, găureşte-l şi i-l pune de gât. 

Astfel nenea ispravnicul, plecă cu statuia zeiței Ceres şi după ce 
isprăvi revizia judeţului, se întoarse acasă. Aci porunceşte să i se aducă 
ibricul cu apă s-o spele; după ce a spălat-o şi a şters-o, văzu o crăpătură 
încingând mijlocul acelei statui şi îndată cunoscu că se deschide; chemă 
feciorul ca s-o deschiză, căci era ruginită şi sucind feciorul cu putere se 
două, trei ori, căci nu era înşurubată (în timpul romanilor nu exista 
şurub), ce se întâmplă? După ce se deschise acea statuie începură să 
curgă dintrânsa vreo patruzeci antici, diferite pietre sculptate, de diferite 
fete şi chiar rubine, smaralde şi agate de deosebite mărimi. Astfel nenea 
Coţofeanu dispunea acum într-adevăr de un corn de abundență. Îşi alese 
o piatră mai mare de rubin ca să o dea să-i facă un inel şi începu a băga 
pietrele la loc pe câte una după cum încăpea fiecare. 


Iată în ce chip era umplută statuia: cu anticile cele mai mici se 
umpleau picioarele, începând de jos de la spaţiile cele mai strâmte; apoi 
treptat, se umpleau mâinile tot cu antici mici iar în trup până la gât se 
puneau anticile cele mai mari. După asta se îmbucau la mijloc amândouă 
părţile statuiei. Notaţi vá rog bine cá acea statuie nu avea nici un 
postament; sta însă în picioare pe tălpile ei. 

Când Coţofeanu însă a închis statuia şi a voit să o puie să stea pe 
masă, statuia cădea jos; aceasta din cauză că i se luase una din anticile 
dinăuntru, căci statuia şi anticile erau cu asemenea artă potrivite, încât 
numai când se aflau toate pietrele la locul lor, putea statuia să stea în 
picioare fără postament, iar astfel, lipsind una, îşi pierdea numaidecât 
echilibrul. 


Asupra ispravnicului puţin efect a făcut asta; piatra a dat-o la 
argintar, inelul i-a fost făcut şi s-a fudulit cu el la toţi prietenii lui, 
spuindu-le petrecania, arătându-le statuia, arătându-le anticile şi dăruind 
şi la vreo câteva cucoane mai multe din ele. 

Slujbaşii fanarioți o văzură şi ei şi, când veniră în Bucureşti, 
. spuseră ispravnicului de curte şi pe dată ce află Vodă Caragea, 
trimise un om domnesc cu doi ciohodari şi ridică pe nenea Cofofeanu 
de-l aduse în Bucureşti, fără să-i spuie ce e pricina, Nenorocitul, 
bănuind acea urgie domnească, luase numai inelul cu el ca să-l 
dăruiască la curte şi să scape cu atâta. 

Sosind şi înfățişându-se lui Caragea, acesta l-a întrebat: 

"Ce ai găsit, boierule, în judeţul d-tale şi de mine nu ţi-ai adus 
aminte? Să-ţi pun oare lanţurile de picioare? (aşa se obişnuia de 
fanarioți când pedepseau pe boieri)." 

"Jartă-mă, Măria ta, şi trimite-má indárát cu oamenii Măriei 
tale, ca să-ți aduc beleaua ce-a căzut pe capul meu." 


Atunci a început a-i povesti cum a găsit-o şi cum statuia aceia 
nu mai sta în picioare. 


"Căci i-am luat astă antică din ea", adăogă dânsul. 


Scoase inelul şi-l prezintă lui Vodă, care rămase uimit, 
văzându-i placa de rubin cu sculptura, reprezentând pe zeul Marte; 
(adesea acel zeu a fost sculptat pe piatră de rubin, pe când Jupiter se 
găseşte totdeauna sculptat pe smarald şi pe agată). 


S-a întors Cotofeanu în Craiova însoţit de amploiatul domnesc, 
a adunat şi acele patru, cinci antici, pe care le dăduse la cucoane, le-a 
adus şi le-a dat în mâna grecului fanariot, care, făcu pe Cofofeanu 
clucer mare. 


Acum să opinez eu unde s-ar putea găsi această statuie. 
Cunoaştem toți că vodă Caragea a plecat de aici în primăvara anului 
1818 drept în Italia la Pisa; acolo negreşit că Măria sa a fost bine 
primit de italieni, căci a şezut acolo 14 ani; în acest interval nu mă 
îndoiesc că va fi arătat această statuie la mai multe personaje; ca să fi 
fost vândută statului de domn, care avea o stare bună de şaptezeci de 
milioane, nu cred; însă se poate s-o fi dăruit guvernului ori vreunui 
personaj care făcea colecţie de lucruri antice. 

În acest caz, făcându-se o scrupuloasă cercetare, s-ar putea afla, 
vedea şi fotografia părţile ei, ca să păstrăm măcar un album cu 
fotografiile unei asemenea comori artistice ce a păstrat pământul 
nostru în sânurile sale. 

Instrumentele muzicale cu care se slujeau românii noştri din 
vechime erau buciumul, drângul sau drâmbul, cavalul, lăuta, naiul 
(muscalul), fluierul, surla (trâmbiţa), cobza (citera), flautul, 
cimpoiul, toba, teasurile ce se numeau şi geamparale. Acestea erau şi 
mici, şi se legau la degete cum îşi leagă italienii astăzi castanietele, 
Şi erau şi mari ținându-se câte unul în fiecare mână. 


Între mai multe obiceiuri ce aveau romanii era bătaia halvitei şi 
tărbăcitul câinilor. Bătaia halvitei se făcea totdeauna, la lásata 
secului, de când nu se mai mânca carne nici chiar dulceturi. Dovadă 
e lăsata secului de dulce. 


"[artá-má, zicea musafirul, că nu mănânc astăzi dulce, fiindcă 
postesc ca toţi creştinii." 


Dulceaţa dar in genere se privea ca o mâncare luxoasă, de 
aceea se făcea halvita ca să fie cu mare abundență la lăsata secului. 
Iată cum îi făcea sărbătoarea. Se lega de un cui bătut în tavan sau 
într-o cumpănă afară în bătătură, o bucată de halvitá şi o ocoleau 
zece oameni sau câţi voiau; un om orânduit legăna sfoara de care era 
legată halvita şi ceilalți fără să puie mâna, se nevoiau s-o prinzá cu 
gura; când unul o prindea, muşca din ea şi-i făcea vânt înainte; astfel 
muşca cine putea şi cât putea până ce bulgărul cel mare, după mai 
multe prinsuri şi muşcături, devenea mic şi la urmă era şi el prins şi 
îmbucat deodată. 

Tărbăceala câinilor este iarăşi un obicei vechi roman. A doua zi 
după lăsata secului de carne, luni, se prindeau câinii şi se spánzurau 
cu capul în jos şi bietele animale vărsau tot ce mâncaseră din 
rămăşiţele de la mesele stăpânilor. 


Ştiţi de ce trebuiau să intre ei cu stomacul gol în post? Pentru 
că flămânzi fiind să nu uite firimitura stăpânului ce cădea de la masa 
lui de post. Căci s-a băgat de seamă că acest animal, care este amicul 
nostru cel mai bun şi despre care tradiţia zice că a ieşit chiar din 
creierii fratelui nostru Cain ce fu omorât de Abel, nu au atâta iubire 
pentru noi stăpânii decât din cauza hranei şi dacă în săptămâna aceea 
a postului va fi îmbuibat şi nu flămând, el doarme toată ziua şi nu 
ştrejuieşte nici pe stăpân, nici casa, nici animalele stăpânului. Mai e 
tradiţia în privința tărbăcelii, anume că romanii aveau o zi pentru 
chinuitul câinilor fiindcă nu străjuiseră bine Roma, când a venit 
Hanibal la zidurile ei şi santinelele au fost mai întâi deşteptate de 
glasul gástelor.?? 

www.digibuc.ro 


Istoria fondării oraşului Bucureşti 129 


CAPITOLUL XLIII 


Era un alt obicei bun şi plin de virtute în oraşul nostru 
Bucureşti. Toţi tinerii fără excepţie, fiu de boier sau de negustor, de 
amploaiat sau de privat, respectau pe bătrâni şi-i salutau când treceau 
pe lângă ei, asemenea pe preoţi şi pe boierii cei mari. Erau aşa de 
bine crescuţi fiii poporului încât la nunțile şi la banchetele ce se 
dădeau de Vodă şi de boieri, se chemau tineri de negustori de pe la 
comptuare şi de pe la prăvălii şi numai în seama lor se lăsau lucrurile 
de argint şi aur ce garniseau mesele. Acest obicei s-a păstrat până în 
zilele lui Grigorie Vodă Ghica. Tinerii erau puşi sub ordinul 
ispravnicilor de curte şi al lui ecmecci başa (şeful comptuarelor 
domneşti); acesta avea şi o particulară trupă mică de fustaşi”! (li se 
zicea aşa fiindcă purtau fuste increfite şi erau înarmaţi cu câte un 
pumnal). După ce se sfârşea ospátul, li se dădea şi lor fiertura ca la 
toti boierii, cu adaos de un fel de bucate româneşti numite colárezi, 
făcut cu lapte şi zahăr. 


Să vă povestesc ceva şi despre renumitul han mare zis al lui 
Manuc bey.” Acest han de la 1804 a fost palatele lui Manuc bey, un 
armean foarte bogat care se retrăsese din Țarigrad după omorârea 
Sultanului Selim II, căci fusese zaraful, adică casierul lui. El avea în 
Țarigrad atât de mari bogății încât toate cuiele întrebuințate la 
construirea palatelor lui erau petrecute printr-o monedă de aur, 
funduc, irmilic sau rubia. Toate lemnăriile şi tavanele erau de 
scânduri colorate şi de chiparos. Acest armean a venit aci cu titlul de 
Bey (prinţ turcesc) şi şi-a făcut palate în marginea Dâmboviţei şi pe 
spaţiosul loc, în Podul Târgului de Afară, pe care sunt astăzi casele şi 
fabrica Fidegiului. A cumpărat moşii, a avut mori în marginea 
Bucureştilor care se numeau morile lui Manuc şi pe urmă, retră- 
gându-se de aici în Franţa cu toate bogăţiile lui, căci se declarase 
război între ruşi şi turci, a vândut palatele care au devenit han de 
pasageri. Acest han este actualul hotel Dacia. El a avut un nepot pe 
care-l chema Murat bey şi se afla la Paris; cunoscându-l împăratul 

Napoleon I, l-a luat pe lângă dânsul, dându-i şi numele de print 
Murat. 

Erau în vechime foarte puţine hanuri (hoteluri) pentru călători, 
adică pentru străinii care veneau prin Bucureşti, precum pentru 
românii de la ţară. Hanul Grădişteanului, pe Podul Beilicului, este 
cel mai primitiv în Capitală. Hanul Gabroveni era pentru sârbi şi 
bulgari, astăzi hotel Bulgaria; erau apoi hanul Transilvaniei astăzi cu 
acelaşi nume; hanul Roşu peste drum de Bărăţie pentru comersanţi 
braşoveni; hanul Filipescului pentru străinii din Occident; fostul 
hotel Pesta, peste drum de Poliţia Capitalei; hanul mitropolitului 
Filaret pentru austrieci şi unguri chiar pe locul unde astăzi este 
Teatrul Naţional; hanul lui Simion armeanul, pentru pasagerii din 
Orient; mai târziu s-a clădit şi marele han al lui Radu şi Iancu 
Golescu în Podul Caliţei, lângă azilul Doamnei Bálaga.?? 


CAPITOLUL XLIV 


Sá spun ceva despre clădirea şi căderea turnului Colţei. După 
învingerea lui Carol XII în bătălia de la Pultava, de către armata 
rusească şi retragerea oştirilor suedeze, câteva coloane nevoind a se 
întoarce prin Polonia, s-au întors prin Moldavia şi Valahia; astfel 
suedezii aflându-se în mare lipsă de cele trebuincioase pentru 
existență, atât moldovenii cât şi românii le-au dat ospitalitate şi s-au 
gândit apoi a le da de lucru şi a le plăti ceva înlesnindu-le mijloacele 
de călătorie. 


Bunul spătar Mihail Cantacuzino se întorsese chiar atunci de la 
bătălia de la Viena, unde fusese trimis de Şerban Vodă Cantacuzino 
cu un detaşament de trupe pe lângă Cara Mustafa, marele vizir, 
supremul comandant al înconjurării Vienei: aci spătarul român fusese 
orânduit cu străjuirea răniților şi prizonierilor ce cantonau în 
frumosul parc de la Schónbrunn; se vede până în ziua de astăzi o 
cruce mare de piatră cu marca Ţării Româneşti, ridicată de 
Cantacuzino în acea frumoasă grădină. Astfel, zic, cum s-a íntofs 
spătarul Cantacuzino din acea expediţie s-a apucat să ridice spitalul; 

după puţin timp, sosind şi refugiații suedezi şi voind a le da de lucru, 
căci era om cu stare mare, îndată după isprăvirea sfintei biserici ce 
există şi astăzi cu patronajul Trei Ierarhi, s-a înţeles cu şefii şi 
inginerii acelui detaşament de au ridicat înalta clopotniță, numită 
turnul Colţei,* in care au aşezat şi un clopot mare monumental plin 
de inscriptiuni (care astăzi se află trântit în grădina primăriei). 
Turnul era îndoit de înalt de cum se afla la dărâmare, şi la învelitoare 
avea alte patru turnulețe iar mai jos avea ceasornic mare; când turnul 
a fost gata, inginerii s-au rugat să li se permită a zugrăvi jos la 
postamentul lui, în dreapta şi în stânga intrării gangului de sub turn, 
doi soldaţi suedezi, unul de infanterie şi celălalt de cavalerie; au 
existat acele două figuri, ca nişte sentinele numai un an, în urmă 
aflându-se în Constantinopole despre aceasta, a ordonat vizirul de s-au 
şters prin tencuială. 


La anul 1802, septembrie 14, în ziua de Vinerea Mare, teribilul 
şi vestitul cutremur de pământ a dărâmat turnul pe jumătate şi 
locuitorii Capitalei nu s-au mâhnit de dărâmarea mai multor case 
mari şi biserici, cum s-au mâhnit de dărâmarea pe jumătate a acestui 
falnic monument ce împodobea oraşul şi pe care astăzi îl 
"máncarám" desăvârşit, noi, descendenţii strămoşilor noştrii, ca 
țiganii biserica de caşcaval. Acel monumental şi mare clopot, căzând 
din înălțimea turnului, ştirbit de o margine, a stat mulţi ani în curtea 
spitalului, fără să fie întrebuințat până la anul 1843, când fu ales de 
țară ca domn George D. Bibescu;” atunci, pentru ziua aceea, porunci 
guvernul de se urcă clopotul iarăşi în turn pe crivace fepene şi, 
aşezându-l, l-au tras aşa ştirbit cum se afla ca să facă şi el gloria 
acelei zile fericite şi memorabile când a fost dat țării să-şi aleagă 
singură domnitorul fără nici un ordin din partea Porții. Peste puţin 
timp însă, clopotul a fost iarăşi scoborât. Acel clopot bine turnat, 
bine lucrat, plin de ornamente, pe care se vede o întreagă inscripţie 
istorică, cei Trei Ierarhi şi frumoasa marcă a țării noastre a devenit în 
gluma orăşenilor, proverbial. Astfel se zicea: 


— Ce zestre are Marghiolifa lui jupân Costache? 

— Clopotul Coltii. 

— Ei bine, eu te imprumut, dar tu ce-mi dai ca amanet? 
— Clopotul Coltii. 

— Ce ţi-a lăsat unchiul tău, după moartea lui? 

— Clopotul Coltii. 

— Ce-mi dai tu, dacă fi-oi isprăvi afacerea? 

— Clopotul Coltii. 

Aceste glume avu sá le sufere bietul clopot, din cauzá cá nici 
unul din români ce erau în drept a-l repara şi a-l ageza la loc, mai cu 
osebire acei descendenţi ai ilustrei şi imperialei familii a 
Cantacuzinilor n-au făcut-o. 

În sfârşit astăzi suntem şi fără turn şi fără clopot; şi peste puţin, 
Doamne fereşte, vom fi poate şi fără spital. 

La teribilul cutremur de la 1802, când căzură odată cu turnul 
Coltei mai multe biserici şi case din oraş, a crápat şi pământul în 
două locuri din oraş şi a ieşit păcură. Spre ţinere de minte, bătrânii 
au mâzgălit copii pe obraz cu acea păcură iegitá din fundul 
pământului iar preoţii localnici după încetarea cutremurului, au făcut 
sfeştanii şi rugăciuni la acele crăpături. 

Răposatul meu părinte m-a dus şi mi-a arătat acele locuri pe 
care le ţin minte până acum. O crăpătură era în suburbia Slobozia 
într-un maidan ce formează astăzi răspântia a trei străzi în dreptul 
coastei din dreapta a sfintei biserici Slobozia cu patronajul Sfântului 
Gheorghe. Cea de-a doua este în grădina de zarzavat, care exista 
până mai deunăzi, sub dealul din dreapta al Mitropoliei în spatele 


hotelului Avram;?Ó grădina aceasta se întindea spre strada 11 Iunie 
(Filaret). 


CAPITOLUL XLV 


Să vă povestesc de alte calamităţi ce a suferit frumoasa noastră 
Capitală. Întâia e focul cel mare de la 1789, a doua cutremurul de la 
1793, a treia pustiirea Capitalei de groaza cârjaliilor la 1801,” si 
boala ciumii de la 1815 în zilele domniei lui Ion Vodă Caragea. 
Această epidemie după ce seceră în Orient, trecu Dunărea şi la noi 
prin mărfurile negustorilor orientali; ea era atât de teribilă încât se 
sparseră Bucureştii şi cei cu averi trecură şi hotarul în Transilvania; 

oamenii rămaşi în Capitală se molipseau unii de la alţii, deşi erau 
închişi prin mânăstirile şi edificiile împrejmuite cu zid, precum: 
Sfântul Gheorghe Nou, Sfântul loan, Stavropoleos, Radu Vodă, 
Doamna Bălaşa, Sfântul Spiridon Nou, Spirea din Deal, Icoana, 
Târca, Precupetii Vechi, Hanul Mihai Vodă, Biserica cu Sfinţi ce se 
numeşte Biserica cu Sibilele, mânăstirea Hagiu din calea Călăraşi, 
Caimata, Hanul Zlătari, Boteanu (Bradu) Otetari, biserica Silivestru, 
Sfântul Spiridon Vechi, Foişorul şi Apostol. 


Aceste localităţi, împreună cu Cotroceni, Văcăreşti şi Mărcuţa 
erau înconjurate cu zid şi aveau porți grele. La porţi negustorii aveau 
tocmiti doi sau trei pazarghideni'€ plătiţi de dânşii. 

Ei mergeau cu coşurile în târg şi târguiau alimentele 
trebuincioase; le aduceau până la poartă, le spálau cu apă cu oțet, le 
treceau prin fum de paie şi de gunoaie, înapoiau resturile de bani prin 
străchini cu oţet şi sare; astfel nenorocitele familii puteau fi apărate 
oarecum de molipsire. Însă nenorocitii săraci care rámaserá pe la 
casele lor, erau omorâţi de epidemie; morții se îngropau prin curți si 
grădini. Comitetul de igienă de sub preşedinţia căminarului 
Topliceanu, a serdarului Mitescu şi a slugerului Chirculescu aflând 
uneori de familia lovită de ciumă, trimiteau noaptea cu masalale 
aprinse, carele cu oameni însărcinaţi a ridica pe bolnavi şi numiţi 
cioclii; bolnavii erau transportaţi ca câinii până la spitalul de ciumă 
făcut mai dinainte de Alexandru Vodă Moruzi între satul Căţelul şi 
Dudeşti, aci mureau câți mureau şi scăpau numai aceia ce scoteau 
gâlca ciumei la gât, în coastă, în vintre, sau in subtiori; gâlca se ajuta 
a se coace prin cataplasme de buruieni şi icre tescuite şi spărgea; 
după scurgerea materiei bolnavul se vindeca şi nu mai era altădată 
lovit de astă boală. Din aceştia vindecati, se înrolau cine voiau în 
corpul cioclilor care luau pe bolnavi de pe la case în braţe şi îi 
trânteau în car. Atunci să fi văzut beţie de rachiuri şi hotie pleaşcă 
prin nenorocitele familii izbite de această teribilă boală. Molipsirea 
se declară prin ameţeală, vársáturá şi fiori interminabili de friguri. 
Doctorii nu puteau da alt ajutor, decât băuturi de acritură şi plasturi 
de sărături. lată şi felul izvorului acestei boale. 


Ea venea mai adesea, aşa cum am spus, din Orient, transportată 
din Alexandria şi Cairo, în aglomeraţia cea mare a insulelor 
Arhipelagului şi la Constantinopol. 

Se ivea mai in toate primáverile din cauzá cá apa Nilului, la 
vremuri de secetă scăzând mult, rămâneau otrávitii de crocodili, 
morti pe tármuri, putrezeau de groaznica argitá a soarelui şi vânturile 
cele mari, duceau departe mâzga rămasă din putregaiul lor şi o băgau 
în gurile şi nările oamenilor sau o lipeau chiar pe hainele lor. Un 
individ, de se atingea numai de cel ce căpătase mázga sau deşi nu se 
atingea dar sta cu el de vorbă aflându-se împotriva vântului, o primea 
şi el pe haine şi astfel se comunica epidemia ciumei prin sate şi 
oraşe. S-a băgat de seamă că acea mâzgă se lipea mai cu înlesnire şi 
de monedele unsuroase şi năduşite; de aceea s-au format carantinele, 
care va să zică, oprire la un loc a călătorilor ce veneau dinspre 
Alexandria şi Cairo; ei erau opriţi sub pază patruzeci şi una de zile; 
ăsta este termenul carantinei celei mari? Carantina periodului al 
doilea era de douăzeci şi una de zile şi aceea a periodului al treilea 
de unsprezece zile; şi această scădere se făcea treptat după scăderea 
epidemiei. La carantine spălăturile cu oţet şi sare se făceau 
monedelor; materiile se dezinfectau prin fum de pucioasă, se spălau 
cu apă şi se ţineau în urmă la aer. Să fi fost orice materie, cât de 
prețioasă: şaluri, covoare, blăni, lânării şi chiar pânză, trebuiau să 
treacă prin aceste afumări şi spălături; scrisorile de corespondenţă, 
paşapoartele, catastifele, se pătrundeau cu împunsături de sule, se 
puneau în dulapuri închise şi sub ele aprindeau pucioasă. Astfel erau 
carantinele, cum le-am avut şi noi pe toată marginea Dunării până la 
anul 1860. Acestor carantine se supunea orice călător, print, sau 
plugar; semnul lor pentru pasageri era un steag ridicat de la orele opt 
de dimineaţă până la orele opt seara; după lăsarea steagului nu se mai 
primea. 


Însuşi înțeleptul şi bunul domn Barbu Ştirbei,'% s-a supus la 
carantină când s-a întors de la Constantinopol, cu investitura de 
domn. Toţi boierii din Bucureşti, îl aşteptau, cu mitropolitul în cap, 
în salonul cel mare al carantinei Brăilei, unde era şi generalul N. 
Mavru, inspectorul carantinelor dunărene. Îl aşteptară toată ziua până 
la ora opt, când se cobori bandiera carantinei; la orele opt şi jumătate 
s-a văzut pe Dunăre, venind dinspre Galaţi fiind încă lumină, vaporul 
care transporta pe Măria Sa Vodă, care pe lângă alţii, era însoţit şi de 
agiotantul său maiorul Vilara, care-i era ginere. 


0 


La debarcader înşiră în marginea Dunării toţi boierii cu ge- 
neralul Mavru în cap. Generalul Mavru păşi pe podul debarcaderului, 

ce despártea vaporul de mal şi strigă Măriei sale ce era rezemat de 
galeria vaporului, ca să-i trimeatá un aghiotant, ca să-i vorbească; 
nenorocirea căzu pe bietul ginere al lui Vodă, Vilara; când acesta vru 
să păşească din vapor pe podul debarcaderului se împiedică 
nenorocitul de sabia lui şi căzu în Dunăre. În zadar se repeziră 
mulțimea marinarilor ca să-l scape; valurile turbate ale roatelor îl 
azvârliră sub vapor; săriră cei mai multi din mateloti în apă, se 
băgară chiar sub vapor dar nu avură parte a-l prinde şi peste un sfert 
de ceas îl văzu cârmaciul plutind pe Dunăre, bătut de talazuri. Atunci 
se repeziră corăbierii, îl prinseră, îl luară în barcă şi-l suiră mort în 
vapor; îl lungiră pe un covor deasupra pe punte însă nu-i putură da 
nici un ajutor, nici mateloții nici doctorul vaporului. În vremea asta 
înțeleptul domn zise lui Mavru: 

— Mon général, n-a înserat încă, nici acu nu-mi dai voie să-mi 
plâng nenorocirea în odaia ce ai pregătit pentru mine? 

Răspunsul a fost dat cu tot respectul, scurt şi cuprinzător: 


— Nu, Măria ta, căci calc legea, acum suntem în vremuri de 
epidemie. 

Astfel nemângâiatul domn petrecu toată noaptea până la ziua 
albă, plimbându-se de-a lungul vaporului ca o santinelă pe lângă 
cadavrul întins al ginerului său, la capul căruia ardea o lampă pusă 
de căpitanul vaporului. 


Iată dar strictetea cu care se pázeau carantinele la vremuri de 
epidemii şi mă fălesc că între paznicii acestor măsuri carantineşti, am 
fost şi eu ca comandant de companie la anii 1837 şi 1838; compania 
mea era răspândită pe Dunăre la douăzeci şi şase de pichete, cu 
începere de la gura Ialomiţei până la gura Bălții Filipoiu inpotriva 
Ghecetului turcesc, în marginea Dunării, peste drum de portul Brăila. 

Carantina era cu termenul cel mare de patruzeci şi una de zile, 
căci în partea dreaptă a Dunării mureau câte zece, cincisprezece inşi 
pe zi; iar turcii şi bulgarii vecini, prin fel de fel de mijloace, umblau 
să introducă ciuma şi în partea noastră, azvârlind noaptea pe 
marginea Dunării, haine de la ciumati şi parale tăvălite în puroaiele 
ciumatilor şi înodate în basmale. 


Aceste obiecte se aruncau de către acei ce trăgeau şăicile 
turceşti la edec în susul Dunării; dânşii erau însoţiţi din pichet în 
pichet de câte o santinelă, totuşi izbuteau să arunce jos aceste obiecte 

ca să le găsească paznicii în urmă; isi închipuiau în capul lor, cá dacă 
ne vom ciuma şi noi în partea stângă a Dunării, se vor desființa 
carantinele care le împiedica negotul. Aceste secrete le aflau 
totdeauna directorii carantinelor prin spioni ce aveau în partea 
dreaptă a Dunării. Era atât de straşnică străjuirea noastră, încât eu cu 
patru ofițeri ai mei, am şezut două veri prin pichete pe linia Dunării. 
Aveam ordin să nu ţinem câini şi pisici la nici un pichet, pentru că 
aceste animale care umblau adesea prin satele părții drepte a Dunării, 
să nu se întoarcă molipsite la pichetele de care aparţineau. Această 
strictă străjuire a durat doi ani, 1837 şi 1838; cât a fost de teribilă 
boala ciumei în partea dreaptă a Dunării, în România nu a putut 
pătrunde. Cele trei regimente de infanterie erau toate înşirate prin 
pichete pe toată întinderea Dunării, de la Vârciorova până la gura 
Siretului, având comandanți pe bravii colonei Horvatsky, Engel şi I. 
Solomon. În aceşti doi ani s-au împuşcat de către santinelele noastre 
mai mulți călcători de hotare, precum şi doi ofițeri de artilerie turcă 
ce pluteau în susul Dunării cu muniții pe care voiau să le ducă prin 
cetăți. Ei s-au împotrivit santinelelor trăgând şi patru focuri asupra 
pichetaşilor; aceştia au ripostat, prin alte cinci-şase focuri şi astfel au 
împuşcat pe acei doi ofițeri. Paşa Silistrei a cerut să se facă anchetă 
în ţară, dar a fost refuzat, ráspunzándu-i-se că chiar excelența sa de 
s-ar fi purtat ca acei ofițeri ai săi tot aşa ar fi pătimit. Paşa a raportat 
la Țarigrad, şi peste trei săptămâni domnul nostru a primit o 
scrisoare a vizirului, care îl poftea să ordone străjuirile dunărene a nu 
fi aşa galantoane cu răspândirea gloanţelor, căci acei ofițeri erau 
trimişi ca în toti anii cu pulbere şi muniții pe la cetăţile ferhatelor 
dunărene. 


CAPITOLUL XLVI 


A doua calamitate este teribila vijelie sau teribilul vârtej de 
furtună ce a trecut peste Capitala noastră, venind din Occident; au 
fost dezvelite atunci cea mai mare parte din casele oraşului, cum şi 
întreaga Mitropolie; aceasta a fost la anul 1821, când se aflau turcii 
aici; alte accidente nu s-au pricinuit. 

A treia şi cea mai mare calamitate a fost focul teribil ce a 
prefăcut în cenuşă a patra parte din oraşul nostru, centrul cu 
prăvăliile pline de mărfuri, în ziua Sfintei Învieri anul 1847, la 
douăsprezece ore, în miezul zilei. Iată cum s-a provocat incendiul şi 
cum s-au petrecut lucrurile în vremea duratei focului. 


În ziua aceea, după ce făcuserăm Sfânta Inviere, începu o 
furtună teribilă în partea despre Craiova; un copil ce şedea în 
apropierea Sfântului Dimitrie din strada Carol I, luând un pistol plin 
al tatălui sáu, a mers in şopron unde se ținea trásura ca să nu-i vază 
nimenea isprava şi a descărcat pistolul în tavanul şopronului; podul 
fiind plin de paie, a luat foc îndată şopronul şi grajdul. Uraganul ce 
bătea dinspre apus, fiind aşa puternic, numaidecât s-a întins focul 
peste biserica Sfântului Dimitrie şi peste casa d-lui Niculcea; astfel 
toată partea dreaptă a uliței Germane, astăzi strada Smârdan, a luat 
foc; de aci s-a întins incendiul în partea dreaptă a Lipscanilor, pe la 
Curtea Veche, pe la Báráfia, unde erau atâtea prăvălii, prin Covaci 
plin de hanuri, pe la Sfântul Gheorghe şi tot centrul, prin strada 
Rahtivanu, peste Sfânta Vineri, peste tot cuprinsul Lucacilor, şi peste 
toate străzile din spatele Lucacilor, până a ieşit pe bariera Vergului şi 
a Iancului şi a distrus şi câteva hrame de prin viile de afară. Alt 
curent al pârjolului care a luat direcţia Sfintei Vineri, păşind peste 
biserică, a mers drept pe Calea Călăraşilor până a ieşit la bariera 
Iancu. Aceste două fură ramurile mari ale torentului de foc, care au 
mistuit tot în drumul lor şi care a fost imposibil de a se potoli de 
mână omenească. Au ars biserici: Bărăția, Sfântul Gheorghe 
amândouă, Lucaci şi Stelea. Şindrila de pe casele cele mari ale lui 
Báltáretu din mahalaua Negustorilor a comunicat flăcările, după 
cursul vântului, până la barieră. Nori groşi de fum se ridicau în 
înaltul cerului iar vântul a dus o mulţime de lucruri departe până 
peste viile Márcufei si ale Pantelimonului; a doua zi s-au găsit 
încurcate prin crăcile copacilor, de locuitorii de lângă pădurea cea 
mare a Pantelimonului şi a Cernicăi, panglice, petice de mătăsării şi 
stămburi, foi de hârtii şi altele. Iată, astfel a fost acest pârjol 
îngrozitor. 


Mă aflam în ziua aceea dejurnă peste caraule, adică de rond, şi 
la orele douăsprezece eram şi eu în salonul de primire al lui Vodă 
Bibescu, unde era adunată toată boierimea țării, fiind ziua Învierii 
Domnului. leşind Măria sa în salon ca să salute boierii cu "Christos a 

înviat", ne pomenirám deodată, cu Iancu Manu?! care era agá; el 
raportá abia suflând că ard Bucureştii. Atunci să fi văzut trista 
privelişte, toti boierii scoborând scările în fugă, trăsurile înghe- 
suindu-se. Voiau toti să se afle cu un moment mai curând pe la 
casele lor. Vodă strigă să azvârle vizitii şeile pe toti caii de călărit 
din grajd. Trimisei şi eu atunci să-mi pună şaua pe unul din telegarii 
mei, şi să mi-l aducă ca să má tiu de suita lui Vodă. Încălecară dar pe 
caii atât cei domneşti cât şi cei de la ordonanța de la cavalerie, 
următorii aghitanti şi şefi aflați în garnizoană: colonelul Odobescu, 
colonelul Engel, colonelul Gramont, colonelul Blaremberg, colonelul 
Herescu, colonelul Banov şi aghiotantii: beizadea Scarlat, căpitan A. 
Călinescu, maior I. Florescu, maior N. Bibescu şi cu toţii plecarám şi 
ieşirăm prin Podul Beilicului în Piaţa Mică, unde era puşcăria, peste 
care cădeau tăciunii aprinşi de pe la casele din strada Carol I şi 
Curtea Veche. 

Negustorii de prin prăvălii cu începere de la Piaţa Mică 
(Sfântul Anton) până la Bărăţie, de prin amândouă părţile Podului 
Târgului de Afară, toptangii, pânzarii, braşovenii, cofetarii, rachierii 
şi băcanii îşi azvârliseră toate mărfurile în mijlocul străzilor, de nu 
mai era loc să circule nici instrumentele pompierilor, nici sacalele, în 
acea strâmtă răspântie, de unde începea ulița lui Rahtivan. 


Sosi la moment şi întregul regiment de infanterie fără arme; 
soldații aveau numai căngile şi topoarele câte s-au găsit în magazia 
pompierilor. 

Asemenea sosi şi cavaleria pe jos, de la Malmezon!(? şi 
începură toți a dărâma, a tăia şi a da ajutor nenorocitilor incendiafi. 
Eu aflându-mă călare, primii ordin, chiar la foc, de la şef, să mă 
reped la palat să iau jumătate din soldaţii gărzii palatului, lăsând 
numai santinelele şi o jumătate de pluton, pentru straja stindardului 
ce era adus la palat. 


Întorcându-mă în Piaţa Mică, unde era şi puşcăria cu mai mult 
de o sută cincizeci de arestaţi, am luat ştreanguri de prin legăturile 
braşovenilor, trântite în drum, şi am legat pe arestaţi cot la cot, 
înşirându-i câte trei, patru perechi la alt ştreang lung; i-am trecut 
Dimbovita pe la spatele hanului lui Manuc, care nu ardea şi i-am 
trimis sub îngrijirea ofițerilor noştri şi sub conducerea maiorului 
Cristache Tell,!% în nişte odăi vechi goale, ce erau în Curtea Arsă 
unde astăzi este arestul pieţei (dealul Spirei); pe arestatii bolnavi 

(căci în temniță erau şi paturi cu vreo douăzeci de bolnavi), care nu 
puteau umbla pe picioare, soldaţii îi duseră pe paturi făcute din câte 
două puşti, ţinute de căpătâie, de patru oameni; pe fiecare pat se 
puneau doi bolnavi care se ţineau cu mâinile de curele patrontaşelor 
soldaţilor.!%5 Astfel cu acest transport de opt, nouă perechi de 
bolnavi, am mers pe podul cel strâmt al Dimbovitei de la gura pieței 
(atunci poarta puşcăriei), până la poarta spitalului Brâncovenesc ce 
era aproape. Am însărcinat doi ofiţeri cu predarea bolnavilor 
îngrijitorului spitalului, de a căror primire şi aşezare la paturi mi-au 
dat chitanfá, bolnavii arestaţi au fost aşezaţi toti într-un deosebit 
salon sub paza unei santinele compusă dintr-un căprar şi trei soldaţi. 


În vremea ce scoteam hoţii din puşcărie, care începuse să arză, 
ricoşeturile de tăciuni cădeau peste noi şi hoţi. Abia sfârşisem 
scoaterea hofilor şi întreaga puşcărie fu în flăcări; tocmai atunci 
cădeau şi clopotele din clopotnița Bărăţiei care ardea îngrozitor 
făcând un teribil zgomot în mijlocul fipetelor şi urletelor 
nenorocifilor negustori, ce îşi aveau prăvăliile încărcate cu mărfuri. 
Dădui pinteni calului şi mă luai după suita lui Vodă, care sosea pe 
răspântiile de sus ale ulitei Rahtivan, la brutăria zisă la Ochi albi. 
Vodă fu înconjurat de toţi nenorocifii negustori, ale căror prăvălii 
ardeau. El purta pe cap şapcă albă, era în surtuc, nu în mundir şi nu 
avea epolefi. Nenorocitii negustori, îmbrăţişau picioarele de dinainte 
ale calului său şi strigau: 


— Ne-am prăpădit, Măria ta, stările şi casele noastre! 
— Nu te băga în foc Măria ta! Ce cauţi aici unde e jeratecul mai 


' mare? 


— Ce ne facem, săracii de noi, dacă te vom pierde şi pe Măria 
ta? 


Scenele astea mişcătoare sunt văzute de mine. 


lar bunul şi înțeleptul domn, cu lacrămile în obraz, le 
răspundea: 


— N-am nici o putere fraţilor împotriva voinței lui Dumnezeu; 
nenorocirea este căzută peste toți. Daţi-mi şi mie două donite să vă 
aduc apă de la gârlă, că nici sacalele nu prididesc, şi ar fi bine să 
deschidem cu toţii lant de donite până în Dâmboviţa, ca să aducem 
gârla cu sudorile noastre de sânge. 

Atunci strigă Vodă suitei sale cu glas tare: 

— Inainte după mine, că arde mahalaua Sfânta Vineri. 


Coloneii Engel, Odobescu, Blaremberg şi Gramont!% îi ziseră 
în franțuzeşte: — Îndărăt stăpâne, că ne înconjoară torentul focului şi 
apoi nu putem ieşi din el nici înainte, nici îndărăt. 

Atunci Vodă dădu pinteni calului şi ieşind în răspântia Sfânta 
Vineri, trecu în galop peste tăciuni în Podul Târgului de Afară; o luă 
pe strada strâmtă peste drum de hotelul Londra de astăzi şi apucând 
pe lângă Colțea, străbătu ulița de lângă bancă, astăzi strada Doamnei 
şi a ieşit la poarta hanului Şerban Vodă, unde este astăzi Banca 
Naţională; acolo a fost întâmpinat de elita bancherilor şi a 
lipscanilor. 


Hillel Manuach, marele bancher, împreună cu Zerlendi, s-au 
apropiat de el cu capetele goale, strigând în disperare: 


— Apără, Măria ta, hanul Şerban Vodă, ale cărui magazii sunt 
încărcate cu o mulțime de mărfuri cu case de bani, şi cu treizeci de 
butoaie de iarbă de puşcă. 


Atunci Vodă încruntându-se răspunse răstit: 


— Iarbá de puşcă, pusă la un loc cu stările voastre? Faceţi-ne loc 
să plecăm de aici; lasă că ti-oi arăta eu fie. 

— Imi cunosc vina Măria ta, răspunse Hillel, strigând în gura 
mare, ştiu că ocna mă aşteaptă, scapă hanul şi spânzură-mă la poarta 
lui. 

Plecară atunci toti şi întâlnindu-se cu Iancu Manu aga, Vodă îi 
ordonă ca să înconjoare hanul cu toată puterea pompierilor şi cu toți 
sacagiii oraşului. Această operaţie se făcu în clipă, căci pe unde 
ardea deja focul era de prisos apa şi maşinile, fiind un pârjol de 
nestins. 


După asta Vodă plecă tot pe unde venise, căci prin Lipscani nu 
putea să răzbească, fiindcă ardea partea dreaptă a străzii. 

Iancu Manu, rămâind cu Hillel şi cu ceilalți, Zerlendi, Halfon, 
Cociu şi alții, zise celui dintâi: 

— Ce făcuşi jupân Manuah, cum nu-mi dăduşi de ştire cá e iarbă 
de puşcă în bolțile hotelului Şerban Vodă din minutul ce văzuşi cá 
arde Bucureştii? 

— Nu má mai judeca acum, cucoane lancule, în astfel de 
vremuri, răspunse Hillel, cá destul má vor judeca mâine când voi fi 
spânzurat. 


A doua zi în zori de zi, înțeleptul bancher Hillel Manuach 
dimpreună cu Zerlendi, era pe treptele palatului, aşteptând să se 
scoboare Vodă ca să încalece, căci îl aştepta în curte toată suita sa cu 
calul domnesc gata ca să meargă să viziteze mahalalele pârjolite 
toată noaptea de acel foc. 


Când s-a scoborât Vodă pe scară, îl întâmpinară aceşti doi 
vestiti bancheri şi-i multumirá, urándu-i mângăiere şi ani fericiţi, 
pentru că a ordonat de s-a scăpat toate stările cele mari ale zarafilor, 
bancherilor, lipscanilor şi argintarilor, care erau grămădite în acel 
han cu porţile îmbrăcate în fier şi străjuite pe dinăuntru de mai multi 
negustori înarmați. I-a spus totodată cá nu este nici o iarbă de puşcă 
în pivnitile hanului ci a fost numai o scornire a lor ca să se scape 
hanul. 


Vodă le-a zis atunci: 


— Uitaţi-vă, o să vă arate ceva aghiotantul meu beizadea 
Scarlat. 


Atunci porunci lui beizadea Scarlat să le arate două mari pungi, 
una plină cu bani de aur, cealaltă plină cu bani de argint. 


Vodă reluă şi zise: 


— Văzut-ai ovreiule, cu ce má duc să-mi plătesc păcatele? Ei 
bine, vă rog şi pe voi ca să mă imitati, să mángáiati şi să ajutaţi pe 
cei în lipsă. 

Vodă plecă cu suita şi ieşind pe lângă bisericile Sfânta Vineri şi 
Lucaci, le găsi pe amândouă neatinse de foc ca prin minune, în 
vreme ce împrejurul lor era totul în tăciuni, arzând încă. Vodă trecu 
prin mahalalele Udricani, Lucaci, Sfântul Ştefan, Ceauş Radu până la 
obor oprindu-se din stradă în stradă la cei ce se vedeau mai scăpătaţi, 
şi-i mângâia prin cuvinte blânde şi prin dare de aur şi argint. 

M-am despărţit de suita lui Vodă la biserica Lucaci, de zidul 
căreia se vedeau rezemate trei cadavre prefăcute în tăciune; unul era 
al unui pompier; se cunoştea după cizmele soldăţeşti. De acolo m-am 
dus la Stelea unde am găsit pe vlădica grec Chesarie, plângând pe 
sora-sa arsă în bătătura casei unde locuia. Am mers la Foişorul de 
Foc, unde ardeau încă schelele cele mari ale Foişorului care erau de 

brad. (Foişorul acesta era în răspântie, chiar pe locul unde este astăzi 
bazinul cu 4 cişmele, la colţul grădinii Sfântul Gheorghe, căci acolo 
este vârful celui mai înalt deal al Bucureştilor, vârf pe care inginerii 
străini l-au găsit la un nivel cu acel al dealului Mitropoliei). 


De aci am coborât la hanul lui Sfântul Gheorghe, în care arsese 
toată marfa de braşovenie de prin bolțile lui, depouri de spitárii, 
cojocării, pânzării; arseserá chiar căruțele şi briştile bragovenilor din 
curte. 

De acolo m-am întors în Curtea Domnească şi intrând pe poartă 
am dat calul să mi-l ţie un soldat de la caraulă, când iată mă 
pomenesc cu ofiţerul de ordonanţă de sus de la palat, care-mi spuse 
că mă cheamă Doamna. Ea mă văzuse intrând în curte călare. Îndată 
m-am repezit sus, am intrat în odaia ce avea ferestre spre spitalul 
Brâncovenesc şi Măria sa doamna Marita, stând la fereastră cu capul 
rezemat de mână şi privind fumul ce se ridica încă din Piaţa Mică, 
mă întrebă unde se află Vodă şi cum se află. I-am raportat că Măria 
sa este bine şi se află prin mahalalele mai sus numite, împărțind bani 
la săraci. 


M-am întors apoi pe la locurile pe unde trecuse pârjolul toată 
noaptea. 


Vântul încetase, dar era o jale şi o tânguire a nenorocitilor 
noştri concetáteni, de nu găsesc alt chip a vi le descrie, decât prin 
lacrima mea, care pică chiar acum pe liniile ce le aştern în istoria 
Bucureştilor. 


Încă ceva creştinesc să vă arăt. Focul a durat douăzeci şi patru 
de ore. S-a iscat la orele douăsprezece în ziua Învierii şi la ora patru 
după prânz era în teribila lui furie. Atunci mitropolitul Neofit, 
porunci de se scoase pe Sfântul Dimitrie şi îl aduse pe deal unde 
astăzi este clopotul, înconjurat de tot clerul, de o mulțime de popor, 
de felinare cu lumânări; se făcuseră atunci cele mai fierbinţi 
rugăciuni către sfânt spre a fi mijlocitor pe lângă Dumnezeul prea 
puternic ca să facă a înceta focul. 


Am arătat că mă aflam călare când ardea şi că eram dejurnă; 
spre înserate, mergând să vizitez caraula din Curtea Domnească, căci 
era din compania mea, văd publicul strâns pe deal; reped calul până 
la poarta Mitropoliei, ca să văd ce e acea aglomeratie de popor; acolo 

găsesc pe sfântul cum v-am arătat. Soarele asfințise şi cu această 
ocazie am privit peste partea care ardea. 


Se vedea în adevăr ca un pârjol, întocmai ca acela care 


cuprinde trestia din bălțile Dunării când i se dă foc primăvara. 


Fum negru de tot, urlete, haute!” se ridicau la cer; detunări, 


trosnituri, răzbumbări de căderea zidurilor se auzeau ca un muget al 
oceanului. Era ceva nemaipomenit de înspăimântător; de pe acest 
deal se vedea foarte bine şi ricoşetele ce făcea focul din mahala în 
mahala până se pierdea în marginea dinspre răsărit a Bucureştilor. 
(Această tristă panoramă am publicat-o în urmă prin mai multe 
tablouri litografice, din care tot mai am pentru doritori). 

Eu şedeam în Gorgani lângă Sfântul Ilie şi când m-am repezit 
până acasă ca să mănânc ceva căci nu mâncasem nimic în ziua 
Paştelui, nu am putut răzbi cu calul la pas a mă cobori pe lângă Hotel 
de France la podul de la Dâmboviţa, din cauza îmbulzirii lumii, a 
cárutelor încărcate cu calabalâcuri, cu bolnavi, trase de mâini 
omeneşti, venind dinspre străzile unde ardea. Toţi se grăbeau să-şi 
scape bolnavii pe care-i duceau în cearşafuri slugile lor prin diferite 
hanuri şi case ce găseau în Gorgani, pe întinderea Podului de 
Pământ, precum şi prin strada Mihai Vodă, astăzi strada Cazărmii. 
Până la locuința mea am sosit cu calul la pas printr-această mulțime 
de lume, ce fugeau din partea răsăritului spre partea apusului 
Bucureştilor. 


Astea toate sunt cunoscute de mai mulţi contemporani şi le-am 
descris în această istorie ca să fie neuitate. 


CAPITOLUL XLVII 


Să vă povestesc ce iute mergeau diligentele noastre în vechime 
şi cum zburau telegramele. În loc de drumuri de fier şi telegrafe 
aveam poştele, scumpii mei cititori, şi ştafetele. Zău că mergeau deşi 
nu mai iute, dar aproape cu aceeaşi iufealá ca a trenurilor şi a 
telegrafelor de azi. Din Capitală până în Craiova erau douăsprezece 
poştii şi din Craiova până în Severin erau cinci poştii. A plecat 

Ştirbei Vodă de aci la Craiova, pornind când s-a luminat de ziuă, şi a 
sosit în Craiova fără nici un accident când tocau popii. Oare trenul 
astăzi, nu soseşte cu două ore mai târziu? Ştirbei Vodă avea opt cai 
la droşcă şi un arnăut al lui pe capră; el mergea să vază pe mult 
respectabila şi iubita lui mamă, cucoana Catinca Bibeasca. Stafeta 
era în loc de telegraf şi când i se lipea un fulg de pană de gâscă la 
pecetie, îngrozea pe toţi căpitanii de poştie şi cu zece minute mai 
înainte plesnea surugiul ce o ducea. Când sosea ştafeta in postie, o 
dădea altui surugiu care era deja călare şi care ţinea o goană până la 
poşta următoare. Surugiul nu făcea mai mult decât un ceas pe postie. 
Oare toate telegrafele noastre lucrează azi aşa de iute? 


Fiecare poştie avea grajduri încăpătoare pentru patruzeci până 
la şaizeci de cai. O pereche de cai nu erau doi cai ci patru cai conduşi 
de un surugiu. Poştile aveau încăperile lor, pentru căpitanul postii, 
pentru pasageri şi pentru surugii. Cárufele de poştă erau mici, de 
lemn simplu, fără legături de fier, cu osiile unse cu păcură; hamurile 
cailor cu tot tacâmul lor erau de ştreanguri cu gurile de chingă de 
sfoară bătută; nu se vedea fier nici la hamuri, nici la cărucior; erau 
numai lemn şi funii de cânepă. Ce cheltuială era cu poştele astea? Se 
dădeau în întreprindere pe termen de cinci ani şi numai acei ce se 
multumeau a li se plăti de ţară, doi până la doi lei şi jumătate de cal 
pe o zi şi o noapte, putea lua distanţele de drumuri ca să le speculeze. 
Grajdurile şi încăperile le făceau stăpânirea, odată pentru totdeauna, 
iar furajul, atelajul şi căruțele erau pe seama contracciului.!% Acesta 
primea de la visterie pentru patruzeci de cai de poştie optzeci de lei 
pe zi, şi apoi toate se făceau de contracciu. Caii i se dădeau de către 
stat odată pentru totdeauna, iar când murea vreunul sau devenea 
invalid, se înlocuiau de contracciu. Ştiţi cu ce se alegea contracciul 
la sfârşitul termenului de cinci ani? Cu cinci-zece milioane profit; 
vorbesc de poştiile din toată fara. I se plătea de către pasageri de 
fiecare patru cai de poştie patru lei şi jumătate, de opt cai nouă lei, 
de doisprezece cai treisprezece lei şi jumătate. Aici în Bucureşti era 
casa menzilului, astăzi hotelul Diaconeselor cu grădina lui. lată ce va 
să zică vorba turcească menzil: era un mic paşaport pe jumătate de 
coală, tipărit, cu pecetia statului şi cu iscălitura casierului.!9? 


In acel menzil se trecea numele pasagerului şi locul unde 
mergea; de era cu ducere şi înapoiere i se trecea acest drept tot pe 
menzil şi se înregistra din poştie în postie in condicufele căpitanilor; 

tot asemenea şi scrisorile, ştafetele, cu fulgul la pecetie aveau şi ele 
menzilul lor, cu deosebire ca în menzil se trecea ceasul sosirii şi al 
pornirii ştafetei... Acestea erau trenurile şi telegrafele ării 
Româneşti, pe care admirándu-le răposatul print Napoleon Jeróme!'? 
când l-au dus cu postia de la Giurgiu la Bucureşti şi a făcut numai 
trei ceasuri pe drum; sosind la barierá a zis la cei ce il inconjurau: 
"D-voastrá nu vá trebuie o cale feratá pe cáta vreme postile d-voastrá 
merg întocmai ca şi trenul”. 


CAPITOLUL XLVIII 


Să vorbesc acum şi despre organizația oştirii noastre cele 
regulate. La 1830 ţara fiind ocupată de oştirile ruseşti, Obşteasca 
Adunare (Camera) fiind organizată după Regulamentul ce se dăduse 
țării şi în baza tractatului de la Adrianopol!!! încheiat după încetarea 
bătăliei ruso-turce, a hotărât desființarea ostirii ce avea fara în trecut, 
precum: seimenii, fustaşii, tunarii, arnáufii şi pedeştrii. Organizatele 
trei regimente de infanterie şi şase escadroane de cavalerie, compuse 
din trei cete ale pandurilor olteni, care erau comandate de căpitanii 
lor, erau împărțite în şase batalioane; care batalioane au format 
primitivele cadre a trei regimente de infanterie precum şi a şase 
escadroane cavalerie comandate de colonelul ce era şi în armata rusă 
Ioan Odobescu, un român de nație. Erau apoi escadroanele de fii 
boierilor celor mari primiți de-a dreptul cu gradele de ofiţeri; tot 
asemenea s-a urmat şi cu trei regimente de infanterie, care com- 
puneau şase batalioane de panduri, citate mai sus (din catanele 
Olteniei). Toată această armată era pusă sub ordinele marelui spătar 
Alecu Ghica, care mai târziu deveni domn; toată era concentrată într-o 
mare tabără pe o câmpie întinsă în marginea Craiovei dinspre 
Caracal, pe lângă bălțile vornicului Dimitrie Bibescu şi a mănăstirei 
Jitianu. Ea a stat la Craiova şi prin împrejurimile ei, pe vreme de 
iarnă, până s-a complectat şi cu recrutatia din România Mare şi până 
ce soldaţii au învățat bine exerciţiile. Ofițerii erau din elita boierilor 
şi a comersantilor care dădeau năvală din toată ţara ca să se înroleze. 
Anume fii de boieri cu grad, intrau de-a dreptul ofițeri, iar fii de 

párinti fárá boierie intrau iuncári, adicá de-a dreptul cu gradul de 
sergenti nobili. Cele trei regimente au fost comandate de coloneii 
Em. Băleanu, C. Ghica şi I. Solomon, fost şef al pandurilor olteni. 
Aceştia intraseră în armată de-a dreptul cu gradul de colonei, 
corespunzători gradelor de boierie ce aveau. 


Atunci am avut fericirea de a mă înrola şi eu, autorul, cu gradul 
de iuncăr, în care am servit numai un an, căci invátasem slujba în 
perfectie. În anul 1831 ivindu-se holeră în România Mare,!!* am 
pornit cu regimentele întâi şi al doilea, împreună cu patru 
escadroane, în marş forțat spre Bucureşti; regimentul întâi, cu două 
escadroane, a fost poprit în Bucureşti pentru străjuire, după cum am 
descris mai sus; iar regimentul al doilea a ocupat oraşele Focşani, 
Buzău, Ploieşti, Târgovişte şi Câmpulung şi ocnele Telega şi Slănic. 
Stabul!!^ regimentului al doilea era în Ploieşti. Regimentul al treilea, 
sub comanda colonelului I. Solomon, străjuia Craiova, Ocnele Mari 
şi trecătoarea Oltului întinzându-se până la Slatina. 


În toamna acestui an 1831  adunándu-se companiile 
regimentului al doilea de prin sus mentionatele oraşe, în Bucureşti, 
prin cazarme şi cartiruire pe la locuitori, au manevrat cu opt 
batalioane din armata rusă, cu două regimente de cazaci şi cu două 
regimente de ulani, în prezența generalului Kiselef guvernatorul 
ambelor principate, Valahia şi Moldavia. Această manevră s-a întins 
pe toată câmpia Colintinii şi a Herăstrăului. Lumea toată adunată din 
oraş era plină de bucurie văzând oştirea noastră manevrând cu 
vechea oştire rusă la închipuitul răzbel, atacându-se şi desfăşurând 
planuri de apărare. Manevra era într-adevăr cu focuri, însă patroanele 
erau oarbe (fără plumb). 


Puştile erau cu cremene. Ostirea noastră de patru batalioane, 
forma patru careuri de câte două rânduri, iar batalioanele ruseşti 
formau alte patru careuri. Cavaleria noastră de patru escadroane, 
încerca spargerea a patru careuri ruseşti, iar ulanii şi cazacii ruşi 
atacau cele patru careuri româneşti. Manevra a început de dimineața 
de la opt în ziua Crucii, 1831 şi ar fi durat până seara, dacă pe la trei 
ceasuri după prânz nu s-ar fi întâmplat următoarea încurcătură: 
batalionul românesc fiind atacat de două sute de cazaci care-l 
înconjuraseră, un nemernic de cazac atinse cu gârbaciul lui pe un 
soldat mehedintean; ofensându-se soldatul român, impunse cu 
spanga calul cazacului în bot şi în burtă: calul căzu cu cazac cu tot; 

veniră atunci cinci, şase cazaci şi începură a bate cu gârbacele 
frontul soldaţilor; aprinzându-se soldaţii, au început a împunge cu 
spăngile caii cazacilor; făcându-se zgomot, şeful batalionului trimise 
pe dată pe aghiotantul lui, ce era călare, de a raportat despre această 
greşeală la punctul unde se afla generalul Kiselef!!5 cu toată suita sa. 
Înțeleptul general ordonă semnalul desfacerii careurilor şi întinderea 
fronturilor în linie, iar la locul cu conflictul trimise pe aghiotantul 
său cu un general rusesc şi cu spătarul nostru, de făcură cuvenitele 
arestări atât între cazaci cât şi ofiţerii acelei linii a careului. Restului 
oştirii i s-a dat semnalul defilării; atunci toată oştirea aflată pe câmp 
a defilat pe dinaintea generalului Kiselef şi a tuturor privitorilor ce 
erau pe câmp. Regimentele ruseşti s-au îndreptat apoi spre cartierele 
lor, iar cele româneşti în număr de două, dimpreună cu patru 
escadroane de cavalerie, au format un singur careu în mijlocul căruia 
a intrat generalul Kiselef cu toţi generalii şi cu suita lui; dânsul a, 
strigat afară din front, pe toti ofiţerii şi cadeţii între care mă aflam şi 
eu, şi ne-a zis cuvintele acestea, pline de înțelepciune, în limba 
franţuzească: 


"Domnilor, din ordinul M.S. stăpânul meu, împăratul, v-aţi 
format în oştire regulată, ati manevrat foarte bine, ati mánuit arma în 
perfecție si afi marşat ca nişte bravi. Bucuria sufletului meu 
împreunată cu a părinţilor d-voastră este atât de mare pe cât are a fi 
şi viitorul vostru ce-l prevăd măreț. Vă povăţuiesc să ascultați cu 
respect pe şefii voştri şi să păziţi cu stricteţă disciplina, şi ca să vă 
apropii mai mult de oştirea noastră, de camarazii voştri de arme, am 
ordonat ca să vi se dea dreptul a pune la mundire epoleti după grade 
întocmai ca epoletii nostri pe care aveţi a-i cinsti pe cât ei vă cinstesc, 
fiind semnul de răsplată a vredniciei voastre. Am ordonat d-lui spátar, 
şefului vostru, ca să-mi prezinte raportul de înaintare a acelor ce 
merită." 

Noi răspunserăm toţi într-un glas: 

"Să trăiţi, înaltă excelenţă!" 

A doua zi s-au făcut multe înaintări, când am primit şi eu odată 
cu epoleţii şi gradul de praporcic (sublocotenent). 


Iată care a fost îndemnul cel mare al generalului ca să ne dea 
dreptul la epoletul rusesc (până atunci ofiţerii in loc de epoleti aveau 
pe umeri două împletituri de colac de fir): dreptul ăsta ni l-a dat în 
scop de a ne face să trăim în pace cu ofiţerii ruşi, care numeau 

ostirea noastră: "panduri", cum apucaserám a o cunoaşte când le-a 
dat ajutor în bătaia cu turcii, iar ofiţerii noştrii îi numeau "pandurschi 
ofițer", ceea ce dădea naştere totdeauna la duşmănii. De la darea 
epoletilor au început să numească ruşii oştirea noastră "zemskaia 
streajii" adică straja pământească. 

Peste o săptămână după aceste manevre, regimentul al doilea 
sub polcovnicul C. Ghica, s-a întors la Ploieşti şi a ocupat oraşele ce 
le ocupase şi mai înainte. Iar regimentul întâi, în care mă aflam şi eu, 
sub comanda polcovnicului Băleanu, dimpreună cu două escadroane, 
a coborât la Dunăre, unde am schimbat căpităniile vechi de margine 
ce străjuiau Dunărea contra încărcărilor tâlhăreşti şi a contra- 
bandelor; am înființat pichete pe marginea Dunării, la distanţe de un 
ceas între ele în josul Dunării. Pichetele s-au stabilit în bordeie, 
făcute de lucrători români, încăpătoare de câte şase soldaţi şi un 
căprar, având lângă ele şi o luntre cu câte trei vâslaşi. Aceste luntri 
serveau pentru vizitatie, din pichet în pichet, precum, şi la ostroave. 
(Acei vâslaşi mai târziu s-au organizat in corpuri de dorobanţi 
înarmaţi, cu schimbul, pentru ajutorul oștirii regulate). 


Prima datorie a pichetelor era păzirea cu stricteţe a cordonului 
sanitar pentru că se înființaseră atunci de oraşele dunărene carantine 
de nu putea trece nimenea de dincolo fără a face o carantină de la 
zece la patruzeci de zile, fie sau nu vreo epidemie de partea dreaptă a 
Dunării; pe urmă pichetele aveau datoria să străjuiască hotarul contra 
călcărilor tâlhăreşti şi contrabandelor. 


În anul 1832 m-am bătut cu tâlharii pe Dunărea înghețată având 
un pluton de soldaţi; am împuşcat atunci trei tâlhari care au şi murit 
iar din soldații mei a fost rănit numai unul. Tâlharii erau toți turci 
înarmați cu carabine. Pentru această bravură am fost chemat din 
Olteniţa în Bucureşti şi am raportat verbal, întâmplarea, spătarului, 
care m-a înălțat pe dată la gradul de parucic (locotenent). Prin 
adunări şi în baluri, — căci era iarna, — mă întindeau toţi boierii cei 
mari ca să le povestesc cum am bătut pe turci, şi după ce le 
povesteam mă sărutau toți şi mă tratau în bufet cu punciuri şi cu 
toate celelalte. Ruşilor le-a plăcut izbânda mea, fiindcă eram din 
şcoala lor. 

CAPITOLUL XLIX 


La 1833 s-a format şi întâia tabără a oştirii româneşti; 
regimentul întâi ce ţinea garnizoană în Bucureşti, a fost scos în 
câmpia Mărcuţii între Pantelimon şi satul Dobroeşti; am stat acolo 
până în toamnă, apoi ne-a făcut inspecţie generalul Kiselef care a 
împărţit ordinul Sfânta Ana a patra clasă ce se poartă la sabie. 


După trecerea de şapte ani, la 1840 am fost mutat din 
regimentul întâi la regimentul al doilea în calitate de căpitan al 
companiei a cincea. 


La 1842 s-a făcut peste Dunăre în Bulgaria o mişcare de 
revoluţie; turcii au prădat atunci şaizeci de sate bulgăreşti, tăind pe 
bărbaţi, răpind stările lor şi arzând locuinţele. Guvernul nostru s-a 
văzut silit a concentra un batalion la orăşelul Zimnicea, în fața 
orăşelului Şiştov, căci acolo era întâmplarea; batalionul avea să 
păzească ca nu bulgarii nostri, din județul Teleorman, să treacă 
dincolo înarmaţi, spre a răzbuna pe consângenii lor; în acel batalion 
mă aflam şi eu cu compania mea; sosisem în Zimnicea în luna lui 
martie; iar pe la 1 august s-a ridicat în oraşul Brăila, care era păzit 
numai de o companie de soldați din regimentul nostru, o ceată 
însemnată de bulgari, sârbi şi greci, voind a trece Dunărea ca să 
răzbune pe bulgarii tăiaţi de turci. 

Datoria pazei hotarului obliga oştirea noastră de a-i împiedica 
să treacă. Mulţime de ştrengari din Brăila s-au adunat pe lângă 
această grupă de aventurieri, aşa că se făcuse o sumă de vreo cinci 
sute de inşi. Aveau de căpetenie pe un macedonean ce fusese 
profesor bulgar în Brăila, şi pe un arnăut anume Spiru; aceste două 
căpetenii erau însoțite şi de un profesor de la Malta; aveau bani multi 
disponibili; orice târguiau din târg, iarbă de puşcă, puşti, pistoale, 
săbii, provizii de mâncare, plăteau pe dată cu parale, fără a face vreo 
demonstraţie în oraş. 


Colonelul Engel, şeful regimentului nostru, se afla în acea 
vreme bolnav; el pe de o parte, printr-un ofiţer curier, ne scrie nouă 
la Zimnicea ca la moment să plecăm în marş forțat pe cea mai 
dreaptă cale, la Brăila, în ajutor, căci ceata revoluţionară nu se 
scoborâse încă la Dunăre ca să treacă în Turcia, fiind zăbovită de o 

şaică a unui negustor cu care era in tocmeală să i-o cumpere ca să 
poată avea cu ce să umble pe Dunăre, iar pe de altă parte colonelul 
chemá pe maiorul ce avea acolo, N. M. Manu, şi-i dădu instructii, 
ordonându-i ca să străjuiască bine portul Dunării, până vom sosi noi 
cu batalionul din Zimnicea. 


Curierul sosi în Zimnicea sâmbătă, la trei ceasuri după prânz, 
cu acea poruncă, şi pe dată băturăm alarma, ca să iasă batalionul 
îmbrăcat, gata de plecare; soldaţii aveau numai câte optzeci de focuri 
în patrontaşe. 

Toate bagajele, atât ofițereşti cât şi ale soldaţilor, cum şi 
magaziile companiilor, fură predate în cazarmă zapciului plăşii, cu 
ordin ca să le pornească după noi cu un amploiat al său, în care 
săteşti, cu plată de chirie pe socoteala noastră, până la Giurgiu; 
acolo, dând prefectului adresa maiorului nostru, R. Golescu, să-l 
invite a le trimite înainte până la Slobozia, — aci aveau să fie date în 
primire zapciului din satul Slobozia, care trebuia să le trimită după 
noi la Brăila. Planul acesta a fost foarte ingenios, căci batalionul 
nostru, rămâind uşure de tot, a putut porni din Zimnicea, sâmbătă la 
cinci ore după prânz. Cum ieşirăm însă la câmp spre Pietroşani şi 
Paraipanu, se puse pe noi, după ce a înserat, o ploaie torențială cu 
fulgere dese şi trăsnete; am mers, fără să ne oprim, pe acele câmpii 
sălbatice, plouându-ne toată noaptea. 


Este locul să vă semnalez un fenomen atmosferic foarte curios. 
Pe la miezul nopţii, eram sosiți pe câmpiile Frăteştilor: întunericul 
era mare, şi fulgerele țineau întruna. Deodată ne pomenirám cuprinşi 
de o electricitate fosforică; mustátile, favoritele, zulufii părului ne 
erau pline de scântei! Marginea cozoroacelor de la chivară, curelele 
de la patrontaş asemenea, iar vârfurile baionetelor avant şi arier- 
gardei, aveau flăcări, ca şi cum ar fi fost paratonere de trăsnete; 
soldaţii văzându-se în astfel de stare, au început să zică ofiţerilor: 


— Arde tot batalionul. S-a aprins tot batalionul. Au căzut 
trăsnetele peste noi. 


— Nu fii dobitoc, prostule, ráspundeau ofițerii; scuturá mustata 
tovarăşului cu mâna ta, şterge-i marginea cozorocului cu basmaua, 
şterge vîrful spăngii cu mâna ta să vezi de te arde. 


— Ba nu arde domnule! Ce o fi asta? 

— Asta e iuteala fosforului care se produce din desele fulgere. 
Astfel soldaţii au început să râză. 


Era timpul culesului viilor şi tocmai duminică spre ziuă ieşeam 
din satul Daia; în marginea satului găsirăm două care cu două mici 
buti de vin; hotărârăm să stăm o jumătate de ceas ca să se odihnească 
soldaţii; maiorul Golescu chemă pe stăpânul carului cu vin şi îl 
întrebă cât să-i dea pe vadră, şi el răspunse că doi lei; atunci maiorul 
porunci de se chemă cârciumarul din sat cu ocaua şi cu trei, patru 
oale într-un hârdău; el veni îndată şi se dădu fiecărui soldat câte o 
oca de vin. Apoi pornirăm în marş forțat să trecem Dâmboviţa între 
satele Gălbinaşi şi Vasilati, unde erau poduri săteşti; îndată ce 
trecurăm râul luarám iar în marş forțat spre Obilesti,' unde 
poposirăm în bătătura zapciului, dl. Tretinescu, om foarte de omenie, 
bun român şi, deşi bătrân, iubitor de progres; îi cerurăm să ne 
cumpere câţiva berbeci ca să facem fripturi batalionului şi un număr 
de pâini de la brutării, căci se aflau atunci în Obileşti două brutării şi 
trei simigerii; cererea noastră fu satisfăcută. Zapciul ne rugă să 
plătim numai berbecii şi pâinea, iar vinul şi câte un ciocan de rachiu 
înaintea mesei să le primim ca dar din parte-i, numai să ne silim a 
scăpa Brăila, portul nostru, de prada iabangiilor, că asta va fi onoarea 
oştirii noastre româneşti. La moment opt berbeci fură aduşi şi cinci 
sute de pâini, iar covrigii şi simiţii!!” fură ridicaţi cu coşurile şi 
plătiţi simigiului tot de Tretinescu; până una, alta, bătrânul şi bunul 
român ne conduse pe noi ofițerii într-un salon spaţios al şcoalei 
micului orăşel brâncovenesc Obileşti, unde găsirăm întinsă o masă 
destul de încărcată şi cu vinuri alese cum şi câte o ţuică din 
Podgoria. Începu atunci corpul ofițeresc, compus de maiorul R. 
Golescu şi cincisprezece ofițeri ai batalionului, să mănânce tot după 
masă; numai şervetele şi talerele au scăpat de groaznicul nostru 
apetit pricinuit de oboseală şi de botezul cu fulgere ce suferiserăm 
toată noaptea. 


De aci pe la orele nouă, duminică, pornirăm în marş dublu 
forțat şi la unu după prânz sosirăm în mănăstirea Slobozia lui 
enache, trecând podul Ialomiţei pe vase. Umplurăm curtea spațioasă 
a mănăstirii cu batalionul nostru; pe acolo nu plouase, puştile s-au 
format în piramide şi batalionul tot, s-a trânti pe iarbă verde; soldații 
dormiră unul pe picioarele altuia, iar noi ofiţerii furăm primiţi de 

]!!? 


către arhimandritul Gavril, nástavnicul " mănăstirii, grec de origine 


însă foarte românit şi foarte bogat. 


El ne dete un prânz splendid; masa era încărcată de cele mai 
alese lucruri de băcănie aduse din Brăila, de fripturi de păsări şi de 
miei precum şi de mai multe feluri de vinuri, de Brăila, chipriotic, de 
Malaga şi bordouri. Abia se pusese şi el cu noi la masă, când ne 
spuse să ne silim să scăpăm Brăila că e în flăcări. Această veste 
mincinoasă, ne-o dădu fiindcă era şi el mare proprietar în oraşul 
Brăila; avea mai multe stabilimente şi magazii la port. Pentru soldaţi 
a pus de s-a tăiat un bou care a fost făcut ciorbă, şi a trimis de s-a 
adus pâine de la brutăriile din acel mic orăşel al Sloboziei. 


Maiorul a dat ordin de şi-au întrerupt somnul cinci sergenti, 
cartirieri ai noştri, şi cât am stat noi la masă dânşii au alergat cu o 
căruță cu patru cai la poşta Zmeu şi au făcut douăzeci de căruţe cu 
cai săteşti şi ţigăneşti; au dat căruțele în primirea juratilor satului cu 
ordin ca să le fie gata până la sosirea noastră; apoi au pornit înainte 
spre Brăila prin satele Berteşti, Tichileşti, Frumugica, Chițcani şi 
Vărsăturile unde au făcut tot câte atâtea căruţe de transport, până în 
satul din urmă care e departe de Brăila numai de o jumătate de oră, şi 
unde trebuiau să ne aştepte; proiectul era ca din Vărsături să intrăm 
în Brăila cu tot batalionul pe jos. 


După ce ne-am sculat de la masa egumenului Gavril, am pus 
batalionul în front şi am rugat pe arhimandrit să se coboare în curte 
împreună cu noi spre a blagoslovi soldaţii în front ca să le meargă 
bine pe drum şi în campania ce aveam a face. Ne-a împlinit dorința şi 
s-a coborât jos înaintea frontului; atunci mi-a ordonat comandantul 
de batalion R. Golescu, ca să vorbesc eu batalionului arătându-i 
urările ce i le face sfinţia sa şi blagoslovenia ce-i dá; totdeodatá 
trebuia să fac un semn soldaţilor de a da pe: arhimandrit în 
scrânciobul ostăşesc, după obiceiul rusesc, numit "ura" şi care 
consistă în ridicarea pe mâini. 


Nimic nu fu mai frumos de văzut decât acel arhimandrit 
îmbrăcat în anteriu şi în scurteică, legănându-se în aer pe mâinile 
soldaţilor, care se intreceau în a-i săruta mâinile. El îngrozit de 
această neaşteptată onoare, a început să strige din înălțime: 


— 30 galbeni la soldaţi, pentru băutură. 

I-am sărutat toţi mâinile, ne-am luat ziuă bună; a refuzat a primi 
plată pentru bou, pâine şi vin şi ne-a zis greceşte, să scăpăm Brăila, că 
vom fi láudati de toată Europa. Am lăsat pe cei slabi ca să-i pornească în 
căruțe după noi, şi pornirăm duminică la patru ore după prânz, zi de 
septembrie; sosirăm la opt ore la poşta Zmeu; acolo găsirăm căruțele 
cu caii şi ne suirăm, maiorul şi toti ofițerii, în două căruţe, iar in 
celelalte optsprezece căruțe se suiră soldaţii; în căruța dinainte erau 
cei opt toboşari şi patru gornişti ai batalionului. Astfel am mers 
foarte bine în trăsuri până la Berteşti; aci schimbând căruțele am 
continuat drumul spre Tichileşti şi Frumuşica şi apoi spre Vărsături. 
Plata acestui transport s-a efectuat pe urmă cu cinci sute de lei care 
ne-au înlesnit căruțele şi acei cinci sute de lei, au fost plătiți numai 
de noi, ofițerii şi maiorul, căci şefii noştri n-au voit să ia în 
considerație această plată de transport. Sosirea noastră în satul 
Vărsăturile a fost luni, când se lumina de ziuă; aci am pus batalionul 
în front, am revizuit armele care fură şterse şi curățate, pregătite de 
bătaie; fiecare soldat şi-a scos acele optzeci de patroane conţinute în 
patrontaş, căci se udaseră de ploaie, şi le-a înlocuit cu altele, ce le 
avea într-o traistă de pânză groasă, ce purta de gât, înfăşurate în 
hârtii, basmale şi în cămăşi. Trimiserăm ofițeri în Brăila ca să 
raporteze şefilor de sosirea noastră la Vărsături şi să obțină ordinul, 
cum aveam a intra în oraş. lată ordinul ce ne veni peste o oră: să 
intre batalionul în oraş format în despártiri, iar despártirile să aibă 
între ele distante mai mari, tobele şi goarnele să funcționeze; — astfel 
la nouă ore de dimineaţă începurăm a intra în Brăila pe la bariera 
Monumentului de-a dreptul spre spațioasa stradă Zisu atunci strada 
Silistrei. Ei bine, ce primire socotiți că ni s-a făcut de către orăşeni, 
când traversam strada şi spafioasa piaţă a arhanghelului Mihail, cu 
paşii indreptati spre strada Cázármii? 

Toti comerciantii de pe la prăvălii, cofetarii, simigii, bragagii şi 
halvagii, bácanii şi cárciumarii cu coşuri, cu oale $i cu paharele în 
mâini se ţineau de noi până treceam pe dinaintea práváliilor lor şi 
dăruiau soldaților noştri din mărfurile lor, numai ca să le scăpăm 
oraşul, căci deşi revoluționarii erau bătuţi şi înecaţi în Dunăre cu o 
noapte înainte, adică duminică pe la patru ore, de către bravul şi 
regretatul maior N. M. Manu, să lăudau familiile acelor ce au pierit, 
tot muncitori bulgari, greci şi sârbi, că au să dea foc Brăilei luni 
seara chiar în ziua când intrarăm noi. Atunci pe dată după ce sosirăm 

la cazarmá, cuprinserám curtea pugcáriei in care se aflau douá 
bordeie încărcate de arestați care fuseseră prinşi vii in marginea 
Dunării; iar seara am împănat cu jumătate de batalion în mai multe 
patrule toate străzile Brăilei, în vreme ce poliţia gonea de prin 
cafenele şi cârciumi pe cei ce se aflau acolo, fiind ordin precis din 
partea prefecturii, care era condusă de sameşul județului, răposatul 
R. Rusescu, fiindcă prefectul I. Slătineanu lipsea. Bravul politai, 
strânsese cu vrednicia lui pe toți vagabonzii, pe Macedonsky şi 
Spiru, căpetenia răsculaților şi îi avea dezarmati şi arestaţi chiar la 
poliție în odaia lui; mânca cu ei la masă, tratându-i bine şi cu 
politetá, căci erau mai dinainte prieteni şi cunoscuţi cu el. Acest bun 
şi vechi politai al Brăilei era răposatul şi de toti cei ce l-au cunoscut 
regretatul Pană Tándáricá, care era atât de bun, cá la masă cafelele şi 
ceaiurile lui erau în toate zilele pentru amicii lui cei în lipsă. 


Iată cum s-a petrecut bătaia la Dunăre: 


Înțeleptul maior Nicu Manu, s-a coborât duminică la portul 
Dunării cu două sute soldaţi de linie şi şaizeci soldaţi croitori şi 
cizmari, ce se aflau la magaziile regimentului, şi aşteptă cu front 
deschis sosirea insurgenților, cari erau în număr de peste 600 de 
mercenari, bine armati şi pregătiți în spatiosul han al lui Ceacáru; 
scopul insurgentilor era sá vie la Dunáre, sá se puie intr-un vas mare, 
vechi, hodorogit numit ceam, pe care îl cumpáraserá de la un vameş 
şi care mai înainte slujise la cárarea lemnelor şi cărbunilor de la 
Măcin, şi să treacă dincolo de Ghecetul turcesc. În zadar politaiul s-a 
dus la ei în han şi le-a făcut cunoscut să nu se coboare la Dunăre, că 
acolo e hotarul țării, că fără paşaport nu poate trece nimenea fără a 
călca legea străjuirii, şi că vor fi atacați de garnizoana Brăilei; în 
zadar i-a rugat să fie înţelepţi, să nu provoace vărsare de sânge; nu a 
fost ascultat nici de amicii săi, care se aflau între insurgenți; dânşii i-au 
răspuns: 

“Noi nu datorăm nimănui în oraş, nici o para, orice am târguit 
de prin târg, am plătit tot; trecem să răzbunăm sângele vărsat al 
fraților noştri bulgari; nimenea nu are să ne oprească de la acest fapt 
frátesc." 

Si astfel pornirá din hanul lui Ceacáru, care este in strada 
Bucuresti, cu un steag lung intr-o prájiná avánd pe el pe Mántuitorul 
rástignit, cu patru timbane mici si cu patru cimpoaie. Sosind la port 
lângă ceam, se apucará să-şi potrivească lopetile si vâslele şi să poată 

porni. Nu trebuie să uit a spune că, deosebit de armata noastră, la 
Ghecetul turcesc de peste Dunăre îi aşteptau peste două mii locuitori 
turci călări şi înarmaţi, care puteau să-i facă praf sau să-i înece pe 
toti în Dunăre până a nu ieşi din ceam. Înțeleptul maior N. Manu 
stând înaintea frontului, trimise pe Pană Tándáricá politaiul, pe 
loctiitorul prefectului R. Rusescu, şi pe preşedintele municipalităţii, 
răposatul Dumitrache Divani, ca să înduplece pe capii lor să se 
întoarcă îndărăt, şi să amâne această întreprindere, căci s-a scris în 
Bucureşti chiar Măriei sale, lui Vodă, de a le elibera un paşaport 
pentru toti; atunci vor putea trece în tihnă Dunărea. Ei însă, fără să 
fie beti, nu s-au învoit la aceste propuneri şi au răspuns: 


— De va da oştirea cu armele, vom şti şi noi a răspunde tot cu 
arme. 


Întorcându-se la Manu acea deputaţiune, insurgenții au început 
a se sui în vas. Manu ordonă încărcarea puştilor, ceea ce pe atunci se 
făcea cu mare zgomot din cauza vergelelor, ordonă apoi 
feldvebelului companiei a şasea din regimentul al doilea ca să facă 
somatiile. Feldvebelul începu să strige: 


— Ascultati, creştini buni, întâia noastră strigare, că nu aveţi 
voie a călca hotarul fără paşaport; intoarceti-vá înapoi, căci după trei 
strigări veţi fi împuşcaţi. 

Insurgentii se făceau cá n-aud; se ocupau să intre în vas; unii 
astupau cu basmalele lor crăpăturile vasului care începuse a lua apă, 
fiind foarte uscat căci stătuse pe mal. Peste zece minute se făcu a 
doua strigare: 

— [ndárát că e a doua strigare. 

Peste alte zece minute, pe când cei din vas împingeau cu 
vâslele vasul de la mal, se auzi a treia strigare: 

— [ndárát că tragem! 

Urmă o tăcere adâncă; deodată se dădu comanda: 

— Gátiti, luaţi la ochi, foc. 

O detunare grozavă şi tipete sfâşietoare se ridicară la cer; după 
ridicarea fumului în aer, se văzu o panoramă tragică; cei răniţi 
zbierau şi se rostogoleau în vas, cei neatinşi sáreau în Dunăre. In 
vremea aceasta căpitanul Spiru, grec, repezi un glonț şi împuşcă în 
picior pe un unterofiter de la flanc, care căzu. Urmă a doua salvă si 

parte din insurgenti incepurá a fugi pe marginea Dunárii in sus, parte 
pe margine în jos, cei ce státuserá pititi un moment se aruncará şi ei 
ca broaştele în Dunăre. Nenorocitii neatinşi de gloanţe inotau din 
răsputeri spre a scăpa la margine. Cei răniți pluteau cu burta în sus, 
dând din picioare; era eterna lor călătorie. 


La Galaţi s-au tras de către pompierii moldoveni la port cu 
căngile peste 27 de înecaţi (aşa aflarăm a doua zi). 


În acest interval Macedonsky, Spiru şi alte trei-patru căpetenii 
se pitiseră la pământ după un prag de mal şi strigau pe Pană 
Tándáricá politaiul, amicul lor, ca să i se predea lui. Atunci Pană 
Tándáricá, însoţit de o patrulă de doisprezece soldati cu un ofițer, a 
mers şi a primit armele de la acei căpitani, care, dezarmati, au fost 
porniţi de patrulă, cu directorul poliţiei, de i-au arestat în odaia 
acestuia. Armele, pistoalele, iataganele şi puştile a trei persoane au 
fost aduse la N. Manu înaintea trupei. O parte din soldaţi au intrat în 
ceam ca să păzească armele rămase acolo; altă parte s-a răspândit pe 
marginea Dunării în sus şi în jos ca să aresteze pe cei fugiţi din ceam 
pe când se trăgeau focurile. 


După aceea trupa s-a întors la cazarmă, cu prizonierii. 


În noaptea acelei zile sosi şi colonelul Odobescu de la 
Bucureşti, se informă de cele petrecute şi spuse că, soseşte luni şi 
Vodă, care lipsea din Bucureşti, făcând băi de Breaza. Odobescu era 
tras la colonelul Engel care se afla bolnav în pat. A doua zi când 
sosirăm noi cu batalionul, colonelul Odobescu veni la cazarmă să ne 
inspecteze, şi atunci se luară măsurile, de care v-am vorbit, pentru 
străjuirea Brăilei. Aşteptarăm noi toată ziua de luni sosirea lui Vodă, 
şi deodată ne pomenirăm, luni seara, cu un aghiotant domnesc, 
venind de la Buzău în cărucioară de poştă şi cu veste către Odobescu, 
că Măria sa nu vine şi că se opreşte în Buzău; Vodă ordonase, însă, 
că de va vedea Odobescu, că batalionul ce era ordonat a sosi din 
Zimnicea nu a sosit încă, şi că insurecția se măreşte, să puie mica 
garnizoană din Brăila să dea foc hanului lui Ceacâru unde erau 
strânşi insurgenții. Nu a fost de trebuintá de o asemenea măsură, căci 
insurgenții fuseseră bătuți duminică după prânz şi noi cu batalionul 
sosiserăm luni de dimineaţă. 

Aflând vodă Ghica de aceasta din raportul lui Odobescu ce-i fu 
trimis cu întoarcerea aghiotantului domnesc, a rămas încântat, a 

ordonat şefului statului major, să însemneze numele a.turor 
ofițerilor, ce au luat parte la această campanie. 


CAPITOLUL L 


Să vă vorbesc şi de alte două episoade. 


Pe când Măria sa Alexandru Vodă Ghica, fiind la Breaza, află 
de răscoala din Brăila, se repezi ca un balaur, spre Brăila; la Buzău, 
se opri la prea sfinţia sa bunul şi învățatul episcop Chesarie, către 
care adresându-se Vodă, i-a zis: 


— Vezi, preasfinte, ce mascaralácuri se fac în Brăila şi într-un 
timp pe când nădăjduiam să înflorească acel oraş, unde e inima 
comerțului țării; má duc să-i dau foc, arză hanul cu crăietul, arză 
ulița întreagă, arză tot oraşul, că e plin de vagabonzi străini şi de 
tălhari cu cuţitele în mână. 

Înțeleptul episcop l-a mângâiat până ce s-au pus la masă şi în 
timpul mesei l-a rugat să-i fie primită şi rugăciunea ce voieşte a i-o 
face; şi iată ce am putut afla că i-a zis: 

— Măria ta, eşti mare, eşti de tot mare, eşti părintele a trei 
milioane de locuitori, şi nu găsesc de cuviință ca să te amesteci, 
însuţi, la fata locului, între atâtea haimanale de care-mi vorbeşti, pe 
câtă vreme o poruncă a Măriei tale dată de aici sau din Bucureşti este 
îndestulătoare ca să se facă toate îndreptările. Dacă iubeşti pe 
Dumnezeu şi ţara, opreşte-te până la întoarcerea aghiotantului pe 
care l-ai trimis şi apoi fă cum te va lumina Dumnezeu. 


Pătruns Vodă de aceste cuvinte şi în aşteptarea întoarcerii 
aghiotantului şi-a amânat plecarea spre Brăila. Sosind aghiotantul cu 
raportul lui Odobescu şi văzând Vodă că toate s-au liniştit, a plecat 
îndărăt de-a dreptul la Bucureşti. 


Al doilea episod este acesta: 


Luni, dis-de-dimineatá, după duminica în care fuseseră 
insurgenții bătuţi şi arestaţi, toate familiile morţilor aflând cá a venit 
Odobescu din Bucureşti, s-au grămădit cu mic cu mare, femei, copii, 
fii, nepoti şi stránepoti, bulgárime şi grecime, în curte la colonelul 

Engel unde se afla Odobescu tras în gazdă; au început să zbiere ca să 
iasă Odobescu afară şi să le înapoiască sufletele bărbaţilor şi rudelor 
lor, să sloboază de la închisoare pe cei arestaţi. Odobescu se căznea 
să-i împace prin dări de bani, spunându-le să se întoarcă acasă şi să 
fie liniștiți. Mulțimea refuză acest ajutor, strigând: 

— Nu vrem bani, vrem sufletele morţilor şi pe cei arestaţi. 


În acel critic moment pe când Odobescu nu mai ştia ce să facă, 
se auziră şi tobele batalionului nostru intrând în Brăila, traversând 
ulițele centrale. Atunci familiile primiră câte două, trei ruble ca 
ajutor şi se întoarseră la căminele lor. 


Iată ce va să zică sosirea la timp a unei armate. 


Sultanul Medgid!'? după recomandarea lui Vodă, ne-a decorat 
pe toti ofiţerii cu Nişam Eftihar in diamante, purtat la gât, şi ne-a dat 
brevete de mulțumire. 


CAPITOLUL LI 


Venim acum la a doua revoluţie tot în Brăila. 


La începutul anului 1842, colonelul Iacobson aghiotantul lui 
vodă Ghica şi prefect al oraşului Brăila, ingtiinteazá garnizoana, in 
luna februarie, duminică pe la prânz, că pentru noaptea următoare se 
pregăteşte o mare revoluție de vagabonzii Brăilei, greci amestecați 
cu bulgari, care au de gând a da foc oraşului, a omori pe colonelul 
Engel şi pe toti ofiţerii şi a concedia pe toţi soldaţii Brăilei spre a se 
întoarce pe la satele lor. 

Pe dată ne-a chemat colonelul pe toţi căpitanii şi pe maiorii R. 
Golescu şi N. M. Manu şi s-a chibzuit cu noi să străjuim oraşul 
noaptea îndoind posturile, astfel ca în cazarmă, din şase companii ce 
erau în garnizoană, să nu rămână decât două. Şeful plutonului de 
cavalerie, repauzatul locotenent Petrăchescu, lipsea din oraş fiind la 
vânătoare; întorcându-se seara, a trimes colonelul Enghel, pe la nouă 
ore din noapte, ca să-l cheme să-i ordone a patrula şi el cu cavaleria 
oraşul. Ordonanţa colonelului s-a dus în goană la dl. Petrăchescu şi 

acesta se îmbrăcă repede, îşi prinse caii la sanie, ca să vie la colonel, 
luând şi pe vahmaisterul cu sine; plecară, după o zăbavă poate de un 
ceas, însă în momentul când opriseră sania în curtea colonelului 
Engel, se pomeniră chiar la treptele scării ce duceau spre intrarea 
locuinței, că încep vreo cinci, şase inşi greci, cu fustanele, a-i 
ciocârti, atât pe Petráchescu cât şi pe vahmaister cu iataganele lor, 
socotind că e colonelul nostru care va fi venind de la cazarmă; unul 
dintre ei, trase un foc de pistol în capul lui Petrăchescu şi-l dobori 
jos; vahmaisterul se apără cu sabia; vizitiul sări de pe capră şi caii 
speriindu-se azvârleau din picioare. l 

Colonelul ieşi în antreu; slugile îi spuseră că e călcat de hoți şi 
că s-a făcut moarte de om în curte. Colonelul nu era singur, se afla 
acolo cumnată-său, căpitan Greceanu, ce venise de afară în ziua 
aceea; au stins pe dată, lumânările şi s-au pus unul în dreapta şi altul 
în stânga la uşa de la antreu, cu scop ca pe dată ce va intra pe uşă 
cineva să înfigă săbiile în el şi astfel să urmeze cu toti care vor intra. 
Asasinii socotind că au omorât pe colonelul, nu s-au mai urcat sus pe 
treptele intrării, ci au pornit să dispară din curte. În acele momente, 
eu şi un ofițer din companie, Mihail Podeanu, ne aflam în vecinătatea 
colonelului, la cancelaria regimentului în odaia aghiotantului său, 
locotenentul Costache Confescu; pe dată ce auzirăm detunarea 
pistolului în curte la colonel, am trimis acolo pe Podeanu cu trei 
soldati ce se aflau de strajă la steagul batalionului ce se ţinea la 
cancelarie, rămânând la steag numai un soldat înarmat şi alți doi 
soldați servitori ai aghiotantului. Eu am plecat totdeodată în fuga 
mare la cazarmă spre a da alarmă. Locotenentul Podeanu s-a întâlnit 
la poarta colonelului cu arnăuţii şi aceştia s-au apucat îndată la luptă 
cu acei trei soldati; unul din arnáuti loveşte cu iataganul în cap pe 
Podeanu, care şi cade jos; apoi se întoarce spre ceilalți trei soldaţi, 
din care doboară pe unul tăindu-i mâna, văzând că ceilalți doi sol- 
dati, ce stau în depărtare, îşi încarcă puştile, au luat-o la fugă şi s-au 
făcut nevázuti. 

Acestea toate se petreceau la lumina felinarului de la poarta 
colonelului. 


Acesta ordonă numaidecât slugilor sale, de i-au pus caii la 
sanie şi plecă spre cazarmă împreună cu cumnatul-său căpitan N. 
Greceanu; s-au întâlnit cu ceata asasinilor prin mijlocul unei străzi ce 
cotea spre cazarmă; a ordonat vizitiului soldat şi au dat în fuga cailor 


www.digibuc.ro 


160 Lt.-Colonel D. Pappasoglu 


cea mai mare goaná peste ceata lor prin intuneric; la putina luminá ce 
dádeau felinarele de stradá cu cáte o lumánare de seu, si páná sá 
soseascá colonelul la cazarmá, alarma ordonatá de mine rásuná din 
douăsprezece tobe în mijlocul cazărmii şi acele două companii ce 
erau în cazarmă se puserá în front; ele fură găsite de colonelul meu 
pata de plecare, care, primi comanda de îndată a se forma în 
despártiri. Plecarám cu colonelul in cap şi cu căpitanii ce apucaserá 
sá vie (cáci cartiruiau toti imprejurul cazármii) si sosirám in pas 
alergátor páná in mijlocul Bráilei la cafeneaua numitá atunci a lui 
Bacaloglu, unde erau concentrate toate autoritățile Brăilei cu 
prefectul, bătrânul colonel Iacobson, care sta în cafenea conversând 
cu elita comersantilor şi bancherilor şi primind rapoartele diferitelor 
patrule cálárete ale jandarmeriei Brăilei comandate de politaiul 
Brăilei, precum şi ale plutonului de cavalerie română comandat de 
răposatul locotenent Butculescu şi vahmaisterul care se afla cu 
nenorocitul Petrăchescu; acestuia-i curgea mereu sângele din rănile 
grele ce i le făcuseră la umăr şi la cap răsculații cu iataganele, dar tot 
nu a voit a-şi părăsi datoria la asemenea gravă întâmplare. Colonelul 
meu Engel văzându-l în starea aceasta l-a pus în trásura bancherului 
italian Piedemonte şi l-a trimis la spital, numind în locul lui, 
comandant al patrulelor pe un feldvebel de infanterie. Batalionul 
nostru sta la răspântie în mijlocul străzii, format în coloană, cu puşca 
la picior, aşteptând ordine. În cafenea, care era destul de spațioasă, 
cu mese lungi prin mijloc, fierbeau în clocot patru samovare de unde 
se distribuiau punciuri cu îmbelşugare la toate căpeteniile admi- 
nistrative şi ostăşeşti. Deodată ne pomenirám cu directorul poliţiei 
sosind în fuga mare cu o patrulă de patru călăreți după el; ne vesti că 
cea mai mare parte din revoluționari se aflau închişi într-o casă cu un 
cat, lungă, cu zece ferestre, a unuia Anghel Pescaru, unde beau şi 
mâncau. Colonelul meu Enghel strigă cu furie: 


— Roata a cincea va merge să execute ostăşeşte adunarea de 
acolo. 


Eu, comandantul acestei roti, ordonai formarea in despártiri şi 
pornii în paşi alergători spre acel loc; sosind acolo am aranjat 
compania cu frontul spre ferestre, prin care nu se vedea nici o 
lumină; am scos pe feldvebelul înainte, ca să strige să iasă câți sunt 
acolo, căci tragem focuri. După strigarea întâi nu s-a auzit nici un 
răspuns; am ordonat încărcarea puştilor (se ştie de toti contemporanii 

mei, ce zgomot făceau vergile puştilor când o companie întreagă, 
aşezată în două şiruri încărca armele). După încărcarea puştilor li se 
strigă iar: 

— legiti cu bine că tragem focuri! 

Nici un ráspuns. Dupá o pauzá de cinci minute dádui a treia 
strigare: 


— legiti, cá după această strigare, tragem focuri. 

Atunci fu iarăşi tăcere. Mă văzui silit a-mi îndeplini datoria 
ostăşească. Am comandat foc; o sută douăzeci de gloanţe sparseră 
geamurile de la zece ferestre şi îndată după încetarea zgomotului, ne 
pomenirăm de la o fereastră din margine cu un glonţ, care puţin a 
lipsit să atingă pe un unterofiter de la flancul drept. 


Atunci mi se infátisá unul dintre vechii mei sergenti, ce ieşi din 
front şi-mi spuse: 

— Geaba cheltuim, d-le căpitan, focurile, cá nu e în casă decât 
unu sau doi inşi; dă-mi mie voie să iau din soldaţii roatei numai 
patru, care-i voi alege; am să intru pe portiță în casă şi am să-ţi aduc 
pe acei care vor fi acolo. 

M-am înduplecat la aceasta; însă i-am ordonat ca în loc de 
patru soldaţi să ia şase. Vázui că scot spăngile de la puşti, lásará 
puştile celorlalți camarazi şi deteră să intre numai cu spăngile în 
mână pe acea portitá, care ducea pe la spatele casei la uşa odáilor; la 
observaţia ce am făcut, că de ce lasă puştile, mi-a răspuns: 


— Mai rău ne încurcă pe întuneric, domnule căpitan, şi vá rog, 
să trăiţi măria voastră, să nu mai trageţi focuri fie la orice zgomot 
veţi auzi. 

Într-adevăr cá peste vreo cinci minute, au început să se auză 
din drum, pe ferestrele sparte, zgomote teribile de răsturnări de mese 
şi de scaune, de spargeri de sticlărie şi de farfurii; peste trei minute 
ne pomenirám cu un țipăt de un glas tânăr, strigând italieneste: 

"Pardon, pardon, io sunto un vero profesore di Malta. Io sunto 
condascalo atesta canalia di bulgaro profesore". 


Cu vestele astea şi cu vorbele astea, văd pe un soldat din cei 
şase că iese cu un tânăr ținându-l de păr şi cârpindu-l cu baioneta pe 
spinare, zicându-i: 

— Ci ca sá taci dracului cu limba spurcatá páná te voi duce la 
cápitan. 

Îndată ce-l primii, il dádui în paza a trei soldati şi le zisei a se 
îngriji să nu-l scape. Soldaţii ce rămăseseră în casă, au scormonit 
prin toată curtea şi într-o cămară din curte a cărei uşă era deschisă, s-au 
împiedicat prin întuneric de mai multe funii de ceapă, atârnată de 
tavan; căznindu-se a da la o parte aceste funii cu vârful spăngilor în 
dreapta şi în stânga, auziră un strigăt dintre funii: 

— Stati fraţilor, nu mă intepati, nu mă omorâţi, cá, din păcatele 
mele, eu sunt Anghel Pescaru, care am închiriat odăile afurisitului de 
Spiru şi iată ce foc mi-aduse pe cap. 

Soldaţii cuminte îi răspunseră: 

— Nene Anghele nu-ți face nimenea nimic, fii bun şi treci cu noi 
dincolo în casă şi aprinde lumânări. 


În acel moment sosi şi polifaiul cu zece călăreţi, trimişi de 
prefect care auzise din piață detunátura puştilor noastre. Le-am 
povestit cele petrecute şi dânşii descălecară, lăsară caii la doi inşi şi 
întrând cu toţii in odăile pescarului, au început să cerceteze prin 
casă. La întoarcere politaiul îmi ceru să ordon soldaţilor să-i dea 
pistolul, hârtiile şi patroanele ce se găsiseră pe patul nenorocitului 
maltez, care trăsese focul pe fereastră, căci acolo locuia el. 


I-am răspuns că asta nu se poate, toate acelea aparținând 


— D-ta, am adăugat eu, ia-ți pe nenea Añghêl proprietarul 
caselor şi ţi-l pune la culcuş. 


— Ba să-mi dai, domnule parucic, şi pe profesorul italian să-l 
duc în piaţă. 

— Nu se poate, domnule, acela fiind criminal, căci a tras cu foc 
în noi; el este prizonierul meu de bătaie şi am să-l dau şefului meu. 


Am ordonat unei patrule de şase oameni şi l-a dus în primirea pa- 
rucicului Cătuneanu, care era cu o caraulá de cincizeci de soldati, în curte 
la colonelul Engel. Casa pescarului şi pe proprietarul ei, i-am lăsat în 
paza d-lui politai. Plecând cu roata de acolo şi venind şi eu în curtea 
colonelului, am găsit trăsura acestuia scoasă afară din şopron şi în 
locul trăsurii, o rogojină întinsă şi deasupra un covor curat cu o 
pernitá, peste care era întins împuşcatul parucic Petrăchescu; în jurul 

lui ardeau lumânări în tăvi, după îngrijirea cucoanei Anichii, născută 
Gigârtoaia, soţia colonelului Engel. Erau patru lumânări de ceară 
groase, precum şi tămâie la capul mortului. Am adus pe profesorul 
maltez şi i-am arătat victima. El săracul a început să plângă şi să ne 
spună iarăşi că a avut nenorocirea a se ataşa de acel profesor bulgar 
cu care dădea lecţii în oraşul Brăila. Veni şi colonelul din piață după 
ce trimisese batalionul la cazarmă cu ordine ca oamenii să stea 
îmbrăcaţi gata şi în priveghere; orânduise pe străzi şi jos la port străji 
îndoite şi patrule de cavalerie şi infanterie. A doua zi după luminatul 
zilei adunându-ne noi, şefii roatelor şi şeful de batalion R. Golescu la 
colonel, am fost tratați cu ceaiuri până după prânz. S-au făcut 
pregătirile îngropării mortului, pe care îl duse cu paradă, două 
companii şi un pluton de cavalerie; toată elita negustorilor merse în 
cortegiu până la cimitir. Praporcicul M. Podeanu chiar în seara când 
căzuse lovit, fu dus la spital, în căutarea doctorului Epaminonda, 
împreună cu soldatul cu mâna tăiată. 


CAPITOLUL LII 


Ceva straniu să vă mai arăt. Peste drum de poarta colonelului, 
unde se petrecuse omorârea şi lupta de la poartă, se afla mort de 
zăcere un nenorocit cantaragiu bulgar. — Cunoscut este că într-o casă 
unde se întâmplă astfel de caz de omor, cei ce fac parte din familie 
sau chiar slugile n-au vreme a băga în seamă ce se întâmplă 
primprejur: de această ne-ngrijire si uluială profitând acei şase 
asasini greci, arnáuti şi bulgari, ce făptuiră omorul din curtea 
colonelului, ca să nu poată fi prinşi, s-au ascuns în podul unui grajd 
din acea curte în dreptul căreia s-a găsit mortul cantaragiu; au privit 
străjuirea noastră din curtea colonelului, au privit chiar pornirea 
cortegiului mortului Petrăchescu şi ei au stat neclintiti în acel pod 
până seara. După îngroparea cantaragiului, întorcându-se jalnicii de 
la mormânt cu mai multă lume, ca să mănânce din pomana mortului, 
prind de veste pe seară că se coboară acei asasini din podul grajdului 
şi încep a sări, gardurile ogrăzii. Atunci unul din rudele mortului 
trece în curtea colonelului de peste drum şi ne dă de ştire. Pornim un 

ofiter cu treizeci de soldati ce se aflau in curtea colonelului, spre a le 
da goaná; prin intuneric insá nu au putut pune mána pe ei; patrulele 
cálárete ale poliţiei i-au întâlnit în străzile strâmte din mahalale şi i-au 
prins pe toti; între dânşii era şi căpitanul lor; i-au dezarmat şi i-au 
dus legaţi la poliţie. 

Lumea întreagă a alergat chiar în noaptea aceea ca să-i vază; şi 
a doua zi, legaţi şi sub escorta unei patrule de cincisprezece oameni 
cu un sergent, au fost duşi şi întemnițați la Bucureşti, unde fiind 
judecaţi au fost osánditi toti la ocna Telega. 


Garnizoanei din Brăila i s-a dat din ordinul lui Vodă, grati- 
ficatie leafa pe şase luni. Parucicul Podeanu, ránitul, a fost înălțat la 
grad de căpitan; căpitan Greceanu a fost făcut maior. 


Astfel fu şi a doua revoluţie a Brăilei. 


CAPITOLUL LIII 


Deşi prin descrierile de mai sus a diferitelor stări ale Capitalei 
noastre, v-am vorbit în treacăt şi de vreo câteva palate, adică de curţi 
care au fost locuințele domnilor după timp în Bucureşti, acum m-am 
gândit a vă arăta anume acele locuinţe domneşti. 


Curtea lui Constantin Brâncoveanu, zis Basarab, şi prinț de 
onoare al Austriei, a fost în dreptul Mitropoliei fondată de el, astăzi 
piața Bibescu Vodă. Curtea lui Constantin Cantacuzino, astăzi 
maidanul de peste drum de Casa de Depuneri şi Consemnatiuni. 
Curtea lui Şerban Cantacuzino, astăzi Banca Naţională. Curtea lui 
Alexandru Moruzi, astăzi Direcţia Telegrafelor şi Poştelor. Curtea 
Ipsilanti, astăzi Hotel de France. Curtea Hangerliu, Caragea şi 
Mavrogheni au fost în curtea cea nouă făcută de Ipsilante, astăzi 
Arsenalul Armatei. Curtea Mavrocordat, fosta casă a domniţei 
Anastasia, unde era vadul sacagiilor în dosul Poliţiei Capitalei, astăzi 
Judecătoria de pace a ocolului de roşu. Curtea Calimachi, Caragea 
(după arderea întâii curți) şi Alexandru Şuţu, casa Bossel, astăzi 
proprietatea Miercuş bancherul. Curtea Kiselef, astăzi Prefectura 
Poliției Capitalei. Curtea Grigorie Ghica, mănăstirea Mihai Vodă. 
Curtea Alexandru Ghica, astăzi Prefectura judeţului Ilfov. Curtea 

Gheorghe Bibescu, în curtea lui Constantin Brâncoveanu, astăzi 
piața. Curtea Barbu Ştirbei, astăzi casa prințului Alexandru Știrbei. 
Curtea A. Cuza, casa lui Dinicu Golescu, astăzi Palatul.'?? 


Turcia, suzerana noastră, printre inteleptii ei Sultani, buni 
scriitori, învățați poeţi, şi bravi luptători, a avut şi pe sultanul 
Mahomed ce s-a suit pe tron la 1808.!?! Nici unul din padişahii 
otomani nu a venit până la Dunăre în preumblare; vreo doi, trei care 
au ajuns până la bătrânul fluviu nu au avut alt scop decât războiul. 
Înțeleptul şi bravul sultan Mahmud Han a hotărât să vie până în 
marginea Dunării, să vază Silistra, unde era scaunul primului 
guvernator al Dunării numit Duna-valessi. Astfel, vestindu-se de 
aceasta în România de către marele logofăt Aristarchi (ambasadorul 
Româno-Moldaviei pe lângă Sultan şi credinciosul palatului 
Sultanului) amândoi domnii țării au hotărât să meargă împreună cu 
mitropolitul României şi cu o deputatiune de câte şase boieri din cei 
mai mari ai ţărilor, ca să se prezinte Sultanului. S-a pregătit un mare 
şi spatios chioşc în marginea Dunării la Silistra împodobit cu 
postavuri roşii, cu tapete de aur şi cu covoare persieneşti, mobilat cu 
lucruri cărate din Bucureşti din magazinele cele mai luxoase, cu 
oglinzi mari şi ceasornice cu muzici. Vodă Alexandru Ghica a trecut 
de la noi peste Dunăre cu statul său major, cu mitropolitul Neofit, cu 
protopopii şi diaconii săi şi cu şase din veliţii boieri. Tot astfel 
însoţit a trecut şi Grigorie Vodă Ghica, domnul Moldovei. Dânşii se 
aflară la Silistra cu două zile mai înainte şi traseră în palatele 
pregătite pentru ei. În aceste două zile, logofătul Aristarchi care-i 
aştepta acolo, le-a făcut o repetiţie de modul cum au să se înfățişeze 
când va ordona Sultanul că doreşte a-i vedea. În ziua sosirii Sulta- 
nului, nu i s-a arătat nimeni, iar a doua zi după sosire, coborând Sul- 
tanul la Dunăre cu strălucita lui suită şi urcându-se în chioşc i s-au 
adus cafele şi şerbeturi. El era însoțit şi de bătrânul Topal paşa, un 
bătrân de optzeci de ani, intimul său amic şi favorit; numai Sultanul 
şi acest Topal (şchiop) stătură jos, cel dintâi pe o canapea, cel de-al 
doilea pe un jet; toti ceilalți paşi şi autorităţile státurá în picioare cu 
cel mai mare respect. I s-au prezentat din partea noastră, ordonantele 
de cavalerie şi de infanterie, precum şi o deputatiune de doisprezece 
comersanti de frunte, între care erau şi cei doi mari bancheri Hillel 
Manuah şi Avram Halfon. Dintre boierii noştri numai răposatul 

122 


Iordache Filipescu ^^ era mai splendid îmbrăcat in anteriu şi giubea 


de moar antic alb. 


Sultanul a ordonat atunci sá vie domnii tárii cu suitele lor ca 
să-i vază. Întâi au intrat amândoi domnii cu câte doi colonei şi şefii 
oştirilor moldo-române şi s-au închinat cu respect; Sultanul şedea pe 
canapea, era îmbrăcat într-un surtuc negru cu ciaprazării de mătase 
neagră şi avea fes mare pe cap; el ţinea în mână o biciuşcă cu care se 
juca. Domnii s-au dat în lături în dreapta stând în picioare; după 
dânşii intră mitropolitul între doi diaconi; el era îmbrăcat în manta 
incretitá şi avea cârja în mână; trecură şi ei în dreapta stând tot în 
picioare; intrară apoi boierii ambelor țări care fácurá reverenta 
cunoscută; cu cea mai mare sfială. Sultanul făcu semn lui Aristarchi 
şi-i spuse să arate la toti multumirile sale că i-a găsit sănătoşi iar 
mitropolitilor să le exprime mulțumire de osteneala ce şi-au dat a 
veni să-l vadă şi să le spună că el nu este împăratul regilor, ci 
împăratul popoarelor; către Iordache Filipescu care avea o barbă albă 
şi lată, lungă până la burtă, s-a adresat de-a dreptul, nu prin 
dragoman, şi i-a zis turceşte: ghel, ghel, cu o voce îndestul de 
baritonă aşa că s-a îngrozit bietul bătrân şi parcă nu îndrăznea să se 
apropie, deşi era ban mare şi preşedinte al consiliului; Sultanul însă 
avu o impresie aşa bună de înfăţişarea lui, încât se sculá de pe 
canapea, îl apucă de mâneca giubelei si apropiindu-l în faţa sa îi 
repetă: ghel, ghel... Apoi adresându-se lui Aristarchi i-a ordonat să-i 
zică arătând cu mâna spre amândoi domnitorii, că deşi dânşii sunt 
mai mari in cele două ţări, însă el, Filipescu, trebuie să le fie tată, să-i 
povátuiascá, cu toată îngrijirea pentru odihna şi buna petrecere a 
locuitorilor ţărilor, care sunt raialele împărăției şi de aceea il 
cinsteşte îndată cu gradul de baş-boier adică cel mai mare boier al 
țării. Atunci i-a concediat, şi ei s-au întors la palatele lor, unde li s-au 
trimis daruri: cai arăbeşti şi decoraţii mari cu portretele sultanului 
înconjurate cu diamante; de atunci nu i-a mai văzut, căci a treia zi 
dis-de-dimineatá dânşii trecură Dunărea pe un vapor mare iar 
Sultanul, peste două zile, a plecat la Țarigrad, fiind chemat în grabă, 
căci era să se facă o revoluţie, sub pretextul că, ce are Sultanul să 
stea de vorbă cu ghiaurii. 

CAPITOLUL LIV 


Voiesc să amintesc, după toate evenimentele acestea petrecute 
până la 1856, despre doi domnitori români, cari au fost dintre cei mai 
buni şi mai învățați. După frumoasa şi părinteasca domnie a lui 
Grigorie Vodă Ghica, a cărui viață am arătat-o mai sus, precum şi 
după preşedinţia lui P. Dimitrievici Kiselef, venind la domnie 
Alexandru Vodă Ghica, fost mai înainte spătar, fiind numit atât de 
Sublima Poartă cât şi de curtea Rusiei, protectoare atunci a ţărilor; el 
a domnit într-adevăr cu sentimente de bun român, însă nu era iubit de 
popor căci îl compromiteau boierii ce-l înconjurau şi din care unii 
erau de partidă rusă alții de partidă turcă. Cei dintâi făceau cum le 
dictau protectorii lor, cei de-al doilea stricau tot ce organizau cei 
dintâi, astfel că ţara suferea destul şi se pregăteau diferite comploturi 
contra domnului de a-l da jos de pe tron. 


Capii acestor partide erau Iancu Cámpineanu!? de-o parte şi 
Manolache Băleanu de altă parte. Într-o zi domnul se simți tot mai 
nenorocit, mai cu seamă că-i spusese şi marele aga, care era 
Manolache Florescu, că să nu mai iasă pe jos pe străzi, după cum 
obişnuia totdeauna de ieşea cu bastonaşul în mână, până ce nu va 
descoperi aga un complot, despre care i se raportase, şi care avea de 
scop împuşcarea domnului. Atunci el care iubea aşa de mult pe 
români, şi fiind convins că nimeni nu se va găsi să atenteze la viața 
sa, a ieşit chiar în acea zi pe jos, cu bastonaşul în mână, fără a lua pe 
aghiotantul sáu, nici vreo ordonanță după el. A plecat îmbrăcat civil 
de la palatul său, unde este astăzi Prefectura de Ilfov şi traversând 
strada astăzi numită Carol I, trecu pe la Curtea Veche, pe Podul 
Beilicului şi merse până sus la Jignita, unde este astăzi palatul 
ambasadei italiene şi unde locuia generalul şi fost al său cumnat N. 
Mavru. A intrat în cabinetul lui Mavru, s-a trântit pe canapea şi a 
cerut să i se aducă o dulceaţă şi apă. Văzându-l Mavru foarte 
emoţionat, l-a întrebat: 


— Ce, ai ostenit Măria ta, de nu eşti astâmpărat? 
Vodă îi răspunse: 

— Nu, scumpul meu Nicolache, dar am ieşit din casă singur, fără 
nimenea după mine, ca să mă omoare orăşenii mei, între care m-am 
născut! 

Mavru văzându-l cu ochii umflati de lacrámi, a luat apă de 
Colonia şi i-a udat batista din buzunar. Au conversat mai multă 
vreme şi Vodă a povestit tot ceea ce i-a raportat aga. Mavru i-a 
răspuns: 

— Să nu crezi Măria ta, astfel de mofturi şi astfel de minciuni de 
cafenele, ca să fi fost una ca aceasta, eu aş fi aflat-o de mult de la 
Daşcof (consulul rusesc), care are în Capitală peste o sută de spioni 
pentru diferite clase. 


Cu toate acestea, Mavru a ordonat de i s-au pus caii la caretă şi 
a recondus pe Vodă la palat, unde au chemat şi pe Grigorie Filipescu 
de au făcut câteşitrei o partidă de vhist. A doua zi a mers la palat 
Mavru cu Dascof,"* de au făcut vizită lui Vodă; a venit după dânşii 
şi baronul Timoni, consulul austriac. 


CAPITOLUL LV 


Arăt acum încetarea domniei lui Alecu Ghica. Secretar de Stat 
(ministru de externe) era postelnicul Iorgu Bibescu şi ministru de 
justiţie era Barbu Ştirbei, fratele lui Iorgu Bibescu. Aceşti doi boieri 
ce-şi făcuseră studiile zece ani la Paris, unde au învăţat legile 
franceze şi au fost buni amici cu Guyzot,' ministrul de atunci al 
Franciei, întorcându-se în Bucureşti, au început a lupta, fiecare în 
parte, ca să pună mâna pe domnul ţării. Iorgu Bibescu, dându-se în 
partida opusă lui vodă Ghica, şi Camera fiind deschisă în iarna 
anului 1842, majoritatea fu pentru Bibescu, şi votă faimosul raport 
către domn (a cărui copie o posed), prin care i se arăta trista stare în 
toate ramurile administrative. Se făcu apoi o plângere din partea țării 
către Sultan şi se trimise la Constantinopol cu o copie după raportul 
adresat domnului, făcut de însuşi Iorgu Bibescu. 


Peste o lună veni logofătul Aristarchi, ambasadorul nostru pe 
lângă Poartă, şi aduse lui vodă Ghica firmanul pentru mazilia sa de 

pe tron. Acel firman a fost citit în Cameră în auzul tuturor 
locuitorilor Capitalei, ce erau adunaţi acolo. Nici un eveniment 
neplăcut nu s-a petrecut, căci vodă Ghica, lăsând ţara sub o 
caimăcămie de trei boieri, prezidată de mitropolitul Neofit, s-a pus în 
caretă însoţit de maiorul Scarlat Filipescu şi a plecat prin Braşov şi 
Viena la Neapole, unde s-a statornicit. În urma lui, Camera a 
_ procedat pe dată, după legile țării, la alegerea noului domn; după ce 
deputaţii au intrat în secțiuni, partidele au început a vota. 
Iată şi boierii care au luat parte la alegerea Domnului: 
1 — Baş-boierul banul George C. Filipescu. 
2 — Vornic mare Alexandru Filipescu (Motrogan). 
3 — Vornic mare Teodor Văcărescu (Furtună). 
4 — Vornic mare George Golescu. 
5 — Vornic mare Alexandru Scarlat Ghica (Barbă-roşie). 
6 — Logofăt mare Barbu Ştirbei (Bibescu). 
7 — Logofăt mare Ştefan Bălăceanu. 
8 — Logofăt mare Mihalache Racoviţă. 
9 — Logofăt mare Ioan Văcărescu (Poetul). 
10 — Logofăt mare Chrisoscoleu (Buzoianu). 
11 — Logofăt mare Em. Băleanu. 
12 — Logofăt mare Constantin Cantacuzino (fost caimacam). 
13 — Logofăt mare Constantin Ghica (fost spătar). 
14 — Logofăt mare Constantin Cornescu. 
15 — Logofăt mare Constantin Bălăceanu. 
16 — Logofăt mare Grigorie Grădişteanu. 
17 — Logofăt mare George Bibescu (ales domn cu 131 voturi). 
18 — Logofăt mare George Florescu. 
19 — Logofăt mare Iancu Filipescu. 
20 — Logofăt mare Em. Florescu. 
21 — Logofăt mare Alexandru Ghica (Cáciulá mare). 


Partida lui Barbu Ştirbei, fratele lui Iorgu Bibescu care dresase 
faimosul raport către domn a ieşit cu 91 de voturi, iar partida lui baş 
boier Iordache Filipescu despre care se aşteptau toti a fi ales domn a 
ieşit cu 84 de voturi, Simtind toti de la început că Barbu Ştirbei pe 


www.digibuc.ro 


170 Lt.-Colonel D. Pappasoglu 


care nu-l voiau, va reuşi a pune mâna pe domnie, incepurá a vota 
pentru Iorgu Bibescu care a întrunit în total 131 de voturi. 


Când deputaţii văzură că numărul bilelor lui Bibescu a trecut peste 
91, al lui Barbu Ştirbei, incepurá toti a se apropia de Vodă Bibescu cu 
oarecare respect, căci vedeau că se apropie momentul de-a fi procla- 
mat de domn. Cei mai intimi amici ai lui, precum Iancu Filipescu, 
Manolache Florescu, Manolache Băleanu, Costache Filipescu 
colonelul şi şeful meu s-au apropiat de Iorgu Bibescu şi i-au zis 
soptindu-i: 

— Esti domn. 

lar el care simţea aceasta, căci cunoştea de câte voturi 
dispuneau deputaţii din secţia a patra, de unde făcea şi el parte, 
emoţionat şi pornit poate de respect şi dragoste către frate-său Barbu 
Ştirbei, le răspunse: 

— Dar cu nenea Barbu cum rămâne? 


Atunci colonelul meu, fiul baş-boierului şi coleg de şcoală cu 
Bibescu, împreună cu Iancu Filipescu, îi răspunse la ureche răstit, 
arătându-i fereastra camerei care dădea asupra dealului Mitropoliei: 


— O vorbă de a-i mai zice, nene Iorgule, vei fi aruncat de noi pe 
fereastră ca să nu se aleagă praf de d-ta. 


Aşteptară numărătoarea voturilor încă a patru deputaţi, care au 
votat pentru Iorgu Bibescu şi strigară toti într-un singur glas: 


— Ura! ura! ura! 


Mitropolitul Neofit ce prezida Camera rosti următoarea 
binecuvântare: 


— Să trăiască noul nostru domn, iar tu Doamne Dumnezeul pă- 
rintilor noştri, trimite din induratu-ti sân bogatele tale mile asuprá-i 
şi asupra pravoslavnicului norod al țării, fie, fie, fie! 


Atunci se repezirá toti într-un trup, luară pe mâini pe Bibescu 
strigând ura! îl puserá în trăsură şi-l petrecurá toti în carete şi în 
trăsuri până la palatul său, sub dealul Mitropoliei. 


Noul domn ordonă să vie cáruciorul de poştie cu patru cai de 
curier, şi scrise la Craiova mamei sale, vorniceasa Ecaterina Bibescu, 
că cu voinţa lui Dumnezeu şi cu binecuvântarea ei, s-a ales domn cu 
131 voturi. Boierii salutară pe vorniceasa Bibescu într-o scrisoare 
iscălită de toti câţi se aflau acolo. A doua zi de dimineaţa ostirea 

toată aflată în garnizoană a făcut jurământul în cazarmă, față cu 
marele spătar Costache Ghica, fratele fostului domnitor Alexandru 
Ghica. Iată o pildă cum se supuneau vechii boieri legiuirilor ţării. 

Domnia acestui bărbat a fost foarte inteleaptá; pretutindeni s-au 
Sultanul a dăruit armatei şase tunuri de bronz, peste care Vodă a 
numit şef pe maiorul Ion Em. Florescu, astăzi general de divizie. 
Oştirea a fost îmbrăcată în haine noi, după model de mare economie. 
În locul chiverelor s-au adus coifuri din Prusia, remonte de cai s-au 
adus din Rusia şi Ungaria. S-au făcut înaintări în armată, iar în 
decretul său de înaintări cum şi în ordin de oştire, a zis că nu se 
sileşte la înaintări până ce nu va cunoaşte bine în persoană purtările 
şi caracterul ofițerilor; atunci le va da gradele nu după vechime, ci 
după merit, căci meritul va depăşi vechimea, ca şi ei să se silească a 
onora gradele pe cât ele sunt menite a onora pe cei ce le primesc, 
fiind singura răsplătire a unui ostaş. 


Acest domn a organizat grănicerii din toate satele mărginaşe 
ale Dunării, care făceau serviciu cu schimbul la pichetele fruntariilor 
dunărene şi muntene, având fiecare frontieră câte un inspector cu 
gradul de colonel. El a făcut şoselele pe Prahova până la Predeal 
precum şi pe Olt din Călimăneşti până la Râul Vadului, spărgând 
munţii de piatră cu iarbă de puşcă; la aceste şosele au lucrat soldati 
sub comanda ofițerilor conduşi din cei mai buni mineri ai statului. El 
a legat pentru prima oară România Mare cu cea Mică prin frumosul 
şi lungul pod de piatră pe râul Olt şi Beica în dreptul oraşului 
Slatina. A înfrumusețat balta şi grădina Cişmegiului, stârpind 
miasmele şi broscária din acea grădină publică a orăşenilor 
bucureşteni, dând curs lacului în Dâmboviţa. A înfrumusețat străzile 
centrale ale porturilor Brăila şi Giurgiu, a restaurat vechile palate ale 
lui Constantin Basarab Brâncoveanu, de sub Mitropolie unde era şi o 
capelă foarte frumoasă, a secularizat moşiile cu mari venituri ale 
Mitropoliei şi ale  episcopatelor făcând  prelatilor salarii: 
mitropolitului o sută de mii lei şi episcopilor câte cincizeci de mii lei 
anual. Domnia lui a fost foarte liniştită, foarte îndestulătoare; se afla 
bine cu toată lumea şi toti consulii puterilor străine şi supuşii lor. El 
a dat avânt învățăturilor sub Poenaru, arhimandritul Poteca şi loan 
Heliade Rădulescu.!2% Artele au progresat sub diferiţi maeştri de 
muzică şi desen; literatura a făcut un pas mare înainte; el a încurajat 

pe Iancu Văcărescu!” şi Heliade Rădulescu în arta poetică; în scurt 
acest domn a fost foarte iubit şi stimat de toti românii în genere. Ela 
făcut să infloreascá şi teatrul nostru national puindu-l sub preşedinţia 
lui Iancu Câmpineanu; a înfrumusețat dealul Mitropoliei prin alei şi 
patru obeliscuri mari la intrare; lucrările au fost conduse de colonelul 
Blaremberg. 


CAPITOLUL LVI 


Din nenorocirea ţării noastre, logofătul justiţiei Alecache 
Vilara"? fiind ministru şi amic al domnitorului, a mâhnit pe multi 
mai cu osebire prin manierele lui răstite. Adesea dânsul striga 
impricinatilor: 

— Eu poruncesc şi să stiti cá eu sunt paga Alecache Vilara, care 
fac ce voiesc. 


Unele ca acestea impreunándu-se cu asprimea ce íntrebuinfau 
cu poporul mai multi amploiafi superiori de prin administrații, au 
făcut de s-a organizat cu puțin mai înainte de anul 1848 acea 
conjurație sub conducerea lui Heliade, Nicolae Golescu, Constantin 
A. Rosetti, Ioan C. Brătianu, prințul Dimitrie Ghica, prințul Ion 
Ghica, Grigorie  Grădişteanu, Dimitrie Bolintineanu, Nicolae 
Bălcescu, Dimitrie Creţulescu şi alții, care au dat avânt revoluţiei de 
la 11 iunie 1848, începută la Islaz şi în Bucureşti deodată; cea din 
Bucureşti a început-o Dimitrie Creţulescu prin tragerea unui glonț de 
pistol pe o şosea asupra lui Vilara, ce însoțea pe vodă Bibescu in 
trăsură la preumblare. Acel glonţ a fost semnalul dat bucureştenilor, 
ca să se adune cu toţii în Curtea Domnească şi să ceară domnitorului să 
iscălească acele 21 de articole ale programului făcut de ei. Într-adevăr, în 
acea zi s-a strâns atâta lume în curtea domnească şi pe toată 
întinderea străzii Mitropoliei, încât nu era de trecut măcar un om. În 
capul acestui popor bucureştean, fără nici o armă în mână, se aflau 
Nicolae Golescu, Brătianu, Rosetti, Bolintineanu şi Grădişteanu!2? 
cum şi Mitică Creţulescu, cel care a dat cu pistolul, atingând cu 
glontele pe domn numai la piele. Santinelele din ordinul lui Vodă au 

lăsat pe capii revoluţiei de au intrat în salonul domnesc, unde 
Heliade dădu citire programului de reformă constituțională. Vodă 
Bibescu a răspuns cu sânge rece şi cu a sa demnitate de domn: 


— Bine sunt toate, sunt şi eu adápat de ideile astea încă din 
şcoala în care am învăţat la Paris, însă găsesc prea timpuriu aceste 
schimbări în națiunea noastră; ar fi fost bine, să fi mai aşteptat până 
ce mă intelegeam cu puterile vecine, cărora puteam să le arăt că chiar 
eu mă aflu în capul mişcării, fiind ales al naţiunii; atunci aş fi stat pe 
tron în pace ca să executám cu toţii în unire reformele şi am fi fost 
apárati de prejudiciile ce s-au dezlántuit acum. 

Atunci toti în unanimitate au strigat ura! şi Heliade Rădulescu 
înfăţişă lui Vodă o călimară dându-i condeiul şi rugându-l dimpreună 
cu ceilalți să iscălească. În momentul în care Nicolae Golescu băgă 
în sân proiectul, dânsul începu a striga: 

— Să trăieşti Măria ta, domn şi stăpânitor al nostru 
constituțional. 

Aceste vorbe fură repetate de Mitică Creţulescu din balconul 
lui Vodă către poporul bucureştean ce era în curte. 


Toţi într-o voce strigară: 


— Să trăiască domnul nostru constituțional Gheorghe Dimitrie 
Bibescu. 


A doua zi de dimineaţă, Vodă chemă pe revoluționari, pe 
boierii ce compuneau guvernul şi pe mitropolit, şi-şi dădu demisia 
din domnie în mâna lui Nicolae Golescu, rugându-l să fie bun a numi 
căimăcămia cum îi va plăcea şi a însărcina pe unul din membrii 
guvernului să-l întovărăşească până la Braşov, pe la Câmpulung, prin 
graniţa austriacă de la Bran, căci pe la Predeal, ca să iasă la Braşov 
nu se putea, nefiind şoseaua pe Prahova terfninată. 


Cu toate rugámintile membrilor revoluţiei, ale boierilor şi 
bancherilor din piața noastră, nu a fost cu putinţă a se îndupleca să 
rămână pe tron. 


Din contră s-a rugat dânsul să nu fie împiedicat a pleca, fiindcă 
s-au sfătuit deja cu iubita sa doamna Marita, născută N. Văcărescu şi 
fosta soție a spătarului Constantin Ghica. Totodată, a invitat pe 
Iordache Filipescu care era vornic de a pornit un lipcan (curier al 
ministerului de externe), cu poruncă către ispravnicul de Muscel să 
conducă pe Vodă cu plăieşii şi cunoscători ai strâmtorilor munților până 

la hotarul austriac. S-a fácut intocmai dupá dorinta lui Vodá; s-a trimis 
cu Măria sa pe Constantin A. Rosetti din partea guvernului 
provizoriu; cu o zi înainte, Vodă lăsase ordin la toată oştirea din 
garnizoană ca să se supună, cu toată credința guvernului provizoriu 
şi să-şi păzească fiecare datoriile ostăşeşti pentru binele țării si 
liniştea locuitorilor Capitalei. 

O fi regretat poate cineva plecarea lui Bibescu, însă nu s-a 
putut recunoaşte cine anume, fiindcă a urmat o gălăgie de bucurie 
pentru noua eră în care intra fara. 


Se formă locotenenta domnească pe dată sub preşedinţia lui 
Nicolae Golescu iar ca şef al armatei fu numit maiorul Tell, care fu 
sărit de o dată la gradul de general; aşa a găsit cu cale consiliul 
guvernului revoluţionar care se instală în casa lui Dinicu Golescu pe 
Podul Mogoşoaiei, astăzi Palatul Regal. 


Începură îndată adunările revoluţionarilor, atât în localul 
camerei boiereşti care era dizolvată, cât şi pe câmpia Filaterului unde 
se aduna în toate zilele poporul bucureştean şi unde s-a organizat şi 
garda municipală sub comanda unui fost actor grec Aristia,'^? 


În acea câmpie s-a ridicat o tribună pe piedestale înalte cu 
trepte; de acolo țineau toți oratorii revoluționari, discursuri către 
orăşeni. — Am fost față atât la adunările ce se ţineau seara în Cameră 
(Obşteasca Adunare) în dealul Mitropoliei cât şi la acelea din 
Câmpia Filaretului; nu pot trece cu vederea a nu arăta în această 
istorie a Bucureştilor, pentru trista memorie, destrăbălările ce se 
petreceau în acele cluburi. 


Într-o seară de Iulie, anul 1848, era atât de multă lume în 
localul Camerei încât ne mai încăpând în sală oamenii, se 
grămădiseră în curte pe la ferestre, care erau deschise; adunarea era 
prezidată de dl. Ion C. Brătianu prenumit atunci Firfirică, căci era 
tânăr, mititel şi scurticel şi cu pletele pe spinare; nu semănau ființa 
lui cu vorbele oratorice şi sofistice ce îi ieşeau din gură; îl ascultau 
toți ca pe un erou al zilei. 


În acea seară se vesti că au trecut turcii la Giurgiu, au dezarmat 
compania noastră ce ţinea garnizoană în acel oraş, au arestat pe 
ofițeri şi căpitanul lor în puşcăria de la Giurgiu şi au plecat in marg 
forțat spre Bucureşti; cavaleria sub Suliman paşa,!?! sosise în satul 
Sinteşti ca avangardă. 

Brătianu zise ca noi să ne pregătim a-i primi cu blándete, ieşind 
înaintea lor, mitropolitul în cap şi cu preoţi în odăjdii cu evanghelia 
şi crucea în mână. 

Pe lângă preoții nostri din Capitală, se aflau adunați în 
Bucureşti şi preoţii de prin satele învecinate ale Ilfovului, Vlaşcei şi 
Ialomiţei, însoţiţi de câte trei deputaţi săteni. 

Aceşti preoţi cu mitropolitul în cap, urmă Brătianu, să aştepte 
sosirea armatei, şi ieşindu-i înainte să fim siguri că turcii nu vor 
ataca acest cordon sfânt. 


Atunci se auzi un glas din mulțime zicând: 
“Părintele mitropolit nu va putea veni, aflându-se bolnav.” 
La aceasta răspunse preşedintele adunării: 


“Ne vom duce la prea sfintia sa, îl vom aşeza într-un jet şi-l 
vom duce pe umerii noştri înaintea invaziei, căci e dator a ne 
binecuvânta şi la nenorocire aşa cum a făcut papa Romei, când a ieşit 
pe podul Tibrului de a oprit pe Atila ce înainta cu formidabila sa 
armată de huni.”1%2 


Strigăte de bravo şi bătăi în palme izbucniră în sală. — În 
vremea aceasta, ne pomenim că intră pe uşă un individ înalt, armat 
cu un cuțit mare şi cu un cimpoier după dânsul. El începu să strige: 

— Fraţilor, am treabă la tribună. 


Lumea îngrozită s-a înghesuit în lături, făcându-i loc ca să 
treacă spre tribună; nici o împiedicare n-au întâmpinat din partea 
vreunui jandarm sau a vreunui comisar, căci eram acolo toti fraţii 
într-un Cristos şi concetáteni şi era liber fiecare să se urce la tribună 
spre a-şi da părerea. 

Stranie de tot o asemenea privelişte în camera legiuitoare a 
României, unde ne deprinsesem a vedea pe părinţii nostri, sub 
preşedinţia mitropolitului nostru, făcând legiuiri, iar nu bâzâind din 
cimpoi, alegând domni în loc de a striga în gura mare ca acel măcelar 
beat despre care e vorba şi care cu un cuţit în mână începu să zbiere: 

“Ce vă încercaţi boierilor cu preoţi, cruci şi evanghelii; eu 
cunosc bine pe turci din mica mea copilărie; ei nu se dau în lături 
decât când văd asta (ridică cuțitul in sus) muiat în sânge. Suntem 
destui bărbaţi în Bucureşti şi am fi fost mai multi dacă n-aţi fi lăsat 
aci numai o mică parte din oştire trimițând pe cealaltă peste Olt fără 

să ne întrebaţi şi pe noi; cu toate acestea vom lupta cu toţii şi vom 
muri cu toţii, ca să treacă apoi vrăjmaşii noştri cu armásarii lor peste 
trupurile noastre.” 

Acest individ necunoscut era de nație sârbească şi de profesie 
măcelar. L-a aplaudat toată întrunirea şi apoi ieşind el afară cu 
cimpoierul după el, l-au petrecut toti până la poarta Mitropoliei. 

Aceste întruniri de la Mitropolie se ţineau seara, de la nouă ore 
până la unu din noapte, iar acelea de la Filaret se ţineau de la trei 
după prânz, până seara la opt. 

Acum să vă spun câteva anecdote de pe câmpul Filaretului, 
numit de atunci până acum “Câmpul Libertăţii”. 


Acolo în mijlocul câmpului unde este astăzi cişmeaua lui 
Cantacuzino!” era iarăşi o tribună ridicată pe estradă şi umbrită de o 
pânză de cort cu patru stegulete tricolore înfipte in cele patru colțuri 
ale estradei. Oratorii ce se urcau acolo sus, erau amândoi fraţii 
Brătieni, Dumitru şi Ioan cum şi amândoi fraţii Goleşti, Nicolae şi 
Ştefan. Vorbeau despre diferite organizări ce trebuiau introduse în 
țară, despre armată, despre ridicarea bătăii în armată şi introducerea 
pedepsei numai cu arestări, despre organizarea serioasă a unei 
legiuni orăşeneşti, numită “garda municipală” care deja începuse a se 
forma din diferiți negutátori şi meseriaşi; şefii părților acestor 
legiuni se numeau din meseriaşii cei mai bogaţi şi deştepţi. În vreme 
de cinci zile se şi formaseră două companii, însă nu li se dăduseră 
armele ci numai se numiră în ziua a cincea şefii părţilor, al căror 
comandant superior fu numit actorul grec şi mai în urmă profesor de 
limba greacă de la şcoala Sfântul Sava, anume Aristia; şeful acestui 
semi-batalion se numi un Cost. Bălăceanu şi un Manu, fiul unui 
Iorgu Manu; iar între căpitani erau un caretaş bogat şi un toptangiu 
negustor, ale căror nume îmi scapă. Despărţirile s-au numit plutoane, 
iar instructorii acestei legiuni erau câţiva din căpitanii regimentului 
aflați în garnizoană; dânşii veneau la front numai în vremea 
exerciţiului. Ce vedeai în frontul acestor companii? Negustori, 
cavafi, işlicari, curelari, covaci, plăpumari, cojocari, caretaşi, dogari, 
cizmari, bărbieri, fiecare în costumele lor. Frontul era impestritat de 
giubele, scurteici, scurte, elecuri cu poturi, căciuli, şepci, spentere, 
fracuri, surtuce şi anterie; era o cadră hazie. Era frumos să vezi acest 
front numai cu puşti ostăşeşti fără patrontaşe şi fără alte curele, să 
vezi la defilare soldați marşând în anterie lungi şi în paşi voluntari; 

era de jale, cu alte cuvinte, prima creare a unui corp care întrecea 
tradiționala ceată a lui Baboi. Comandantul lor, dl. Aristia, comanda, 
când venea Brătianu. 


— Prezentati arma! 


Atunci fiecare individ ducea arma la piept, fárá nici un tact, 
împiedicându-se in mánecile largi ale giubelelor; semănau cu urşii 
care tin in labe ciomagul ursarului gi dau din picioare pe lángá el. 
Aveau două tobe şi două goarne luate de la oştirea regulată, ba încă 
unul din gornişti era un muzicant, Mugur, care ştia a sufla în 
trámbitá. 

În fine, orăşenimea zápácitá, s-a ridiculizat până în luna lui 
septembrie 12, când sosirá turcii şi se oprirá făcând tabără în câmpia 
Cotroceni; a doua zi la 13 marşă în Capitală coloana turcească care 
se mai bătu cu noi, patru companii din regimentul al doilea, o 
companie din regimentul unu şi trupa pompierilor. În acea încăierare 
s-a dat turcilor, care erau în număr de nouă mii, o lecţie bună. 
Pompierii dărâmară pe Kerim Paşa împuşcându-i calul şi au răpit 
două tunuri; companiile ce erau concentrate în curtea cazărmii 
Alexandru finurá foc de rânduri cu trupele turceşti, înşirate în stradă; 
(această încăierare am publicat-o prin deosebite broşuri). În acea zi 
de 13 septembrie 1848 fură omorâţi din trupa turcească 367 de 
oameni, iar din trupele noastre au căzut doi ofițeri de pompieri 
Stărostescu şi Dănescu, cari se luptară ca nişte bravi la luarea 
tunurilor şi 57 de soldaţi (frumoasă lecţie pentru armata turcească şi 
îndoit de frumos a fost avântul armelor româneşti). Urmare la acest 
avânt sunt: bătăliile din urmă şi gloria ce au câştigat armele 
româneşti pe câmpiile Bulgariei. Iar răsplata care ni s-a dat nouă 
ofiţerilor ce ne-am expus cu un mic număr de soldaţi, a fost nimic şi 
iarăşi nimic. Ba nu, am scăpat ceva din vedere, ne-au scăzut şi ne 
scade la bátránefea noastră câte 20 şi astăzi câte 18% din mizera- 
bilele noastre pensii, apoi atâta nu este destul din partea atâtor 
oameni ingenioşi şi buni patrioți, ce s-au succedat de atunci şi până 
acum, la cârma ţării? Destul şi prea destul încă față de celelalte 
suferinţe şi mizerii ce îndură până în prezent, cei ce au dat acest 
avânt al armelor la 1848. 


Faptele însemnate ce au mai urmat le tac, că sunt cunoscute de 
toți contemporanii mei, cum spre exemplu detronarea lui Cuza şi 
altele. 

Acum să vorbesc şi de domnul Ţării Româneşti Barbu Dimitrie 
Ştirbei, fratele fostului domn Gheorghe Bibescu. Acest domn, după 
suirea fratelui său pe tronul României, îşi dădu demisia din minister 
şi plecă în Franţa; de acolo îşi părăsi tărâmul, ca să păşească el în 
locul fratelui sáu; a aşteptat timpul oportun până trecurá 
evenimentele începute în ţară la 1848; în acea vreme Sublima Poartă 
intelegándu-se cu cealaltă putere protectoare, se tinu consiliul de la 
Balta Liman,!*% unde se luară măsurile pentru numirea noului domn 
al Ţării Româneşti. Reputația acestui înțelept domn era deja de mult 
cunoscută, atât Rusiei cât şi Sublimei Porti şi astfel se hotărî a se da 
domnia țării fostului logofăt al justiţiei, Barbu Știrbei. Acesta veni în 
Capitală după uzurile celorlalți domni şi se instală în casele sale; 
tronul îl avea în palatele lui Dinicu Golescu, unde mai fusese. Noul 
domn a început a organiza fara şi oştirea, fără însă a permite 
refugiaților de peste Dunăre, foşti revoluționari, să intre în Capitală; 
a iertat numai pe cei ce se aflau în Capitală şi care erau compromişi 
în revoluţie. 


El a desăvârşit şoselele începute de fratele sáu. A făcut uzina 
de apă şi a răspândit prin cişmele apa Dâmboviţei pe toată întinderea 
Podului Mogoşoaiei până la bazinul din şoşeaua lui Kiselef. A 
investit pe Nifon de mitropolit sau mai bine zis de urgie a bisericii 
noastre în decurs de douăzeci şi cinci de ani, din vicar ce fusese al 
răposatului mitropolit Neofit. 

A organizat călăraşii săteşti cu schimbul precum şi dorobantii 
de infanterie judeţeană iarăşi cu schimbul. A organizat justiţia şi 
administraţia țării care până la dânsul era o generală învălmăşeală. 

Oştirea cea permanentă (floarea ării Româneşti) ar fi 
organizat-o mult mai frumos dacă nu avea ca consilier intim pe un 
renegat polonez colonelul Ignat Paznavsky, retrograd cu desăvârşire 
şi duşman a tot ce era frumos organizat de fostul domn George 
Bibescu. Această canalie, care a fost mai târziu cunoscută şi de vodă 
Ştirbei, a fost azvârlit din oştire pe dată ce a sosit de la Paris fiul 
domnitorului beizadea George Ştirbei căruia i s-a încredințat oştirea 
după ce fu înaintat la gradul de general. 


Acest bun şi învăţat general s-a silit în tot cursul domniei lui 
Ştirbei de a introduce îmbunătăţiri în armată; a băgat spiritul de înfrățire 
în corpul ofiţerilor, a înaintat pe cei de merit ce fuseseră persecutați de 
către menfionatul mai sus colonel polonez; astfel într-un scurt timp a 

câştigat dragostea întregii armate. El a rugat pe Doamna, mumă-sa, de 
a dăruit armatei drapele noi cusute în fir şi catifea în locul celor 
vechi şi uzate. A înființat preoţi şi icoane, precum şi corturi pentru 
oficiile divine pentru fiecare regiment. 


CAPITOLUL LVII 


Am arătat dar în istoria mea pe domnii cei buni ai ţării. 


Nu cred că se va afla astăzi vreun român, care să fi cunoscut pe 
mentionatii mai sus boieri, stâlpi şi părinți ai Țării Româneşti, şi să 
poată cugeta măcar că ei nu şi-au iubit ţara din tot sufletul lor şi din 
tot cugetul lor. Ei erau, sărmanii, puşi între ciocan şi nicovală, între 
suzeran şi protector. Dar câte încă nu ar fi putut ei face pentru țară, 
cum au făcut străbunii lor cei vechi, pe ale căror urme plângem 
astăzi cu lacrimi. lată un exemplu. Li s-a propus şi li s-a cerut de 
către curtea protectoare în unire cu cea suverană, ca să îngăduie o 
companie ce era să vină în ţară cu mari bogății să deschidă sânurile 
munţilor Carpaţi care sunt pline de aur, argint, fier, aramă, argint viu 
şi tot felul de pietre preţioase; compania avea să aducă colonii de 
mineri să exploateze bogățiile munţilor pe un termen de o sută de 
ani, imbogátind astfel tara. Iată boierii din elita noastră cea nobilă şi 
înțeleaptă ce au răspuns d-lui Trandafir cu “of” în coadă. 


Se scoală în cameră banul, prinţul Costache Ghica, fiul cel mai 
mare al regretatului domn şi părinte al țării Grigore Ghica, şi strigă 
din toate puterile lui: 


— Numai asta nu se poate, să ne vindem noi fara păzită de 
părinţii noştri optsprezece secole; şi iată de ce, fiindcă acei strămoşi 
ai noştri care au avut totdeauna puterea de a face orice cu tara lor, nu 
au voit însă de a-i desface sânurile, ca să vază străinii bogăţiile cu 
care a înzestrat-o Dumnezeu, căci dacă le-ar fi arătat, am fi fost până 
acum cuceriti şi jáfuiti de tot ce astăzi ne păstrează pământul în 
sânurile lui. 

La această frumoasă şi patriotică cuvântare, uimindu-se toată 
Camera a respins propunerea, iar Trandafir cu "of" in coadă s-a 

intors de unde a venit. Ei! dacá ar fi tráit ei la crearea drumurilor 
noastre ferate le-ar fi dat contracciilor cu alte másuri mai economice, 
le-ar fi dat treptat şi nu ar fi băgat tara în datorii. Dar ce să zicem? 
Dumnezeu să-i ierte, căci noi nu merităm nici numele lor cel sfânt a-l 
pronunţa. 


Ei se întâlneau cunoscându-se, trăiau iubindu-se şi când murea 
vreunul, plângeau toți pe mort şi-l petreceau până la locul său de 
odihnă, azvârlind în groapa sa câte o mână de pământ, semn că şi ei 
îl vor însoți mâine. lar nu ca noi astăzi, că ne întâlnim necunos- 
cándu-ne, că trăim neiubindu-ne şi când murim nu plângem unul de 
altul. 

Fie-mi permis, vă rog, domnilor cititori, a vă arăta că în acele 
palate, acele spafioase şi frumoase curți ale boierilor noştri, dacă 
intra chiar un criminal găsea azil şi protecţie; însuşi boierul cerceta 
greşeala sau crima care a făcut-o şi când acea greşeală sau crimă nu 
era grea, proteja însuşi pe greşitul ce s-a refugiat în curtea lui şi i-a 
cerut ajutorul, îl apăra la autorităţile ce-l reclamau şi când vina nu 
era grea, îl scăpa, căci aga era boierul şi aga a apucat de la mogi 
strămoşii lui. Acele curți dar, sau aziluri ale deznádájduifilor cum se 
poate numi astăzi, în anul 1892, să le vedem mai toate înstrăinate şi 
stăpânite de oameni de alte naţiuni şi de alte rituri, atât la noi în 
Muntenia cât şi la Moldova, nobila şi prea iubita noastră soră? Care 
să fie cauza acestui păcat? Eu nu pot să înţeleg alta, scumpii mei 
cititori, decât numai un lucru. Nu poate fi alt nimic cauza decât 
înstrăinarea pe mai mult timp a tinerilor, descendenții acestor buni 
părinţi ai țării în părţile Occidentului. Moravurile lor cele bune, 
educaţia cea filantropă, primită în casa părinţilor lor, o schimbă cu 
moravurile cele vitrege naţiunii noastre şi cu obiceiurile cele 
vicioase ale Occidentului, care se încheie: 


“Fiecare trăiască cu ce poate şi cum poate, şi Dumnezeu cu ei.” 
Sau: 
“Fiecare pentru el şi Dumnezeu pentru toți.” 


Acest moto eu socotesc că nu e destul pentru un adevărat 
creştin şi cu creştere de creştin; omul bogat trebuie să ajute pe sărac, 
să întâmpine pe bolnav, să găzduiască pe străin şi să mângâie pe 
nenorocit, aşa cum au făcut şi părinţii noştri. 

CAPITOLUL LVIII 


Fiindcă vorbii de vieţile patriarhale ale boierilor țărilor noastre, 
apoi aici este locul ca să arăt şi vreo câteva familii boiereşti ce 
deosebeau mult în faceri de bine şi în milostenii; aceste milostenii se 
făceau de ambele sexe. Casa familiei Filipeştilor până în zilele 
noastre a fost casa proverbială a patriarhului Avram, atât Constantin 
Filipescu, părintele lui Iordache bag-boier cunocut de toti, cât şi soția 
sa Băneasa, dădeau bucătura lor săracilor şi-şi dezbrăcau hainele lor 
de sărbători ca să îmbrace pe săracii şi săracele de prin mahalale. 


Logofătul cel mare Grigorie Grădişteanu, părintele actualului 
preşedinte al Curtii de Conturi, ajuta şi mângâia pe cei nedreptátiti, 
mijlocea la domn pentru slujbe celor persecutați şi chema pe toti 
scápátatii boieri la masa sa. 


Cucoana Luxandra, a banului Barbu Văcărescu, " îmbrăca 
familii intregi scápátate, boteza si cununa pe multi din cuprinsul 
mahalalei unde şedea, inzestránd şi ajutând pe toate fetele orfane şi 
scăpătate; tot această mare cucoană a botezat şi pe răposatul 
Calinic, 6 fostul staret al Cernichii în vreme de patruzeci de ani, şi 
mort episcop al Râmnicului Vâlcei pe scaunul episcopal. 


135 


Răposata cucoana Marghioala Rosetti, miluia toată lumea, proteja 
pe toți asupritii, iar casa ei devenise un izvor de binefaceri pentru fetele 
scăpătate; le aduna hránindu-le din averea ei şi puindu-le să lucreze la 
covoare bogate pentru sfintele biserici şi la haine pentru săraci de 
Paşte şi de Crăciun, astfel că saloanele ei semănau cu nişte ateliere 
de fabrică. 


Casele lui Costache Cantacuzino şi a lui Scarlat Bărcănescu, 
erau ajutoare săracilor şi mângâierea asupritilor, care găseau acolo şi 
mijloace la domn de a li se da slujbe. — Casa lui Iancu Manu, mai cu 
osebire a regretatei de toată lumea bucureşteană răposata cucoană 
Anicufa, muma actualului general Gh. Manu, a fost singura care 
îşi deschidea saloanele pentru toți artiştii ce vizitau oraşul nostru; 
doctori noi veniţi, profesori, eruditi, pictori şi muzicanți, se întreceau 
a veni în saloanele acelea şi la masa cucoanei Anicufa care era şi 
muma şi protectoarea tuturor săracilor. 

Ráposata cucoana văduva logofătului mare Mihalache Manu şi 
sora marelui logofăt Teodor Văcărescu, era una din apărătoarele 
nenorociţilor şi persecutatilor; dacă punea caii la careta ei, nu era de 
a merge la vreo petrecere, ci avea a merge să vază pe Măria sa Vodă 
sau pe mitropolitul, spre a-i ruga să dea vreo slujbă cuiva sau să ierte 
pe cineva de greşelile lui; ajuta cu deosebire pe scápátatii cu familii 
grele şi adesea chiar din averea ei făcea pensii văduvelor scăpătate şi 
fetelor orfane, fie-i tárána uşoară căci astăzi nu mai este între noi. Ea 
a fost muma lui Iancu Manu. 


Tot aşa era şi cucoana Catinca, a banului Dimitrie Ghica, muma 
a doi domni, Grigore Vodă şi Alecu Vodă Ghica, precum şi la 
Craiova răposata cucoana Catinca, a vornicului Dimitrie Bibescu, 
muma iarăşi a doi domni, Barbu Ştirbei şi George Bibescu; aceasta 
din urmă era tot sora lui Teodor Văcărescu, unul din cei mai bogați şi 
onorabili boieri ai țării. Această mare cucoană era protectoarea 
tuturor săracilor din cinci judeţe ale Olteniei. 

Nu pot a nu arăta aici şi pe mitropoliţii cei mai milostivi ce au 
fost pe tronul arhiepiscopal al României. Din vechime era 
mitropolitul Filaret, Dositei, Dionisie Lupu, cel ce aduna pe vreme 
de iarnă diferite păsărele şi le punea între geamurile ferestrelor lui, 
hrănindu-le pe vremea de iarnă până în minutul când se făcea Sfânta 
Înviere şi se cânta “Cristos a înviat”. Atunci geamurile de din afară 
ale ferestrelor saloanelor sale se deschideau şi zburau acele sute de 
păsărele de mergeau prin pomi ca să guste din muguri. Tot aşa de 
milostiv era şi prea cuviosul mitropolit Grigorie, respectatul şi 
iubitul de toti românii. 

Aceşti mitropoliți nu numai că erau cei mai mari patrioţi, dar 
jignitile lor erau deschise la toti săracii şi scrinurile lor erau casieria 
celor scápátafi; pentru biserică şi pentru patrie îşi puneau adeseori 
sufletul şi cariera lor în cel mai mare pericol la diferite evenimente, 
întocmai ca păstorul cel bun pentru turma lui. 


S-au dus toti dintre noi, ei nu mai sunt azi, dar numele lor va 
umple totdeauna paginile istoriei ţării. 

CAPITOLUL LIX 


Mă întorc la binefacerile boiereşti ca să dau un exemplu: 


Am trăit în tinereţea mea cu fiul unui boier foarte mare care era 
şeful meu; acest boier, bătrân cu barba albă, ocupa cel mai mare post 
în administraţia țării; el a aflat cá un nenorocit de zapciu din partea 
muntelui, pe care cu o jumătate de an îl numise el la o plasă, ar fi 
făcut mai multe hoţii; pe dată a ordonat de a fost depărtat din post; 
nenorocitul zapciu care avea o casă de şase copii, între care două fete 
mari, vine în Bucureşti fără post şi hotărăşte să se ducă la boier să 
îngenunche, să plângă şi să se roage să-l ierte. 

Într-o zi se strecură nenorocitul şi sosi la uşa odăii boierului. 
Bătrânul boier tocmai se spălase pe obraz şi se afla cu prosopul în 
mână ştergându-se iute pe obraz, pentru ca în urmă să înceapă a-şi 
face închinăciunea după obicei. În acel moment zăreşte pe zapciu şi 
indignat începu să-i strige: 

— Ce cauti la mine, hotule şi neruşinatule? Vrei să má superi 
tocmai când să-mi fac şi eu o cruce ca tot creştinul? Iegi afară. 

Şi întorcându-se -ca să înceapă a se închina, nu i-a fost cu 
putință a pronunţa cuvintele din “Tatăl nostru"— “şi iartă-ne nouă 
Doamne greşalele noastre, precum iertăm şi noi greşelile gregitilor 
noştri.” Atunci cu o linişte creştinească deschise uşa şi strigă 
servitorului său: 


— Repede-te, soseşte-l şi îl cheamă pe nenorocitul ăla de ciocoi. 


Servitorul pe dată se repezi până la poartă şi sosind pe zapciu, l-a 
chemat îndărăt şi boierul cum l-a văzut la uşă i-a zis: 


— lartă-mă, nenişorule, de vorbele ce ţi-am spus, ca pot să-mi 
urmez închinăciunea. 


Fostul zapciu a răspuns tremurând: 


— Dumnezeu să te ierte, cocoane; iartá-mi şi d-ta cá nu ştiu ce 
să mă fac cu şase copii care-i am în casă. 

Atunci i-a zis boierul: 

— Du-te la vornicie şi mă aşteaptă. 

Într-adevăr, tot în acea zi după ce i-a dat poveţe indestul de 
părinteşti, a trimis poruncă către ispravnic să-l instaleze iarăşi in 
postul său. 


CAPITOLUL LX 


Alt fapt tot din casa acestui boier. 


Fiul său era şi şeful meu cu care şedeam; într-o zi vine 
servitorul de la grajd şi-i spune că vătaful de curte al boierului, care 
era un om bătrân al casei având şi rangul de pitar, nu-i dăduse la 
grajd pe deplin portia de orz a cailor ce avea. Trimite şi-l cheamă, şi 
iată ce-i zice bietului bătrân pitar, vechi vătaf al casei, acest fiu de 
boier care şezuse zece ani la Paris: 


— Pezevenghiule! Sacre nom de Dieu! Cum se poate să 
îndrăzneşti să nu dai mâncare pe deplin la cai. leşi afară şi împlineşte 
demâncarea cá-(i trag palme. 

A plecat bietul bătrân cu lacrámile in ochi. Atunci eu indestul 
de emoționat îl întreb: ` 


— Cum se poate, domnule polcovnic, să dojeneşti în astfel de 
chip pe bietul pitarul Gheorghe, care tine cu creditele sale în piață 
toată casa d-voastră, când rămâne în lipsă, până să primiţi arenzile 
moşiilor? 

Iată ce mi-a răspuns, căindu-se grozav, frantuzitul meu român: 


— Miră-te mon cher ami, miră-te Dumitrache dragă de mine, 
care am crescut zece ani în Paris şi unde stăpânii care strigă pe 
servitorii lor nu-i scot din: monsieur Jean, monsieur Edouard sau 
monsieur Charles; ce mi-a venit astăzi eu nu ştiu! Eu socotesc încă 
zece ani să mai fi şezut în Paris, nu puteam ca să uit moravurile 
boiereşti de acasă. Vezi ce va să zică educaţia primită de la lapte, 
vezi ce va să zică când în copilărie ai auzit adesea pe români 
înjurând şi atacând aşa de rău pe supuşii lor. Eu o să-i dăruiesc 
mâine lui George douăzeci de galbeni ca să mă ierte şi am să fulger 
şi vreo patru palme, faţă cu el, servitorului meu, care m-a minţit. 

Eu îi spusesem că il mintise. 


A doua zi chemă pe pitarul Gheorghe şi-i dădu douăzeci şi 
cinci de galbeni; apoi trânti vistavoiului vreo câteva palme față cu 
pitarul Gheorghe, zicându-i în acelaşi timp: 

— Altă dată să nu mai minţi pe stăpânul tău. 

Încă un fapt părintesc al unui boier mare, vornicul Tudorache 
Văcărescu; el funcţiona ca ministru de interne, şi o deputatiune de 
brutari pun trei sute de galbeni austrieci într-o pungă de mătase şi se 
duc la minister de cer audienţă. Ministrul îi primi, şi ei începură a 
spune că au mai scumpit pâinea cu patru parale, fiindcă s-a scumpit 
grâul, rugându-se a-i lăsa liberi să o vânză astfel, fără a li se face 
cişniu (ceea ce va să zică proba ce se făcea totdeauna brutarilor şi 
măcelarilor când scumpeau pâinea sau carnea, ca să vază guvernul pe 
ce sumă poate să dea voie a se vinde aceste două alimente la popor). 
lată cum se făcea proba. Se cumpăra de la obor grâu de calitatea 
întâia din două din judeţele Prahova, Ialomița, Ilfov şi Vlaşca, 
plătindu-se cu preţurile cu care-l puteau vinde românii care-l 
aduceau până aci în Capitală; se curăța, se măcina, se pretuiau 
tárátele, chiria prăvăliei, cantitatea lemnelor la încălzitul a două 
cuptoare, simbria lucrătorilor, sarea, prețul cumpărăturii grâului, 
transportul grâului şi hrana vitelor, lăsându-se ca profit brutarului şi 
măcelarului câte două parale de jimblă şi câte patru parale la ocaua 
de carne, astfel din două cuptoare, cu zi cu noapte, a una mie pâini 
de cuptor, rămânea brutarului profit net patru mii parale care fac o 
sută lei pe zi. 

Hotărându-se în chipul acesta preţul pâinii, cel ce se abătea de 
la preţul stipulat de către comisia de cişniu, sau da lipsă la cântărirea 
pâinii de o ocă în cap, era pedepsit cu luarea mărfii. În vechime, 
până la Regulamentul din 1830, se tintuiau brutarii de zgârciul 
urechii, la uşa prăvăliei, pentru o zi întreagă şi i se jefuia toată 
pâinea lipsă, care se împărțea la săraci sau se trimitea arestatilor la 
puşcărie; de la Regulament încoace nu se mai țintuiau brutarii ci se 
amendau numai cu hrăpirea pâinii. S-a văzut Grigorie Vodă Ghica, 
călcând singur prăvăliile brutarilor celor mari, având cântarul 
(tereziile) cu el în caleaşcă, şi vai brutarului aceluia ce îndrăznea să- 
şi bată joc de public. De aceea de la 1809 până la 1820 s-a vândut 
pâinea cu opt parale ocaua şi carnea dousprezece parale, de la 1820 
până la 1830, douăsprezece parale pâinea şi şaisprezece parale 

carnea şi treptat urcándu-se n-au trecut niciodată aceste două 
alimente de întâia trebuintá a poporului, peste maximum de douăzeci 
şi cinci de parale jimbla şi douăzeci de parale pâinea, iar carnea 
peste cincizeci parale maximum şi patruzeci parale minimum. lată 
dar folosul ce aducea cişmiu şi lipsa ce se aduce la toți săracii, când 
comerțul acestor două articole s-a lăsat a fi liber. 


Aşadar să ne întoarcem la deputafiunea brutarului trimisă de 
corporație (isnaf) la vornicul Teodor Văcărescu. Vornicul le 
răspunse: 

— Nu pot creştinilor, să asupresc poporul şi să las să vindeti 
pâinea cum vreţi, că e o nedreptate şi ne bate Dumnezeu. 

Deşi Văcărescu era de un temperament foarte iute, aşa i se 
zicea: “Văcărescu Furtună”, totuşi în momentele acelea aflându-se 
numai în libadea, cu fesciorul în cap, răspunse foarte blând; însă 
când văzu pe unul din brutari că îi mai repetă cerând favoarea şi 
scoțând din sân punga cu galbeni pe care o puse pe masă, se repede 
atunci moş Tudorache ca un fulger, ia punga de gură şi începe să 
plesnească pe toți brutarii pe piept, pe umeri, pe obraji, pe capete şi 
spinare, strigând: 

— Hotilor şi tâlharilor!! 

Brutarii deschiseră uşa şi o luară la fugă pe scări, iar Furtună 
Văcărescu, vornic mare, azvârli punga după ei din capul scării. 
Trimise apoi pe dată de se chemă aga şi-i porunci să meargă din 
brutărie în brutărie, să cântărească pâinea, în răspântiile oraşului să 
bată toba că n-are să plătească nimenea mai mult jimbla decât cu 
preţul de douăzeci şi cinci de parale şi pâinea cu douăzeci de parale, 
iar la cântar să fie ocaua pe deplin. Şi iată aşa pătimiră lacomii de 
brutari care jefuiau poporul cel sărac. 

Aleagă-şi dar, legiuitorul constituţional sau deputatul judeţean 
care e mai bună din două, libertatea speculatorului care se pune în 
grevă şi lasă pe sărac să moară de foame, sau legea severă ce trebuie 
făcută şi aplicată în privinţa vânzării acestor două articole de întâia 
trebuință? 

CAPITOLUL LXI 


Nu pot termina povestirile mele fără a arăta şi purtarea 
armatelor străine ce după timpuri au venit şi au locuit între noi în 
acest oraş de bucurie. Încep dar, cu armata suzeranului nostru 
otoman. Totdeauna şefii acestei armate, diferitii paşi mari, au avut 
ordin de la Sultan ca să se poarte bine cu locuitorii țării şi să uşureze 
necazurile raielei, căci totdeauna această ţară a fost jignifa de 
îndestulare a Sublimei Porti. Într-adevăr cá ostile turceşti în 
diferitele lor invazii, aveau purtări foarte bune şi blânde cu locuitorii 
țării, ba încă făceau multe milostenii şi mult ajutor dădeau săracilor. 
Dacă s-a întâmplat uneori că ienicerii şi tătarii ce se aflau în armata 
turcească au făcut oarecare cruzimi, dânşii au fost totdeauna 
pedepsiţi cu asprime de către mai marii lor. 


Turcii nu tăiau, nu omorau decât numai pe răzvrătitori, pe 
revoluționari, pe spioni şi pe trădători, şi aceştia adesea erau din alte 
neamuri de străini care locuiau între noi. 


Cultul şi bisericile noastre au fost nu numai respectate, dar 
totdeauna şi protejate. La invaziile otomane, când locuitorii de 
spaimă se băjenăreau în ţări străine, toate stările erau depuse in 
sfintele biserici care erau înconjurate cu ziduri şi hanuri mari şi după 
cum zisei, niciodată n-au fost atinse de către oştirea otomană şi prin 
urmare nimeni nu are dreptul a vorbi rău de această oştire a 
suzeranului nostru de atunci, care, dacă venea în casa noastră, venea 
şi în contra duşmanului cu care se războia. 


Tara noastră cea totdeauna păzită de Dumnezeu, avea şi 
apărătorul ei: şi acesta era drept credinciosul şi creştinul rus, 
protectorul nostru. Bravele şi disciplinatele ostiri ale marelui far al 
Rusiei, numai atunci veneau în țară, când era trebuinfá ca se ne 
protejeze, căci domnii şi boierii țării după vremuri, înşişi le invitau 
prin deputatiuni şi prin petiţii către tar cerându-le ajutorul protector, 
mai cu seamă când vedeau pe domnii cei vitregi de ţară cá atátau pe 
suveran să trimită oştile lui aici, sau să maltrateze pe locuitorii 
mărginaşi de la Dunăre. Nu turcii din capul lor veneau, că nici 
geamii n-au avut vreodată în România, ci numai când intrigau boierii 
din Fanar să-i aducă în ţară, ba încă s-a văzut întinderea intrigilor 

până acolo cá făceau chiar să se omoare rivalii lor ce ocupau tronul 
României. 

Vedeţi în istoria ţării ce s-au petrecut în România de la anul 
1800 până la 1818 şi asta va fi îndestul ca să vă informeze pentru ce 
bietii boierii noştri cu mitropolitul au solicitat la tar să trimită oştile 
sale ca să ne apere de relele ce fara noastră suferea din cauza 
vrăjmaşilor de fanarioți. 

De aceea nu avem dreptul a ne plânge în contra fraţilor noştri 
protectori, a căror sânge stă neuscat pe pământurile României. 


Tot atât, ba încă şi mai mult nu avem dreptul a ne plânge, nici 
de oştirile bunilor împărați ce s-au succedat în Austria în curs de un 
secol şi jumătate, căci ordinele acestor împărați au fost totdeauna 
date la frontierele lor, de a ne primi cu brațe deschise, când noi, 
înspăimântați de atâtea primejdii ce se iveau în ţară, eram siliţi a ne 
refugia peste hotar şi a cere ospitalitatea lor. 

Vază-se istoria țării, când fugirám de groaza cârjaliilor lui 
Pazvantoglu, de teribila boală a ciumei şi de relele revoluţiei 
greceşti. Ordine severe au fost date de către bătrânul cezar şi împărat 
al Austriei, Francisc I, ca să fim primiţi, îndestulaţi şi mángáiati în 
tot timpul înstrăinării noastre din ţară. Mareşalul şi prinţul Coburg 
nu ne scăpă oare la 1786 de vrăjmaşul şi nebunul domn fanariot 
Nicolae Mavrogheni? Contele Coronini”? nu ne păzi liniştea şi tihnita 
noastră vietuire în țară la 1857? Acele oştiri făcut-au vreun rău ţării? 
Jefuit-au fara? Nu, şi prin urmare nu este drept ca vreun român să se 
arate vreodată nerecunoscător. 

Rău şi fără cale unii din tinerii noştri români au luat-o una şi 
bună că turcii ne tăiau şi ne pârjoleau, că muscalii ne batjocoreau şi 
ne maltratau, şi că nemții ne jefuiau. 

Acelor tineri fie-mi permis a le zice, că ei cunosc bine numai 
istoria Franţei unde au crescut şi au învăţat; iar istoria țării lor natale 
nu şi-au dat osteneala a o învăța, şi de aceea numesc ţara lor barbară 
şi numai pe Franţa nobila nobilissima, după tot globul pământului. 


Ierte-má pe mine care sunt aga de sincer către dumnealor; 
aceasta o fac poate cá îmi iubesc fara unde m-am născut şi am 
crescut, iubesc moravurile ei, îmi respect biserica şi religia, îmi 
păstrez suvenirurile dulci cu care am crescut în tara mea; eu nu am 

adăpări nici moravuri, cu totul vitrege precum se văd între mai multi 
tineri ce şi-au făcut studiile şi au crescut afară din ţară. 


kkk 


Astfel dar, întorcându-mă la istoria Capitalei, viața şi poziția 
oraşului se schimbă deodată cu strămutarea boierilor în particularele 
lor palate pe Podul Mogoşoaiei, atunci când dânşii începură a se 
depărta, din suburbiile primitive, ce ocoleau palatul domnesc de la 
Curtea Veche, formând un alt Bucureşti pe singura cale a Podului 
Mogoşoaiei, înconjurată de mahalalele ce în urmă s-au colonizat cu 
poporul care s-a ţinut de boierii lui. Această strămutare s-a început 
de la jumătatea secolului al XV-lea şi treptat mărindu-se, s-au format 
străzile Herăstrău, Podul Târgului de Afară şi Podul de Pământ. 


CAPITOLUL LXII 


Permiteti-mi a face concluzia modestei mele descrieri despre 
oraşul meu natal. Această concluzie după puterile mele pot s-o fac 
numai în două articole: 


Întâiul este că am trăit optzeci de ani ca să văd renaşterea şi 
desăvârşita civilizaţie în toate clasele societății noastre. Am trăit să 
văd intrând cu repeziciune civilizația europeană în frumosul şi 
întinsul nostru oraş; fie ca el să se întindă mai mult decât Londra şi 
Paris, căci are destul spaţiu şi este plin de îmbelşugare. 

Nu mă vaiet ca unii care zic că glasul primarului abia se aude la 
barierele Bucureştilor fiind foarte întins si că trebuia să fim cu toţii 
la un loc claie peste grămadă, nu, nicidecum; urez să fie oraşul meu 
natal mult întins, fie el cu opt primării, cu patru politii, căci un oraş 
se întinde numai atunci, când civilizaţia progresează în ţară şi când 
țăranii inteligenţi şi învăţaţi vin a-şi împreuna viaţa şi locuințele lor 
cu ale noastre, fiindcă numai prin societate mare poate înflori un 
oraş, în ştiinţe, în arte, în comerţ şi în toate ramurile civilizaţiei. 

Iar al doilea articol al meu este: rog cu respect pe cititorii 
descrierii mele, să creadă cá, tot ce am arătat este adevărat şi să fie 
indulgenti, a-mi trece cu vederea stilul şi expresiile cu care, cu o 
deplină sinceritate, am putut face această descriere, rugându-i ca să 
se silească şi dumnealor, când vor sosi în etatea mea, a descrie 
repedele progres al oraşului de la punctul în care m-am oprit eu. 


Nu termin încă până a nu arăta în prescurtare simplitatea 
românilor până la începutul secolului curent, adică, până la anul 
1801; încep iarăşi cu serbările bisericeşti. 

La Paşte în ziua de Sfânta Înviere a Domnului, se făceau 
ceremoniile acestea de către slujbaşii bisericii la orele doisprezece 
din noapte şi în urma unui post teribil de şapte săptămâni. Se citea 
slujba Sfintei Învieri afară din biserică, apoi toţii intrau în biserică şi 
se începea Sfânta liturghie în care se citea evanghelia lui Sfântul 
Ioan după care se dădea copie în catedrală, şefului statului după cum 
am descris; apoi începeau, cei vrednici, a primi sfânta cuminecătură, 
se împărțea sfânta anaforă, ce se numea pască. Prin comune se găsea 
câte un om cu avere care cumpăra de la preoţi toată anafura pe care o 
împărțea gratuit pentru sufletul părinților săi. Atât de mult fine 
creştinul la această sfântă pască în acea sfântă noapte, încât chiar 
păstorii de prin văile munţilor şi de prin întinsele câmpii, trimiteau 
de cu sâmbăta oameni s-o ia şi să le-o ducă la târle. Locuitorii în 
acea zi erau îmbrăcaţi în haine noi şi cu toate podoabele ce aveau, ei 
se întorceau de la biserică şi întindeau în familie mese, unde 
începeau dejunul cu zeamă de pasăre, cu cozonac, cu ouă roşii pe 
care le ciocneau, zicând cel care ciocnea: “Hristos a înviat” iar 
ceilalţi ráspundeau: “Adevărat a-nviat!” 


În acea zi mare se făceau înaintări la grade între civili şi 
militari, se iertau osándifii din temnițe şi ocne, se dădeau gratificaţii 
şi se ajutau familiile sărace prin bani; se sărutau toţi şi se impácau 
cei învrăjbiți. Frumos spectacol, pe care generația cea nouă l-a 
neglijat foarte mult. Sunt simplități multe, care proveneau din 
sincerul suflet al Românului. În vremuri de iarnă, românii aveau la 
Crăciun aceste petreceri: vicleemul (aluzie la peşteră şi iesle), 
vasilca, brezaia (aluzie la pasărea ibis), steaua (aluzie la steaua care a 
condus pe magi), urările flácáilor cu plugul (aluzie la abundența 
semănăturilor), pe lângă cântarea lor de “bună dimineața la moş 
Crăciun” se cânta adesea poezia: “Lerui Doamne” (aluzie la 

împăratul Aurelian," singurul care a venit în România şi a dat 
faimoasa bătaie gonind pe barbari). În timpul verii se făcea jocul 
geamalei (aluzie la zeița Isis),%0 jocul căluşarilor (aluzie la brava 
cavalerie romană), jocul urşilor (aluzie la voinicia românului, căci 
sătenii cei slábiti de boale peste iarnă aveau obiceiul de se întindeau 
pe pământ cu spatele în sus şi puneau ursarul de-i călca cu ursul pe 
spinare ca să le treacă moleazna (vorbă uzitată în tot județul 
Romanați); luau şi din perii ursului cu care afumau copiii acasă de 
boala speriatului sau de spasm. 


Lăzărica era astfel: fetele cele mici veneau în bătătura 
locuitorului împodobite cu beteală pe cap şi plimbându-se de colo 
până colo, spuneau plângerile lui Lazăr (aluzie la surorile lui Lazăr 
care au rugat pe Domnul ca să învieze pe fratele lor). Paparudele se 
făceau la vreme de secetă; umblau fetele mici pe la locuitorii din 
comune, acoperite pe cap şi pe corp cu frunză de bozii, conduse de o 
babă care le cânta, bătând din palme: ha! Mario ha!, iar locuitorii 
turnau donifi cu apă pe capul lor. Acest obicei mai este practicat azi 
numai de ţigănci (aluzie la vestaline!“! care la templele lor făceau 
asemenea rugăciuni la vreme de secetă, bătând din mâini şi strigând 
nume cereşti). 


Încă o simplitate a românilor moşneni de pe vârfurile munţilor 
unde îşi au cătunele din moşi, strămoşi; dânşii nu cunoşteau 
odinioară nici morile din poalele munților; măcinau porumbul sau la 
făcaie de pe pâraie, sau la rágnitá de piatră, ducând bucatele în saci pe 
cai munteni; unul din ei când a văzut roata de car din întâmplare, căci 
fusese luat salahor în vremea invaziilor, a rămas extaziat scărpinându-se 
în cap. 


Eu m-am întâlnit cu unul din satul Voineasa sau Malaia din 
județul Vâlcea la anul 1872; el era în etate de şaptezeci de ani şi mă 
întreabă: 


— Cine e vodă ăla, de-i tot dăm birul domnesc? 

Eu îi spusei: 

— Om ca toti oamenii; îl aleg boierii noştri după neam şi după 
voinicie. 

Îmi răspunde: 

— O fi, domnule, voinic şi mai presus decât boierii ceilalți, căci 
am auzit, că are picioare lungi de păşeşte din plasă în plasă şi trimite 

din vale pláiegul sá ne ia birul; am auzit cá are ochi cát roata 
plugului, are máini de le poate intinde din judet in judet; dar urechile 
cát i-or fi oare de mari ca să auzá el tot ce se vorbeşte în ţară? 


— Nu, moşule dragă, v-a minţit cine v-a spus aşa. El este om ca 
toți oamenii, dar e cu mai multă învățătură şi cu mai multă bărbăţie 
decât noi; iar boierii îi încredințează îngrijirea țării. El mi-a răspuns: 

— Că aga o fi domnule, noi suntem oameni proşti, cá nici roata 
carului nu o cunoşteam până n-am văzut-o la moara din vale când se 
căra porumbul la coş cu doi boi înjugaţi, cá nici jugul nu-l ştiam; noi 
ne slujim aici numai cu cai. 

L-am mai întrebat: 

— Când vă bolnáviti cu ce leacuri vă căutaţi? 

— Noi avem aceste leacuri, îmi zise: bolile dinăuntru şi cele de 
dinafară le tămăduim cu unt de terebentină, pe care tot omul trebuie 
să-l aibă la casa lui şi pe care îl scoatem din clei de brad; căci e bun 
la toate bolile. De scrânteală aducem o muiere care a născut doi copii 
gemeni şi punem piciorul sau mâna scrântită pe pragul uşii şi ea ne 
calcă cu picioarele de două, trei ori; apoi ne unge cu terebentină şi ne 
leagă in tándári de şindrilă şi nu le mai dezlegăm până ne facem 
sănătoşi; de guturai şi durere de cap, punem pătura în cap şi ne 
afumăm cu ienupăr (sămânță de brad), iar de deochi la copii, îi 
descântă alde baba şi-i pune zbenghi în frunte (asta e un semn făcut 
de babă cu scuipat şi cu noroi din talpa piciorului sau din talpa 
încălțămintei). De boala frigurilor ne vindecăm cu ochi de rac pisat 
şi cu zeama foii pelinului: de dureri de dinţi şi măsele ne vindecăm 
cu măselariţă (o plantă), ne afumám cu aburul ei după ce a fiert în 
căldare şi ne învelim cu toala pe cap, atunci cad toţii viermii din 
măsea, deoarece máselele şi dinţii stricati au viermi înăuntru. 


CAPITOLUL LXIII 


Să vă povestesc încă ceva despre obiceiurile de filantropie ale 
boierilor şi ale cucoanelor. Nu era casă boierească unde să nu se 
boteze, peste an, cinci, şase copii ai celor ce-i rugau şi aceasta ca să-i 

facă fini şi să-i ataşeze la casa lor. De erau săraci, copiii aceştia se 
dădeau mai târziu la şcoli şi după ce creşteau, erau făcuți oameni de 
casă şi procopsiti. Dacă copiii botezați erau fete, naga, cucoana 
boierului, le îmbrăca cu cheltuiala ei la Paşte şi la Crăciun şi când se 
măritau le dădea de bărbat câte un tânăr din acei de la curtea lor, pe 
care-l procopsea cu slujbe şi cu caftanuri. 


CAPITOLUL LXIV 


Luxul cel mai mare al curților boiereşti erau pivnițele. Enorme 
pivnițe se aflau sub casele mari boiereşti sprijinite de stâlpi groşi şi 
încărcate cu bufi mari şi zácátoare în care se păstrau vinuri care se 
pritoceau si reinnoiau cu vinuri noi ín tofi anii; astfel se gáseau 
întotdeauna diferite vinuri negre şi albe, a căror matcă data de peste 
una sută de ani. 


Era obicei că pe stâlpul cel din mijloc, se zugrăvea chipul 
patronului pivnitei, unul din sfinții religiei noastre. Acela era 
protectorul acelei enorme pivnițe. În secolele XV, XVI şi XVII, beau 
boierii aldămaşul chiar în acele pivnițe la diferite vânzări şi 
cumpărări de case şi moşii, precum şi la diferite înaintări la grade şi 
la câştiguri de judecăţi; de atunci a rămas vorba de cârciumă, care 
înseamnă, tocmeală şi învoire; mai cu seamă când se vindeau 
vinurile şi rachiul de prune; “cârce”, în vorbirea veche românească, 
însemna împletitura mâinii drepte a vânzătorului cu mâna dreaptă a 
cumpărătorului; ca şi azi, amândoi aceştia se scuturau din mâni 
asupra tocmelii până ce se învoiau. Acest obicei s-a păstrat până 
acum în poporul românesc cel de jos, pentru orice cumpărătură şi 
vânzare, cu deosebire în bătătura cramei viilor. Dovadă despre 
aceasta avem şi localităţi în ţară cu numirea de Valea Cârciunovului 
(aceasta e la Târgul Dealului, în poalele viilor lângă Piteşti), precum 
şi la Cârcea (în valea viilor Craiovenilor, drumul Caracal). 

CAPITOLUL LXV 


Este locul acum sá mai vorbesc de invaziile armatelor vecinilor 
noştri: ruse, austriece şi turce. Pe toate aceste armate au ştiut părinţii 
şi moşii noştri cei ospitalieri, cum să le primească şi în ce prietenie 
să trăiască cu ele, ba încă ofițerilor din armata rusească, 
conreligionara noastră, le-au dat şi fetele lor de soţie; nu mai puţin 
însă şi generalii de căpetenie ai acestor armate, prin înțelepciunea lor 
au ştiut a face pe subordonații lor să petreacă în armonie cu locuitorii 
oraşului nostru. 


Am văzut pedepsindu-se cu asprime un ostaş turc care a 
îndrăznit să atenteze la onoarea unui negustor tot turc; am văzut 
făcându-se cele mai mari milostenii familiilor sărace din oraş. Mai 
adesea armatele erau găzduite pe la hanuri căci hanurile pentru 
aceasta au fost făcute de către domnii noştri în diferite părţi ale 
Bucureştilor; rareori soldaţii ruşi au fost incartirati pe la casele 
locuitorilor şi atunci dânşii s-au purtat cu omenie şi cu fráfie. S-a 
văzut blándetea ruşilor prin venirea la bisericile noastre, prin facerea 
de bine la săracii noştri şi chiar prin înrudirea cu noi. Preţul 
aprovizionărilor lor şi al vitelor lor erau plătite la timp fără nici o 
cârcotă, ba încă oştirea dădea săracilor, pe unde erau cartiruiti, de 
mâncare din mica lor portie. Ceva mai mult, soldaţii de rând ce erau 
cartiruiti pe la locuitorii cu avere, munceau la trebuintele acestora pe 
o micá cinste ce li se fácea. 


Din partea armatelor austriece care au fost numai trecátoare 
prin oraş (1784) sub prințul Coburg şi (1854) sub contele Coronini, 
locuitorii s-au folosit cu frumoase învățături de arhitectură prin 
inginerii lor; atunci s-a făcut întâiul plan al Capitalei şi s-a lucrat 
hărțile topografice şi geografice ale întregii țări, ba încă bravul 
general comandant, contele Coronini, a ordonat de s-au tipărit 
broşuri cu vederea frumoasei biserici a lui Neagoe Vodă şi cu 
amănunte despre părțile ei sculptate, atât în limba germană cât şi în 
cea franceză; din broşurile astea s-au trimis şi la Viena împăratului, 
statului major şi academiilor austriece. Faptul acesta nu puţină 
onoare a adus țării noastre şi monumentelor noastre. 

Este locul iarăşi să arăt consulii ruseşti, care au rezidat în 
Bucureşti, mai înainte; tinerii români ce au îmbrățișat armele ruseşti 
cum şi fetele de boieri ce s-au căsătorit cu ruşi. 


Consuli ruseşti au fost: Pinis, Kotzebue, Daşcov, baron 
Rückmann,  Halcinsky, baron  Offenberg, principele  Urusov, 
cáminarul Hitrov si astázi 1891 dl. Fonton. Iar secretari intimi ai lor 
au fost Domnant, Catov, Dabija, Iacobsohn, Pirgu. 


Tinerii care s-au înrolat in armata rusă de la 1808 până la 1830, 
au fost: 


Constantin Herescu Năsturel,! fiul cucoanei Anichii 
Hereaschii, devenit ban mare şi şef al oştirii româneşti; Manolache 
Filipescu, fiul lui baş-boier Iordache Filipescu; Dimitrie Ghica, fiul 
lui Grigorie Vodă Ghica; maior Scarlat Creţulescu, primit căpitan de 
cavalerie; colonel Arion, fiul lui clucerul Ienache Arion; I. Odobescu 
(1808); Mih. Giovanu, Brătăşanu, Cost. Polizache, fiul căminarului 
Polizache; George (Dadu) Filipescu, naşul lui baş-boier Filipescu; 
fiul generalului civil Mavru. 

Fete măritate după ruşi au fost: fiica Dudescului a luat pe 
căpitanul de cavalerie Müller; cucoana Profirita, fiica banului D. 
Ghica, a luat pe căpitan Blaremberg; fiica vornicului M. Ghica 
(numită şi Dora d'Istria)'% a luat pe prinţul Masalski; fiica lui Cost. 
Filipescu a luat pe generalul Laptef; fiica lui Constantin Ghica a luat 
pe prințul Trubinskoi; fiica medelnicerului Greceanu, a luat pe 
căpitan Cuciturov; fiica Luxandrei Văcăreschii a luat pe prințul 
Pancration; fiica lui T. Văcărescu a luat pe baronul Ischil, ofiţer de 
stat major; fiica lui clucerul Băbeanu a luat pe colonel Gogorov; fiica 
lui Niculescu din Râmnicul Sărat a luat pe colonel Horbatsky; fiica 
lui Ştefan Bibescu din Craiova a luat pe căpitan Banov din 
infanterie; fiica lui Cotofeanu din Craiova a luat pe parucicul 
Pasninsky; fiica lui Paraschivescu din Focşani a luat pe căpitan 
Monastirov; fiica lui Titu Bengescu din Craiova a luat un căpitan rus 
din infanterie; o altă fiică a lui Niculescu din Râmnicul Sărat a luat 
un căpitan rus de cavalerie; fiica vornicului Grg. Filipescu a luat pe 
colonelul Fonton; fiica lui căminarul Polizache a luat pe colonelul de 
geniu von Rughen; fiica lui Gigărtu din Piteşti a luat pe căpitanul 
Engel; fiica lui armaş Mih. Manu a luat pe maiorul de g.niu 
Cuciubef; fiica lui Iordache Florescu a luat un căpitan iis; fica lui 

Constantin Bălăceanu a luat pe baronul Riickmann, fost consul 
rusesc. 


CAPITOLUL LXVI 


Am mai spus sus cá armatele stráine petreceau cu locuitorii 
oraşului în bună înțelegere şi iubire; nu numai că şefii armatelor 
dădeau ordine severe pentru aceasta, dar şi îmbelşugarea productelor 
contribuia mult la aceasta, căci de la jumătatea secolului al XVIII 
până la finele lui, iată cum se vindeau alimentele de întâia trebuintá. 
Pe la invazia nemților cu coadă (căci purta toată oştirea coadă 
împletită de sârmă, şi încovoiată în sus) sub generalisimul principele 
Coburg, ocaua de carne de vacă era două parale, iar când m-am 
născut eu, la 1810, era patru parale; suta de raci două parale, ocaua 
de caşcaval şapte parale, ocaua de miel, sau berbece patru parale, 
pâinea era una para ocaua, iar jimbla două parale; ocaua de lumânări 
de seu douăsprezece parale. Carul de lemne varia după cátátime de la 
trei până la opt lei; iar nutreţul cailor era ieftin de tot. Sá fac însă 
cunoscut cá la invazia oştilor turceşti, întâia cerere ce se făcea 
guvernului era de a ieftini pâinea şi de acolo a născut şi vestitul 
cişniu (probă), la care se cumpăra grâul de prin judeţele vecine, cu 
preţuri variate, şi se măcina amestecat iar după scoaterea pâinii din 
cuptoare, se scădeau cheltuielile şi din rest se hotărau preţul ocalelor; 
fiecare cuptor scotea câte două mii de pâini, zi cu noapte. Cuptoare 
erau multe în Bucureşti, însă ca cuptorul lui Babic armeanul, nu era 
altul de a scoate jimbla şi pâinea mai frumoasă; de aceea şi stăpânii 
stolnicilor, când îi trimiteau în târg să cumpere pâine, le zicea: 

— Să-mi iei coltuc de la Babic. 


Astfel, ca să împace toate curţile boiereşti, bietul nenorocit de 
armean, trebuia să-şi bată capul a scoate jimbla numai în coltuce şi 
ocaua pe deplin, căci dacă, ferească-l Dumnezeu, se găsea, de aga, 
sau de însuşi Vodă, care vizitau brutáriile, vreo pâine lipsă, apoi îl 
tintuia la uşa prăvăliei, cu pâinea lipsă de gât. 

Acum să spun de ieftinătatea vitelor: o vacă se vindea până la 
zece lei, iar perechea de boi buni douăzeci şi cinci până la treizeci de 
lei; caii variau de la douăzeci până la treizeci lei; berbecele doi lei şi 
oaia de la doi lei şi jumătate până la trei lei; o găină de la două la 
cinci parale, curcanul de la opt la zece parale, gâsca de la şase la opt 
parale. 


Un român din județul Dâmboviţa a dat un munte pentru un cal 
ca să meargă la Sfânta Agora; iată dar că şi proprietăţile 
nemişcătoare erau atât de ieftine încât un munte se putea vinde cu 
prețul unui cal ce costa zece, cincisprezece lei vechi. 


XXX kk k 


Străzile şi podurile centrale, după cum am arătat, aveau 
isnafurile de podari, dulgheri (sapeurs), care se scoteau în corpore la 
diferite alaiuri, iar curățirea podurilor centrale, a şoselelor şi a 
străzilor se făcea de către scutelnici care erau apárati de dăjdii. 


CAPITOLUL LXVII 


Cu mare severitate era poprit a aduce în oraş materii sau 
articole incendiatoare, precum: buți cu păcură şi fánuri. Buţile cu 
păcură se puteau păstra numai în curtea puşcăriei, unde lucrau 
masalagii țigani la topurile de zdrente pentru masalale; masalagii 
erau trimişi seara la curțile boierilor ce ocupau slujbe, ca să alerge 
noaptea, cu masalaua în spinare înaintea butcilor sau caleştilor, când 
mergeau boierii de la unul la altul noaptea. 


Topurile de masala se dădeau cu număr după gradele boierilor. 
Deşi masalagii erau robi domneşti, aveau şi lefuri; ziua adunau 
zdrentele azvârlite prin oraş şi le pregăteau cu păcură în curtea 
puşcăriei, ca să le înfigă în grila de fier din vârful masalalei. 


Paiele şi fânul se puteau pune în podul grajdurilor. 


www.digibuc.ro 


198 Lt.-Colonel D. Pappasoglu 


Gunoaiele toate, era sever poprit a se lepáda in Dàmbovita, sub 
mare răspundere; era apoi legea arderii tuturor hainelor şi a 
aşternuturilor ce rămâneau de la acei ce mureau de oftică, iar nu ca 
astăzi când se lasă liberă vânzarea lor pe la hala de haine vechi. 
Ordine severe erau încă date tuturor proprietarilor din oraş de a-şi 
curăți omizile de prin pomii grădinilor lor. Într-o vară au văzut 
bucureştenii, precum şi eu, un lucru cu totul rar; casele clucerului 
Chiriac ce erau la spatele grădinii lui banul Dimitrie Ghica, pe locul 
unde este astăzi prefectura de Ilfov, plină de omizi şi pe dinăuntrul 
odăilor şi pe pereţii din afară, astfel că nu mai semănau a case, ci a 
un cuib colosal de omizi care viermuiau. 


Tot Bucureştii alergă să vază acest fenomen, această şiră de 
omizi; pompierii (tulumbagii) au ocolit casa şi cu tulumbele lor 
azvârleau apă pe pereţii din afară şi din odăi, pe ferestrele deschise, 
întocmai la un incendiu; două zile a ţinut curăţitul acestor case de 
omizi. Locuitorii Capitalei aveau mare credință că Dumnezeu a 
trimis această urgie asupra casei lui clucerul Chiriac, fiindcă el 
funcţiona la logofetia dreptății şi făcea mari jafuri celor impricinati. 

Aceste omizi au fost aduse de vânt din marea grădină a lui 
Ghica, tocmai pe locul unde a fost palatul familiei Ghiculeştilor, 
astăzi prefectura judeţului Ilfov, cum zisei. 


Asemenea era straşnic poprit slobozirea focurilor de arme în 
oraş, nu ca astăzi când se tolerează prin mahalale sărbătorirea prin 
focuri de arme a lăsatului de sec, a Paştelui, Crăciunului şi Anului 
Nou. Teribilul foc al întregii Capitale la 1847 s-a pricinuit din 
aceasta. 


Cu mare severitate erau poprite sălaşurile de ţigani de a se 
stabili prin oraş. Se pedepseau asemenea cei ce lăsau vitele lor 
slobode pe străzi. 


CAPITOLUL LXVIII 


Iată şi obiceiurile ceremoniilor ce se făceau în ziua de Paşte, de 
Crăciun, de Anul Nou şi la Bobotează. 

La Paşte, după a doua înviere, se făceau vizitele la rudenii, iar 
seara se strângeau la masă familiile şi petreceau cu mare bucurie şi 
veselie. Amploiatii făceau si vizite de datorie şefilor lor. În această 
mare zi se dădeau grade, se iertau şi se scádeau osândele 
criminalilor. 


La oştirile ruseşti era un obicei şi mai frumos; după zicerea: 
“Cristos a înviat”, şi ciocnirea ouălelor, soldaţi se luau în braţe şi se 
sărutau în gură de trei ori: se sărutau chiar inferiorii cu superiorii lor. 
Numai acest obicei nu l-am imbrátigat noi fiindcă suntem învăţaţi să 
ne adunám necunoscándu-ne, să trăim neiubindu-ne şi când murim să 
nu plângem unul pe altul (întocmai ca călugării într-o chinovie). 


La Crăciun primeam pe copii cu icoana Sfintei Naşteri a 
Domnului, îi puneam să ne cânte laudeie Domnului prin casele 
noastre, sárutam toti icoana Naşterii şi ne uram unii altora: 


“La anul şi la mulţi ani!” 

De atunci a rămas obicei în vulg de a se zice de cei bolnăvicioşi 
şi slabi: 

— Nu o să apuce săracul să sărute Crăciunul. 


Ne puneam toti la masă gi gustam caltaboşul şi cârnatul din 
carnea proaspătă a râmătorilor ce îngrijeam a-i hrăni cu porumb pe la 
casele noastre, iar nu ca astăzi să cumpărăm din târg carnea de 
rámátor, cumpăraţi de prin sate şi hrániti cu cine ştie ce. Se beau 
atunci vinuri curate bune, iar nu sulemenite şi prefăcute ca cele de 
azi. 


La Anul Nou se primeau copii în casă cu buchete de flori 
(sorcova); dânşii te atingeau cu buchetul, iti urau toate fericirile, 
pronuntánd urările lor, precum pe “Lerui Doamne”, explicat prin 
numele împăratului roman Aurelian, care singur a venit din Roma de 
a onorat tara noastră cu prezenţa sa, în oraşul Caracal, ce poartă 
numele lui Antoniu şi care ne-a lăsat de monument neşters şoselele 
de piatră care leagă Dunărea cu munţii Carpaţilor, începând de la 
marginea satului Celei, lângă urbea Corabia, trecând prin Romula 
(Reşca) unde îşi avea palatele, şi urcându-se pe la Râmnicul Vâlcei, 
unde trece Oltul, până în munţi. Acest împărat, binefăcătorul țării 
noastre şi chiar al Moesiei de peste Dunăre, astăzi Bulgaria, a rămas 
atât de neuitat de noi, încât iată că îl pomeneşte tinerimea chiar în 
urările sărbătorilor creştineşti. 

În această zi a Anului Nou, se împărțeau recompensele la toți 
slujbaşii precum şi la servitorii caselor noastre. 


La Bobotează, ziua botezului Domnului, de 6 ianuarie, 
totdeauna în Bucureşti s-au făcut sfânta sfeştanie în marginea râului 
Dâmboviţa. În secolele trecute bucureştenii serbau această mare zi 
întocmai ca ziua naşterii Domnului; se adunau toate icoanele 
făcătoare de minuni de prin bisericile oraşului la locul serbării; 
însuşi mitropolitul cu tot clerul aflător în oraş, săvârşea serviciul 
divin, iar la cântarea troparului sărbătorii, oştirea toată aflată în 
garnizoană, trăgea salve din tunuri şi puşti, şi totdeodată se azvârlea 
în Dámbovitá o cruce de lemn, după care se repezeau mai mulţi, 
intrând în apă, spre a o scoate; cel care o aducea primea de la 
primăria oraşului o recompensă. Preoţii aflători la această serbare, 
plecau cu căldăruşele pline de apă sfinţită şi botezau toate rândurile 
oştirii şi pe toti închinătorii, iar pe căpetenia statului, pe miniştrii şi 
boierii lui, îi boteza însuşi mitropolitul. În vechime la această serbare 
erau aduşi la o parte de locul serbárii, de către comisul cel mare, toții 
caii domneşti de prin grajduri, îmbrăcaţi în valtrapuri noi, pe care 
arhimandritul Curtii Domnești îi stropea la urmă cu apă sfințită. Din 
vasele cele mari în care se sfințea apa, luau prin sticlute închinătorii, 
câte puţină apă şi o duceau pe la casele lor spânzurând-o la icoane şi 
păstrând-o tot anul sub numire de aiazmă mare: o intrebuintau peste 
an la bolile cele grele din familie, precum şi la curățirea vaselor ce se 
întâmpla vreodată să se spurce. Asemenea şi la sleitul puturilor se 
turna câte niticá aiazmă în put. Preoţii mergeau în oraş pe la enoriașii 
lor de le stropeau locuinţele şi pe ei cu această apă sfinţită. Aveau cu 
ei şi un mic vas de argint cu o tátáná subțire, numit buhurdar, în care 
tineau apá de trandafir cu care stropeau pe cei ce-i botezau. Acest obicei 
l-au párásit preotii nostri numai de la 1830 incoace. 

Frumoase obiceiuri au avut in vechime locuitorii oragului 
Bucuresti, precum iertáciunile de la lásata secului de postul Pastelui, 
începând de la Curtea Domnească până la familiile săracilor. Domnul 
primea vizită solemnă în cea din urmă duminică a carnavalului. 
Salonul fiind plin de lume, mitropolitul începea a citi (fără a fi 
îmbrăcat în vestminte) creştineasca rugăciune de “Tatăl nostru” şi 
când pronunța cuvintele: “şi iartă nouă greşelile noastre precum 
iertăm şi noi greşelile gregitilor noştri”, pe dată începea logofătul 

dreptăţii cu o listă în mână a ruga pe Vodă, ca să ierte pe cei vechi de 
prin închisori, cum şi să uşureze pedepsele celor mai noi. 


Vodă se întorcea cu o blândeţe părintească către mitropolit si 
boieri şi le zicea: 


— Prea sfinte şi cinstiţi boieri, rog pe Dumnezeu ca, totdeauna 
să vă am de ajutor la asemenea faceri de bine. 


Logofătul dreptăţii îi zicea, că chiar din ziua aceea să 
instiinfeze pe osánditii pe care îi recomandase, cá sunt iertaţi. 

Tot astfel şi părinţii iertau în acea zi pe membrii familiei lor ce 
făcuseră vreo greşeală. A doua zi începeau cu toții postul mare al 
Paştelui mergând la biserică de două ori pe zi, unde se făcea sfânta 
slujbă de către preoți îmbrăcaţi in odăjdii negre, fără zgomot şi fără 
multe cântări, decât “miluieşte-mă Dumnezeule, miluieşte-mă”. 
Această rugăciune se repeta de către amândouă stranele de cântăreți 
de 365 de ori, iar liturghia se numeşte până în ziua de astăzi 
Presvitera (liturghia cea veche), aluzie la liturghiile ce le făceau 
creştinii prin subterane (catacombe) la primirea cristianismului în 
timpul idolatriei. 


Un alt obicei creştinesc frumos. Oraşul Bucureşti, precum şi 
altele din ţară, era ocolit prin cruci de lemn sau de piatră; nici o 
barieră nu era fără cruce şi aceasta ca trecătorii să se închine atât 
când ieşeau cât şi când intrau în Capitală zicând: “Cruce ajută”. 
Obiceiul e vechi ca la orice început să se zică această rugăciune şi 
Chiar copii când începeau abecedarul ziceau: "cruce ajută”. 


XX kk k 


Ocupaţia locuitorilor de primprejurul Capitalei, cea mai de 
căpetenie, era fabricarea lumânărilor de ceară; dânşii aveau stupi de 
albine, vindeau mierea cu fagurii cei mai curati şi ceara pentru sfin- 
tele biserici pe cea mai curată şi neamestecată; se făcea apoi un co- 
merf foarte întins şi foarte folositor ca acela al gogoşilor de mătase, 
cu borangicul, cu țesutul de pânzării de in şi bumbac şi cu înălbitul 
pânzelor. Duzii din vii aveau un mare pret din cauza frunzelor cu 
care se hráneau gândacii. Din cauza străinilor pe care i-am îmbrățișat 
intre noi, am pierdut industria asta. 

CEVA DESPRE REVOLUŢIA DE LA 1848 


Fiindcă acest istoric oraş al Bucureştilor, devenit astăzi 
Capitala Regatului României, urma să fie apărat şi de invaziile 
vecinilor noştri, fie-mi permis, ca unui ostaş ce am străjuit fara mea 
treizeci de ani, încă de la începutul Regulamentului, anul 1830, să 
rog pe domnii cititori a avea niţică răbdare să observe şi forturile de 
apărare ce le-au avut moşii şi strămoşii noştri. Mai întâi voi să arăt 
că prevăzătorii noştri strămoşi, cu clădirea mânăstirilor, ce sunt 
răspândite atât în apropierea oraşului cât şi prin ţară, au avut intenții 
de apărare a ţării; într-adevăr mănăstirile sunt clădite tot prin locuri 
strategice precum vedem: Plumbuita, Văcăreşti, Cotroceni, Chiajna, 
Floreasca, Márcuta, Cuibul cu Barză; asemenea şi în toată fara, prin 
văi şi pe dealuri, ele au ţinut loc de fortărețe la diferite invazii ale 
inamicilor; sunt întărite cu ziduri înalte şi solide precum şi cu turnuri 
de observaţie: vază-se mănăstirile Brebu, Dealu, Câmpulung, Curtea 
de Argeş, Cozia, Horezu, Bistriţa şi altele pe câmpii, pe marginea 
mulțimii râurilor ce udă tara noastră. Deosebit de aceasta apoi sunt 
poziţii de apărare alese de bravii noştri strămoşi pe toată întinderea 
Dunării, cu începere de la Severin până la Reni. Aceste întăriri chiar 
astăzi la vreme de nevoie le putem face proprii de a ne servi de 
dânsele, şi iată unde sunt: la Turnu Severinului, la ostrovul Şimian, 
la Ulmu în dreptul Negotinului, la satul Cetatea. Să întărim șanțul cel 
mare al mágurii de la Fântâna Banului în dreptul cetăţii Vidinului, să 
urmăm asemenea cu santurile măgurii Curutului (Cruciatului) de 
lângă Calafat, în dreptul mijlocului fortificaţiei Vidinului, să întărim 
şi să destupám santul cetátuii de la Pichetul Bistretului nr. 64, care 
este chiar in dreptul vărsării apei Lomului, unde se zicea să se 
proiectase a se înființa portul de o sută de corăbii; să reparám șanțul 
de la Turnul lui Traian (Turnu Măgurele), să fortificám gantul 
cetátuii de la Zimnicea in râpa Dunării peste drum de Şiştov, să 
reinfiintám fortăreața Sfântul Gheorghe din portul Giurgiu, să 
destupám șanțurile cele mari ale Gumelnitei de la Olteniţa, numită de 
strábunii noştri Canstantiola sau Dafres;'* să destupám ganturile 
măgurilor celor mari de la vărsarea Borcei lângă Ciocăneşti şi de la 
Cioroi, judeţul Ialomiţa, în dreptul cetăţii Silistra, să reparăm 
santurile citadelei de lângă comuna Vlădeni, la gura apei Săltava, 

judeţul Ialomiţa, în dreptul cetăţii Hârşova, asemenea şi la comuna 
Piua Petrii, în marginea ruinelor fostului oraş de Floacă,'*5 unde se 
zice prin tradiție că s-ar fi născut Mihai Viteazul; asemenea să 
întărim şi măgura mare de la comuna Pârlita sau Luciu, unde tradiţia 
zice că este locul naşterii împăratului Liciniu,"$ ginerele lui 
Constantin cel Mare; să dregem şanţul de la măgura Fetei, la gura 
apei Filipoiului, judeţul Brăila, peste drum de Măcin; să destupăm 
uriaşele şanţuri de la citadela romană Tiglina sau Capus Bovis la 
vărsarea apei Siretului în Dunăre în dreptul satului Vădeni, unde este 
şi trecătoarea Siretului; să dregem întărirea din sus de Galaţi unde 
este cazarma; asemenea să întărim şi zidurile mănăstirii Măxineni de 
lângă râul Siret, la gura apei Buzăului. 

Aceste şanţuri nu se numesc cetăţi, nu sunt zidării ridicate pe 
teritoriul României, ci sunt nişte reparatiuni ale unor forturi existente 
pe pământ, care pot să ne servească pentru oboare şi magazii, iar 
dacă la vreme de o forță majoră va trebui a ne apăra de eventualitáti, 
apoi atunci le-am putea întrebuința pe cât poziţia şi fortificarea lor 
ne-ar permite. 


Atunci statul nostru, frontarul bulevardului european, va fi 
privit cu respectul ce merită un stat independent. 


În fine, arătai întăririle ce le aveau străbunii noştri dinspre 
miazăzi şi dinspre apus; dinspre miazănoapte, avem uriaşii munți ai 
căror strâmtori ne povestesc cum strămoşii noştri au bătut neamurile 
năvălitoare de peste munţi, iar de va fi nevoie a ne apăra şi dinspre 
răsărit, avem coama întregului deal al râului Ialomiţei, cu începere 
din calea ferată a drumului Iaşilor până la vărsarea acestui râu în 
Dunăre; râul acesta trece printre dealuri dintre cele mai înalte, astfel 
că locuitorii comunelor ce-l învecinează, sunt siliți să se urce prin 
nişte cărări înguste ce le numesc sughite, în care abia intră două care 
alăturate, şi urcă aceste dealuri cu mare greutate, pe lângă nişte 
pereţi mari de mal humos şi pietros. Asemenea sughite prin care se 
comunică din ambele părți din dreapta şi din stânga Ialomiţei, se pot 
întări cu baterii, lucrate chiar de soldaţi; astfel se vor putea împiedica 
inamicii ce vor veni dinspre răsărit, cu cea mai mare înlesnire, de a 
trece prin acele Dardanele care sunt în număr, poate, de peste două 
sute în toată întinderea Ialomiţei; ar trebui ca duşmanul să expună 
peste trei sute mii de oştire, împotriva unui număr destul de mic de 
apărători. 


www.digibuc.ro 


204 Lt.-Colonel D. Pappasoglu 


Studiat-au ofițerii geniului nostru poziţiile acestui deal? 
Însemnat-au locurile în care s-ar putea face rezistența mai 
lesnicioasă? Eu nu am văzut nimic publicându-se de această întărire 
naturală, nici măcar vorbindu-se. 


Acestea fiind opiniile mele, a celui mai după urmă din ofiţerii 
bătrâni şi vechi ai oştirii române, le public, ca să fie cunoscute de 
toti. 


Apoi fiindcá vorbim de strategie gi intáriri, sá mai arát incá 
evenimentul important ce s-a petrecut în oraşul Bucureşti în ziua de 
13 septembrie a anului 1848. Eveniment care a dat întâiul avânt 
armatei române, când a avut îndrăzneala a invada, în vatra 
strămoşilor noştri, coloana de nouă mii a turcilor. Vă mărturisesc 
însă, ca unul ce am luat parte activă la lupta din dealul Spirei, căci 
mă aflam dejurnă peste caraule, că dacă guvernul provizoriu, din 
care făceau parte şi Ioan Brătianu, Costache Rosetti şi Christache 
Tell, nu dizloca cu o săptămână înainte infanteria, artileria şi 
cavaleria, trimitánd-o sub Magheru şi Pleşoianu!“ la Râmnicul 
Vâlcei, astfel că garnizoana Capitalei să rămâie numai din şase 
companii de infanterie, două din regimentul întâi şi patru din 
regimentul al doilea, în care mă aflam şi eu ca comandant al 
companiei a cincea, apoi credeți, domnilor cititori, cá am fi alungat 
oştirea de sub Fuad bey, Kerim şi Omer paşa, până am fi trecut-o 
Argeşul fără vad, căci neapărat s-ar fi sculat toti sătenii comunelor 
din plasa Sabarului, şi s-ar fi pus sub drapelele noastre, după 
străvechiul obicei al strămoşilor noştri, şi nu ştiu, zău, dacă ar fi scăpat 
vreun turc, până la Dunăre, din armata ce-şi înfipsese corturile în tabăra 
de la Cotroceni. A cui e vina? Ca să satisfac dorința mai multor din 
cetățenii mei, care adesea m-au rugat de a le face istoricul încăierării 
din dealul Spirei, cu oştirea otomană, am onoare a vă pune sub ochi o 
pagină publicată de mine, sunt acum mai mulți ani; iată ce ziceam 
atunci: 


“Care zi poate fi mai fericită în viața militarului decât aceea în 
care se încununează virtutea sa şi în care i se răsplăteşte picătura 
sângelui de către patria sa. 


Care mângâiere poate fi mai mare ostaşului bătrân? Decât 
aceea când patria sa, peste patruzeci şi trei de ani, vine a-i răsplăti 
vitejia şi a-i împleti lauri pe cap, la locul luptei pentru faptele sale 

glorioase, căci atunci şi numai atunci el vede dragostea, împreunată 
cu dreptatea ce patria sa i-au fost păstrat totdeauna. 


Care mândrie a militarului tânăr poate fi mai la culme? Când el 
vede faptele vechilor săi camarazi răsplătindu-se cu atâta dreptate de 
către patrie, înaintea compatrioţilor săi, căci atunci şi numai atunci 
speranţa lui este realizată şi obositoarele lui sacrificii se văd 
satisfăcute. 


Spuie-mi militarul acela, care împreună cu mine înfruntam 
moartea la patru ore după amiaza, luni 13 septembrie anul 1848, în 
dealul Spirei, lăsând acasă soție, copii, surori, frati şi părinţi, numai 
ca să ne aflăm la împlinirea datoriei noastre, nu este el vesel astăzi? 
Nu este satisfăcut? Nu este mândru a zice că am atârnat de pieptul 
meu medalia patriei mele, semnul vitejiei şi al devotamentului meu 
pentru dânsa? 


Spuie-mi militarul acela din activitate, nu aştepta şi el oare cu 
mândrie şi zel acest minut ferice, când astăzi vede că se bucură 
vechii săi camarazi? Nu-şi va îndoi şi el puterile lui într-o zi ca să 
facă tot pentru patria sa, să-şi dea inima, sângele şi chiar viaţa sa? 

Spuie-mi tânărul militar, văzând astăzi cum patria lui ştie a 
răsplăti, nu este şi el gata a se înfăşura în steagul detaşamentului său 
şi a muri pentru dânsa? 

Spuie-ne copiii noştri, văzând exemplul părinţilor lor, nu vor 
sta şi ei în grindina gloantelor şi cartecelor inamice ca părinţii lor? Si 
bătându-se veseli ca dânşii, nu vor voi a muri pentru patria lor? 

Da! Ne vor spune negreşit, căci răsplătirea o văzură făcută, 
chiar pe tărâmul de glorie, prin împărțirea medaliilor de bronz, puse 
pe pieptul luptătorului chiar de către guvernul provizoriu de atunci, 
precum odată se făcea de către gloriogii noştri domni, răsplătind 
ostaşilor celor bravi şi credincioşi, prin dare de pământuri, de 
nobletá, de cai cu gătelile lor, de prăzile inamicilor şi chiar de mâna 
fiicelor lor.” 

LUPTA CEA VITEAZÁ DIN DEALUL SPIREI, 
ÍN BUCURESTI, A OSTIRII ROMÁNESTI, 

CU NUMEROASA TRUPĂ OTOMANĂ CE INTRA 
ÍN CAPITALÁ, SUB CONDUCEREA LUI OMER PASA, 
LA ANUL 1848, 13 SEPTEMBRIE, ZIUA LUNI, 

LA PATRU ORE DUPÁ AMIAZÁ 


La această luptă luând parte şi eu, autorul acestei broşuri, fiind 
şef al companiei a cincea din regimentul nr. 2 şi în toată activitatea, 
căci mă aflam de zi peste străji, am socotit de a mea datorie ca să o 
descriu în adevărul ei, de a se vedea de către români şi a se şti în tot 
viitorul României, că curajul românului, în urma mai multor umilinte 
la care evenimentele l-au adus, nu a fost pierdut! Ci ca nişte nepoti ai 
strămoşilor lor romani, ca nişte viteji ai lui Mircea, Vlad, Mihai şi 
Şerban, ştiură în strâmtoarea dealului Spirei, să recâştige aplauzele 
Europei şi să glorifice numele de român. 


Când la 9 septembrie se vesti, că se porni din Giurgiu oştirea 
turcească sub comanda generalului de căpetenie Omer Paşa, spre 
capitala Bucureşti, din ordin grabnic se porniră toate detașamentele 
oştirii româneşti, ce se aflau în Capitală, precum: cavaleria şi 
artileria, spre a merge in marş forțat la Râmnicul Vâlcei, în tabăra de 
la Traianu, alcătuită, sub comanda domnului Magheru, de regimentul 
nr. 1 şi de dorobantii districtelor Micii Românii, iar în Capitală se 
opriră cinci companii, din regimentul nr. 2, sub comanda stab- 
ofițerilor colonel Radu Golescu şi maior Nicolae Greceanu, şi o 
companie din regimentul nr. 1. 


La 12 septembrie, sosi oştirea otomană, în sumă de douăzeci de 
mii de oameni, şi se opri în bivuac, în câmpia de la Cotroceni, fiind 
împreună cu dânşii Fuad Efendi, comisar turc, şi generalul Duhamel, 
comisar rus, iar generalii turci erau: Omer Paşa, Kerim Paşa, Ismail 
Paşa şi Mehmet Paşa, care îndată după sosire, cheamă pentru 13 
dimineața a merge în tabără, pe mitropolitul, boierii toti, cum şi 
partida liberalilor. 

La 13 septembrie dimineața, garnizoana românească primi 
ordin de la şeful oştirii, generalul Tell, a se concentra în dealul 

Spirei, la cazarmă, zicându-ne că trebuie a se primi pe de o parte 
steagurile cele noi, cu care înlocuia pe cele vechi ale batalionului, iar 
pe de alta, a ne afla strânşi acolo, pentru onorul ce urma a se da din 
partea noastră oştirii otomane, la vremea intrării sale în Capitală. Fu 
dat ordin ca să scoatem în mijlocul cazărmii cele şase companii, 
îmbrăcaţi în mundire, pantaloni albi şi şăpci. Pe la ceasul patru după 
amiazi, după ce se făcu primirea steagurilor celor noi, în front, în 
vreme când aşteptam să sosească şi trupa pompierilor de la poliţie, 
frontul primi ordin de a sta comod; toti ofiţerii, împreună cu şefii 
menţionaţi, doi stab-ofiteri, ieşirăm la poartă, şi stând pe podişca 
şanțului cazărmii, priveam la lumea ce se întorcea fugind pe Uliţa 
cea Mare de la Cotroceni, şi strigând să le dăm arme, că a pornit a 
intra oştirea otomană; mentionatii şefi refuzând pe mai multi la 
această cerere, stau în loc, adăstând să vază sosirea trupei; în vreme 
când s-a văzut avangarda în plutoane de cavalerie turcă, condusă de 
cáláuze, alti turci negutátori ce vin cu negutátorii în Capitala noastră, 
s-a dat comanda la activitate, subalternii s-au tras la locul lor în 
front, iar colonelul Golescu, s-a poprit în loc, dimpreună cu căpitanul 
Caragea, cu aghiotantul său, casierul, şi cu mine subsemnatul, care 
eram dejurnă peste străji, ocupând chiar cazarma cu străji, după 
obicei din compania mea; pe dată ce sosi avangarda şi sub dânsa 
generalul Kerim paga, cu colonelul şi maiorul arab, comandanții 
regimentului de infanterie cu urma in marş, se popri împotriva porții 
cazărmii, dând comanda trupei să se oprească. Kerim Paşa, 
adresându-se către colonelul Golescu, ceru de a lăsa trupele de a 
intra în cazarmă. Bravul colonel Golescu, răspunse prin căpitanul 
Caragea, în limba turcă, că dânsul nu poate împlini această dorinţă, 
fără ordinul generalului său, şi pe dată ce-i va trimite ordin, îi va 
putea libera cazarma. 


Kerim Paşa, plăcându-i, se vede, această subordonare militară, 
fără a zice nimic împotrivitor, comandă marşarea în continuare spre 
oraş, a cobori dealul Spirei, când dintr-o întâmplare, la 150 de 
stânjeni distanță de la poarta cazărmii spre vârful dealului Spirei, se 
întâlni piept în piept cu trupa de pompieri, pe care, după cum zisei, o 
aşteptam de a veni a se întruni cu noi. Surpriza urâtă ce avu atât 
Kerim Paşa, şeful oştirii turceşti, întâlnindu-se în drum cu o trupă 
sub o altfel de uniformă, cât şi trupa pompierilor a se vedea în piept 
cu trupa otomană, care sfortánd de a trece mica distanță spre a sosi la 

cazarmă, si incurcándu-se printre întâile rânduri de cavalerie si 
infanterie a trupei otomane, se loviră, se îmbrânciră soldaţii, şi 
deodată, noi, care ne aflam la poarta cazărmii, auzirăm slobozirea 
unei puşti, iar în cinci minute văzurăm din acea distanță, amândouă 
trupele încăierate şi mai multe sloboziri de puşti, iar până să 
comande colonelul nostru frontului ce sta în curte, a se aranja, nu 
trecu al optulea minut şi tot frontul trupelor otomane ce se afla 
mărşăluind în despártiri îndărătul a toatei întinderi a cazărmii, având 
şi tunuri între distanțele batalioanelor, se întocmi în front spre 
cazarmă, şi deschise cel mai iute foc de rânduri asupra frontului 
nostru, cum şi sloboziri de tunuri cu cartece, care curgând ca ploaia 
dimpreună cu tándári de uluci din împrejurimea cazărmii, asupra 
noastră, incepurám şi noi cu mentionatele şase companii a trage focul 
cel mai teribil asupra lor. încât. isprăvind soldaţii câte douăzeci de 
patroane din patrontaşe, năvăliră în dezordine în fundul cazărmii, 
unde lângă magazia regimentului, găsind carul pe două roate, în care 
se păstrau patroanele regimentului, si spárgándu-l, încărcară 
patrontaşele lor, şi trăgeau focuri spre inamici, risipiţi prin curtea 
cazărmii, întinşi pe brânci, rezemând puşca chiar pe trupurile căzute. 


Fumul cel groaznic, focul cel bengalic al mulțimii trupei 
otomane, ricoşetele şi vâjâitul gloantelor, făcu ca să nu ne mai 
vedem unul cu altul, în toată întinderea curţii cea mare a cazărmii, 
nici să mai putem şti ce se petrece afară cu trupa pompierilor, atât 
ştiu, că de două ori a ridicat batista albă legată în vârful sabiei, 
ofițerii turceşti, strigând că e greşeală (ianglâş), să stăm, şi focurile 
abia încetau două minute, şi de sineşi începeau iarăşi în reciprocitate. 

Acest conflict, această nepregătită încăierare a unui număr de 
cinci sute de români în total cu numeroasa trupă de nouă mii de 
oameni ce marşa în Capitală, tinu de la patru ore şi jumătate după 
amiază, până la şapte ore seara la 13 septembrie, până când, cu 
încetul ne-am retras prin ulița din fundul cazărmii unde întâmpinând 
în acea furie de retragere şi o patrulă de cavalerie otomană, alcătuită 
de opt oameni lăncieri, vrând a trage cu carabinele în noi, fură trecuţi 
prin baionete ei şi caii lor, trecând peste cadavrele lor până ce ne 
răspândirăm care încotro am vrut. 

Fidelitatea santinelei. 


Din roata a cincea, regimentul nr. 3, comandată de mine, uitându-se 
de către Efleiter, soldatul ce era la ceas, în odaia unde era cancelaria 
regimentului, la locul steagului şi la lada de bani, credinciosul, bravul 
român din districtul Argeş a stat nestrămutat la locul său, privind pe 
fereastră toată mortalitatea ce se întâmpla în curte, văzând în sfârşit şi 
chiar retragerea confratilor săi, sta neclintit păzind postul său, până ce 
peste o oră după retragerea noastră, intrând vedetele otomane din 
infanterie, a se încredința de desertarea odăilor cazărmii, spre a putea 
intra totalul trupei, şi găsind pe nenorocita santinelă funcţionând, fără a-l 
mai întreba, traseră de afară cu mai multe focuri în el, până ce-l dobori. 
Această fidelă santinelă, va primi coroana cerului şi aplauda tuturor 
militarilor, pentru care bine ar fi ca dl. ministru actual al oştirii, să 
mijlocească o pensie familiei sale la Argeş, intelegándu-se mai întâi cu 
mine, şeful său, a-i relata cele de trebuintá. 


Încăierarea pompierilor povestită mie de domnii 
ofiţeri ce au luat parte. 


La 13 septembrie, pe la prânz, comanda pompierilor primind 
ordin de a veni în dealul Spirei a se întrupa cu roatele regimentului 
nr. 2, plecă la patru ceasuri după amiazi din cazarma lor de la poliţie, 
când deodată se întâlniră tocmai în vârful dealului Spirei la poarta de 
zid de unde începe a se vedea cazarma, cu flancul drept al trupei 
otomane, ce era comandată de generalul Kerim Paşa, de un colonel şi 
de un maior arab; iar trupa pompieră era comandată de dl. căpitan 
Zágünescu, ? având ca ofițeri pe domnii sublocotenenti Dincă, 
Foncianu, Stărostescu şi pe locotenentul Dănescu... Veneau în 
despártiri iar sublocotenentul Dincă se afla armat şi cu pistoale la 
brâu. La semnalul ce dete Kerim Paşa, a se da în lături din drum, 
această trupă nu înțelese, şi se împreună amândouă flancurile, 
începând a se încurca prin rândurile otomane, grăbeau de a sosi în 
cazarmă; se vede că atingerea ce avură rând cu rând, soldat cu soldat, 
se învrăjbiră amândouă flancurile, încât începu lupta deodată; 
sublocotenentul Dincă slobozi pistoalele în generalul turc şi în 
maiorul arab, aşa încât maiorul căzu mort, cum şi calul generalului; 
flancurile se băteau în focuri şi în baionete, şi Kerim Paşa comandă 

strigând a veni tunuri. Pe dată ce sosirá două tunuri, care până să-şi 
ia poziţia lor şi pregătirea, pompierii traseră în manevră de lagăr, 
trántiti pe bránci, şi omorând câţiva artilerişti, răpi acele două tunuri 
din mâinile lor; lupta se făcu mai crâncenă şi încăierarea mai 
serioasă; atunci se omorî locotenentul Dănescu şi sublocotenentul 
Stărostescu. După aceasta, luptându-se pompierii cu bărbăţie, şi 
văzându-se nápáditi de mulțimea otomanilor, unii incepurá a se 
retrage în dezordine în vale de dealul Spirei, coborându-se în dreapta 
prin grădinile locuitorilor, iar alţii apucará de sosirá în cazarmă, 
printre mulțimea rândurilor otomane. 


Aceasta este descrierea şi a incáierárii pompierilor, tot însă ce 
era afară din regulile militare din partea ofițerilor otomani, au fost 
abaterea ce făcu, că în vreme când se ridică batista albă în vârful 
sabiei, spre semn de încetarea luptei, au putut face ca vreo câţiva 
soldați ce mai rămăseseră în locul luptei, să puie armele jos, cu 
promisiune cá nu le va face nimic şi vor fi iertati, şi pe dată ce 
soldații au pus armele jos, au ordonat rândurilor otomane, de au tras 
cu focuri în ei, omorând aga mai multi soldati nevinovaţi.“ 


În noaptea de 13 septembrie după luptă şi 
răspândirea oştirii. 


Oraşul Bucureşti a fost ocupat de către trupele otomane 
milităreşte. Infanteria cuprinse posturile din Capitală, iar cavaleria 
patrulă pe toate străzile. Tunurile otomane şi mortierele au fost 
aşezate pe dealul Spirei şi mănăstirea Cotroceni, dominând în noap- 
tea aceea peste toată Capitala; deosebite patrule de cavalerie, s-au 
trimis pentru străjuire pe la reprezentanții puterilor străine. 


lar a doua zi 14 septembrie, fu ordin dat de şeful de căpetenie 
al oştirii otomane Omer Paşa ca toti d-nii ofițeri români ce ar fi fost 
deghizați să se îmbrace iarăşi în uniforma lor spre organizarea 
comenzilor lor, pentru care fu ordin dat atât în Capitală cât şi în 
districte, a se întoarce toti soldaţii ce va fi dosit pe la casele lor, spre 
alcătuirea comenzii lor, iar parte din trupa otomană ce se afla încă la 
Cotroceni, cavaleria sub comanda lui Ismail paşa şi infanteria sub 
comanda lui Mehmet Paşa, porniră în Mica Românie, ca să ocupe 
tabăra lui Magheru, din Râmnicul Vâlcei la Troian, care cum au auzit 

că s-a apropiat oştirea otomană la Olt, dezarmă regimentul nr. | şi 
porni la Slatina sub comanda ofițerilor subalterni, iar armele le puse 
în care, căci domnia sa şi colonelul regimentului, dl. Pleşoianu, se 
retraseră în Transilvania, în Sibiu, iar artileria şi cavaleria fu trimisă 
prin Piteşti, în Capitală, împreună cu ofiţerii subalterni. 


Să înscriu aici, spre eternă memorie, numele 
tuturor domnilor ofiţeri şi camarazi ai mei aflați 
în luptă. 


Superiori: dl. colonel Radu Golescu, şeful regimentului al 
doilea; dl. maior N. Greceanu comandantul batalionului al doilea din 
regimentul nr. 2; dl. căpitan Caragea comandantul companiei întâi; 
dl. locotenent E. Culoglu comandantul companiei a doua; dl. 
locotenent I. Deibus comandantul companiei a treia; dl. locotenent E. 
Caluda comandantul companiei a patra; căpitan D. Pappasoglu 
comandantul companiei a cincea; dl. căpitan Lăzureanu comandantul 
companiei a şaptea din regimentul nr. 1; dl. căpitan Zăgănescu şeful 
trupei de pompieri. 

Numele domnilor subalterni din regimentul nr. 2: locotenentii 
C. Contescu, Scarlat Mares, 1. Arion, D. Ştefănescu; sublocotenentii: 
K. Constantinescu, G. Rătescu, F. Macri, lonitá George, A. 
Teuşeanu, N. Marinescu, N. Pescaru, J. Presan, B. Dimulescu, N. 
Paraschivescu, N. Cătuneanu; — iar din trupa de pompieri, 
subalternii: locotenent  Dănescu, sublocotenent  Stărostescu, 
sublocotenent D. Focheanu şi sublocotenent Dincă. 


La această luptă s-au omorât din ofiţeri: locotenent Dănescu gi 
sublocotenent Stărostescu, amândoi din trupa de pompieri; iar din 
gradele de jos din toată oştirea română, au fost răniţi 57 şi morti 48. 
Din partea otomanilor au fost omorâţi: un şef de batalion arab, vreo 
câțiva ofiţeri; iar din gradele de jos (cât s-au putut afla de către noi) 
au fost omorâţi 158; s-au zis însă, că sunt peste 400, fără a se putea 
afla câţi răniţi, precum şi două tunuri trase din poziţia lor. 

Acestea sunt întâmplările ostăşeşti ce s-au petrecut în România 
de la septembrie 9 până la restabilirea ordinului căimăcămiei, vázuie 

de mine, care nu vor fi contestate de cátre camarazii mei, fiind 
p . . x - . . - * 
adevăruri descrise fără pártinire sau oricare altă rea cugetare . 


Sfârşind descrierea evenimentelor ostăşeşti din anul 1848 
(dealul Spirei), fie-mi vă rog permis a face şi o mică cronică a 
bravului regiment nr. 2, din sânul căruia s-a aflat în luptă batalionul 
al doilea. 


Acest brav regiment a fost încă de la organizaţia oastei la anul 
1830, comandat de şefii cei mai inteligenţi şi bravi. Şefii 
batalioanelor şi companiilor lui, au fost cei mai învățați ofiţeri, şi cei 
mai activi ce au existat pe acele vremuri în oastea României. 


Regimentul nr. 2 a fost acela care pentru prima oară străjui cu 
vrednicie garnizoana oraşelor muntene la anul 1813, sub comanda 
colonelului Costache D. Ghica, când plăcu generalului Kiselef la 
revizia ce-i făcu, disciplina, îmbrăcămintea, buna tinere a oamenilor 
şi învățătura, pentru care mulțumi şefului regimentului care mai 
târziu deveni şef al întregii oaste, cum şi comandirilor de părți: 
Câmpineni,  Goleşti, Creţuleşti, Nicoleşti, Cerchezi, Mănești, 
Caracasidi, Theologu şi altora. 

Regimentul nr. 2 fu acela ce se deosebi din batalioanele oastei 
române ce erau amestecate cu cele ruseşti, la manevrele ce se făcură 
în câmpia Colintina la anul 1831, august 22, zi solemnă, când se dete 
epoletii, după forma celor ruseşti, la ofițerii români, în prezența 
generalului Kiselef, şi care întocmit fiind în careu de atac, în vreme 
când se ataca de către mai multe sotnii de cazaci (închipuire de 
bătaie) greşind un cazac ce se apropiase mai mult de întâia linie a 
careului, şi atingând pe un soldat cu pica sa, toată linia s-a ofensat şi 


* În memoria acestei glorioase lupte a şapte roate de români cu coloana 
otomană ce marşa în Capitală, în sumă de nouă mii de oameni, am putut băga în 
colecţia mea de raritáti, două cartece ce erau slobozite din tunurile otomane din 
dealul Spirei, când trăgea din ulița cazărmii spre noi şi găsite una în Uliţa 
Filaretului, căzută în curtea unui proprietar anume Popescu şi alta în Podul 
Calitei, intrată pe fereastră şi căzută în odaia d-lui Aprichie. (Nota autorului) 

a început serios a împunge caii cazacilor cu spăngile, până ce deveni 
conflictul furios prin mai multe loviri, şi pe dată se ordonă de către 
generalul Kiselef încetarea manevrei (sau închipuirii de bătaie) ce nu mai 
era glumă. 


Regimentul nr. 2 fu acela ce se deosebi cu activitate la marele 
incendiu al Bucureştilor, anul 1847, când numai o companie desertá 
puşcăria de 370 de tâlhari, strămutându-i legati din locul puşcăriei ce 
ardea (piaţa Sfântul Anton), până la cazarma de la dealul Spirei, sau în 
locul unde este astăzi temnita militară, şi care străjui toată noaptea aceea 
Capitala, fiind chiar eu dejurná peste caraule (de zi peste străji), cu 
comanda roatei a cincea, pe care o comandam. 


Batalionul al doilea din regimentul nr. 2 fu acela ce merse cu marş 
forțat din Zimnicea, unde era cantonat la anul 1841, şi până la Brăila, 
când se făcu revoluţia bulgară, şi care sosind pe jos în 48 de ore pe ploaie 
mare, şi ocupând garnizoana Brăilei, încetă a doua zi orice răscoală; iar 
pentru acest mars, sute fără exemplu, pe care l-au admirat toti militarii 
străini, fură decorati toti şefii părților regimentului, cu ordine otomane în 
diamante la gât, pentru zelul şi vrednicia militară, ba încă era domnitorul 
A. Ghica de părere a se pune la steagul şi la chiverele tuturor soldaților 
pe panglica de alamă, inscripția: “pentru vitejie şi activitate”, şi intrigi 
străine l-au oprit. 

Batalionul al doilea fu iarăşi acela care, cantonat fiind în 
garnizoana Brăilei, în iarna anului 1842, februarie 10, potoli de a doua 
oară, răscoala bulgară, prin prinderea şi omorârea răsculaților străini, 
bulgari, greci şi arnáuti, când se omori tâlhăreşte ofițerul de cavalerie 
Petráchescu, şi se răni la cap bătându-se, ajutat de numai patru soldati, 
bravul căpitan Podeanu. Aceştia iarăşi nu pot tăcea a nu spune că erau 
din compania a cincea, comandată de mine, pe care o trimisesem a scăpa 
viața colonelului meu Engel, si cu care am luat partea cea mai activă la 
amândouă evenimentele. 


În fine, tot din acest regiment compania a cincea împreunată cu 
batalionul întâi, sub comanda activului colonel Radu Golescu, maiorului 
N. Greceanu, cápitanilor C. Caragea, E. Culoglu, I. Deibus, E. Caluda şi 
D. Pappasoglu, fiind şi brava companie din regimentul nr. 1 sub comanda 
cápitanului Lázáreanu, sávárgi cu onoare eroica luptá din dealul Spirei, la 
anul 1848, septembrie 13, la ora patru dupá amiazi, ziua luni, zi de laudá 
a oastei románe, cáci acea luptá se numárá in istoria militará a tárii a 
patruzecea contra otomanilor, sávárgitá cu gloria armelor románe. 

ACUM SĂ ARĂT CITITORILOR NOŞTRI CÂTE 
CEVA SI DE FOSTELE TREI CAPITALE ALE 
ROMÂNIEI ÎNCĂ DE LA ANUL 1215 


Totdeauna am avut dorința ca să arăt compatriotilor mei, 
descoperirile ce am putut face prin ţară în privinţa monumentelor ei 
istorice, de aceea şi-acum viu a arăta cele ce am putut descoperi prin 
trei vechi regedinte ale României, Câmpulung, Curtea de Argeş şi 
Târgovişte. 

Locot. colonel D. Pappasoglu (Slátineanu). Anul 1874. 


Trista stare in care am găsit monumentele strămoşilor noştri în 
anul acesta, 1874, este vrednică de jale!! 


Încep dar cu întâia reşedinţă a lui Radu Negru Basarab, 
Câmpulung. Nu se mai vede nici un monument strămoşesc! Un 
balcon mai arăta vizitatorilor că zidurile pe care era înfipt, datează 
de la Negru Vodă, ^? şi acelea împreună cu zidurile ce ocolesc 
mănăstirea domnească au dispărut! Marca primitivă a ţării, vulturul 
cu crucea în plisc, văzută pe o mare lespede de piatră ce era înfiptă 
în frontispiciul porții domneşti şi aceea se află prăvălită de râpa 
pietrişului, lângă o cişmea părăsită şi desfigurată de loviturile 
pietrelor încât abia se poate descifra, vreo două reliefuri de capete de 
lei; mai există într-un zid în rândul clopotniţei, ce stă gata a cădea, şi 
a se răpune, vechea cruce de piatră, monument pe care se află 
sculptat hrisovul lui Negru Vodă, sau vechile privilegii ale 
Câmpulungului şi pe aceea am găsit-o trântită într-o curte a unui 
particular la poarta căruia se mai vede o altă cruce înfiptă în zid fără 
a se putea descifra din cauza rupturilor şi maltratărilor comise de 
trecători. Alt nu mai am să vă arăt din Câmpulung,'”! prima reşedinţă 
a României decât ceea ce mi-au spus şi mie unii, alţii, că mai există 
în primărie hrisovul lui Radu Negru; tot ce pot să vă mai spun este că 
se află şi o piatră mormântală peste care stă sfânta masă a bisericii 
catolice, şi care este înconjurată cu mai multe litere sculptate latine... 
pe care am copiat-o în albumul meu; acea piatră trebuie să fie din 
timpul Cruciadei când au trecut cruciații prin tara noastră; mai este 
în păstrarea superiorului mănăstirii domneşti şi un pahar de argint 

aurit, reprezentând prin sculpturi trei ostaşi români, dat în dar acelei 
mănăstiri, de Matei Vodă şi de Doamna lui, Elena, un sfânt chivot de 
argint aurit lucrat în smalţ şi cu descrierea dorinței fondatorului, 
pentru care opinez (până nu se vor răpune şi acestea) a se aduce la 
muzeul națiunii. Trec acum la a doua reşedinţă a lui Negru Vodă, 


Curtea de Argeş,” judeţul Argeş. 


Care român ar fi putut în acel an, 1874, să ţină condeiul în 
mână ca să descrie trista stare a monumentelor ce Curtea de Argeş 
conține? Să încep dar cu biserica domnească din oraş, vechea 
catedrală fondată chiar de Negru Vodă, la finele secolului al XIII- 
lea, şi în care sunt depuse de către acest credincios domn moaştele 
martirei Filoftheia, aduse în timpul domniei lui din Bulgaria; cine nu 
s-ar emotiona văzând trista stare de ruină a acestui vechi monument 
al tárii?... Interiorul lui este ca o peşteră întunecoasă, iar exteriorul, 
cu acel frumos stil bizantin gotic, este pe jumătate ruinat; în zidul 
bisericii, la intrare, se vede sculptat pe o fereastră, bustul lui Radu 
Vodă, însă obrazul, cum şi toate basoreliefurile sunt desfigurate; în 
interior se văd antice morminte de care nimeni nu s-a interesat a le 
copia măcar inscripţiile după pietre, cari peste câţiva ani nu se vor 
mai putea citi; acest păcat, această urgie asupra inscriptiunilor 
noastre istorice, l-am întâmpinat pe la toate monumentele noastre în 
timpul excursiei mele. 


: Sunt în oraş încă două biserici foarte vechi, iar într-una din ele 
am putut vedea un steag care mi s-a spus că este lăsat de căpetenia 
arnáutilor în timpul insurecției greceşti în 1821. 


Se află pe un deal o ruină mare a unei biserici numită 
Samnicora (sfântul Nicolae), despre care tradiţiile orăşenilor spun că 
a fost biserica Doamnei lui Radu Negru'?? care era de ritul apusean. 
Nici un alt semn în tot oraşul nu ne mai poate arăta, că ar fi fost 
acolo scaun domnesc, nici chiar împrejmuirea curții domneşti ce era 
cu ziduri colosale de piatră nu mai există; ea s-a desfiinţat şi s-a 
prefăcut in cotete, in coşare, şi în fine, nu-i nimic ridicat pe fata 
pământului. De aici puțin mai înainte ca un sfert de oră în susul 
Argeşului, este frumoasa biserică numită de mine bijuteria secolului 
al XVI-lea, fondată de Neagoe Vodă, şi care în urmă a devenit şi 
reşedinţa Episcopiei de Argeş. Ce să fi scris de ea?... Ce să và fi 
arătat?... Ce am mai plâns?... Trista stare în care a devenit în zilele 
noastre, era cunoscută de la bătrân până la copil, de la Domn până la 

plugar! Această biserică a lui Neagoe ce se admiră de toți străinii 
care au vizitat tara, am găsit-o atunci înconjurată, sau mai bine zis 
tesutá in schele de brad, copaci mai mari, mai mici, tándári, scánduri, 
atárnáturi de funii de tei, de jos şi până în vârf, in exterior cât şi in 
interior, şi cuprins de groază, am zis: “Doamne, păzeşte Tu locaşul 
tău cel sfânt de vreo azvârlitură de ţigară sau chibrit, precum l-ai 
păzit trei secole şi jumătate de toate calamitátile ce-au trecut peste 
el." Am întrebat dacă primăria sau administrația au pus vreo strajă ca 
să privegheze acest monument, şi mi s-a arătat de către doi călugări 
săraci de acolo, un unchiaş bătrân cu un bát în mână, zicându-mi că 
ăsta e de caraulá; întrebându-l ce instructii are, mi-a răspuns: cá are 
să bage de seamă a nu se fura din cherestea! Cuprins de o jale ce toți 
românii ar fi avut, l-am rugat cu lacrămile în ochi, dându-i 
instrucțiune, şi formând din el cea mai bună santinelă, i-am zis, să nu 
permită nimănui să vie cu figarea în gură lângă schele, sau să facă 
cineva foc lângă schele, şi să dea în seamă instructia asta din paznic 
în paznic, ce se va orândui acolo, înspăimântându-l la din contră cu 
gura ocnei. 


Cu mine se afla un îngrijitor de acolo, călugăr, precum şi altul 
econom, care, după ce mi-au arătat mizeria în care trăiesc cu numai 
patruzeci de lei vechi pe lună, mi-au arătat paraclisul unde fac sfânta 
slujbă, afară, şi unde se păstrează sfintele moaşte ale lui Nifon, 
Mercurie şi a sfintei Tatiana. lar candela de la mormântul 
fondatorului nu s-a văzut aprinsă de erau peste patru ani, pe câtă 
vreme arhitecți, ingineri, revizori, meşteri, toti aceştia s-au ingirat la 
acea mânăstire chibzuind restaurarea ei până ce îmbracă biata 
biserică a lui Neagoe într-o pădure de brad, şi pe dinăuntru şi pe 
dinafară, şi de ea nu se mai apucau, şi Dumnezeu a trebuit s-o 
ferească de vreun foc, că atunci nu mai aveau unde să se mai plimbe 
inginerii şi arhitecţii, aceşti ovrei, cari storc fără folos punga ţării. 

Ce era oare un blestem? — Ce va fi fost această persecuție 
asupra monumentului lui Neagoe, care nu putu fi isprăvit până ce 
Doamna Despina îşi vându şi cerceii din ureche? — Cum se putea, 
casa lui Dumnezeu ce fu sfinţită de o mie de sfinți Părinţi, de 
patriarhul Ierusalimului şi de mai multi episcopi, ^^ ce fu împodobită 
cu atâtea lucruri aduse chiar din Sfânta Sofia, cu frumoase podoabe 
lucrate în bijuterii de chiar mâna Doamnei, şi înzestrată cu atâtea 
moşii; acea casă a Domnului în care s-au închinat cei mai multi din 

glorioşii noştri Domni, acea bijuterie fără exemplu în toată Europa, 
acest monument care fu respectat de invaziile barbarilor, de 
calamitátile mai multor oştiri străine, apoi de noi Românii, când 
ziceam că progresăm în toate, cum se putea a fi lăsat pe mâini atât de 
profane, a inginerilor şi a arhitecților ovrei care o aduseseră într-o 
astfel de degradare? Am făcut atunci apel la eruditul şi adevăratul 
român dl. Titu Maiorescu, 155 fost ministru de culte, ca să întoarcă 
serioasă şi neobosită stáruintá asupra stării vrednicá de jale, a acestui 
sacru monument al României, să nu plece de la minister până nu-şi 
va lăsa numele său de restaurator al lui. Străinii l-au admirat, 
exemplu avem pe împărăteasa Ecaterina a Rusiei, care trămitea 
podoabe şi cele trebuincioase pentru acest sfânt locaş primului 
episcop, bunul păstor Iosif. Comitele Coronini, comandantul suprem 
al oştirilor austriece, când se afla în ţară a ordonat corpului de geniu 
de a studiat monumentul până la cele mai mici sculpturi ale lui, le-au 
desenat, şi le-au publicat prin broşuri ad-hoc în toată Europa 
luminată. 


Să mai descriem frumoasele tradiţii ce se păstrează de acest 
sacru monument? — În vremea bătăliei nemților cu turcii la anul 
1784, oştirea nemteascá nu a voit a se apăra în curtea acelei 
mănăstiri frumoase, dorind a evita o distrugere ce putea să i se 
cauzeze; în vremea insurecției greceşti, la anul 1821, aflând turcii că 
ar fi ascungi în biserică, din arnáutii lui căpitan Farmachi, nu au voit 
a pune tunurile spre acel monument, ci l-au ținut înconjurat până au 
ieşit arnăuţii la câmp. — În fine, era o generală mirare cum a putut 
deveni el ars, pârlit şi distrus în mâinile noastre! Cei mai cuvioşi şi 
venerabili episcopi, ca Iosef, Ilarion, Grigorie, ca Samuel, Clement, 
ca Ghenadie şi ca Scriban, au fost ca santinele neadormite pe lângă 
acest glorios monument; ce profanare era aceea de atunci? Ca să se 
maltrateze astfel un templu în care se păstrează mormintele celor mai 
glorioşi Domni ca a lui Neagoe Vodă cu Doamna lui Despina, Radu 
Vodă de la Afumaţi, Alexandru Vodă al IV-lea, cum şi al cneazului 
Lazăr al Serbiei. 


Să ne întoarcem la frumoasele clădiri ce ocolesc acel 
monument — unde e acel salon ce era divanul domnesc, lucrat în 
stilul cel mai elegant gotic; acele spatioase subterane despre care 
tradiția ne spune că ar fi servit de încăperi ale gărzilor lui Neagoe; 
acel paraclis frumos din fundul curții? Acea bucătărie mare 

domnească lucrată in stil gotic. Ei bine au ars, apoi în loc să le 
păstreze chiar aşa în ruină pentru stilul lor cel antic, le-au dărâmat de 
pe fața pământului! Asemenea şi o mulțime de alte obiecte şi 
pietrárii ce se aflau în interiorul şi exteriorul bisericii au dispărut cu 
totul!!! Peristilul acela dinaintea bisericii, pe coloane de granit roşu, 
unde este? Prea sfinte episcope, strigă mereu că poate va fi ascultată 
vocea ta! 


Astăzi să dăm slavă lui Dumnezeu că în urma atâtor plângeri ce 
am făcut, s-au restaurat şi s-au împodobit biserica Curtea de Argeş şi 
cu toată cerința, din ordinul M.S. Regelui Carol I. 


Să trecem acum în districtul Dâmboviţa, la a treia reşedinţă a 
Domnilor Români, care se numea Târgul Vestit sau capitala 
Tárgovigtea,?$ şi care contine monumente care de sineşi arăta cea 
mai luminată istorie a gloriei Domnilor Români. Înmulțirea 
bisericilor, şi a inscriptiilor de pe frontispiciul lor cum şi acele de pe 
a pietrelor mormântale, a crucilor celor mari cari sunt înfipte pe la 
diferite localităţi, ne povestesc întreaga istorie a țării. Se umple de 
un respect religios, vizitatorul, la vederea vechilor ruine ale acelui 
măreț palat domnesc, ce însă stau în ființă, şi în care au domnit mai 
mult de 45 de Domni Români, de la Vladislav până la Grigorie 
Ghica, cel ce-şi mută tronul pentru totdeauna în București. 


Acest palat ce s-a vizitat de mulțimea ambasadorilor străini şi a 
parlamentarilor puterilor învecinate, acel tron de unde se decreta 
fericirea românilor, viața sau moartea lor, acel palat în care s-au 
născut atâția fii de Domni şi din care au ieşit atâtea Doamne şi 
Domnite virtuoase, acele saloane în care s-au împărțit cârjele a mai 
mulți arhipástori ai bisericii noastre, atâtea paloşe ale bravilor 
căpitani ai României, şi prin care s-au petrecut solemnitátile 
glorioaselor zile ale străbunilor noştri. În fine în ruinele acelui sfânt 
palat domnesc, voiesc a arăta că astăzi se află o cugnitá a unor fierari 
unguri carâtaşi!!! lar prin ale lui încăperi domneşti, unde altădată 
veneau trimişii lui Zdrini, Batori, lui Sigismund şi a lui Apaffi, astăzi 
vede Românul cu lacráma în ochi, roti stricate, dricuri de căruță fărâ- 
mate, cărbuni, cuşniţe, ciocane şi nicovale; mare indignare simţi su- 
fletul meu, când mă pomenii cu un ungur (nu însă din acei trimişi ai 
lui Batori, Apaffi, Zdrini şi Sigismund) ci de carătaşul chiriaş, care 
voia a-mi arăta renumitele subterane ale acelui palat, spunându-mi că 
el este aşezat acolo de către un primar negustor, pentru mică chirie şi 


www.digibuc.ro 


Istoria fondării oraşului Bucureşti 219 


că primăria îngrijeşte foarte puţin de acele ruine şi cá nu tine nici o 
curăţenie pe acolo!... 

Am vizitat ruinele vechii biserici a catolicilor, lângă care am 
descoperit frumoase lespezi mormântale cu inscripţii latine, descriind 
că acolo s-ar fi înmormântat rămăşiţele unui ambasador, ce era 
acreditat pe lângă Domnii Români din partea Regelui Poloniei pentru 
comerțul Orientului, după care am luat copie exactă şi am desenat 
efigia de pe piatră cum şi literele în deosebitul meu album. Ce 
satisfacție poate fi mai mare pentru un Român când descoperă 
asemenea istorice şi prețioase monumente? Acea lespede mormântală 
după părerea mea, ar trebui ca guvernul să o ridice şi să o aducă în 
păstrarea Muzeului Națiunii, ca pe un document de istorie şi de 
gloria Românilor, căci baratul o va desfigura íntrebuintánd-o în 
altele. 


Am avut onoare a fi condus de cea plină de virtuţi şi patriotism, 
respectabila doamnă Polina Cretuleasca, născută E. Florescu, 
proprietară mare din vechea reşedinţă Târgoviştea, la o antică şi 
frumoasă biserică a familiei Cretulegtilor, pe care a scos-o din ruina 
ce-o amenința răposatul dumisale sot, venerabilul român, lon 
Creţulescu, şi care astăzi se tine în splendoare şi se îngrijeşte, de 
stimabila doamnă Polina. Într-adevăr, biserica este vrednică de văzut 
ca o antichitate mai mult de patru sute ani, ea se află zugrăvită de 
onorabilul dl. Tătărescu!’ prin stăruința acestei creştine doamne; 
frumoasa ei arhitectură veche de marmoră ca aceea a mănăstirii 
Dealului, iar arabescurile de sculpturi gotice în marmoră şi silex, ce 
decorează uşa acestui sfânt lăcaş, sunt vrednice de toată admiraţia şi 
vizitatorul poate crede că ele s-ar putea compara cu cele mai 
frumoase sculpturi italiene şi greceşti. 


De aci am trecut la marea şi frumoasa mitropolie din 
Târgovişte, cea cu şase turnuri şi cu trei sute şaizeci şi cinci de 
ferestre, templul lui Dumnezeu fondat de Neagoe Vodă, la anul 1510, 
după povata părintelui sáu spirit al patriarhului şi mitropolit al ţării, 
sfântul Nifon. Ea este reparată astăzi de un contracciu evreu, dar stă 
nezugrăvită, pe când în interior fiind zugrăvită cu vopsea galbenă 
fără ulei, cade tencuiala cu vopsea cu tot, şi reclamă o a doua 
reparaţie. Iată o cheltuială zadarnică făcută cu licitaţie. Iată o bătaie 
de joc a unui evreu făcută la acel măreț templu, printre ferestrele 
căruia străbate soarele a fieştecărei zile de peste an. În curtea acestei 

Mitropolii s-a îngropat după asasinare şi corpul lui Tudor 

Vladimirescu la un loc descoperit de mine, care am a-l dezgropa în 
s è 1 

vara viitoare cu cheltuiala mea.?? 


De aci am mers de am dat vizită domnului prefect al judeţului, 
Odobescu, care este iubit de către tot judeţul, fiind un tânăr de un 
caracter prea onorabil. L-am găsit la onorabilul comitet permanent 
districtual, împreună cu onorabilii săi consilieri, cărora în numele 
istoriei României, le-am făcut rugăciunea mea ca să se clădească pe 
lângă gimnaziul oraşului o încăpere spațioasă, în care să facă de a se 
aduna toate acele pietre cu inscripţii istorice ce se văd o mulțime 
trântite în preajma a mai multor biserici ruinate şi prin răspântii şi 
care după un timp foarte scurt acele inscripţii ce conţin sunt a se 
şterge, călcându-se de oameni şi de vite, am opinat ca să se spele şi 
să se curețe aşezându-le în acea încăpere, expunându-se astfel la 
vederea tuturor, că acele monumente au a da folos mare acelor ce se 
ocupă şi se vor ocupa în viitor cu istoria țării, le-am spus că 
onorabilul comitet judeţean să autorizeze oameni cu specialitate de a 
scrie istoria Târgoviştei şi a tot districtului şi a o publica prin broşuri 
ad-hoc, pentru folosul tinerimii şi inavutirea istoriei nationale. Le-am 
arătat că districtul Dâmboviţa conţine într-însul cele mai istorice 
monumente şi de toată frumusețea, precum mănăstirea Dealu, 
fondată de Radu V cel Mare, la anul 1500, plină de morminte 
domneşti istorice. Mănăstirea Golgota de la anul 1542; Nucetul 
fondat de vornicul Gherghina la anul 1589; Cobia de Alexandru II la 
1572; Găiseni fondat de marele ban Stroe, fiul marelui vornic Dobre 
din familia cea veche şi ilustră a Floreştilor, la anul 1543; Viforâta 
fondată de Vlad Vodă la anul 1530, unde se păstrează până astăzi 
frumoasa icoană a Martirului Gheorghe, dată de Leon Vodă Tomşa, 
în urma victoriei repurtată în Bucureşti contra boierilor pribegi, la 
anul 1631; mănăstirea Stelea, fondată ca monument de împăciuire de 
Vasile Vodă al Moldovei în al XVII-lea secol, pe locul unde a fost 
locuit patriarhul Nifon: Mănăstirea Potocu, fondată de Vladislav 
Basarab la anul 1392. Biserica cea veche a Sfântului Gheorghe din 
reşedinţă, în care se găsesc acele admirabile lespezi de piatră, pe care 
sunt sculptate blestemele cele mai îngrozitoare pentru cei ce le vor 
ardica; ruinele bisericii coconilor (fii de domni); mormântul celei 
plină de virtuți Doamna Elena a lui Matei Vodă Basarab cu 
inscriptiuni latine si care se află în biserica Domnească de la palate, 

unde este şi loja de marmură în care ascultau serviciul divin domnii 
şi care este fondată de Petru Vodă Cercel la anul 1573. Piatra 
mormântală cu frumoase sculpturi precum şi mormântul ardicat pe 
arabescuri à jour al familiei Cantacuzinilor ce se află în Mitropolie; 
pietrele mormântale ale patriarhilor Hrisant şi Dionisie, ce au murit 
în România, precum şi alte multe monumente pe care pentru 
prescurtare nu am putut a le arăta aici. 


Asemenea iarăşi de mare interes este a se vedea şi a se păstra 
fortificațiile cetății Târgoviştei, subterane secrete, apeducte, locul 
cetății de lemn, unde s-a descoperit cimitirul cu osemintele celor 
căzuţi în înconjurarea dată Târgoviştei în vremea lui Sinan Paşa, 
precum şi mulțimea ghiulelelor descoperite acolo. Toate acestea 
trebuiesc. îngrijite de onorabila primărie, căci ele fac inavutirea 
istoriei şi gloria vechii regedinte a Românilor. 


Nu pot tăgădui că la toate aceste arătări, atât dl. prefect, cât şi 
onorabilii săi consilieri m-au ascultat cu mare interes, dar... dé... 
când nu se gândeşte nimeni la astea, ce să-ți facă onorabilul comitet 
cât de patriot va fi el şi cât de mare zel ar dezvolta. 


Aci este locul ca să arăt şi vreo câteva vetre vechi ale boierilor 
României ce locuiau în Târgovişte când era reşedinţa României. 


Vatra palatelor familiilor celor vechi: 
I a Văcăreştilor. 

II a Buzestilor. 

III a Cretulestilor. 

IV a Bălenilor. 

V a Floreştilor. 

VI a Golestilor. 

VII a Căpleştilor. 

VIII a Gornenilor (sau Corneciti Greceni). 
IX a Cioranilor. 

X  aGrádistenilor. 

XI a Papazolestilor (sau Slátineni). 
XII a Dăneştilor. 

XIII a Belilor. 

XIV a Băduleştilor. 

XV a Paladestilor. 
XVI a Chirculestilor. 
XVII a Olánestilor. 
XVIII a Costestilor. 
XIX a Cománestilor. 
XX  aFusestilor. 


Precum şi alte vetre boiereşti pe care, pentru prescurtare, nu le-am 
însemnat aici. 


Pretinşi arheologi cei în drept a face rapoarte guvernului, trec 
printre aceste monumente, pleacă la peştera de la izvorul Ialomiţei 
însoţiţi de lăutari şi de adunări plăcute şi când se întorc în Capitală ni 
le arată glumind, fără să arate guvernului îndreptările ce se reclamă 
şi măsurile ce trebuie a se lua pentru apărarea unor însemnate tezaure 
istorice şi sacre suvenire ale strămoșilor noştri!! O, monumente 
glorioase, subterane istorice şi măguri misterioase ale României! 
Deşi nimenea din noi, care ne pretindem astăzi arheologi, nu ne 
pricepem cum să vă scăpăm din întunericul în care zaceti de zecimi 
de secole, deşi năravul nostru este de a râde unul de altul, deși ne 
place numai parade de vorbe publicate prin foi; dar mâine poate va 
veni ziua în care tinerimea studioasă, păşind după descoperirile 
noastre, vă va scoate din întunericul pământului României, şi vă vor 
arăta națiunilor luminate care sunt atât de zeloase pentru 
monumentele patriei şi a străbunilor lor. 


Lt. colonel D. Pappasoglu (Slătineanu) 

DEDICATĂ 
Excelenței Sale DD. marelui Ban, general şi cavaler a mai multor 
ordine împărăteşti 
Constandin Herăscu Năsturel 
de 
Maiorul D. PAPPASOGLU 
în anul 1870 


Excelenţă! 


"Sentimentele cele mai nobile ale fiecărui cetățean se cer de a fi 
trei: întâi a respecta şi a iubi biserica lui, al doilea a venera şi a respecta 
pe magnații cetăţii lui şi al treilea a iubi pe concetátenii săi ca pe nişte 
frati dintr-un leagăn. 

Ilustra şi vechea familie a Herăştilor Năsturel, descendentul din 
nobilele colonii Romane, au fost totdeauna cea mai de căpetenie în tara 
noastră cum şi în oraşul nostru Bucureşti. 


Istoria României este plină de faptele cele lăudabile de bravură şi 
de ajutoarele ce această ilustră familie, au făcut totdeauna Românilor. 


Vrednicul de toată veneratiunea Logofătul Constantin Năsturel, fiul 
marelui Ban Şerban Năsturel, se vede la anul 1730 aridicând din temelie 
sfânta biserică a suburbiei Dobroteasa, ce era fondată cu patru sute de ani 
înainte de către strămoşii săi şi care fu întâia biserică aridicată la 
începutul oraşului Bucureşti după cum veți vedea în descrierea, ce putui 
face în broşura mea. 


Excelența voastră încă din tinerețe nu ati pregetat a vă pregăti în 
brava şcoală a armatei ruseşti, ca să vă intoarceti în patrie şi să răspândiţi 
foloasele şi ştiinţele ce le ati cules in acea glorioasă armată. 


Excelenţa voastră, după ce v-aţi botezat de grindina gloantelor 
inamicului comun, sub glorioasele drapele a acelei brave armate, şcoala 
Excelenței voastre, voind ca cu chiar primejdia vieții Excelenței voastre, 
să exersati învățăturile ce le ati cules. La anul 1830, ca un adevărat 
Român ati imbrátisat cariera armelor Române şi ati primit însărcinarea 
unul din instructorii cavaleriei Române, când şi ea se organiza, în fine 
retrăgându-vă din brava oştire rusă, şi înrolându-vă în acea a patriei 
Excelenței voastre ati primit a fi colonel adjutant, un timp consilier, şi 

învățătorul principiilor ostăşeşti, venerabilului fost Domn Alexandru 
Ghica, 


Excelenţa voastră v-aţi numit mai târziu mare Ban şi general al 
toatei oştiri Româneşti, când am avut onoare a-mi fi şi mie şef, căci mă 
aflam servind sub drapelele ei, încă de la anul 1830 al organizaţiei, 
respectându-vă totdeauna ca pe un părinte şi bun general al meu. 


Aceste patriotice fapte ale Excelenței voastre, respectul ce datorez 
ca Român şi cetățean, ilustrei şi nobilei familii de Năsturel, m-a făcut ca 
să vă rog prea plecat, Excelenţă să binevoiti cu acea nobletá a sufletului, 
ce vă caracterizează, să primiți dedicatiunea acestei ale mele culegeri 
istorice pentru începutul oraşului Bucureşti, vatră nobilă şi păzită de 
Dumnezeu, a glorioşilor noştri străbuni, şi pe cât vă rog, a fi indulgent 
către gregalele ce veți întâmpina în descrierea mea, să fiti tot atât şi 
creştin a proiecta ajutoarele ce se cuvine a da sfintei Biserici din suburbia 
Dobroteasa cu patronajul Bunei Vestiri şi sfânta Parascheva, ce fu 
aridicată de două ori, de către venerabilii strábuni ai Excelenței voastre şi 
care astăzi stă ruinată, neavând mijloace a-şi primi şi ea înfrumusețarea 
într-un secol, pe când cele mai multe sfinte biserici din Capitala noastră 
se văd aridicate în splendoarea ce ele merită, mai cu seamă că acest sfânt 
locaş fiind cel dintâi fondat în oraşul Bucureşti, s-a onorat chiar de 
Mircea Vodă cel bătrân, când şi-au mutat în Bucureşti reşedinţa din 
Tîrgovişte, şi când au zidit sfânta biserică de la palatul său (Curtea- 
Veche) căci i-au dat tot acest patronaj al Bunei-Vestiri, ce l-au găsit la 
întâia biserică făcută de Năsturei în oraşul Bucureşti. 

Vă rog dar Excelenţă să binevoiti a primi din parte-mi cele mai 
înalte consideratiuni şi respectuosul devotament ce vă păstrez totdeauna. 

Bucureşti în Martie 1870. 


Maior D. Pappasoglu. 


Domnilor lectori! 


Nici un Român nu trebuie să fie descurajat de întunericul ce 
învăluie timpul începutului oraşului Bucureşti, capitala României; deşi 
istoricii trecutului nu ne-au lăsat nici o cunoştinţă pozitivă decât nişte 
descrieri în diferite epoci, ici şi colea despre acest frumos nume al 
oraşului nostru, căci poate ei au ţinut mai mult la fapte decât la descrieri, 
dar suntem toti datori ca să scriem ceea ce, cu scrupulozitate ocupându- 
ne, vom putea descoperi şi care pot fi mai aproape de adevăr; apoi chiar 

acele descoperiri ce vom putea face, observându-se de către cititorii cei 
eruditi şi cu cunoştinţe archeologice pot fi şi ele dezbătute si de către 
dânşii cu rezonamente şi aşa mai departe urmându-se, ne vom putea 
apropia de adevăratul început al fondării Capitalei noastre. Să nu lăsăm 
timpul a trece, nici anii aşa grámezi pe ignoranta noastră, căci aşa nu vom 
putea trage lauda şi recunoştinţa viitorului, nici apreciarea străinilor, care 
necontenit în viitor vor vizita Capitala noastră; de aceea oricine pe cât 
cunoaştem, să venim a dezvolta prin diferite publicatiuni, fiindcă chiar 
acei onor. redactori ai foilor publice vor priimi dezvoltările noastre cu 
bucurie şi se vor simți mândri a umplea şi ei paginele ziarelor lor cu 
asemenea descoperiri necunoscute încă până acum pentru fondarea 
nobilei vetre a străbunilor noştri. Într-o vreme dar pe când se dezvoltă 
toate ştiinţele în secolul nostru, pe când chemarăm de părinţi ai căminului 
glorioşilor noştri strămoşi pe un Prinţ din cea mai înaltă şi ilustră familie 
din Europa luminată, pe CAROL I, Domnitorul Românilor, şi 
ELISABETA, Doamna Sa, pe protectorii săracilor şi sprijinitorii 
religiunei părinţilor noştri, şi pe când se edifică şi se organizează, se 
preface şi se infrumuseteazá sub patronajul Măriilor lor; tot ce este 
românesc. 


Am socotit a trage mai întâi un văl asupra tuturor calamitátilor, ce 
au trecut peste nenorocita noastră ţară, in curs de cinci secole, cele din 
urmă, Şi risipind orice întuneric în privinţa începutului oraşului nostru de 
bucurie, şi leagăn al prunciei mele, să dau la lumină această mică broșură 
cu descrierea culegerilor ce am putut face mai apropiate de adevăr. 
Rugând pe cititori, nu numai a nu-mi critica scrierea, dar a se sili şi D-lor 
ca fii ai acestei nobile vetre, a scrie despre orice cunoştinţe sau acte 
istorice vor poseda pentru dânsa, şi aşa să putem sosi la descoperirea 
adevărului aşteptat de toti Românii pentru acest oraş păzit de Dumnezeu, 
iubit de fii lui şi adorat de toti străinii ce l-au vizitat. 


"Dîmboviţă, apă dulce! cin' te-o bea nu se mai duce". 

Începutul oraşului Bucureşti 
CAPITALA ROMÂNIEI | 


Archeologia este Teologia 


Aplaudând mai întâi ingenioasele culegeri ce s-au putut face, 
pentru începutul acestui nobil oras, arătate în "Revista Română” pe la 
anii 1860-61, salut cu dragoste de Român pe eruditii ei autori. 


Tradițiile ce se zic de Bucur ciobanul cá el a fondat o bisericuţă a 
sfântului Tănase de la Radu Vodă, şi că după numele său s-a numit 
oraşul, sunt cu totul neexacte, fiindcă după toate studiile şi observatiunile 
ce am mai putut face în urma publicării tabloului meu cu acea bisericuță 
la anul 1859, am putut descoperi, că acea mică bisericuţă a fost fondată 
tot de fondatorul mănăstirii Radu Vodă, Alexandru Vodă, fiul lui Mircea 
Ciobanul la anul 1568, (de aceea poate s-a zis că este a ciobanului) şi că 
ea a fost înființată ca cimitirul călugărilor ivireni din mănăstirea Sfintei 
Treimi, fondată de acest domn, pentru că curtea mănăstirii, strâmtă fiind, 
nu avea loc de îngropare; apoi pe lângă frumuseţea ei după cum o descrie 
patriarhul Antiohiei Macarie (vezi "Revista Română” 1861, pag 341), 
care veni în zilele lui Constantin Vodă, Brăncoveanu, nu putea fi ea 
ocolită şi cu mulțimea mormintelor, după cum se dovedeşte şi din 
grămădirea osemintelor din acea cămară de zid, ce se vede la spatele 
acelei bisericuțe, şi de aceea au pus-o şi sub patronajul sfântului Atanasie 
care se pune precum şi al sfântului Lazăr pe la toate cimitirele cum și a 
Adormirii Maicii Domnului. 


Oraşul Bucureşti este început mult mai dinaintea lui Mircea Vodă 
cel bătrân, pot zice cá pe la anul 1328, (după cum opinează şi Sulter, 
istoricul) pe când acel contingent considerabil de oştire ce fu trimis de 
Ioan I Basarab în ajutorul regelui Mihail Stratemir se întorsese de peste 
Dunăre (vezi prescurtarea de istoria Românilor de loan Heliade 
Rădulescu pag. 90) şi pe când toti Românii plini de bucurie că câştigaseră 
prima bătălie, împotriva craiului Ungariei Carol Robert, care inundase 
țara, în vremea acestui domn (ce era al cincilea din Basarabi), având cu 

dânsul călugări catolici, trimişi de papa la curtea sa deghizați în ofițeri ai 
armatei sale, şi care venea a detrona pe domn, de a schimba şi religia 
Românilor prin propaganda lor, şi pe care incoltindu-i Românii prin 
strâmtorile munților, ii prăpădiră cu totul, abia scăpând Regele Carol 
deghizat, cu atâţia ostaşi, câţi lua altă dată în vânătoare, care strâmtoare 
până în ziua de astăzi păstrează numele de Piatra Craiului asupra 
Rucărului pe Dâmbovicioara. lată ce se scrie de către un cronicar 
contemporan ungur despre această izbândă a Românilor: 


"Şi s-au făcut acolo ucidere prea mare şi au căzut mare număr de 
oşteni, de Principi, şi de Magnati; acolo pierirá trei propoziti: Andrei 
propozitul Albei regale, subcancelarul regelui şi bărbat onorabil, apoi 
Mihai propozitul din Poşiga, şi Nicolae propozitul din Alba 
Transilvaniei, Andrei Plebeanul fratele, Pătru din dominicani, bărbat de 
omenie, au primit cu toti paharul morții cel amar, pentru că în capetele 
lor Românii au bătut cuie de lemn; omorâtu-s-au şi preoţii care erau 
capelanii regelui, luatu-s-au multe arme de Români, vestminte scumpe, 
pungi pline de bani. Regele mutându-şi vestmintele şi armele se travesti 
în ale lui Decu fiul lui Dionisie pe care crezându-l a fi regele amar l-au 
omorât, iară regele, abia scapă cu vreo câţiva credincioşi”. 

Atunci dar, de această bucurie că au câştigat prima bătălie, au biruit 
pe regele şi s-a scăpat tara şi religiunea, mai multi Români fiind 
amestecați şi cu alții de peste Dunăre, ce veniseră cu întoarcerea 
contingentului oştirii lui Ioan I Basarab, venind cu dânşii şi multe familii 
de peste Olt, care se coborâră prin plutire până la Olteniţa (acest nume a 
rămas de atunci satul Oltenitei) fiind atunci Oltenia unită şi supusă 
coroanei domnului, şi alegând loc mai favorabil pentru vitele şi facerea 
cătunelor lor, au poposit pe malul stâng al Dâmboviţei, pe locul unde se 
află astăzi suburbiile Dobroteasa, Apostolul, Staicu, Sârbii, Olteni, Sfânta 
Treime, Ceauş Radu, Jicnita şi Udricani (aceasta păstrează numele lui 
Udrişte, Banul Năsturel care mai târziu-şi făcu palatul său, aproape de 
această suburbie, făcând şi sfânta biserică cu patronajul sfânta Vineri) 
dând atunci la toată această întindere numirea de palanga bucuriei, adică: 
tabăra cea triumfătoare, cea plină de bucurie şi de atunci-i rămase şi 
numele de Bucureşti. (Vezi hrisovul mânăstirii Radului Vodă pentru astă 
numire de palangá al mentionatului tărâm de unde s-au început oraşul 
Bucureşti). 


Iar unul din Magnatii cei mari ai Românilor ce se numi Năsturel 
(nu ştiu dacă nu va fi contele Henrih sau Herea Năsturel după al căruia 

nume este şi moşia Herăşti în drumul de la Bucureşti spre Olteniţa). 
Căutând loc de a face şi o biserică, a găsit cea mai frumoasă poziţie pe 
dealul stîng al Dimbovitei, având in vale vederea bălții cei mari a 
Broştenilor cu pădurea ce ocolea acele două mari dealuri, pe care este 
astăzi mănăstirea Radului vodă şi sfântul Atanasie, şi cu care puteau a 
comunica cei din Bucureşti, numai prin podişti plutitoare şi stătătoare, şi 
acolo pe acel loc să numea Lupeşti, căci chiar bătrânii spun cá le 
povesteau părinții lor că întorceau vitele din acea pădure şi baltă, până nu 
însera că le stricau lupii; acolo aveau şi morile lor. Pe acel deal al părții 
stângi al Dâmboviţei, zidi Năsturel şi sfânta biserică cu patronajul Bunei 
Vestiri, corespunzând cu vestea cea de bucurie a izbândei Românilor, 
împotriva ereticilor, această biserică este până astăzi şi exersează cultul 
divin, numindu-se sfânta biserică a suburbiei Dobroteasa, Calea 
Văcăreşti, culoarea de Albastru, iară când căuta locul de a edifica 
biserica, fiind limba bulgară mai obişnuită, s-au zis Dobroteasa, care se 
tălmăceşte în limba românească "aici este bine" şi de atunci au rămas 
numele locului sfintei biserici de Dobroteasa, de unde s-au numit şi toată 
suburbia. Pe tărâmul dar al acestei palange sau al taberei celei noi s-au 
aşezat, Români, Bulgari şi Olteni şi de atunci au rămas şi numirea 
suburbiilor, Sârbi, Staicu şi Olteni făcându-şi acolo, şi acel Năsturel case 
mari la spatele bisericii a cărora ruine au stat până la anul 1855, apoi au 
dispărut, locul însă se ştie, căci l-am văzut şi eu, ca unul ce sunt 
proprietar şi şezător de douăzeci şi doi de ani în această suburbie a 
Dobrotesei. Aceasta dar este cea dintâi biserică ce s-au ardicat în oraşul 
Bucureşti de neamul lui Năsturel, iară nu aceea a sfântului Atanasie care 
mult mai târziu s-a făcut, pentru cimitir mănăstirii Sfintei Treimi a lui 
Radu Vodă. Vorbind însă de această sfânta biserică, trebuie să arăt că 
după trecerea de patru sute de ani, un Constantin Năsturel fiu al Banului 
Şerban Năsturel, văzând această biserică fondată de strămoşii lui în foarte 
mare ruinare o a prenoit la anul 1730, (vezi inscriptiunea în piatră de 
deasupra uşii acestei sfinte biserici) şi a lăsat în seama rudelor sale ce 
şedeau în dosul bisericii şi din care au trăit în acele case până la anul 
1840, o femeie ce să zicea că este descendentă din acea nobilă şi ilustră 
familie a Năstureilor. Apoi tot din această ilustră familie, nu departe de 
tărâmul ce am arătat, ce se numea palangă drept pe uliţa centrală, au mai 
aridicat şi o biserică cu patronajul sfintei Vineri, lângă casele cele mari a 
lui Udrişte Năsturel, despre a căruia nume s-au numit si suburbia din 
vecinătatea palatelor sale Udricani. 

Şi aşa oraşul Bucureşti se începea pe acea vreme de la suburbia 
Dobroteasa, se împopula cu celelalte suburbii arătate mai sus şi se 
întindea din an în an pe ulița centrală a Jignitei (magaziile oraşului de 
rezervă pentru vremuri de foamete pe locul astăzi al lui Hilel Manuach) 
şi mergea spre moară (acum la strada Bărăţiei) drept, şi de acolo, pe 
dinaintea bălții târgului Cucu, sau mai în urmă scaunele vechi şi aşa la 
Sfântul Sava în dreptul, unde în urmă s-au edificat de Matei Vodă 
Basarab mănăstirea Sărindarul sau Carantanul cum o numeşte patriarhul 
Antiohiei Macarie, unde era şi hramul cu 40 de martiri, iară în vremea lui 
Constantin Vodă Brâncoveanul, acest patriarh au săvârşit sfânta leturghie 
într-însa şi de acolo să întreia în ocol pe Calea Mogoşoaiei până în casele 
Mogoşeştilor, astăzi ale Bráncoveanului lîngă podul de la Dudesti, iară 
de-acolo pe marginea stângă a Dâmboviţei ţinând linia dreaptă până la 
podul gârlei, din calea Giurgiului mai la urmă numită podul Beilicului, 
acest ocol, sau acest spațiu era al oraşului Bucureşti. Iată şi familiile ce 
şedeau atunci în acest spaţiu al Bucureştilor şi mai cu seamă pe calea 
centrală a oraşului care astăzi se zice Calea Văcăreşti: Năsturei Herăşti, 
Filipeşti, Măceşti, Greceni, Arioneşti, Păleşti, Brătăşeni, Locusteni, 
Ográdeni, Meliceşti, Recuti, Voineşti, Deduleşti, Borăneşti, Báláceni, 
Băleni, Văcăreşti, Báregti, Grádigteni, Bărcăneşti, Slátineni sau 
Papazoleşti, Cucureşti, Cantacuzini, Brâncoveni, Dăneşti, Mogosesti, 
Popeşti şi mai în urmă Ghiculeşti. 

Vorbind despre oraşul Bucureşti, voiesc a arăta şi o apă ce mergea 
în acea vechime prin mijlocul acestui oraş şi adăpa o parte considerabilă 
din el; acea apă îşi avea izvoarele ei dimpotriva astăzi a icoanei, adică de 
unde şi până astăzi se vede baltă. 


Această apă pleacă de la balta menţionată şi trece prin suburbia 
Otetari, Batiştea şi Scaunele şi forma o baltă pe locul unde este astăzi 
vechea carvasara, fierăriile vechi şi unde se vinde rogojinele şi 
lemnăriile, adică în coasta grădinii de astăzi a lui sfântul George; acea 
baltă era înconjurată cu trestie şi cu sălcii şi aproape de dânsa se făcea 
târgul sau piața, căci acolo erau scaunele de pescării şi mácelárii şi de 
manufacturile brute şi se numea Târgul Cucului căci în toate primăverile 
bucureştenii acolo auzeau cântând cucul; aceasta au apucat-o şi cei ce au 
trăit până la 1800. Din acea baltă se scurgeau două gárlite, cea dintâi îşi 
lua cursul pe dinaintea locului astăzi al Báráfiei, şi ieşind în calea 
Tirgului d-afará în răspântie unde era şi moara, pleca drept în apa 
Dâmboviţei la gura de astăzi a pieţei cei mici, sau atunci a colţului 

cetátuii Curtea Veche, despre care voi vorbi mai inainte. Altá rámurea de 
gárlitá ca şi cea dintâi pleca tot din acea baltă a târgului Cucu, pornea 
drept spre calea Târgului d-afară, şi, trecând de-a curmezişul, acea cale 
pe la colțul otelului de Londra astăzi, trecea prin proprietatea cunoscută 
nouă a lui Báltáretu (acelea au fost casele lui Dan vistierul la anul 1594, 
unde au tras ienicerul turc cu acei 2000 spahii, când veni a prinde pe 
Mihai Viteazul, şi care case fură arse de Mihai cu tunurile în noaptea 
când prăpădi pe turci) şi de acolo trecând prin curtea caselor, astăzi zise 
ale lui Mareş, pe marginea cimitirului catolic, se strecoară prin răspântiile 
Lucaci, şi trecând pe la spatele grădinii lui Banu Udrişte Năsturel, unde 
astăzi este ulița Udricani, iese la răspântiile suburbiei Olteni, trecând la 
vale prin acea suburbie, astăzi ulița ovreilor, se varsă pe lângă Jignitá 
(magaziile de bucate) în apa Dâmboviţei, astăzi pe lângă poarta d-lui 
Solacolu; această ramură de apă se numea apa spurcată, căci, toate 
necuráteniile oraşului Bucureşti se azvárleau pe dânsa. 


Pe marginea acestei ape au fost aşezată tabăra lui Ştefan Batori la 
anul 1476, adică pe tărâmul cel spațios şi înalt unde este astăzi suburbia 
şi biserica Lucaci, de unde scrise sibienilor (vezi Şincai vol. II, pag. 96) 
şi unde mai în urmă aveau Văcăreştii palatele lor, iar astăzi casele lui 
Cerlenti. 


Acum să venim şi la fortăreața sau cetátuia din Bucureşti făcută 
pentru scop strategic în apărarea căii invaziunilor despre Orient, după 
cum se făcea cu mare rezon mențiune în "Revista Română" din anul 
1861, şi care se numea în limba otomană la ghecet adică la trecătoare. 
Vremea zidirii acestei fortărețe neapărat că trebuie să fie nu departe de 
vremea începutului oraşului Bucureşti şi că trecătoarele din Giurgiu şi 
Oltenița urmau a fi pe calea Calicilor sau Calitei şi a lui Şerban Vodă. 
Astăzi este iarăşi probabil că pe la Văcăreşti sau Vitan nu putea trece 
vreo oştire căci erau bălți şi mari mocirle ale Dâmboviţei şi ale bălții 
Colintinei (colea în tină sau ocolină căci ocolea Bucureştii). lată dar o 
descriere lămurită ce pot face şi eu acestei citadele sau întărire de 
apărare, atât a oraşului Bucureşti cât şi a căilor de invaziuni, spre capitala 
de atunci Tîrgovişte. M-am ocupat foarte mult cu această descoperire, 
împins de două plăceri, întâi de plăcerea archeologiei şi a strategiei şi al 
doilea de marea veneratiune şi dorul ce am păstrat în sufletul meu 
răposatului meu părinte Andrei N. Pappasoglu din Slătineni, el fiind din 
acea familie a Slătinenilor, ce s-au strămutat din oraşul Slatina pe la anul 
1648 (după cum atestează documentele familiei mele, ce am, adică: ale 

străbunilor mei, Constantin Slătineanu poreclit de turci Pappasoglu căci 
era foarte pios cum şi... şi care cumpărând mari proprietăţi, hanuri şi 
grădini prin mai multe locuri în Capitala noastră, a cumpărat şi mai toată 
partea dreaptă a ulitei astăzi a Covacilor care era pe tărâmul acelei 
citadele. 


Suvenire antice despre aceasta tin astăzi numai hârtii, căci 
proprietățile au dispărut; tiu un inel de saphir, calitate bună, piatră cât o 
alună, ce au fost găsit de lucrători când săpau temeliile pe tărâmul fostei 
curți domneşti, devenită proprietate a părintelui meu, tiu o mare ţeavă de 
tun de fier spart... şi cu o mică ghiulea pe calibrul lui, găsit mai în urmă 
când s-au săpat temeliile binalelor ce s-au edificat pe acel tărâm, tiu şi un 
cuțit, iatagan turcesc, încrustat cu slove multe de aur, acesta a fost iarăşi 
găsit de răposatul meu părinte într-o pivniţă veche de ale fostului palat 
domnesc. 


Acum să venim la descrierea citadelei, cum am putut culege şi eu 
din bătrâni. Luând de bază colțul Hanului Roşu în răspântiile podului 
Calitei, adică marginea dreaptă a ulifei Şelarilor, acolo era poarta cea de 
sus a cetátuii, care era drept împotriva trecătoarei podului Dâmboviţei, 
această poartă până în ziua de astăzi, o numesc bătrânii în trei feluri. 


I. Poarta de sus, II. Poarta mică şi III. Poarta de fier; de acolo 
continuă zidul cetății gros, făcut de bolovani mari de piatră de Prahova, 
cărămidă şi ciment până la poarta mare sau cea centrală, (pe sub această 
poartă intra nenorocitul vornic Stănilă care veni cu mai mulți boieri, 
episcopi şi mai multi din cler chemaţi de Mircea Ciobanul fiul lui Mihnea 
cel rău, cu viclenie la curtea Domnească; iară el năpusti pe beşlii turci de 
a-i măcelări pe toti la anul 1557, 3 Martie în a treia sa domnie şi care 
după moartea lui s-au îngropat chiar în acea biserică din curtea 
domnească) unde este astăzi chiar poarta bisericii împotriva trecătoarei 
podului Dâmboviţei din vadul sacagiilor (acesta este al doilea vad al 
cărătorilor de apă căci cel dintâi este cel de la podul Beilicului); de acolo 
iarăşi începe zidul până în colțul pieței cei mici împotriva podului 
Dâmboviţei, ce duce astăzi la Municipalitate, iară atunci intra în Livedea 
Gospod, acolo era ceairul cailor păzitorilor citadelei şi mai târziu şi a 
casei domneşti. Această livede era pe tărâmul pe care este astăzi Doamna 
Bălaşa, spitalul Brăncovenesc, Municipalitatea şi casele lui Constandin 
Brâncoveanu, căruia i-au plăcut să şi le facă pe acea livede, sau pe acel 
prund al Dâmboviţei căci aşa se numea sfânta biserică cu patronajul 
sfântului Nicolae de la spatele Doamnei Bălaşii care se numeşte până 

astăzi Sfântului Nicolae din prund, şi în acel colt al cetátuii era ardicat şi 
un turnulet pentru apárarea zisei trecátori spre livede cum gi a cáiei lui 
Şerban Vodă ce ducea la Olteniţa. De aci pornea zidul formând careul, şi 
se urca pe partea stângă a căiei Târgului d-afară, pe lângă curgerea râului 
ce curgea din târgul Cucului, până lângă moara din răspântiile astăzi ale 
Bárátiei; iară în această fațadă a zidului, era poarta de jos împotrivă de 
calea ce ducea în oraşul Bucureşti, astăzi ulița Rachtivanului; şi de la 
menţionata răspântie forma zidul Coltei şi continua spre târgul Cucului 
vis-à-vis de locul astăzi al Bărăţiei, iarăşi pe lângă marginea acelui râu ce 
curgea chiar pe strada Bragovenilor; de aici iarăşi forma colţul şi continua 
pe partea stângă a vechilor cavafi, astăzi strada Marchidanilor, până la 
colțul astăzi împotriva prăvăliilor Coengiopulo şi de acolo continua zidul 
la vale pe strada Selarilor, până la poarta cea mică a cetátuii în răspântie. 


Iară în colțul din deal erau fântânile cetátuii şi unde s-au format 
baia palatului după strămutarea lui Mircea vodă cel bătrân peste drum de 
hotelul astăzi numit Caracaş. Toată această cetátuie atunci era păzită de 
catane şi de şefii lor castelani, care se numesc în limba slavonă 
Grădişteni, poate şi această familie... a-şi conserva numele de atunci, 
fiindcă după arderea şi desființarea acestei cetátui, se vedea coprins un 
foarte mare spațiu al cetátuii de această familie a Grădiştenilor, 
stăpânind-o chiar în zilele noastre pe când era făcută temnija sau 
puşcăria; precum şi tunurile acelei cetátui după dărăpănarea ei au fost 
rămas tot în acel loc ca într-un arsenal, sau şi mai târziu, când şi fara 
noastră au cumpărat tunuri s-ar fi păstrat tot acolo; de aceea i-a rămas şi 
numire de puşcărie, căci vulgul de atunci tunul îl numea puşcă, iar puşca 
flintă. 

La anul 1385, din ordinul lui Mircea cel bătrân s-a zidit şi biserica 
din această cetátuie şi palatele domneşti unde venea de şedea numai 
iarna. (Acesta este gloriosul şi marele Domn al României, care stăpâni 
Dobrogea şi cetatea Drâstorului (Silistra) şi pe care în urmă le dete înapoi 
alti Domni otomanilor şi drept memorie că Românii stăpâneau şi dincolo 
de Dunăre au rămas obiceiul când Dunărea îngheţa şi comunicația 
ambelor margini se făcea călări, cu trăsuri sau pe jos, cel dintâi om, turc 
sau român ce venea la Vodă cu vestea (mujdea) că s-a prins Dunărea şi a 
început comunicaţia, primea de la visterie o pungă de bani (bacşiş) 500 
de lei; acest obicei s-a păstrat până la Grigorie Vodă Ghica (1827) - şi ca 
să facă onoare orăşenilor au pus acelei biserici şi patronajul Bunei 

Vestiri, adică tot acela ce avea cea dintâi biserică din Dobroteasa zidită la 
începutul oraşului. 


S-au fondat tot atunci şi biserica sfântul George, cel vechi, patron 
al țării din sus de moară de pe calea Târgului d-afară, unde trăgea şi 
Mitropolitul, când venea cu Domnul din reşedinţă. Această biserică este 
vechea Mitropolie a Ţării Româneşti după mutarea regedintei din 
Târgovişte, până ce au fondat Constandin Vodă Brâncoveanu pe cea de 
acum. La această Mitropolie s-au refugiat boierii de au tras clopotele, 
când fu chemaţi la curtea domnească de Radu Vodă al XI-lea la anul 
1665, ca să-i omoare, şi de acolo retrăgându-se dimpreună cu toti 
slujitorii la sat la Cotroceni, (astăzi suburbia sfântul Elefterie, ce se 
tálmáceste libertate), având date de atunci drept pomenire sfintei biserici 
şi Icoana făcătoare de minuni a sfântului Elefterie, a lăsa un domn pe 
Antonie Vodă din satul Popeşti, care după fuga lui Radu Vodă şi suise pe 
tronul domniei la 21 aprilie 1669, în ziua de paşte, în vreme ce ținea 
sfânta leturgie şi a evangeliei, au pus de au jurat toti boierii, că vor trái 
uniti şi fără intrigi jurând şi Măria sa, cá va domni cu credință şi fără 
părtinire, iar jurământul ce l-au făcut s-a scris, şi s-a iscălit chiar în sfânta 
biserică a Mitropoliei, şi l-au dat în mâna lui Vodă, şi de atunci au rămas 
obiceiul când să citeşte la Mitropolie față cu domnul sfânta evangelie în 
ziua învierii domnului Christos la leturgie, să se copieze evangelia lui 
Ioan de către logofătul de obiceiuri (ministrul instrucției publice) şi puind 
pecetea logofeţiei să se dea în mâna lui Vodă chiar în biserică. S-a fondat 
apoi nu departe d-acolo şi vechea biserică a Stelei de către un mare 
negutátor târgoviştean ce au fost fondator si al bisericii Stelea din 
Târgovişte şi unde se păstra icoana făcătoare de minuni a sfântului Mina, 
care astăzi după arderea bisericii se află la sfânta biserică a suburbiei 
Vergului. 


Viu a arăta şi vreo câteva descoperiri ce putui face asupra 
situațiunelor din ocolul orașului Bucureşti după ce deveni dânsul 
capitală, adică din zilele lui Constandin Brâncoveanul anul 1689, şi de 
când a rămas şi acel obicei religios, a primi domnii Ţării Româneşti 
sfânta ungere în sfânta biserică din Curtea Veche, ca benedicția ce o 
primea de la Buna Vestire, precum şi sultanii la suirea lor pe tron se 
încing până astăzi cu sabia gloriosului Sultan Osman. Am văzut în 
"Revista Română" din 1861, descrierea ce se face pentru numirea podului 
Calicilor. Este prea adevărat, că populaţia cea sármaná locuia acolo, însă 
fie-mi permis şi mie, a mă lua şi după o tradiţie ce se fire încă între 

bucureşteni, cá poate acea cale să-şi fi primit numirea după vreun nume 
al vreunei cergetoare Caliţa, sau a vreunei jupânese, care neputând trece 
cu înlesnire șanțul, unde este făcută podişca de la sfântul Ilie, şi pe unde 
se strecoară apa din Antim şi Dudescu; să fi făcut ea drept pomenire acea 
podişcă asemenea; pomană se obişnuieşte de mai multi români, şi după 
numele ei, să fi rămas numirea la toată calea. Dacă am vorbit de acea apă 
ce se scurge pe acolo voi a arăta cele ce am putut culege şi despre dânsa. 


În vechime acea apă, pleca de la Izvorul Tămăduirii supt dealul 
Cotrocenilor, astăzi Putul cu apă rece, şi trecea în mahalaua Dudescului, 
trecând prin Postávari, unde forma báltetul şi unde se spălau postavurile, 
şi d-acolo pe lângă zidul astăzi al Antimului, trecea de-a curmezişul calea 
Calicilor şi trecea prin fundul curţii astăzi a D-lui Fálcoianu şi ieşea lângă 
dealul Mitropoliei, apoi se azvârlea în Dàmbovitá lângă podul astăzi de la 
Municipalitate. Aceasta însă până a nu se statornici palatul Dudescului în 
mahalaua Dudescului, în care au şezut şi Mihai Viteazul când a primit 
vineţe (vizite) de la emirul turc, că mersese pe jos de la casa vistierului 
Dan ca sá puie mána pe Mihai, cu 1000 de turci (vezi "Revista 
Română"), căci de atunci a rămas numirea podului de peste Dâmboviţă 
din Dudescu de "podul Turcului”. Iará acea mânăstire albă era Mihai 
Vodă, căci era albită de curând făcută. 


Strajele sau Barierele cele vechi erau: 


I. Bariera Piscului, (drumul Olteniţei căci printre băltişurile 
Dâmboviţei se forma o limbă de pământ care se numea pisc şi pe unde 
treceau Văcăreştii la moşia lor din dealul viilor, care păstrează până in 
ziua de astăzi numele de Văcăreasca, căci şi chiar situatiunea pe care s-a 
făcut în urmă sfânta mănăstire Văcăreşti ce servea de citadelă lui Nicolae 
Mavrocordat la anul 1720, se numeşte până astăzi Văcăreşti, iară nu 
Mavrocordeşti. La acea citadelă a bătut prințul Rempnin cu armata 
rusească toată oştirea otomană la anul 1770. 


A Il-a streajá era la biserica cu sibilele sau biserica cu sfinți, acei 
sfinți ce se văd pre murii ei sunt toţi filosofi sau cei mai înţelepţi ai 
antichității; acea streajă comunica la Oborul Vechi sau Târgul d-afară. În 
biserica Oborului Vechi fondată de la 1760, este o cruce în altar mare de 
marmură ca cea de la Călugăreni şi înaltă până în catapeteasma bisericii, 
plină de sculpturi frumoase şi arabescuri bizantine; iară prin inscripția în 
limba românească să roagă fondatorul ei, serdarul Mogoş, de toți 
trecătorii cei ce se vor aduna la acel obor să roage totdeauna pe 
Dumnezeu pentru a păzi țara aceasta românească de rele să nu patá (este 

vrednic de admirat acel colosal şi religios monument). Acolo este şi 
icoana sfinţilor Ioachim şi Ana, acea dată de Ipsilant domnul țării. 


A III-a streajá era în calea Mogoşoaiei la Puţul cu zalele, lângă care, 
şi-au făcut familiile Cantacuzinilor locuinţele lor, apoi mai târziu Clincenii, 
Blehanii, Filipeştii şi Colfeştii, această familie din urmă este aceea ce fu 
blestemată de mitropolitul Antim când îl sugrumă în luntre şi-l înecă 
Colfescu în Dunăre, fiind orânduit de Vodă a-l trece Dunărea şi a-l îneca 
la mijlocul ei; casa acestei familii, din nenorocirea Capitalei, astăzi este 
palatul de reşedinţă; fie ca să se facă palatul cel nou pe locul Banului 
Constantin Filipescu, care era casa lui Avram din neam în neam în 
Capitală, iară acela după locul Iudei să se facă grădină (uraţia autorului). 
Aproape de această barieră, afară a fost mai târziu înființat metohul 
episcopiei Râmnicului, în ale căreia case a tras prințul Coburg, mareșalul 
oştirilor austriace, care venise cu oştire în zilele lui N. Mavrogheni 
domnul; tot acolo s-au sfinţit la 1830 şi steagurile oştirii româneşti de 
Gregorie Mitropolitul. 


A IV-a streajă era lângă podişca zisă a Calicilor sau a Calitei la 
sfântul Ilie după acea cale; această barieră era stabilită la marginea apei 
ce am arătat că să scurgea de la Izvor. 


Iar a V-a streajă de lângă podul Dâmboviţei din calea Giurgiu sau 
Podul Şerban vodă, s-au înființat mult mai târziu, după ce au început a se 
populariza suburbiile Slobozia, Sfântul Spiridon cel Nou şi Sfânta 
Ecaterina făcută de Pană Vistierul din vechime cum şi Mitropolia făcută 
de Constantin Brăncoveanu. Acesta, după bătălia lui Leon Tomşa Vodă 
la anul 1632, când se bătu prin bălțile şi pădurile acelei localităţi de peste 
Dâmboviţă cu Aga Matei Basarab, care mai târziu deveni domn al ţării şi 
după ce birui pe Aga Matei, ordonă de se făcu o movilă peste mormintele 
celor căzuţi în acea bătălie şi aridicá o cruce mare de piatră pe care se 
săpă toată acea întâmplare şi o înfipse drept monument peste acea 
măgură. Crucea este până în ziua de astăzi în curtea bisericii Slobozia cu 
patronajul sfântului George aridicată de către acest domn pe calea Şerban 
Vodă astăzi. 


Iar în ocolul oraşului Bucureşti până în depărtare de un ceas sau 
două de Capitală, voiesc a descrie originea situafiunilor acelui spaţiu, 
începând de la mănăstirea Văcăreşti cea fondată de Nicolae Mavrocordat 
la anul 1716 şi pe care o avea fanariotul domn ca o cetățuie de apărarea 
sa, de temerea ce-i insuflau boierii Români şi în care clocea scopurile 
sale cele mârşave şi trădătoare, având şi pe doamna sa în haremul pe 

locul unde au fondat şi biserica suburbiei Foişiorul; acea citadelă, astăzi, 
temnita, fu fondată pe moşia vechii familii a Văcăreştilor. De acolo spre 
răsărit este satul Popeşti, proprietatea vechii familii a Popeştilor unde se 
găseşte până astăzi o biserică ruinată, pentru care tradiţia zice, că, un fiu 
de domn (trebuie să fie Alexandru cel frumos) ar fi păstrat ascunsă în 
acea biserică o jună frumoasă pe care o iubea, şi dovedindu-se aceasta, de 
atunci se află biserica părăsită. În ocolul oraşului spre Nord, este câmpia 
Vitanului, unde vitele orăşenilor îşi aveau păşune, apoi este spitalul de 
ciumă, înființat de Nicolae Mavrogheni; nu departe de acolo, este 
mânăstirea de călugări Cernica, înființată la anul 1608, de vornicul 
Cernica Ştirbei, în ostroavele bălților apei Colintinei şi în apropierea 
moşiei vechii familii a Dudescului şi între mănăstire şi apa Dâmboviţei 
au fost şi o altă mănăstire de călugărițe înființată de soţia lui, jupáneasa 
Chiajna şi amândouă fură dotate cu mari proprietăţi, iar aceea de 
călugăriţe fu într-o noapte călcată de tătari şi maicile robite şi hrăpite, şi 
de atunci s-a şi desființat (vezi istoria mănăstirii Cernichii, scrisă sub 
patronajul bunului şi cuviosului stareț actual arhimandritul Ştefan în anul 
trecut, de un stăruitor monach a nume Casian, care în acea mănăstire s-a 
ocupat foarte cu zel cu descoperirea şi descrierea ei istorică). În 
apropierea acestei mănăstiri şi-a avut vila şi palatele de vară Şerban vodă 
Cantacuzino, (se mai văd ruinele). Urmează apoi mănăstirea 
Panteleimonu fondată de înalta familie Ghica, cu spital şi cu primirea de 
săraci, acolo în vremea invaziunilor austriace a fost tabăra generalului 
print Colburg. În acea apropiere este şi mănăstirea Márcuta sau Maricuţa, 
fondată în al XVI secol, apoi renoită de familia Ipsilanti, fiind situată în 
marginea bălții Colintina, unde au fost până la anul 1820 tipografie şi 
fabrica de tistimeluri sau tipărirea florilor colorate pe acele basmale, apoi 
fabrica s-a mutat la Cişmegiu în locul unde astăzi sunt casele generalului 
Florescu, iar tipografia în palatele lui Mavrogheni lângă cişmeaua cu 
acest nume în capul podului Mogoşoaiei, tipărind cărți româneşti sub 
patronajul lui Dimitrie Topliceanu, cărți elene sub patronajul doctorului 
Constandinache şi note de muzică orientală (psaltichie) sub patronajul 
întâiului profesor Petre Efesiu. Spre nord de Mărcuţa era mănăstirea 
Plumbuita, fondată de Matei Basarab tot lângă balta Colintinei unde se 
făcea şi vechiul bâlci Drăgaica, tradiţional la răpirea Sabinelor. Pe acel 
tărâm fu bătălia lui Mathei vodă în secolul XVII, la care bucureştenii 
priveau cu mic cu mare după gardurile grădinilor lor (vezi istoria ţării). 
Pe întinsa câmpie a acelui loc se făcea şi bâlciul cel mare lângă oraşul 
Bucureşti numit Mosi; pe a lui întindere să incumetrea báltáretu cu 

munteanu, îşi vindeau Românii manufacturile, se făceau jocurile şi 
petrecerile în prezența chiar a domnilor ţării, cari veneau să încurajeze 
populaţia şi să fie şi ei văzuţi şi cunoscuţi şi de copiii din faşă; deşi de 
tristă memorie dar tot trebuie să arăt, că, tot acolo cu ocazia bâlciului se 
executau sentintele făcătorilor de rele prin spânzurători şi alte torturi; aici 
s-au numit Colintina sau Ocolina după cum am arătat că, acel báltig 
ocolea oraşul Bucureşti. Apoi spre nord era balta Herestreului şi a 
Floreschii se numea aşa, căci acolo a fost vila şi casele familiei 
Floreştilor, şi în a căror sate, şi moară se fabricau înălbirea pânzelor şi 
tăierea lemnăriei. Nu departe începea dumbrava Bănesii, proprietatea 
Banului Ghica, rămasă văduvei sale Băneasa, al căreia nume se păstrează 
până astăzi. La această dumbravă se serba totdeauna de bucureşteni ziua 
întâi de Mai; acolo se auzeau cântările cele melodioase ale cucului, 
privighetorile, turturelele şi ciocărlia, sbegul micilor pe lângă oite si 
fluierul ciobanului cu cavalul, cum şi cimpoiul grădinarului, cobza şi 
vioara láutarului, iar în vremea fanariotilor, tambura, naiul şi chemanul 
făceau desmierdarea publicului; mai în urmă se ivi chitara cu panglica 
lată, atârnată de gât, clarinetul, fagotul şi altele. Acolo se desfăta de odată 
cu primăvara junii şi junele Bucureştilor, coditele două lăsate pe spate, 
iar cáciulita pe sprinceaná, bojamaua şi tistimelul, conteşul şi maloteaua, 
mai târziu işlicul şi fesul (cefte caic), anteriu de sevai, ciacşirul roşu de 
lahuris sau engiurşal, şi în urmă fracul, capela şi pardesiul variau acea 
societate. Acolo se întreceau bucureştenii cu caii lor cu cociile, butcile şi 
mai târziu droştile şi cabrioletele, îşi încura cáláretul bidiviul, şi 
coconaşul armăsarul de Misir, iar mai târziu domnişorul iapa 
englezească. În fine la acea dumbravă se făceau poeziile cele mai 
amoroase, frunză verde şi o lalea, cuculet peniță sură, faretra veli, psichi 
athlia, luna e lumina lumii, nu mă pedepsi stăpâne, tu-mi ziceai odată, bár 
oitá bâr, şi mai târziu, de-aş fi iubit o gingaşă floare, valsurile de Lanner 
şi Straus, polca şi în fine cancanul. Acolo era întâlnirea cea desfătătoare a 
societății bucureştene de odată cu zâmbetul primăverii; jupáneasa cu 
fetița, cuconul cu cuconita, dama cu demoazela, domnul cu doamna, 
cumnatul cu cuscrul, naşul cu finul, socrul cu soacra, babaca cu thita, 
neneca cu thioca, boierul cu jupânul, archonserdarul cu chir Nicolae, 
domnul Costică cu musiu Jean; apoi vedea cineva mai de lături şi pe 
ostaşi, haiducul cu pandurul, seimeanul cu arnăutul, deliul cu ciohodarul, 
husarul cu dragonul, şi ulanul cu cazacul, iar feciorii se întreceau, vizitiul 
cu birjarul şi ciocoiul cu lacheul. De la acea dumbravă începea spre 
occident întinsa câmpie a Giuleştilor până in Dâmboviţă; se vede biserica 


www.digibuc.ro 


240 Lt.-Colonel D. Pappasoglu 


cea mare în ruină făcută de familia Giuleşti; acolo a fost şi zalhanaua din 
vechime, precum la marginea moşiei astăzi şoseaua Chiselef, era si 
moara cea mare de vánt, a cáruia turn nalt de zid si pietre, s-a vázut páná 
la anul 1831 desfiintándu-se la facerea şoselei; turnul acela era în dreptul 
bazinului de astăzi şi în dreptul bisericii fondată de Nicolae Mavrogheni 
lângă palatul şi cişmelile lui cu patronajul Izvorul Tămăduirii, unde de la 
anul 1819 s-a înființat mentionata mai sus tipografie. De acolo în ocolul 
Bucureştilor erau morile vlădichii Filaret numite la Grozăveşti lângă 
farmazonul (un grec ce da cu zodiile) numit astăzi Malmaison, apoi în 
urmă satul Cotroceni astăzi suburbia Sfântul Elefterie, priimit acest nume 
după sfânta icoană ce se păstrează în biserica acelei suburbii, şi în 
apropierea căreia era vila sau palatele Brâncovenilor şi ala Filipeştilor. 
Tradiţia zice, că, pe acele dealuri era păduri foarte mari, şi că acolo 
ascunzându-se Şerban Vodă Cantacuzino de năvălirea tătarilor şi 
făgăduind înfiinţarea unei mănăstiri au şi fondat-o pe acel tărâm. Pe acel 
deal a fost tabăra ruşilor la întâia invaziune în vremea Ecaterinei. De 
acolo în ocol începea dealul Spirei, numire primită după patronajul 
mănăstirii Sfântul Spiridon ce este pe acel deal; acolo se făceau 
petrecerile orăşenilor în sărbătorile paştelor, dulapuri şi hori. Pe acel deal 
a făcut Ipsilanti palatul domnesc care au ars, în care palat au tăiat turcii 
pe domnul Hangerliu, aruncându-i trupul gol după fereastră în curte; apoi 
de acolo continuă dealul spre cişmeaua lui Filaret mitropolitul, şi mai 
înainte pe la frumoasa grădină a lui Bellu până iarăşi la Văcăreşti de unde 
am început descrierea ocolului Bucureşti. 

Să arăt şi vreo câteva mănăstiri ce în urmă s-au aridicat împrejurul 
oraşului Bucureşti de fericitii domni, şi care a fost şi îndemnul cel mai 
mare ca să se întindă oraşul atât de mult din veac în veac, căci populația 
se coloniza totdeauna împrejurul lor. Mănăstirea fondată de familia 
Cretulestilor în calea Mogoşoaiei la streaja de la Putul cu zalele, 
mănăstirea Sárindarul sau Carantanul fondată de familia Cocorăştilor mai 
intái, apoi la anul 1635, infrumusetatá de Matei Vodá Basarab, biserica 
Doamnei lui Serban Vodá Cantacuzino, mánástirea Zlátari, fondatá de 
nigte aurari sau argintari foarte avuti (Zolotari), mánástirea Sfántul Ioan 
cel Vechi în care a liturghisit şi Macarie patriarchul Ierusalimului in 
vremea lui Constantin vodă Bráncoveanul, mănăstirea zisă a Colţei cu 
şcoală şi spital, fondată de spătarul Mihai Constantin la 1715, şi al cărui 
turn de clopotniţă l-au făcut meşterii din armata Svetianá ai lui Carol XII; 
se zice că avea şi ceasornic şi că peste învelitoarea ei erau alte patru 


www.digibuc.ro 


Istoria începutului oraşului Bucureşti 241 


turnulețe mici şi că la intrare pe poarta mănăstirii erau zugrăviți şi doi 
soldati armati şi îmbrăcaţi în uniforma cea Svetianá ca şi când ar fi fost 
puşi să păzească de sentinelă, mănăstirea Sfântul Sava cu şcoala ei 
slavonă şi greacă, hanul lui Şerban Vodă Cantacuzino la 1680, acesta a 
fondat şi mănăstirea Cotroceni. 


Hanul lui Constantin vodă Cantacuzino la 1706. Biserica 
Stavropoleos de la 1701. Biserica şi hanul Grecilor, mănăstirea sfinţilor 
Apostoli din Dudescu era în vremea lui Constantin Brâncoveanu, 
mănăstirea Mihai Vodă edificată de Mihai Bravul la 1593, sfânta 
mănăstire a lui Alexandru Vodă, care în urmă fu îndreptată de nepotul 
său Radu Vodă, căci turcii când se retraseră dăduseră foc ierbăriei ce 
păstrau într-însa la 1595 dimpreună cu a sfântului Atanasie cimitirul ei. 
Hanul cel mare ca o cetátuie cu biserica Sfântul George în mijloc s-a zidit 
de Constantin Vodă Brâncoveanu şi la sfinţirea bisericii aduse pe 
patriarhul Ierusalimului Crisant care se însoțea de Dionisie episcopul 
Târnovei, de Climent al Andrianopolului, de Axentie al Sofiei, de Maxim 
al Ieropolului, de Neofit al Sevastiei (unde era şi Antim episcopul 
Râmnicului, care mai tărziu devine mitropolit al ţării, şi care fu înecat în 
Dunăre, după cum arătai, acesta a fondat biserica Antimului). Aducând 
aceşti sfinți părinți şi moaştele sfântului mucenic George, iară domnul 
Constantin Brâncoveanu le dăruieşte la toti câte o basma în care erau 
legaţi şi mai mulţi galbeni. Prea mult a imitat acest domn nenorocit, 
faptele lui Neagoe vodă Basarab fondatorul frumoasei mănăstiri de la 
Curtea de Argeş, căci tot după modelul acelei mănăstiri a fondat şi el 
sfânta biserică de la Mitropolie, pe care o făcu catedrală; el şedea lângă 
dânsa în casele sale din poalele dealului, astăzi casele Brâncoveneşti. 
Lângă zidul ástor case omorárá dorobantii pe Preda vornicul lui Papa 
Postelnic în răscoala lor 1660, (vezi crucea de piatră în zid). Doamna 
Bălaşa fiica sa edifică biserica cu acest nume pe calea Calitei sau 
Calicilor, făcând azil de oameni săraci. Mitropolitul Filaret înființează o 
cişmea frumoasă pe câmpia de lângă Mitropolie. Scarlat Ghica, zideşte 
biserica Sfântul Spiridon cel Nou pe calea Şerban Vodă. Bărăţia sau 
biserica catolicilor se fondează de un italian, anume Delciaro, în vremea 
lui Ştefan Vodă Cantacuzino cu berat de la poarta otomană şi de aceea i 
s-au pus numele de Bărăţie, adică document, autorizaţie, şi cu condiţie să 
nu aridice turnul nalt. 


Sfânta biserică de la mahalaua Foişorul, ce este făcută în dreptul 
mănăstirii Văcăreşti în partea cea stângă a malului Dâmboviţei este 

aridicatá tot de N. Vodă Mavrocordat la 1718, căci lângă această biserică 
era palatele doamnei sale (haremul) şi de acolo făcuse un pălimar lung ca 
un foişor şi cu învelitoare prin care mergea doamna de la haremul ei până 
la Văcăreşti la Vodă; acest foişor era aridicat pe mai multi stâlpi pe un 
spaţiu de o oră călătorie, şi cu ferestre în amândouă laturile şi continua 
lungimea lui peste lunci, peste grădini şi chiar peste apa Dâmboviţei şi de 
atunci s-a numit acea mahala a Foişorului. Tradiţia aceasta se spune de 
toti bătrânii acelei mahalale. Sfânta biserica Gorgani zidită între apa 
Dâmboviţei şi balta cea mare zisă astăzi a Cişmegiului; i s-a pus numele 
de Gorgan (aşa se numesc măgurile cele înalte) căci ea se află pe 
deasupra acelei măguri, în mijlocul bălții cişmelelor, care baltă cuprindea 
în vechime şi sfânta biserică ce se numeşte Schitul Măgureanului. Aceşti 
Măgureni sunt o familie veche a țării şi în acea direcție deasupra bălții 
Cişmegiu, au zidit acea biserică şi au făcut-o schit de maici, care nu se 
ştie când au apărut. Asemenea în marginea bălții de la Icoana s-a zidit 
sfânta mănăstire de maici zisă la Icoană şi i-au rămas acest nume, căci se 
zice că ar fi făcut o minune icoana Maicii Domnului, găsindu-se într-o zi 
lácrámánd. Acestea fiind cunoştinţele mele despre oraşul nostru, pentru 
restul monumentelor şi clădirilor văzute în Istoria României de Tunusli, 
Sulter, Fotino, Şincai, Aron, Eliad, Laurian, Bălcescu şi alţii, de mai 
înaintea lor, care le-au descris şi ei tot după culegerile ce au putut face. 

Iar eu mă mărginesc numai până nu isprávesc ca să arăt că cu rezon 
s-au scris de unii dintre istorici, că judeţul Ilfov începea chiar de lângă 
poarta de sus a cetátuii Bucureştilor, căci nefiind oraş pe partea cetăţuiei 
cea despre apusul soarelui, adică pe direcţia stradei franceze de astăzi, se 
începea numele judeţului Ilfov; apoi cum mai târziu acel tărâm peste care 
se afla situat oraşul Bucureşti, au devenit moşii domneşti şi domnii le-au 
şi închinat locurilor sfinte de la muntele Atos, Alexandria şi 
Ierusalimului. Acestea s-ar putea descoperi din vechile documente ale 
acelor mănăstiri foste chiriarhe, care sunt în arhiva documentelor; după a 
mea părere însă, şi pentru aceasta zic că mai târziu devenind tare Islamis- 
mul şi care persecută creştinismul, aceste locuri s-au închinat şi s-au pus 
sub patronajul diferitelor lavre orientale, care se protejau de către 
împărații otomani. 

Pentru că am vorbit de oraşul de bucurie capitala României, voiesc 
a arăta ceva în prescurtare şi despre starea lui cea socială. 


Principiurile religiunei ortodoxe a Românilor păzite totdeauna cu 
mare venerațiune, posturile, milostenia, spovedania, sfânta comunicătură, 

mergerea la biserică, făceau reputatiunea cetățeanului; onoarea, 
fidelitatea, timiditatea, modestia şi lucrul firelor făceau reputaţiunea 
femeilor. — Ce lucrează fie-ta? o poală de icoană pentru paşte la Maica 
Domnului sau rugavite pentru archiereu. — Ce lucrează nora ta? îşi coase 
rochia. — Dar fiul tău ce face? învaţă la chrisolora sau Esop, la comita sau 
Omer gramatică Lascarios sau Terpsithea. — Bătrânul tău unde este? Au 
plecat în taxit cu marfă, sau a intrat în chivernisealá. — Dar soțul tău ce 
se face? s-a dus la Ierusalim. — Unde este mă-ta? s-a dus cu tata Tinca 
până la Sfânta Vineri sau la Sfântul Lefterie şi de acolo la Herestrău la 
nălbitoreasa pânzei. — Când se cunună sor-ta? când o vrea Dumnezeu. 
— Când ispráviti casele voastre? când o vrea Dumnezeu. — Dar de ce a 
murit tatăl tău? că i s-au isprăvit zilele. — Dar de ce a păgubit? căci nu 
l-au ajutat Dumnezeu. — De ce a ajuns vărul tău în asemenea ticăloşie? 
căci a fost blestemat de părinții lui, fiindcă binecuvântările părinților 
întemeiază casa fiilor. — Cum ati petrecut aseară? am chemat vicleimul şi 
steaua. - Unde mergeţi la vară? la Cernica sau la Căldăruşani. 


Clerul până la venirea domnilor fanarioți Nicolae Mavrocordat anul 
1716 a fost români şi foarte puţini greci sau bulgari; serviciul divin se 
practica în limba slavonă şi greacă până la domnia lui Matei Vodă 
Basarab anul 1640, apoi începuse pe alocurea limba Românească, 
dominată de cea greacă, căci toti câți nu erau cu obiceiurile grece 
(fanariote) erau muzicos. 


Guvernele până la Nicolae Mavrocordat mai aveau acel Românism, 
acele obiceiurile vechi de nobleţe şi fraternitate națională, boierii mai 
țineau cu poporul, cumetria, năşia şi cuscria erau principiul lor religios cu 
care se familiarizau şi se popularizau cu clasele de jos, iar biserica era 
fraternitatea cu conreligionarii lor. După dominaţia însă a fanarioţilor a 
început luxul şi slăbiciunile orientale şi cu acestea ura şi antipathia 
reciprocă. 


Desele invaziuni în adevăr au contribuit mult la dezvoltarea 
civilizatiunii, dar ce folos? cá au omorât naționalismul, şi industria. 


Comerciul si industria erau şcoala de educatiune a Românilor, căci 
isnafurile (corporatiunile) de meseriaşi îşi aveau particulara lor onoare şi 
activitate, cavafi, şelari, cojocari groşi, croitori, postăvari, tabaci şi 
lemnari concurau fără preget; lucrul lor era cu soliditate şi acuratetá; ei 
între dânşii se inmulfeau, să rudeau şi se ajutau unii pe alții, iar 
comercianții, comisionarii mărfurilor europene, (lipscanii), marchitanii 
ruseşti (cazaclii) şi comportorii mărfurilor orientale, se întreceau între 

dânşii, cu onoare şi creditul in cel mai mare grad, încât ardicau unii de la 
altii capitaluri adese de mii de olandezi si taleri fárá nici o politá sau 
vreun inscris. ; 

Asemenea credite aveau şi în străinătate, căci ei (Românii) ţineau 
strict la onoarea şi reputatiunea lor, dovadă despre aceasta avem până in 
zilele noastre, căci la anul 1847, când arse tot târgul Bucureştilor, 
onorabilii comercianți Români plătiră a doua zi datoriile lor în străinătate, 
fără a voi să primească vreun scăzământ la care fabricantii europeni erau 
dispuşi a le face. 


Iată amorul propriu al comercianților noştri, cărora li se cuvine 
toată stima şi încrederea. 


Tiu eu minte, că până la anul 1828, piața Bucureştiului, era 
pensionul de buna educatiune a tinerilor, cine îndrăznea să umble 
noaptea pe la petreceri, cine îndrăznea să minfá, cine îndrăznea să se 
preumble cu birja, cine îndrăznea să nu salute pe preot şi pe bătrâni, cine 
îndrăznea să treacă prin Lipscani sau prin târg cu vreun costum mai 
deosebit de portul său, căci pe dată îi se zicea că este fiul pieirii; cine 
îndrăznea să tie Duminica sau sărbătoarea prăvălia deschisă şi să nu 
meargă la biserică în vremea sfintei liturgii? Se întreba în piață, ce páti 
boierul ăla care jefuia lumea? îl îmbrăcă în opinci şi zeghe şi îl bătu la 
falangă; ce páti mofluzul acela? îl închise la hătmănie, îi orândui 
erotocrizie şi-l puse în butuc; ce páti plastograful ăla? îi tăiă mâinile sau 
îl înfundă în ocna părăsită; ce páti, omorâtorul de oameni, de a treia oară? 
îl puse în țeapă sau îl spánzurá; ce páti brutarul sau simigiul falş? îl tintui 
la uşa prăvăliei lui; dar vizitiul de călcă copilul ăla? îl bătu la spete; ce 
páti rázvrátitorul (revolutionarul)? îl dete p-în târg cu nasul tăiat. 

lată dar, Bucureştii cum s-au ţinut şi cum au rezistat atâtor 
calamitáti ce au trecut peste dânsul; iată şi de ce a fost iubit de toți străinii 
ce l-au vizitat; şcoalele erau în adevăr cele mai multe cu crucea, ajută 
pentru limba română şi cea slavonă, iar procopseala desăvârşită era în limba 
elenă; aristocrația nu mai învăța şi pe latineşte; boierul era într-adevăr 
protectoarele burgheziei, curtea boierească devenea adesea azilul 
nenorocitului, boierul însă pretindea de la mai micul său să-şi cunoască 
lungul nasului. 


Aceste toate erau principiurile Românilor şi cele de căpetenie erau 
dragostea către domnitor şi frica lui Dumnezeu. 

Aşadar oraşul nostru de bucurie păzit de Dumnezeu, crutánd orice 
nenorocire a venit asupra lui, calamităţi care adeseori l-au desecat şi de 
chiar populafiune prin epidemie, băjenii, foamete, războaie şi ciume, s-au 
păstrat până în ziua de astăzi numele lui cel frumos, fiindcă în moralul 
principal al Românului a fost totdeauna drept mângâierea sa, că orice rele 
îi vor veni sunt de la Dumnezeu, şi de aceea el le-au primit cu răbdare şi 
speranță. 

Păstrând în galeria mea de tablouri mai multe modele de costumele 
vechi ale orăşenilor noştri de ambe sexe, ale clerului, şi ale oştirii, şi 
trăind, promit compatrioților mei, cá le voi publica după puterile şi 
mijloacele mele; promit a publica şi vechea topografie a situaţiunii 
Capitalei. 


Maior D. Pappasoglu 

Dedicată Domniei sale Domnului colonel Scarlat Creţulescu, actualul primar al 
capitalei României Bucureşti, reşedinţa Inălţimii Sale CAROL I, Domnitorul 
Românilor. 


Domnule Colonel 


Mic lucru este pentru meritele Domniei voastre dedicatia ce am 
onoare a vă oferi sub numire de Călăuza sau conducătorul capitalei 
Bucureşti. Vă rog însă să o primiţi cu amabilitatea ce vă caracterizează, 
fiind o operă ce pentru prima oară apare şi la noi ca şi în alte țări 
civilizate pentru voiajori. 

Paginile istoriei României sunt pline de  glorioasele fapte ale 
nobilei şi vechii familii de Creţulescu; ea încă de la descălecătoare s-au 
ilustrat de o dată cu venirea lui Radu Negru de peste Carpaţi, în România, 
au conlucrat totdeauna la frumoasele ei organizatiuni şi mai târziu cu 
mutarea regedintei lui Mircea cel Bătrân, Bucureştii au fost leagănul 
acestei ilustre familii, a cărei fapte patriotice, stau săpate pe lespezi de 
piatră, şi scrise cu litere de aur pe pergamentele României. 


Venerabile Domn, am avut cea mai sacră datorie să dedic opera 
mea D-voastră, căci v-am cunoscut din a mea copilărie, şi mai târziu am 
fost camaradul D-voastră la armele țării, încă de la organizaţia oștirii, si 
de aceea sper cá o veţi primi şi veți face a se răspândi la toti confrații 
noştri cetățeni. Fiindcă prin ea se conduce şi se luminează voiajorul străin 
în Capitală, se descrie moravurile cele frumoase ale Românilor, istoria 
antică a vetrei lor cum şi sentimentul cel filantropic şi ospitalier ce-l 
caracterizează. 


Binevoiţi, vă rog Domnule Colonel şi Primar al Capitalei, să 
primiți încredințarea prea osebitei mele consideratiuni şi înalta stimă ce 
vă păstrez, 


Maior D. PAPPASOGLU 

CĂLĂUZA (Ghidul) 


Sau conducătorul în urbea Bucureşti, capitala României, şi 
reşedinţa Domnitorului CAROL I de Hohenţolem, la anul 1871, al 
cincelea an al dinastiei Măriei Sale. 


PRECUVÂNTARE 


M-am ocupat necontenit în curs de cincisprezece ani după 
retragerea ea din oaste cu lucrări istorice, folositoare țării şi armatei 
(vezi dec etul fostului Domnitor Alexandru loan Cuza, cu Nr. 217, de la 
1863). Am făcut broşuri istorice, tablouri litografice, cu portretele 
Domnitorilor celor vechi ai României, cu subiecte naţionale, cu vederea 
monastirilor şi a monumentelor naţiunii, hărțile geografice, atât cele 
generale cum şi cele districtuale în parte cu a lor statistică, cum şi alte 
mai multe broşuri istorice pentru oştire şi pentru biserică, între care şi 
"Ghidul râului Dunării”, descriindu-l în limba românească şi cea 
franceză, ambele lui margini, politice, istorice şi comerciale, pentru cei 
ce plutesc pe acest râu veteran. 


Acum văzând cá este mare trebuintá şi de un Ghid sau conducător 
al Capitalei Românilor, mai cu seamă cerându-mi-se această operă şi de 
către mai multi străini, ce necontenit vizitează tara noastră, aşa de mult 
plăcută, din punctul ei de vedere cel abundent, cel istoric, şi în fine cel 
ospitalier, am hotărât să public acest Ghid ca să servească străinilor ca un 
conducător pentru toate cunoştinţele ce vor dori a avea în acest oraş de 
bucurie, păzit de Dumnezeu, şi iubit de toti câți l-au vizitat şi care fu 
pentru prima oară reşedinţa lui Mircea Vodă cel Bătrân la anul 1384, 
şezând în el numai iarna, iară vara şedea în oraşul Târgoviştea. 


În toate țările civilizate se află asemenea ghiduri sau conducători, 
unele descriind pentru toată tara, iar altele pentru fiecare urbe în parte. 
Folosesc aceste cărticele ca călăuze toți câți voiesc a cunoaşte bine tot ce 
Capitala conţine cum şi obiceiurile ce sunt în ea. 


Am făcut acest mic Ghid după cum s-au putut până astăzi pentru 
capitala noastră Bucureşti, atât de frecventată, descriind tot ce ar înlesni 
atât pe locuitori cât şi pe pasageri. Apoi pentru conducerea prin oraş am 
adăugat şi planul capitalei cu toate poziţiile şi stradele, foarte exact lucrat 
de topografii armatei austriece, pe când se aflau în Capitală. Am arătat 
obiceiurile Românilor, locuințele doctorilor, spiferilor, ministerelor, 

judecátorilor, tipografilor, a grádinilor de plimbare, in fine tot ce trebuie 
a fi cunoscut de fiecare. 


Am descris originea istorică a Capitalei şi a mai multor mănăstiri 
monumentale conținute în ea, şi rog pe confrații mei Români, a îmbrățişa 
opera mea urându-le a face şi Dumnealor altele mai dezvoltate. 


DESCRIEREA CAPITALEI 


Urbea Bucureşti este începută mult mai dinainte de domnia lui 
Mircea Vodă cel Bătrân, se poate crede că pe la anul 1328 pe când 
capitala României era în urbea Târgoviştei, județul Dâmboviţa, iară 
interesele străjuirii de atunci cerând ca în drumul deselor invaziuni 
tătăreşti şi turceşti să facă Românii un avanpost la trecerea apei 
Dâmboviţa, au clădit o citadelă în dreptul centralului drum la trecătoarea 
apei, care este astăzi locul unde se numeşte Curtea Veche, şi unde sunt 
trei poduri peste apa Dâmboviţei, şi care se străjuia cu oştirea 
Românească, iară tărâmul unde locuitorii au început a face urbea şi a se 
coloniza, au fost pe marginea apei Dâmboviţa, partea stângă a acestui 
râu, pe un deal pe care se află astăzi situate suburbiile Dobroteasa, 
Apostolii, Staicu, Sârbii, Olteni, Foişorul, Jicniţa şi Udricani, unde nobila 
şi vechea familie a lui Udrişte Năsturel Herăscu, descendenta comitului 
Henurih Năsturel, a fondat întâia biserică cu patronajul Bunei Vestiri, ce 
este astăzi a suburbiei Dobroteasa, numire slavonă, ce s-a dat acestui 
tărâm şi care se traduce: "buni părinţi”. Se înțelege din aceasta că 
împreună cu populaţia ce s-a stabilit, au fost şi mai mulţi boieri mari, 
adică căpitani sau belieri mari, pe care totdeauna Românii i-au numit 
părinți ai ţării, mai cu osebire cá şi istoria ne arată că ilustra familie a 
Năstureilor, ce era descendentă din coloniile romane, a fost totdeauna 
bună, umană, şi cu sentimentele cele mai pure de patriotism (vază-se 
monumentul ridicat la mormântul Năstureilor în interiorul bisericii sfintei 
Vineri, suburbia Herasca. Vază-se şi istoria Bucureştilor (publicată de 
mine la anul 1870) iară cele ce se zice că un Bucur Ciobanul ar fi 
fondatorul urbei Bucureşti şi că numele său se păstrează la o mică 
bisericuţă ce este pe o colină lângă mânăstirea Radu Vodă, sunt cu totul 
neexacte, căci acea bisericuţă a fost cimitirul mentionatei monastiri, ce fu 
fondată la începutul secolului al 17-lea de Alexandru Vodă, fiiul lui 
Mircea, ce se zicea şi Ciobanul, mult mai la urmă de fondareâ urbei. 
Numele de Bucureşti ce s-a dat este în memoria izbândei ce au făcut 


www.digibuc.ro 


Călăuza sau conducătorul Bucureştiului 253 


românii contra ungurilor, când veni a-i bate, a le lua ţara şi a le schimba 
religiunea (vezi istoria Românilor de Eliad Rădulescu). Acestea toate 
sunt cunoştinţele mele care sunt culese nu numai din diferiţi istorici, 
manuscrise vechi si tradițiuni, dar chiar din adevăratele calcule făcute de 
mai multi savanți români care s-au ocupat cu aceste descoperiri. 


Urbea Bucureşti este situată pe ambele margini ale râului Dâm- 
bovita; spre răsărit se întind câmpii şi bălți iară spre apus se ocoleşte de 
frumoase dealuri cu grădini, spre miazănoapte cu dealurile viilor, iară 
spre miazăzi, cu întinse câmpii; ea are astăzi în sânul ei peste tot 150.000 
locuitori, din care români 49.000, apoi greci, bulgari, sârbi, francezi, 
austrieci, germani, unguri, italieni, ruşi, armeni, turci, polonezi, lipoveni 
şi o mulțime de ovrei, precum şi ţigani, iară case sunt 16.000. Pavi- 
lioanele puterilor europene sunt: rusesc, austriac, german, englez, 
francez, italian, belgic, olandez, elen, sárbesc gi american. 

Capitala se imparte în cinci despártiri, numite pe culoare şi anume: 
culoarea Galben, unde locuieşte mai toată nobilimea orăşenilor, Verde, 
Negru şi Albastru, unde locuieşte populaţia claselor mijlocii, iară în 
culoarea Roşu este centrul Capitalei, încărcată cu magazinele tuturor 
comercianților; aceste cinci despártiri se numesc comisii gi au fiecare 
câte un comisar polițienesc, director, doctor şi amploaiatii cancelariei, 
apoi de aceste comisii depandă despărțirile cu subcomisarii lor, care au 
iarăşi cancelarii şi epistatii lor, iară pe stradele toate stau nelipsiti 
sergentii cei de zi până la opt ore seara, apoi cei de noapte până la lumina 
zilei. 

Şcoalele primare sunt împărţite pe culori, adică la fieşcare culoare 
câte două şcoli, una de băieți şi alta de fete. 


Suburbii în capitală sunt 92, iară stradele toate sunt 658 şi anume: 
la culoarea Galben 151, la Verde 164, la Negru 127, la Albastru 152, iară 
la Roşu 64, căi centrale sunt şapte: calea Mogoşoaiei, Craiova, Şerban 
Vodă, Moşi, Văcăreşti, Belvedere şi Târgoviştea. Precum stradele, 
asemenea şi suburbiile şi bulevardul îşi are numirea lor scrise pe tăblițe 
înfipte pe ziduri la începutul stradelelor, asemenea şi numărul caselor şi 
al stabilimentelor, care tăblițe sunt colorate cu culoarele despártirilor lor. 


Pe o colină înaltă este catedrala țării zisă Mitropolie, unde îşi are 
reşedinţa primatul bisericii ortodoxe. Biserica foarte frumoasă, cu 
patronajul sfântului Constantin şi Elena, fondată de Constantin 
Brâncoveanu domn, la jumătatea secolului al 17-lea. Acolo se păstrează 
şi sacrele moaşte în întreg ale făcătorului de minuni şi patronului 

Capitalei cuviosul Dimitrie de la Basarabov. Pe care îl cere poporul in 
ajutor la nerodire, la epidemie morboasá si la usáciune. 


Mitropolitul are vicarul sáu pe archiereul Ieronim şi alti şase 
archierei si anume: Ghenadie, unul din cei eruditi, Atanasie, Calist, 
Teodorid, Acsentie si Panaret, fondatorul capelei bulgare si foarte erudit. 
Arhimandritul Iosif Naniescu, persoană foarte cuvioasá si erudită în 
teologie şi muzică orientală, astăzi director al seminarului. Mentionatii 
arhierei se invită totdeauna de către creştini la solemnitátile bisericilor, la 
cununii, la botezuri şi la înmormântări, care merg si pe afară în districte 
după invitaţia ce li se face şi după voia ce se cere de la mitropolit sau 
vicar. La catedrale funcţionează trei preoți efemeri, un ecleziarh, un 
arhidiacon, doi diaconi, şi un econom, unul este însărcinat cu moaştele 
sfântului Dimitrie, patru paracliseri şi un portar; aceştia sunt toti călugări 
şi arhimandriti, ieromonahi şi monahi. Protoierei sau protopopi sunt in 
Capitală doi, şi Capitala se împarte în două plăşi, cea de sus şi cea de jos; 
ei au în îngrijire sfintele biserici despre ceea ce se atinge de curăţenie şi 
acurateta serviciului divin, cum şi de purtarea disciplinară şi buna 
conduită a preoţilor orăşeneşti, cum si a călugărilor venii după afară în 
Capitală. 

Sfinte biserici în Capitală sunt peste tot una sută de religic 
ortodoxă, din care 75 ale suburbiilor îngrijite de epitropii lor sub tutela 
primáriei, 16 monastiri ce s-au secularizat de la greci sub tutela 
ministerului de culte, 7 biserici mari sub tutela eforilor testamentati de 
fondatorii lor, o capelă bulgară organizată şi îngrijită de archiereul 
Panaret; biserici de alte rituri sunt: două catolice, una luterană, una 
protestantă ungară, un schit cu un pensionat al cálugáritelor catolice, apoi 
sunt şi cinci sinagoge ovreeşti, două ispaniole şi trei leşeşti, iară acele 
monastiri secularizate de la greci, au avut mari proprietăţi peste toată 
întinderea Capitalei şi prin toată ţara. 

Venerabilii noştri părinți, atât de mult ţineau şi propagau religiunea 
noastră încât pe lângă mulţimea bisericilor ce sunt în Capitală, apoi aveau 
şi particularele lor capele sau paraclise, în proprietăţile lor chiar lângă 
casele lor, precum răposatul venerabilul şi bunul boier Banul D. Ghica, 
avea în curte un paraclis care este şi până astăzi, în casa devenită a 
Prefecturii de Ilfov. Întâiul Mitropolit Român de la anul 1821, Dionisie, 
avea paraclisul în casele sale, în suburbia Batişte; răposatul Creţulescu 
asemenea lângă Mihai Vodă în casele sale; răposatul Belu cel bătrân, 
asemenea îl avea în casele sale, strada Franceză; răposatul Grigorie 

Brâncoveanul asemenea îl avea în casele sale din capul căii Mogoşoaiei; 
asemenea şi în casele Brâncovenilor de sub Mitropolie este paraclisul lui 
N. Brâncoveanu, în curtea azilului Doamnei Bălaşa, în calea Craiovei 
este paraclisul Doamnei Bălaşa; în Catedrală chiar este deosebit făcut de 
Mitropolitul Teodosie la a 17-a sută; în curtea răposatului Matake 
Racoviţă de lângă casele lui Baron Meitani, iar astăzi Poliţia Capitalei 
este paraclisul; în curtea Bisericii Antimului este paraclisul episcopului 
Iosif făcut în a 18-a sută de familia Grecilor; în curtea monastirii 
Văcăreşti este paraclisul făcut de doamna lui Mavrocordat. 


Barierele Capitalei sunt în număr de 14 cu căpitanii lor cu oamenii 
acsizurilor şi anume: Mogoşoaia, Mandritul, Herăstrău, Moşi, Iancu, 
Vergu, Dudeşti, Piscu, Şerban Vodă, Craiova, Spirea, Cotroceni, 
Belvederea şi Târgoviştea. 


Iluminatul Capitalei este astăzi cu lampe de gaz brut, dat sub un 
antreprenor ovrei să lucreze însă iluminarea cu gaz aerian care se va 
împărți prin toată Capitala. 

Capitala se bucură astăzi de municipalitate pură sub conducerea 
domnului primar cu 16 membri, aleşi cu cea mai mare libertate şi cu 
voturi unanime de obştea onorabililor cetățeni. Este Dl. colonel Scarlat 
Creţulescu primarul, unul dintre cei mai onorabili cetățeni, care după ce 
au servit fara în trecut în oaste şi ca ministru de instrucțiune, apoi trecând 
în viaţa sa privată a fost totdeauna respectat de către tot publicul pentru 
caracterul său blând şi drept. 


Onorabilul domn graf Scarlat Roseti, unul din cei mai onorabili şi 
buni părinţi ai Capitalei, este ajutorul domnului primar. 

Asemenea şi toti ceilalți membri, fiind independenți, onorabili şi cu 
greutate în public, au pregătite proiectele D-lor, de a face cele mai 
frumoase îmbunătățiri întinsului şi frumosului oraş de bucurie al 
Românilor, îmbunătăţiri de care el se află până astăzi lipsit; cu înfru- 
museţarea bisericilor, dezvoltarea instrucţiunii prin şcoli şi pensionate, 
reparația monumentelor antice, aşternerea stradelelor toate cu piatră, 
aducerea apei de băut prin fântâni de la izvoarele învecinate, abundența şi 
dreapta cumpănire la preţuri a productelor de întâia trebuintá a hranei: 
pâinea, carnea, lumânările şi verdeţurile, articole ale cerşetorilor, ale 
iluminatului, ale curáteniei, ale igienei, toate acestea speră publicul 
Capitalei că le vom vedea îmbunătăţite de la aceşti buni părinţi ai 
Capitalei, căci capii primăriei, Dl. colonel Creţulescu şi Dl. graf Roseti, 
cel întâi este descendent al nobilei familii Româneşti încă de la 

descálecátoarea şi cel de-al doilea al ilustrei familii domneşti încă de la 
jumătatea secolului al 17-lea. 


Ministerul actual se compune din Preşedintele Consiliului, Secretar 
de Stat şi Ministru de Interne onor. Dl. Lascăr Catargiu, la Culte Dl. 
General H. Tell, la Resbel, Dl. General I. Florescu, la Lucrările Publice 
ad-interim Dl. N. Creţulescu, la Finanţe Dl. Mavrogheni, si la Justiţie DI. 
N. Cretulescu, la externe Dl. Costaforu. Pregedintele Camerei este 
luminátia sa beizadea D. Ghica, iará la Senat, Pr. S. Sa primatul, Pref. 
Poliţiei, Dl. Hiotu, la Curtea de Conturi, Dl. E. Grădişteanu, inspectorul 
General al Telegrafelor şi al Poştelor Dl. Zisu, Prefect al Judeţului Ilfov 
DI. G. Manu; acesta este Guvernul ţării care şade în Capitală, persoane 
înalte cu greutate în public şi cu sentimente de patriotism, iubiţi şi stimati 
de Români, care aşteaptă de la dânşii faptele cele mai înțelepte pentru 
progresul ce națiunea doreşte. 

Râul Dâmboviţa, ce adapă capitala Bucureşti, se începe din judeţul 
Muscel de sub muntele numit Vârful Craiului, trece prin judeţul 
Dâmboviţa nu departe de vechea capitală a României Târgovişte, şi ca să 
nu treacă tot prin Bucureşti au despártit-o prin stăvilare la distanța de 
două poştii de Capitală, unde se numeşte "la şanţuri”, căci i s-au făcut 
şanţuri adânci acolo vărsându-se în râul Ciorogârla, deşi uneori 
primăvara inundează şi în Capitală din cauza venirii mai mare şi a 
abaterii ei pe râul Ilfovát dar guvernul a avut totdeauna pregătirile lui de 
Societăți savetaje, proviziuni şi chiar prin oştire, care adesea au dat 
cuvenitul ajutor locuitorilor ce s-au bântuit în partea râului cea dreaptă, 
căci partea stângă este ferită de inundare, fiind locul mai înalt. 


OTELE MARI ŞI STABILIMENTE ÎN CAPITALĂ 


Palatele de locuință a domnitorului sunt două, unul de vară, afară 
din Capitală, pe calea Belvedere, pe o colină la monastirea Cotroceni 
fondată de Şerban Vodă Cantacuzino, în al 17-lea secol unde sunt şi 
frumoasele grădini ale palatului şi grădina botanică a primăriei. Iar 
palatul de iarnă este pe centrala cale a Mogoşoaiei în oraş, unde se află şi 
tronul domnesc şi garda de oştire mare. 


Otelul primăriei urbei se află în culoarea de Roşu pe calea Şerban 
Vodă, acolo se află şi frumoasa hală înconjurată cu pieţele de comerciul 

alimentelor zilnice, tot asemenea hală se află şi în piața Amzei, culoarea 
de Galben lângă centrala cale a Mogoşoaiei, în dosul bisericii Amza. 


Otelurile ministerelor de interne, externe, finanţe, justiție şi culte, 
cum şi prefectura Capitalei şi Poliția, sunt pe aceiaşi cale centrală a 
Mogoşoaiei, al ministerului de război pe calea Târgoviştei, culoarea 
Verde, iară al lucrărilor publice se află la intrarea grădinei Cişmegiu, 
unde este şi otelul curții de casafiune, şi tribunalul de prima instantie cum 
şi corectionalele, iar al curților de apel este pe calea Craiovei, lângă 
podul de piatră al Dâmboviţei; lângă Cişmigiu se află şi curtea de 
compturi în strada Ştirbei Vodă. 

Otelul Academiei este una din clădirile cele mai frumoase în 
Capitală situat pe locul monastirei Sfântul Sava, unde au fost de un secol 
şi jumătate şcoala centrală a Capitalei, împrejmuită de cel mai frumos 
bulevard. În localul acestui Academii îşi tine şedinţele şi înaltul senat al 
României; acolo este o bibliotecă foarte inavutitá, o galerie de tablouri şi 
muzeul Statului, inavutit cu mai multe antichități de mare importanță, 
atât acelea ce au dat venerabilul răposat general Mavros, cât şi acelea ce 
eu autorul acestei cărți am adus în anul 1864, din excursiunile ce am 
făcut în toată România Mică, pe unde se găsesc; în acel muzeu este 
despărțirea obiectelor antice bisericeşti, adunate după la monastirile 
secularizate, cum şi după la cele pământene, unde este de admirat acele 
vase antice de aur, găsite la Pietroasa din România şi care sunt vase sacre 
dace; ele au fost trimise la universala expoziție din Paris, şi de acolo 
transportate şi la Londra, după cererea comitetului arheologic din Londra. 
Asemenea se află şi despărțirile de  petrificatiuni, de zoologie, 
mineralogie, erpetologie şi alte mai multe monumente de pietre mari de 
un interes foarte istoric pentru România cu inscriptiuni. Otelul teatrului 
central al Capitalei în care se reprezintă piesele româneşti, franceze, 
opera italiană, pe vreme de iarnă, cum şi artiştii de muzică şi orice alte 
reprezentatiuni, mai este şi o reprezentatiune în limba germană la otelul 
Bosel, amândouă aceste pe calea Mogoşoaiei; acolo pe vreme de iarnă se 
dau şi balurile mascate cum şi la otelurile Slătineanu, Pomul Verde şi 
altele. 


Otelul stabilimentul de turnătorie se află în dealul Spirei, precum şi 
două mari cazarme de infanterie; tot acolo se află şi cazarma uvrierilor 
oştirii. Otel frumos este şi cazarma de cavalerie în calea Belvedere, 
precum şi otelul de pirotehnie unde sunt mari depozite de pulbere şi 
cartuşe şi care se află la Cotroceni. În centrul oraşului sunt încă trei 

cazarme, una a pompierilor unde se pástreazá si instrumentele de 
incendii, una a gardigtilor de orag si una a jandarmeriei politiei, care este 
in curtea otelului politiei, asemenea otelul prefecturii districtului ce se 
aflá pe strada Mihai Vodá. Asemenea este si otelul penitenciar central in 
monastirea Văcăreşti, afară de Capitală unde este şi arestul preventiv. 


Otelul de şcoala de artă şi agricultură se află în capul căii 
Mogoşoaiei din Capitală. Uzina cu maşinile pentru luminatul Capitalei cu 
gaz este în strada Filaret aproape de gara căii ferate Bucureşti-Giurgiu. 


Târgul Moşilor, acest târg se face o dată pe an în luna aprilie, în 
marginea Capitalei care aduce suvenirea, foarte antică a moşilor 
Capitalei; de o dată cu ivirea florilor şi înverzirea pomilor, se adună din 
toată tara locuitori, îşi schimbă şi îşi vinde manufacturile lor şi 
productele, precum donite, oale, instrumente de lemnárie, rogojini, haine 
şi orice alte manufacturi brute ce produce muncitorul muntelui, al 
pădurilor şi al bălților, se fac logodne, se rudesc cei din câmp cu cei de la 
munte, în fine ţine târgul moşilor o săptămână, începând de luni, joi se 
înveselesc, joacă în prezența domnitorului şi a căpeteniilor, lăutarii 
(muzica românească) execută cele mai plăcute armonii naţionale, şi 
înveseleşte pe orăşenii români, muzicile pe europenii străini, cimpoiul pe 
bulgari şi sârbi, iară cavalul şi fluierul pe sătenii, locuitorii muntelui şi ai 
câmpiilor. 

După aceasta urmează în ziua sâmbetei, pomenirea morților, mosi, 
părinţi, rude, când după rugăciunile divine, împart de pomană oale cu 
vin, străchini cu mâncare, lumânări, donite cu vin şi cu buchete de flori, 
şi bani la toti săracii ce se adună la pomenire, obicei foarte nobil român, 
ca după ce să înveselesc să-şi aducă aminte şi de părinţi şi de rudele lor 
care nu mai sunt cu dânşii. 


Ingeniosul stabiliment cu abur pentru răspândirea apei prin 
fântânile ce sunt pe stradele Capitalei cum şi bazinelor ce sunt prin 
ráspántele pieţelor şi prin grădinile centrale şi particulare. Însă pentru mai 
bună abundență de apă prin diferite suburbii, sunt vânzători de apă care o 
cară cu câte un butoi făcut pe două roate cu câte un cal, şi se numeşte 
saca, iară fântâni în Capitală sunt, Mavrogheni, capul podului 
Mogoşoaiei, Văcăreşti, Filaret, Brâncovenilor, la sfântul Lefterie, 
Cotroceni, în grădină la Belu strada Carol, la grădina Cişmegiu şi sub via 
Gramon, calea Craiova. Otelul spitalului filantrop în capul căii 
Mogoşoaiei, al Brâncovenilor, în mijlocul Capitalei, al Panteleimonului, 
pe şoseaua Herăstrău, al Coltii în centrul Capitalei, al oastei în strada 

Ştirbei Vodă, spitalul de moşit, strada Radu Vodă, cel de copii în strada 
Ştirbei, alte două oteluri ale Doamnei Bălaşa în calea Craiova, la al 
sfintei Vineri în centrul Capitalei, pentru adăpostirea săracilor şi mai cu 
osebire frumosul otel al azilului Elena Doamna pentru adăpostirea şi 
buna creştere a copiilor orfani, care se află la Cotroceni lângă palatul 
princiar de vară, îngrijit şi înfrumusețat de ingeniosul general doctorul 
Davila; se află în Capitală o societate a tinerilor calea Mogoşoaiei, otelul 
Reş, vis-ă-vis de teatru, cu comitetul ei, sală de jurnale, scrimă şi lectură, 
unde inteligenţi tineri se adună şi petrec. Monastirile şi bisericile care 
pentru frumuseţile lor trebuesc a fi vândute la voiajori, sunt; monastirea 
Radu Vodă fondată în al 15-lea secol, peste o colină înaltă în culoarea 
Albastru şi unde s-au dat foc ierbăriei lui Sinan Paşa, la vremea retiradei 
oştirii turceşti după bătălia de la Târgovişte cu Mihai Bravul, în secolul al 
16-lea, unde se află şi mica biserică a sfântului Atanasie, care a fost 
chimitir. Monastirea sfântului Gheorghe cel Nou în mijlocul Capitalei, 
fondată de Constantin Vodă Bráncoveanul în secolul al 16-lea, care se 
înconjoară de o frumoasă grădină cu bazinul ei şi unde este preumblarea 
celor mai multi din onorabilii comersanti din culoarea Roşu. Biserica 
sfântul Spiridon din calea Şerban Vodă, culoarea Albastru, pentru 
frumoasa ei arhitectură gotică şi care este fondată de domneasca familie a 
Ghiculeştilor şi dotată cu mari venituri şi în care obişnuia a se îngropa 
domnii fanarioți. Biserica Doamna Bălaşa fondată de familia 
Brâncovenilor în secolul al 16-lea, unde este azilul de săraci, în calea 
Craiova. Biserica Curtea Veche, fondată de Mircea Vodă cel Bătrân în al 
14-lea secol în curtea palatului său domnesc, unde a omorât pe boieri şi 
archiereii toți, Mircea Vodă Ciobanul în al 15-lea secol şi unde toti 
domnitorii aveau frumosul şi creştinescul obicei de a primi sfânta ungere 
în vremea întronării lor, se află în centrul Capitalei culoarea Roşu. 
Biserica Sfintei Ecaterina culoarea Albastru. Biserica Sărindarului, în 
care a făcut leturghie patriarhul Macarie la anul 1635, şi care este a 40 
biserică fondată de Matei Vodă Basarab 1634, în calea Mogoşoaiei. 
Biserica Olteni, care s-au zidit şi s-au înfrumusețat de către enoriaşi şi 
mahalagii, puind cu chiar mâna lor cărămizile la temelii, zidind şi cărând 
materialul, atât bărbaţii cât şi doamnele consoartele dumnealor, şi fetele 
dumnealor, se află în culoarea Albastru strada Olteni; în clopotnița 
acestei biserici la anul 1821, s-au închis vreo 40 de greci arnáuti şi s-au 
bătut cu mulțimea oştirii turceşti, când au venit în Capitală supt Mecmet 
Efendi, chehaia bei al paşei Silistrei, în ziua asasinării insurecţilor 
bimbaşa Sava, Genchi aga şi căpitan Mihalis şi când tinu măcel pe 

stradele Capitalei o zi intreagá, táind pe rásculátorii greci, si primind 
răsplată un galben de fieşcare cap tăiat, când se ducea la chehaia bei şi 
care îşi avea şederea în casele lui Belu, strada Carol (în ziua aceia au 
pierit multi din orăşeni nevinovaţi români), această tragică scenă s-a 
petrecut într-o zi de duminică la 12 ore la prânz, am văzut-o eu autorul 
broşurii, fiind copil de zece ani. Biserica sfintei Vineri cu frumosul şi 
istoricul monument al familiei lui Herăscu Năsturel, unde este şi azil de 
săraci, în centru, culoarea Roşu, asemenea biserica Zlătari ce era în- 
chinatá patriarhiei Alecsandria în calea Mogoşoaiei în centru unde m-am 
născut eu autorul acestei broşuri la anul 1811, cum şi biserica sfântului 
Nicolae din suburbia Selari, sau din Lipscani, care este prefăcută din 
temelie şi infrumusetatá de către bunul creştin domnitor Carol I, biserica 
Antimului în culoarea de Verde care este şi metohul episcopiei 
Argeşului, şi care fu fondată de Antim mitropolitul ce fu înnecat în 
Dunăre din ordinul lui Nicolae Mavrocordat, domn fanariot, în secolul al 
18-lea, unde pe unul din coloanele ce sunt în biserică, stau scrise poeziile 
acestui arhiereu. Biserica sfântului Dimitrie din strada Carol, cu frumoasa 
grădină, şi care este metohul episcopiei Buzău, având în otelele ei şi 
horul muzicii vocale bisericeşti, cum şi şcoala normală. 


În Capitală sunt mai multe mori şi fabrici care lucrează cu abur, 
mori de făină zise ale doctorului Gusi în despărţirea culorii de Albastru în 
marginea Dâmboviţei, cu frumoasa şi spatioasa grădină. Fabrica de pâine 
a primăriei oraşului, in capul Căii Mogilor, unde sunt şi magaziile de 
rezervă ale primăriei Capitalei. Fabrica de macaroane şi de fidea, Calea 
Moşilor, culoarea Negru. Fabrica de berării şi spirturi, între care se 
deosebeşte a domnului Opler, strada Izvorului, culoarea de Verde. Două 
fabrici de turnătorii, una de spălarea rufelor, tot în despărțirea culorii de 
Albastru. Fabrica de postavuri groase şi pături a domnului Simion; iar 
fabrici fără aburi sunt: tabaci (lucrători de piei), săpunăriile şi lumânările 
de seu şi de ceară, zalhanale. Locuri de tăieri de vite mari şi mărunte sunt 
trei. Asemenea şi băi sunt mai multe în Capitală, una baie turcească pe 
calea Şerban Vodă, una rusească în suburbia Jicnita, culoarea Albastru, 
alte băi reci şi calde, în suburbia Dudescu şi Izvorul culoarea de Verde. 
Toate pe marginea apei Dâmboviţa cum şi băile de reumatism a 
doctorului Lucaci, în dosul palatului. Grădini pentru preumblări, şi 
petrecerea orăşenilor sunt următoare: preumblările societății cele mari se 
fac prin trăsuri şi cavalcade pe şoseaua din capul stradei centrale 
Mogoşoaiei, unde este grădina cu frumoase alei şi bazine şi unde multe 

persoaje îşi au locuințele de vară; această şosea are câmpie de crânguri, 
singura preumblare antică a locuitorilor Capitalei; ea a fost în anii trecuţi 
foarte încântătoare pentru serbarea zilei întâi de Mai şi pentru cei ce se 
plimbau cu trăsuri, şi călări, întâia aristocrație a țării acolo se aduna. lar 
în anul 1830, s-au făcut şosea cu alei de pomi de tei, din ordinul 
generalului P.Chiselef, fost atunci preşedinte plenipotent. lar pentru 
locuitorii ce să preumblau pe jos era balta Cişmegiului, unde a fost smf 
sălbatic, sălcii şi fabrica de tistimeluri, apoi după iniţiativa luată de 
domnitorul George Bibescu în anul 1848, s-au înfrumusețat cum se vede 
şi s-au făcut grădină publică de renumitul botanic Maier; acolo este şi 
frumosul otel de fabricarea monetei. Frumoasa grădină din centrul 
oraşului cu baltă mare, Cişmegiul, în despărțirea culoarei de Verde, şi 
unde fără osebire, este preumblarea tuturor orăşenilor; grădina de la piața 
Episcopiei în calea centrală a Mogoşoaiei, culoarea Galben, cu frumosul 
bazin; grădina de la Sfântul Gheorghie în centrul stradei Lipscani cu 
frumosul bazin, unde este preumblarea comersanților, culoarea Roşu; 
grădina zisă de la Raşca, strada Academiei; grădina frumoasă la Puţul cu 
Apă Rece, în suburbia Izvorul, culoarea Verde; grădina lui Stavri, strada 
Ştirbei Vodă culoarea Verde; grădina Varemberg, zisă Castrişoaia în 
suburbia Izvorul, culoarea Verde; frumoasa grădină de la intrarea în 
grădina Cişmegiu, zisă a lui Slater, culoarea Verde. Frumoasă 
preumblare în grădina spațioasă a Filaretului, zisă Câmpul Libertăţii, 
unde sunt şi frumoasele fântâni de izvoare, culoarea Albastru; acolo 
aproape este máretul şi frumosul stabiliment al gării căii ferate din 
Bucureşti la Giurgiu, cum şi mica bisericuţă zisă Clopotaru. Mai este şi 
alt stabiliment iarăşi frumos şi măreț al gării căii ferate din Bucureşti la 
Ploieşti, în capul căii Târgoviştei, culoarea Verde. Mai multe alte 
stabilimente se află în Capitală, precum un seminar în calea Şerban Vodă, 
culoarea Albastru; o şcoală normală cu gimnaziu internat al lui Matei 
Vodă Basarab în calea Craiovei culoarea Verde; mai multe pensionate 
private de băieţi şi fete, între care se deosebeşte al domnului Seivici şi 
Scicariu. O curte de conturi, o Arhivă a Statului în monastirea Mihai 
Vodă, o casă de depozite şi consemnatiuni, în centrul Capitalei, culoarea 
Roşiu, o tipografie a statului cu locomobilă localul Monitorul Statului tot 
în acel centru şi culoare. 14 tipografii private dintre care a domnilor 
Petrescu şi Costescu se află în calea Mogoşoaiei nr. 7. 


Două tiruri româneşti şi franceze. Un Ateneu Român la intrarea 
frumoasei grădini Cişmegiu. Un Pasaj Român, în calea Mogoşoaiei, 

invelit cu sticlá. Un observator de incendiu in turnul cel vechi al Coltei in 
culoarea Roşu, in centru, un manej in localul D.N. Lahovari, calea 
Mogoşoaiei, o societate de scrimă, tir şi gimnaziu, în Pasajul Român, 
Calea Mogoşoaiei. Asemenea mai multe stabilimente de litografii, între 
care se deosebeşte litografia la firma Bem şi Voneberg şi fotografia Carl 
Satmari, în Calea Mogoşoaiei. Mai multi pictori cu galeriile lor de 
diferite tablouri, anume: Aman, Grigorescu, Leca, Satmari, Tătărescu, 
cum şi mai mulți ingineri şi arhitectori străini şi pământeni, între care se 
deosebesc onor. D. Lupulescu, Montorianu, Popovici şi Bureli; mai multe 
panorame ambulante, cum şi o societate filarmonică germană, o casă de 
loterie şi mai multe case de asigurare de incendiu; două bănci, una 
otomană, care este în centrul Capitalei, culoarea Roşu. Otelul direcţiei 
telegrafo-poştale, în mijlocul Capitalei, lângă strada Lipscani, culoarea 
Roşu. Pavajul în Capitală pe căile cele centrale este aşternut cu piatră 
cubică şi cu trotuare, iar pe celelalte strade, cu piatră ordinară de 
Prahova. Asemenea şi poduri pentru trecătoarele râului Dâmboviţa, este 
unul de piatră, calea Craiovei, unul de fier, calea Cotroceni, şi opt de 
bârne de lemn construcţii diferite. Primul fondator, al aşternerii cu piatră 
pe stradele Capitalei a fost cel de glorioasă memorie răposatul domn 
Grigorie D. Ghica, la anul 1826, căci până atunci era cu bârne de lemn 
peste toată Capitala; este şi o casă de vamă, strada Coltei şi alte două la 
gările căilor ferate. 


CARACTERUL ŞI OBICEIURILE ROMÂNILOR DIN 
CAPITALĂ 


Românii cei mai multi sunt de natură ospitalieri, familiari, plini de 
omenie, (filantropi) şi leali; cei mai mulţi ştiu carte şi sunt bine crescuţi, 
şi cu adăpări solide de religiunea părinţilor lor; deşi sunt buni imitatori, 
dar nu se lasă a să înşela de unii rátáciti şi atei, care se întorc din Paris 
plini de erezii. Nu s-a văzut nici un Román care a crescut în fara lui şi a 
învăţat la el acasă după puterile lui, să critice biserica şi religiunea lui, 
cum s-au văzut adesea unii la Paris, criticând în scrierile lor şi biserica şi 
clerul şi religiunea, ba cu mare cutezantá şi chiar viaţa lui Isus Hristos 
Dumnezeul omului şi mântuitorul omenirii, care fu răspândită în acel 
oraş, a cărui cenuşe vedem şi astăzi. Deşi acele scrieri au ajuns în 
România, dar ele fură citite şi azvârlite din mâinile Românilor cu 
disprețul ce au meritat. Nu au făcut ca unii din parizieni, care au tolerat 

pe rátácitul autor al vieții lui Isus, impiul şi prefdosofistul a o dezvolta în 
Franţa, şi cu a 14-a editiune până la căderea Parisului. Încă spre mai 
multă propagare, a scrierii lui cele mârşave, au şi ilustrat-o cu gravuri 
falşe, imaginate de pasiunea jidovească şi eretică a autorului. Nici un 
. autor român, cát de savant şi cu toată libertatea opiniunii şi a presei în 
fara lui, nu au scris contra dogmelor şi a bazelor religiunii părinților lui şi 
de aceea după a mea creştinească convicţiune, sunt ferm a zice cá 
românii nu vor gusta niciodată din acea cupă amară, din care se adăpară 
nefericiții parizieni. Nu-şi vor vedea cetatea lor muiată în sângele 
confratilor lor, cum s-a văzut frumoasa cetate, soarele universului şi 
tronul inteligenţei, inundată în sângele acelor ce au atins şi s-au adăpat de 
asemenea blasfemate scrieri contra dogmelor mântuitorului lumii. Nu-şi 
vor dărâma şi arde monumentele lor, nici vor mânca cai, pisici şi şoareci 
în pieţele lor, căci vor avea totdeauna acea pâine binecuvântată de Isus 
Hristos, protectorul lor. Românii ştiu a iubi pe capul lor şi pe aproapele 
lor, fiindcă aşa au zis Isus, ştiu a fi leali şi ospitalieri, căci aşa le-au 
propagat Hristos, ştiu a sătura pe săraci şi a îmbrăca pe cel gol căci aşa 
le-au dictat mântuitorul omenirii. 

Prin urmare D-nii voiajori nu au trebuintá în Capitala Românilor 
de nici un ajutor străin, nici chiar de dragomani, căci Românii sunt cei 
mai multi învăţaţi şi cunoscători mai multor limbi străine, mai cu osebire 
de limba franceză, care o vorbeşte toate clasele societăţii inteligente; în 
genere românii sunt atât de onorabili, încât simt totdeauna cea mai vie 
plăcere de a conduce pe străini, a-i imbrátiga şi a le relata despre orice le 
va trebui în Capitală şi (ara lor. 


Românii astăzi se bucură de garanţia glorioaselor şapte puteri 
europene, care au garantat autonomia lor, stipulată prin vechile lor 
tractate, şi libertatea lor câştigată de ei înşişi şi ajutată de gloriosul 
împărat Napoleon al III-lea. Românii sunt recunoscători glorioasei Rosii, 
care prin sacrul ei sânge, i-au protejat un secol întreg, ca adevăraţi 
coreligionari, şi le-au întors abundența țării prin asigurarea teritoriului 
lor, prin porturile lor, deschise şi libere, prin munca ticnită a braţelor lor, 
prin organizarea administraţiei lor şi prin formarea oştirii străjuitoare 
hotarelor lor. Rosia este protectrița lor cea mai sinceră şi românii vor 
venera în eternitate sângele ei, vărsat pe câmpiile lor. Românii se 
mândresc astăzi cu prea iubitul lor Domnitor, îl iubesc şi îl venerează 
pentru faptele lui cele nobile şi pe înalta Doamnă Elisabeta cum şi pe 
mica principesă Maria, botezată în religia lor. 

Sfânta lor Biserică se deschide de două ori pe zi şi cheamă pe 
cregtini prin semnul de toacá si prin tragerea de clopote, incepándu-se 
sacrul ei oficiu de la şapte ore de dimineaţă până la zece, iar după prânz 
de la trei până la patru ore. 

Domnitorul românilor îşi are reşedinţa în Capitală, şade însă pe 
vremea de vară la Palatul Cotroceni, iar pe vremea de iarnă la Palatul 
Tronului; primeşte audiente oricând i se va cere prin Dl. Mareşal al casei 
Domnesti şi în urma deciziunii ce i se va comunica doritorului, iar străinii 
trebuie să mijlocească prin audiența agenților respectivi. 


Administratiunea şi judecătoriile îşi încep lucrările lor totdeauna 
după orele nouă dimineaţa şi până la trei sau patru după amiaza. 
Asemenea biroul poştal. Iar al telegrafelor este permanent în lucrare. 
Petiţiile la administratiune, se dau D-lui Ministru de Interne sau 
directorului său, la Primarul Urbei sau secretarul său, iar acele 
judecătoreşti se dau toate la primul Preşedinte al Tribunalului Ilfov secția 
I pentru deschidere de procese; se plăteşte la Tribunal taxa de lei noi 47, 
la curțile de apel lei noi 117 bani 50, iar la Curtea de Casaţiune lei noi 
235. La judecătorii de pace însă care sunt cinci la fiecare despărţire de 
culoare câte unul, cum şi la Tribunalele Corectionale, nu se plăteşte nici 
o taxă. La corpul portăreilor după al lor tarif şi după pricini. Ofițerii Stării 
Civile sunt de fiecare culoare câte unul. l 

Taxele poştale sunt prevăzute într-o deosebită tarifă de 
regulamentul poştelor, însă pentru prescurtare arăt Domnilor voiajori, că 
o scrisoare pentru toată Țara Românească se plăteşte 10 bani după 
cântărirea ei şi de va fi mai grea merge crescând şi taxa; o telegramă de 
20 cuvinte pentru toată tara se plăteşte doi sfantihi sau un leu şi 68 bani, 
trecând peste 20 cuvinte plăteşte îndoit. 


Cursul monetar umblă ca în Franța, deşi pentru acestea sunt 
deosebite tabele spre vânzare pe la domnii librari fiind moneta cea nouă 
de curând introdusă, dar pentru înlesnirea domnilor voiajori, arăt că 
francul francez se numeşte în România leu nou şi centimul - ban, şi aşa 
un Napoleon de 20 franci, este 20 lei noi, un galben-ducat austriac este 
11 lei noi 75 bani, o liră otomană lei 22 bani 70, o liră sterlină 25 lei, 
imperial rus 20 lei bani 40, o rublă rusească, este 4 lei noi, un icosar 
turcesc 4 lei 44 bani, un sfanțih austriac 84 bani, un taler francez este 
cinci lei, iar moneta măruntă este 10 bani, 5 bani, 2 bani şi un ban, însă 
foarte puțină. 

Clerul în România, ca şi în Capitală, se împarte în două clase; 
preoții oraşelor, care au voia a se căsători şi care sunt duhomnici şi 
efemeri bisericilor, servesc leafă la bisericile lor, având superiori pe 
protoieri (protropopi), care sunt doi în Capitală, cel de plasa de sus şi cel 
de plasa de jos, cum şi călugări şi călugărițe, care sunt monahi şi 
inchinati la diferite monastiri de prin ţară, de călugări şi de călugărițe. 
Arhierei şi arhimandriti sunt din ordinul de monahi. Preoţii de oraş se 
numesc mireni şi primesc şi grad după reputaţie. Iar archiereii primesc 
titluri de la Patriarh. 

Oştirea românească în permanenţă, s-ar putea calcula numărul ei la 
treizeci de mii de oameni, este împărțită pe patru divizii teritoriale şi face 
servicii la diferite puncte din România, iară în garnizoana Capitalei este 
încazarmată: infanterie, cavalerie, artilerie, geniu şi vânători, precum şi 
cinci legiuni de gardă civică, supusă unui inspector şi coloneii lor, şi pusă 
sub administrația Ministerului de Interne. Un batalion de pompieri cu 
instrumentele lor, care la vreme de incendiu se orientează după 
observatorul din vechiul turn al clopotniţei Colțea din centrul Capitalei. 
Un divizion de jandarmerie pedestrá şi cáláreatá politieneascá, supuse 
amândouă aceste corpuri Ministerului oştirii şi şefului poliţiei Capitalei. 
Iará puterea toată cea armată a României se însumă de corpurile 
cordonaşilor de infanterie, cavalerie, artilerie şi vânători, milițiile 
judeţene, cum şi de cavaleria de dorobanţi judeţeni, ca la vreme de 
trebuință, să poată scoate țara 100.000 de oştire înarmată. În Capitală este 
un Comitet Central doctoricesc cum şi o Eforie a spitalelor, iară corpul 
domnilor doctori este foarte inteligent atât cei din străinătate între care se 
deosebesc onor. domnii doctori Triandafilidis, Ziceos, Paţel, Gliuc, 
Fabricius, Atanasovici, Caligari şi Felix. Asemenea şi tineri doctori 
români care şi-au urmat învățăturile lor în Paris şi chiar în Bucureşti, sub 
neobositul general doctor în medicină Davila, care în cursul aproape de 
douăzeci de ani, au înființat şcoala de medicină şi chirurgie, şi au 
înfrumusețat spitalele României, inavutindu-si toate judeţele cu elevii săi 
bine bacalaureaţi şi experimentați, căruia România trebuie să-i fie mult 
recunoscătoare. Tinerii doctori ce au studiat în străinătate, au diplomele 
lor cele mai eminente din şcoalele din Europa şi pot zice că pot concura 
cu cei mai buni doctori din Orient între care se deosebesc onor. domnii 
doctori Varlam, Teodorescu, Severin, Capşa, Marcovici, Dimitrescu, 
Turnessu; unii din doctori sunt privati, iară cei mai mulți funcționează pe 

la spitale, pe la politii, primării şi in genere pe la toate arondismentele şi 
urbele distictuale, cum şi la regimentele militare. 


Casele în Capitală se închiriază totdeauna şi mobilate şi 
nemobilate, la fiecare examinie .. adică la aprilie 23, şi la octombrie 26, 
pe câte unul, doi şi trei ani. Servitorii şi servitoarele să iau de la biroul 
servitorilor, care este în localul Poliţiei Capitalei şi se tocmesc cu stăpânii 
acolo, apoi se duc cu câte o condicutá, în care îşi are atestată conduita sa 
şi garantul său, să tocmesc a servi cu luna, iară cu anul foarte rar. 
Totdeauna la întâia duminică a lunii lui decembrie se convoacă înalta 
Cameră legiuitoare a națiunii şi înaltul Senat; atât D-nii Deputaţi ai 
Camerei cât şi D-nii Senatori, se aleg de fiştecare distinct şi urbe; mai 
dinaintea convocării ei se adună în Capitală. În centralul teatrului se 
reprezintă după cum am arătat înapoi, orice trupe teatrale vin în Capitală, 
concertişti, muzicanți, cum şi escamatori pe vremea de vară, iară de la 
octomvrie începe opera italiană, adusă de un antreprenor şi compusă din 
cei mai renumiți actori din Italia şi reprezintă până la sfârşitul 
carnavalului. Teatrul este sub direcția unui comitet compus de bărbați 
învăţaţi şi confirmat de Ministerul cultelor, lojile se dau cele mai multe 
de la rangul I, cu abonamente pentru tot sezonul, care după ranguri costă 
şi până la 120 galbeni pentru sezon, fără reprezentațiile cele de beneficii 
şi cele suspendate, iară lojile şi benuarele se plătesc de particulari iarăşi 
după rangul lor, de la 5 până la 3 galbeni pentru o reprezentanţiune. 
Fotelele se plătesc 4 lei noi şi stalurile 3 lei şi parterul 2 lei cum şi galeria 
un leu nou. Reprezentatiile teatrale se încep la opt ore seara, fie la operă, 
fie la cel francez sau la cel românesc. Biletele se află la casier; la teatru, 
militarii plătesc preţurile pe jumătate, afară de loji. 

În temnifa centrală stau cei osánditi pe termene şi cei preventivi, 
încât suma lor se urcă până la 5 sau 600 indivizi, care se hrănesc şi se 
îngrijesc de Guvern, fără să fie intrebuintati la vreo muncă publică. O 
probă de filantropie a românilor, filantropie însă nemărginită chiar în 
paguba tezaurului public! Precum şi civilizatiune foarte exagerată cu 
făcătorii de rele. f 


DESPRE COMERSANTI ŞI COMERȚ 


În piața Capitalei se află mai mulți bancheri onorabili, atât din 
străini, cât şi din pământeni, între care se deosebesc casele Negroponte, 

Gherman, Mehedinteanu, Vlasto, Gugiu, Hilel, Halfon, şi dintre zarafi, 
Nedelcovici şi S. Coen, precum şi librari români şi germani, între care se 
deosebesc Varta, Soces, luga, Ulrih şi Steleş. Marchitani, bogasieri, 
braşoveni, lipscani, ciaprazari, căldărari, lumânărari, cavafi, cojocari 
groşi şi subțiri, cizmari, pantofari, fierari, sepcari, căciulari, abagii, 
dogari, cum şi alți speculanti români, iară onoarea acestor comersanti 
români, s-au constat adesea în toate piețele Europei, mai cu osebire după 
grozavul incendiu al pieței Capitalei la anul 1847, când la toți 
comersantii le arsese proprietăţile, mărfuri şi orice avură mai valoros, ei 
însă îşi plătiră datoriile lor până la una, cu cea mai mare onoare! pe dată 
ce corespondentii lor din străinătate, le reclamară (onoare foarte mare 
pentru comersanţii pieţei Capitalei României). Toate mărfurile de 
manufactură europeană şi orientală, se află cu abundență în piețele 
Capitalei, maşinării şi orice obiecte artistice. De două ori pe săptămână, 
marfea şi vinerea, se fac târguri de vite mari, cai, boi, bivoli, toate de 
diferite calități şi rase, în capul căii Moşilor, ce-i zice şi la Obor, 
despărțirea culorii de Negru; acolo se vinde fânuri, orzuri, mei, porumb, 
paie, grâu, iară în Capitală sunt deosebite pieţe, una în centrul târgului, 
lângă biserica Sfântului Gheorghe, la gura pieţei sfântului Anton, la piața 
Amzei, la piața Şuţu, Dobroteasa şi Sfânta Vineri, în care se vinde la cele 
dântâi, manufacturile româneşti cele brute, precum rogojini, papure, 
coşuri, donite, hărdaie, scaune de lemn, scări, roabe, olării, funii de tei şi 
fierării şi alte trebuincioase pentru lucrătorii din țară, şi acestea lucrate de 
săteni atât în partea cea munteană, cum şi în partea dunăreană, cum şi 
fierăriile şi curelăriile, pături, ştreanguri, lăzi aduse din Braşov. lar 
industria pământeană este cu totul căzută şi abandonată. În piaţa cea de al 
doilea sunt numai precupeti şi zarzavagii, căci industriaşii sunt nemți, 
unguri, francezi şi mulțimea de ovrei, care au năbuşit industria 
pământeană, şi Românii au năvălit toți, unii cu cereri de posturi şi alţii s- 
au făcut cărăuşi, birjari, cárutagi, iaurgii şi precupeti. Jurnalistica în 
Capitală este îndestul de întinsă ca şi în alte state; sunt jurnale româneşti, 
greceşti, franceze, germane, israelitene şi bulgare; abonamentele se fac la 
redactiile lor, pe un an, pe jumătate şi pe trei luni; ele dezvoltă politica 
din năuntru şi cea din afară, cum şi diferitele anunfári; cele umoristice 
însă nu sunt nicidecum politice, ci de-a dreptul injurioase, blamează tot 
ce este mai inteligent în țară fără a cruța nici persoana nici capacitatea; s-au 
văzut jurnale umoristice care cu drept sau fără, au scris ce le-au venit în 
minte gi s-au văzut atacând onoarea oamenilor şi orice frumoase obiceiuri 
au avut Românii; în fine umoristica la noi nu mai poate fi în rândul 

umoristicii celorlalte națiuni civilizate căci îi lipseşte toată moderatiunea. 
Autorii istorici şi poeţii cum şi traducătorii sunt mai multi Români, tari în 
literatură, buni traducători, inteligenţi, imitatori, iar industria toată este 
ocupată de străini. Sculptori de marmură, maşini de cărămidari, curátitori 
de haine, argintari, frizeri, poleitori, giuvaergii, ceasornicari, săpători, 
tâmplari, strungari, vopsitori, lampagii, hăinari, clopotari, pălărieri, 
mánugari, clavirişti, legátori de cărți şi curelari; iar birjele sunt carete, 
droşci, cabriolete, căruţe învelite şi căruţe cu un cal, precum şi omnibuse 
mari pentru transportul pasagerilor la gară; ele se plătesc pe oră doi franci 
şi pe cursă unul, iară căruțele se tocmesc. 


ARHEOLOGIA 


Ca să se poată vizita de către D-nii voiajori antichitátile conţinute 
în Capitală, le pot arăta aici în prescurtare vreo câteva. Mai de căpetenie 
este a vizita Muzeul Statului ce se află în máreata Academie; acolo au a 
vedea diferite antichități pe care am arătat în dos, biblioteca şi galeria de 
tablouri. 


Apoi din monumente, vom vedea turnul cel vechi al Coltei clădit de 
armata Svetianá, sub Carol al 12-lea, când au trecut pe aici în secolul al 
17-lea; aceasta este în culoarea de Roşu, în centrul Capitalei; turnul 
clopotniţei monastirii Radu Vodă, din vârful căreia se poate vedea toată 
Capitala şi împrejurul ei cale de o jumătate de poştă; acolo vor vedea 
mormântul frumos al fondatorilor Alecsandru şi Radu Vodă, aşezat 
înăuntrul bisericii în secolul al 16-lea, împrejmuirile ruinate, dar pline de 
traditiunile celor mai importante bătălii, ce s-au petrecut acolo cu arvatii 
şi turcii: acest monument este în culoarea Albastru. Crucea de piatră în 
curtea bisericii Slobozia pe calea Şerban Vodă, culoarea Albastru, 
monumentul ridicat în al 16-lea secol de Leon Vodă Tomşa, asupra 
mormântului celor căzuţi în bătălia ce a avut cu răsculătorii de peste Olt 
ce veniseră să-l detroneze, sub Aga Matei din satul Brâncoveni, care mai 
la urmă deveni domnul țării. 

Crucea cea mare de piatră din altarul bisericii suburbia Precupetii- 
Vechi, culoarea de Negru, peste care este sculptată rugăciunea lui. 
serdarul Mogoş, către trecătorii pe acolo, pentru a se ruga toti la 
Dumnezeu pentru binele ţării; tot în acea biserică este şi o icoană dată de 
Ipsilant domnul fanariot, cu portretele originale ale părinților Maicii 

Domnului, Ioachim şi Ana, lucrul admirabil bizantin ... Clopotul cel mare 
din curtea Mitropoliei monument turnat în Rusia, din materialul tunurilor 
luate de armia rusească în răzbelul cu turcii la anul 1828. Uşile bisericii 
Antim din culoarea de Verde, unde este pe coloană în biserică şi poeziile 
lui Antim. Colțea si Savropoleos din culoarea de Roşu, cu frumoasele 
sculpturi în lemn şi piatră. La monastirea Cotroceni şi la catedrală, să 
ceară de la superiori a vedea hainele sacerdontale ... (odăjdii) cum şi 
sfintele vase, date de fondatorii domni Şerban Cantacuzino şi Constantin 
Brâncoveanu în al 16-lea secol. Sub Dealul Spirei în suburbia Postăvari, 
culoarea de Verde, sub dealul Capra, se vede o cruce de piatră mare, 
frumos sculptată, monument aşezat de mitropolitul Antim şi preînnoit de 
Carol I domnitorul. În calea Mosi culoarea de Roşu la vechea biserică cu 
sfinţi să vadă pe dinafară desenati toti folosofii antichităţii cum şi sibilele 
(aceasta este vechea numire a bisericii). Să viziteze Arhiva Statului unde 
va vedea mai multe documente antice scrise pe pergament, la monastirea 
Mihai Vodă culoarea Verde. Crucea de piatră înfiptă în zidul curţii 
Brâncovenilor, vis-ă-vis de dealul Mitropoliei, monument ridicat pe locul 
unde au tăiat dorobanfii pe fiul lui Banu Ghiorma în al 16-lea secol; la 
suburbia Foişorul, culoarea de Albastru, în curtea bisericii să vadă 
frumoasele ruine ale palatului doamnei lui N. Mavrocordat, domn 
fanariot în 1716, care şedea acolo, şi de acolo printr-un coridor peste 
toată lunca Dâmboviţei se comunică cu monastirea Văcăreşti (astăzi 
temniță), unde şedea domnul Mavrocordat de frica pământenilor, închis 
ca într-o cetate şi păzit de arnáufiüi lui greci, şi de unde răspândea 
persecuţiunile asupra boierilor şi asupra ţării (de aceia s-au zis aici 
suburbia Foişorul). O cruce mare de piatră lângă trecătoarea Dâmboviţei 
în suburbia Apostol, culoarea de Albastru, monument ardicat în gloria 
bunilor părinţi ai Capitalei (boierilor); ruinele palatelor Brâncovenilor la 
Sfântul Elefterie, culoarea Verde, precum şi biserica Sfântul Elefterie. 


Familiile cele magnate sau notabile aristocrate ale României, care 
s-au numit boieri şi care se derivă de la numirea slavonă (Voienieri), 
adică (Belieri) generali sau războinici, care mai la urmă fanariotii le-au 
zis proti pendata, căci epitetul de ciocoi era un blam ce se dădea de 
public la cei hrăpitori sau jefuitori boieri. Această nobleţe să împarte în 
familiile domneşti şi în nobleţe de I-a şi a Il-a clasă, care spre a se 
cunoaşte de obşte le-am şi numit aici. 

FAMILIILE DOMNESTI ROMÁNESTI 


Basarabeşti 1290, Dăneşti 1333, Drăgoeşti 1352, Raleti 1527, 
Lácusteni 1538, Lăpuşneni 1538, Moghileşti 1607, Barnofschi 1626, 
Ghiculeşti 1660, Brâncoveni, 1654, Dabiji 1662, Cantacuzini 1679, 
Roseti 1676, Racovitesti 1741, Sturzeşti 1828, Bibeşti 1843, Ştirbei 
1850, Cuzesti 1859. 


FAMILII DOMNESTI FANARIOTE 


Mavrocordati 1716, Calimahi 1766, Ipsilanti 1774, Moruzi 1783, 
Mavrogheni 1786, Sutulesti 1791. 


BOIERI ROMÁNI CLASA I-a 


Văcăreşti, Báleni, Cretulesti, Filipeşti, Negri, Cornátoi, Glogoveni, 
Dudesti, Corneşti, Beldimani, Báláceni, Hereşti, Rásnovani, Miclesti, 
Págcani, Goleşti, Floreşti, Vládoieni, Filigeni, Slátineni, Greceni, 
Fálcoieni,  Cocorăşti, Canta, Obedeni, Dragodineşti, Oteteligeni, 
Murgăşeni, Varnavi, Câmpineni, Socoleşti, Voineşti, Popeşti, Lehlii, 
Rudeni, Măneşti, Costeşti, Bărcăneşti, Leurdeni, Deduleşti, Argintoeni, 
Boteni, Hasani, Olăneşti, Bucşeneşti, Milo, Ciorani, Caloteşti, Căpleşti, 
Topliceni, Clinceni, Ghuleşti, Drugăneşti, Beli, Cinezi, Fărcăşeni, 
Racoteşti, Gergi, Ştefăneşti şi Lupulesti. 


BOIERI FANARIOTI a I-a CLASĂ 


Mănuleşti, Arghiropolu, Plagineşti, Catargii, Condurati, Mavros, 
Candiano, Stefanopoli, Steriadis, Lahovareşti, Polizeşti, Paleologi, 
Perdicari, Gionogli, Aslani, Amani, Geani, Mărculeşti, Blehani, Fotineşti, 
Giurgi, Titopoleşti, Hrisoscolei, Cerchezi, Coresi, Călinești, Formaci. 

BOIERI ROMÂNI CLASA a Il-a 


Poenari, Budişteni, Brătieni, Jieni, Brătăşeni, Măineşti, Răduleşti, 
Mihăleşti, Cinteşti, Nicoleşti, Pácleni, Conduraţi, Vărzari, Contesti, 
Perieţeni, Herágegti, Corlátegti, Capeleni, Marghilomani, Izvorani, 
Porumbari, Ciupagi, Miculeşti, Broşteni, Dălijeni, Baruti, Orăşeni, 
Chorani, Poroineni, Golfineni, Riogani, Tocileşti, Coțofeni, Andronesti, 
Butculeşti, Iliegti, Cămărăşeşti, Costieşti, Băbeni, Urláteni, Gárdesti, 
Pâcleni, Burciulegti, Alecsandregti, Crámpii, Lupesti, Zăgăneşti, 
Dăscăleşti, Măicăneşti, Gálágegti, Arioni, Maceşti, Lamoteşti, Stolojeni, 
Şerbăneşti,  Bucşeneşti,  Buneşti,  Pastieşti, Colfeşti,  Ciocârlani, 
Poroieneni, Magheri, Filii, Robeşti, Baldovineşti, Cátuneni, Chirculesti, 
Urdáreni, Creteni, Condeeşti, Retegti, Bălteni, Baloteşti, Lereşti, 
Păuceşti, Cârlovi. Aceste sunt familiile cele vechi ale României care sunt 
mai cunoscute, căci deşi pot fi şi altele însă domniile fanariote care au 
ţinut 105 ani, au prescurtat toată nobilimea românească şi i-au stins; se 
pot însă cunoaşte după documentele ce au de boier la neamuri şi de 
proprietăţile lor, mai cu osebire în partea cea munteană a României. 


MUZEUL DE ANTICHITÁTI SI RARITÁTI AL MAIORULUI 
PAPPASOGLU 


Dacă voiajorii vor avea plăcere a vizita şi modesta mea colectiune 
de antichităţi şi raritáti găsite toate în România, în curgere de 40 de ani, 
voi simți cea mai mare onoare a-i primi la locuința mea, calea Văcăreşti 
Nr. 151, culoarea de Albastru şi voi fi mulțumit a le arăta şi explica toate 
antichitátile conţinute în ea, şi care sunt aranjate în deosebit cabinet pe 
despărțiri. Monede, aur, argint şi aramă. Vase de aramă şi pământ ars, 
instrumente române, statui de piatră, de bronz şi de pământ. Pietre mari şi 
mici sculptate şi cu inscriptiuni. Arme vechi, diferite bijuterii de aur, 
argint şi pietre mici sculptate, arme de piatră, cărămizi mari romane şi 
dace, o despărțire de antichități eghiptene şi o colecţie de mai multe 
raritáti, manufacturi orientale, diferite alte pietrificatiuni de animale, 
diferite obiecte brute lucrate în România, o colectiune de antichităţi 
bisericeşti, mai multe pietre mari monumentale şi sarcofage romane, 
olării mari şi statui mari, diferite arme vechi româneşti şi turceşti. 

O bibliotecá inavutitá de douá mii cárti vechi in diferite limbi 
occidentale si orientale, mai multe manuscrise pe hártie si pergament 
orientale, o galerie de tablouri in ulei veche, cum si altele in halcografii si 
litografii, diferite tablouri nationale, publicate de autorul broşurii aceştia, 
cum şi harte geografice ale României, generale şi districtuale în parte, 
tablouri cu vederea portretelor domnilor cei vechi ai țării, cum şi cu 
vederea situatiunii monastirilor vechi din ţară, iara în toată galeria se 
deosebeşte două mari tablouri peisaje, lucrate în nisipuri colorate, din 
secolul al 15-lea şi care s-au admirat de mai multi artişti la expositiunea 
din Paris, pentru care am priimit şi medalia lui Napoleon al III-lea; o 
despărțire de diferite ţesături în materii şi pânzării, lucrate cu aur în 
România. Această colectiune am avut onoarea a fi văzută şi de A.S. 
Domnitorul şi Doamna în anul expirat, care au rămas mulțumiți, 
onorându-mă cu medalia de argint, comemorativă cununiilor Măriei Sale, 
precum şi de alti mai multi bărbaţi savanţi ce au vizitat tara noastră. 
Asemenea în cabinetul sus menționat de antichităţi, vor vedea D-nii 
voiajori o mască mare de bronz a reginei Cleopatra a Egiptului, găsită în 
România, cum şi o lamă de sabie peste care se vede litere de aur ebraice 
descriind numele lui Tit şi Abesalom şi care se poate vinde la oricare 
colectiunea mea de antichități şi raritáti; biblioteca, galeria de tablouri şi 
obiectele bisericeşti sînt aranjate prin mai multe încăperi, care sunt 
clădite in spatioasa mea grădină, calea Văcăreşti Nr. 151, şi domnii 
voiajori o pot vizita dimineaţa de la nouă ore până la unsprezece şi după 
prânz de la şase până la opt în toate zilele. 


CONDUCERE DE VOIAJORI STRĂINI SPRE CAPITALA 
ROMÂNIEI 


Din partea cea munteană a României despre Transilvania, vin 
domnii voiajori prin diligenta Cronstatului pe şoseaua Predeal Câmpina, 
trecând frontiera Austriei pe la Timişul spre Ploieşti, şi de acolo prin 
calea ferată până în Capitală, în curs de două ore. lar de peste Olt, 
Craiova, Vâlcea, Piteşti şi Muscel, vin în Capitală pe şoseaua spațioasă a 
Piteştilor, nefiind încă terminată calea ferată. 

Din partea Moldovei despre Russia, vin domnii voiajori prin calea 
ferată de la Iaşi, fosta capitală a Moldovei, pe la Roman, prin Galaţi, la 
Brăila, Buzău, Ploieşti, iară cei de la Odesa prin vapoare, Galaţi, Brăila, 
Giurgiu până la gara căii ferate, şi de vor voi să debarce la Brăila, vin 

iarăşi la gara căii ferate de acolo, şi pornesc spre Capitală, iară de la gara 
Giurgiu fac tot două ore până în Capitală. 

Din partea Turciei sau a Bulgariei vin domnii voiajori prin 
vapoarele Dunării la Giurgiu, debarcând la gara de acolo a căii ferate. 
Din toată Europa, vin domnii voiajori prin navigaţie pe Dunăre, pe la 
Orşova, Severin până la Giurgiu, iarăşi la gara căii ferate. Regulile 
pornirii şi plata transportului sunt arătate în deosebite tarife tipărite, care 
se găsesc la amândouă gările Brăila şi Giurgiu, cum şi harta căilor ferate 
la gările Giurgiu şi Bucureşti. 

Pe dată ce domnii voiajori sosesc la gările din Capitală, găsesc 
acolo fiacăre prin care se transportă până în centrul Capitalei la vreunul 
din otele ce se înseamnă mai jos, iară plata fiacărelor este hotărâtă pe o 
oră lei noi doi, o jumătate de rublă rusească, iară numai pentru o cursă un 
leu nou, o jumătate de rublă. Fiacărele sunt toate însemnate cu numere şi 
domnii voiajori le pot observa pentru orice ocaziune. La otel domnii 
voiajori se înțeleg cu şeful otelelor, despre paşaport şi conducerea la 
pavilion unde este supus sau la prefectul poliției Capitalei. 


Otelurile ce sunt în Capitală pentru domnii voiajori, şi unde 
întâmpină ospitalitatea dorită şi siguritate onorabilă, cum şi abundență 
sunt 28 după cum urmează: 


NUMIREA OTELELOR OSPĂTURII 


1. Otelul Iug cu masă, calea centrală a Mogoşoaiei. 
2. Oteteleşianu. 

3. Al Franţei. 

4. Al Piteşteanului sau Orient. 

5. Al Concordiei strada Germană. 
6. Fieschi, strada Selari. 

7. Caracas (National). 

8. Patria, calea Ractivanu. 

9. Londra, calea Mosi. 

10. Budisteanu, strada Carol. 

11. Manuc, la piaţa sfântul Anton. 
12. Avram, strada Mitropoliei. 


www.digibuc.ro 


274 


— 


- 


Lt.-Colonel D. Pappasoglu 


3. Otelul de Rusia, strada Gorgani. 


14. Otelul Bien Garni, calea Craiova. 


5. Simion, strada Lipscani. 

6. Cernica sau Atena, calea Moşilor. 
7. Transilvania, strada Gabroveni. 
8. Bulgaria, idem. 

19. Atena, idem. 


20. Gabroveni, idem. 

21. Pescarul, strada Herasca. 

22. Otelul Vasilache, strada Olteni. 
23. Lazăr, calea Mogoşoaiei. 

24. Ştat-Pest, idem. 

25. Evropa, strada Stravopoleos. 
26. Naibaur, strada Râureanu. 

27. Moldo-Români, calea Sfinţi. 
28. Ierlant unt mer, calea Poliţiei. 


NUMELE ŞI LOCUINŢELE DOMNILOR DOCTORI SI 


SPITERI. 


Doctori de mediciná si hirurgie. 
Domnul doctor Alecsescu G., strada Armoniei Nr. 5. 


Alecsianu G., strada Colfei 60. 

Alinescu I. Flámánda, strada Principatele Unite. 
Andrifieanu Nichita, strada Romană 26. 
Auerbach, strada Principatele Unite. 
Atanasovici George, strada Artei Nr.3. 
Bacalogu G., strada Stelea 11. 

Biliţ Mauriciu, strada Sfânta Vineri. 

Butărescu Marin, strada Moşilor. 


Butate Nicolae, strada Brâncoveanu. 

Caciulidis, strada Stelea. 

Capsa Stefan, strada Moşilor 51. 

Cariadi George, strada Craiovei 16. 
Chernbach N. 

Colovos Anastasie, strada Mágureanu 10. 
Comboti Nicolae, strada Vestei 7. 

Davila Carol, sfántul Elefterie. 
Drághiescu Dimitrie, strada Sfintii. 
Dumitrescu Costandin, Batiste str. Teilor. 
Economu G. Olari, strada Vántului 7. 
Felix Iacob, strada Selari 15. 

Fiala Ludvig, strada Moşilor 49. 
Finchelstein V., strada Serban Vodá 16. 
Fotino Androcle, strada Bráncoveanu 15. 
Iorganda George, sfântul Visarion. 

Gliuc Teofil, strada biserica Budoeani. 
Grecescu Dimitrie, Batiştea, str. Teilor. 
Gruman Adolf, Pitar-Moşu, str. Mer. 13. 
Herman Filip, spitalul Brâncoveanu. 
Herar Nicolae. 

Hirsch Herman, str. Lips. Pas. H. Tud. 
Iatropolu Panait, strada Coltei 39. 
Cheresteni Petre, sub. P. Cosma str. R.2. 
Chiricadis George Papadopolu str. pen. 17. 
Măldărescu Nicolae, sf. Dum. str. Mág. 2. 
Marcovici Alexandru, strada Bred. 23. 
Maver Ioan Parcher, Caimata str. For. 
Mendelsohn, Curtea Veche Nr. 1. 


Negura N., calea Mogoşoaiei. 

- Nica G. strada Carol I. 

- Niculescu I. 

-  Obedenaru M., strada Vestei. 

-  Paţăl Eduard, strada Calvină. 

- Pastia, strada Romană Nr. 47. 

- Penescu Costandin, calea Vergului Nr. 37. 
- Petrescu Zaharia, str. Astronomului 3. 

- Polizu George, strada Calonfirescu. 

- Polizu Ioan, strada Sfinți Nr. 53. 

-  Protici Petre, calea Moşilor Nr. 73. 

- Romnicianu, George, str. Diaconeselor 6. 
- Roth, Curtea Veche, Hanul Verde Nr. 2. 

- Rouseau Ilarian, strada Germană. 

- Sarhos Stefan, sfântul Ilie. 

-  Scheibu H. Lamoil, calea Craiovei nr. 14. 
- Schramm George Pop. curt. bis. sf. Nicol. 
- Seligman Ignat, Calea Şerban Vodă 5. 

- Serghiu Dimitrie, strada Domnitei 15. 

- Severin Emanuel, Pitar Moşu, str. dreap. 14. 
- Stănescu George, calea Belvederea 153. 

- Stainer Benedict, strada spaniolă. 

- Stainer Ligmundir. 

- Stavrescu Gheorghe. 

- Sutzo Alecsandri, calea Moşilor 101. 

- Teodorescu Dimitrie, strada sf. Vineri 15. 
- Teodorescu Florea, spitalul Colentina. 

- Teodori Iuliu, Cis. intrarea Roseti 15. 

- Teom, strada Carol I. Nr. 54. 

-  Trandafirescu Mihail, Batiş. str. Sca. 63. 

-  Trandafirescu Teodor, spitalul Colțea. 

-  Triandafilidis Emanuil, str. Cáldárari. 

-  Turnescu Nicolae, calea Mosilor Nr. 55. 
-  Varlan, strada Radu Vodă. 

-  Velianu Stefan, spitalul Panteleimon. 

- Vignali Eduard, strada piața Amzei 7. 

- Vlădescu Vasile, strada Polonă Nr. 27. 

-  Voicischis Stanislaus, strada Craiovei 16. 
-  Vidman G. strada Mihai Vodă 18. 

-  Ziscos Dimitrie, strada lip. hanu Filip. 


Dandisti. 

Burghard Maximilian, strada Carol I. 
Lempart David, idem. 

Lauterbach Andreios, in Craiova. 


Veterinari. 

Hoevetz, Postia veche 5. 

Lucos Volfgang, strada Ştirbei Vodă 14. 
Vitcovschi, suburbia Pitar Moşu, str. Dionisie. 


Spiteri. 

Zeidis, Gorgani. 

Eitel Friedric, strada Mogosoaiei vis-à-vis de Epis. 
Franc Andreias, strada Patria. 

Fus Carl, strada Mogosoaiei. 

Brus Josef, strada Şerban Vodă. 

Groef Gustav, strada Moşilor. 

Zeidner Frant, strada Mogoşoaiei hanu Slătari. 
Schuster Carl, strada Mos. vis-à-vis de pal. Stir. 
Honigs Erben, strada Lipscani. 

Clodnj Carl, strada Şerban Vodă. 

Chesler Franţ, strada Carol I. 

Clousch Paul, strada Colțea. 

Nierescher Friedrih, strada Moşilor. 

Plecher Adolf, str. Mog. vis-à-vis de pas. rom. 
Risdofer Eduard Julius, strada Carol I. 

Satfeld Iohan, strada Herasca. 

Theil E. strada Mogosoaiei. 

Zurner Frederich, strada Doamnei. 

Doctor Leonard, strada Mosilor. 


ÎNTĂRIREA FRONTIEREI ÎN ROMÂNIA 


Nu pot termina broşurica mea fără de a nu arăta lectorilor ei că o 
capitală aşa de avută a unei țări atât de frumoasă şi abundentă să nu-şi 
aibă siguranfele ei despre ráuvoitorii străini din țările învecinate, precum 
indivizi fără paşapoarte, contrabandişti sau chiar tulburători de meserie 
ce adesea sau văzut inundând Capitala noastră; aceşti oameni care trec 
fruntariile ţării noastre fără nici un control serios, iată de ce pot străbate, 
iată, de ce pot veni în Capitală, a omori, a sparge, şi a se strecura înapoi, 
fiindcă fruntariile ţării sunt slab păzite, Dunărea nu-şi are politia, munții 
nu-şi au întărirea, şi de aceea opiniez şi opinia mea cred că va fi bine 
primită de public. 

Pentru organizaţia flotilei române pe Dunăre, am scris prin toate 
broşurile ce am publicat în folosul Armatei noastre, cum şi prin articole 
în diferite ziare, că această ramură de armă trebuie să o aibă ţara noastră 
neapărat la fruntariul cu care înalta providenfá au intárit-o. 


Dunărea este sanful cetăţii noastre (România), care din natură este 
plină de apă, precum şi munţii sunt iarăşi din natură parapetul ei. Cum 
sunt ele astăzi păzite? La Dunăre flotile nu avem! La munți tunuri nu! 
Apoi ce fel ne pázim de năvăliri? Fie invaziuni, fie insurectiuni? 

Am zis prin acele publicafiuni, ca milioanele ce s-au cheltuit in 12 
ani pe patru feluri de puşti şi care zac în arsenale, şi pe mulţimea 
tunurilor care sunt înmagazinate, supt lacăt!! să se fi cheltuit mai bine pe 

o flotilă sistematică şi pe tunuri portative pe catâri sau cai mari pentru 
strâmtorile munţilor, acele Dardanale cu care providenta au întărit 
fruntarul țării noastre, căci oricine îşi asigură o proprietate a sa mai întâi 
o imprejmuieste cu ziduri sau stobori, şi apoi începe a o inavuti şi a o 
infrumuseta, dar ce să zicem alt, decât să cântăm cântecul nostru: "ca la 
noi la nimeni!!" 

Iatá ce am opiniat eu ca soldat cu párul albit in oaste de la a ei 
organizațiune, ca ofiţer vechi ca şi camarazii mei, care nu suntem nici o 
dată chemați în consiliile militare, ca în alte state, şi chiar ca în Prusia, 
unde ne-au dat probe evidente pe câmpul de lupte, părul cel alb al 
venerabililor săi generali. 


Opiniunea mea despre întărirea la Dunăre este cea următoare: 


Pentru buna străjuire la Dunăre, acea frontieră a bulevardului 
European, care după drepturile şi după stipulările tractatelor glorioşilor 
noştri strămoşi, înaltele şapte puteri garante şi protectrițe ni le-au întărit 
şi confiat înțelepciunii noastre. Am opiniat mai dinainte şi am publicat ca 
să se înființeze o flotilă compusă de opt vase curezate din care patru 
monitoare cu câte un tun mobil; aceste vase fiind bine lucrate după cel 
mai nou sistem al marinei, nu vor costa mai mult decât zece milioane 
franci, ele să fie staționate pentru străjuire; cele patru monitoare la Ismail, 
Brăila, Giurgiu şi Severin. Iar cele cu câte un tun la Chilia, Olteniţa, 
Turnul Măgurele şi Calafat, precum şi de fiecare pichet, să se înființeze 
câte un vas mare încăpător de douăzeci de oameni cu vâslaşii lui recrutaţi 
din satele báltárete, iară vapoarele ce are ţara astăzi să rămâie a face 
serviciul pentru transportul trupelor şi a materialului armatei, căci nu se 
pot transforma în vase de comerț, având cele de comerț o constructiune 
cu totul diferită, iară pentru vase de comerţ să îndemne Guvernul a se 
forma. Şi atunci desigur vom fi scápati despre orice călcări, după cum în 
articolul ziarului Trompeta Nr. 115, se face menţiune. Pentru iernaticul 
acestor vase am opiniat arătând două puncte diferite, care sunt: cel dintâi 
în marginea României, lângă comuna Hagi Imbraim, judeţul Ismail, iară 
cel de al doilea la satul Corabia, judeţul Romanați, unde este un canal 
spaţios şi lin al Dunării cei mari şi unde s-au cerut a se deschide şi portul 
României cei Mici. 

Pentru aceia ce privesc însă la întărirea cetăților din partea dreaptă 
a Dunării de către guvernul înaltei Porti, după cum în mentionatul jurnal 
se arată unul mai lesne nu poate fi, (de voim şi noi a imita această măsură 
strategică, ce asigură dignitatea unui stat) decât să numim şi noi o 

comisie de bárbati competenti, ingineri si topografi; a repara intáririle 
strămoşilor nostri, care fac Dardanelul a toatei părți stângi a Dunării şi 
anume (căci le cunosc pe toate), să destupám şi să întărim șanțul cel mare 
al măgurii de la Fântâna Banului în dreptul cetăţii Vidinului, să urmăm 
asemenea cu sanfurile mágurii Curcitului (sau Cruciatului) de lângă 
Calafat, în dreptul mijlocului fortificației Vidinului, să întărim şi să 
destupám şanţul cetății de la pichetul Bistretului Nr. 64 care este chiar în 
dreptul vărsării apei locului, unde face menţiune că s-au proiectat de 
guvernul Otoman a se înfrunta portul de o sută de corăbii; să reparăm 
santul la turnul lui Traian, Măgurelele, să fortificám reparând santul 
cetátuii de la Zimnicea în rápa Dunării vizavi de Şiştov, să înființăm 
fortăreaţa Sfântul Gheorghie din portul Giurgiu, să dezgropám şanţurile 
cele mari ale Gumelnitei de la Olteniţa, numită de strábunii noştri 
Constantiola sau Dafnes, să destupám șanțurile măgurilor celor mari de la 
gura Borcei şi de la Cioroi, județul Ialomiţa, în dreptul cetăţii Silistra, să 
reparám sanfurile citadelei de lângă comuna Vlădeni, la gura apei 
Săltava, judeţul Ialomiţa în dreptul cetății Hârşova, să dregem şanţul la 
măgura Fetei, la gura apei Filipoiului, județul Brăila, vizavi de Măcin, să 
destupám uriaşele şanţuri de la citadela romană, la gura Siretului lângă 
Galaţi şi aşa mai înainte până la gura Dunării pe unde urmele acelei 
glorioase diademe ale fortificațiilor strămoşilor noştri reclamă repararea 
lor. 


Cu aceasta nu vom atinge deloc stipulaţiunile convențiunii de la 
Paris, prin care fara noastră este poprită a avea cetăţi, căci aceste 
destupături de şanţuri nu să numesc cetăţi, nu sunt zidării ardicate pe 
teritoriul României ci sînt nişte reparatiuni a unor şanţuri existánde, care 
pot să ne servească pentru oboare şi magazii, iară dacă la vremea de o 
forță majoră va trebui a ne şi apăra de eventualitáti apoi astfel am putea a 
le întrebuința pe cât poziţia şi fortificarea lor ne-ar permite. 

Atunci statul nostru şi fruntarul bulevardului european va fi privit 
cu respectul ce merită un stat autonom, care să bazează pe tractatele lui şi 
să bucură astăzi de înalta îngrijire si protecfiune a înaltelor şapte puteri 
garante, cum şi de părinteasca favoare a majestátii sale înaltului suveran. 

Aceste fiind opiniunele mele, a celui mai după urmă din ofiţerii 
bătrâni, şi vechi ai oştirii Române le şi public în călăuza mea de a se 
vedea de toti Românii şi străinii ce vizitează țara noastră. 

Maior D. Pappasoglu. 

Lt.-colonel D. PAPPASOGLU. 

F. Walch 
Tudor Vladimirescu la anul 1821 
Litografie. Impr. Sander, edit. D. Pappasoglu 

K. Danielis 
Slugerul Tudor Vladimirescu din Románia Micá 


Litografie, edit. D. Pappasoglu 

K. Danielis 
Alecsandru Ioan I,Domnitor Prinţipatelor Unite Româneşti 


Litografie, edit. D. Pappasoglu 

Carol Popp de Szathmari (1812-1885) 


Alecsandru Ioan I, Printul Moldo-Románilor 


Litografie. Impr. Wonneberg, edit. D. Pappasoglu 

K. Danielis 


Sosirea Domnitorului Principatelor Unite Alexandru Ion I, 
în catedrala Capitalei Bucureşti 


Litografie, edit. D. Pappasoglu 

Deschiderea Camerei Nationale din România, de către Domnitorul ei 
Alecsandru Ion I, la 29 februarie anul 1860 


Litografie, edit. D. Pappasoglu 

I. Bielz 
Mihail Kogălniceanu, Primul Ministru al României 


Litografie, edit. Maior D. Pappasoglu 

I. Bielz 


Dimitrie Bolintineanu, Ministrul Cultelor şi al Instrucțiunii publice 


Litografie. Impr. A. Bielz, edit. D. Pappasoglu 

I. Bielz 


Constantin Negri, reprezentantul României la Constantinopole 


Litografie. Impr. A. Bielz, edit. D. Pappasoglu 

CAROL I, DOMNITORUL ROMÂNILOR 
Litografie, edit. D. Pappasoglu 

SOLEMNITATEA DISTRIBUIRII DRAPELELOR GÁRZII CETÁTENESTI DE 


Litografie, edit. D. Pappasoglu. 

Prima filă din însemnările lui Dimitrie Pappasoglu referitoare la 
originea neamului său 

Note 


1. În ediția din 1870 a brogurii "Istoria începutului oraşului Bucureşti”, autorul 
foloseşte formula de început: "Domnilor lectori". Textul este aproape identic, dovadă că 
reeditarea din 1891 a folosit o parte din materialul publicat cu peste două decenii 
înainte. 

2. În "Precuvántare", autorul afirmă cá are 80 ani. Posibil ca aceasta să fi fost scrisă 
cu un an înainte (sau cu câtva timp înainte). Cert este că "Istoria fondării oraşului 
Bucureşti” a fost scrisă în decursul timpului, pe parcursul a câteva decenii. Unele pasaje 
sau chiar capitole, au fost preluate din însemnările anterioare (sau chiar din textele 
publicate) ale autorului. 

Oricum, se constată multe neconcordante și erori pe parcursul lucrării. 

3. Carvasara — locul în care se aflau instalate birourile unei vămi; birou vamal. 

4. Evenimentul a avut loc un an mai târziu, la 3 martie 1558. A treia domnie a lui 
Mircea Ciobanul (ianuarie 1558 - 21 septembrie 1559) a început cu un eveniment 
sângeros. Domnul a cerut boierilor fugiţi să se întoarcă, făgăduind sub jurământ că nu le 
va face vreun rău. La data amintită a invocat nevoia unui mare sfat si a convocat la curte 
boieri, înalți ierarhi şi mai mulţi egumeni. Toţi participanţii, vreo 200 de persoane, au 
fost măcelăriți de garda otomană. Printre ei se afla şi Stănilă din Pietroşani, fost mare 
vornic al lui Radu Ilie şi susținător al lui Pătraşcu Vodă (conform Constantin C. 
Giurescu, Dinu C. Giurescu, Istoria Românilor, vol. 2, Bucureşti 1976, pag. 246). 

5. Rahtivan - cămăraş de rafturi (rahturi), care îngrijea caii domneşti. 

6. Autorul foloseşte de multe ori în loc de Valahia, Muntenia sau Tara Românească, 
termenul modern de România. 

7. Este vorba de Mircea Ciobanul, care a avut trei domnii: 

— 1545 martie 17 — 1552 noiembrie 16 

— 1553 înainte de mai 11 — 1554 februarie 28 

— 1558 ianuarie — 1559 septembrie 21 

8. Radu Leon (1664 înainte de decembrie 2 — 1669 martie 3) s-a înconjurat de greci, 
în detrimentul boierilor autohtoni. Cantacuzinii au iniţiat o răscoală la 3 decembrie 
1668, care a determinat pe domn să promulge - la 19 decembrie 1668 — un aşezământ 
prin care se hotăra expulzarea boierilor greci. 

9. Antonie Vodă din Popeşti şi-a început domnia la 3 martie 1669. 

10. În februarie 1655 a izbucnit in Tara Românească marea răscoală a seimenilor. O 
parte dintre boieri au fost executaţi (printre ei a fost şi banul Ghiorma Alexeanu), iar 
casele lor devastate. Conduşi de spătarul Hrizea, insurgenții au fost înfrânți cu greu, în 
bătălia de la Soplea, la 17 (26) iunie 1655, de armatele unite ale celor trei voievozi 
Constantin Şerban (Tara Românească), Gheorghe Stefan (Moldova) şi Gheorghe 
Rakoczy II (Transilvania). 

11. Zidirea mânăstirii Văcăreşti a început in 1716, a fost continuată in 1719 si 
terminată în 1722. A fost târnosită în 1724 de arhierei sosiți din Orientul creştin. 
Cuprindea biserica cea mare, în formă de cruce greacă, case domneşti şi cgumenesti, 

chilii, paraclis, clădiri auxiliare. Avea două curţi; în prima erau clădirile corpului de 
gardă; în a doua erau clădirile mânăstirii. 

12. În text, Rempnin. Este vorba de generalul rus Nicolai Vasilievici Repnin, 
participant la războiul ruso-turc început în octombrie 1768 şi sfârşit cu pacea de la 
Kuciuk-Kainargi din 10 iulie 1774. Luptele s-au purtat şi pe teritoriul Țării Româneşti, 
şi chiar la Bucureşti. Autorul pomenește de luptele de la mânăstirea Văcărești. În 
ianuarie 1770, caimacamul Craiovei, Manole Ruset, cu intenția declarată de a ocupa 
scaunul domnesc, porneşte spre Bucureşti cu o oaste otomană de 13.000 oameni, spre a 
curăța oraşul ocupat de ruşii generalului Zametin. La Văcărești aşteaptă vreo 12 zile 
ajutorul boierilor, însă este atacat de ruşi şi se încinge o luptă crâncenă. O parte dintre 
turci pătrund în oraș pe Podul Calicilor, dar sunt înfrânți şi goniti până la Văcărești. 

O nouă armată otomană, de 20.000 oameni, intră în București la 25 ianuarie 1770, 
Lupta se dă iar sub zidurile mânăstirii Văcăreşti. Câteva luni mai târziu, o nouă ciocnire 
între ruși Şi turci are loc la 24 noiembrie 1770, la Colentina. Otomanii învinşi se 
adăpostesc cu comandantul lor la mânăstirea Văcăreşti. 

În iunie 1771, generalul Potemkin şi generalul Repnin au luptat înverşunat cu turcii 
care veneau de la Giurgiu să ocupe Bucureştii. 

13. Crucea a fost ridicată pe la 1718 de marele serdar Matei Mogoș, pentru potolirea 
ciumei ce bântuia în oraş. Către anul 1780, mitropolitul Grigore (1760-1787) a zidit 
biserica Oborul Vechi. 

14. Mitropolitul Antim Ivireanul (1708-1716), duşman declarat al turcilor, a profitat 
de intrarea armatelor imperiale austriece conduse de Eugeniu de Savoia în Țara 
Românească, în iulie 1716. Antim a determinat pe domnitorul fanariot Nicolae 
Mavrocordat să fugă, cu scopul de a aduce în scaun pe Gheorghe Cantacuzino, fiul 
fostului domn Şerban Cantacuzino (1678-1688). Însă Nicolae Vodă a revenit, a obținut 
caterisirea lui Antim de la patriarhul de Constantinopol, Hrisant Nottara, și l-a trimis pe 
fostul mitropolit în surghiun, cu porunca tainică de a fi dat morţii. Mitrofan Grigoraş, în 
Cronica Țării Româneşti (1714-1716) afirmă cá: "...Până la Enos, mai era în viață 
nenorocitul Antim, dar, după aceea se spune că ar fi fost aruncat în mare şi a fost 
acoperit de valul intunecos...". 

15. Nicolae Petru Mavrogheni, domn al Țării Româneşti (1786, martie 26 — 1790, 
iunie 8), a fost singurul domn nefanariot care a obținut scaunul cu ajutor turcesc. Din 
acest motiv a fost cu înverşunare duşmănit de puternicele şi bogatele familii fanariote, 
care au obţinut decapitarea lui, în pofida succeselor sale militare. Pentru excentricitátile 
lui (una era aceea de a se plimba cu careta trasă de doi cerbi cu coarne aurite, fapt rămas 
în conştiinţa bucureştenilor), a fost numit de boierul poet Ienáchitá Văcărescu "pozná a 
firii". Aşadar, la 1784 nu era domn Mavrogheni, ci Mihai Suţu. 

16. 1823-1834. 

17. Popula. 

18. În octombrie 1629, Leon Tomşa, fiul lui Ştefan Tomşa, fostul domn al 
Moldovei, obţine tronul Țării Româneşti cu multi bani dáruiti marilor dregători 
otomani. Prima grijă a sa a fost plata datoriilor. S-a înconjurat de greci, fapt ce a 
determinat o parte din boierimea de peste Olt să fugă în Ardeal la Gheorghe Rákóczy. 
Pribegii conduși de Matei aga din Brâncoveni (viitorul domn Matei Basarab, 1632- 

1654) intră cu oaste în țară, însă sunt înfrânți la 23 august 1631, lângă mânăstirea lui 
Pană Vistierul (Sfânta Ecaterina). Unii prinşi sunt executaţi, alții îşi răscumpără viața cu 
bani grei. Leon Tomşa ridică o cruce mare de piatră pe locul victoriei sale asupra 
răzvrătiților. Acum crucea se află în curtea bisericii Slobozia, a cărei pisanie din 1667 
afirmă că aceasta a fost ridicată de Radu Leon (1664-1669), fiul lui Leon Tomşa. 

19. Vlad Înecatul a obținut domnia la începutul lui iunie 1530, şi-a consolidat-o prin 
victoria de la Viişoara (29 august 1530) împotriva fostului domn Moise, şi şi-a sfârşit-o 
brusc în toamna lui 1532: "... mergând la Popeşti, den jos de Bucureşti, in primblare, 
acolo s-au înecat în Dâmboviţa“. Domnul era (izvor transilvan) după un chef prelungit. 
A fost înmormântat la mânăstirea Dealul. 

20. Mânăstirea zidită de Dan vel logofăt la 1587 a fost rezidită şi înfrumusețată de 
Matei Basarab (1632-1654). Prădată şi jefuită de seimenii răsculați (1655) a fost 
reparată de Vişana, fiica armaşului Marcu (se pare că numele Márcufa l-a primit de la 
numele armaşului). La 1733 i se adaugă pridvorul şi i se pune pisania. În 1775 
mitropolitul Grigore (1760-1787) a oferit-o domnitorului fanariot Alexandru Ipsilanti 
(1774-1782), care i-a făcut două turle, pe naos şi pe pronaos, şi a ridicat clopotniţa 
(1779), cu o placă de marmură cu stema familici. 

Sub ocupaţia austriacă (1789-1791) s-au înființat spitale la mânăstirile Mărcuţa si 
Pantelimon. 

Primul medic al Bucureştiului, Dumitru Caracaş, care a organizat Serviciul sanitar al 
țării, a stat la mânăstirea Mărcuța, plătit de la cutia Epitropiei Obstei. 

În 1821, eteristul Sava cu amăuții lui au fost asediați in Márcufa. Atunci a căzut 
turla de pe pronaos, a fost distrusă tiparnita şi fabrica de testemele inflorate. 

În 1829, spitalul cel mare de la Márcuta avea 100-120 paturi. 

21. Familia Caracas a dat doi doctori vestiți, tată şi fiu: 

— Dimitrie Caracas (mort în 1804), a studiat la Halle şi a fost unul dintre cei dintâi 
medici titrati din Muntenia. În 1784 a fost numit protomedic în Bucureşti si director al 
spitalului Pantelimon. Ca practician, era vestit în toată fara; în calitate de medic oficial, 
s-a zbătut pentru crearea unui serviciu sanitar (ce nu ființa până atunci). 

A practicat medicina şi la Viena. 

Pe lângă activitatea de sănătate publică, a scris mai multe versuri domnitorului 
Alexandru Moruzi (1793-1796), pe care le-a publicat la Viena in 1795, în latineşte, 
iscălindu-se "Demetrii Karacasae medicinae doctoris urbis Bucurestensis". 

— Constantin Caracaş (1773-1828), fiul lui Dimitrie, era o figură binecunoscută 
vremii. Vestit ca practician, a condus spitalele Pantelimon si Filantropia. Pe acesta din 
urmă l-a ridicat din salariul sáu şi cu banii lui Grigore Băleanu. Zidirea spitalului 
Filantropia, cel mai mare aşezământ bucureştean, numit "spitalul nemernicilor" (adică al 
celor sărmani, al celor nevoiaşi), a început la 26 iulie 1813, lângă cişmeaua lui 
Mavrogheni. Avea o capacitate de 200 paturi. 

A scris în greceşte o excelentă descriere a Munteniei din punct de vedere medical, 
intitulată "Topografia Valahiei”, tipărită postum, in 1830. 

22. Bătălia de la mânăstirea Plumbuita a fost la 25 octombrie 1632. Protagonisti au 
fost Matei aga, sprijinit de Abaza-paşa din Silistra, împotriva lui Radu, fiul lui 

Alexandru Iliaș, domnul Moldovei, sprijinit de tătari. Câştig de cauză a avut Matei aga, 
care a devenit domn, cármuind țara până in 1654. 

23. Sic — fiecare din micile foite de metal lucios, care se aplică drept podoabă pe 
unele haine femeieşti: fluture, paietă. 

24. În 1829, războiul ruso-turc s-a încheiat cu pacea de la Adrianopol (Edirne), din 
2/14 septembrie. În noiembrie, generalul Pavel Dimitrievici Kiseleff este numit 
preşedinte al divanurilor Țării Româneşti si Moldovei. În martie 1830 sunt încheiate 
lucrările de elaborare a Regulamentelor organice, de către Consiliile de redactare ale 
divanurilor Țării Româneşti si Moldovei, sub preşedinţia consulului rus L.M. Minciaki. 
Regulamentele organice pot fi considerate o protoconstitutie, care a creat instituţii 
modeme în Principate şi au înlesnit dezvoltarea capitalismului. Principalele 
caracteristici sunt: 

— concentrarea puterii în mâinile marii boierimi; 

— introducerea unor norme-muncă exagerate (12 zile prevăzute de lege deveneau 
cantitativ 56 în Tara Românească si 84 în Moldova); 

— introducerea impozitului unic — capitajia; 

— separarea puterilor: 

- executivă — Domnul ales pe viaţă dintre marii boieri, 
de către Adunarea Obştească Extraordinară 
— Sfatul administrativ extraordinar, format 
din şase miniştri (dintre care cei de la inter- 
ne, finanţe şi secretariatul de stat constituiau 
Sfatul administrativ) 


- legislativă — Adunarea Obsteascá, formată din 42 
deputati în Tara Românească si 35 în 
Moldova. 


Regulamentele organice au fost in cele două ţări române legea fundamentală până in 
1858, şi au înlesnit unitatea administrativă, ajutând la unitatea politică bazată pe 
teritoriu, limbă, religie, origini si tradiţii. 

25. Muzica militară otomană, in care predominau tobele (forme: meterhanea, 
meterhenea). Altă denumire era tubulhana. . 

26. — tistimel (testemel); popular: basma, tulpan, năframă. 

— contes (contăș) - haină luxoasă lungă purtată de boieri; haină bărbătească, de 
obicei îmblănită, scurtă până la brâu, pe care o poartă țăranii prin Bucovina şi Moldova. 

— malotea — haină lungă până la pământ, de obicei căptuşită cu blană scumpă, având 
marginile din față tivite cu blană, uneori cu guler si manşete de blană, purtată în trecut 
de femei; un fel de scurteică purtată de țărani în zilele de sărbătoare. 

— işlic — căciulă de blană scumpă sau de postav, de formă mare, cilindrică sau cu 
fundul pătrat (din alt material), purtată de domn, boieri şi uneori de soțiile lor, iar mai 
târziu de negustori, lăutari etc. 

— antiriu - haină lungă purtată în trecut de boierii români, de lăutari şi de preoții 
ortodocși 

— sevai (turcism învechit) — țesătură de mătase cu fire de aur sau de argint 

— ceacsiri — pantaloni turceşti largi 

— mesi — încălțăminte fără toc confecţionată din piele subțire şi purtată în trecut de 
bărbaţi peste ciorapi. 

27. Nicolae Petru Mavrogheni a construit biserica şi mânăstirea de La cismea în anul 
1787, întru cinstea și prăznuirea Născătoarei de Dumnezeu, având drept hram Izvorul 
Tămăduirii. Şi-a edificat ctitoria drept recunoștință şi mulțumire pentru vindecarea 
miraculoasă a uneia dintre fiicele sale, bolnavă incurabil. Biserica a fost închinată 
mânăstirii Ecatontapiliani din insula Paros, locul de baștină a domnitorului (vezi nota 
15). 

Fantezia manifestată prin ridicarea la rangul de căminar a calului său de călărie a 
avut drept exemplu pe împăratul roman Caligula (37-41), care a desemnat ca senator pe 
calul său Incitatus. 

În guvernul Petru Groza se spune că era ministru Romulus Zăroni, care era un 
monument de prostie. Mai târziu, Nicolae Ceauşescu şi-a făcut sofia fără studii medii 
"savant de renume mondial". Înţelepciunea populară a sancţionat imediat exagerările: 

Caligula imperator 

A făcut din cal, senator 

Însă Groza mai sinistru 

A făcut din bou, ministru 

Iar nea Nicu mai galant 

Şi-a făcut vaca, savant. 

28. Constantin Hangerli a fost descápátànat de turci la 18 februarie 1799, în Curtea 
domnească din dealul Spirii. 

29. La pagina 19, autorul arată că la 1716 s-a construit mânăstirea Văcărești, iar aici 
dă anul 1726 — posibilă greşeală de tipar (vezi nota 11). 

30. Câteva cuvinte despre bisericile, mânăstirile, hanurile şi alte câteva informaţii 
referitoare la capitolul V. 

Biserica Creţulescu a fost ridicată in 1720-1722, de domnita Safta şi marele vornic 
şi mare logofăt Iordache Creţulescu, fiica şi ginerele domnitorului Constantin 
Brâncoveanu, pe locul unde fusese o biserică de lemn, lângă Puţul cu zale. Acesta era o 
fântână cu lanţuri — unde se afla bariera de intrare în oraş pe drumul Târgoviştei — şi se 
afla pe locul unde a fost construită biserica. Tot pe acolo era şi biserica Stejarul, 
construită din lemn, care a fost ridicată din zid abia în 1763. 

Mânăstirea Sărindar este considerată cea mai veche biserică din București. Pisania 
ei pomeneşte de un personaj legendar Vlad — ban de Severin şi de Făgăraş — care ar fi 
zidit-o pe la 1362. Apoi ar fi ridicat-o Matei Basarab, pe locul unei bisericuțe vechi de 
lemn, numită a Coconilor. Numele i-ar fi venit de la saranda (patruzeci), fiind 
considerată a 40-a ctitorie a lui Matei Basarab. Documente din 1615, 1623, 1625 afirmă 
că ar fi existat în vremea lui Mihai Viteazul, fiind desigur mai veche. Cert este că Radu 
Cocorăscu, mare logofăt între 1641-1654, care avea case lângă mânăstire, a executat 
lucrări de construcții si reparaţii la biserică. Chesarie Daponte o numeşte "podoaba si 
minunea Bucureştilor”. Minunea a fost ruinată de timp şi nepăsarea oamenilor. A fost 
demolată în 1896. Pe locul ei s-a ridicat Casa Centrală a Armatei. Numele i-ar putea 
veni şi de la rugăciunea de patruzeci de zile in şir, pentru morti, pentru bolnavi, din 
practica religiei creştine ortodoxe. 

Biserica Doamnei, ridicată la 1683 de Doamna Maria, soția lui Şerban Cantacuzino 
(1678-1688), pe locul unei biserici de lemn ridicată de ctitoră. A fost închinată 
mânăstirii Cotroceni, ctitoria soțului ei. Avea chilii împrejurul bisericii. 

Biserica Zlătari este construită din lemn, de zlătarii domneşti în secolul XVI sau 
XVII. Zlătarii erau țiganii strângători de aur ai domnilor, care aveau un statut privilegiat 
(zoloto = aur). Spătarul Mihai Cantacuzino a dat jos resturile de lemn şi a construit o 
biserică de zid, în 1705. În 1716 se ridică şi han. Cutremurul din 1802 a ruinat clădirile. 
A fost refăcută în 1850. Era închinată patriarhiei din Alexandria. 

Biserica Sfântul Ioan cel Mare a fost ridicată în secolul XVI de Andrei vistierul 
(socrul lui Preda Buzescu) şi fratele său, Dumitru. Se mai numea şi Sf. loan Prediteci, 
adică "făcătorul de minuni şi inainte-mergátorul". A fost închinată mânăstirii Sf. Ilie 
proorocul din satul Zita din Epir. Ruinată, a fost reclădită de Radu Golescu biv vel 
comis şi fiicele sale, prin anul 1703. Pe la mijlocul secolului XVIII s-a ridicat şi un han, 
în care pe la 1850 s-a instalat Casa de Depuneri, recent înființată. Ruina a cuprins tot 
ansamblul. Acum, pe acel loc se află Palatul Casei de Depuneri şi Consemnatiuni 
(CEC). 

Biserica Colțea si complexul de clădiri cuprinzând hanul şi spitalul au fost 
construite pe proprietatea clucerului Colțea Doicescu, în a doua jumătate a secolului 
XVII. Aici se afla o bisericuță de lemn ridicată de Udrea, fratele lui Colțea. Biserica era 
închinată Mitropoliei, care a vândut terenul marelui spătar Mihai Cantacuzino. Acesta a 
ridicat biserică de zid, între 1695 şi 1698, şi spital, în 1696-1697. Primul spital 
bucureştean a funcționat aici din 1704. Afară de spital mai exista o şcoală slavo-română 
şi o şcoală pentru învățarea muzicii bisericeşti. 

Clădirile au fost înconjurate cu zid şi s-a ridicat şi o clopotniţă, cu ajutorul ostașilor 
suedezi ai lui Carol XII — ce se retrăgeau după lupta de la Poltava (1709). Clopotnița 
terminată in 1715, care avea un ceasornic si clopote turnate la Viena, a primit denumirea 
de Turnul Colfei. 

În 1746 a fost construit şi hanul Colțea, dărâmat în 1848. 

Turnul Coltei a fost demolat in 1888, deoarece strica aliniamentul bulevardului. 

Mânăstirea Sf. Sava a fost ridicată la sfârşitul secolului XVI, de Andronache 
pârcălabul. Constantin Brâncoveanu a organizat în chiliile mânăstirii o şcoală cu limba 
de predare greaca, cunoscută sub numele de Academia Domnească. Începutul a fost 
făcut în 1694, sub conducerea învățatului Sevastos Kymenitis. Academia a devenit una 
din cele mai importante instituții de învățământ superior, rivalizând cu Academia din 
Constantinopol. Număra până la 200 de studenti, care studiau literatura, filosofia antică 
şi creştină. Brâncoveanu a reconstruit mânăstirea, în 1707-1710. În 1713 i-a adăugat alte 
clădiri pentru Şcoala domnească. În ianuarie 1776, Alexandru Ipsilanti reorganizează 
Academia Domnească în spiritul modern, iluminist. În primăvara lui 1818, Gheorghe 
Lazăr e numit "dascăl" (profesor) de aritmetică, geometrie şi geografie, şi inaugurează 
cursurile în limba română. După dărâmarea mânăstirii, pe locul acesteia a început în 
1857, după planurile arhitectului Al. Orăscu, construirea palatului Academiei, adică 
Universitatea, inaugurată în 1864. Tot pe acel loc sunt şi cele patru statui de la 
Universitate. 

Hanul lui Șerban Cantacuzino. A fost construit între 1683-1686. Era cel mai mare 
han bucureştean şi fusese ridicat după modelul hanurilor venețiene, numite i fondachi 
(cuvânt de origine arabă, fondok = hotel, han), cu ziduri groase şi încăperi uriaşe. A fost 
demolat în 1882, iar în 1883-85, pe locul său a fost construită Banca Naţională, după 
planurile arhitecţilor Bernard Cassien şi Albert Galleron. 

Mânăstirea Cotroceni, construită între 1769 şi 1682, era impunătoare prin 
proporții, fiind "o fală a Munteniei”. În interior se află mormântul lui Şerban 
Cantacuzino, ctitorul. A trecut prin grele încercări: 1718 — foc distrugător, 1738 — 
cutremur, 1787 — alt incendiu, 1802 — alt cutremur. Tudor Vladimirescu a locuit aici cu 
pandurii săi, la 1821, iar tabăra era în pădurea din jur, Codrul Vlăsiei. Biserica 
Cotroceni a fost demolată în 1984. 

Hanul Constantin Vodă, a fost ridicat de Constantin Brâncoveanu pe la 1692-1694, 
pe pământul furat de la Bălăceni. Acolo fuseseră curţile familiei Bălăceanu, distruse de 
domnitor după bătălia de la Zărneşti (1690) împotriva imperialilor conduși de generalul 
Heissler şi de aga Constantin Bălăceanu. Blestemul victimelor l-a ajuns însă pe 
domnitor şi pe hanul său. Primul a fost asasinat de turci, la 15 august 1714, de Sfânta 
Maria, când împlinea 60 de ani, iar hanul, ruinat, a fost demolat puţin după 1860. Pe 
locul său s-a ridicat între 1894-1900 de către celebrul arhitect Alexandru Săvulescu 
(1847-1902) monumentalul Palat al Poştelor, astăzi Muzeul National de Istorie. 

Biserica Stavropoleos, ridicată de călugărul Ioanikie Stratonikeas, a fost începută in 
1722, sfiinţită trei ani mai târziu şi terminată in 1731. În naos sunt scaunele originale ale 
lui Nicolae Mavrocordat şi al lui Ioanikie. Cutremurele din 1802 şi 1838 au subrezit-o. 
În 1904 arhitectul Ion Mincu a refăcut turla bisericii, a restaurat-o şi a organizat un 
lapidarium. Din 1724 datează şi hanul cu acelaşi nume. 

Biserica Grecilor a fost ctitorită de Ghiorma banul, în 1564-1565. Fost credincios al 
lui Petru Vodă cel Tânăr (1559-1568) şi al mamei sale, Doamna Chiajna, n-a fost văzut 
cu ochi buni de noul domn Alexandru II Mircea, poreclit "oaie seacă" (1568-1577). 
Acesta a ucis mai mulți boieri, printre care şi pe Ghiorma. Leon Tomşa a închinat 
biserica Ghiormei către arhiepiscopia grecească Pogonianis, lucru ce a permis ca o 
mulţime de călugări greci să se reverse asupra bisericii ca un nor de lăcuste flămânde. 

Prima menţiune documentară sub numele de Biserica Grecilor este din 8 aprilie 
1638. A ars în timpul lui Constantin Brâncoveanu şi a fost refăcută la începutul 
secolului XVIII. Biserica, cu o zidărie puternică, a fost ruinată totuşi de egumenii greci 
iubitori de arginţi. A fost închisă in 1858. Dărăpănată, după câţiva ani a fost demolată. 
Lângă biserică a funcţionat şi un han, care a avut aceeaşi soartă. 

*Ghiorma banul este un personaj pe care-l pot caracteriza drept "plimbáret prin 
istorie”. 

a) construieşte biserica cu acelaşi nume între 1564-1565, în timpul lui Petru cel 
Tânăr (1559-1568); 

b) este ucis de seimenii răsculați in 1655. 

(“Bănia in Tara Românească”, lucrarea lui Stefan Ştefănescu din 1965, face o listă a 
drepătorilor din Sfatul Domnesc, şi-l menţionează pe Gheorma Alexeanu de două ori: 
1646, ianuarie 4 — 1651 noiembrie 13, şi 1654 iunie 6 — 1655 februarie 11.) 

Desigur că este vorba de două persoane diferite, fapt ce poate crea multe confuzii. 
Se presupune că cel de-al doilea Ghiorma era nepotul celui dintâi. 

Biserica Sfinţii Apostoli, exista prin 1585-1586 şi era închinată unei mânăstiri din 
Târnovo (Bulgaria). Se mai numea mânăstirea Târnovului. Matei Basarab a găsit-o din 
lemn şi a ridicat-o din zid. Pisania sa nu a fost găsită. Stefan Cantacuzino, care i-a fácut 
serioase reparaţii, a pus pisania din 10 iulie 1715, în care pomeneşte de Matei. Era 
cunoscută în documente drept mânăstirea Sfinții Apostoli (Petru şi Pavel), iar mahalaua 
în care se afla era numită a Arhimandritului; aşadar i se mai spunea şi mânăstirea 
Arhimandritului. În februarie 1667 este închinată patriarhiei constantinopolitane. În 
secolul XVIII devine necropola boierilor Dudesti, care locuiau în apropiere. 

Cutremurele din 1802 şi 1838 îi produc stricăciuni. Autorul pomeneşte de un 
mormânt cu numele lui Cantemir. Placa de marmură are două medalioane, unul 
reprezentând stema Cantacuzinilor, celălalt un copil cu o spadă în mână. Iată cuprinsul 
inscripției, în greceşte: "Mormântul ce-l priveşti ascunde corpurile neamului Dudeştilor 
ráposati, ale căror suflete au zburat la cer. Cuprinde pe Antioh, bărbat celebru, virtuos, 
pe Maria ce a fost soția gloriosului boier Cantemir; cu ceva mai înainte pe Nicolae şi pe 
soția sa care era podoaba blândeţii; iar din copii, pe Smaranda şi pe Andronic, pe care 
Dumnezeule iartă-i, pentru ca neincercati să se mântuiască. 1787 iunie 23". 

Mânăstirea Mihai Vodă era ridicată pe dealul cu acelaşi nume ce constituia 
pintenul dinspre râul Dâmboviţa al Dealului Spirei. Legenda atestă că Mihai, 
banul Craiovei, fiul lui Pătraşcu Vodă, este prins de Alexandru Vodă cel Rău, 
care vedea în Mihai un serios rival la tron, şi dus spre locul de osândă din Piaţa 
Sf. Anton. Pe drum, Mihai obţine ingáduinta gărzilor de a se ruga la Biserica Albă 
din mahalaua Postăvarilor. La icoana făcătoare de minuni a Sfântului Nicolae, 
care era patronul bisericii, face legământ că de va scăpa va ridica biserică cu 
hramul sfântului. Obține iertarea de la Alexandru Vodă si igi tine făgăduiala, 
ridicând biserica în 1589-1591. După ridicarea în scaunul domnesc în 1593, Mihai 
înzestrează mânăstirea cu danii şi moşii, şi hotărăşte ca aceasta să devină 
reşedinţa domnească. După Călugăreni (1595), mânăstirea este distrusă de turci; 
devine apoi spital, şcoală sau atelier. La sfârşitul secolului XIX ajunge locul de 
păstrare a Arhivelor Statului (după Mitropolie şi mânăstirea Radu Vodă). 

Clădirea Muzeului Arhivelor Statului s-a ridicat în 1911-1914, apoi după război, în 
1920-25, după planurile arhitectului Petre Antonescu, fiind inaugurată la 1 mai 1925. 

Complexul este demolat, însă sunt salvate clopotniţa şi biserica, care sunt translate 
aproape 300 metri, acțiunea având loc din toamna lui 1984 până în primăvara lui 1985. 

Mânăstirea Radu Vodă, cunoscută și ca Mânăstirea Sf. Troiță, a fost începută de 
Alexandru al II-lea Mircea, în 1568, după o bătălie norocoasă împotriva opozanților săi 
şi a fost terminată în 1585 de fiul său, Mihnea Turcitul. Se voia a fi Mitropolia noii 
capitale a țării. În 1595, Sinan pasa ocupă Bucureştii şi fortifică mânăstirea. Întăritura 
era cunoscută sub numele de “Palanca lui Sinan Paşa”. Apropierea energică a lui Mihai 
îl determină să o arunce în aer, distrugând mânăstirea “din cuiburi până-n temelie”, 

Radu Vodă Mihnea, fiul lui Mihnea Turcitul, începe rezidirea în 1613 şi o 
finalizează în 1614, O împodobeşte, o dăruieşte, readuce pe călugării de la Mihai Vodă 
(adápostiti acolo după distrugerea lui Sinan). De acum este cunoscută sub numele de 
Radu Vodă, iar ctitorul este înmormântat aici. 

Era închinată Ivirului, adică mânăstirii georgiene de la Sfetagora. Cu toată că n-a 
fost să fie Mitropolia ţării, a fost una dintre cele mai frumoase și importante biserici 
bucureştene. Clopotnița sa — cel mai frumos turn din Capitală — a fost refăcută după 
cutremurul din 1802. 

Pe locul clădirilor dărâmate în jurul mânăstirii, s-a ridicat în 1813 internatul 
Teologic. 

Hanul Sf. Gheorghe, îşi are destinul strâns legat de biserica şi apoi mânăstirea Sf. 
Gheorghe. Este ridicată prin secolul XVI de un personaj obscur, Dobruş Banul. Era 
foarte mică şi întunecoasă, dar se găsea în buricul târgului. Constantin Brâncoveanu a 
reconstruit-o şi a târnosit-o la 29 iunie 1707. I-a adăugat un foişor de piatră, în locul 
celui din lemn. Mânăstirea a fost închinată Sfântului Mormânt, în a doua jumătate a 
secolului XVII, iar egumenii erau subordonați patriarhului de Ierusalim. Del Chiaro, 
secretarul florentin al domnului, o numea “una belissima chiesa". 

După sfârşitul năpraznic al lui Brâncoveanu în 1714, doamna Marica a îngropat în 
mare taină osemintele soțului în ctitoria sa, la 1717. Un an mai târziu, un putemic 
incendiu avea să distrugă biserica. Refăcută este astăzi centrul Bucureştiului şi totodată 
Kilometrul 0 al țării. Conţine ca sfinte moaşte un deget de la mâna dreaptă a sfântului 
Nicolae, adus aici la mijlocul secolului trecut. 

Cât despre han, acesta a fost ridicat în jurul bisericii pe la mijlocul secolului XVI, 
pare-se în timpul lui Alexandru II Mircea (1568-1577), de Panaiotache. Hanul era solid 
lucrat, cu ziduri groase, Brâncoveanu îi adaugă un al doilea rând de chilii — case pentru 
fețele bisericeşti în trecere prin Bucureşti — şi instalează chiar o tipografie în han, cu 
care a tipărit multe cărţi bisericeşti pentru ctitoriile sale. Robustetea hanului a rezistat la 
cutremurele din 1738, 1790, 1793, 1794 şi chiar la marele cutremur de zece minute din 
14 octombrie 1802. A rezistat şi la cel din 1838, ce-a dărâmat biserica Domnița Bălașa, 
însă incendiile au fost acelea care l-au distrus: cel din 1739, cel din 1766, cel din 1805 — 
iscat chiar în interiorul hanului — care l-a mistuit până la pământ. Timida încercare de 
reconstrucţie a fost temperată de incendiul din 1835. Marele foc din 23 martie 1847 — 
care a ars 12 biserici şi 13 mahalale — a fost ultimul. Hanul nu s-a mai putut reface. 
Gheorghe Bibescu a dat ordin să fie curățat locul şi să se facă o grădină, după planurile 
maiorului Borroczyn. 

Mitropolia. Constantin Şerban (1654-1658) hotărăşte cu sofia sa Bălaşa doamna să 
zidească mânăstire mare pe “dealul podgorenilor”. Sfinţirea are loc în 1658, în 
Duminica Tuturor Sfinţilor, în prezenţa noului domnitor Mihnea al III-lea (1658-1659) 
$i a patriarhului Macarie al Antiohiei. Paul de Alep ce insotise pe Macarie o aprecia ca 
“măreaţă şi strălucitoare”, cu acoperişul său de 40.000 ocale de plumb. 

Pictura a fost executată în 1655 din porunca lui Radu Leon (1664-1669), care a 
hotărât in 1668 ca ea să fie reşedinţa mitropolitană, rol pe care îl avea de facto de prin 
1661. În 1698, Constantin Brâncoveanu i-a ridicat clopotniţa, una dintre cele mai reuşite 
monumente de arhitectură. 

În 1925 a fost ridicată la rang de Patriarhie şi reşedinţa mitropolitană devine 
reşedinţă patriarhală. 

Moaştele Sfântului Dumitru au fost aduse de la satul Basarabov (lângă Rusciuk, pe 
râul Lom) din Bulgaria, în 1774 şi depuse la Patriarhie. De atunci sfântul este patronul 
Bucureştiului. 

Mormintele din partea sudică a pronaosului aparțin primilor doi si celui de-al 
patrulea dintre patriarhi: Miron (T 1938), Nicodim (? 1948) şi Justin (F? 1986). 

*Filiatie fantezistă a autorului. Preda Brâncoveanu — vornicul, a fost asasinat din 
ordinul lui Mihnea al III-lea, în 1659, în casele domneşti de la Târgovişte. Fiul său, 
Papa Brâncoveanu - postelnicul (tatăl lui Constantin Brâncoveanu), a fost ucis in 1655 
de seimenii răsculați. Crucea de piatră de la poalele dealului Mitropoliei adevereste 
acest eveniment. 

Sus-numifii nu au vreo legătură filială cu Ghiorma banul — omorât in 1655 de 
seimeni. 

Biserica Domnița Bálaga, poartă numele celei de-a şasea fiice a lui Constantin 
Brâncoveanu. În 1744, împreună cu bărbatul ei, marele ban Manolache Lambrino, au 
zidit prima biserică. În 1751, Bălașa (văduvă din 1745) ridică în apropiere o biserică 
mai mare, lângă care înfiinţează o şcoală şi un azil. Prima ctitorie a servit ca paraclis 
până in 1871. Această a doua ctitorie a fost avariată grav la marele cutremur din 1838. 
S-a construit şi a treia biserică, în 1838-1842, de către marea băneasă Safta 
Brâncoveanu, fondatoarea Spitalului brâncovenesc. Terenul pe care a fost ridicată era 
expus inundaţiilor Dâmboviţei; în consecință s-a ruinat încetul cu încetul. A fost 
dărâmată şi pe temeliile ei s-a clădit în 1881-1885 a patra biserică, cea de astăzi, după 
planurile arhitectului Alexandru Orăscu. 

Două sculpturi, apere de artă împodobesc interiorul, pe lângă multe alte creaţii 
unicat. În dreapta, peste oasele ctitorei, se află monumentul “Întristarea” sau 
“Femeia îngândurată”, reprezentând-o pe domnija Bălaşa, sculptură a lui Ion 
Georgescu. În stânga este monumentul principesei Zoe Brâncoveanu, soția lui 
Gheorghe Bibescu opera francezului Jules Roulleau. În fata bisericii găsim statuia 
ctitorei, cu diverse inscripţii pe soclu (una dintre ele enumeră proprietăţile 
aşezământului). 

Sfântul Spiridon cel Nou, de pe Podul Beilicului (Calea Şerban Vodă). Pe vatra 
unei alte biserici s-a zidit în 1766-1768 o ctitorie domnească, începută de Scarlat Ghica 
şi terminată de Alexandru Ghica, cu hranul sfântului Spiridon făcătorul de minuni, 
arhiepiscop al Trapezundei (Trimitundei). A mai fost numită Mânăstirea Banului Mare, 
adică a lui Dumitrache Ghica, şi i s-a mai zis Biserica Ghiculeştilor din Laturea 
Bucureştilor. În 1852 a fost dărâmată. Cu aprobarea domnitorului Barbu Ştirbei şi cu 
binecuvântarea mitropolitului Nifon al Ungrovlahiei s-au pus stâlpii de stejar ai temeliei 
noii biserici, ridicată în 1852-1858 şi sfințită la 8 noiembrie 1860. Stil gotic, cu 
elemente de artă moldovenească. Lungă de 41 metri, lată de 14, înaltă de 38. 

A nu se confunda cu Sfântul Spiridon Vechi, ridicată în secolul XVII din lemn, 
ctitorie a boierilor Floreşti, care-şi aveau grădinile aici. În 1747, Constantin Mavro- 
cordat zideşte pe locul ei biserica de zid şi o închină Patriarhiei din Antiohia. Pe la 1821 
era o biserică a Ghiculeştilor, "mică şi neîncăpătoare" (Dionisie Fotino). Pe la 1748 s-a 
ridicat în jurul bisericii han cu odăi, care a durat până prin 1875, când au început 
lucrările de canalizare a Dâmboviţei. Hanul a fost demolat, iar pentru nivelare s-a 
depozitat un strat de pământ care a făcut ca intrarea în biserică să fie cu un metru mai 
jos decât nivelul străzii. Pe locul hanului s-au ridicat alte clădiri, printre care “Societatea 
de tir”, transformată în teatru, care mărit şi renovat a devenit Teatrul de Operetă. 

Biserica avea două pisanii, una în greacă, cealaltă în arabă, fapt unic în istoria 
bisericească. În ea erau înmormântați Scarlat, fiul lui Gheorghe Ghica, si Alexandru 
Nicolae Suţu, mort în timpul revoluţiei de la 1821. 

Biserica a fost demolată la 27 august 1987. Rezidită în 1995, a fost sfinţită în ziua 
Sfântului Dumitru (26 octombrie) 1996. 

Bărăţia, este prima biserică catolică construită din lemn. Pomenită la 24 februarie 
1578, este prădată şi probabil arsă în 1595, ja retragerea turcilor lui Sinan Paga. 
Reconstruită în 1633-1637 de italieni (Locadelli din Veneţia şi Bruni din Perugia), cu 
sprijinul lui Matei Basarab. La 1666 era din lemn, cum reiese din pisanie, cu ajutorul 
“fraților catolici”. Numele bisericii vine probabil de la cuvântul maghiar barat — derivat 
din slavul Prat, care înseamnă frate-călugăr. În 1677 era ruinată din cauza infiltrării 
apelor pârâului Bucureştioara. Abia în 1716 Del Chiaro obține permisiunea lui Stefan 
Cantacuzino de a reclădi biserica, cu condiţia ca turnul să nu fie prea înalt, “să nu supere 
pe turci”. Biserica a ars în 1659, în timpul atacului tătar, apoi în 1804, fiind refăcută 
până în 1808. Alt incendiu, în 1841, şi marele incendiu din 23 martie 1847 au afectat 
serios Bárátia. Refăcută încă o dată, are înfăţişarea actuală, dominată de masivul turn- 
clopotniță datând din secolul XIX si declarat monument de arhitectură. Biserica gi 
turnul au fost renovate în 1952. 

Anton Maria del Chiaro a fost secretarul florentin de limbi occidentale al lui 
Constantin Brâncoveanu. A sosit în Valahia in 1709 şi a rămas până la decapitarea lui 
Ştefan Cantacuzino. Reîntors la Veneţia, a tipărit în 1718 lucrarea: Istoria delle 
moderne rivoluzioni della Valachia, con la descrizioni del paese, natura, costumi, ritu e 
religioni degli abitanti con la tavola geografica di quella provincia. 

Biserica Foişorului este pomenită de G.I. Ionnescu-Gion în monumentala sa 
lucrare Istoria Bucureştilor. Remarcabilul om de cultură afirmă că doamna Smaranda, a 
treia soţie a lui Nicolae Mavrocordat, a clădit această biserică, în 1746, în vremea celei 
de-a patra domnii a fiului său vitreg, Constantin Mavrocordat (mama sa era a doua soţie 
a lui Nicolae Vodă, Pulcheria Tzuki). Era numită astfel după “casa de priveală” zidită pe 
locurile mânăstirii Radu Vodă, în timpul lui Nicolae Mavrocordat. Doamna Smaranda şi 
Constantin Vodă au închinat-o mânăstirii Radu Vodă. 

Biserica Sfântul Ilie Gorgani, a fost ridicată din lemn, în 1629, de boierul de 
rangul I, spătarul Gorgan, cumnatul lui Matei Basarab. Fiind aşezată pe o movilă 
(gorgan în limba tătară), a fost numită astfel. Avea hramul Sfântului. prooroc [lie 
Tesviteanul . Şerban Cantacuzino a închinat-o mânăstirii Cotrocenilor, ctitorie a sa. 

Cutremurul din 1802 a distrus-o. A fost reconstruită din ziduri masive de cărămidă, 
în 1812-1819, din donațiile făcute de Ioan Caragea şi breasla negufátorilor cojocari. 
Scara monumentală de marmură a fost făcută în 1936, în acelaşi an cu turla de zid. 

Schitul Măgureanului, din dealul Cişmigiului, lângă Fântâna Boului, a fost 
întemeiat în 1751-1752 de marele logofăt Constantin Văcărescu si sofia sa Marica, fiica 
vornicului Iordache Creţulescu şi a doamnei Safta (născută Brâncoveanu). La moartea 
logofătului (1752) a rămas neterminată şi a fost isprăvită de fiica lui, Maria, împreună 
cu soțul ei, marele ban Mihail Cantacuzino Mágureanul, în timpul domniei lui 
Constantin Racoviţă (1753-1756). Ruinându-se cu timpul, a fost dărâmată şi rezidită în 
1881-1884, de către epitropie şi obşte. A fost închinată mânăstirii Sărindar. 

A nu se confunda cu Biserica Măgureanului, construită din lemn în 1686 de 
Şerban Cantacuzino şi numită Biserica Şerban Vodă. La 1761, Pârvu Cantacuzino 
Măgureanul o zideşte din piatră şi de atunci s-a numit Biserica Măgureanului. Fratele 
acestuia a ridicat cam în acelaşi timp biserica de la Fântâna Boului (Schitul 
Măgureanului). Mahalaua bisericii avea numele de mahalaua Scorţarului sau mahalaua 
lui Şerban Vodă. A fost dărâmată în 1897. 

Biserica Icoanei. Pe la 1681-1682, pe locul bisericii se afla un mic schit de lemn. 
Grija lăcaşului o avea David Corbea Ceaugul, venit din Braşov, care lucra la cancelaria 
domnească a lui Constantin Brâncoveanu. Acesta remarcându-i calitățile diplomatice, l-a 
trimis în misie în Rusia şi Polonia. Mahalaua a luat numele de Ceaug David. 

Conform tradiţiei, icoana Maicii Domnului făcută de argintarul Filip Nicolau pe la 
1682, ar fi fost dăruită schitului de Constantin Brâncoveanu. Cu timpul, lăcaşul a fost 
numit Biserica Icoanei. 

Prima construcţie din zid a fost făcută de monahul Misail Băbeanu pe la 1745-1750. 
Nepotul său, Panait Băbeanu, reface biserica în 1784-1786. Cutremurul din 1838 
dărâmă biserica, care este refăcută în acelaşi an. În 1873, Elena Băbeanu restaurează 
biserica, după planurile arhitectului Alexandru Orăscu. 

În curtea bisericii sunt mai multe morminte, printre care se remarcă cel al 
generalului Ioan Odobescu (1793-1857). 

Biserica Pitar Moş, cu hramul Adormirea Maicii Domnului, a fost zidită în 1795 
de Popa Ivaşcu şi de Moş Sârbul (probabil pitar). 

31. — Vezi nota 30 — Mitropolia 

Constantin Brâncoveanu 1688-1714. 

32. — Biserica Curtea veche, este cea mai veche din Bucureşti. După tradiţie, 
Mircea cel Bătrân a zidit-o ca biserică domnească odată cu zidirea cetăţii Dâmboviţa 
(București), prin 1398-1401. Mircea Ciobanul, în 1546, a refăcut-o. Ştefan Cantacuzino 
a restaurat-o în 1715, când i-a adăugat portalul de la intrare. Serioase îmbunătăţiri i s-au 
adus în timpul domniilor lui Bibescu şi Barbu Ştirbei, iar ultima reparaţie a făcut-o 
Comisia monumentelor istorice, în anii 1928-1935. Cândva aici fuseseră înmormântați 
domnitorii Pătraşcu cel Bun, la 1558 (otrăvit la 24 decembrie 1557) şi Mircea Ciobanul, 
la 1559. Acum nu se mai găsesc în biserică nici mormintele, nici pietrele funerare care 
să dovedească acest lucru. 

Hramul vechii biserici era Buna Vestire, ca şi primul patron al orașului. În marele 
incendiu din 1847 a ars vechea biserică Sf. Anton din Piaţa de Flori. Nu s-a mai 
construit altă biserică, ci s-a reparat biserica Curtea Veche din apropiere, care pe lângă 
hramul inițial a primit şi pe cel al Sfântului Anton. Tradiţia mai spune că în secolele 
XVI şi XVII în această biserică se rugau domnitorii, iar la ieșirea de la ceremonie, 
pentru a fi viteji şi războinici, călcau în sângele a doi berbeci sacrificați la scara 
bisericii. 

Despre uciderea boierilor de către Mircea Ciobanul, aceasta a avut loc în primăvara 
lui 1545, la două săptămâni după intrarea acestui domnitor în Bucureşti. 

Biserica Sf. Ecaterina, a fost ctitorită de frații Ivaşco şi Albul, din neamul 
Goleştilor. Fusese ridicată din lemn, în timpul domnitorilor Alexandru al II-lea Mircea 
şi Mihnea Turcitul (fiul său) şi fusese terminată la 1579. În 1595 a suferit stricăciuni în 

timpul retragerii turcilor lui Sinan paşa. Vistierul Pană a refăcut-o din zid şi de atunci a 
fost cunoscută ca mânăstirea lui Pană vistierul. 

Este menţionată documentar la 15 iulie 1625. Ruinată, a fost refăcută în 1774-1782, 
de doamna Ecaterina a lui Alexandru Ipsilanti. Avea hramul Sfintei Ecaterina şi a fost 
închinată de Al. Ipsilanti mânăstirii Sfânta Ecaterina din Sinai. Tot atunci s-a ridicat în 
jurul ei hanul rezervat negustorilor turci. 

În 1850 este dărâmată din temelie şi e refăcută până în 1853. Hanul a fost demolat în 
1862-1863. Din acest din urmă an Sfânta Ecaterina devenind biserică de mir. Din 1959 este 
rezervată ca paraclis pentru practică tinerilor teologi, care-şi au institutul vis-à-vis. 

Biserica Olteni, se afla în mahalaua Olteni, de la care şi-a luat numele. Un act din 
timpul lui Brâncoveanu (8 februarie 1696) pomeneşte de o biserică de lemn. Făcută din 
zid în 1722 de Nicolae, protopopul Bucureştilor, cu ajutorul enoriaşilor şi mahalagiilor, 
s-a numit un timp "Biserica Protopopului". În 1821, după uciderea lui Bimbaşa Sava de 
către turci, un grup de arnáuti conduşi de căpitanul lor Atanase Himariotul s-a închis în 
biserica Olteni. Turcii au adus tunuri şi au incendiat biserica. Mahalagii, ajutaţi de 
Mihai logofătul, au reconstruit-o până în iunie 1822. În 1863 era o ruină, S-a zidit din 
temelie fiind terminată în 1865 (după noua pisanie). A fost pictată de Gheorghe 
Tattarescu. 

A fost asasinată vineri, 12 iunie 1987, iar câteva zile mai târziu (19 iunie), biserica 
Sfânta Vineri (sora ei întru credință) i-a împărtăşit soarta. 

Biserica Sfânta Vineri — Herasca, era un schit sau o bisericuță construită probabil 
în secolele XIII sau XIV, cu hramul Sfintei Parascheva (Sf. Vineri). În timpul lui Matei 
Basarab, Nicolae vel Aga construieşte pe vechile temelii (1644-1645) o nouă biserică, 
numită de localnici Aganita. Mahalaua a luat numele bisericii, Aga Niţă, până în 1749, 
apoi s-a numit Sfânta Vineri. Elina, doamna lui Matei, şi fratele acesteia, Udrişte 
Năsturel-Herăscu, au înzestrat şi ocrotit biserica. Pe la 1735 boierii Băleni au construit 
lângă biserică locuinţe pentru sármani şi bolnavi. Biserica a fost reconstruită la 1839, de 
arhiereul Ioanichie Stratonichias (a nu se confunda cu Ioanichie Stratonicheas — 
ieromonahul care a construit biserica Stavropoleos, în 1724) cu ajutorul enoriaşilor. Pe 
lângă spital, s-a ridicat prima brutărie pentru popor, iar Anton Pann a înființat o şcoală 
de cântări şi o mică librărie. 

Generalul Constantin Năsturel-Herăscu (1796-1874) a refăcut incinta, a consolidat 
biserica şi clopotniţa şi a zidit "Marele azil”. 

Biserica a fost dărâmată, în pofida împotrivirii enoriaşilor, la 19 iunie 1987. 

Biserica Sfântul Nicolae-Şelari, datează din a doua jumătate a secolului XVII. 
Într-un document din 1677 (condica mânăstirii Nucet), este amintită "mahalaua Sf. 
Nicolae-Selari". Marea breaslă a lucrătorilor în piele (şelarii) au luat în grijire biserica 
Sfântului Nicolae, pe care-l aveau de patron. La 1700, marele pahamic Şerban 
Cantacuzino (devenit apoi vornic), fiul spătarului Drăghici şi nepot al domnului Şerban 
Cantacuzino, a rezidit biserica din piatră, cu ajutorul negustorilor Iorgu Starostele si 
Apostol Lazăr. Constantin Mavrocordat o repară pe la jumătatea secolului XVIII. În 
1802, marele cutremur din 14 octombrie a dărâmat biserica până la pământ. În 1804, era 
ridicată cu ajutor obstesc. Pisania pomeneşte pe Hagi Gheorghe Polizu, Nicolae 
Zaharia, Gheorghe Dimitrie. În 1820, la biserică ia ființă tipografia de muzică 
bisericească, înfiinţată de Petre Efesiul, pe lângă şcoala de "muzichie", unde a lucrat şi 

Anton Pann. A fost prima tipografie de muzică bisericească din toată lumea ortodoxă 
orientală. În 1827 a fost vândută Mitropoliei. Pe la 1860 biserica era şubrezită din cauza 
cutremurelor, a infiltrării apei. În 1867 se dărâmă vechea clădire si în 1868 se ridică 
noua biserică, prin colectă publică. Având insuficienfi bani, la rugămintea lui I.C. 
Brătianu, Carol I dăruieşte din caseta patriculară suma de 10.000 galbeni, cu care se 
termină clădirea bisericii. 

Mânăstirea Antim, a fost construită pe locul unei biserici de lemn ridicată de 
Staicu Meriganul paharnicul, în mahalaua Popei lui Ivaşco. Zidirea a început in 5 
februarie 1713 şi biserica a fost sfinţită in 1715. Numele îi vine de la ctitorul ei, Antim 
din Iviria (Gruzia), mitropolit al Țării Româneşti între 1708-1716. De la înfiinţare, aici a 
funcţionat o tipografie şi — lucru remarcabil — prima bibliotecă publică, pusă la 
dispoziţia celor dornici să se instruiască, luându-se fireşte măsuri de recuperare a 
cărţilor. În 1797, ruinată şi sărăcită de rapacii călugări greci, Alexandru Ipsilanti o face 
metoh al Episcopiei Argeşului, pentru a o salva de ruină. În acelaşi an, s-a înființat o 
şcoală de învățătură pentru preoți, care a devenit în 1836 Seminarul Mitropoliei Ungro- 
Vlahiei, iar în 1840, pentru scurt timp, Arhivele Statului. Palatul Sinodal a fost realizat 
în 1910-1912 după planurile arhitectului N.C. Mihăiescu. 

La începutul lui 1985, latura de nord a complexului Antim, cuprinzând Palatul 
Sinodal, cuhnia (bucătăria) şi alt clădiri, a fost translată. Din păcate, cuhnia nu a rezistat 
şi a trebuit demolată. Mai înainte fuseseră dărâmate chiliile. Palatul Sinodal a rezistat, 
cu imensa-i masă de 10.000 tone (cea mai mare translare din România) la efortul 
mutării. Acum frumoasa ctitorie a lui Antim Ivireanu este sufocată de blocurile 
megieşe. 

Biserica Sf. Dimitrie a purtat diverse denumiri în decursul timpului: 

— Biserica Sf. Dumitru Izvorâtorul de Mir (din mahalaua Sf. Dumitru) 

— Biserica Bălăceanului (era în mahalaua Bălăceanului) 

— Biserica de Jurământ 

— Biserica Sf. Dumitru — Poştă - 

Iniţial era o biserică mică de nuiele şi lipită cu lut, făcută de Badea Bălăceanul 
vornicul, pe la 1654 (se pare că lăcaşul ar fi mult mai vechi, din a doua jumătate a 
secolului XVI). Rubedeniile acestuia, Matei Bălăceanul şi aga Constantin, au reparat şi 
conservat biserica. Ionnescu-Gion, în Istoria Bucureştilor, afirmă cá se numea Biserica 
de jurământ, pentru că "... pârâtul sau acuzatorul se incingeau, în faţa arhiereului şi 
preoților, cu brâul Preacuratei, şi jurau lângă uşa altarului că vor spune adevărul..." 

Din august 1690, când a murit aga Constantin în lupta de la Zărnești, Constantin 
Brâncoveanu şi-a vărsat întreaga lui ură asupra năpăstuitei familii a Bălăcenilor, 
potenţiali rivali la scaunul domnesc. Curțile acestora au fost confiscate, casele dărâmate 
(pe locul lor, Brâncoveanu a construit hanul Constantin Vodă) şi convingerea mea este 
că nici biserica lui Badea nu a scăpat răzbunării. Cert este că nu se mai pomeneşte nimic 
despre ea. Abia în 1754, vătaful de copii Stroe Râmniceanu (călugărit sub numele de 
Isaia) şi nepotul său, logofăt de vistierie Radu, au zidit biserica la poarta cea de sus a 
Curtii Domnesti, "pe locul altei biserici de lemn ce au fost făcută de Badea Vornicul 
Bălăceanul”. Biserica a fost închinată episcopiilor Rámnicului-Noul Severin si 
Buzăului, fapt ce a dus la cearta dintre Kir Climent al Râmnicului şi Kir Metodie al 

Buzăului. Prin 1772, câştig de cauză are episcopia Buzăului, care obţine toate veniturile 
bisericii. 

În 1819, episcopul Buzăului, Constandie Filitti, a rezidit biserica din temelie. 
Marele foc din 1847 i-a ars acoperişul, care a fost reparat în 1852 de episcopul Filotei al 
Buzăului. Tot Ionnescu-Gion spune că în secolul XVIII, la Sf. Dumitru a fost o şcoală 
de muzichie şi, probabil, primul local al Conservatorului de Muzică şi Declamaţiune, 
când s-a înființat prima şcoală de belcanto din România. După Războiul de Reîntregire, 
biserica dărăpănată a fost propusă spre demolare. Prin eforturile academicianului loan 
C. Filitti, care a obținut banii de reconstrucție, biserica a fost salvată. La 30 noiembrie 
1930, biserica Sf. Dumitru a fost redată cultului. 

Se mai numea Sf. Dumitru-Poştă, deoarece arhitectul Alexandru Săvulescu 
ridicase în apropiere (1894-1900) monumentalul Palat al Postelor. 

Biserica cu Sfinţi, aşezată pe Podul Târgului de Afară, fusese clădită la sfârşitul 
secolului XVII, de bogatul popă Fierea (sau Hierea), care călugărindu-se luase numele 
de monahul Filoteu. Se pare că biserica era mai veche, deoarece pe vremea lui Matei 
Basarab acolo era bariera de intrare în oraş. Monahul Filoteu lasă la 15 februarie 1696 
biserica în grija mitropolitului Teodosie, dându-i sfântului lăcaș ca danie moşia Bájestii 
şi alte venituri. Breasla curelarilor a avut ca patron pe Sf. Visarion, la Biserica Sfinţilor 
(Sibilele). Biserica s-a numit întâi, a popei Fierea apoi s-a numit Biserica cu Sibile, din 
cauza frescelor exterioare, pictate în medalion în partea superioară a bisericii (multe 
biserici din ţară au folosit acest stil de decorare). Mai târziu a fost numită Biserica cu 
Sfinţi. În 1728 mitropolitul Daniel (1720-1732) a renovat-o şi, după obicei, s-a lăudat că 
a ridicat-o din temelie, uitând să mai pomenească de popa Fierea. La 1775, Alexandru 
Ipsilanti a ridicat lângă sfântul lăcaş un Orfanotrofion, adică azil si spital de copii, care 
adăpostea 30-40 de orfani. 

Biserica Precupetii Vechi, dintr-o veche mahala negustorească, cu hramul Tuturor 
Sfinţilor, a fost construită la 1773 de enoriaşi, în frunte cu ieroschimonahul Gheorghe, 
ajutat de Năstase Simineanul, popa Grigore, popa Gheorghe etc. La 1888 a fost reparată 
şi mărită de epitropul Anton Georgescu, iar tâmpla a fost pictată de Gheorghe Zografu. 
În 1906-1909 a fost renovată de preotul Nicolae Papian. În 1932, pictura în ulei este 
executată de Iosif Kóber. 

Biserica Hagiului, este situată in fata Halei Traian (ridicată in 1896). A fost făcută 
de Mihail logofătul, care s-a călugărit luând numele de Misail Monahul. Hrisovul lui 
Alexandru Ipsilanti din 1 mai 1775 o aminteşte în mahalaua Hagiului. Avea două 
hramuri.: Adormirea Maicii Domnului şi Sfinţii Voievozi. Împrejurul lăcaşului erau 
chilii. Radu Ștefănescu are un monument lângă biserică, a cărui inscripție afirmă că 
acesta este "fondatorele" bisericii, ráposat in 1872. 

Biserica Tirchileşti, mai era numită biserica Dichiu, după numele unuia dintre 
fondatori călugărul Dichiu (dichiu era administratorul bunurilor unei biserici, 
economul). Numele de Tirchileşti vine de la Moş Tirchilă, eponimul unui neam 
numeros. Avea hramul Adormirea Maicii Domnului şi fusese ridicată în 1773. 

Biserica Popa Nan, ridicată în 1719, s-a ruinat cu timpul şi s-a prăbuşit în 1910. Pe 
locul vechii biserici s-a ridicat (1910-1918) un nou lăcaş, prin osârdia protoiereului Ioan 
Georgescu, epitropilor Niţă Berechet Anghel postelnicul şi N. Riga, cât şi a enoriaşilor. 

Biserica Popa Soare, zidită din temelie (după cum arată pisania) de jupân Iane 
Cupetu din Buzău, în 1745. Ionnescu-Gion dă același an, dar cu un alt ctitor, Ion 
Negutá. Şi-a păstrat forma veche în formă de cruce, iar in 1902 i s-a adăugat porticul 
din față. Avea trei turle din lemn, până în 1924, când i s-a construit una din zid. 

Biserica Dintr-o zi, are o istorie interesantă. Proprietarul terenului pe care s-a 
ridicat era boierul Mihaiu din Târgșor, ucis în 1612 de Radu Mihnea, fiindcă rávnea la 
scaunul domnesc. Neagul postelnicul, feciorul cel mare, a jurat că va face o biserică 
într-o zi dacă Dumnezeu îl va ajuta să obțină domnia. Și-a împlinit făgăduiala, ridicând 
o bisericuţă din lemn, într-o zi. După moartea sa, fratele mai mic trece în stăpânirea 
averii sale, printre care şi terenurile cu bisericuța. Acesta ajunge domn între 1669-1672, 
cunoscut fiind ca Antonie Vodă din Popeşti. Unicul său fiu, Neagul postelnicul 
Negoescu, dă ca zestre pământul cu biserica fiicei sale Marica, la căsătoria acesteia cu 
Constantin Brâncoveanu. În 1702 doamna Marica a ridicat biserică din piatră, cu hramul 
Sfântului Ierarh Nicolae, pe locul micutului lăcaș din lemn. Se spune că noua biserică a 
fost târnosită în ziua în care se împlinea un an de la începerea zidirii ei. Biserica a servit 
ca lăcaş de închinare al domnilor până la 1830. Caragea Vodă şi Grigore Ghica aveau 
reședința în casele marelui ban Dumitrache Ghica, pe Podul Mogoşoaiei, în apropiere 
de sfântul lăcaş. Printr-un coridor suspendat (făcut din lemn) deasupra ulitei, domnii 
pătrundeau direct în cafasul bisericii. În 1825, un incendiu a distrus acoperişul, care a 
fost refăcut în 1826-1827, în vremea lui Grigore Ghica. În 1911-1945 a servit ca loc de 
închinare comunității albaneze din București. 

Biserica Bradu Staicu. În 1726, Stanciu logofătul cu soția sa Despa au făcut o 
biserică de lemn, care depindea de Mânăstirea Radu Vodă. Inscripţia unei pietre 
funerare din biserică afirmă că, in 1640, Staicu cárciumarul a ridicat o biserică din lemn 
de brad, cu hramul Intrarea în biserică a Maicii Domnului, sărbătoare a breslei 
cârciumarilor. Mahalaua cu 98 de case se numea a Staicului. În 1809 s-a ridicat biserica 
din zid de Jupân Apostol sân Velicu Oşanu. S-au stabilit două hramuri: Duminica 
tuturor Sfinţilor — pentru băcani — şi Sfinţii Apostoli Petru şi Pavel — pentru brutari. 
Biserica ruinată este refăcută de enoriași în 1875. În octombrie 1987 a fost distrusă cu 
sălbăticie. 

Biserica Sfântul Gheorghe Vechi. Inscripţia de pe zidul ei arată că biserica s-a 
ridicat la 1492 (anul 7000), de Mitrea vornicul şi Nedelcu vornicul Bălăceanu. Data este 
însă greşită, mai aproape de realitate fiind anul 1562 sau chiar 1592, timp în care cei doi 
trăiau (soţia vornicului Mitrea, jupâneasa Neaga, a fost robită de turcii lui Sinan, la 
retragerea acestora din 1595, iar Nedelcu vornicul a fost sfetnicul lui Petru Schiopul, în 
Moldova, si al lui Radu Mihnea, în Valahia). Dintr-un document al mitropolitului 
Mitrofan (1716-1719) aflăm că biserica a fost mai înainte multă vreme scaun arhieresc 
şi a slujit 30 de ani ca Mitropolie. În 1668, a fost un mare proces. Episcopul Anania de 
la Sinai, împreună cu egumenul mânăstirii lui Pană vistierul (Sf. Ecaterina) pretindeau 
ca Mitropolia să le fie închinată. S-a ajuns la un compromis, iar biserica Sf. Gheorghe 
Vechi le-a fost închinată și le-a dat o parte din proprietăți. Catagrafia Agiei de la 1798 
arată că mahalaua Sf. Gheorghe Vechi, pomenită documentar de la 1632, era cea mai 
populată din oraş, având 355 case. Lângă biserică erau casele dascălilor care slujeau la 
celebra şcoală de româneşte şi slavoneste. Într-un act din 1719, Sf. Gheorghe Vechi era 

numit cel românesc, iar Sf. Gheorghe Nou, cel grecesc. Biserica a fost refăcută in 1724, 
de Iamandi Dragul si soția lui, Smaranda. A ars aproape complet (mai rămăseseră două 
ziduri) în marele incendiu din 23 martie 1847, fiind rezidită de Marinciu Petrovici, 
preoți şi enoriaşi. În 1875 s-a pus piatra de fundament a construcției actuale, prin grija 
părintelui Teodor Iconomu de la Sf. Vineri, care a donat 5000 galbeni. A fost finalizată 
la 1880. 

Biserica Răzvan, a fost construită probabil de căpitan Răzvan, pomenit în 
documente la 1635-1647, în vremea domniei lui Matei Basarab. Posibil să fi fost 
ridicată pe ruinele unui lăcaş mai vechi, deoarece arheologii au găsit morminte din 
secolul XVI. Avea în jurul ei clădiri, fapt pentru care în secolul XVII era considerată 
mânăstire. În 1706 a fost înălțată din temelie de Ianache Văcărescu, vel agă, si de 
Vlădaia, cu fiul ei Bârca Cluciarul. Fiind bogată (avea moşii în Vlașca şi proprietăți în 
Bucureşti), a fost închinată de Constantin Brâncoveanu ctitoriei sale Sf. Gheorghe Nou. 
Lângă sfântul lăcaş se afla hanul Nicolaescului. 

Biserica avea plan dreptunghiular, foarte rare sunt în Bucureşti biserici cu astfel de 
formă. În 1847 a ars, şi a fost refăcută adăugându-i-se pridvorul. 

Biserica Olari, era numită după mahalaua Olari, pe acolo unde erau “gropile de 
unde se iau pământ de oale". În prima jumătate a secolului XVIII a existat o altă 
biserică, probabil din lemn, amintită într-un plan al oraşului din 1847, "biserica Ceauş 
Precup ce-i zice azi a Olarilor". În 1758 e zidită de Dumitraşcu Racoviţă vel vistier, cu 
ajutorul lui Mihai Băcanul, Iancu Căpitanul şi alti creştini. Biserica era înconjurată cu 
ziduri şi avea chilii, unde a funcţionat o şcoală. A fost restaurată în 1836. Deţine o 
icoană făcătoare de minuni a Maicii Domnului, adusă în 1810 de refugiaţi din Turcia. 
Două translări (septembrie 1982 şi decembrie 1983) au stabilit-o la poziţia de astăzi. 

33. Biserica Izvorul Tămăduirii, pe dealul Spirei, unde Alexandru Ipsilanti şi-a 
ridicat, în 1775, noua curte domnească. Cartierul înființat aici avea nevoie de biserică, 
aceasta fiind construită din lemn (atestată documentar în 1785). După arderea Curţii 
Domnești, biserica este refăcută de meșteşugarii cartierului. E sfinţită la 8 septembrie 
1794. După cutremurul din 1838, este refăcută mai mare şi cu trei turle. 

A pierit pentru totdeauna la începutul lui august 1984. 

34, La 23 august 1631, Leon Vodă a suportat atacul boierilor pribegi conduşi de aga 
Matei (viitorul domn, între 1632-1654, Matei Basarab), ajutați de oaste ungurească. 
Lupta s-a dat mai jos de mânăstirea lui Pană vistierul (Sf. Ecaterina), în Slobozie (locul 
unde veniseră oameni de pretutindeni cărora li se iertase un timp birul — oameni slobozi, 
liberi). Norocul a fost de partea lui Leon, numit de popor Alion. Din tabăra învinşilor au 
căzut prizonieri, printre care nepotul lui Aga Matei, Preda Brâncoveanu vornicul, şi 
morti (Preda Floricoiul, ginerele lui Mihai Viteazul, căsătorit cu fiica sa, Florica). Leon 
Vodă a ridicat, la 20 februarie 1632, o cruce peste oasele celor morti. Mai târziu, fiul lui 
Leon, domnul Radu Leon (1664-1669) a ridicat în 1665 biserica Slobozia, lângă 
cimitirul celor ucişi în bătălie şi lângă crucea ridicată de tatăl său. 

35 — Lista familiilor are repetări de nume. Familiile Drăgoeşti şi Brâncoveni apar şi 
la familiile domnitoare şi la familii boiereşti de clasa I. Familia Olăneşti apare de două 
ori la boierii de clasa I. Lăpuşnenii erau moldoveni. Toplicenii apar la boierii de clasa I, 
iar Toplicestii la boierii de clasa a II-a. 

36. "... sâmbătă noaptea spre Vinerea Mare" - Text confuz - Ori e "joi noaptea”, ori 
este vorba de sâmbăta dinaintea Săptămânii Patimilor. 

37. Autorul a folosit citate din Letopiseţul cantacuzinesc Istoria Țării Româneşti, 
1290 - 1690. 

38. În 1632 consilierul secret al regelui Suediei - Gustav II Adolf (1611 - 1632), 
nobilul Paul Strassburg (1595 - 1654) a venit din Transilvania și a tranzitat Valahia în 
drum spre Istambul unde avea de îndeplinit o solie la sultanul Murad al IV-lea. Jurnalul 
călătoriei sale publicat in 1633 conţine informații remarcabile despre Leon Vodă si 
curtea sa. 

39. Alexandru Ipsilanti a avut două domnii in Tara Românească - 15 septembrie 
1774 - 4 ianuarie 1782 şi 17 august 1796 - 22 noiembrie 1797. A fost unul din cei mai 
buni administratori fanarioți. 

- A organizat învățământul bucureştean prin organizarea şcolilor de la mânăstirea Sf. 
Sava, biserica Sf. Gheorghe Vechi, mânăstirea Antim (şcoala pentru clericii autohtoni). 
Şcoala de la Sf. Sava cuprindea întregul proces de învățământ în patru cicluri, cu nouă 
profesori (hrisovul din ianuarie 1776). 

- Mare proprietar de manufacturi a acordat (august 1776) drept monopol pentru 
fabricile de hârtie de la Fundeni şi Batiştea şi a înființat o altă manufactură de hârtie 
(1776) pe apa Letei (Prahova). 

- A ridicat o nouă reşedinţă domnească (1775 - 1776) în Dealul Spirii. Palatul, în stil 
bizantin (două etaje, patru scări, trei foişoare) a fost restaurat în 1779. În 1812 a ars 
până la temelie şi de atunci a fost numit "Curtea arsă”. 

- A fixat limitele oraşului prin punerea de cruci de lemn la marginile acestuia 
(1776). 

- A creat un nou organ administrativ - "Epitropia obstirilor" formată din 8 boieri 
(1775), cu atribuţii diverse: securitatea orăşenilor, organizarea străjilor, prevenirea 
incendiilor etc. 

- A înființat "Cutia milelor" cu scop de a acorda pensii şi ajutoare, dar cei miluiti cu 
"pentii" erau numai boierii. Spitalele intrau în atribuţiile vorniciei obstirilor. 

- A organizat sistemul breslelor (isnafurilor) în 1774, 1780, 1782. A reglementat 
condiţiile de funcționare (aprovizionarea cu materii prime, dimensiunile şi prețurile 
mărfurilor, distribuirea în pieţe, organizarea ierarhiei profesionale şi administrative 
etc.). 

- A construit Casa Beilicului în 1776, pe Podul Beilicului (Calea Şerban Vodă), 
pentru găzduirea dregătorilor turci veniți la Bucureşti. 

- A încercat sistematizarea Dâmboviţei după marea inundație din 1775 prin săparea 
unui canal de derivație. În 1779 s-au făcut primele cigmele în Bucureşti. Sistemul de 
aprovizionare cu apă din Dâmboviţa a fost parțial înlocuit prin aducerea apei pe 
conducte de olane de la Cretulesti, Cringasi. 

40. Constantin Ipsilanti, domn al Ţării Româneşti. (18 august 1802 - 12 august 1806, 
3 octombrie 1806 - 19 mai 1807, 27 iulie 1807 - 16 august 1807) a fost un ghinionist. 
La 14 octombrie 1802 - un puternic cutremur a incercat greu Bucurestiul, la debutul 
domniei sale. La 28 august 1804 - un incendiu devastator a izbucnit in Capitală. Sudul 
țării a fost invadat de cârjalii lui Pasvan Oglu în iarna 1802 - 1803. La sfârşitul anului 

1806, începe războiul ruso-turc încheiat cu pacea de la Bucureşti prin care Basarabia 
intra în componența Rusiei. . 

Totuşi domnitorul (numit domn ai Ţării Româneşti de turci si al Moldovei de ţar) a 
încercat să facă ceva şi pentru farà: a reorganizat breslele pentru reconstruirea caselor 
avariate la cutremurul din 1802; a întocmit un plan de sistematizare al oraşului ("să facă 
casele drept în rând, să iasă ulițele drepte“), a organizat spitalele, a fost preocupat de 
refacerea podurilor şi ulitelor (au fost curăţite cele patru poduri principale), a aprobat 
înfiinţarea unei filaturi de bumbac "după a englezilor tertip". 

41. loan Gheorghe Caragea (27 august 1812 - 29 septembrie 1818) a fost preocupat 
de bunăstarea sa şi a familiei. Frământările politice şi sociale au luat o mare amploare în 
timpul său. În 1813 - 1814 a fost o cumplită epidemie de ciumă care a costat peste 
70.000 vieţi cu toate eforturile domniei de a o opri (lazarete, cordoane sanitare, caran- 
tină, etc.). Caragea a fugit din țară cu 18 milioane piştari şi bijuterii, iar alte sume au 
fost depuse în bănci în Elveţia, Rusia, Anglia. Însă a avut şi realizări remarcabile: 
importanta reformă a învățământului (1814), şcolile urmând a fi conduse de o Eforie; a 
promulgat Legiuirea Caragea (21 august 1818); a curățat, adâncit şi lărgit matca 
Dâmboviţei (1813); a întreprins refacerea celor 4 poduri principale (Mogoşoaiei, Târgul 
de Afară, Calicilor şi Şerban Vodă); a inițiat luminatul public (1814); a reglementat 
circulaţia trăsurilor şi carelor pe poduri, a reparat cişmelele; a organizat stingerea 
incendiilor; a reorganizat şi a unificat breslele de construcţii (1813). 

42. Antim Ivireanul de origine georgiană (Iviria - Georgia). Mitropolit al 
Ungrovlahiei între 1708-1716. Intensă activitate tipografică (tipografiile Râmnic, 
Târgovişte, Bucureşti); între anii 1691-1716, a tipărit 63 cărți dintre care 39 lucrate de el 
însuşi. A lăsat câteva lucrări în manuscris (Arborele genealogic al lui Isus Hristos). Cea 
mai valoroasă operă literară Didahiile, sunt 28 de predici rostite în timpul arhipăstoririi 
sale. Este ctitorul mânăstirii cu hramul "Toti sfinții” din București (mânăstirea Antim) 
ridicată între 1713-1715. Asasinat în toamna anului 1716 de primul domnitor fanariot al 
Țării Româneşti. 

Grigorie II (1760 - 1787), român, fost egumen la mânăstirea Colțea. A tipărit cca. 
40 cărți. A sprijinit pe Alexandru Ipsilanti la înființarea şi reorganizarea unor şcoli 
(inclusiv Sf. Sava din Bucureşti). Ctitor a două biserici din Bucureşti, Oborul Vechi şi 
Sf. Nicolae - Vlădica. În 1770-1771 a fost trimis la Petersburg cu o solie de clerici şi 
boieri din amândouă Ţările Române să ceară sprijin Ecaterinei a II-a pentru eliberarea 
țărilor de sub stăpânirea otomană. În 1774 a primit de la generalul trupelor ruseşti Petru 
Saltâcov, moaştele Sf. Dimitrie Basarabov - devenit patron al Bucureştilor (prăznuit la 
27 octombrie). 

Cosma Popescu (1787-1792) - venit de la Buzău. 

Filaret (1792-1793) de la Râmnic - unul din marii cărturari ai vremii. 

Dositei Filitti (1793-1810) grec din Podgoriana Epirului, cu multă înţelegere pentru 
enoriaşii români. A îmbunătăţit starea preoţilor de mir, a înlăturat abuzurile egumenilor 
greci, s-a opus unor noi dări puse de fanarioți. În 1797 a înființat o şcoală pentru 
pregătirea clerului la mânăstirea Antim. A tipărit pe cheltuiala sa multe cărți. Dar între 
1806-1812 ocupaţia rusească a celor două Țări Române a influențat şi soarta sa. Printr-un ucaz 
al ţarului a fost înlocuit de Ignatie Babalos în 1810. Şi-a trăit viaţa la Braşov unde a 

murit în decembrie 1826 la peste 90 de ani. Prin testament a înzestrat noul spital 
Filantropia din Bucureşti, şcolile din Podgoriana “şi Zitfa (Grecia), toate bisericile din 
Braşov. Timp de peste 100 de ani s-au acordat burse pentru studii la 250 tineri, mai ales 
greci dar şi români și macedoneni. 

Ignatie (1810-1812) s-a retras la Viena, unde a luptat pentru independenţa Greciei 
alături de loan Capodistria. 

Nectarie (1813-1819), ultimul mitropolit grec din Ţările Române - a produs multe 
nemultumuri. "De necaz că este silit să se retragă, arde actele Mitropoliei cu sutele, mai 
cu seamă pe cele care consfinteau dreptul, recunoscut de patriarhii Constantinopolului, 
Mitropoliei din Muntenia de a nu avea decât mitropoliți români" (storia Bucureştilor a 
lui G.I. Ionnescu - Gion, ed. II - 1998 - pag. 137-138). 

Dionisie Lupu (1819-1821), român. A sprijinit Școala de la Sf. Sava şi pe marele 
cărturar Gheorghe Lazăr. A deschis o şcoală de muzică bisericească la Bucureşti. A 
tipărit cărți de slujbă şi traduceri. Primul mitropolit muntean care a trimis tineri la studii 
în Apus. În 1821 s-a retras la Braşov. 

Grigorie Dascălul ales în ianuarie 1823. Era simplu diacon la mânăstirea 
Căldăruşani. A reuşit în două luni să înlocuiască egumenii greci, însă sub presiunea 
diplomatică rusească, au fost reagezati în drepturi în iulie 1827 cu toate protestele 
Adunării Obstesti și ale mitropolitului Grigorie. Ocuparea Ţărilor Române (1828-1834) 
de către ruşi, a determinat exilarea sa la Chişinău (care din 1812 făcea parte din Rusia). 
A revenit în 1833, însă a murit la 22 iunie 1834. 

Până în 1840 scaunul mitropolitan a rămas vacant. Treburile Mitropoliei erau 
conduse de episcopii de Buzău, Râmnic şi Argeș. 

În 1840 a fost ales ca mitropolit Neofit de la Râmnic, care a aplicat hotărârile 
Regulamentului Organic. 

Cei trei episcopi care au condus Mitropolia între 1834-1840 au fost: 

de la Râmnic - Neofit (1824-1840) 

de la Buzău - Chesarie (1825-1846) 

de la Argeş - Ilarion Gheorghiadis (1820-1821, 1828-1845) (înlocuit o vreme cu 
Grigorie Râmniceanu). 

43. Biserica Sf. Gheorghe Vechi (a nu se confunda cu Sf. Gheorghe Nou - ridicată 
de C. Brâncoveanu între 1705-1707 şi târnosită la 29 iunie 1707 de Sfinţii Petru şi 
Pavel, cu toate că avea hranul Sf. Gheorghe) are o vechime înfășurată în legendă si 
nesiguranţă. Cert este că pe la 1660, biserica cu clădirile anexe a fost loc de aşezare şi 
scaun mitropolitan al Țării Româneşti, si era probabil cea mai mare biserică a 
Bucureştilor. A ars la focul cel mare din 1847 şi reconstruită ulterior. Pisania din 1849 
contine informații fanteziste despre vechea biserică. Se stie că aici a fost prima şcoală 
domnească de slovenie din Bucureşti. Șerban Cantacuzino a reorganizat-o (se pare că 
şcoala exista chiar cu un veac înainte), dar i-a şi dat o lovitură puternică prin 
întemeierea în 1679 a "Academiei" de la Sf. Sava, şcoala superioară de cultură 
grecească, deoarece şcoala de slovenie de la Sf. Gheorghe Vechi a trecut pe planul 
secund. (vezi nota 30 — Hanul Sf. Gheorghe) 

44. Marele ban Dumitrache Ghica - (1718-1808) strămoşul tuturor Ghiculeştilor din 
Muntenia (cu trei neveste a avut 24 de copii) avea ca reşedinţă casele pe care le-a lăsat 

fiului cel mare Costache Ghica (zis Brigadierul - fusese general în armata rusească). 
Caragea Vodă, după arderea in 1812 a Curţii Noi din Dealul Spirei (ridicată de 
Alexandru Ipsilanti) a închiriat casele cu 6000 taleri anual. În 1818, Alexandru Suţu a 
folosit casele tot ca reşedinţă domnească. A urmat "zavera" lui Tudor. În fostul palat 
domnesc s-au aşezat arnăuţi, panduri, turci. Primul domn pământean Grigore al IV-lea 
Ghica (1822-1828) a locuit aici şase ani. În timpul ocupaţiei ruseşti (1828-1834) fostul 
domn a rămas în aceste case unde Paul Kiseleff venea deseori să discute probleme de 
stat. Apoi casele stăpânite de Ghiculeşti, au fost cumpărate în 1860 de Nicolae 
Lahovari. 

Cu timpul palatul domnesc a fost dărâmat, aripă cu aripă, iar curțile împărţite 
diverşilor proprietari. Printre aceştia Joseph Resch a fondat firma din Calea Victoriei nr. 
54 şi a format generaţii de giuvaergii. Sala Majestic a Teatrului Odeon (fostă sala 
"Comedia") se află pe locul fostelor clădiri ale Palatului domnesc. 

45. Alexandru II Mircea (1568-1574, 1574-1577) a ridicat mânăstirea Sfânta Troiță 
pe locul unde câştigase victoria împotriva lui Vintilă Vodă (domn câteva zile în mai 
1574) şi a lui Dumbravă vornicul, sprijiniți de Ion Vodă cel Viteaz al Moldovei. După 
Călugăreni (23 august 1595) Sinan Pașa a ocupat Bucureştiul şi a întărit mânăstirea 
Sfânta Troiță făcând o fortificaţie redutabilă. La apropierea lui Mihai victorios, Sinan 
aruncă în aer fortificația şi arde şi mânăstirea "din cuiburi până-n temelie”. Nepotul său 
Radu Mihnea 1611-1616, 1620-1623 (care a domnit şi în Moldova - 1616-1619) a 
construit-o din temelie. Alexandru Vodă Coconul (1623-1627) fiul lui Radu Mihnea a 
zugrăvit-o, împodobit-o şi înzestrat-o. (vezi nota 30 — Mânăstirea Radu Vodă) 

46. Grigore al IV-lea Ghica primul domn pământean după domniile fanariote a 
domnit între 30 iunie 1822 si 29 aprilie 1828. A rămas în conştiinţa contemporanilor ca 
un domn bun, modern, progresist (bineînţeles, marea boierime l-a blamat copios). La 
venirea sa a găsit o stare deplorabilă a finanţelor țării grevate de imensele datorii către 
Poartă. Preţurile ridicate, foametea proliferau haiducia. Domn cult (vorbea fluent 
grecește, frantuzeste, italieneşte, turcește) a iniţiat o serie de reforme benefice ţării. A 
ales un comitet din cinci pentru a redacta un proiect de reforme bazat pe vechile drepturi 
şi obiceiuri. A sprijinit şcoala naţională printr-o intensă acţiune de înființare de şcoli 
elementare săteşti. A sprijinit limba română. A încredințat administraţia mânăstirilor, 
pământenilor. A înființat miliția naţională prin crearea unui corp de panduri. I-a impus 
la dări pe privilegiați. A alcătuit un nou regulament prin care orice slujbaş primea leafă 
fixă. A uşurat soarta țăranilor micşorându-le claca pe seama boierilor. Stabileşte 
obligaţiile ispravnicilor, sameşilor, zapciilor şi limitează abuzurile făcute de slujbaşi şi 
boieri (nizamul din 15 august 1823). Publică ordonanța (10 mai 1823) prin care fixa 
valoarea oricărei monede ce circulă în țară. A numit un Comitet de reforme în 1827. S-a 
ocupat de dezvoltarea edilitară a Bucureştilor (a încheiat contract cu antreprenori 
austrieci pentru pavarea în decurs de 12 ani a principalelor străzi - Podul Mogoşoaiei 
prima arteră pavată din Bucureşti). 

47. Piotr Hristianovici Wittgenstein general rus, comandantul armatei din Basarabia. 
Eteriştii s-au bazat pe promisiunea rusească la 1821, însă Wittgenstein nu a venit în 
ajutorul lor. Alexandru Ipsilanti si Mihai Suţu scriau țarului să le trimită urgent ajutor. 
N-au fost ascultați. Însă în aprilie 1828 Wittgenstein a intrat în Moldova, iar în cinci zile 
ruşii au ajuns la Bucureşti, Brăila, Craiova. 

48. Palatul de la Colentina zidit în 1822, cu o fațadă spre lacul Plumbuita si alta spre 
lacul Tei, construit în stil neoclasic. Interioarele decorate cu fresce de Giacometti. 
Biserica ridicată în 1833, unica biserică din Bucureşti de formă circulară, are în zestrea 
sa tuiurile de investire date de sultan. 

49. Generalul Nicolae Mavros (1782-1868) a fost mare agă. Pasionat numismat si 
arheolog, a donat colecțiile sale care au format nucleul Muzeului Naţional. A organizat 
cordonul sanitar al Dunării (carantina) între 1829-1851. Căsătorit cu Profirita Ghica 
(sora domnitorului Grigore Ghica) si cu Sevastita Suţu. 

50. Podul Mogoşoaiei (Calea Victoriei din 1878) a suscitat interesul multor istorici 
şi memorialişti. Recomandăm pentru documentare: 

- Gheorghe Crutzescu — Podul Mogoşoaiei, Ed. Meridiane, Bucureşti 1986. 

- Ştefan Ionescu, Podul Mogoşoaiei, (Muzeul de Istorie a Oraşului Bucureşti) 1961. 

- G.I. Ionnescu Gion, Istoria Bucureştilor, Ediţia a II-a, Bucureşti 1998, Cap. XV, 
Podul Mogoşoaiei, pag. 369-400. 

- Alexandru Predescu, Dâmbovița apă dulce... Editura Albatros, 1970, Capitolul 
"Uliţa brâncovenească”, pag. 180-280." 

51. Între piesele lapidarium-ului de la biserica Stavropoleas se află şi pisania 
bisericii Sf. Ioan cel Mare sau Sf. Ioan Prediteci. Din aceasta aflăm că a fost ridicată de 
vistierul Andrei împreună cu fratele său Dumitru. Constantin Brâncoveanu, vroind să-i 
facă turn şi s-o lumineze că era întunecoasă, i-a surpat bolta, că era veche. Atunci a 
dărâmat-o şi a ridicat-o din temelie. Lucrarea s-a sfârşit la 15 iunie 1703. În pisanie mai 
este pomenit şi alt ctitor jupân Radul Golescul - biv vel comis. Însă nici construcția 
Brâncoveanului n-a fost mai rezistentă. Pe locul bisericii dărâmate cumpărat de la 
Primăria Capitalei s-a ridicat monumentalul palat al Casei de Economii şi 
Consemnaţiuni. Piatra fundamentală a fost pusă la 8 iunie 1897 în prezența Regelui 
Carol I şi a Reginei Elisabeta. Planurile au fost întocmite de arhitectul Paul Gottereau, 
execuţia a fost efectuată de arhitectul Ion Socolescu. Stil caracteristic academismului 
francez. (vezi nota 30) 

52. Ilarion Gheorghiadis (1777 - 8 ianuarie 1845) ales episcop la 20 noiembrie 1819. 
În 1821 a fost cu trup şi suflet de partea lui Tudor Vladimirescu. Poliglot, bun orator i-a 
fost acestuia grămătic şi consilier. În casa sa s-au întocmit primele acte ale revoluției şi 
o proclamaţie. I-a servit de interpret în întâlnirea cu conducătorul Eteriei, Alexandru 
Ipsilanti. Credincios sfetnic (alături de Petrache Poenaru şi Giani Oráganu) a fost 
apreciat de Gheorghe Lazăr cu care Ilarion era prieten "ministrul" lui Tudor. După 1821 
s-a retras la Braşov de unde a revenit în 1828 ca episcop de Argeş până la sfârşitul vieţii 
(fusese înlocuit între 1823-1828 de Grigorie Râmniceanu). 

53. La 24 august 1787 izbucnește războiul ruso-turc. La 9 februarie 1788 Austria 
aliata Rusiei intră şi ea în luptă. Aliaţii, după bătălia de la Focșani (iulie 1789), obțin 
victoria de la Martineşti (Râmnic) la 22 septembrie. Frederic Josias de Saxa Coburg 
(1737-1815) comandantul oștilor austriece intră în Bucureşti la 29 octombrie 1789. 
Austriecii erau numiţi "nemții cu coadă”, că purtau pe spate o codi(á împletită. Ei erau 
"nemţii de-al doilea”. "Nemţii dintâi” fuseseră cei care-l capturaseră la Bucureşti pe 
Nicolae Navrocordat la 14 noiembrie 1716. 

54. În aprilie 1830 s-a format un comitet pentru organizarea miliției nationale, 
compus din generalul Starov, spătarul Al. D. Ghica, col. Ment şi It. col. Ion Odobescu. 
S-a hotărât înfiinţarea a 6 batalioane de infanterie, 6 escadroane de cavalerie în Tara 
Românească. Nucleul noii armate îl forma 6 batalioane de voluntari panduri. În mai 
1830 apăreau primele uniforme. Primii ofiţeri erau boierii sau fii de boieri. Șeful miliției 
era Al. Dimitrie Ghica ajutat de Ion Câmpineanu, Nicolae Golescu, Ion R. Voinescu, 
Ion St. Voinescu, C.G. Filipescu. 

55. La 5 iunie 1783 fraţii Montgolfier fac o demonstraţie cu balonul umflat cu aer 
cald la Annonay (Franţa). Câteva decenii mai târziu în 9 iulie 1818 s-a ridicat la 
Bucureşti o "băşică" făcută pe loc de nişte "nemti" din "pânză de Braşov îmbrăcată în 
batistă, bucăţi 80". Balonul s-a ridicat de la Curtea Arsă (fostă a lui Alexandru Ipsilanti) 
şi a căzut în satul Căţelul. Caragea vodă a pus rămăşag 10.000 de taleri că nu se va 
ridica, dar a trebuit să plătească (informaţii date de ceauşul Costache de la biserica 
Amzei, şi însemnarea de pe o carte a mânăstirii Govora). 

56. Casa Stolnicului Giani Oráganu (prieten şi sfetnic al lui Tudor Vladimirescu) 
există şi astăzi pe str. Enáchitá Văcărescu nr. 7. 

57. Strada aceasta a purtat mai multe nume. La începuturi era "ulița mare", apoi 
"ulița care duce spre poarta de sus a curții domneşti”. După ce Curtea Veche a fost 
părăsită, s-a numit "ulița de la banul Văcărescu” sau "ulița de la domnita Văcărescu”. La 
începutul sec. XIX a luat denumirea breslei care-şi desfăşura activitatea pe această 
stradă, "ulița islicarilor". Când revoluţia franceză era simpatizată, şi cetăţeanul Emil 
Gaudin consul francez s-a instalat aici, s-a numit "strada Franceză". În 1871 s-a numit 
"strada Carol I". După 30 dec. 1947 regimul comunist a numit-o "strada 30 decembrie” 
(ironia istoriei - Carol I devine 30 decembrie). În 1990 s-a numit Iuliu Maniu pentru 
scurt timp, rebotezată apoi iar "strada Franceză”, nume ce-l poartă şi astăzi (anul 2000). 

58. Pe aceste locuri, proprietate a Văcăreştilor, a avut casa în care a locuit mai bine 
de o jumătate de veac Enăchiţă Văcărescu (1740-1797). Văduva sa Ecaterina Caragea 
"domnita Văcărescu” locuieşte singură vreo 20 de ani şi in 1818 vinde casele 
logofătului Stefan Bellu. Aici se stabilește temporar comandantul otoman Gingir 
Chehaia Bei venit să înăbuşe răscoala de la 1821. Aici are loc masacrul lui Bimbaşa 
Sava cu căpitanii şi arnáufii săi. Din 1865 funcţionează aici blănăria lui Sigmund Prager 
(înfiinţată în 1854), apoi magazinul Sora. 

59. Pe uliţa islicarilor erau vechile curți ale stolnicesei Drugănescu, moştenite de 
nepoata sa Zinca, care din căsătoria cu Nicolae Filipescu avea un băiat. O figancá i-a 
ghicit că va naşte un copil ce va aduce nenorocire. În ziua de Paşti - 23 martie a anului 
1847 - copilul de vreo 11 ani a făcut dintr-o cheie umplută cu praf de puşcă un pistol, de 
la care luă foc acoperişul de stuf al şopronului, apoi casa, apoi strada, apoi oraşul. 
Marele incendiu din 1847 a ţinut trei zile şi trei nopți şi a ars o treime din Bucureşti. 

60. Dumitrache Ghica (1718-1808), mare ban, a avut ca fii pe domnitorii Grigore IV 
Ghica (1822-1828), Alexandru Ghica (1834-1842) şi pe vornicul Mihai Ghica. 

61. În textul original prisavii. Pristav = crainic. 

62. Francisc II împărat al Sfântului Imperiu Romano-German (înființat în 2 februarie 
962 de Otto I cel Mare) preia coroana la moartea lui Leopold II (1 martie 1792). La 1 
august 1804 ridicá Austria la rang de imperiu. Suferá infrángerea de la Austerlitz (2 dec. 

1805) din partea lui Napoleon. În 6 august 1806 renunţă la coroana Sfântului Imperiu 
Roman de națiune germană (care-şi încetează existența) rămânând împărat al Austriei 
până în 1830. 

63. Alexandru (Alecu) Suţu (4 nov. 1818 - 19 ian. 1821) a adus cu sine din Fanar la 
ocuparea domniei, o suită de 820 persoane şi 100 de arnáuti pentru a le da posibilitatea 
să se îmbogăţească - Tara a fost exploatată la sânge. S-a împătrit şi încincit birul la 
vinărit, oierit, dijmărit. A răpit până şi moşia orașului Târgoviște. În doi ani de domnie 
ar fi adunat peste 28 milioane de piaştri (afară de datoria cu care venise de 4-5 
milioane). 

După moartea sa s-a constituit un Comitet de oblăduire până la numirea noului 
domn, din care făceau parte marii bani Grigore Brâncoveanu, Barbu Văcărescu şi 
Grigore Ghica (care erau eteriști). Aceştia au semnat un înscris prin care delegau pe 
şeful pandurilor, Tudor Vladimirescu să cheme norodul la arme. Totodată Tudor s-a 
înţeles şi cu căpeteniile eteriste Iordache Olimpiotul si Farmache, ofiţeri în garda lui 
Alecu Suţu. 

Moartea lui Suţu a fost ascunsă câteva zile cu speranţa că beizadeaua Nicolae va fi 
numit de către Poartă, noul domn. Apoi, pe 2 februarie a fost depus la Sf. Spiridon Nou. 
Noul domn numit, Scarlat Calimachi nu a ajuns să fie instalat domn, că a izbucnit 
revoluţia lui Tudor. 

64. Gineceu - în imperiul Bizantin, apartamentele, încăperile utilitare destinate 
iniţial femeilor în cadrul palatului. Apoi s-a extins la toate clasele sociale. 

65. Fântânea = rană - Alecu Suţu a murit în împrejurări ciudate, neclarificate până 
azi. Oficial s-a afirmat că a murit de "erizipel phlegmonar". Se pare că rana i-a fost 
otrăvită de doctor sub motiv că nu sprijinea planurile Eteriei. Doctorul său Mihail 
Hristari (Cristari, Cristali), eterist, a plecat ulterior cu Alexandru Ipsilanti. 

66. Falanga era un cilindru de lemn pe care se legau picioarele condamnaților pentru 
a fi bătuţi la tălpi. Şi o mare personalitate politică a fost pedepsită în tinereţea sa la 
falangă. Barbu, feciorul Titei Văcărescu " a tulburat liniştea publică" prin serenadele cu 
lăutari pe care le făcea logodnicei unui coleg al său de învăţătură de la Sf. Sava. Acesta 
şi-a adunat prietenii pentru a-l pedepsi. În încăierare logodnicul a primit o lovitură de 
cuţit în spate. Pentru acest fapt, domnitorul a poruncit să se aştearnă covorul roşu în 
spătăria domnească şi cu mâna sa domnească i-a aplicat "corectia" cu vergi la tălpi. 

Peste ani, după studii la Paris a ajuns mare orator, şef al Partidului Conservator şi la 
22 ian. 1862 a fost numit şeful primului guvern al României. Barbu Catargiu a fost 
asasinat la 8 iunie 1862, la plecarea de la Parlament. La 11 iunie (14 ani de la Revoluţia 
de la 1848), majoritatea conservatoare a votat legea agrară favorabilă boierimii, care nu 
a fost sanctionatá de Cuza Vodă. 

67. Casa Romanit ridicată la începutul sec. XIX de boierul Constantin Faca (autor 
dramatic), nu a fost terminată. Moştenitorii au vândut-o vistiernicului Romanit care a 
finisat-o interior şi exterior. În 1834 la moartea sa, moștenitorii au închiriat-o statului 
pentru a fi folosită de cancelarie domnească. În 1836 a fost cumpărată de stat care i-a 
dat destinația de Curte Administrativă, iar câțiva ani mai târziu a devenit localul 
Ministerului de Finanţe. În 1883 edificiului i-a fost adăugate două aripi. Din 1978 a 
funcţionat ca Muzeu al Colectiilor de Artă. 

68. Palatul Regal. Pe la începutul sec. XVIII, pe aceste locuri se află bariera (straja) 
oraşului marcată de Puţul cu zale. În 1722 s-a ridicat splendida biserică a Crețuleştilor. 
Lângă ea îşi avea casa Voicu Fiştu Seimeanul care a dăruit-o bisericii. Aceasta a 
vândut-o lui Nicola Gramaticu ai cărui urmaşi au vândut locul şi clădirea stolnicului 
Iordache Colfescu. În 1812, stolnicul Dinicu Golescu cumpără locul şi ridică aici cele 
mai frumoase case ale Bucureştiului. După moartea sa (1830) clădirea este cumpărată 
de stat. Aici funcționează Sfatul Administrativ (1833 în timpul ocupaţiei ruse), Obahtul 
(comandamentul militar), Corpul de Gardă. În 1837 casa Dinicului devine Palatul 
Domnesc al lui Alexandru Ghica. Bibescu foloseşte Palatul ca instituție administrativă, 
însă locuieşte în vechiul palat brâncovenesc de la poalele Mitropoliei. La 13 iunie 1848 
aici se aşează Guvernul Provizoriu. După opt luni de ocupaţie străină devine domn 
Barbu Ştirbei. În palat se instalează batalionul model comandat de Macedonski şi apoi 
de Culoglu. 

În mai 1859 Alexandru Ioan Cuza îşi ia in primire reşedinţa devastată, în care rezidă 
până la lovitura de stat din 11 februarie 1866. La 10 mai 1866 Carol I este surprins când 
vede cât de bicisnicá este reşedinţa sa. Om de gust şi acţiune, transformă palatul într-o 
reşedinţă princiară. Palatul domnesc devine palat regal după încoronare (10/22 mai 
1881). Se ridică corpul central al Palatului după planurile arhitectului Paul Gottereau 
între 1882-1885. 

După focul din 1927, se edifică actualul Palat Regal după prore arhitectului 
Dumitru Nenciulescu, între 1930 - 1937 pe o suprafață de 34.000 m°. În timpul 
războiului aripa de nord e avariată de bombardamente. Finalizarea palatului în 1950. 
Evenimentele din 1989 au avariat palatul care a fost refăcut în ultimii ani. Acum 
adăposteşte Muzeul de Artă şi găzduieşte expoziții, simpozioane, concerte. (Emil 
Vârtosu are un valoros studiu intitulat "Palatul Regal de la Nicolae Grămăticul la Dinicu 
Golescu"). 

69. Casa Lens, (Calea Victoriei 133), ridicată pe la 1820 de logofătul Filip Lenş. 
După moartea sa au funcționat aici diferite instituții militare inclusiv Ministerul de 
Război. În 1886 devine proprietatea omului politic Gheorghe Vernescu (1829-1900), 
care restaurează clădirea cu ajutorul lui Ion Mincu. A fost localul Ministerului 
Economiei Naționale, apoi al Ministerului Industriei Metalurgiei, iar în prezent (2000) 
adăposteşte Casinoul "Casa Vernescu”. 

70. Palatul lui Grigore Brâncoveanu era la poalele dealului Mitropoliei. Tot acolo, 
împreună cu Safta au construit Spitalul Brâncovenesc în 1834, ca o anexă a azilului 
pentru bătrâni ridicat in 1751 de domnifa Bălașa una din fiicele domnitorului Constantin 
Brâncoveanu. Pe locul lor, acum se află piața Unirii cu clădirile moderne ce adăpostesc 
Banca Internaţională a Religiilor şi alte sedii de instituţii. 

Teodor Văcărescu (Furtună) - 1774-1853. Candidat la domnie în 1842, mare ban 
în 1843, caimacam în 1848. 

Hotel de France, s-a numit în decursul timpului Grand Hotel, Grand Hotel de 
France, Grand Hotel Lafayette. Aici erau locuri cantacuzineşti care au ajuns în 
stăpânirea marelui logofăt Damaris. Hotelul s-a ridicat pe locul fostului han Damaris în 
1881 după planurile arhitectului Kraus. După 1948 a devenit Hotel Victoria, până ce a 
fost dărâmat de cutremurul din 4 martie 1977. În 1998 s-a ridicat pe locul său, opulenta 

clădire a Bancorex-ului preluată după falimentul acestuia de Banca Comercială 
Română. 

În casa banului Dumitrache Racoviţă, s-a aşezat în 1806 "Comitetul Poliţiei”, 
Casa a ars, iar locul a fost cumpărat de Ştefan Meitani, care-şi ridică aici palat. Trebuie 
să fugă lăsând casa ca loc de găzduire generalului Pavel Kiselev, "President al 
Divanurilor Munteniei și Moldovei” - între 1828 - 1834. La 1854, aici a funcționat 
Şcoala Militară, apoi Ministerul de Rezbel, iar din 1866 Prefectura Poliţiei, devenită 
ulterior IGM (Inspectoratul General al Miliției), iar după 1990 IGP (al Poliţiei). 

71. Birjă - După venirea armatelor ruseşti în 1828, au apărut primele trăsuri de piaţă. 
Numele de birjă a fost adus de ofiţerii ruşi. La Sankt Petersburg, în piața Bursei de pe 
Vasili Ostrov era stația de trăsuri. Bursa era numită de ruși "birja". Si astfel, acest 
cuvânt de destinaţie al ofițerilor ruşi s-a împământenit în limba română. S-a mai folosit 
Şi termenul fiacru, care-şi are tot o sorginte străină. Staţia de trăsuri de la Paris era în 
Place Saint Fiacre și de aici numele (la Viena se numea fiaker). "Birja de Herasca" era o 
trăsură cu două locuri, față în față sub un coviltir, și avea locul de staţionare la biserica 
Sf. Vineri Herasca. lar ironia populară a creat numele de muscal (adică cel din Mosc, 
Moscova si calul său). Mai târziu "ai nostri tineri la Paris învaţă”, au schimbat numele 
de birjar în cel de vizitiu, (viziteu) din franțuzescul visiter - a vizita. 

72. Hârşie, blană neagră de miel cu lâna creață si măruntă din care se fac căciuli, 
gulere sau cu care se căptuşesc hainele. 

- calemcheriu, stofă fină din care se făceau anterie gi turbane. 

- lino (linou), olandă subţire pentru batiste, bluze, lenjerie de damă. 

73. Grădina lui Scufa, se întindea pe o mare suprafață de la straja Podului de Pământ 
(Calea Plevnei) până la Cotroceni şi Grozávesti. loan Scufa, negustor grec din Odessa, 
prieten cu eroul grec Rigas Velestinul, şi-a ridicat casă boierească, unde se strângeau 
tinerii greci care plănuiau eliberarea patridei. Mai târziu în celebra grădina se aduna 
protipendada să se răcorească, ascultând tarafurile cu lăutari şi asistând la spectacole de 
teatru. 

74. Crivac - instalație rudimentară folosită la ocne pentru ridicarea bolovanilor de 
sare la suprafaţă. 

75. Mofluz, falit, sărăcit, ruinat. Mofluzii trebuiau să restituie banii sau mărfurile 
încredințate şi pentru neputinţa lor erau osánditi. 

16. Franţa a organizat în 1889 Expoziţia Universală de la Paris cu ocazia împlinirii 
unui secol de la Revoluţia Franceză. Atunci s-a ridicat simbolul parizian, turnul Eiffel. 

77. La 24 aug. 1787, Poarta declară război Rusiei. La 9 februarie 1788 intră în foc şi 
austriecii declarând război Porții. Țările Române sunt teatru de bătălie cu toate 
vicisitudinile aduse populaţiei de război. Izbucnirea Revoluţiei Franceze în 1789 mai 
domoleşte elanul combatantilor. În aug. 1791 se încheie pacea de la Sistov prin care se 
restituie Imperiului Otoman tot ce i se luase in timpul războiului. La 1 septembrie 1791 
îşi face intrarea în Bucureşti noul domn Mihail Suţu. 

78. loan Mavrocordat (21 nov. 1716 - 23 februarie 1719). În noiembrie 1716 în 
timpul războiului austro-turc, un comando de cătane imperiale l-au luat prizonier pe 
Nicolae Mavrocordat în palatul său din Bucureşti. Poarta a numit domn pe fratele său 
Ioan. Acesta a supus fara la grele biruri. A reintrodus "văcăritul” (desfiinţat de Şerban 

Cantacuzino) pe care l-a mărit la zece parale pe cap de vită (în loc de două). A introdus 
un nou bir "pecetluirile" care consta în obligativitatea ca fiecare român să obțină (contra 
cost) carte domnească cu peceti. În 24 februarie 1717 a încheiat convenţia cu generalul 
imperial Stainville prin care trupele imperiale evacuau Muntenia, dar păstrau Oltenia 
(prin pacea de la Passarowitz - din 21 iulie 1718, Banatul si Oltenia intrau în stăpânirea 
habsburgilor, revenite la patria mamă după pacea de la Belgrad - 18 sept. 1739). În 
februarie 1719 l-au ajuns blestemele românilor; după o grea boală a răposat şi a fost 
îngropat la mânăstirea Sf. Gheorghe (se pare că fratele său Nicolae, care a revenit pe 
tronul Ţării Românești, n-a fost străin de otrăvirea sa). Biata ţară a mai "beneficiat" în 
timpul lui Ioan Mavrocordat de un puternic incendiu în februarie 1718 care a devastat 
curțile domneşti din București, mânăstiri, case boiereşti, mahalale, şi de foametea 
asociată cu ciumă din vara lui 1718. Așadar le-a avut aproape pe toate: sistem fiscal 
îngrozitor, incendiu, război, foamete, ciumă. 

79. Constantin Mavrocordat a avut şase domnii in Tara Românească: 

- 3 sept. 1730 - oct. 1730 

- 13 oct. 1731 - 5 apr. 1733 

- 16 nov. 1735 - sept 1741 

- iul. 1744 - apr. 1748 

- 8 febr. 1756 - aug, 1758 

- 5 iun 1761 - 9 mart. 1763 

si patru domnii in Moldova: 

- apr. 1733 - 16 nov. 1735 

- sept 1741 - 20 iul 1743 

- apr. 1748 - 20 aug. 1749 

- 18 iun. 1769 - 4 dec. 1769. 

80. Gara de Nord a fost inaugurată la 13 septembrie 1872 cu ocazia construirii căii 
ferate Bucureşti-Ploieşti. Ulterior a făcut legătura (prin linia interioară Regie-Dealul 
Spirii) cu gara Filaret (prima gară bucureşteană deschisă la 19 octombrie 1869 pe 
traseul Bucureşti-Giurgiu, primul tronson de cale ferată). Unde se află astăzi Ministerul 
Transporturilor în fata Gării de Nord - au fost construite Atelierele Căilor Ferate în 
1872. 

81. Cartierul poartă numele lui Effingham Grant (1820 - 1892) secretarul 
consulatului britanic din Bucureşti, căsătorit cu Zoe Racoviţă coborâtoare din Dinicu 
Golescu proprietarul acestor locuri. 

82. Falaitar - călăreț pe unul din caii inaintasi înhămați la trăsura domnească sau 
boierească, care ținea caii de dârlogi. 

83. Alexandru Ghica (1790 - 1857) fiul lui Grigore, strănepotul lui Scarlat Vodă 
Ghica. Poreclit "Căciulă Mare" a devenit şeful noii oştiri înfiinţate în 1830 cu rangul de 
mare spătar şi candidează la tron în 1842. 

84. Sunt două variante ale onomasticului Batişte. Una derivă de la un substantiv 
comun, Pârâul Bucureștioara (izvorât din balta de la Icoană) trecea prin această zonă. 
Locul bătătorit de animale era numit "batiştea”. Tot în zonă erau scaunele de carne, 
unde măcelarii care căsăpeau vitele aruncau resturile în pârâul care a format o baltă, o 
băltelişte, o batişte. Tot "batigte" era numit locul unde se bătea pânza cu maiul. Cealaltă 

variantă derivă de la numele lui Baptista Velleli (sau Batişte Vevelli) când grec, când 
italian (poate au fost două personaje cu nume asemănătoare), care a fost mare boier şi în 
Tara Românească si în Moldova. Ginerele lui Nestor Ureche, cumnat cu domnitorul 
Alexandru Ilias (domn în ambele ţări), prieten al lui Radu Mihnea şi sfetnic al fiului 
acestuia Alexandru Coconul (în Ţara Românească), piere ucis în Moldova în timpul 
răscoalei din 1633. 

85. Alexandru Moruzi a făcut schimb de domnie cu Alexandru Suţu. Moruzi era 
domn în Moldova si a venit şi in Tara Românească, iar Suțu invers. Alaiurile lor s-au 
întâlnit la Focșani în februarie 1793 (a avut două domnii în Tara Românească și trei în 
Moldova). 

86. Mithra - zeu arhaic solar în mitologia iraniană al cărui cult a fost dezvoltat de 
Artaxerxes II (405 - 362 î.e.n.). Mai târziu a devenit o divinitate de prim rang al 
zoroastrismului - asimilat lui Ahura Mazda (Ormuzd). Nàscut la 25 decembrie, si-a 
petrecut viața printre oameni, apoi s-a înălțat la cer. Religia creştină a preluat aceste 
elemente cu care l-a înzestrat pe Isus. Înrudit onomastic cu Mitra, zeu arhaic din religia 
vedică indiană. Cult foarte răspândit în lumea antică, în Europa, Asia, Africa. 

Ceres - zeița romană a cerealelor şi recoltelor, derivată dintr-o veche divinitate 
latină omologă zeiței Demeter a grecilor. Sabinii denumeau grânele-ceres. 

Cybele - zeița frigiană supranumită Marea Mamă a roadelor pământului, iar mai 
târziu Marea Mamă a zeilor. Cultul ei era foarte răspândit in Grecia si în Imperiul 
Roman. 

Demeter = glie, pământ, mamă. Zeitá din mitologia greacă, Maica grâului. Una din 
principalele 12 divinități olimpiene, fiica lui Cronos şi a Rheei, sora lui Zeus, mama 
Persephonei. 

87. Gorgone - trei surori în mitologia greacă, (Medusa, Sthenno, Euryale), monştri 
feminini cu corp de dragon, șerpi în loc de cosife, priviri care împietreau, brațe de 
bronz, aripi de aur, gheare de aramă, colti de mistreț. Euryale (care sare departe) si 
Sthenno (puternica) erau nemuritoare. Medusa (regina) a fost ucisă de Perseu care a 
oferit capul acesteia Athenei pentru a fi folosit ca ornament la scut. 

88. Celei - cultură intermediară între eneolitic şi epoca bronzului (2500 - 1900 i.e.n.) 
numită astfel după localitatea în care s-a descoperit aşezarea preistorică în zona orașului 
Corabia. Peste aceasta, s-a suprapus o aşezare dacică, apoi cetatea romano-bizantină 
Sucidava. 

89. Nu este de crezare ca Dimitrie Pappasoglu să nu ştie că Abel a fost ucis de Cain 
şi nu invers. Probabil o greşeală a tipografiei. 

90. Aici sunt combinate de Pappasoglu două episoade diferite ale istoriei Romei. 
Primul se referă la invazia celților (galilor). Prin sec. V popoarele celtice trecuseră Alpii 
Şi se stabiliseră în valea râului Po (Pad). Prin 390 î.e.n. tribul senonilor a atacat oraşul 
etrusc Clusium. Locuitorii cerură ajutor romanilor care suferiră o gravă înfrângere pe 
râul Alia, afluent al Tibrului. Roma a fost cucerită şi jefuită de gali. Citadela de pe 
Capitoliu (una din cele şapte coline ale Romei) a rămas singurul punct de rezistență al 
romanilor. Noaptea un grup de gali a încercat escalada zidurilor, însă garnizoana 
română aţipită a fost trezită de gástele din templul Junonei si atacul a fost respins. 
Legenda spune că în momentul când se cântărea aurul pentru răscumpărarea oraşului. 

şeful gal Brennus acuzat că foloseşte greutăţi false şi-a aruncat greaua spadă cu două 
tăişuri în balanţă (pentru a primi mai mult aur) rostind cuvintele "Vae victis" - Vai de 
cei învinşi. Al doilea episod se referă la al doilea război punic între Roma şi Cartagina 
(punii = cartaginezi). În 218 î.e.n. Hannibal pleacă din Cartagina Nouă (Spania), trece 
Pirineii, merge de-alungul țărmului mediteranean şi cu pierderi îngrozitoare trece Alpii. 
Coboară în câmpia Padului şi obține victoriile de la Ticinus, Trebia, apoi lacul 
Trasimenus. Lovitura de gratie o dă romanilor in vara anului 216 î.e.n. la Cannae. 
Armata romană e decimată îngrozitor. Roma era neapărată. Locuitorii fugeau îngroziţi: 
"Hannibal ante portas" - (Hannibal în fata porţilor). Însă celebrul comandant nu a 
încercuit Roma că nu avea maşini de asediu. Greşeală ce s-a dovedit a fi fatală. Roma 
şi-a revenit şi a preluat iniţiativa. 

91. A nu se confunda fustaşi cu fuștaşi. Fuştaşii erau soldaţii din garda personală a 
domnitorului înarmaţi cu fuste, adică sulifasi, lăncieri. 

92. Manuc (1769 - 20 iunie 1817) negustor bogat de origine armeană (numele real 
Mirzaian Manuc). Şi-a acumulat imensa avere făcând servicii turcilor şi ruşilor 
alternativ (spionaj în favoarea şi în ambele direcţii). Turcii l-au făcut mare dragoman şi 
bei al Moldovei iar ruşii "consilier de stat" al împăratului Alexandru. Hanul l-a construit 
în timpul războiului ruso-turc (1806-1812) şi prin 1808 era gata să-şi primească 
oaspeţii. Locul pe care a fost ridicat făcuse parte cândva din Curtea domnească al cărui 
teren începuse să fie vândut amatorilor (sf. sec. XVIII). Restricfia care interzicea 
străinilor achiziționarea de proprietăţi în Bucureşti a fost eludată de Manuc. Hanul era 
compus din subsol, parter, etaj. Cuprindea 15 pivnițe boltite, 23 prăvălii, 2 saloane mari, 
10 magazii, 16 camere de servitori, 4 odăi laterale, tunel (galerie) pentru 500 de 
persoane, 107 odăi locuite. Manuc nu l-a construit ca vechile hanuri-fortárefe, ci i-a dat 
o formă nouă cu o curte interioară cu arcade şi scări, ornamente şi decoraţii. 

Aici s-a încheiat la 16 mai 1812, nefericita pentru români pace de la Bucureşti între 
ruşi şi turci prin care Basarabia a intrat în componenţa imperiului rusesc şi nici până 
astăzi n-a revenit la tara mamă. Cutremurul din 11 ian. 1838 a deteriorat hanul, care a 
fost restaurat. Vândut, închiriat, cumpărat, din nou vândut, hanul Manuc a fost 
transformat şi botezat la 1861 - 1862 Hotel Dacia (de pe la 1850 cuvântul han fusese 
înlocuit cu cel de hotel). Prin 1874 a fost redeschis sub numele de "Grand Hotel de la 
Dacie". În 1881 este din nou vândut la licitaţie. Într-o sală a hotelului s-a organizat un 
teatru de către I.D.Ionescu. Spectacole de teatru, operetă, prestidigitatie, baluri mascate, 
concerte (orchestra violonistului Ludovic Wiest). 

Din 1880 a devenit loc de întrunire al partidelor politice. 

93. Hanul Grădişteanului se afla pe locul numit odinioară "via domnească". Poarta 
sa dădea în Podul Beilicului (Calea Şerban vodă). Mic şi dărăpănat a ars complet în aug. 
1845 pe când proprietară era văduva Grădişteanu. Pe locul său a funcționat spiferia 
"Pelican" în apropierea bisericii Sf. Ioan. 

Hanul Gabroveni ridicat pe ulița cu acelaşi nume de pe locurile fostei Curți Vechi. 
Numele venea de la negustorii bulgari din Gabrovo. Ars şi refăcut de câteva ori şi-a 
avut perioada de glorie între 1825 - 1850. Reparat şi refăcut a devenit după 1900 "Hotel 
Gabroveni - Universal”. 

Hanul Roşu - construit pe la 1800 pe malul stâng al Dâmboviţei pe fostul loc al 
Curţii Vechi unde se întretăia ulița Frantuzeascá cu Podul Calicilor. Se afla în stăpânirea 
mânăstirii Cotroceni. A devenit "Hotel de Valachie". 

Hanul Filipescului - construit după 1700 la întretăierea străzii Lipscani (fostă Ulița 
Mare) cu Podul Mogoşoaiei, de Radu Filipescu. Avea la parter 11 prăvălii, iar o parte 
din el era stăpânit de mânăstirea Văcăreşti, care l-a preluat apoi integral, iar după 
secularizare (1863) a fost vândut în 1871. În noua clădire de pe locul său a fost redacția 
ziarului conservator "Timpul" unde Ion Slavici şi Mihail Eminescu au fost redactori. 

Hotel Pesta - (Stadt Pesth) era plasat între pasajele Vilacros şi Macca (Podul 
Mogoşoaiei) vis-à-vis de casa Meitani (Poliţia). Avea 9 camere închiriate cu 40 de lei pe 
lună şi era frecventat de nemți şi evrei. 

Hanul Filaret - poartă numele ctitorului său, mitropolitul Filaret (1753 - 1760) şi a 
fost construit pe Podul Mogoşoaiei pe locul boierilor Brezoieni în a doua jumătate a 
secolului XVIII. Era un han mic, metoc al Episcopiei Buzăului. Când a fost dărâmat nu 
se ştie, dar prin 1830 pe acel loc era o baltă mare neagră cu broaşte gálágioase şi rate 
bălăcitoare. Aici s-a construit Teatrul Naţional. 

Teatrul Naţional. În iulie 1843 s-a alcătuit o comisie de către Bibescu vodă, 
formată din Barbu Ştirbei (viitor domn), Ioan Filişteanu, Vladimir Blaremberg (inginer), 
Petrache Poenaru, Emanoil Florescu, cu scopul de a ridica o sală de teatru. Lucrările au 
debutat în 1846 sub conducerea arhitectului vienez Heft. Teatrul a fost inaugurat la 31 
dec. 1852. Proiectat pentru 500 de locuri, la insistențele lui Barbu Ştirbei se modifică 
pentru a primi 1000 de spectatori, în detrimentul culiselor. Până în 1874 s-a numit 
Teatrul Mare. În acest an directorul Al. Odobescu îi schimba numele în Teatrul 
Naţional. A fost distrus prin bombardare în 24 aug. 1944. 

Hanul lui Simion Armeanul - se afla pe la 1870 pe Podul Mogoşoaiei vis-à-vis de 
Ateneul Român. Pe acest loc a fost ridicat apoi Hotel Splendid distrus în bombardament 
în primăvara 1944. 

Hanul Golescu construit la începutul sec. XIX de marele ban Radu Golescu (1746 - 
1818) pe Podul Calitei sau Calicilor (Calea Rahovei) în mahalaua Golescului. Era 
împrejmuit cu zid şi se întindea în spatele Spitalului Brâncovenesc până la biserica 
Domnița Bălaşa. Mai târziu a funcţionat aici un anticariat şi-o tipografie. Dărâmat în 
1882. Pe locul lui s-a ridicat clădirea cunoscută ca "Pasajul Nierescher”. 

94. Poltava. În "Marele război nordic" (1700 - 1721) viteazul rege al Suediei Carol 
al XII-lea trebuie să facă față coaliţiei dintre Rusia, Polonia şi Danemarca. La 30 nov. 
1700 obţine o victorie strălucită asupra ruşilor la Narva. Însă aventurându-se în 
mlaştinile ruseşti este înfrânt categoric de oştirea covârşitoare numeric a lui Petru cel 
Mare la Poltava în 8 iulie 1709. 

Spătarul Mihail Cantacuzino (1650 - 1716) fiul postelnicului Constantin şi frate 
cu domnitorul Şerban, a luat parte la asediul Vienei (17 iul. - 12 sept 1683) unde valahii 
erau incluşi în armata otomană condusă de vizirul Cara Mustafa din celebra familie 
Köprülü. A ctitorit mânăstirea Sinaia şi spitalul Colțea. Statuia lui, operă a lui Karl 
Storck din marmură de Carrara, realizată între 1865 - 1869 este prima statuie expusă 
public în Bucureşti (1869) în curtea spitalului Colțea. 

Turnul Coltei - ridicat între 1714 - 1715 şi dărâmat în 1888 pentru că strica 
aliniamentul bulevardului. 

95. Gheorghe D.Bibescu - ales domn la 20 dec. 1842 de Obşteasca Adunare 
Extraordinară a Țării Românești, a abdicat la 13/14 iunie 1848 şi a plecat la Braşov. Fiu 
al lui Dumitru Bibescu, mare vornic şi al Ecaterinei Văcărescu, a fost fratele lui Barbu, 
devenit Știrbei prin adoptiune şi domn al Țării Româneşti după revoluţia de la 1848. A 
fost căsătorit cu frumoasa Maria Văcărescu (fosta soție a marelui spătar Costache 
Ghica) în 1845. A guvernat (1844-1846) prin decrete-legi fapt ce a provocat mari 
nemulțumiri. 

96. Hotel Avram - era peste drum de Spitalul Brâncovenesc. Pe la 1840 avea odăi de 
închiriat, prăvălii, curte mare. Aici s-a instalat doctorul Drasch şi a rămas mulţi ani. 
Proprietarul, Avram Gheorghe l-a închiriat integral. 

97. Focul din 1789 - s-a declanşat în plină iarnă, pe 8 decembrie. Curtea nouă din 
Dealul Spirei (ridicată de Alexandru Ipsilanti), transformată în spital al armatei 
austriece a luat foc în miezul zilei. Răniţii au fost evacuaţi. Clădirile şi dependinfele 
curții au ars până la ziduri şi la biserica domnească. 

Cutremurul din 1793 (ca şi cel din 1798) a produs mai multă spaimă decât pagube. 

Cârjalii erau triburi turceşti din Rumelia (localitatea Kirjali) care formau bande si 
atacau sudul Țării Româneşti. Unul din comandanții lor a fost Pazvan Oglu 
(Pasvantoglu). Era originar din Bosnia, iar bunicul său fusese paznic (pasban = paznic, 
oglu = fiu, adică în turcește "fiul paznicului). Ajuns paşă de Vidin duce o politică 
proprie fără să țină seama de sultan. A întreprins mai multe incursiuni în nordul Dunării 
şi a jefuit cu sălbăticie Craiova şi localitățile învecinate. În aprilie 1801 o nouă 
incursiune încununată cu pustiirea oraşelor şi satelor românești, determină locuitorii 
Bucureştilor să plece în băjenie. Pe la mijlocul lui mai 1801 oraşul era aproape pustiu. 
Fuga autorităţilor a declanşat anarhia. Haimanalele, oamenii disperaţi, cei fără căpătâi s-au 
organizat în bande şi au început jaful. Au devastat cârciumi, case boiereşti şi chiar 
Curtea Domnească, de unde au luat însemnele puterii (tuiurile, steagurile). Poporul i-a 
numit "crai". Înainte, în timpul războiului ruso-turc din 1768-1774, fuseseră numiţi 
"Craii de Curtea-Veche" (pomeniţi de autor în capitolul XLI). Apoi în 1796 devin "craii 
de Curtea Arsă”. Au vrut să incendieze Bucureştiul ca să le rămână numele în istorie 
(grecul paranoic Erostrat incendiase la 21 iulie 356 î.e.n. Artemisionul - Templul 
Artemisei din Efes, una din cele şapte minuni ale lumii antice, pentru a rămâne în 
istorie). Aventura "crailor" a luat sfârşit prin spânzurarea sau fuga lor. 

98. Pazarghidean (turcism). Om de afaceri, samsar, misit. 

99. Cuvântul carantină vine din francezul quarante = patruzeci. 

100. Barbu Ştirbei domn al Țării Româneşti, 16 iunie 1849 - 17 oct. 1853, 23 sept. 
1854 - 12 mart. 1856, timp în care au fost şi ocupațiile rusă (oct. 1853 - iul 1854), 
turcească (iulie - august 1854), austriacă (aug. 1854 - mart. 1856). Născut Bibescu (fiul 
lui Dumitru Bibescu şi al Ecaterinei Văcărescu) devine prin adopțiune Ştirbei. Frate al 
lui Gheorghe Bibescu care i-a precedat la tron. Studii juridice şi istorice la Paris între 
1833 - 1835. Şi-a construit reşedinţa pe Podul Mogoşoaiei după planurile arhitectului 
Michel Sanjouand, mărită prin construirea turnului la sf. sec. XIX. Acum în palatul său 

este Muzeul colecției obiectelor de sticlă şi porțelan. A avut şase copii: patru băieți 
(Grigore, George, Dumitru, Alexandru) şi două fete (Alexandrina-Alina şi Fenareta). 

101. Iancu Manu (1803 - 1874) - Fiul lui Mihail G. Manu şi al Smarandei 
Bărcănescu. Mare vornic, prefect de poliţie, ministru, caimacam pentru Tara 
Românească din oct. 1858 - ian 1859 (când a fost ales domn Al. I. Cuza) alături de 
Emanoil Băleanu şi Ioan Al. Filipescu. 

102. Malmaison - cazarmă la cavalerie din nordul Bucureştilor, aşezată pe Podul de 
Pământ (Calea Plevnei) construită de Gheorghe Bibescu în 1844. Distrusă de foc este 
refăcută în 1861 de Al. I. Cuza şi mărită la 475 de camere. Tot aici a funcționat si 
Arsenalul până la construirea în 1864 în Dealul Spirii a arsenalului supranumit 
"Vărsătorul de tunuri”. 

Numele ciudat ("casa rea" - în limbaj popular era numită "Marmizon") are rezonanță 
franceză. Se ştie că lângă Paris, localitatea Malmaison a fost reşedinţă Josephinei după 
divorțul de Napoleon. 

103. Puşcăria. Lângă Curtea Veche pe la mijlocul sec. XVII se afla Puşcăria 
(construită din lemn). Aceasta era magazia unde se păstrau "pugtile cele mari”, adică 
tunurile. Tot acolo era şi un corp de seimeni pentru straja palatului, precum şi o fierărie 
pentru ascuţirea si repararea armelor. Cu timpul aici au fost ținuți prizonierii, apoi a 
devenit închisoare. Curtea Veche s-a ruinat, dar Puşcăria a rezistat. În cutremurul din 14 
oct. 1802, s-a dărâmat complet palatul care a rămas ruină - însă (ironie) Puşcăria a fost 
refăcută. Termenul a rămas în limba română cu sensul de închisoare, penitenciar. 
Tunurile care se păstrau aici nu aveau atitudini războinice, ci sărbătoreşti. Se 
"slobozeau" pentru a onora sosirea domnitorilor şi a anunţa bucureştenilor schimbarea. 
Tot la Puşcăria veche se executau pedepsele şi acolo erau ridicate spânzurătorile, tepile, 
furcile. 

104. Cristian Tell (1807 - 1884), elev al lui Gheorghe Lazăr şi Ion Heliade 
Rădulescu. Participant la acțiunile militare din 1828 - 1829. La înfiinţarea armatei 
nationale in 1830 este făcut ofițer din simplă căpetenie de panduri, fapt ce provoacă 
nemulțumirea boierilor. În toamna lui 1843 a creat "Frátia" împreună cu N. Bălcescu şi 
I. Ghica. Revoluționar la 1848 (a asistat la Islaz la "Proclamaţie”, a fost membru al 
Guvernului provizoriu si în "Locotenenta domnească”). A fost exilat în Imperiul 
Otoman de unde a revenit în 1857. General, deputat, ministru. 

105. Patrontaş = cartuşieră (din germ. Patrontasche); patron = cartuș. 

106. Engel - ofițer prusian, voluntar în armata rusă, şef al diviziei de ulani din 
Oltenia, primit în armata română cu grad de locotenent. 

Ion Odobescu - (1793 - 1857) ofiţer de carieră, încadrat in armata rusă in 1812, iar 
în 1819 sublocotenent. Participant la luptele ruso-turceşti, din 1828-29. În 1834 intră în 
noua armată națională. Adjutant al domnitorului Alexandru Ghica, colonel (1839) ajutor 
al şefului oştirii (1842) spătar (şef al oştirii 1844). Rol nefast în revoluţia de la 1848; 
membru a] noului guvern acceptat de Gh. Bibescu la 11 iunie (ministru de război), 
inițiază complotul din 19 iunie care arestează membrii guvernului. Poporul revoltat îi 
arestează pe complotişti, care sunt judecaţi, degradați şi scoşi din armată. După 
intervenția otomană, eliberat şi chemat la comandă. Tatăl scriitorului Alexandru 
Odobescu. 

Constantin Blaremberg (1838 - 1886) fiul lui Vladimir şi al Pulcheriei Ghica. 
Militar în armata rusă, primit în armata română cu grad de căpitan. Adjutant al 
domnitorului Al. Cuza în 1863 şi adjutant al domnitorului Carol I. Prefect al Poliţiei 
Capitalei 1873 - 1875. Colonel în Războiul de Independenţă. Căsătorit cu Maria 
Băleanu. 

Louis Antoine de Gramont (1795 - 1852) de obârşie mobiliară franceză, ofițer în 
armata rusă, participant în războiul 1828-29 ca aghiotant al generalului Kiseleff. În 
1834 intră în armata română cu grad de colonel. Aghiotant domnesc al lui Alexandru D. 
Ghica, Gheorghe Bibescu, Barbu Ştirbei. În 1851 mare logofăt. Căsătorit cu fiica lui 
Scufa. 

107. Haute - cuvânt neclar. Poate este franțuzescul "haut, haute" - înalt, înaltă şi se 
referă la "urlete înalte”. 

108. Contracciu (contracgiu). Persoană care încheia un contract de concesiune. 
Concesionar. 

109. De la substantivul de origine turcă, "menzil" vine denumirea orașului Mizil. 

110. Jeróme Bonaparte (1784 - 1860), fratele cel mai mic al lui Napoleon, muieratic 
$i chefliu. Divorţează de prima soție (americanca Patterson) la insistențele celebrului 
său frate şi se căsătoreşte cu prințesa Caterina fiica regelui Wiirtenbergului iar ca 
răsplată primeşte coroana regatului Westfalia (format prin pacea de la Tilsit din 7 - 9 
iulie 1807). După Waterloo (18 iunie 1815) e internat în Suabia, apoi se stabilește în 
Italia de unde revine în Franţa de-abia în timpul celei de-a doua republici (proclamată la 
25 februarie 1848). Este numit guvernator la "Invalides"; mai târziu obține titlul de 
mareșal. A supravieţuit să-şi vadă nepotul împărat (Ludovic Napoleon Bonaparte s-a 
proclamat împărat al francezilor sub numele de Napoleon III la 2 dec. 1852 la a 47 
aniversare a victoriei de la Austerlitz şi la a 48 aniversare a încoronării lui Napoleon I). 

111. Pacea de la Adrianopol (14 sept. 1829) după războiul ruso-turc din 1828 - 29, a 
însemnat prima breșă în monopolul turcesc asupra Țărilor Române. Se prevedea 
desființarea raialelor de pe Dunăre (Tumu, Giurgiu, Brăila), autonomie administrativă, 
libertatea comerțului cu orice stat, drept de navigație pe Dunăre cu nave proprii, 
numirea domnilor pe viaţă, limitarea intervenţiei turceşti în treburi interne. 

112. Ioan Solomon (1798 - 1865) comandant de panduri, participant la revoluția lui 
Tudor, încadrat în armata rusă (1828), încadrat în armata naţională cu grad de colonel 
(1830), mare logofăt al credinţei (1850). 

În iunie 1848 a făcut parte din ofițerii contrarevolufionari care au arestat guvernul 
provizoriu. Deputat în Adunarea Ad hoc din 1857 şi în Adunarea Electivă din 1859, 
apoi senator în 1864. În martie 1871 (era acum general) a scos armata împotriva 
mişcării populare antidinastice. 

Manolache (Emanuil) Gr. Băleanu (1793 - 1862) fiul lui Grigore Băleanu şi al 
Mariei Brâncoveanu. Membru al "Societăţii de la Brașov" (după 1821, boierii exilați la 
Braşov au înființat în 1822 o societate politică secretă), comandant al oștirii (1831), 
mare vornic. La 1848, împreună cu banul Teodor Văcărescu a fost caimacam si a dat o 
proclamaţie împotriva "rebeliştilor”, apoi a poruncit să fie distrusă statuia libertăţii si 
tabloul României eliberate. A fost deputat în divan, apoi din nou caimacam (cu loan 
Filipescu şi loan Manu) în 1858 - 1859. i 

Costache Ghica (1797 - 1850) mare spătar, frate cu domnitorii Grigore şi 
Alexandru, el însuşi candidat la domnie în 1842. Membru al Societăţii literare (1827). 
Căsătorit cu Maria (Maritica) Văcărescu, care l-a lăsat pentru domnitorul Gheorghe 
Bibescu. 

113. România Mare = Muntenia 

România Mică = Oltenia 

114. Ştab = stat major, comandament, conducere militară, politică, administrativă. În 
timpul lui Pappazoglu intră în limba română sub influență germană "stab". Acum (anul 
2000) sub influență americană "staff". (Prin extensie, membrul acelui "stab", a devenit 
$i el "stab" adică persoană importantă). 

115. Pavel Dmitrievici Kiseleff (1788 - 1872) a fost ales noul președinte al 
Divanurilor Principatelor Române, şi este considerat pe bună dreptate ca un binefăcător 
al Ţărilor Române. Născut la Moscova în 1788, a participat la războiul 1806 - 1812, 
apoi la bătăliile cu Napoleon. A făcut parte din suita împăratului în Congresul de la 
Viena (1815). În războiul 1828 - 1829 a elaborat planul de operaţiuni împreună cu 
generalul LI. Diebici. A sosit la București la 24 mai 1829 si l-a înlocuit pe brutalul si 
necioplitul general Jeltuhin. 

Era un om agreabil, afabil, cult, politicos, inteligent. Pe lângă "Comitetul de 
reforme" care elabora proiectul Regulamentului Organic (prezentat succint nota 24), a 
pus în aplicare prevederile tratatului de la Adrianopol şi a lucrat neobosit pentru reforme 
benefice Ţărilor Române. Amintim: a organizat carantinele, a catagrafiat oraşele şi 
judeţele (a inițiat catagrafierea monumentelor istorice, conservarea $i copierea 
inscripțiilor, strângerea manuscriselor şi documentelor în arhive), a înființat divan 
special pe probleme judecătorești, a înlocuit slujitorii cu dorobanţi şi miliție cu 
retributii, a mărit bugetul şcolilor, a organizat armata națională, a delimitat proprietăţile 
particulare de cele publice, a stabilit un consiliu municipal. Remarcabil pentru 
Bucureşti, la 5 martie 1830 a înființat o comisie "pentru înfrumusețarea şi întreptarea 
politiei" (politie = oraş, urbe), formată din mari boieri, arhitecți, ingineri, doctori. 
Comisia s-a ocupat de sistematizarea și modernizarea oraşului, asanarea, curăţenia, 
iluminarea şi chiar navigabilitatea Dâmboviţei (au fost pavate 13 străzi principale în 
Bucureşti, s-au instalat sute de felinare). 

Kiseleff efectua vizite în judeţe si primea reclamaţii. A plecat din țară în 1834, fiind 
trimis ambasador la Paris. A păstrat relaţii cu românii. Corespondenta sa este o mărturie 
în acest sens. A avut un schimb bogat de scrisori şi cu Gheorghe Bibescu. În scrisoarea 
din 7 iunie 1843, generalul conte Kiseleff mulţumeşte lui Bibescu Vodă pentru intenţia 
Obşteştii Adunări care propusese să i se ridice o statuie. Refuză omagiul sfătuind 
Adunarea să folosească banii pentru statuie, pentru realizarea unei lucrări de folos 
obştesc pentru Bucureşti: o fântână, un pod, o şosea. Adunarea i-a dat ascultare şi banii 
au fost repartizați astfel: o parte a folosit la curățirea și nivelarea locului destinat 
amplasării statuii (locul unde fusese hanul Filaret şi pe care mai târziu s-a ridicat Teatrul 
Naţional), alta a fost folosită pentru aprovizionarea oraşului cu apă potabilă (conducte 
subterane de la uzina de apă de pe Dâmboviţa), iar a treia a fost întrebuințată pentru 
amenajarea grădinii publice de la Băneasa. Şi astfel Aleea Bănesii, sau Aleaua cea mare 
a primit numele de şoseaua Kiseleff, iar expresia "la şosea” a intrat în vocabularul 

bucureşteanului. Iar cuvintele cu care venise la Bucureşti: ".... Nu voesc, să contribui la 
urârea numelui rusesc" au fost confirmate şi cinstite cu faptele sale. 

116. La Obileşti în 14 iunie 1807 turcii marelui vizir Ali paşa care voiau să ocupe 
Bucureştii, au fost înfrânți de ruşii comandafi de generalul Miloradovici cu ajutorul 
ostenilor lui Constantin Ipsilanti. 

117. Simit - covrig turtit făcut din cocă moale, presat cu seminţe de susan. Vânzători 
- simigii. 

118. Năstavnic = preceptor, institutor, învățător, mentor. În ierarhia bisericească - 
năstavnicul este echivalentul egumenului sau starețului. 

119. Abdul Medjid I (2 iulie 1839 - 25 iunie 1861) a fost un sultan reformator. El a 
fost iniţiatorul "Tanzimatului" (reorganizare). A urmat o perioadă de reforme burgheze 
moderate, politice, sociale, militare, administrative. Pentru prima dată s-au pus bazele 
reglementării juridice a egalităţii islamo-creştine. Evenimentele importante din timpul 
sultanatului său: convenţia de la Londra privitoare la strâmtori (13 iulie 1841), 
răscoalele Kurzilor (1843 - 1846), albanezilor (1847), valahilor (1848). Convenţia turcă 
de la Balta Liman pentru organizarea Țărilor Române (1 mai 1849), războiul Crimeii 
(1853 - 1856), tratatul de pace de la Paris (30 martie 1856). 

120. Palate domneşti. 

Brâncoveanu - la poalele dealului Mitropoliei erau curțile brâncoveneşti. Acolo 
fusese ridicată o cruce, unde tatăl lui Constantin, Papa Brâncoveanu fusese ucis de 
seimeni în 1655. Domnitorul a restaurat vechile case, în vastul său program de 
construcţii şi le-a folosit ca reşedinţă, alături de Curtea Veche şi de palatul din 
Târgovişte, pe care l-a refăcut şi inaugurat la 15 aug. 1694. A redevenit curte 
domnească în timpul lui Bibescu (1842 - 1848). Devenise proprietatea lui din zestrea 
soției sale Zoe Mavrocordat (adoptată de Grigore Brâncoveanu, decedat în 1837). 
Palatele brâncoveneşti au fost demolate la sf. sec. XIX când s-a făcut canalizarea 
Dâmboviţei (1880 - 1882) şi s-a trasat bd. George Coşbuc. Apoi pe malul drept al 
Dâmboviţei s-a amenajat piaţa de zarzavat Bibescu vodă. 

Curtea lui Constantin Cantacuzino - autorul afirmă că se afla pe maidanul din fața 
CEC-ului. În realitate acolo era Hanul lui Constantin vodă (nota 30). Apoi Cantacuzinii 
au avut doi domnitori: Şerban (1678 - 1688) şi Ştefan (1714 - 1716). E adevărat că au 
existat şi doi Constantin Cantacuzino (postelnicul sugrumat la Snagov în 1633 de Ghica 
Grigore, şi stolnicul decapitat de turci în 1716 împreună cu fiul său Ștefan la 
Constantinopol) dar nici unul nu a fost domn. 

Şerban Cantacuzino - a ridicat han pe locul unde mai târziu a fost Banca Naţională 
(nota 30). 

Alexandru Ipsilanti - unde este astăzi impozanta clădire a BCR, cândva era loc 
cantacuzinesc ajuns în stăpânirea marelui logofăt Damaris prin căsătorie. O fată a lui, 
Maria, s-a măritat cu Manolache Ipsilanti al cărui frate Alexandru a obţinut domnia în 
1774. Aici , în casele cumnatei sale, în casele Dămăroaiei, a avut noul domn reşedinţa 
domnească, până la construirea propriului palat din Dealul Spirei (nota 70). 

121. Mahmud II (28 iulie 1808 - 30 iunie 1839) a urmat la tron fratelui său Mustafa 
IV detronat de o răscoală a ienicerilor. Domnie lungă cu evenimente: răscoala 
ienicerilor înfrântă (1808); tratat de pace ruso-turc de la Bucureşti (1812), răscoalele 

sârbilor (1813, 1815 - 1817), războiul cu Ali Tebelen paşă de Ianina (1820 - 1822), 
revoluţia lui Tudor (1821), Eteria si revolta grecilor (1821) răscoala ienicerilor şi 
desfiinţarea lor (1826) convenţia de la Akkerman (7 oct. 1826), înfrângere navală la 
Navarino (6 iul 1827), război cu ruşii şi pace la Adrianopole (1828 - 1829), război cu 
viceregele Egiptului (1831 - 33). 

122. Iordache (Gheorghe) Filipescu (1765 - 1855) fiul lui Dinu Filipescu și al Zoiei 
Ghica, mare boier, vornic in 1820, membru în comisia pentru redactarea 
Regulamentului Organic, membru în Sfatul administrativ extraordinar (numit de 
Kiseleff) cu funcţia de ministru de interne, candidat la domnie în 1834, mare ban în 
1840, caimacam în 1842 - 1843. 

123. Ion (Iancu) Câmpineanu (1797 - iulie 1863) fiul lui Scarlat Câmpineanu şi al 
Ruxandrei Cândescu. A avut ca frate mai mare pe Constantin. A intrat în armata 
națională (1830). A făcut parte din "Societatea de la Braşov” (1822), apoi a inițiat cu I. 
Heliade Rădulescu "Societatea filarmonica" (1833). Boier cu vederi liberale, a aplicat 
reforme economice si sociale pe propriile moşii. Membru în Obşteasca Adunare, bun 
orator, a creat Partidul Naţional. La 1848 a făcut parte din Comitetul revoluţionar, din 
guvernul provizoriu (ministrul Dreptăţii), din comisia interimară (după arestarea 
guvernului provizoriu). 

124. D.B.Daşcov, consilier de stat, trimis în Principate pentru întocmirea 
Regulamentului Organic. Proiectul Regulamentului a fost dus la Petersburg de Daşcov, 
Mihail Sturdza, Al. Vilara, Gh. Asachi. Acolo a fost examinat de o comisie formată din 
cei de mai sus şi C. Catacazi. 

125. Frangois Guizot (1787-1874) istoric, filosof şi om politic. Profesor la Sorbonne, 
unul din șefii partidului liberal, ministru al instrucţiunii publice (1832-1836, timp în 
care a organizat învățământul primar), ministru de externe în cabinetul Soult, preşedinte 
de Consiliu sub Ludovic Filip (1840 - 1848). Datorită rigiditátii a provocat revoluţia din 
februarie 1848 şi căderea lui Ludovic Filip (1830-1848). Adversar al lui Thiers. Opere 
importante: Istoria civilizației în Europa (1828) şi Istoria Franţei (1873). 

126. Petrache Poenaru (1799-1875), elev al lui Gh. Lazăr (împreună cu I. Heliade 
Rădulescu) la Colegiul Sf. Sava, apoi profesor la aceiaşi şcoală. În 1821, secretar al lui 
Tudor. Între 1822-1832 bursier, studii în străinătate: Austria, Franța, Anglia. Este 
primul român care a călătorit cu trenul. Director al Eforiei Scoalelor (1832-1848) a avut 
o intensă activitate: a înființat multe şcoli primare, a sprijinit editarea de manuale, 
vocabulare, hărți (el însuşi autor), a înființat primele biblioteci şcolare, a sprijinit şi 
organizat dezvoltarea artelor şi ştiinţelor, a fost iniţiator al Muzeului naţional de 
antichităţi, al Societăţii de agricultură (1834), al Grădinii botanice, al Şcolii de 
Sericicultură; a salvat tezaurul de la Pietroasa. A fost inițiatorul Şcolii de agricultură și 
al fermei model de la Pantelimon (1835 - în acelaşi an Theodor Diamant a înființat 
falansterul de la Scăieni - Prahova). Şcoala de la Pantelimon a fost reorganizată prin 
legea din 1864 şi s-a construit un nou local la Herăstrău în 1868 - 1869. Petrache 
Poenaru a inventat tocul rezervor (stiloul), invenţie recunoscută de guvernul francez 
prin brevetul din 25 mai 1827. Alţii i-au preluat ideea, au perfectionat-o si au cules 
roadele inteligenţei româneşti (aşa cum s-a întâmplat în numeroase situaţii, aşa cum se 
întâmplă şi astăzi). 

Eufrosin Poteca (1786 - 1859) dintr-o familie de ţărani, a studiat la Academia 
grecească din Bucureşti, devine in 1818 profesor de geografie la Sf. Sava. Între 1820 - 
25 studiază la Pisa, apoi filosofia la Paris. În 1825 revine în țară si este numit profesor 
de filosofie la Şcoala Naţională. Arhimandrit şi egumen al mânăstirii Gura Motrului 
(Dolj). A scris: Mânăstirile din Tara Românească, Catehismul cel mare. A tradus din 
franceză pe Bossuet şi Massillon, din juristul german Heineccius, iar din greacă o carte 
necesară învățământului în limba română. Scria: "Limba românească este una din fetele 
limbii latinești... s-a făcut frumoasă şi cinstită... s-a împrietenit cu muzele, cu surorile ei 
care sunt limba italienească, cea franțuzească şi cea ispaniceascá....". 

Ion Heliade Rădulescu - (1802-1872) supranumit "părinte al literaturii române". 
Activitate în diverse domenii. Politică: participant la revoluţia de la 1848 - la 9 iunie 
participant la Islaz (textul proclamatiei alcătuit de el), membru al primului guvern 
provizoriu constituit la Islaz, membru al noului guvern provizoriu recunoscut de Gh. 
Bibescu (şeful Departamentului Credinței), membru al cabinetului ministerial (ministrul 
Instrucţiei Publice), arestat de contrarevoluționari, eliberat, membru al Locotenentei 
Domneşti (formată din 6 membri ce înlocuia guvernul provizoriu), emigrează după 
înăbuşirea revoluției. În 1866 face parte din Adunarea Constituantă și este un adversar 
al politicii ruseşti. Didactică: din 1820 l-a ajutat pe Gh. Lazăr la şcoala Sf. Sava, iar 
după plecarea acestuia (1823) a continuat activitatea sa (fiind urmat de Eufrosin Poteca 
1825 - 1828); împreună cu Aaron Florian a fost profesor la şcoala de la Goleşti, 
redeschisă de Dinicu Golescu la revenirea în țară în 1826; a tipărit la Sibiu Gramatica sa 
(1828); a făcut traduceri din franceză (în 1832 manuale de matematică). Literară şi 
Culturală: intensă activitate tipografică (cumpără în 1830 tipografia doctorului 
Constantin Caracaş de la Cigmeaua Mavrogheni pe care o mută în Dudești, apoi în 
grădina sa din Târgul Moşilor), inițiază apariţia primei gazete bucureştene. "Curierul 
Românesc" (la 8 aprilie 1829 în plină ocupaţie rusească, a apărut până în 1848), prima 
revistă "Curierul de ambe sexe" (1836); împreună cu Dinicu Golescu a înființat 
"Societatea pentru progres" (1827). La iniţiativa lui Constantin Golescu cu participarea 
lui Gr. Cantacuzino, C.N. Mano, Ion Heliade Rădulescu ia ființă "Societatea liberará" 
(1827); cu loan Câmpineanu crează în 1833 "Societatea filarmonică”: a făcut traduceri 
din Voltaire, Boileau, Moliére, Dumas, Lamartine, Byron, Dante, Ariosto; a simplificat 
alfabetul chirilic şi a folosit un alfabet de tranziţie spre cel latin; adept al fonetismului 
scria: "Limba este mijlocul prin care ne arătăm ideile şi cugetele noastre..."; "vorbele 
străine trebuie să se infátoseze în haine românești”. A sprijinit teatrul în limba română 
cu piesa "O sărbătoare cámpeneascá" (1837). Membru fondator şi preşedinte al 
Academiei Române. La 20 mai 1865 s-a deschis expoziţia de la Moşi "de vite, de flori, 
de legumi, de produse agricole şi industriale” pe proprietatea sa (prima pe plan naţional 
organizată de Ion Ionescu de la Brad şi P.S. Aurelian). Pentru meritele sale, vis-à-vis de 
Universitate, în 1879 i s-a ridicat statuia din marmură de Carrara, operă a italianului 
Ettore Ferrari (autorul sculpturilor lui Ovidiu la Constanţa, a lui Giuseppe Mazzini, 
Giordano Bruno - Roma, Abraham Lincoln - New York). 

127. Iancu Văcărescu (1791 - 1863) nepotul lui Enáchitá, poet, deputat în Adunarea 
extraordinară a Țării Româneşti. A întâmpinat cu entuziasm deschiderea tipografiei de 
la cigmeaua Mavrogheni (1818) prin poezia "Tipografia". Prieten cu Gheorghe Lazăr, 
partizan al lui Tudor, susținător al teatrului românesc alături de Heliade Rădulescu. 

Colaborator la "Curierul Românesc" publică elegii, ode, imnuri. Se opune ingerintelor 
puterii protectoare (Rusia) în acţiunea de înăbuşire a spiritului national, fapt pentru care 
este exclus de Kiseleff de la lucrările Adunării extraordinare, apoi arestat că a protestat 
contra preşedinţiei lui Minciaki. În 1845 a înființat "Asociaţia literară a României” care 
avea ca secretari pe N. Bălcescu şi Ion Voinescu II. 

128. Alexandru Vilara eterit si filorus. S-a exilat după eşecul Eteriei şi a revenit la 
instalarea lui Grigore Ghica (1822). Arestat de domnitor (cu fraţii Racoviţă) că făcea 
politica ruşilor, este numit în comisia de redactare a Regulamentului Organic sub 
presiunea rusească, apoi conduce secția ostășească a "Divanului sávárgitor" al Ţării 
Românești 1829. Pleacă la Petersburg în comisia de prezentare a proiectelor 
Regulamentelor organice. Devine ministru de finanțe. În seara de 9 iunie 1848, 
împreună cu domnitorul Gh. Bibescu, scapă din atentatul tinerilor revoluționari Grigore 
Peret, Dimitrie Creţulescu şi Alexandru Paleologu. 

129. Nicolae Golescu (1810 - 1878) fiul lui Dinicu Golescu si al Zoitei Farfara. 
Studii în străinătate, revine în ţară in 1828. Intră in militia pământeană, devine apoi 
prefect al poliţiei Bucureştiului, apoi ministru de interne al lui Gheorghe Bibescu. 
Participant în revoluția de la 1848 ministrul din Lăuntru (de interne) în guvernul 
"vremelnicesc", locotenent domnesc, este exilat la Paris până in 1857. Unionist 
consecvent şi pretendent la domnie, colaborator al lui Cuza (ministru de interne si de 
război), contribuie la detronarea lui Cuza. În 1868 e prim ministru liberal. După 
complotul antidinastic (Ploieşti 8 august 1870) este arestat. Pictorul Barbu Iscovescu 
(1815-1854), cel care a pictat steagul revoluţiei din 1848, îi pictează portretul în ulei. 

Ion C. Brătianu (2 iunie 1821 - 4 mai 1891). Studii la Paris, participant la revoluția 
de la 1848 (secretar în guvernul provizoriu, membru al comisiei interimare, membru al 
Comitetului regeneratiei) este exilat la Paris până in 1857. Ales membru în divanul ad- 
hoc, este deputat în Cameră în 1859. Contribuie la detronarea lui Cuza şi la aducerea 
Regelui Carol I. Participă la conjuratia lui Candiano - Popescu (Ploieşti - 8 aug. 1870) si 
este arestat. De mai multe ori ministru, de patru ori prim ministru, deputat, senator, 
membru de onoare al Academiei Române (1885). A înfiinţat în 1875 Partidul Naţional 
Liberal. 

C.A.Rosetti (1816-1885). Participant la revoluţia de la 1848 (şef al Poliţiei în 
guvernul aprobat de Gh. Bibescu, secretar în Guvernul provizoriu, membru în Comitetul 
regeneraţiei, director la Ministerul din Lăuntru). Refugiat la Paris publică două ziare: 
"România viitoare” - Paris 1850, si "Republica Română” - Bruxelles 1853. Avea 
experienţă, în țară avusese o bogată activitate tipografică şi publicistică; avusese 
tipografie (în strada Doamnei) împreună cu Enric Winterhalder unde tipărise ziarul 
revoluționar "Pruncul român” (12 iunie - 11 septembrie 1848). Revine în ţară în iunie 
1857 şi editează "Românul" (fostă "Concordia") din 9 august 1857. Membru în Divanul 
ad-hoc, luptă pentru unire. Duşman al lui Cuza, sprijină detronarea acestuia. Adept al lui 
Carol I, devine adversar al acestuia. De mai multe ori ministru şi preşedinte al Camerei. 
În 1884 un incendiu devastează redacția "Románului" şi locuinţa sa. Trist eveniment în 
care s-au pierdut valoroase manuscrise. 

Dimitrie Bolintineanu (1829 - 1872) de origine aromân. A luat parte la revoluţia de 
la 1848 (membru în "Comitetul regenerafiei"). A redactat oficiosul revoluţiei "Poporul 

suveran”. Exilat la Paris scoate Junimea Română (1851) şi scrie cartea "Les 
Principautés Roumaines". A călătorit în Macedonia, Arhipelagul grecesc, Egipt. Revenit 
în țară, editează "Dâmboviţa" (1859-1865). În timpul lui Cuza este ministru de externe 
şi de instrucţiune publică (prin eforturile sale este înființată Universitatea din Bucureşti 
la 4 iulie 1864). Scriitor de poezie simbolistică, epopee, dramă istorică, romane 
("Manoil", "Elena"), fabule, satire, balade, memorii de călătorie. Barbu Iscovescu i-a 
pictat portretul în ulei. 

Grigore Sc Grădişteanu (1816-1892) publicist şi om politic (din familia boierească 
a Grădiştenilor originari din Grădiştea - Vlaşca). Participant la revoluţia de la 1848, a 
plecat în exil. Revenit în țară in 1857, a militat pentru Unire. În 1863 a plecat în Franța. 

130. Costache Aristia (cca 1800 - 1880) actor şi scriitor român, grec de origine. Și-a 
început activitatea la teatrul de la Cişmeaua Roşie creat în 1818 de domnița Ralu 
Caragea. Student la Academia grecească din Bucureşti, a luat parte la revoluția din 
1821. A sprijinit revoluţia de la 1848 prin intonarea de imnuri revoluţionare. Prieten cu 
Heliade Rădulescu şi profesor la Sf. Sava. Membru fondator al Societăţii Filarmonice. 
Traduceri din Homer şi Plutarh. 

131. Suliman Paşa, înalt comisar imperial trimis cu o armată de 20.000 ostaşi de 
puterea suzerană (Turcia) pentru înăbuşirea revoluţiei de la 1848. Sosit la 19 iulie la 
Giurgiu cu scopul de a restabili "ordinea legală" şi a proteja "vechile drepturi şi 
instituţiuni ale țării”, ajunge la Bucureşti la 8 august şi stă până în 12 ale lunii. A 
recunoscut Locotenenţa domnească drept guvern legitim al Țării Româneşti, fapt care a 
provocat nemulțumire Turciei şi a Rusiei (puterea protectoare) şi a fost înlocuit cu Fuad 
Paşa. 

132. În anul 452, Attila regele hunilor, după ce prădase nordul Italiei se îndrepta 
spre Roma. Împăratul Valentinian III, plecase de la Ravenna şi se refugiase la Roma. 
Papa Leon I (440-461) cu o mare ambasadă l-a întâmpinat cu daruri pe Attila la Mantua. 
Barbarul s-a retras. Cu un an în urmă Attila se înfruntase într-o bătaie nedecisă de trei 
zile la Câmpiile Catalaunice (Campus Mauriacus între Troyes şi Châlons) cu Aetius 
generalul împăratului Valentinian III, originar din Durostorum (Silistra). Retragerea 
hunilor a fost considerată de istorici ca o victorie a lui Aetius. Împăratul, invidios pe 
gloria lui l-a ucis cu propria mână în 454, drept recompensă. 

133. În urma votului consiliului municipal al Bucureştiului din 8 august 1869, s-a 
construit fântâna de la Filaret de către Gheorghe Grigore Cantacuzino, primarul 
Capitalei între 21 mai 1869 - 23 ian. 1870. 

134. Balta - Liman, localitate în Turcia, lângă Istambul unde la 19 aprilie / 1 mai 
1849 s-a semnat convenţia ruso-turcă care prevedea că domnii vor fi numiţi pentru șapte 
ani de sultan, Divanurile legislative înlocuiesc Adunările Obstesti, menţinerea armatelor 
de ocupaţie în Principate. Noii domni sunt Barbu Ştirbei în Țara Românească şi Grigore 
Alexandru Ghica în Moldova. 

135. Barbu Văcărescu (mort în 1831), spătar în 1782, mare vistier în 1821, mare 
ban, caimacam în 1827. 

136. Calinic cel Sfânt. Timp de 32 de ani stareţ la Cernica. Episcop de Râmnic 
(1850-1868), a ctitorit catedrala actuală şi schitul Frăsinei. Intensă activitate editorială 
(tipografie cumpărată din banii săi). 

137. Gheorghe I. Manu (1883-1911) fiul vornicului Ion şi al Anei Ghica. Studii 
militare la Potsdam, ofițer în armata Prusiei (artilerist). Revenit în 1858 în ţară, 
reorganizează artileria. Deputat, senator, primar al Capitalei, ministru, prim ministru, 
publicist. Reactivat în armată în 1877, general al Diviziei a IV-a. Luptă la Plevna și 
Vidin. 

138. Coronini Cromberg J.B., general austriac. În timpul războiului Crimeii (1853- 
1856), s-a încheiat convenţia turco-austriacă de la Boiacikóy (iunie 1854) prin care 
Țările Române sunt ocupate de turcii lui Omer Pașa şi Coronini. 

139. Aurelianus (Lucius Domitius - 214-275) împărat roman (270-275), a purtat la 
Dunăre războaie contra goților si carpilor. În 271 a retras armatele si administrația in 
sudul Dunării întemeind o nouă provincie română Dacia Ripensis cu capitala la Ratiaria. 

140. Isis în mitologia egipteană zeița căsătoriei, a armoniei matrimoniale şi a 
fidelității casnice, soția lui Osiris şi mama lui Horus. 

141. Vestale, în mitologia romană preotese virgine consacrate zeiței Vesta (zeița 
căminului casnic şi a focului). 

142. Constantin Năsturel - Herescu (1796-1874) din vechea familie a Herestilor. 
Militar în armata rusă (1823), aghiotant al domnitorului Alexandru Ghica, ministru 
vistiernic al lui Gheorghe Bibescu, mare ban si mare spătar al lui Barbu Știrbei, general. 
Colectionar pasionat, a donat muzeelor rodul stráduinfelor sale. A donat fonduri 
Academiei Române pentru instituirea premiului literar ce-i poartă numele. 

143. Dora d'Istria, pseudonimul literar al Elenei Ghica (1828-1888), fiica marelui 
ban Mihalache şi a Catincăi. De o mare inteligenţă şi o precocitate ieşită din comun (la 
cinci ani vorbea italiana fluent şi învăța greaca, latina, franceza, engleza, germana, rusa, 
iar mai târziu îi traducea lui Alexander von Humboldt inscripţiile eline descoperite), a 
uimit lumea literară la 15 ani prin versiunea în hexametri a Iliadei în limba germană. La 
20 de ani s-a căsătorit cu prințul rus Alexandru Kozloff-Massalski, dar dezgustatá de 
realitățile rusești, s-a despărțit de acesta şi s-a stabilit în Elveţia. Aici a avut o 
extraordinară activitate Itterară concretizată printr-un număr imens de articole si peste o 
sută de volume. A murit la Florenţa, lăsându-și averea pentru opere de binefacere. 

144. Constantia, fortăreață pe malul stâng al Dunării aliată cu Sviatoslav în luptele 
acestuia cu bizantinii (969-971). 

- Constantiniana Daphne, cetate romană pe Dunăre construită de Constantin cel 
Mare. 

145. Târgul (Oraşul) de Floci. Flocii erau un străvechi vad al Dunării prin care 
treceau turmele de oi, iar numele vine de la lâna acestora. Mocanii ardeleni aduceau aici 
lâna nedărăcită. Locul s-a numit apoi Piua Petrei (a lui Petre). În Dicţionarul explicativ 
al limbii române, substantivul floc înseamnă smoc mic de păr, de lână sau de mătase. În 
decursul timpului a căpătat un sens peiorativ, iar numele localității a fost înfrumusețat, a 
devenit Oraşul de Flori. În Orașul de Floci se consideră că s-a născut Mihai Viteazul. 

146. Licinius (Valerius Licinianus 308-324) împărat roman împreună cu Constantin 
cel Mare. Au dat împreună edictul de la Mediolanum (Milan - 313) prin care se acorda 
libertate de cult creştinismului. Intră în conflict cu Constantin şi este înfrânt definitiv la 
Adrianopol şi Chrysopolis (324). 

147. Nicolae Pleşoianu (1803-1889). Încadrat în armata română în 1831. În timpul 
revoluţiei de la 1848, era căpitan; comandantul companiei din Islaz, ministru al primului 
guvern provizoriu de la Islaz, şeful comisiei pentru judecarea atentatului contra- 
revoluționar, comandantul escortei guvernului provizoriu în retragerea sa din Bucureşti. 
Avansat maior, apoi colonel. După 1848, stă în Transilvania de unde se întoarce în 1857 
şi activează pentru Unire. 

148. Pavel Zăgănescu (1815-1897) Cariera militară din 1831. După revoluţia de la 
1848 unde s-a distins ca erou, a fost închis în 1849 pentru activitate politică. Reintră în 
armată în 1859. Colonel, organizează grănicerii. Prefect al Poliţiei Capitalei (1869) şi 
deputat. 

149. În anul 1900 s-a ridicat prin subscripţie publică un monument în Dealul Spirii. 
Acesta reprezintă pe un soclu de marmură cenuşie un grup statuar din bronz format din 
Nike - zeița Victoriei care susține un soldat rănit cu coiful căzut la picioare. Pe o placă 
de bronz se aminteşte de lupta de la 13 septembrie 1848 între pompierii lui Pavel 
Zăganescu şi batalionul II condus de Radu Golescu împotriva armatei turceşti 
comandată de Kerim Pașa. 

150. Negru vodă, personaj legendar, descălecător din Făgăraş, întemeietor al Ţării 
Românești, este asimilat sub diferite alte denumiri (Radu Negru, Radu Negru Basarab, 
Negru Radul voievod, Negru voevod Basarab), primilor domnitori ai Munteniei; lui 
Tihomir sau Tugomer, tatăl lui Basarab; lui Basarab (care a învins tătarii negri); lui 
Nicolae Alexandru, fiul lui Basarab; lui Radu I, şi chiar lui Neagoe Basarab. 

151. Câmpulung, considerată prima capitală a Țării Româneşti. Cea mai veche 
informaţie despre localitate ne-o dă piatra tombală din 1300 cu inscripția Laurencius 
comes de Longo-Campo. Din 1521 (29-30 iunie) ni s-a păstrat cel mai vechi text scris în 
limba română, scrisoarea lui Neacşu din Câmpulung către Hans Benkner judele 
Braşovului. Tot aici s-a tipărit Molitvelnicul slavonesc, în care sunt primele versuri 
dedicate stemei Ţării Româneşti, alcătuite de Udrişte Năsturel în slavonă. Aici se află 
mânăstirea Negru Vodă, ridicată pe la mijlocul sec. XIV de Basarab I (1310-1352) şi 
urmaşul său Nicolae Alexandru (1352-1364). Surpată în 1628, a fost refăcută din 
temelie în 1635 de marele ctitor Matei Basarab (1632-1654) împreună cu erudita 
doamnă Elena (sora lui Udrişte Năsturel de care am pomenit mai sus). La Câmpulung 
sunt înmormântați si Basarab I si Nicolae Alexandru (a cărui piatră funerară există). 

152. Curtea de Argeş - capitală a Ţării Românești şi reşedinţă a mai multor voevozi 
(considerată de unii istorici ca prima capitală, deoarece în 1330 regele maghiar Carol 
Robert de Anjou care invadase fara a ajuns până la Cetatea Argeş să-l captureze pe 
Basarab). În oraș sunt mai multe monumente feudale de mare importanţă. Biserica 
domnească - Sf. Nicolae Domnesc, ctitorie şi necropolă de voevozi, construită în 
timpul lui Basarab, Nicolae Alexandru, Vladislav-Vlaicu (1364-1377). Biserica Sân- 
Nicoară ridicată în prima jumătate a sec XIV, azi în ruină. Biserica mânăstirii Curtea 
de Argeş ridicată de Neagoe Basarab (1512-1521) între anii 1512-1517. Este una din 
perlele arhitecturii româneşti. Nu poate fi descrisă în cuvinte, trebuie vizitată. Necropolă 
a ctitorilor Neagoe şi Despina, a viteazului domnitor Radu de la Afumaţi (152^-1529), a 
Regilor României Carol I, Elisabeta si Ferdinand Reîntregitorul şi a altor domnitori. 

153. Legenda spune că doamna lui Negru Vodă (Radu Negru) se numea Marghita. 
Însă Marghita este numele doamnei lui Basarab I, dovadă că Negru Vodă a fost asimilat 
cu Basarab. Doamna Marghita era catolică. 

154. Mânăstirea Curtea de Argeş a fost sfințită între 14 şi 17 august 1517. Au fost 
invitaţi: Theolept patriarhul de Constantinopol, mitropoliţii de Serisin, Sardica, Midia şi 
Mitilene, egumenii de la mănăstirile Athosului (Vatoped, Hilandar, Xeropotam, 
Zograf), toti egumenii din Tara Românească. Peste 1000 de fete bisericeşti mai mari sau 
mai mici. Sărbătoarea a necesitat un uriaş efort financiar. Ctitorul Neagoe Basarab 
(1512-1521) a fost căsătorit cu Miliţa (Elena) - Despina, fiica lui Iovan Brancovici din 
familia despotilor sârbi. Legenda spune că pentru a termina această costisitoare biserică, 
Despina şi-a vândut toate giuvaerurile moştenite de la casa domnitoare a Serbiei. 

155. Titu Maiorescu (1840-1917) om de stat, critic literar; a înfiinţat în 1863 socie- 
tatea literară "Junimea" pe care a condus-o; profesor la universitățile din Iași şi Bu- 
curesgti, mare orator, de mai multe ori ministru de culte şi instrucțiune publică, justiție, 
externe, preşedinte al consiliului de ministri. 

156. Târgovişte, capitală a Ţării Româneşti atestată in 1396, în timpul domniei lui 
Mircea cel Bătrân (1386-1418). A funcționat ca reşedinţă domnească, paralel cu 
Bucureștiul (atestat documentar printr-un act a lui Vlad Ţepeş din 20 sept. 1459). După 
răscoala antiotomană din 1659 a lui Mihnea III, turcii impun ca reşedinţa domnilor 
munteni să fie la Bucureşti, mai aproape de Dunăre şi mai uşor de controlat. Târgovişte 
are importante vestigii istorice: Curtea Domnească, începută de Mircea cel Bătrân, mărită 
de Petru Cercel (1583-1585), care cuprinde biserica domnească, si mica biserică domnească; 
biserica Stelea ("biserica împăcării”) ridicată în 1645 pe locul vechii biserici a lui Stelea 
spătarul, de domnul Moldovei Vasile Lupu, ca semn de pace cu Matei Basarab, care pentru 
reciprocitate a ridicat biserică la Soveja; biserica Creţulescu ctitoria lui Iordache 
Creţulescu si a soției Safta Brâncoveanu; biserica Sf. Nicolae, necropolă voevodală; 
biserica Mitropoliei, ridicată în 1889 de "asasinul arhitecturii medievale românești" al 
cărui nume nu merită amintit (arhitect francez, elev al lui Viollet le Duc), pe locul vechii 
ctitorii a lui Neagoe Basarab, dărâmată şi nu restaurată de "arhitect"; mânăstirea 
Dealul, monument de artă feudală reprezentativă pentru sec. XV-XVI, care a adăpostit 
capul lui Mihai Viteazul după asasinarea sa din 9 august 1601 în Câmpia Turzii, şi a 
funcționat ca lagăr de prizonieri turci (1877-1878) şi şcoală de ofiţeri. 

157. Gheorghe M.Tattarescu (1819-1894) pictor român, profesor de desen la Colegiul 
Sf.Sava şi la Şcoala de Belle Arte (al cărui director a şi fost). A pictat 52 de biserici şi este 
cunoscut prin celebrele pânze "Deşteptarea României" şi "Unirea Principatelor". Portretist: 
Nicolae Bălcescu, Gheorghe Magheru. 

158. Tudor a fost arestat la Goleşti la 21 mai 1821 (Sf. Constantin) de Iordache Olimpiotul 
cu sprijinul trădătorilor căpitani de panduri. Acesta l-a predat lui Alexandru Ipsilanti care l-a 
întemnițat în Mitropolia Târgoviştei. În noaptea de 26-27 mai 1821 - eroul român a fost asasinat 
fără judecată, de către ofițerii eterişti. Sunt mai multe versiuni ale tristului eveniment. Elias 
Regnault scrie în Histoire politique et sociale de Principautés Danubiennes: "Astfel a pierit 
părăsit de ai săi, măcelărit de niște mizerabili asasini, ultimul român care a ştiut să ia armele 
pentru cauza națională. Moartea lui este o pată pentru boierii care l-au nesocotit si 
pentru fanariotii care l-au mácelàrit". 

Lucrări referitoare la Dimitrie Pappasoglu 


Anghel Pavel si Orbescu Sonia. "Colecția de antichități din România a 
d-lui maior D. Papazoglu", referat susținut la a doua sesiune de comunicări 
ştiinţifice a muzeelor din anul 1965. 


Diaconovich, C. Enciclopedia română publicată din însărcinarea şi 
sub auspiciile Asociafiunii pentru Literatura Română şi Cultura Poporului 
Român. Vol. 3 Sibiu: Editura şi Tiparul W. Krafft, 1904, p. 552. 


Fortunescu C.D. Viața maiorului D. Papazoglu, în "Arhivele Olteniei", 
an. IX (1930), ianuarie-aprilie. 

Iorga N. Memorii de militar, în "Revista fundațiilor regale", în nr. I an 
II/1935, p. 3-21. 


Iorga N. În legătură cu o călăuză necunoscută a maiorului D. 
Papazoglu, în "Buletinul comisiunii monumentelor istorice", XXXII/1939, 
fascicola 102. 


Marinescu, Florin; Rafailá, Maria. Ctitorul Muzeului militar din 
Bucureşti, Dimitrie Papazoglu, un bibliofil pasionat. |n: Studii şi materiale 
de muzeografie şi istorie militară, 1977, nr. 10, p. 321-332. 


Petrescu Sava Gh. Prestigioasa activitate a maiorului D. A. Papazoglu 
(1811-1893), în "Gazeta cărților” an. VIII (1938), nr. 5-6. 

Predescu, Lucian. Encilopedia Cugetarea. Material românesc. Oameni 
şi înfăptuiri. Bucureşti: Cugetarea-Georgescu Delafras, /1940/, p. 634. 

Semo Şerban. Un colecționar din secolul trecut. Dimitrie Papazoglu, 
Muzeul de artă al Republicii Socialiste România, Bucureşti, 1968. 

Strujan, Ioan; Căzănişteanu, Constantin. Locotenent-colonelul Dimitrie 
Papazoglu. Bucureşti: Editura militară, 1972.152p. (Fii ai neamului 
românesc). 


Vătămanu N. Lt. Colonel D. Papazoglu primul istoriograf al 


Bucureştilor, în "Gazeta municipală", nr. 575-578, Bucureşti, 1943. 

Creaţia lui Dimitrie Pappasoglu 


Catihismul soldatului român sau adevărata descriere a vitejiei luptei a 
românilor din Dealul Spirei cu oştirea otomană la anul 1848, septembrie 13, 
Bucureşti, 1862. 

Călăuză pe râul Dunării. Din Porţile de Fier până în Marea Neagră 
sau exactă descriere a părții drepte şi stânge a acestui fluviu istorică, 
politică şi comercială, culeasă fiind de mai mulți istorici antici şi moderni 
(text bilingv în limba română şi franceză), Bucureşti, 1863. 


Escursiune arheologică săvârşită în România, Bucureşti, 1864. 
Muzeul Papazaglu, Bucureşti, 1864. 


Răspunsul domnitorului românilor către vizirul Porții, Bucureşti, 
1865. 


Viaţa maiorului D. Papazoglu, Bucureşti, 1866. 


Monumentul lui Mihai Vodă Viteazul cum şi cortegiul aducerii în 
capitală a craniului său de la mânăstirea Dealu ... Asemenea şi descrierea 
războaielor lui, numirea întrunirilor etc., Bucureşti, 1866. 


Viteaza faptă a oastei române cu coloana de invazie otomană în 
Dealul Spirei, Bucureşti, anul 1848, septembrie 13, luni la patru ore după 
amiază, Bucureşti, 1866. 


Monumente antice, istorice şi tradiții ale României ... Bucureşti, 1868. 


Vitejiile lui Mihai Vodă Viteazul cum şi armata română. Luptele, 
căpeteniile şi craniul lui Mihai de la Minăstirea Dealul, Bucureşti, 1868. 


Biserica ín România, Bucureşti, 1870. 
Istoria începutului oraşului Bucureşti, Bucureşti, 1870. 


Înmulțirea şi organizarea oştirei româneşti fără mari cheltuieli, 
Bucureşti, 1870. 


Catihismul militarului român sau culegere de toate războaiele 
românilor de la anul 1290... Bucureşti, 1870. 


Călăuza sau conducătorul Bucuresciului, Bucureşti, 1871. 


Evenimentele — insurecfionárii elene şi ráscularea lui Tudor 
Vladimirescu cerând drepturile românilor, Bucureşti, 1873. 

A la memoire de S.A. princesse Marie de Roumanie. (Prose et vers par 
major Pappasoglu). Bucuresti, 1874. 


Cronica regimentului de infanterie nr. 2 al oastei române, Bucureşti, 
1874. 


Escursiune arheologică la trei vechi regedinfe ale României, 
Cimpulung. Curtea de Argeş şi Târgovişte, Bucureşti, 1874. 
Ştefan cel Mare, Bucureşti, 1876. 


Organizația străjuirii pe frontiera Dunării din anii 1837-1838, 
Bucureşti, 1879. 


Istoria fondărei oraşului Bucureşti, capitala regatului român de la 


anul 1330 până la 1850, culeasă după mai mulţi scriitori vechi, Bucureşti, 
1891. 

Fundaţia Culturală 


GHEORGHE MARIN SPETEANU 


Este persoană juridică de sine stătătoare, are un caracter nepatrimonial, 
neguvernamental şi nu urmăreşte scopuri politice. . 


Scopul — stimularea activităților de cunoaştere a valorilor româneşti pe 
plan intern şi international. 


Obiect de activitate — crearea, conservarea, restaurarea şi promovarea 
valorilor româneşti materiale şi spirituale. 


Adresa Fundaţiei: 

Şos. Mihai Bravu Nr. 57-65, Bl. C19, Sc. B, Et. 1, Ap. 56, Sector 2 
Bucureşti, ROMÂNIA 

Tel.: 642.35.88 

Fundaţia a realizat: 


Editare de carte: 


ISTORIA BUCUREŞTILOR 
Monumentala monografie a capitalei României, a renumitului om de 
cultură român G.I. IONNESCU-GION, 1998. 


Broşura GÂND BUN - culegere de pilde creştine si sfaturi pentru cei 
în suferință, a scriitoarei Irina Nicolau, 1999. 


SURÂSUL LUI HARRY - viața cunoscutului etnolog Harry 
Brauner de Irina Nicolau şi Carmen Huluţă — carte apărută în 
colaborare cu Muzeul Ţăranului Român, 1999. 


SUB CUPOLA PARLAMENTULUI - CONTROVERSE ŞI 
PERLE VERBALE de dr. Romus Dima, 2000. 


PRIMA UNIRE A CONDUCERII CELOR TREI ŢĂRI 
ROMÂNE DE CĂTRE MIHAI VITEAZUL de dr. Constantin 
Rezachevici, 2000. 


Colaborare cu „Fundaţia Pro Basarabia şi Bucovina“ şi ,, ARVIS* pentru 
trimiterea de ajutoare (îmbrăcăminte, încălțăminte, cărți, rechizite etc.) 
elevilor din Republica Moldova 

GHEORGHE M. SPETEANU 
16 Oct. 1912 — 8 lan. 1994 


Personalitate complexă, cu activitate în domenii variate: cultură, sport, 
tehnică, economie. 


Absolvent al Academiei Comerciale (profesori renumiţi dintre care Virgil 
Madgearu). 


A scris eseuri, note de călătorie, comentarii asupra evenimentelor politice 
şi militare (al doilea Război Mondial). 


Supranumit pentru românismul său GOGU VALAHUL şi GOGU 
ROMANUL. 


Iniţiatorul fundaţiei culturale care-i poartă numele. 

SPONSOR 


BANCA COMERCIALĂ ROMÂNĂ 


Amintim că BANCA COMERCIALĂ ROMÂNĂ a sprijinit finan- 
ciar Fundaţia Culturală GHEORGHE MARIN SPETEANU la apariția monu- 
mentalei lucrări ISTORIA BUCUREȘTILOR a lui G.I. IONNESCU - GION. 

FUNDAȚIA CULTURALĂ 
GHEORGHE MARIN SPETEANU 


Editura MAVIOS - CLIO 
București 2000 
ISBN 973-97633-5-9 


Opera care încununează toate scrierile sale este 
ISTORIA FONDĂREI ORAȘULUI BUCUREȘTI. 
Cu toate cá nu a fost istoric si nu a avut studii de speciali- 
tate Dimitrie Pappasoglu reușește să creeze una din 
primele istorii ale Capitalei noastre. 

Aflăm, parcurgându-i filele, despre fondatorii 
orașului, evenimentele care au avut loc, domniile care 
s-au perindat de-a lungul anilor, familiile boierești, aflăm, 
de asemeni, despre denumirile străzilor, barierelor, 
mahalalelor, despre ctitoriile bucureştene, monumente, 
despre calamitáti dar şi despre moravuri, obiceiuri, 


comerț, pieţe. 


Cuvânt înainte — Marina Ruxandra Iliescu 

